
INFLAMMATIONES  TOPICAE 

IN  SPECIE. 


Jannau,  Diss.  de  inflammationibus  febre  acuta  stipatis. 
Jenae  1750* 

M an  t o v an  i , Lezioni  di  Terapia  speciale  suile  inflam- 
mazioni.  5.  Vol.  Pavia  1820. 

1.  Sequendo  divisionem  inflammationum,  in 
secundo  hujus  Pyretologiae  volumine  (§.  47 1)  prae- 
missam, ac  proprio  Schemate  expositam,  tracta- 
tum nosologico  - therapeuticum  de  Febribus  in- 
flammatoriis topica  adfectione  comitatis  a Phleg- 
mone, ejusque  diversis,  in  praxi  obviis,  specie- 
bus  ordiemur. 

I.  FEBRES  INFLAMMATORIAE  COMITE 

PHLEGMONE. 

PHLEGMONE. 

Brambilla,  liber  die  Phlegmone  und  ihrc  Ausgange. 

Wien  1786* 

2*  Phlegmone,  aliis  inflammatio  le- 
gitima, vera,  genuina,  pura,  omnium 
in  praxi  occurrentium  inflammationis  specierum 
exemplar  et  archetypum  constituit  , atque  se- 

quentibus  distinguitur  characteribus,  l)  ex  sub» 
strato,  2)  ex  causis  producentibus, 
5)  e symptomatibus  et  decursu,  et  4) 

terminationum  ratione  depromptis. 

5.  Substratum  phlegmones  sistit  o m- 
nis  organismi  pars  vasis  capillari- 
bus ac  venis  instructa,  cujus  quidem  ra- 
tio jam  vel  inde  patet,  quod  plerumque  e cau- 
sis violentioribus  et  stimulis  positivis  originem 
ducat.  — Quatenus  autem  tela  cellularis  proto- 
typum  texturae  organicae  ponit,  in  quo,  praeter 
contractionis  praedominium,  vis  plastica  eminen- 
ter viget  (i)  5 eatenus  edam  potius  substratum 
illius  reactionis  morbosae  dici  potest,  cujus  es- 
sentialis character  in  abnormi  incitationis  et  ve- 
getationis augmento  (Vol.  II.  §.  276)  consistit. 
Inde  evenit,  quod  corpus  cribrosum  superficiei 
corporis,  textus  utpote  cellularis  et  adiposus,  or- 
gana parenchymatosa  ct  glandulosa  , legitimae 
inflammationi  per  eminentiam  obnoxia  sint,  et 
quidem  eo  magis,  quo  manifestius  evolutum  habent 
typum  arteriosum.  — - Organa  structurae  simpli- 
cioris , magis  compactae , vel  quae  ex  parte  mino- 
ris vasorum  capillarium  rubrorum  copiae  ad  mor- 
bosas reactiones  minus  prompta  cernuntur,  phleg- 
monae rarius  subjecta  esse  solent,  uti  v.  g.  mem- 
branae serosae  et  fibrosae,  medulla  nervosa  (2). 
Requiruntur  in  hocce  casu  incitamenta  potentio- 
ra,  ipsaque  irritatio  inde  nata  ad  verae  phlogo- 
scos  gradum  nonnisi  raro  evehitur,  inter  sim» 

plicis  congestionis  limites  potius  consistens.  — Id 
tandem  adhuc  subjungere  oportet,  phlegmonen  in 
diversis,  et  disparibus,  quoad  fabricam  et  functio- 
nem, organis  eodem  tempore,  et  ex  eadem  cau- 
sa oriri  posse  : in  textu  cellulari,  musculis,  va- 
sis, nervis  5 ubi  e contrario  specificarum  inflam- 
mationum forma  ad  definitum  quoddam  systema 
vel  organon  restringi  consuevit. 

(1)  Hartmann,  der  Geist  des  Mcnschen.  Wien  1320. 

S.  103. 

(2)  B i c h a t , Anatomie  l,  Th.  l.Abth,  S.  l64, 

4.  Causae,  phlegmonae  producendae  pares, 
sunt  omnes  stimuli  positivi  maxime  abso- 
luti, ac  prae  caeleris  mechanici.  Poten- 
tiae relative  incitantes  nonnisi  tunc  phlegmono- 
sam  inflammationem  pariunt,  ubi  ex  parte  prae- 
existentis dispositionis,  aut  concursus  plurium 
majorem  efficaciae  gradum  adquirunt.  Quatenus 
autem  haecce  incitamenta  ei  loco,  cui  immediate 
adplicantur,  prae  aliis  infensa  fiunt  $ eatenus  etiam 
phlegmone  vix  non  constanter  idiopathicum  con- 
stituit malum.  Causae  immateriales,  aut  aliae 
per  consensum  dissita  organa  incitantes , con- 
gestionem quidem  haud  raro  inducunt , haec 
vero  ad  phlegmones  potentiam  non  exaltatur,  nisi 
novae  concurrant  circumstantiae,  turgidam  par- 
tem exstimulantes.  — Specifica  diathesis,  quae 
phlegmones  genesi  faveret  , non  existit  , nisi 
eam  excipere  velimus  organismi  conditionem, 

quam  vulnerabilitatem  nuncupare  non- 
nullis piacuit  pathologis. 

5.  Symptomata  potiora  inflammationis 
phlegmonosae  sunt:  rubor  intensus  (nisi  ca- 
pillaribus vasculis  inops  foret  organon  adfectum)  5 
tumor  notabilis  et  durus  5 dolor  vehemens, 
oscillatorius  , fixus,  assiduus,  mox  oppressivus, 
mox  punctorius  vel  urens  pro  diversa  partis  ad- 
fectae  sensilitate}  calor  aegro  non  solum  mo- 
lestus, verum  etiam  manui  tangenti  perceptibilis, 
ast  non  adeo  ingrate  mordax,  ac  in  erysipelate  : 
febris  comes  continua,  inflammatoria,  acuta, 
incipiens  eum  horrore  solemni,  decurrens  cum  ae- 
stu magno,  reactione  systematis  arteriosi  summe 
intensa,  dyscrasia  phlogistica,  cutis  functione 
tamen  raro  laesa  5 in  solemnes  crises  propensa. 
— Ea  vero  esse  solet  phaenomenorum  ad  se  invi- 
cem relatio  5 ut  vix  ullum  prae  alio  praevaleat. 
Maxima  e contrario  symptomatum  disparitas  speci- 
ficas distinguere  solet  phlogoses,  acerrimus  v.  g. 
dolor  absque  tumore  partis,  intensus  ruber  sine 
dolore. 

(j.  Phlegmone  fixam  conservat  sedem  ac 
nullam  prorsus  in  metasclieraatismos  osten- 
dit proclivitatem,  quod  jam  ex  idiopathica 
origine  facile  concipitur.  — Decurrit  semper 
acute,  ita  quidem,  ut  nunc  tertio,  nunc  ejuin- 
to  , vel  septimo  die  summum  adtingat  fastigium, 
quo  adepto  vel  resolvitur,  vel  in  recentes  pro- 
ductiones nititur.  — Chronicum  decursum 

tunc  solum  fingit,  cum  vel  simplicis  congestio- 
nis limites  non  excedit,  vel  ex  parte  p er ru an- 
tis causae , dispositionis  pravae , vel  recentis 
stimuli  accedentis,  catenam  replicatae  recidivae 

offert. 

7.  Relate  ad  exitus  sequentibus  distin- 
guitur inflammatio  plilegmonosa  : Dum  resolvi- 
tur , longe  minorem  patefacit  nisum  in  reci- 
divam, quam  inflammationes  specificae.  Benignam 
vero  dum  respuit  resolutionem,  in  omnia  qui- 
dem transire  potest  inflammationum  consectaria, 
per  eminentiam  tamen  nititur  in  posthuma  orga- 
nica cum  nisu  in  coagulum  : in  concretio- 
nem, hypoclepsin  I y m p h a t i e o - plas- 
tica m , in  j3  a r e c t a m a , indu  rationem  ac 
ante  omnia  in  suppurationem.  Exitus  spe- 
cificos non  agnoscit , priorumque  diversitas  per 
substratum  organi  inflammati  determinatur.  — - 
Ipsa  demum  febris,  pblcgmonosas  comitans  in- 
flammationes , rarius  in  characterem  nervosum 
nititur , ac  in  anomalias  universim  minus  prona 
„ observatur  3 unde  ab  aliis  febrium  inflammatoria- 
rum formis,  uti  a catarrbalibus,  erysipelaceis  et 
exanthematicis  notabiliter  differt. 

8-  Therapia  phlegmones  nihil  specifici 
includit.  Si  causa  nota  et  amovenda , amoveatur, 
vel  saltem  obtundatur.  In  casu  contrario  sola 
methodus  antiphlogistica , omnem  indicationis 
indirectae  paginam  absolvit,  dummodo  morbus 
non  fuerit  complicatus,  aliove  modo  anomaliis. 

Genesis  inflammationis  legitimae  specificis  non 
regitur  circumstantiis,  ac  proinde  etiam  in  cura 
peculiarem  ad  eas  respectum  non  imponit. 

Phlegmone,  ceu  prototypus  inflammationis 
semper  aequalem  et  identicam  naturam  manife- 
stat, si  excipiamus  complicationes , et  anomalias, 
quibus  morbus  quivis  obnoxius  esse  potest.  Ideo 
etiam  nullas  alias  distinguere  licet  species , et 
varietates,  quam  eas,  quae  a diversitate  organi  ad- 
fecti  dependent.  Ulterior  itaque  phlegmonosa- 
rum  inflammationum  divisio  earumque  sym- 
ptomatum expositio  juxta  substratum  speciale  erit 
suscipienda.  — Rationi  autem  summe  consenta- 
neum videtur , ut  omnium  primo  in  c o m m u- 
n e s et  particulares  dirimantur  $ quarum 
primae  distinctorum  organismi  systematum , ho- 
mogenea  fabrica  et  functione  convenientium  phlo- 
goses  amplectuntur  j secundae  speciales  diverso- 
rum organorum  structura  et  officio  variantium  ad- 
fectiones  includunt.  Utraque  familia  praeter  in- 
flammationes veras  simul  congestiones  simplices 
continet,  quatenus  harum  in  priores  transitus  fre- 
quentissimus  est,  origo  eadem,  ac  differentia  ul- 
tima nonnisi  in  gradu  et  modo,  quo  vasa  capil- 
laria ab  indifferentiae  statu  recedunt,  consistit. 

Q.  Unanimi  medicorum  omnis  aevi  conven- 
tione phlegmasiarum  denominationes  ab  organo 
adfecto , idiomate  graeco  expresso , desumun- 
tur, ultimam  vocis  syllabam  in  i t i s mutando.  Vi- 
detur enim  usu  apud  Medicos  veteres  obtinnis- 

se , ut  partis  adfectae  nomini  adderent  termina- 
tionem itis,  quando  inflammatorium  imprimis 
ejusdem  partis  morbum  designare  volebant  3 un- 
de dgS-grng  dicitur  quasi  rwy  dgSgcSv  vocrcg  et 
TjrXsv^rng  rcov  TrXsvg&v  (1)*  Quatenus  autem  haec- 
ce  phrasis,  sive  vocabulorum  metamorphosis  lin- 
guae graecae  propria  est , sponte  liquet,  nomi- 
na radicalia  ejusdem  prosapiae  esse  debere,  ut 
monstrosi  hermaphroditi  compositio  vitetur. 

(1)  Sviet  e ni  i Commentar.  §.771. 

INFLAMMATIONES  COMMUNES. 

P erret,  Apercus  sur  les  plienomencs  generaux  de  1 in- 
flammation,  consideres  dans  les  differentes  systemes, 
Paris.  An  XI. 

D z o n d i , iiber  die  Nothwendigbcit  und  Wiclitigbcit  der 
Untersclieidung  der  Entziindung  nacli  den  verschie- 
denen  Systemen,  oder  Urgebilden.  — In  GraefVs 
und  W a 1 1 e r’s  Journ.  fiir  Chirurgie.  1.  B.  2.  H.  1820. 

10-  Quantae  utilitatis  fuerit  ingeniosa  illa, 
quam  immortalis  B i c h a t u s omnium  primus  ex- 
coluit, organismi  in  homogenea,  e quibus  com- 
ponitur , systemata  partitio , celerrima  Physiolo- 
giae ultimis  decenniis  incrementa  abunde  testan- 
tur. Ast  certe  non  minor  ex  eodem  fonte  redun- 
dat pro  perficiendo  Nosologiae  studio  thesaurus, 
quem  proh  dolor!  magna  medicorum,  de  reli- 
quo meritissimorum  turma  nauci  fecisse  videtur. 

11.  Cum  itaque  praeter  Pinelium  (1), 
Reili  u m (2) , Thomsoni  11  m (3)  et  B r i c h e-s 
tauum  (4),  quibus  saltem  fragmenta  quaedam  utL 


10 


£ FEBRES  INFLAMMATORIAE 


lissima  in  acceptis  referenda  habemus,  pauci  so- 
lum huicce  objecto  adlaboraverint  , tanto  majo- 
res  in  eo  perlustrando  sese  obtruserunt  difficul- 
tates, quarum  nonnullae  in  ipsa  materie  abstru- 
sa latent.  Ita  plurimorum  systematum  recondita 
sedes 5 eorundem  inter  se  communio  et  implica- 
tio inseparabilis ) quorumdam  minor  in  processu 
vitali  dignitas  5 functio  inde  obscura  , sensibus- 

> 

que,  dum  a norma  secedit,  minus  obvia  | inflam- 
mationis ab  uno  systemate  ad  alterum  transitus  5 
analogia  symptomatum  5 nexus  cum  macrocosmo 
multis  adhuc  dubiis  obvelatus,  haud  indifferen- 
tia offerunt  obstacula , quae  indaganti  Pathologo 
opponuntur. 

(1)  P "1  n cl , Nosographie  philosophi  que.  Paris  1813- 

(2)  R e i 1,  uber  dic  Erbenntnifs  und  Cur  der  Fieber. 

llalle  1799. 

(3)  Tliomso  n,  Lectures  on  }nflammation  etc.  Edinb.  1813» 

(4)  Dictionaire  des  Sciences  medicales.  — Art.  In  fiam 

m a t i o 11 . 

/ 

12-  Systematis  organici  nomine  in» 
telis  g i mus  definitam  seriem  et  complexum  orga- 
norum, quae  non  solum  quoad  formam,  misce» 
Jam  utpote  ac  texturam  (intuitu  somatico),  sed 
etiam  quoad  efficientiam  dynamicam  specialius 
modificatam,  et  functionem,  cui  praesunt,  inter  se 
conveniunt.  — Quatenus  ejusmodi  concatenatio 
organorum  similarium  eodem  textu  eademque  fa- 
brica gaudet,  in  unum  eundemque  scopum  con- 
spirat, vitam  quasi  propriam  individualem,  au» 

tonomarn,  sive  rectius,  specifice  modificatam  du- 
cit, eatenus  etiam  particulari  adsociationis  , et 
sympathiae  lege  unitur , aequali  erga  injurias  ex- 
ternas receptivitate  pollet,  atque  similium  aegri- 
tudinum seriei  obnoxia  cernitur,  etsi  summe  dif- 
ferentium instrumentorum  partem  constituat.  Ita 
v.  g.  membrana  arachnoidea,  et  peritonaeum,  per- 
fecte similares  ac  ad  idem  systema  (membrana- 
rum serosarum)  spectantes  partes  juxta  easdem 
leges  pathologicas  infirmae  redduntur,  ac  in  eos- 
dem prorsus  nituntur  exitus. 

13.  Quemadmodum  inter  singulas  ejusdem 
systematis  sphaeras  intima  viget  sympathia  5 ita 
inter  systemata  diversi  generis  manifesta  obser- 
vatur antithesis,  structurae  et  functionis  diversi- 
tati innixa.  Inde  nascitur,  qu  an  dani  organi  sphae- 
ram per  menses  inflammatam  esse  posse , quin 
phlogosis  ad  reliquas  , etsi  contiguas  , diffunda- 
tur partes.  Exemplo  sit  Ophthalmia  catarrhalis 
chronica,  quae  vix  non  semper  immunem  relin- 
quit sciero  ticam. 

14*  Singula  organa  ex  totidem,  ad  generalia 
organismi  systemata  referendis  , partibus  inte- 
grantibus componuntur,  talique  ratione  comple- 
xum sive  coacervationem  plurium  systematum 
sibi  invicem  junctorum  , et  implicatorum  consti- 
tuunt, et  partialem  quasi  imaginem  vitae  univer- 
sae praesentant.  Quo  magis  igitur  composita 
sunt  organa  , eo  majorem  cum  diversis  reliqui 
organismi  partibus  relationem  tum  sympathicam, 

tum  antagonisticam  manifestent,  est  necesse.  In« 
de  prae  simplicibus  facilius  laeduntur,  et  dum 
ad  morbosum  vergunt  statum,  multifaria  syste- 
mata in  mutuum  commercium  trahunt,  numero- 
sis stipantur  phaenomenis,  tum  localibus,  cum 
consensualibus  , atque  febriles  turbas  vix  non 
constanter  exoitant, 

15.  Ast  nonnisi  raro  compositum  quoddam 
organon  per  omnem  ambitum,  ac  in  omnibus,  e 
quibus  componitur , systematibus  inflammari  so- 
let 5 phlogistica  enim  reactio  plerumque  ad  unam 
alteramve  sphaeram  limitatur,  talique  pacto  va- 
rias , etsi  eandem  originem  agnoverit , formas 
exhibet,  quarum  differentia  unice  ex  scrupuloso 
systematum  cardinalium  discrimine  explicari  po- 
terit. 

1 , r 

Ipsa  inflammationis  symptomata  genera- 
lia, uti  rubor,  tumor,  dolor,  calor,  juxta  supra  dic- 
tam systematis  eminenter  adfecti  diversitatem  in 
eodem  organo  notabiliter  variant.  Singulorum 
porro  organorum,  praesertim  compositorum,  ma- 
jor minorve  in  inflammationes  dispositio  depen- 
det a praedominio  unius  alteriusve  systematis, 
ac  a specifico,  qui  inde  cuivis  parti  imprimitur, 
charactere.  Cum  autem  inflammationis  summa- 
tui consideratae  substratum  sistant  vasa  capilla* 
ria,  liquet  sponte,  eo  majorem  esse  organorum 
proclivitatem  in  phlogosin  j banc  ipsam  eo  per- 
fectius evolvi,  ac  phlegmones  imaginem  eo  cla- 
rius patefacere  , quo  magis  in  illis  praevalet 

systema  vasorum  capillarium,  aliis  plasticum  dic- 
tum. Exemplo  sint  glandulae , textus  cellularis, 
organa  parenchymatosa  , quae  eadem  ex  ratione 
quoque  in  productiones  organicas  facilius  ni- 
tuntur. 

17.  Ex  hisce  praemissis  abunde  elucescit, 
rationalem  illam  ac  physiologicae  basi  superstrue» 
tam  distinctionem  inflammationis,  secundum  di- 
versa organismi  systemata  , ad  collustrandam 
symptomatologiam,  nosographiam,  diagnosin,  exi- 
tuumque doctrinam  plurimum  contribuere.  Ast 
etiam  therapia  suum  inde  lucrum  facit  3 organa 
enim,  quae  in  statu  pathologico  analogis  regun- 
tur legibus,  nonnisi  analogis  ad  normam,  sive 
salutem  reduci  poterunt  modis.  Inde  mirum 
non  videbitur,  cur  Ophthalmia  catarrhalis  et  dy- 
senteria inflammatoria  iisdem  prorsus  sanentur 
remediis  , etsi  primo  intuitu  morbi  toto  coelo 
diversi  adpareant  3 speciale  enim  unius  cujus- 
que  substratum  membrana  mucosa  largitur.  Ip- 
sa demum  methodus  antiphlogistica  juxta  syste- 
matis eminenter  adfecti  differentiam,  plurimis 
succumbit  modificationibus  3 quo  magis  enim 
vasculosa  fuerit  pars  inflammata  , eo  majorem 
utilitatem  et  necessitatem  sibi  vindicat  venaesec- 
tio,  cujus  e contrario  infructuosus  redditur  usus, 
dum  organon  vasculis  inops  tenet  phlogosis.  Re- 
mediorum tandem,  quorum  electiva  in  certa  sy- 
stemata actio  innotuit,  aptus  selectus  fieri  ne- 
quit, nisi  debita  systematis  laesi  ratio  habeatur. 

18.  Systemata  organica,  praeeunte  Biclia- 

to j in  dnas  distribui  possunt  classes.  Prima 
complectitur  systemata  per  universum  organis- 
mum distributa,  ita,  ut  quodvis  eorum  ad  effor- 
manda  reliqua  concurrat , omnium  ad  paratuum 
organicorum  basin  efficiat,  atque  prototypum 
omnis  organisationis  largiatur.  Huc  spectant  s y- 
stema  cellulare,  systema  nervosum, 
et  systema  vasorum  5 quod  ultimum  in  tres 
potior  es  subdividitur  sphaeras , arteriosam, 
venosam,  et  lymphaticam,  centrum 
in  vasis  capillaribus  , ceu  indifferentiae  puncto 
agnoscentes.  Haecce  trina  systematum  organi- 
corum partitio  , triplici  respondet  functionum 
cardinalium,  ac  efficientiae  vitalis  diversitati,  re» 
productioni,  utpote , sensilitati,  ac  ir- 
rita b i 1 i t a t i.  / 

19.  Altera  classis  continet  systemata  mi- 
nus universalia , e prioribus  conflata , illisque 
subalterna  , quae  saepe  locales  tantum  adpa- 
ratus  constituunt.  Huc  referuntur  systema 
dermatic  u m , s.  musculare,  s.  g 1 a n d u- 
larum,  s.  viscerum,  s.  articulorum,  s. 
o ssium  5 et  c a r t i 1 a g i n u m.  Tali  ordine  ar- 
gumentum , omni  intuitu , arduum  persequi  co- 
nabimur , ut  facilior  pro  tractatu  inflammatio- 
num particularium  aperiatur  via. 

INFLAMMATIO  TEXTUS  CELLULOSE 

20-  Phlegmone  textus  cellulosi,  si» 

ve  corporis  cribrosi,  ac  tunicae  adi- 
posae, universam  superficiem  ambientis , om- 
nes characteres  , quos  legitimae  inflammationi 
proprios  esse  diximus  (§-5-)  per  eminentiam 
agnoscit}  quare  etiam  ulteriori  explanationi  fa- 
cile supersedere  possumus.  Sufficit  summe  ge- 
nerales, queis  distinguitur,  proprietates  adnotas- 
se,  quas  inter  referuntur:  tumor  sphaeroideus, 
in  fastigium  elevatus,  quandoque  late  per  totum 
membrum  diffusus}  calor,  et  rubor  intensus } do- 
lor pulsatorius,  pungens,  tensivus } febris  vehe- 
mens } facilis  ac  promptus  in  suppurationem,  in- 
durationem , vel  gangraenam  transitus}  decursus 
inde  acutus  } originis  plerumque  primariae  et 
idiopathicae,  rarius  secundariae  , et  symptomati- 
cae , atque  tunc  vix  non  constanter  metastati- 
cae , uti  post  febres  graves. 

21.  Ejus  modificationem  particularem  sistit 
furunculus,  Graecis  D o t h i o n , Germ. 
Blutschwar,  tumor  utpote  tuberculosus,  du- 
rus, rotundus,  profunde  ruberis,  circumscriptus, 
dolorificus,  in  fastigium  altum  elevatus,  nucis 
avellanae  magnitudine , lente  , ac  difficulter  sup- 
purans. Apostema  pluribus  foraminibus  ruptum 
materiem  purulentam,  densam,  plerumque  san- 
guine mixtam  fundit,  nucleo,  e fibris  densis,  et 
crassis  , subalbidis  compacto,  in  centro  tumoris 
remanente,  qui  in  pus  verti  recusat,  et  quam- 
diu  ibi  haeret , formationem  cicatricis  impedito 
Quamprimum  vero  trombus  ille  cellulosus  sepa- 

ratur,  vel  arte  educitur,  locus  exulceratus  ple- 
rumque  cito  sanatur  , ast  particularem  semper 
retinet,  spongiae  analogam  texturam,  teste  Bi- 
c liato,  a destructa  tela  cellulari  pendentem. 

22.  Substratum  speciale  furunculorum  glan- 
dulae sebaceae,  et  folliculi  cutanei, 
una  cum  cellulosi  textus  (fors  et  panniculi  adi- 
posi) portione  constituunt.  Etiamsi  per  univer- 
sam corporis  superficiem  nasci  videantur  $ fre- 
quentissime tamen  in  iis  occurrunt  locis,  in  qui- 
bus major  separatur  adipis  copia,  uti  in  facie, 
in  collo,  sub  axillis,  ad  dorsum  , nates,  femora. 
Furunculus,  qui  ad  marginem  palpebrarum,  in 
glandulis  Mcibomii  exsurgit , hordeoli  nomine 
insigniri  solet. 

23.  Furunculi  mox  phlogosin  mere  topicam 
sistunt , ortam  e causis  localibus  , plerumque 
chemicis,  uti  a sudore  acri  non  absterso,  spurci- 
tie 5 mox  universalem  magis  labem  praesentant  5 
pluribus  in  partibus  eodem  tempore,  aut  succes- 
siva serie  propullulant,  speciem  exanthematis  tube- 
rosi referentes,  febriles  motus  haud  raro  excitant, 
atque  speci  fica  quasi  diathesi  furunculo- 
s a foventur.  Quandoque  post  morbos  graviores, 
et  diuturnos  cum  emolumento  nascuntur , atque 
subjectis  obesis  eminenter  infensi  observantur. 

24.  Plurium  furunculorum  confluentium  con- 
geries dolenti ssimam  ac  summe  ominosam  ef- 
forrnat  phlegmones  f a v o s a c speciem, 
cui  propter  lividum  , et  nigrescentem  colorem 

nomen  carbunculi,  sive  Anthracis  imponi» 
tur.  Hocce  malum,  quod  sporadice  occurrit , ac 
non  raro  homines  obesos  post  usum  thermarum 
sui  fu  re  arum  invadere  vidimus,  rapido  crescit  pas- 
su, atque  dum  maximum  adtigit  culmen,  in  gan- 
graenam, et  saniosam  textus  cellulosi  eoi! bj na- 
tionem abit,  sub  quo  transitu  febris  in  princi- 
pio inflammatoria  characterem  nervoso  - putridum 
summe  malignum  induit.  Prae  aliis  partibus  dor- 
sum infestare  consuevit. 

2 5*  Dum  anthracis  origo  in  malefico  quo- 
dam ep  i de  miae  genio , vel  in  specifico  miasmate 
pcstilcntlali  fundatur,  forma  quoque  modificatio- 
nem aliquam  patitur 3 super  phlegmonosam  enim 
basln  phiyctaenae,  et  bullae  pcrnphigosae  pro- 
rumpunt, quae  brevi  dissiliunt  , plagam  lividam, 
atram , ad  margines  dolentissimara , cito  in  la- 
tum vergentem , cum  summo  in  gangraenam  nisu 
relinquunt.  Ejusmodi  carbunculus  praeter  te- 
lam cellularem  simul  corpus  papillare  corii  occu- 
pat , ideoque  omni  jure  ad  exanthemata  relega- 
tur, quoad  formam  ad  vesiculosa,  quoad  na- 
turam, et  originem  ad  mi  as  mati  ea ; et,  in  quan- 
tum Pestis  orientalis  constitutivum  ac  essentia- 
lem comitem  praebet , carbo  pestilentia* 
lis  nuncupatur. 

INFLAMMATIO  NERVORUM. 

NEVRITIS. 

PSoucquet,  Diss.  de  myositide  et  nevritide.  Tub,  1700. 

Nasse,  Diss.  de  nevritide.  Hallae  1801. 

26-  Omnis , quae  in  nervorum  pulpa  , eo™ 
rumque  vagina  sedem  figit,  pfilogosis  vel  con- 
gestio activa,  in  sensu  lato,  N e v r i t i d i s no- 
mine insignitur, 

27.  Quamquam  nervi , ceu  sensilitatis  con- 
ductores , impressionibus  externis  percipiendis 
summopere  idonei  sint,  atque  hoc  intuitu  eminen- 
ti in  phlogoses  dispositione  praediti  esse  debere 
viderentur,  nihilosecius  tamen  rariora  sunt  verae 
nervorum  inflammationis  exempla.  Ast  longe  majo- 
rem, quam  olim  credebatur,  congestionis  activae 
frequentiam  esse,  sedulae  rimatorum  eximiorum 
observationes  abunde  confirmarunt 5 neque  ullum 
amplius  superest  dubium  plures  ncvrosium  spe- 
cies, uti  sunt  prosopalgia,  ischias,  hydropho- 
bia, convulsiones,  typhus  etc.  proximum  fontem 
in  symphoretico  vel  phlogistico  nervorum  statu, 
etsi  non  semper , tamen  sat  crebro  agnoscere. 
Cur  autem  congestiones  activae  in  nevrilemmate 
saepius,  quam  in  pulpa  nervorum  nascantur,  et 
cur  adeo  raro  ad  potentiam  inflammationis  ele- 
ventur , concipi  poterit  tum  ex  natura  substrati, 
vasorum  capillarium  inopis  , tum  ex  summa  di- 
gnitate systematis  sensiferi,  quod  citius  in  pro- 
cessum vitalem  influere  cessat,  quam  inflamma- 
tio gravior  evolvi  possit. 

28*  Constans  signum,  dum  nevrilemma  inflam- 
matur (Nevrrlemmatitis),  esse  solet  acerbus 
dolor  juxta  nervi  decursum  et  propaginem  dif- 
fusus, spasmorum  adinstar  per  vices  recrude- 

seens,  a leviori  tactu,  partisque  adfectae  perfric- 

* 

iione  insigniter  auctus , a fortiori  e contrario 
compressione,  praesertim  ad  nervi  truncum  ad- 
plicita  , pro  momento  saltem  , complacandus. 
Jungitur  simul  calor  tantillum  incitatus,  atque 
sensus  flammae  ingratus,  quin  tamen  conspicuus 
sublevetur  tumor.  Accedit  demum  laesa  functio 
illius  organi,  cui  ad  Tectus  prospicit  nervus.  Fre- 
quenti ores  hujus  Nevritidis  species  sunt,  quae 
rheumatico  e fonte  prosiliunt. 

Longe  obscurius  incedit  phiogosis  pul- 
pae  nervosae  (N  e v r o m y e 1 i t i s)  5 confundun- 
tur enim  tunc  phaenomena  , quae  inflammatio- 
nem in  genere  denotare  solent , plurimum  im- 
perfecte evoluta,  cum  symptomatibus  nervosis 
hyperaesthesiam , vel  spasmum  indicantibus.  To- 
ties inde  nonnisi  e juvantibus  et  nocentibus,  vel 
ex  oculari  inspectione , aegro  jamjam  defuncto, 
occultae  nevritidis  existentia  innotescit. 

30-  Inter  causas  inflammationis  nervorum 
recenseri  merentur  omnes  stimuli  mechanici  aut 
chemici,  uti  vulnera,  fracturae  ossium,  ustio- 
nes 5 porro  specificae  quaedam  potentiae  syste- 
mati nervoso  per  excellentiam  infensae  , uti  opi- 
um, mi  asm  a typhosum  , venenum  hydrophobi- 
eum,  electricitas  positiva,  animi  pathemata,  quae 
eodem  tempore , quo  nervorum  ramos  offendunt, 
vix  non  semper  sensorium  commune  ad  vividio- 
res reactiones  incitant.  Lux,  sonus,  effluvia  odo- 

B 2 


20 


I.  FEBRES  INFLAMMATORIAE 


rifera  particulares  pro  nervo  optico , acustico 
aut  olfactorio  injurias  sistunt. 

3 2.  Potiores  nevritidis  exitus  sunt  posthu- 
ma dynamica  (Yol.  II.  §.  2Q5  etc.),  hypoclepsis 
serosa , et  gangraena.  Morbosam  serosi  laticis 
collectionem,  quam  in  vagina  nervi  ischiatici  post 
infauste  terminatum  ejusdem  nominis  morbum 
invenire  licet,  pro  nevrilemmatitidis  chronicae  ef- 
fectu potius,  quam  pro  mali  causa,  uti  celeb. 
Cott unius  voluit,  declarari  debet. 

52*  Therapia  inflammationis  nervorum, 
aliorumque  organorum , quae  intensiorem  sensi- 
litatis  gradum  offerunt,  solis  antiphlogisticis  nun- 
quam absolvitur , eorum  majorem  cautelam  in- 
jungit, atque  aptam  cum  remediis  narcoticis  com- 
binationem  exposcit,  insignem  vero  in  lenien- 
dis chronicae  nevritidis  effectibus  laudem  sibi 
promeruerunt  oxyda , et  sales  quorumdam  metal- 
lorum, praecipue  praeparata  saturni,  zinci,  bis- 
muthi,  et  mercurii,  quorum  sedantes  virtutes  a 
quibusdam  neotericis  acriter  propugnantur. 

INFLAMMATIO  VASORUM. 

A N GIOITI  S. 

«T.  S c bmucli  , Diss,  sis t.  observationes  med.  de  vasorum 
sanguiferor.  inflammatione.  Heidclb*  179,7. 

J.  G.  Sasse,  Diss.  de  vasor.  sang.ui  ferorum  inflamma» 
tione.  Ilal.  1797. 

S p a n g e n b erg,  liber  die  Entziindung  der  Arterien  und 
deren  Ausgange.  In  H o r n’s  Arcliiv.  Band  V.  S* 

269. 

Hodgson,  Abhandlungen  liber  die  Kranbbeiten  der  Ar- 
terien  und  Veneti.  Ans  dem  Engl.  von  Krc)^sig. 
Hannover  1 3 1 8- 

33.  Inflammatio  diversorum,  qui  corpus  hu- 
manum perreptant,  canalium,  (A  n g i o i t i s),  non 
minus  ac  illa  nervorum  , antiquitus  plurimum 
praetervisa , recentiorum  primo  medicorum  ad» 
curatiori  observatione,  ac  praesertim  magni  P, 
F r a n It  i i experientiis  clarius  innotuit. 

34-  Juxta  vasorum  diversitatem  tres  distin- 
guuntur inflammationis  species , arteriarum  ut- 
pote,  Artereitis}  venarum,  Phlebitis,  et 
vasorum  absorbentium,  Lym  phan  gio  itis. 

1.  ARTERE1TIS. 

35.  Inter  phlogoses  venarum  salientium 
principalem  attentionem  meretur  aortae  in- 
flammatio, Aortitis}  cujus  mentionem  jam 
in  Aretaei  Cappadocis,  observatoris  illius 
graecae  antiquitatis  exactissimi,  opere  aureo 
invenire  licet  : ^Quibusdam  et  arteria  secundum 
dorsum  inflammatur  , quod  pulsatio  in  alteris 
praecordiis  manifestat. « 

Araetaci  Cappadocis,  de  Causis  et  signis  acutor. 
morbor.  Lib.  II.  C.  8-  Edit.  Boerh. 

36.  Quae  aortae  in  thorace  decur- 
rentis inflammationem  comitantur  sym- 
ptomata, cum  illis  carditidis  prorsus  coliimant, 
propter  intimam  cordis  cum  aorta  thoracica  con- 
nexionem functionisque  identitatem}  quare  etiam 
ad  lectum  aegrorum  cum  certitudine  vix  unquam 

cognosci  poterit.  — A quibusdam  practicis  pro- 
pria  huic  inflammationi  dicuntur  tussis  constans 
et  valde  tumultuaria,  dysphagia,  ructus  non  le- 
vantes,  dolor  et  pulsatio  versus  claviculam  si- 
nistram (i).  Si  tamen  verum  fateri  licet,  parum 
interest,  ut  subtilis  illa  inter  cordis,  et  magnae 
arteriae  thoracis  inflammationem  distinctio  fiat, 
cum  inde  neque  prognosis,  neque  therapia  mo- 
dificationes patiatur. 

(l)  Itreysig,  Krarrkheiten  des  Herzens.  2Th,  S.  124. 

37-  Quo  magis  aortae  phlogosis  a circula- 
tionis centro  distat,  et  quo  magis  versus  imi  ven- 
tris viscera  extenditur , eo  facilius  dignosci  po- 
terit, praesertim  si  acutum  tenet  decursum.  — * 
Praeter  universalem  et  insignem  luctam  in  toto 
systemate  circulatorio  parietes  arteriarum  inter 
et  liquorem  contentum,  quam  calor  / et  sitis  in- 
tensissima, pulsuum  ratio,  turgor  vitalis,  sangui- 
nisque  phlogistica  erasis  , uno  verbo  : febris  an- 
giosthenica  vehemenlissima  facile  patefacit , in- 
solita quoque  aortae  ventralis,  ad  scrobiculum  cor- 
dis maxime  conspicua,  suboritur  palpitatio,  ple- 
rumque aequalis,  cordisque  motui,  obscuriori 
reddito , synehrona.  Haecce  pulsatio  , aegris 
summe  molesta,  continuam  producit  inquietudi- 
nem ita , ut  in  nullo  fere  situ  acquiescere  pos- 
sint, minime  vero  in  dorso,  juxta  cujus  longi- 
tudinem adeo  vehementes  persentiunt  ictus,  ut 
neque  somnum  capere  possint.  Obtusa  natal- 
gia,  sive  dedolationis  lumborum  species,  cum 

intestini  ardoris,  aut  flammae  descendentis  sensu 
constanter  observari  solet  5 aeger  vero  sese  com- 
buri existimat.  Anxietas,  spirandi  summa  diffi- 
cultas, tussis  pertinax,  et  inanis,  aliaque  peri- 
pneumoniae  symptomata  tanto  evidentius  evolvun- 
tur, quanto  vicinior  thoraci  fuerit  aortae  ventralis 
inflammatio.  A suspiriis  replicate  tentatis  aliquod 
levamen,  etsi  transitorium,  percipitur.  Summo 
autem  systematis  arteriosi  incendio  nullatenus  re- 
spondet superficiei  externae  color,  incitatus  enim 
in  principio,  morbi  turgor  vitalis,  sub  ejus  fasti- 
gio non  raro  in  squalidum  pallorem  vertitur,  cu- 
jus phaenomeni  ratio  e sanguinis  massa  versus 
majores  vasorum  truncos  repulsa  concipi  poterit. 

9 

58-  Angioitis  in  chronicum  nitens  decursum, 
multo  magis  arduum  diagnoseos  objectum  sistit, 
atque  plurimis  in  casibus  nonnisi  conjecturae  oc- 
casionem praebet  5 etenim  per  se  sola  vix  un- 
quam existit,  sed  plerumque  in  connubio  cum 
organicis  vasorum  vitiis,  uti  cum  aneurismate,  po- 
lypo , ossificatione  decurrit,  quorum  malorum 
vel  causam  , vel  effectum  constituit. 

5Q.  Cognitio  inflammationis  arteria- 
rum minoris  diametri,  praesertim  in  extre- 
mitatibus, desumitur  ex  dolore  fixo , -urente  , ex 
pulsatione  insolita  ac  vehementi,  calore  partis 
mirum  in  modum  aucto,  febre  inflammatoria,  nec 
non  ex  causa  praegressa  , plurimum  mechanica, 
vei  ex  organico  quodam  vitio  arteriarum  ramifi- 
cationibus  infenso,  atque  propriis  signis  eruendo. 

40.  Causis,  arteriarum  phlogoses  prodo» 
eere  solitis,  adnumerari  prae  aliis  debent  violen- 
tiae traumaticae,  quae  distendendo,  lacerando, 
pungendo , contundendo  agunt.  Ob  magis  pro- 
fundam vero  canalium  arteriosorum  situationem 
partium  adjacentium , vel  saltem  superficialium 
laesio  contemporanea  vix  non  semper  efficitur» 
Reliquae  causae  majoribus  truncis,  ac  in  spe- 
cie  aortae,  inflammandis  pares  combinant  exacte 
cum  illis  carditidi  propriis,  atque  non  raro  in 
atmosphaerae , climatis , vel  epidemiae  constitu- 
tione sunt  quaerendae,  cujus  malefico  influxu 
alterata  sanguinis  erasis  majoremque  stimulandi 
vim  adepta,  principem  angioitidis  culpam  gesta- 
re videtur.  Oxy  genium  et  calor  specificos  pro 
systemate  vasorum  stimulos  sistunt.  Inter  poten- 
tias chemicas  spirituosa,  primum  sibi  vindicant 
locum  , praesertim  liquores  cremati,  sive  alcoho- 
lici, vinorum  certae  species,  uti  vina  generosa, 
densa,  vetusta,  quae,  dum  majori  sorbiliantur 
copia,  manifestissimam  irritationem  angioiticam 
incendunt.  An  non  ebrietas  specimen  transito- 
riae angioitidis,  vel  saltem  angiostheniae  dici  pos- 
set ? Quidam  auctores  aortae  inflammationem  e 
catarrbis , e rheumatismis  pertinacibus  (1),  e re» 
tropulsis  exanthematibus,  ac  e blennorrboea  ge- 
nitalium diutina  ortam  referunt. 

(l)  Testa,  suile  malatie  dei  cuore. 

41*  Inflammatio  vasorum  majorum  plerum- 
que infelici  eventu  terminatui—  ea  tamen 

cum  differentia,  quod  angioitis  acuta  intra  pau-? 
cos  dies  e medio  tollat  aegrum,  nobilissimo  cir- 
culationis et  respirationis  munere  sublato  $ chro- 
nica e contrario  variis  consectariis  immedica*» 
bilibus  infaustum  finem  imponere  soleat. 

42*  Potioribus  angioitidis  posthumis  ad- 
numerantur  : tunicarum  incrassationes, 
pseudomemb ranae,  et  concrementa 
polyposa,  ceu  effectus  hypoclepseos  lympha- 
tico-piasticae  j ossificationes  membranae  in- 
ternae j aneurismata  (in  stricto  eximii  Scar- 
p a e sensu)  destructo  per  lentam  phlogosin  mem- 
branarum robore  ac  elatere,  undae  sanguinis  re- 
sistendae necessario  5 suppurationes,  quae 
quidem  lentissimo,  et  clandestino  procedunt  passu, 
ast  eo  magis  irresolubiles  partium  adjacentium  de- 
vastationes, viscerum  consumptiones,  vertebrarum 
cariem,  Kyphosin,  ac  tabem  purulentam  gignunt, 
quorum  scaturiginem  saepe  saepius  perquam  dif- 
ficulter , vel  conjectura  tantum  adsequi  licet. 
(4>uae  de  formatione  puris  intra  cancellos  alveo- 
rum arteriosorum  a nonnullis  medicis  notantur 
exempla,  dubia  nobis  videntur,  potius  ad  hy~ 
pociepsin  puriformem  releganda,  cujus  origo  ex 
internae  arteriarum  tunicae  (serosae)  phlogosi 
iacilius  concipitur  5 novimus  enim  neque  pus,  ne- 
que alium  humorem  secretorium  a sanguinis  mas- 
sa immediate  separari  posse,  idque  unice  va- 
sorum capillarium  munus  esse.  — Arteriae  acu- 
iaangioitide  peremptorum  speciosum  ac  subtilissi- 

jrmmi  exhibent  rete,  vasculis  capillaribus  innu- 
meris, sanguinem  citra  normam  vehentibus,  con- 
flatum. 

43.  Concretio  arteriae  dissectae  aut  liga- 
tae, ceu  salubris  efficientiae  plasticae  nisus,  nihil 
aliud  est  , quam  exitus  artereilidis  adhaesivae, 
mechanico  stimulo  inductae , ac  propter  sero» 
sam  internae  tunicae  naturam  in  hypoclepsin 
plasticam  tendentis.  Omni  adtentione  dignae,  > 
relate  ad  hoece  objectum  sunt  Antonii  Scar- 
pae  (1),  indefessi  scrutatoris,  observationes  et 
experientiae,  quae  multa  et  utilissima  circa  arte- 
riarum ligaturas  lumina  spargunt. 

(l)  Memoria  sulla  legatara  delle  principali  arterie.  Pa- 
via  1817* 

■v 

44.  Medela  inflammationis  vasorum  majo- 
rum iisdem  dirigitur  regulis  , quas  in  capite  de 
carditide,  et  pneumonitide  fusius  exponere  opor- 
tebit. - — Venaesectiones  generosae,  et  repeti- 
tae, ast,  ob  animi  deliquia  facile  secutura,  pruden- 
ter dirigendae,  sacram  semper  in  lugubri  hoece 
malo  sistunt  anchoram.  Reliqua  adminicula  ex 
vasto  ad  paratu  antiphlogistico  depromuntur  seli- 
gendo ea,  quae  per  eminentiam  in  systema  ar- 
teriosum agunt,  ejusque  justo  magis  exorbitan- 
tes reactiones  non  minus,  ac  sanguinis  efferve- 
sccntiam  sedant.  Praeter  usum  potuum  tempe- 
rantium, emulsionum  nitratarum,  acidorum  vege- 
tabilium, specificos  quoque  digitalis  purpureae  et 
sacchari  satunii  virtutes  debita  circumspectione 

lentare  licet , postquam  iteratae  phlebotomiae 
desideratas  praestare  recusarunt  opes.  Frigida 
epithemata  loco  pulsanti  adplicita  semper  notabi- 
lem euphoriam  adducere  vidimus,  quare  etiam 
internus  glaciei  conditae  usus  convenire  potest. 

PHLEBITIS. 

Longuet,  Inflammation  des  vemes.  Paris  1815. 

Puchelt,  das  Veneusystem  in  seinen  kranlihaften  Ver- 
lialtnissen,  Leipzig  1818* 

45.  Venarum  i n fla  mm  atio,  illius  arte- 
riarum adinstar,  vel  e dynamicis  tum  externis,  tum 
internis  proiiciscitur  causis,  vel  vero  mechanicis 
autchemicis  potentiis,  violento  magis  modo  agen- 
tibus procreatur.  — Primo  in  casu  majores  ve- 
nosi systematis  truncos  infestat,  uti  venas  cavas, 
pulmonales,  venam  sine  pari,  venamque  porta- 
rum 3 ad  lectum  aegrorum  tamen  cognosci  aut. 
determinari  vix  poterit,  cum  ejus  phaenomena 
illis  inflammationis  aortae  (nam  et  venae  majores 
pulsant)  organorumque  continguorum  summe 
analoga  sint.  — Dum  ejusmodi  anceps  occurrit 
casus,  sufficit  determinasse,  quod  focus  inflam- 
mationis in  vasis  sanguiferis  majoribus,  vel  in 
eo  organo  lateat,  cujus  ramus  venosus  principa- 
lem phlogisticae  irritationis  partem  alit. 

40-  Altera  phlebitidis  species,  quae  nirpirum 
ex  violentis  originem  trahit  potentiis,  in  quali- 
cumque occurrere  potest  corporis  regione.  Prae- 
ter notionem  causae  procatarcticae  , ejusque 
agendi  rationis,  venae  inflammatae  ideam  conci- 

pimus  ex  tumore  et  rubore  circumscripto , dolo- 
re ardente,  qui,  chordae  tensae  adinstar,  juxta 
venae  sauciatae  decursum  propagatur,  atque  ex 
turgore  notabili,  quasi  farciminoso,  venarum  ad- 
jacentium, quibus  omnibus  febriles  turbae  con- 
stanter succedunt. 

47.  Communissimam  phlebitidis  externae 
prophasi  n largitur  venaesectio  inepte  facta , 
saepius  in  eodem  loco  repetita,  vel  alia  qualiscum- 
que  pertusam  venam  irritans  circumstantia,  prae- 
sertim vituperandus  quorumdam  chirurgorum 
mos  , inflictum  ante  horas  vulnus  , si  recen- 
tis emissionis  necessitas  urget,  rudi  marginum, 
vix  conglutinatorum  diductione  aperiendi  (Ader- 
sprengen).  Non  infrequentes  etiam  esse  solent 
inflammationes  varicum,  praesertim  haemorrhoi- 
dalium.  Meckel  et  Osi  and  er  aliquot  exem- 
pla in 0 animationis  venae  umbilicalis  morte  termi- 
natae observarunt  (1),  quae  inflammatio  cum  erysi- 
pelate neonatorum  in  arcto  nexu  exi  siere  videtur, 

(l)  Sasse,  Diss.  de  vasorum  sanguiferorum  inflamma- 
tione. Pag.  32. 

48*  Exitus  phlogoseos  venarum  majorum 
ii  dem  sunt,  quos  inflammatis  arteriis  proprios  esse 
diximus  (§.  42)-  Sauciata  vero  ope  lanceolae  vena, 
non  minus  ac  varix  inflammatus  plerumque  in 
su pp u lationem  abeunt. 

49.  He  cura  phlebitidis  nihil  notandum  ve- 
ml,  quod  particularem,  relate  ad  substratum  ve- 
no  sum,  ad  tenti  on  em  mereretur. 


COMITE  PHLEGMONE. 


39 

50.  Ab  Aret  aci  temporibus,  qui  venae 
cavae  inflammationem  clarissima  descriptione  deli- 
neavit (1),  usque  ad  saeculum  mox  praeteritum  ad- 
tentionem  medicorum  effugisse  videntur  venarum 
phlogoses  , quarum  frequentiam  prae  caeteris 
comprobavit  J.  Hunter  (2),  plurimis  ad  objecti 
collustrationem  usus  experimentis.  Serius  ei- 
dem argumento  dilucidando  specialius  insudarunt 
Ab  e r n e 1 1 j , S h e r w e n , P.  Frank.,  M e- 
ckcl,  et  S asse;  horumque  utiles  observatio- 
nes Reilius  in  sua  Pyretologia  (5)  collegit. 

(1)  Arctae!  Cappad.  dc  Catis,  et  signis  Acnt.  Lib. IL 

Cap.  8* 

(2)  Medie.  Commentar.  3 T.  pag.  465. 

(3)  R e i l’s , Fieberlelire.  2 B.  5*  Gap* 

L Y M P H A N G 1 0 1 T I Si  ] 

51.  Extra  omnem  dubitationis  aleam  posi® 
tum  est , vasa  absorbentia,  non  minus  ac 
alias  organismi  partes , inflammari  posse,  si 
positivorum  stimulorum  influxui  exponuntur.  La- 
tet autem  in  ipsa  alveorum  lymphaticorum  struc- 
tura , et  quidem  maxime  in  irritabilitate  et  sen- 
sibilitate  organica  languidiori,  quod  minorem  in 
processum  phlogisticum  manifestent  dispositio- 
nem , quod  hic  ipse  congestionis  simplicis  limi- 
tes raro  excedat , lentum  praediligat  decurrendi 
modum,  ac  ideo  saepe  saepius  oculatissimi  ob- 
servatoris adtentionem  effugiat. 

52«  Praeter  consuetas  potentias  irritantes. 


3o 

tum  mechanicas,  cura  chemicas,  vasorum  lym- 
phaticorum phlogosin  producere  solent  certae 
quaedam  dyscrasiae,  quae  mox  a vitiato  assimi- 
lationis  munere,  mox  a specifico  fomite  mias* 
matico  vel  venenato  nascuntur.  Huc  spectant: 
dyscrasia  scrofulosa,  et  variolosa  j resorptio  ieho* 
ris,  uti  in  ulceribus  malignis,  cancro,  carie,  mi- 
asmatum  et  venenorum,  in  specie  virus  blennor» 
rhoici,  venerei,  veneni  hydrophoborum  ; morsus 
et  puncturae  viperarum , vesparum  5 — hydrar- 
gyri  , tanquam  remedii  systema  lymphaticum 
eminenter  excitantis,  usus  protractus,  praeser- 
tim externus  5 dolorosae  inflammationes  extremi- 
tatum, uti  panaritium,  periostitis,  gonarthrocace, 
per  consensum  propagatae. 

53.  Nisi  summe  scrupulosus  habeatur  cau- 
sarum occasionalium , atque  praexistentis  labis 
morbosae  in  systemate  lymphatico  respectus,  per- 
quam difficilis  esse  solet  lymphangioitidis  diagno- 
sis. Fotioribus  phaenomenis  accensentur : dolor 
tensivus,  non  vehemens,  superficialis,  juxta  va- 
sorum decursum  diffusus  ) striae  sub  cute  rubi- 
cundae, radiatae,  valde  sensibiles,  quandoque  fu- 
nis nodosi  adinstar  usque  ad  proximas  glandu- 
las lymphaticas  protensae,  quae  pariter  tument 
ac  dolent  5 dysphoria  membri  adfccti  5 ac  febris 
irritativa.  — Obscurissima  vero  manet  inflamma- 
tionis in  vasis  resorbentibus  profunde  decurren- 
tibus, ductuve  thoracico  latentis  conjectura. 

54*  Quatenus  1)  mphangioitis  plerumque  sym- 


COMITE  PHLEGMONE* 


3 b 

pathicam  vel  symptomaticam  constituit  passio- 
nem 5 eatenus  etiam  in  organicas  metamorpho- 
ses raro  abit,  verum  resolvi  amat  primitivo  irrita- 
mento sublato»  — Chronicae  vasorum  lymphati- 
corum phlogoses  diathesi  scrofulosa,  alia  ve  ca- 
co troph  ia  fotae  , quandoque  tumoribus  lympha- 
ticis originem  dant.  — Inflammationes  traumati- 
cae consuetos  exitus  petunt. 

55.  Therapia  plus  minusvc  antiphlogisti- 
ca  debitam  simul  coexistentis  labis  universalis 
rationem,  nec  non  specificae  causae,  si  fieri  po- 
test, amotionem  injungit* 

INFLAMMATIO  MEMBRANARUM* 
HYMENITI  S* 

5f).  Inflammationem  diversarum  membrana- 
rum, texturam  organismi  humani  componentium, 
generali  nomine  hymenitidis  insignimus,  cu- 
jus tot  species  in  praxi  occurrunt,  quot  syste- 
ma dermaticum  includit  sphaeras  sibi  subjectas. 

57*  Neglecta  ab  antiquis  membranarum  in 
processu  vitali  dignitas , earum  que  anatomica  in- 
dago,  prae  aliis,  Bichati  incomparabilis  adten- 
tionem  excitavit  (1) , quo  laudabiliter  praeeunte, 
complures  recentioris  aevi  Medici  sterilem  hunc- 
ce  campum,  physiologico  aeque  ac  pathologico  in- 
tuitu, excolere  adnitebantur,  ita  quidem,  ut  hodie 
jam  utilissimos  inde  fructus  colligere  licuerit. 

(l)  Bicliat,  Abhandlung  uber  die  Haute.  Au  s demFrasa* 
zbsiseben  y.  Dorner.  Tubingen  1802- 


J,  FEBRES  INFLAMMATORIAE 


82 

5<».  Systema  dermali  cum  qua  tuor  princi- 
pales amplectitur  sphaeras,  quarum  quaevis 
non  solum  textura  et  fabrica,  verum  etiam  func- 
tione, modo,  quo  cum  aliis  symphatice  vel  an- 
tagonistice  nectitur,  vel  separatur,  pari  in  easdem 
injurias  receptivi  tale,  ac  morborum  ipsorum,  qui- 
bus subjacet  similitudine  , abunde  distinguitur  5 
sunt  nempe  membranae  mucosae,  sero- 
sae, fibrosae,  et  corium.  Hinc  etiam 
qua  tuor , quoad  speciale  substratum  differentes, 
inflammationes  membranarum  stabiliri  debent:  1) 
Phlegmhymenitis  (a  cpXsy^cc  pituita  , et 
vusv  membrana)  3 2)  O r r h y m e n i t i s (ab  oppog 
serum)  5 3)  I n o p h 1 o g i s m a (!g , ivog  fibra)  5 et 
4)  Dermatitis. 

59.  Quae  plures , magisque  explicatas  con- 
ditiones , pro  subeundo  processu  phlogistico  ne- 
cessarias offerunt,  sphaerae  systematis  membra- 
narum, uti  corium  et  membranae  mucosae,  ceu  or- 
gana vasis  capillaribus  ditissima  , multo  facilius 
inflammantur,  ipsaque  earum  irritatio  morbosa  ad 
verae  inflammationis  potentiam  frequenter  evol- 
vitur 5 ubi  e contrario  in  partibus  serosis , et 
praesertim  fibrosis  simplicis  symphoreseos  can- 
cellos rarissime  excedit. 

60.  Diagnosis  harum  phlegmasiarum  de- 
sumitur e generalibus  inflammationis  signis,  cum 
specificae  functionis  , singulis  membranarum 
sphaeris  juxta  normam  competentis  laesione  com- 
putatis. Ita  phlegmhymenitis  altera ta  muci  se- 

cretione  et  excretione ) orrhymenitis  dolore  acer- 
bo, punctorio,  tensivo,  remittente,  et  vago,  — se- 
rosi vaporis  exhalatione  vitiata,  — productione  con- 
crementorum calcareorum,  ac  nisu  in  metasche- 
matismum  3 dermatitis  omnibus  externis  plilogo- 
seos  signis,  et  successivo  epidermidis  secessu  dis- 
tinguitur. 

6l.  Sunt  autem  nonnisi  causae  specificae  et 
relativo  modo  agentes,  quae  singulas  membrana- 
rum superficies  eum  in  modum  irritare  valent,  ut 
subortae  inflammationis  symptomata  illarum  li- 
mites non  excedant , atque  hymenitis  segregata 
et  solitaria  compareat.  Has  inflammationes  mem- 
branarum illegitimas,  sive  speci  fi  cas  nun- 
cupamus, suo  loco  fusius  exponendas. 

62*  Causae  e contrario  violentiores  , tan- 
quam  stimuli  positivi  absoluti,  et  phlegmonae 
producendae  unice  idonei , quarum  etiam  altior 
gradus  requiritur,  ut  in  membranis  simplicibus, 
serosis  v.  g.  et  praesertim  fibrosis , phlogisticus 
status  induci  queat,  — vix  non  semper  actionem 
suam  ad  organa  jubjecta,  et  vicina  extendunt 3 
unde  hyme  nitidis  hocce  in  casu  phlegmo- 
nosae  signa  cum  phaenomenis  organi  subjacen- 
tis vel  contigui,  in  suo  munere  laesi,  junguntur. 
Ideo  v.  g.  dermatitis  traumatica  textum  cellulo- 
sum constanter  in  sphaeram  reactionis  morbosae 
trahit:  erysipelas  phlegmonodes  $ ideo  pleuritis 
biastica  (violenta)  absque  pulmonum  synchrona 
phlogosi  nunquam  occurrit. 

III, 

63.  Ex  hisce  praemissis  facile  liquet  super- 
fluum fore , hic  singulas  hymenitidis  species  pen- 
siculatim  exponere,  cum  aiioquin  in  tractatu  de 
inflammationibus  particularibus  fusius  pertracta- 
ri debeant. 

INFLAMMATIO  MUSCULORUM. 

MYOSITIS. 

Isenflamm,  Diss.  de  musculorum  pathologia.  Eri.  1774. 

P 1 o u c q u e t,  Diss.  de  myositide  et;  nevritide.  Tub.  1790. 

64.  Omnis  aevi  medicorum  experientiae  do- 
cuerunt, fibram  muscularem  rarissime  inflammari, 
atque  illas , quae  visae  fuerunt,  musculorum 
phlogoses  et  suppurationes,  horum  potius  vaginas* 
textumque  cellularem  interpositum  adfecisse. 

65.  Si  spectamus,  irritabilitatem  in  partibus 
carnosis  ad  summum  evolutam  esse  gradum  , re- 
vera difficulter  hujus  phaenomeni  rationem  conci- 
pimus , nisi  eam  in  nimis  stricta  et  simplicissima 
musculorum  structura,  ac  admodum  lenta,  cui 
subjiciuntur,  elementorum  permutatione  quae- 
rere vellemus. 

6().  Ex  liacce  minori  musculorum  in  phlogo- 
sin  pronitate  liquet  etiam  necessitas  potentiarum 
magis  violentarum,  ut  similis  produci  queat  ef- 
fectus. Causis  pr  ocatarctic  is  myositidis 
prae  aliis  accenseri  merentur:  traumata,  disten- 
siones , ac  distorsiones  fibrarum  muscularium, 
lapsu  , nixu  , ponderum  elevatione  inductae, 
laesiones  aponeurosium  aut  tendinum,  rheumata 

pravo  tractamine,  aut  alius  irritamenti  accessu 
exacerbata.  Myositis  rheumatica  vero  non  in  li- 
bris carneis , sed  in  vaginulis  seroso  - fibrosis  sub- 
stratum agnoscit , uti  suo  loco  docebitur. 

(>7.  Phaenomena,  e quibus  ad  praesen- 
tiam inflammationis,  vel,  quod  multo  crebius  ac- 
cidit, symphoreseos  activae  in  aliquo  musculo 
obortae  concludere  licet,  sunt  dolor  vehemens, 
lacerans  (reifsend),  fixus  j motus  difficultas  , aut 
perfecta  immobilitas  artus , quin  alia  pateat 
causa,  subsultus  tendinum,  vel  tetanica  vicino- 
rum musculorum  rigiditas,  febris  inflammatoria 
comes. 

(38.  Excepta  myositide  traumatica,  quae  om- 
nibus locis  oriri  potest,  frequentiores  in  praxi 
species  sunt  inflammatio  1 i n g u a e,  muscu- 
lorum intercostalium,  et  abdomina- 

• v- 

1 i u m , diaphragmatis,  et  psoae,  quarum 
fusiorem  descriptionem  suo  inseremus  loco.  An 
non  etiam  tetanus  ad  myositidem  reduci  posset  ? 
Venaesectjonimi  saltem  a quibusdam  practicis 
proclamata  utilitas  id  quedammodo  confirmare 
videretur.  — 

69.  Quemadmodum  musculi  automatici, 
qui  ad  organicam  referuntur  vitam , uti  aesopha- 
gus , cor,  ventriculus,  intestina,  vesica  urinaria, 
a musculis  voluntariis  anatomico  et  physiologico 
intuitu  discrepant,  quatenus  in  se  ipsos  revoluti 
conceptacula  sistunt  variae  figurae,  ossibus  nul- 
libi adhaerent,  nec  veris  instruuntur  tendinibus j 

ita  etiam  eorum  phlogoses  a consueto  myositidis 
typo  deflectunt,  ac  ideo  potius  splanchnitidis  spe- 
ciebus  inseruntur. 

7Q.  Potio  res,  quos  inflammatio  musculi 
praediligere  solet,  exitus,  sunt  posthuma  dy- 
nami ea  , irritabilitatis  excessu,  vel  languore  se- 
cundario inducta  5 unde  tetani  aut  paralyseos  ori- 
go. Atque  hoc  intuitu  myositis  cum  nevritide 
aliquam  ostendit  analogiam,  quam  similiter  dua- 
listica  anthitesi  mox  hypererethisiam , mox  tor- 
porem relinquere  diximus.  — Inter  consecta- 
ria organica  transudatio  lymphae  a medicis  , ceu 
communissima  notatur  5 haec  autem  denuo  con- 
firmaret eminens  myositidis  substratum  serosas 
carnium  vaginulas  potius,  quam  fibras  muscula- 
res esse , illis  enim  per  excellentiam  nisus  in  hy- 
poclepsin  competit.  Suppuratio , quae  trauma- 
ticas musculorum  inflammationes  , vel  rheumata 
diuturna , aut  male  tractata  excipere  visa  est, 
plerumque  maligni  moris  esse  consuevit,  adeo,  ut 
totam  massam  in  saniosum  liquorem  dissolvat.  — 
Denique  obnoxii  sunt  musculi  peculiari  cacomor- 
phosi  organicae,  cum  per  abnormem  reproductio- 
nem , cumulatis  phlogisticis  principiis , in  mas- 
sam adiposo  - ceream  vertantur  (1) , quo  lentam 
phlogosin  plurimum  contribuere,  summe  verisi- 
mile est.  Aliarum  saltem  inflammationum  tran- 

1 

situm  in  substantiae  organicae  specificas  mutatio- 
res  (exallaxes)  jam  alibi  (Vol.IL  §.315)  indica- 
vimus. 

(l)  Ueber  die  Verwandlimg  des  Muskelfleisolies  in  Fctt- 

Substanz  , von  Martin  dem  Aeltern  und  Jiingern. 

(ReiTs  Archiv  IV.  p,  1 8Q-  etc.) 

' * <5 

INFLAMMATIO  GLANDULARUM. 

AD  E N I T IS. 

71.  Considerata  majori  glandularum  ad  su-> 
beundam  inflammationem  pronitate,  - — cujus  ra- 
tionem non  solum  vasorum  capillarium  nimietas, 
ac  textura  cellulosa,  sed  etiam  intima,  quam  cum 
systemate  irritabili,  et  reproductivo  conservant, 
relatio  includit,  — sine  negotio  A d e n i ti  d i s 
frequentia  concipitur.  Ideo  etiam  saepe  saepius 
potentiae  relativo  modo  incitantes  ei  producen- 
dae sufficiunt. 

72*  Generalia,  quae  glandulam  inflammatam 
comitantur,  phaenomena  sunt  : tumor  notabilis, 
durus,  calens,  circumscriptus,  sphaeroideus, 
dolor  obtusus,  pulsatorius , minoris,  quam  in 
membranaceis  organis  observari  solet,  intensita- 
tis 5 secretionis  specificae  munus,  cui  glandula 
praeest,  nunc  praeter  normam  incitatum,  nunc 
plane  interceptum,  prouti  gradus  inflammationis 
minor,  vel  major  fuerit,  saepe  saepius  in  quali- 
tate vitiatum^  febris  comes  glandulae  dignitati, 
ac  inflammationis  vehementiae  respondens}  quan- 
doque sympathicae  in  pluribus  ejusdem  ordinis 
organis  irritationes. 

73«  Inflammatio  glandularum,  tanquarn  sim- 
plex productum  stimuli  cujuscumque,  sive  abso? 


( 

luti,  sive  relativi,  considerata  absque  ullo  ad 
specificam  causae  producentis  actionem,  vel  dys- 
crasiae  particularis  existentiam  habito  respectu, 
nullam  omnino  differentiam  admittit,  nisi  quae 
e glandulae  ipsius  diversa  structura  et  functione 
dependet. 

74.  Primam  prosapiam  componunt  inflam- 
mationes glandularum  lymphaticarum 
(Lymphadenitis),  quae , quod  ad  originem  , de- 
cursum, et  symptomata,  cum  vasorum  absorben- 
tium phlogosi  plurimum  conveniunt.  Parum  do- 
lent, nisi  molestas  excipiamus  tensiones,  quae 
per  contiguorum  vasorum  ramificationes  disper- 
guntur, lente  decurrunt  ob  minorem  substrati 
in  sphaera  organica  dignitatem  5 dum  resolvi  re- 
cusant , in  suppurationem  et  sclerosin  nitun- 
tur 5 quoad  originem  nunc  sympathicos  sistunt 
alius  irritationis,  vel  vicinae , vel  remotae,  ad- 
fectus  , quo  in  casu , dum  congestionis  simplicis 
limites  non  excedunt,  in  organica  quoque  non 
abeunt  vitia 5 vel  vero  specificae  cujusdam  dys- 
crasiac  , scrofulosae  , aut  venereae  sobolem. 
Admodum  frequens  glandularum  inguinalium  in- 
flammatio bubonis  nomine  nota  est. 

75*  Altera  familia  includit  phlogoses  glan- 
dularum conglomeratarum,  quas  inter 
glandulae  lacrymales , salivales  , mammae,  pan- 
creas, glandula  prostata,  et  testes  primum  locum 
tenent.  Inflammationis  sedes  5 substrati  ac  secre- 
tionis in  qualitate,  et  quantitate  alteratae  divcr- 

sitas  diagnosin  plerumque  facilem  reddere  so- 
lent, ipsasque  denominationes  regunt.  Ita  da- 
cryadenitis , sialadenitis , mastitis  etc. , de  quibus 
in  specialis  pyretologiae  decursu. 

75.  Inflammationes  viscerum  glandulosorum, 
uti  hepatis , renum , ovariorum  splanchnitidis 
specie bus  inseruntur  5 glandularum  e contrario 
mucip ararum  et  sebacearum  illae  ad  relativas  sy- 
stematis dermatici  sphaeras  pertinent. 

77.  Praeter  generales  injurias,  inflamma- 
tioni creandae  pares,  adenitidis  origini  specia- 
lius favere  novimus  quasdam  dyscrasias,  et  spe- 
cificos fomites  miasmatieos  5 uti  est  cachexia  scro- 
fulosa  , particularis,  quae  scirrhosin  et  carcino- 
ma invitat,  reproductionis  organicae  labes,  mi- 
asraa  venereum  , pestilentiale.  Existunt  denique 
adhuc  certa  quaedam  stimulorum  genera,  quibus 
singulae  secretiones  incitari , et  in  qualitate  al- 
terari solent,  modo  nondum  sufficienter  noto,  ac 
a nonnullis  secundum  electivae  adfinitatis  leges 
concepto.  Ita  mercurius  pro  glandulis  salivalibus, 
cantharides  pro  renibus  specificum  suppeditant 
irritamentum. 

73.  Omnes  glandulae,  ipsaque  organa  illis 
analoga,  dum  inflammantur,  eminentem  patefa- 
ciunt nisu m in  suppurationem,  in  p are- 
ctama,  et  i ndurationenq  id  autem  particu- 
laris habent,  quod  si  obduruerint,  creberrimas 
patiantur  recidivas,  quibus  non  solum  durities 
augetur  (scirrhus),  sed  etiam  specifica  liquatio- 

nis  funestissimae  species  inducitur , canceratH 
cae  nomine  nota. 

7(j.  Phiogoses  glandularum , quae  ductibus 
excretoriis  carent , atque  secernere  dicuntur, 
quin  excernant,  uti  stint  glandula  thyroi- 
des,  thymus,  et  capsulae  suprarena- 
les, ‘ pb  substrati  naturam  et  functionem  densis 
adhuc  tenebris  obvolutam,  ipsamque  ideo  dia*^ 
gnosin  summe  ambiguam  , a plerisque  auctori- 
bus praeteritas  cernimus.  — Manifestae  autem 
horum  organorum  mysteriosorum  cacomorphoses, 
cadaverum  autopsia  detectae , quas  in  aliis  para- 
tibus constantem  inflammationis  eifectum  esse 
novimus,  praegressae  et  obscure  delitescentis  phlo- 
goseos  existentiam  abunde  yindicant.  Eruta  fors 
quondam  eorum  dignitas  et  finis  in  organismo 
sano , majus  quoque  circa  morbosas  adfectiones 
lumen  spargere  poterit» 

INFLAMMATIO  VISCERUM. 

SPLANCHNITIS. 

80?  Nimia  functionis  et  structurae  viscerum 
diversitas  generales,  qui  eorum  inflammationem 
distinguere  possent , characteres  exponere  vetat. 
Quare  nonnisi  pauca  subjungenda  restant,  reli- 
qua ad  specialem  tractatum  de  inflammationibus 
particularibus  relegando. 

8 1 . Principalis  viscerum  inparenchyma- 
t o s a et  utriformia  (schlaucharlig)  disces- 
sus,  notabilem  quoque  inflammationis  diffcren- 

tiam  ponit.  Viscera  parenchymatosa,  quae  in 
formationem  solidorum,  liumorumque  crasin  plu- 
rimum influunt,  uti  pulmones,  hepar,  lien,  fa- 
cilius inflammantur,  clariorem  phlegmones  imagi- 
nem praesentant,  in  organicas  cacomorphoses 
libenter  nituntur,  cum  systemate  nervoso  minus 
cohaerent,  sub  decursu  inflammationis  parum  do- 
lent, et  peculiaribus  dyscrasiis  evolvendis  favent  5 
pulmones  phlogisticae , hepar  biliosae,  scorbuti- 
cae lien.  Quae  vero  utris  formam  habent,  uti 
ventriculus,  intestina,  vesica  urinaria,  diversis 
substantiis  animalibus  colligendis  et  retinendis 
destinata , in  statu  phlogoseos  cum  variis  specie- 
bus  hymenitidis  conveniunt,  acerbos  dolores  pa- 
viunt, symptomatibus  nervosis  frequenter  stipan- 
tur, transitum  in  hypoclepsin  et  gangraenam  prae- 
diligunt  , et  constanter  contentorum  vel  reten- 
tione, vel  uberiori  secessu  comitata  cernuntur. 

INFLAMMATIO  JUNCTURARUM. 

ARTHRITIS. 

82-  Quamquam  membranae  synoviales  et  li^ 
gamenta  capsularia,  quae  proprie  juncturas  con- 
stituunt, jam  prius  (§.  58)  expositis  membrana- 
rum speciebus  includuntur,  cum  haec  ad  fibro- 
sas, illae  ad  serosas  membranas  pertineant  $ ni- 
hilominus tamen  inflammationes  articulationum 
separare  voluimus,  quoniam  hae  proprium  quasj 
systema  formant,  harmonicam  componendo  ea*? 
lenam,  atque  mirifica  sympathia  in  statu  tam  sanq* 
quam  morboso  junguntur» 

83.  In  ipsa  partium  juncturas  componentium 
structura,  vasis  capillaribus  ferme  experte  , suffi- 
ciens latet  ratio  minoris  in  phlogosin  dispositionis ) 
inde  etiam  est,  quod  stimulorum  relative  agentium 
influxus  nonnisi  congestionem  simplicem  indu- 
cere soleat.  Ut  igitur  vera  inflammatio  evolvi 
possit,  requiruntur  vel  incitamenta  potentiora, 
ipsi  articulationi  immediate  adplicita  , uti  sunt 
omnia  traumata  5 vel  concursus  plurium  causa- 
rum relative  incitantium,  quae  simul  sumptae  sti- 
muli absoluti  vices  agunt  j;  vel  demum  eminens 
quaedam  in  organo  diathesis , qua  stimulorum 
actio  sufflammatur. 

84»  Arthritidem  plilegrnonosam,  quam  a rheu- 
matica caute  distinguere  oportet,  indicant:  do- 
lor acerrimus,  fixus,  rodens^  intumescentia  junc- 
turae summopore  calens,  colore  externo  parum 
alterato  3 membrum  flectendi  impatentia,  et  ma- 
ximi sub  quovis  tentamine  cruciatus $ febris  co- 
mes inflammatoria  $ causa  praegressa  violenta, 
in  adfectum  locum  directa  5 absentia  phaenome- 
norum rheumaticae  diathesi  propriorum. 

85»  Frequentissima  species  arthritidis  idio- 
pathicae , nunc  acutae , nunc  lentae , ist  illa, 
quae  in  femoris  acetabulo  sedem  figit,  Coty- 
litis.  Altera  ad  articulationem  genu  evolvitur, 
m hypoclepsin  celeri  plerumque  passu  abit,  et 
prouti  latex  seroso -lymphaticus  , qui  transudat, 
vel  in  cavo  articulationis,  vel  in  bursis  synovia- 
libus juxta  genu  decurrentibus  colligitur,  nunc 

hydrarth  r u m , nunc  s p o n g o s i n , sive  tu- 
morem album  producit. 

^6»  Praeterea  arthritidi  phlegmonosae  sat  fa- 
miliaris esse  consuevit  transitus  in  suppuratio- 
nem, et  quidem  tanto  magis,  si  cacochymia 
quaedam  una  existit,  scrofulosa,  venerea,  alia- 
ve.  Evolutum  in  junctura  suppurationis  germen, 
in  liquationem  saniosam  cito  vertitur,  ossium  apo- 
physes arrodit , atque  immedicabilem  producit 
articulationis  destructionem,  Arthrocacis  no- 
mine notam.  Inde  praeter  generalia  exulceratio- 
nis symptomata,  varia  pro  partis  adfectae  diver- 
sitate nascuntur  mala,  anchyloses,  immobilita- 
tes, luxationes  sic  dictae  spontaneae,  claudica- 
tio, quorum  exactiores  notiones  cupiens,  classi- 
cam consulat  Rustii  monographiam  (i). 

(l)  Rust,  ArtlirokaRologie.  Wien  1817. 

87-  Specificus  tandem  membranarum  serosa- 
rum, ad  quarum  familiam  etiam  synoviales  perti- 
nent, in  ossificationes  nisus  articulis  pariter  com- 
petit, atque  coalitum  juncturae  irresolubilem,  an- 
c hy  1 o s i n,  producit , clfectum  secedentis  ma- 
teriae plasticae,  calcareo  principio  impraegnatae. 

INFLAMMATIO  TENDINUM,  APONEUROSIUM 
ET  LIGAMENTOPiUM. 

DES  M ITIS. 

Goelicke,  Diss.de  tendinum  adfectibus.  1754* 

Koch,  Diss.  dc  morbis  bursarum  tendinum  mucosarum. 

Lips.  1790. 

Goelz,  Diss.  de  morbis  ligamentorum  etc.  Hallae  1798. 

#8-  Inflammationem  tendinum  , aponeuro- 
sium,  et  ligamentorum,  citra  articulationum  terri- 
torium (exceptis  utpote  capsulis) , per  varias  cor- 
poris ditiones  distributorum , generali  D e s m i t i- 
dis,  quod  aptissimum  nobis  videbatur,  nomine 
compellamus,  derivato  a '$eo'[/.og , ligamentum. 

89-  Quod  de  raritate  inflammationis  legiti- 
mae in  cunctis  membranis  fibrosis  protulimus  (§. 
59),  id  etiam  de  supradictis  partibus,  ad  idem  sy- 
stema spectantibus,  valet.  Sensibilitatis  organi- 
cae minimus  gradus,  vasorumque  capillarium  pe- 
nuria, praesertim  in  tendinibus,  nisi  summe  vio- 
lentae accedant  causae,  phlogisticum  processum 
quidem  evolvi  recusant}  ast  semel  inducta  phlo- 
gosis  plerumque  pertinax  esse  consuevit  (1).  Con- 
venimus autem  cum  Boerhaavii  immortalis 
adserto,  quo,  sive  tendo sive  nervus  inflam- 
metur, inflammationem  potius  in  tunica  vaginali 
obtinere  adfirmatur, 

(0  Gh  eston’s,  Untersuchungen  und  Beobaclitungen. 

(2)  Boerhaave,  de  morbis  nervorum.  Francof.  1762* 
Tom.  I.  pag.  223. 

QO.  Singulare  , quod  ligamentorum , et  apo- 
neurosium  laesiones  et  inflammationes  plerumque 
comitatur  , phaenomenon  est  dolor  acerrimus, 
quem  nec  recentiorum  Physiologorum  conamina 
hucdum  explicare  potuerant  in  organorum  ner- 
vis quasi  carentium  serie.  Praeterea  partes  apo- 
neuroticae, et  ligamentosae , dum  inflammantur, 
f.4  commune  habent,  quod  neque  tumorem,  ne- 

que  ruborem  insignem  producant 5 quod  in  con- 
sueta  inflammationis  posthuma,  suppurationem 
utpote , indurationem  et  gangraenam  , nullum 
nisum  agnoscant , ipsumque  in  hypoclepsin  tran- 
situm excludant , unde  ab  inflammationibus  orga- 
norum serosorum  essentialiter  differunt  (1)  5 quod 
tandem  sympathicae  sub  altiori  morbi  gradu  evo- 
lutae passiones  constanter  ad  systema  musculare 
referantur , unde  mox  tetanus ,•  mox  convul- 
siones. 

(l)  B r c li  a t , uber  dic  Haute*  Tiibingen  lg02i  S.  192- 

Ql.  Communissima  hujus  generis  inflamma- 
tio est  illa,  quae  in  partibus  ligamentosis , et 
aponeuroticis  phalangum,  ipsis  nervorum  surcu- 
lis , ac  periosteo  non  exclusis  suam  sedem  figit, 
atque  Latinis  panaritium,  Graecis  Parony- 
chia (7 vaget  juxta,  et  ovv%o£  unguis)  quibusdam 
recentioribus  Da  c t y liti  s (SccxrvXog , digitus). 
Germanis  Nagelgeschwiir,  Wurm  am 
F i n g e r , Italis  Patereccio  nuncupatur  (1). 

(l)  Hegner,  t)iss.  de  Paronychia-  Basii.  1780. 

92-  Diversae  a medicis  et  chirurgis  huj  us 
mali  species  referuntur  (1),  quarum  nonnullae 
inflammationis  gradum,  aliae  substratum  eminen- 
ter adfectum*,  ac  sedem  plus  minusve  profun- 
dam pro  differentia  agnoscunt.  Majori  simplici- 
tate aSprengelio  (2)  bifariam  dividitur. 

(1)  Boerhaave,  de  morbis  nervorum.  Francof.  1762, 

T.  I.  pag.  238. 

(2)  S p r e n g e 1 , Institutiones  Pathologiae  specialis.  YoK 

I.  §. 

93.  Paronychia  externa,  quae  praeter  ten- 
dines, et  aponeuroses  phalangum  simul  externas 
partes  occupat,  textum  nempe  cellulosum,  ip- 
samque  cutim  , ad  phlegmonen  vel  erysipelas 
quidem  inclinat,  ast  propter  partium  fibrosarum 
passionem  peculiari  modo  modificata  decurrit. 
Nascitur  dolor  pungens,  lancinans,  acutissimus, 
ac  pulsatorius , cum  tumore  ardente , rubro, 
renitente  phalangis  extremae  $ obrigescit  digitus, 
inflammantur  vasa  absorbentia , glandulae  axilla- 
res tumescunt , atque  totum  brachium  dolet  5 
noctu  tormenta  constanter  augentur,  ac  febris 
incenditur  vehemens  cum  insomniis  tumultuo- 
sis. — Post  aliquot  dies  vesiculae  surgunt  albi- 
dae, latice  seroso  farctae,  atque  manifesta  sub- 
oriuntur initiantis  abscessus  signa,  quo  maturato 
ac  rupto  ulcus  simplex,  vel  sinuosum  remanet, 
unguem  plerumque  depascens. 

94.  Altera  paronychiae  species,  quae  pro- 
fundiorem in  ipso  periosteo,  et  papillis  nerveis 
ungue  tectis  sedem  agnoscit,  priori  adhuc  ma- 
jora producit  tormenta,  assiduo  urgentia,  eum 
peculiarem  sensum,  tamquam  filo  aeneo , cultel- 
lo, aut  serra  digitus  praecideretur,  creantia.  Tu- 
mor fere  abest , ast  plura  per  consensum  soci-  - 
antur  symptomata,  maxime  nervosa,  uti  spasmi, 
spirandi  difficultas  , singultus,  vomitus,  subsul- 
tas tendinum,  virium  jactura,  febris  ardens,  cum 
pulsibus  contractis , exiguis  , quibus  praeceden- 
tibus vel  gangraena  evolvitur,  vel  chronica  ulce- 
ratio cum  destructione  tendinum  et  carie  ossium. 

95.  Causae  pauaritii  vulgatiores  sunt  vio- 
lentiae externae , uti  praecisio  incauta  unguium, 
reduviarum  , et  clavorum  pedis  j aciculae  vel  ari- 
stae sub  unguem  intrusae,  insectorum  puncturae, 
irritamenta  chemica , ut  calcis  vivae  tractatio, 
(unde  obnoxii  sunt  ii  morbo  opifices,  qui  char- 
tam scriptoriam  fabricantur , qui  saponem  confi- 
ciunt, caementarii)  5 tandem  metastases  subacu- 
tis morbis  ad  phalanges  factae. 

9(3.  Therapia  paronychiae  iisdem  pror- 
sus, quae  curam  antiphlogisticam  dirigunt,  re- 
gulis subjacet.  Habito  sedis  magis  superficialis 
respectu , a topicis  auxiliis  semper  plus , quam 
ab  internis  medicamentis  sperandum  3 unde  etiam 
medela  plerumque  chirurgis  committi  solei, 

INFLAMMATIO  OSSIUM. 

OSTEITIS, 

Ciossius,  uber  die Kranliheiten  der Knochcn.  Tiibingew? 

1798. 

B.Boyer , Vorlesungen  liber  die  Knochenbranldieiten. 

Herausgegeben  von  Spangenber g.  Leipzig  1804. 

Schramm,  Diss.  de  ossium  inflammatione.  Altdorf  1805. 

97.  Ossium  substantia  propter  notabilem  va- 
sorum rubrorum  copiam,  texturamque  cellulo- 
sam , illustris  Antonii  Scarpae  experimen- 
tis praeclare  evictam  (1),  majorem  sane,  quam 
olim  credebatur,  in  phlogoses  dispositionem  fo- 

r 

vet.  Sicuti  autem  rete  vasorum  capillarium  pe- 
riosteo tam  interno,  quam  externo  per  eminen- 
tiam competit,  ipsaque  osseae  substantiae  et  me- 

dullae  permutatio  nonnisi  mediantibus  hisce  mem- 
branis perficitur  5 ita  quoque  omnis  inflammatio 
ossis  (osteitis)  a periosteo  egreditur , ibidem 
principem  focum  figit , et  ideo  periosteitidis 
nomine  indicatur* 

(1)  Scarpa,  de  penitiori  ossium  Structura.  Lips.  1799* 

90.  Symptomata  j quibus  ad  cognitionem  in- 
flammationis ossium  pervenimus:  sunt  dolor  pro- 
fundus, obtusus,  rodens,  urens,  terebrans,  tam- 
quam os  ab  interioribus  extrorsum  diffinderetur  5 
sensus  pulsationis  profundae  , calor  partis  ad- 
auctus, tumor  durus,  quin  color  externus  visibi- 
liter alteretur 5 quandoque  gelatinosi  liquoris  col- 
lectio in  bursis  synovialibus  tendinum  vicinorum 
speciem  spongosis  (tumoris  albi)  producit* 
Vesperi  omnes  cruciatus  valde  exacerbantur , iti- 
dem a calore  lecti,  musculorum  partis  adfectae 
exercitio 5 a spirituosis  contra,  ad  minutam  cra- 
pulam potis,  levamen  saltem  transitorium  perci- 
piunt aegri , ipsum  vero  malum  exasperant.  — 
Defectus  signorum  , quae  speciales  partes  inflam- 
matas indicare  solent,  negativo  modo  ad  confir- 
mandam diagnosin  concurrere  potest.  Si  osteitis 
cuidam  cacotrophiae  universali  jungitur , hujus 
quoque  satellites  patebunt. 

99.  Ossa  spongiosa  in  phlogosin  multo  pro- 
niora observantur,  favente  praeprimis  aetate  ju- 
niori , quae  majori  in  cunctis  partibus  succiden- 
tia distinguitur , atque  specificam  in  morbos  sy- 
stematis ossei  diathesin  fovet.  Senibus  e con- 

trario  rarissime  inflammantur  ossa , propter  prin- 
cipii terrestris  praedominium , irritabilitatis  vero 
et  metamorphoseos  progressivae  languorem. 

100-  Periosteum  externum  interno  frequen- 
tius inflammationi  obnoxium  esse  solet , qua  se- 
mel inducta  notabilem  contrahit  sensibilitatis  or- 
ganicae, in  sano  statu  vix  conspicuae,  gradum  (i), 
atque  hoc  intuitu  cum  reliquis  membranis  fibro- 
sis, ad  quarum  familiam  reapse  spectat,  apprime 
collimat.  Si  autem  processus  phlogisticus  ab  in- 
terna ossium  membrana  orditur,  nullus  quando- 
que excitari  solet  dolor,  ipseque  morbus  lente  ac 
dolose  gliscens  facile  medici  adtentionem  effu- 
git,  donec  posthumis  suis  malis,  suppuratione 
nempe,  aut  necrosi,  praetervisam,  nimis  sero,  pa- 
tefaciat existentiam. 

(l)  Brandei,  de  sensibilitate  ossium  morbosa.  Upsal. 

1780. 

101.  Osteitis,  ceu  legitima  inflammatio  con- 
siderata, omnibus,  quae  hujus  genesi  favent,  po- 
tentiis induci  poterit  5 dummodo  earum  actio  ver- 
sus ossa  dirigatur  5 frequentissimae  tamen  esse 
solent  violentiae  traumaticae,  premendo,  con- 
tundendo, frangendo , vel  comminuendo  agen- 
tes.  Sunt  autem  adhuc  specifici  quidam  osteiti- 
dis fontes,  qui  mox  disponunt  solum,  mox  vero 
excitantes  largiuntur  causas,  uti  cachexia  rachi- 
tica,  scorbutica,  scrofulosa,  dyscrasia  variolosa, 
et  syphilitica. 

102,  Qualiscumque  originis  fuerit  ossium  in- 

III.  D 

flammatio , lente  plerumque  decurrit,  cujus  ratio 
in  textura  solidiori,  minusque  rapida  elemento- 
rum permutatione  quaerenda  videtur.  Febriles 
turbae  sub  decursu  raro  evolvuntur,  urgente 
etiam  saepe  saepius  altiori  phlogoseos  gradu  j os- 
sa enim,  tamquam  organa  ignobiliora  cum  reli- 
quis organismi  systematibus  exiguam  conservant 
philadelphiam,  minimam  autem  cum  systemate  ner- 
vorum , et  vasorum. 

103.  Exitus  communiores  osteitidis  sunt: 
suppuratio,  spbacelus,  pa  rectam  a,  i n- 
du  ratio,  mala  hia,  et  pseucl  organis  a- 
t i o. 

1 04*  Suppuratio,  vel  potius  c o 1 1 i q u a- 
tio  saniosa  ossium,  quum  rarissima  sit  pla- 
stici puris  formatio,  sed  icboris  acerrimi  copiosa 
secretio,  caries  sive  teredo  nominatur.  Haec 
in  ossibus  spongiosis  vix  limitari  solet , nisi  inte- 
gra consumpta  fuerit  substantia.  Ichor,  ab  exul- 
ceratis secedens  ossibus , acerrimus  ac  foetidissi- 
mus esse  consuevit,  simulque  exfoliatis  osseae 
compagis  particulis,  quasi  sabulosis  aut  nigris 
moleculis  refertur,  coloris  brunescentis  , argen- 
tum nigro  colore  inficiens. 

105-  Spbacelus,  sive  Necrosis  cylin- 
dricis praesertim  ossibus  familiaris  observatur. 
Modo  lamina  externa,  modo  majora  ossis  inflam- 
mati fragmenta  emoriuntur,  periphericae  suppu- 
rationis ope  a sanis  partibus  separanda.  Rege- 
neratio substantiae  deperditae,  particulari  fieri 

solet  modo,  ita,  ut  partem  necroticam  proprio 
quasi  alveo  undique  includat. 

Weidmann,  Tract.  de  Necrosi  ossium.  Francof.  1793. 

Ringelmann,  de  necrosi  ossium.  JRudolsi:.  1C04. 

106-  Parectama,  sive  volumen  ossis  una 
cum  ejus  massa  citra  normam  auctum,  ita  qui- 
dem, ut  elementorum  proportio , et  intima  mi- 
scela  ne  hilum  alteretur,  haud  infrequens  esse 
solet  osteitidis  effectus,  quem  praesertim  morbus 
benignus,  simplex,  e mechanicis  causis  ortus  , in 
subjectis  cachectica  aut  virulenta  dyscrasia  de- 
fectis producit.  Ejus  genesis  ex  incitato  per  in- 
flammationem nisu  plastico,  ex  uberiori  materiae 
osseae  adpositione,  illiusque  regulari,  quae 
plerumque  per  strata  fieri  solet,  crystallisatione 
concipitur.  Nomine  calli  simplicis,  aut 
exostoseos  benignae  insignitur , atque  in 
cylindricis  et  compactis  ossibus  praecipue  obser- 
vatur. Tumor  ossis,  cujus  massa  normalem  duri- 
tie superat,  exostosis  eburnea  dicitur,  cujus 
contrarium  vitium  sistit  osteom  alakia,  unice 
ossibus  propria  exallaxeos  species,  morbosa  ut- 
pote  substantiae  per  processum  phlogisticum  ano- 
maium  emollitio , in  syphiliticis  praesertim  sub- 
jectis obvia. 

107*  Diversa  luxuriantis,  simulque  in 
qualitate  depravatae  vegetationis  produc- 
ta, uti  hyperostosis,  hydrosteon,  spi- 
na ventosa,  osteosteatoma,  illam  prae 
aliis  excipere  solent  osteitidem  lentam  et  ano- 

malam,  quae  in  conmibio  cum  dyscrasia  scrofu- 
losa,  venerea,  aliave  decurrit,  et  prava  medela 

exasperatur. 

108*  Ipse  demum  ossium  fractorum  coa- 
litus, et  c a Ilus  inde  natus,  inflammatorio  pro- 
cessui , adhaesivae  partium  solido  - mollium  in- 
flammationi analogo,  tribuendus  est,  cujus  ope 
plastica  efficitur  granulatio. 

109.  Complurium  itaque  vitiorum,  quae  sy- 
stemati osseo  propria  sunt,  scaturiginem  in  pe- 
riostei , ipsiusque  substantiae  osseae  phlogosi, 
nunc  acuta,  nunc  lenta,  nunc  simplici,  nunc 
diversis  dysprasiis  complicata  quaerere  oportet  3 — 
argumentum,  quod  majorem  sane,  quam  hucus- 
que factum  est,  adtentionem  medicorum  me- 
retur. 

110.  Therapia  inflammationis  ossium  par- 
ticularibus non  subjacet  modificationibus,  exci- 
piendo illas  , quae  substrati  differentia,  et  mali 
sedes  dictant.  Monendum  solummodo  restat,  ab 
internis  remediis  antiphlogisticis  parum  levami- 
nis induci,  quum  nimis  remotus  sit  ossa  inter  et 
cardinalia  organismi  systemata  nexus.  Quare  ad 
topica  auxilia  , uti  ad  cataplasmata  emollientia, 
anodyna,  resolventia,  hirudinum  repetitas  adpli- 
ca  i ion  es , ad  vesicantia,  vel  etiam  caustica,  re* 
vellenti  scopo  in  usum  tracta,  recurrere  oportet. 

111.  Specifica,  quae  in  systema  osseum 
agerent  remedia,  nondum  innotuerunt,  atque 
jam  ex  hac  ratione  adeo  difficilis  redditur  osteo- 

p a thiarum  curatio.  Summis  tamen  encomiis  col- 
laudari debent  virtutes  frictionum  mercurialium 
generose  repetitarum,  atque  sarsaparillae  ma- 
gnis dosibus  exhibitae,  quibus  pertinacissimam 
pci iostitidem  chronicam,  obtusae  contusionis  ef- 
fectum , post  innumera  remedia  incassum  ten- 
tata,  feliciter  victam  mirati  sumus.  Sponte  li- 
quet non  solum  eorundem  remediorum  majorem 
esse  efficaciam,  sed  etiam  alius  generis  pharmaca 
suum  sibi  vindicare  locum , si  specifica  quaedam 
osteitidem  comitatur  cacochymia. 

112.  Dentes,  ceu  compactissimae  totius 
organismi  partes  , inflammationem  non  patiuntur, 
nisi  excipere  vellemus  vaginulam  surculorum  ner- 
veorum  , substantiam  dentis  ingrediendum , cu- 
jus phlogistica  irritatio  acerrimos  producere  solet 
dolores  $ ast  nevrilemmatitis  potius,  quam  odonti- 
tis dicenda. 

Ploucquct,  TJies.  primas  lineas  Odontitidis  sistens. 

Tubing  1794. 

113.  Cartilagines  infimum  fere  in 
sphaera  vegetativa  locum  occupant,  vasis  rubris 
et  nervis  carent,  nullum  sensibilitatis  organicae 
vestigium  manifestant  , et  ideo  principalibus, 
quae  ad  subeundam  inflammationem  requiruntur, 
conditionibus  privatae,  hanc  tunc  nonnisi  subire 
possunt,  dum  vel  e perichondrio  (membrana  fi- 
brosa periosteo  analoga),  vel  e membrana  syno- 
viali egreditur.  Inflammatio  cartilaginum  itaque, 
Chondritis,  rarissimum  sistit  adfectum , qui 

admodum  lente  decurrit,  primam  suae  originis 
scaturiginem  vel  in  osse  , vel  in  membranis  arti* 
culorum  agnoscit,  atque  ex  iisdem,  quae  osteitidi 
favent,  injuriis  proficiscitur  5 semel  vero  evoluta 
phlogosi  cartilagines  intumescunt , spongiosam 
magis  texturam  assumunt,  vasis  rubris  instruun- 
tur, nunquam  tamen  dolent.  Processus  piasti* 
cus,  qui  alioquin  languidus  est,  per  inflammatio- 
nem plerumque  penitus  extinguitur,  unde  carti» 
iagines  inflammatae  vel  ossificantur,  vel  iciiorosa 
colliquatione  destruuntur,  vel  pedetentim  mar- 
cescunt, emoriuntur  ac  evanescunt.  Cartilago 
discisa  non  coalescit,  neque  suppurat,  sed  a 
pure  partium  contiguarum  corroditur,  quin  imo 
nec  inflammari  dicitur,  testantibus  Doerneri 
experimentis  (1),  nisi  prius  saniosi  liquoris  influxu 
emolliatur. 

(i)  Doerner,  Diss.  de  gravioribus  quibusdam  cartila? 
ginum  mutationibus.  Tubing  1798. 

B.  INFLAMMATIONES  PARTICULARES. 

114*  Quemadmodum  inflammationes  commu- 
nes  physiologico  ordine  prosecuti  sumus,  ita  om- 
nino etiam  phlogoses,  quae  singulas  et  individua» 
les  partes,  plus  minus  ve  compositas,  ac  particula» 
ribus  finibus  dicatas  plectunt,  eodem  ordine  expo» 
ni  possent.  Praeplacuit  tamen  anatomicus,  intel» 
lectui  tironum  facilior,  ac  a pierisque  Palliolo- 
gis  hodieque  praelatus. 

A.  INFLAMMATIONES  CEPHALICAE , 

* 

ENKEPHALITIS. 

J.  C.  B r e n d e 1 i i , resp.  Ellenbcrgeri,  Diss.  de  phre- 
nitide.  Goett.  1756* 

Schroder,  resp.  Fein,  Diss.  sist.  de  indole  et  sede 
phrenitidis  et  paraplirenitidis  analecta.  Goett.  1765* 

T i m m e r m an  n,  Diss.  de  phrenitide  idiopathica.  Kil.1778. 

M.  Stoll,  de  causa  et  sede  phrenitidis.  (Rat.  med.  Part. 
III.  Sect.III. 

Fischer,  Diss.  de  cerebri  ejusqnc  membranarum  in- 
flammatione et  suppuratione  occulta.  Goett.  1787. 

Herpin,  Inflammation  des  membranes  de  1’encephale, 
Paris  An.  XII. 

115.  Inflammatio  cerebri , Germ.  Gehirn- 
cntziindung,  Graecis  Phrenitis,  Phre- 
n e s is,  Phrenitiasis,  Pltrenismus, 
Spakelismus,  Siriasis,  dicta,  a plerisque 
hodierni  aevi  medicis  aptissima  Enkephali- 
tidis  compellatione  insignitur,  derivata,  ab 
&ry%s(pa\ogj  quod  cerebrum  significat.  Phreniti- 
dis nomen  (a  graeco  (pgyv , mens)  mentis  exor- 
bitantiam  indicat , ac  proinde  ad  illam  nonnisi 
cerebralis  inflammationis  speciem  adplicari  pos- 
set, quae  delirio  furioso  stipatur.  Prorsus  ge- 
nerica  vero  S a u v a g e s i i expressio  »kephali- 
t i s <•<  merito  excluditur. 

11 6-  Communissimum  phlogoseos  substra- 
tum sistit  pia  meninx,  omnium  vasculosissima, 
et  arachnoidea , quae  serosum  exhalans  vapo- 
rem, irrorandis  cerebri  maeandris  et  involucris 
est  destinata.  Pulpa  e contrario  praesertim  in- 

terior,  non  minus  ac  dura  mater  inflammari  cunc- 
tatur  , nisi  violentiores  concurrant  potentiae. 
Ignota  vero  hodiedum,  aut  saltem  obscura  , quae 
meningum  phlogosin  (meningitidem)  ab  illa  me- 
dullae cerebralis  distinguere  permitterent;  phae- 
nomena singuli  substrati  adfectus  seorsim  per- 
tractare vetant.  — - Speciales,  quas  Boer  ha  a- 
vius  stabilire  voluit,  differentias  inflammationis 
meningum , substantiae  corticalis  et  medullaris, 
priori  dirissimum  dolorem  cum  delirio , alteri  so- 
porem, ac  tertiae  convulsiones  , ceu  pathogno- 
monicum  tribuens  symptoma , solidis  experientiis 
confirmatas  nondum  habemus.  Tanto  minus  ita- 
([ue  singularum  partium  , cerebri  massam  com- 
ponentium phlogoses  ad  lectum  aegrorum  digno- 
scei  e licebit,  tum  ob  eorundem  distinctas  functio- 

t , 

nes  hucdum  latentes,  tum  ob  facillimam,  imo  ine- 
vitabilem phaenomenorum  , in  partibus  adeo  vi- 
cinis ac  intime  connexis,  confusionem. 

117-  Quemadmodum  inflammationis  qualis- 
cumque  notio  ab  e fficientiae  vitalis  organi  adfecti 
exorbitantia , vel  actione  suppressa  desumitur, 
ita  quoque  phlogosis  cerebri  e viribus  et  facul- 
tatibus ejusdem  vel  citra  normam  incitatis,  vel 
vero  in  actionum  libertate  oppressis  haud  diffi- 
culter determinabitur  5 unde  enkephaliti dis  defi- 
nitio sequenti  symptomatum  essentialium  com- 
plexu comprehendi  potest  : d e 1 i r i u m furi  o» 
sum,  aut  sopor  a p o p 1 e c t i c 11  s febre  a n- 
g i o s t h e n i c a comitatus. 

ANALOGIAE  ET  DIFFERENTIAE. 

118.  Inter  adfectus  cephalicos,  qui  cum  in- 
flammatione cerebri  confundi  possent,  propter 
aliquam  formae  analogiam,  notari  prae  aliis  me- 
retur : l)Typhus$  2)  M a n i a 5 3)  R a b i e s 5 

4)  Apoplexia. 

11Q.  T y p h u s,  sive  specifica  illa  febris 
contagiosae  species,  quae  stupore  capitis  ac 
particulari  exanthemate  distinguitur,  non  raro  in 
primo  stadio  cnkephalum  adeo  vehementer  irri- 
tatum ostendit,  ut  summe  furiosum  evolvatur  de- 
lirium. Ast  perspecta  morbi  e proprio  miasmate 
origo , natura  contagiosa , praesentia  catarfho- 
sae  in  membranis  mucosis  irritationis,  exanthe- 
mate , atque  ipsius  delirii  stupore  juncti  (typho- 
mania)  forma,  essentialem  ab  encephalitide  dif- 
ferentiam abunde  indicant. 

120.  Mania  furorem  afebrilem  praesentat, 
ac  proinde  essentiali  encephalitidis  deficitur  co- 
mite , febre  utpote  inflammatoria.  Illis  tamen  in 
casibus , ubi  sub  continuato  et  feroci  delirio 
sanguinis  circulus  incitatur , ac  secundariae  ver- 
sus caput  efficiuntur  congestiones  , encephali- 
tidi proxime  accedit. 

121.  Rabiei  nomine  innotuit  transitoria 
furoris  species  , quae  vel  ex  animi  pathemate 
voluntatis  nisum  impetuose  excitante,  uti  ex  ira, 
vindictae  cupidine  , veneris  desiderio  non  ex- 
pleto 5 vel  ex  proprio  veneno  per  morsum  cora- 

municato  originem  trahit,  inquietudine  maxima, 
ae  invincibili  propensione,  violentas  aliis  inferendi 
manus,  jungitur.  Caret  febre,  dyscrasia  phlogisti- 
ea , ac  definito , qui  criticas  pyrexias  distinguit, 
durationis  cyclo. 

122»  Apoplexia,  enkephalitidi  soporo- 
sae  summe  adfinis  morbus,  priorum  adinstar, 
febrilibus  destituitur  turbis,  nulla  diathesi  phlo- 
gistica , nulloque  caloris  augmento  stipatur. 

HYPOTYFOSIS. 

123.  Exordium  inflammationis  cerebri  ple-* 
rumque  opportunitas  quaedam  praecedere 
solet,  variae  pro  circumstantiarum  diversitate, 
ast  nunquam  longae  durationis.  Hapc  distinguunt 
sensus  caloris  et  plenitudinis  in  capite , som- 
nus inquietus,  terificis  aut  gravantibus  insomniis 
turbatus , oblivio  transitoria , idearum  confusio, 
caligines,  vertigo,  turgor  faciei  et  oculorum,  ac 
insolita  in  Iram  proclivitas.  Quae  ex  causis  trau- 
maticis dependet  encephalitis , opportunitatis  si- 
gnis destituitur. 

124»  Invadit  cum  horrore  vehementi,  cui 
brevi  succedunt  calor  urens,  sitis  intensa,  quan- 
doque adipsia,  jactatio  corporis,  lucis  intoleran- 
tia , dolor  capitis  fixus , pulsans , vel  compri- 
mens, interdum  dirissimus,  intercedente  per  vi- 
ces stupore.  Aestus  febrilis  citissimo  crescit  pas- 
su 5 prae  caeteris  autem  caput  turget  et  calet, 
lacies  plena  rubet  \ oculi  prominent  suffusi,  au^ 

involuntarie  lacrym  antes,  adeo  que  sensiles  fiunt, 
ut  omnem  lucis  aversentur  impressionem  5 pupil- 
lae coarctantur  ; palpebrae  libenter  clauduntur  5 
adspectus  aegri  evadit  minax  truculentus,  ferox  5 
auditus  adeo  acutus  redditur,  ut  a fortiori  ingra- 
tissime adficiatur  sono , suborto  saepe  saepius 
aurium  syrigmo,  Haemorrhagia  narium  sponta- 
nea interdum  levamen,  saltem  transitorium , ad- 
fert. 

125*  Maximam  vero  symptomatum  seriem 
exhibet  cerebrum  in  diversis  suis  functionibus 
aperte  laesum  5 ab  incitata  utpote  citra  normam 
sensorii  communis  efficientia , perturbatur  justa 
inter  impressiones  externas  et  operationes  intel- 
lectuales catena , atque  voluntatis  nisus  ad  maxi- 
mam incenditur  potentiam  sub  diversi  pathema- 
tis  et  gestus  forma.  Aegri  summe  inconcinnas 
exerunt  actiones  5 diu  noctuque,  cum  omni  fere 
priventur  somno,  continuis  ac  multifariis  agitan- 
tur phantasmatum  ludibriis  5 mussitant,  garriunt, 
vociferantur,  temerariis  adstantes  increpant  ver- 
bis, lectum  deserere,  fugam  petere,  et  quaeque 
obvia  obstacula  vincere  conantur  5 quidam  jucun- 
dis occupantur  et  delectantur  phantasiae  ludis, 
cantant , jocantur , cachinnos  commovent  5 alii  e 
contrario  ingratis  agitati  impressionibus  continuo 
stomachantur,  morosi,  vel  taciturni } alii  denuo, 
quod  saepissime  succedit , in  furiosum  ac  malefi- 
cum degenerant  delirium  , sub  gestibus  indeco- 
ris et  minis  replicatis  adstantes  adgrediuntur ; 


ho 

nunc  illis  , nunc  sibi  violentas  inferre  student 
manus , robur  persaepe  taurinum  exerunt , atque 
continuato  etiam  per  plures  dies  repagula  vincendi 
conamine , vix  delassantur  j maniacorum  adin- 
star  dolosas  quandoque  celant  intentiones  , et 
concessa  libertate  denuo  insaniunt,  labiis  inde- 
fesse motis  ac  in  proboscidem  prolongatis,  sali- 
vam coli  iunt,  in  adstantes  spuunt,  dentibus  stri- 
dent, blasphemant,  exasperando  sub  tanta  agi- 
tatione ac  musculorum  contentione  cunctorum 
malorum  catervam.  Caput  subinde  automatice 
tentant,  illum  per  vices  quaerunt  situm,  sub  quo 
minores  molestias  persentiunt,  et  non  raro  tran- 
sitorio obruuntur  sopore, 

126«  Ea  ratione,  qua  systematis  cerebralis 
maxima  evolvitur  hyperstlienia,  gangliaris  sensi- 
bilitas  ad  notabilem  deprimitur  torporis  gradum, 
unde  fit,  ut  phrenitici  rigidae  tempestatis  injuriis 
non  adficiantur , absque  potus  et  cibi  desiderio 
per  plures  dies  persistant  , excernendorum  ne- 
cessitate non  moveantur , nullos  prorsus  dolores 
accusent,  omnis  caeterum  periculi  prorsus  inscii. 

127.  Oppositam  huicce  encephalitidi 
phreniticae  formam  manifestant  illi  aegri , in 
quibus  sensorii  facultatum  libertas  omnis  op- 
primitur vasorum  cerebralium  turgore  ad  maxi- 
mum gradum  evecto  5 jacent  tunc  alto  sopore, 
apoplecticorum  more,  obruti,  vel  saltem  coma- 
te vigili  adfecti  obscuros  tantum  motus  exerunt, 
cum  tendinum  subsultibus , respirio  stertoroso, 

excretionibus  involuntariis,  artuum  paralytica  flao 
ciditate  , ac  adparente  sensuum  externorum  tor- 
pore. Gravissima  encephalitis  phrenitica  versus 
infaustam  properans  metam  , constanter  in  sopo- 
rosam  mutatur. 

128*  Phaenomena  utrique  encephalitidis 
formae  familiaria  sunt  : deglutiendi  difficultas 
(dyscatabrosis),  unde  potus  per  nares  libenter  re- 
gurgitare  solent^  linguae  siccitas  3 carotidum,  et 
temporalium  vibratio  visibilis  3 respiratio  subli- 
mis , et  nonnisi  sub  continuato  musculorum  exer- 
citio accelerata  3 abdomen  normale,  nisi  phreni- 
tis ibidem  fontem  agnoscat  3 vomitus  quandoque 
sympathicus , aeruginosus,  urinae  parcae,  flam- 
meae, veltubidae,  non  raro  retentae  3 alvus  pi- 
gra 3 cutis  transpirans  , sanguis  eductus  coria- 
ceus 3 pulsus  veloces,  pleni,  fortes,  duri,  ma- 
gni (cephalici  veterum)  , raro  suppressi. 

12<>  Rapidum,  quod  multifaria  illa,  quoad 
intensitatem  et  numerum,  symptomata  adtingere 
solent,  incrementum,  inter  tres , quatuorve 
dies  ad  summum  evehitur  culmen  3 consistunt 
demum  per  totidem  ferme  dies , quin  tamen, 
quod  etiam  in  incremento  observatur,  luculentis 
intercalentur  remissionibus  3 unde  acutissimus 
ille  morbus  quasi  speciem  febris  continuae  con- 
tinentis praesentat. 

1 50.  Absoluto,  quem  natura  praefixit,  cyclo 
nunc  quinque,  nunc  septem  aut  plurium  die- 
rum; criticae  operationes  succedunt,  at- 

que  enkephalitidis  (nisi  praecox  mors  finem  im- 
ponat) sub  largis,  sudoribus,  urinis  sedimento- 
sis,  alvo  sponte  aperta,  et  stillante  persaepe  e 
naribus  sanguine,  optatum  succedit  decrementum, 
plus , minus  ve  promptum. 

131.  Inflammatio  cerebri,  quae  capitis  lae- 
siones excipit,  quasdam  in  decursu  modifica- 
tiones offert.  Urgent  praeprimis  symptomata  ab 
ipso  traumate  pendentia , et  variant  prouti  nunc 
ossa  cranii  vel  fracta,  vel  comminuta,  vel  de- 
pressa sunt)  nunc  sanguinis  effusio,  vel  simplex 
cerebri  commotio  locum  habet.  Quo  major  fue- 
rit commotionis  gradus,  vel  effusi  cruoris  copia, 
eo  evidentiora  sunt  encephalitidis  soporosae  phae- 
nomena , atque  in  secundo  casu  autornatici  mo- 
tus aegrorum  versus  quamdam  capitis  plagam,  ac 
in  dies  crescens  soporis  intensitas,  sub  aptissima 
caeterum  medela,  observari  solent. 

Alex.  Kolpin,  de  capitis  laesionibus  Meletemata. 

* Hanno  v„ 

132.  Etsi  communiores  inflammationis  cere- 
bri species  plerumque  acute  decurrant)  nequa- 
quam tamen  adeo  rara  sunt  decursus  chronici, 
ac  nulli  prorsus  determinato  typo  adstricti  exem- 
pla. In  illis  praesertim  subjectis,  quae  organi- 
cum in  cerebro  ejusve  meningibus  tenent  vitium, 
lenta  fovetur  congestio  vasorum  capillarium,  vel 
et  vera  phlogosis , serie  non  interrupta  recidi- 
vans,  cephalicis  symptomatibus  diversae  inten- 
sitatis  stipata,  quae  inter  dolor  pervicax,  vertigo, 

sensuum  ac  mentis  hallucinationes  , catapho- 
ra  , musculorum  distensiones  frequentissime  ob- 
servantur. Huncce  morbosum  sensorii  commu- 
nis statum  enhephalitidis  lentae,  chro- 
nicae, vel  occultae  nomine  insignimus. 

133.  Particularem  phreneseos  speciem  ab 
Anglis  et  Americanis  medicis  nuper  descriptam 
invenimus,  delirium  tremens  compellatam, 
quae  potatoribus  propria,  vehementi  totius  cor- 
poris tremore  distinguitur  , et  princeps  auxilium 
in  sanguinis  missione  et  opio  agnoscit.  Dissen- 
tiunt autem,  utrum  ad  encephalitidem,  vel  ad  ma- 
niam relegandum  esset. 

S u 1 1 o n , Abliandl.  uber  das  Delirium  tremens.  Aus 
dem  Engliscben  v.  Hei  nec  li  en,  Bremen  1820. 

CAUSAE. 

134.  Praeter  generalia,  quae  dispositionem 
in  febres  inflammatorias,  et  inflammationes  fo- 
vent, momenta,  uti  sunt  temperamentum  sangui- 
neum, plethora,  juventus,  vitae  genus  lautum  etc., 
enhephalitidis  ortui  prae  aliis  favent;  pecu- 
liaris illa  corporis  constructio,  quam  habitum 
apoplecticum  vocant,  capite  praegrandi,  col- 
lo brevi,  et  turgida  facie  distinctum  , intentio  fa- 
cultatum mentis  5 animi  pathematum,  praesertim 
irae,  zelotypiae  et  vindictae  cupidinis  neglectum 
moderamen  j vigiliae  protractae  $ abusus  spirituo- 
sorum  et  quorumdam  narcoticorum,  uti  opii,  bel- 
ladonnae  5 capitis  regimen  nimis  calidum , habi- 
tualis epistaxeos  retentio. 

1 35.  Inter  excitantes  causas  eminent 
prae  caeteris  illae , quae  immediate  in  caput , et 
vSpeciatim  in  cerebrum  suas  concentrant  actiones, 
encephalitidem  provocando  idiopathicam. 
Huc  referuntur  omnes  potentiae  violentae,  con- 
tusiones, ictus,  vulnera,  ossa  cranii  fracta  vel 
depressa,  commotio  cerebri  a casa  in  caput,  vel 
in  podicem , ab  alapa  inflicta  , a ptarmicis , ca- 
lor excessivus , radii  solares  versus  caput  nuda- 
tum directi , unde  adeo  frequentia  phrenitidis 
ab  insolatione  exempla  intra  tropicos  observare 
licet,  quod  pariter  opificibus  laterariis  et  mes- 
soribus accidit  5 analogum  effectum  producunt 
ignis  foci,  galera  pellicea,  coma  nimis  densa  5 
mentis  ^intentiones  excessivae  , studia  protracta, 
imaginationis  exercitia,  animi  passiones  excitan- 
tes, ira,  zelotypia,  gaudium  improvisum 5 lucis 
vividae  continuatus  influxus.  Encephalitidem 
idiopathicam  secundariam  gignunt  metastases  pu- 
rulentae , aut  lacteae , exostoses  venereae  ossium 
calvariae  , abave  organica  vitia. 

13f).  Quae  a miasmate  typhoso  de- 
pendet cerebri  irritatio , quandoque  ad  phlogo- 
seos; gradum  evecta  (Encephalitis  typhosa)  idio- 
pathica quidem  dici  potest  quoad  originem  5 qua- 
tenus autem  e specifica  causa  nascitur,  e proprio 
nimirum  miasmate  contagioso,  quod  narcoticorum 
more  agere  novimus,  simulque  particulare  agnoscit 
substratum,  membranam  utpote  arachnoideam, 
ad  specificas  inflammationes  releganda  venit. 

137.  Potentiae  nocivae,  quae  mox  remota, 
mox  vicina  irritando  organa  suam  actionem  ad 
enceplialum  propagant  per  contiguitatem , et  ad- 
sociationem  partium,  vel  quae  sanguinis  orgas- 
mum  universalem  incendunt,  ejusque  majorem  ver- 
sus caput  impulsum  efficiunt,  ibidem  non  raro 
inflammationem  creant,  symptomaticam  di- 
cendam. Huc  spectant  inflammationes  organorum 
cerebro  vicinorum:  aurium,  oculorum,  pericra- 
nii, vel  etiam  magis  remotorum,  refluxum  sangui- 
nis praepedientium,  uti  parotitis,  angina  gravis, 
erysipelas  faciei , stomaclii  opplectio  nimia  3 cra- 
pula 3 retentio  evacuationum  suetarum : mensium, 
haemorrhoidum  , epistaxeos.  Metaschcmatismi 
rheumatis,  erysipelatis,  exanthematis,  nunquam 
phlegmonosam  enkephalitidis  formam  producunt. 

158*  Sunt  denique  adhuc  prophases,  quae 
remota  organa  ad  vividiores  reactiones  excitando 
efficientiam  cerebralem  per  consensum  et  sympa- 
thiam exaltant,  illamque  phrenitidis  speciem  pa- 
riant, quam,  habito  ad  natales  respectu,  sympa- 
thicam dicimus.  Organa  potiora,  quae  spe- 
ciali cum  cerebro  philadelphia  connectuntur,  sunt 
ventriculus,  diaphragma,  et  systema 
sexuale. 

13Q*  Enkephalitidis  sympathico  - ga- 
stricae casus  sunt  ilii,  qui  ex  narcoticorum,  opii, 
belladonnae,  stramonii,  fungorum  venenatorum 
incauto  usu.  ex  saburra  acri,  biliosa,  aut  vermi- 
nosa nascuntur,  aut  qui  ultima  momenta  lugu- 
IH.  E 

brium  inediae  effectuum  comitari  solent. — Dia- 
phragmatis laesionem  et  inflammationem,  prae- 
sertim dum  tendineum  tenet  speculum  phrenesi 
plus  minus  ve  feroci  frequenter  junctam  observare 
licet,  quare  etiam  diaphragmitidi,  in  gratiam  emi- 
nentis hujus  phaenomeni , paraphreneseos 
nomen  impertitum  est.  — Organorum  deni- 
que sexualium  irritatio,  quam  vel  eorundem 
phlogosis  , vel  sola  cupido  in  alterum  sexum  ul- 
tra normam  exaltata  producit,  persaepe  sympa- 
thica phrenitide  sociata  incedit.  Maximus  saty- 

? 

riaseos  et  nymphomaniae  gradus,  quem  non  raro 
in  veram  rabiem  degenerare  novimus  , proximum 
encephalitidi  phreniticae  adfectum  sistit.  Imo 
sub  ipsa  phrenitide  idiopathica  non  raro  sympa- 
thicam systematis  sexualis  adfeetionem  evolvi,  pe- 
culiaris in  quibusdam  viris  testiculorum  anxietas 
docet. 

140.  Omnes  adlatae  potentiae  nocivae,  en- 
cephalitidi producendae  pares,  eo  concurrunt,  ut 
incitationem  sensorii  communis  ad  altiorem  inten- 
dant gradum,  vasorum  capillarium  turgorem  sim- 
plicem, vel  verum  processum  phlogisticum  indu- 
cant. Earum  nonnullae  absolutos  sistunt  sti- 
mulos, atque  nulla  prorsus  dispositione  particu- 
lari indigent  5 aliae  e contrario  relative  tantum 
agunt,  ac  encephalitidi  procreandae  impares  red- 
duntur, nisi  quaedam  opportunitas  sub  conflictu 
obsecundet. 

1 41.  Encephalitidis  species  ex  relative  inci- 

tantibus  causis  ortae,  et  praesertim  illae,  quae 
sympathicae  originis  sunt , vix  unquam  ad  eam 
evehuntur  potentiam,  ut  veram  constituant  i n- 
fi  a m m ationem  , sed  plerumque  intra  simpli- 
cis congestionis  cancellos  consistunt.  Ea  prop- 
ter praefixo  inflammationibus  et  febribus  criticis 
Iypo  non  adstringuntur  5 omni  momento,  dum- 
modo causa  excitans  auferatur , cessare  possunt  3 
in  caeomorphoses  organicas  , perfectae  solum 
inflammationi  proprias , suppurationem  utpote, 
indurationem  et  gangraenam  non  nituntur. 

DIVISIONES. 

142*  Ehkephalitis  dividitur  quoad  origi- 
nem in  idiopathicam,  symptomaticam,  et  sympa- 
thicam, in  primariam  et  secundariam  3 — quoad 
decursum  in  acutam  et  chronicam  3 — quoad 
indolem  specialem  in  phlegmonosam,  rheu- 
maticam, typhosam,  metastaticam,  nervosam  3 — 
quoad  gradum  in  levem,  gravem,  et  gravis- 
simam. — Encephalitidis  levior  gradus  nonnullis 
etiam  Paraphrenitis  dicitur.  Quae  ab  aliis  in 
h y p e r s t h e n i c a m , et  asthenicam  celebra- 
tur partitio,  principiis  pathologiae  rationalis,  iden- 
tico  inflammationis  characteri , ac  experientiae 
repugnat. 

TERMINATIONES. 

IN  S 4LUTEM. 

443.  Exitui  inflammationis  cerebri  in  sani* 

tat  em  sequentes  obsecundant  conditiones  : l) 
Subjecti  laudabilis  constitutio  ; defectus  labis  hae- 
reditariae,  vitii  organici , habitus  apoplectici;  2) 
Causa  simplex , levis,  dynamica,  facile  amoven- 
da, per  consensum  cerebro  inimica  ; 5)  Sympto- 
mata leviora,  morbus  regularis,  non  complica- 
tus ; 4)  Aptorum  remediorum  promptus  usus,  leva- 
men inde  conspicuum,  faventium  circumstantia- 
rum concursus ; 5)  Crises  salubres. 

144*  Ratio  sanationis  consistit  vel  in  sim- 
plici excitantis  causae  ablatione  , si  morbus  li- 
mites congestionis  simplicis  non  excessit ; vel  in 
benefica  crisi , vigentibus  virium  naturae  conati- 
bus effecta. 

145*  Primo  in  casu  sanatio  omni  die  obti- 
nere potest,  dummodo  irritans  causa  circumstan- 
tiis propitiis,  vel  apta  medela  amoveatur,  aut 
enervetur.  Ubi  vero  irritatio  topica  cerebri  ad 
gradum  inflammationis  verae  , atque  vitalitatis 
universalis  incitatio  ad  potentiam  febris  criticae 
evellitur 5 omni  artis  medicae  conamine,  ipsius- 
que  causae  amotione  enhephalitidis  resolutio  suc- 
cedere nequit,  nisi  praefinitus  morbi  cyclus,  ejus- 
que,  ut  ita  dicam,  maturatio  suum  adsequatur  ter- 
minum. Vires  vitales  tunc  ad  majorem  ener- 
giam incensae,  morbosam  organismi  conditionem 
quasi  destruunt , debitam  functionum  integrita- 
tem et  harmoniam  repristinant,  quod  nunc  quinto, 
nunc  septimo  , rarius  decimo  quarto  die  contin- 

“ f 

gere  solet.  Evacuationes  potiores,  quae  fau- 

stam  comitantur  crisin,  sunt:  sudores  profusi, 
urinae  hypostaticae , alvus  diarrhoica , narium 
haemorihagia.  Rarius  succedunt  parotides  me- 
tastaticae, vel  capitis  erysipelata. 

146.  Perfecta  salus  tunc  solum  restituitur, 
ubi  vel  artis  adminiculis,  vel  conatuum  critico- 
rum efficacia  inflammationis  plenaria  resolutio 
obtinet,  tamquam  unicus,  quo  laesi  organi  in- 
tegritas repristinari  solet  , modus.  — In  casu 
contrario  posthuma  reliquuntur  mala , quae  qui- 
dem non  raro  debita  medela  dissipari  possunt, 
interdum  vero  omni  medentis  conatui  resistunt, 
atque  infausti  exitus  culpam  sustinent. 

IN  ALIOS  MORBOS. 

147«  Encephalitis  , sub  adversis  orta  et  de- 
currens  conditionibus,  in  varia  nititur  con- 
sectaria, tum  dy  11  amica,  tum  organica. 
— • Dynami  cis,  quae  cerebri  phlogoses  per- 
saepe excipiunt,  vitiis  adnumerantur  faculta- 
tum mentis  sensuumque  externorum 
a 1 1 er  a t i o n e s,  quae  ad  psychicam  efficientiam 
mox  languidam  (hebetudo),  mox  exorbitantem 
(mania),  mox  hallucinantem  {melancholia)  referri 
possunt.  — Inter  vitia  organica,  suppu- 
ratio et  hypoclepsis  vulgatiora  esse  con- 
suescunt. 

148*  Apostematis  in  meningibus , vel 
cerebri  medulla  formati  praesentiam  indicant: 
sensus  ponderis,  pressionis,  vel  frigoris  ab  illo 

loco  ad  contiguas  propagatus  partes,  in  quo  cero 
trum  suppurationis  latet,  et  cui  plerumque  dolor 
pulsans  ac  fixus  inhaeret  ; facultates  sensiferae 
et  intellectuales  diversimode  alteratae,  convulsio- 
nes, paralyses,  febris  suppuratoria,  una  cum  reli- 
quis diathesi  purulentae  propriis  phaenomenis. 

14Q-  Rarissimis  in  casibus  cerebri  abscessus 
naturae  medicatricis  ope  ad  sanationem  perduci- 
tur, pure  per  nares,  auresque  eliminato.  Longe 
frequentius  in  immedicabile  transit  ulcus,  quod 
nunc  citam  mortem  par  it , apoplccticam  aut  con- 
vulsivam , nunc  pedissequa  phthisi  cerebrali  vi- 
tam lento  exstinguit  passu. 

150-  Transu  datio  seri,  lymphae, 
aut  m a t e r i a e puriformis  priori  multo  fre- 
quentius esse  solet  inflammationis,  praesertim 
quae  meningcs  plectit,  consectarium,  Quo  jui- 
nor  fuerit  encephalitidis,  comitisque  diatheseos 
phlogisticae  gradus,  eo  minorem  etiam  liquor, 
qui  per  vasorum  exhalantium  fines  secedit,  ma- 
nilcstat  plasticitatem , serosus  dictus.  IVIajori 
copia  secretus  ventriculos  cerebri  non  solum  in- 
mindat , verum  etiam  ad  basin  cranii  colligitur, 
atque  plus  minusve  conspicuam  illuviem  sero- 
sam producit , infantibus  praesertim  familiarem, 
ac  b y dr  e n c c p h a 1 i acuti  nomine  notam,  de 
quo  plura  suo  loco  adsignabuntur. 

3 51*  Favente  e contrario  dyscrasia  sangui- 
nis plilogistica  intensiori,  etiam  materies,  per- 
tines alveorum  exhalantium  membranae  araohnoL 

deae  secedens , majori  albuminis  animalis  copia 
foeta , ac  in  coagulum  magis  prona  cernitur} 
unde  mox  lymphae  plasticae  nondum  concretae, 
mox  pseudomembranae,  vel  adhaesio- 
nis formae  in  dissectis  cadaveribus  patefit}  mox 
plane  alienam  adsumit  indolem,  lacti  for- 
mem, aut  puri  analogam.  — Quandoque 
cerebri  caveas  insigni  humoris  serosi  ac  purifor- 
mis  quantitate  refertas,  quin  tamen  unitas  vela- 
menti secernentis  (arachnoideae)  soluta  esset, 
suppurationisve  proinde  idea  formari  posset,  alias 
integram  arachnoideae  superficiem  gelatina  lym- 
phatico - puriformi  obductam  invenire  licet. 

152-  Signa  certa,  e quibus  factam  hvpo- 
clepsin  dignoscere  possemus , nondum  innotue- 
runt} minus  adhuc  illa,  quae  humoris  effusi  spe- 
cificam qualitatem  indicarent.  — Majori  tamen 
cum  probabilitate  ejusmodi  infaustum  exitum  su- 
spicamur, si  encephalitidis  vigore  de  repente  in- 
fracto, pristina  functionum  integritas  non  redit} 
imo  soporis  et  oppressionis  functionum  tam  in- 
tellectualium, quam  sensiferarum  signa  pracci- 
piti  suboriuntur  passu. 

153-  Quamvis  transudatio  morbosa  omni  mo- 
mento encephalitidis  graviter  decurrentis  nasci 
possit,  ceu  effectus  incitatae  vasorum  capillarium 
reactionis } multo  tamen  crebrius  illis  contingit 
diebus,  quibus  vires  vitales  justo  magis  intensae, 
ac  semet  ipsas  liberare  intentae,  salubres  expio- 
siones  efficere  adnituntur,  invento  tamen  qualis- 

cumque  generis  obstaculo  adcumulatos  laices 
per  viam  circuli  educere  nequeunt,  sed  perlines 
capillares  partis  adfectae  eructare  coguntur, 
Hocce  in  casu  hypoclepsis  quaevis  erroneae 
criseos  speciem  refert. 

154.  Sunt  denique  et  aliae  adhuc  metamorr 
phoses  organicae  cerebri , quae  tanquam  effectus 
encephalitidis  nunc  acutae,  nunc  lentae  conside» 
rari  debent,  uti  indurationes  pulpae  cere- 
bralis , ineras  sationes  meningum , fungo» 
s i t a t e s durae  matris  , ossificationes,  etc. ' 
Harum  tamen  origo  aeque,  ac  diognosis  summis 
adhuc  occulta  est  tenebris. 

155.  Pariter  ratio  nondum  patet,  cur  haec 
encephalitis  amentiam,  ilia  amaurosinj  una  epi- 
lepsiam , chronicam  vertiginem  vel  paralysin  alia 
relinquat.  Videtur  quidem  id  non  solum  a me» 
tamorphoseos  organicae  relictae  varietate,  sed 
etiam  ab  ipsius  sede  pendere , qua  modo  unum, 
modo  alterum  organon  sensorii  communis  spe- 
ciale in  suo  perturbatur  munere.  — Ast  mysterio» 
sae  hucdum  functiones  cerebri  ulterius  penetrare 
vetant. 

IN  MORTEM. 

15g.  Sub  oppositis,  quae  saluti  restituendae 
favent,  conditionibus  encephalitis  mortem  ad- 
ducit modo  nunc  directo,  nunc  indirecto. 

157.  Inflammatio  ad  eum  gradum  evecta,  ut 
cerebri  munus,  ejusque  absolute  necessarius  in 


COMITE  PHLEGMONE,  73 

processum  vitalem  influxus  exstinguatur,  mortem 
parit  apop  lecticam,  vel  convulsivam}  in 
praxi  vulgatissimam , quam  pariter  repentina  per 
crisin  erroneam  effusio  adducit. 

158*  Alia  leti  species  dependet  a partiali 
substantiae  corticalis,  vel  meningum  gangrae- 
na et  s p li  a c e 1 o , cujus  genesis  , quod  sua 
sponte  liquet , in  illis  tantum  concipi  poterit  or- 
ganis, quorum  minor  esL  in  sustinendo  proces- 
su vitali  dignitas.  In  fatalem  huncce  exitum  prae 
aliis  encepbalitidem  gravissimam  niti,  jam  H i p p o- 
crati  compertum  fuit,  qui  ei  ideo  etiam  Sph  an- 
helis mi  nomen  impertivit  (i).  Inter  gravissimas 
illas  cerebri  inflammationes  eminent  traumaticae, 
quae  cum  fractura  vel  depressione  ossium  cranii, 
cum  extravasatis  cruentis , cum  ipsius  substantiae 
cerebralis  jactura , vel  comminutione  junctae  in- 
cedunt. 

(l)  t)e  morbis.  Lib.  2.  Cap.  10.  pag.  51.  Edit.  Linden, 

15Q.  Caeterae  species  mortis,  plurimum  in- 
directae causam  agnoscunt  in  variis  posthu- 
mis organicis,  suppuratione,  fungo  durae  matris, 
effusione,  vel  demum  in  mutato  febris  inflamma- 
toriae charactere,  quem  nunc  nervosum,  nunc 
putridum  fieri  posse,  experientia  quotidie  con- 
firmat. 

lGO.  Cadavera  encephalitide  defuncto- 
rum mox  consuetas  offerunt  massae  et  formae 
organicae  abnormitates , quas  inflammationibus 
induci  novimus,  modificatas  tamen  per  specifi» 

eam  substantiae  cerebralis  texturam  5 mox  nil  pror- 
sus patefaciunt,  praeter  maximum  vasorum  et  si- 
nuum turgorem , et  quidem  illo  in  casu,  ubi  in- 
flammationis gradus  adeo  intensus,  decursus  prae- 
ceps, partisque  specialius  adfectae  tanta  fuerit 
dignitas , ut  vitalis  processus  exstinguatur  , ante- 
quam organica  metamorphosis  succedere  queat. 

lfil.  Suppurationis  genuinae  ioco  vix  non 
semper  peculiaris  substantiae  cerebralis  in  mas- 
sam melliformem,  lardaceam , caseosam , aut 
granulosam  degeneratio  invenitur,  quae  specifi- 
cam illam  abscessuum  cerebralium  formam  con- 
stituit. Videtur  pulpa  cerebralis  illo  destitui  tex- 
turae tono  et  elatere , incitationisque  arteriosae 
gradu,  qui  ad  formationem  veri  ac  plastici  puris 
requiritur.  Ob  languentem  nisum  formativom 
etiam  massae  jactura  nunquam  regeneratur.  — 
Multo  frequentius  deprehenduntur  varii  hypocle- 
pseos  morbosae  effectus  5 effusiones  seri  liquidi, 
nunc  limpidi,  nunc  cruenti,  aut  materiae  purifor- 
mis  in  ventriculis  cerebri , materiae  gelatinosae, 
aliusve,  araclinoideam  obducentis,  copia  insignis, 
adhaesiones  inter  m en  luges.  In  quibusdam  casi- 
bus cerebrum  citra  normam  durum  et  compac- 
tum, 111  aliis  e contrario  emollitum  et  fere”  pul- 
taceum  adparet.  Piae  meningis  vasa  una  cum  si- 
milius nervosis,  multo,  atro,  et  coagulato  san- 
guine turgent. 

PROGNOSIS. 

162.  Praeter  momenta,  quae  rationalem  in 
genere  dirigunt  prognosin,  atque  e conditioni- 
bus inflammationum  exitus  dirigentibus  desu- 
muntur, uti  sunt  causae  efficientes,  symptomata, 
morbi  gradus,  decursus,  anomaliae,  complica- 
tiones etc.  5 empiricis  saepe  saepius  uti  oportet 
signis  ad  futurum  eventum  praedicendum,  quem, 
etsi  cum  certitudine  nunquam  ominari  liceat, 
antequam  crises  succedunt,  majori  tamen,  mino- 
rive  cum  probabilitate  conjectare  possumus  sub 
concursu  quorumdam  phaenomenorum  multiplici 
experientia  confirmatorum. 

l63-  Signis,  quae  laetius  admittunt  praesa- 
gium, adnumerantur : haemorrhagia  spontanea, 
excepta  otorrhagia,  urinae  hypostaticae,  alvus 
diarrhoica,  delirium  jocosum,  resipiscentia  fre- 
quens e dilirio  , dolor  ad  pectus  cum  tussi , vel 
ad  artus,  sympathica  encephalitidis  origo.  — - 
Phrenitis  symptomatica  , ante  exanthematum 
eruptionem  orta,  mimis  portendit  periculum, 
quam  quae  morbo  adulto  supervenit. 

164.  Inter  signa  mali  ominis  spectant:  hae- 
morrhagia aurium  , praesertim  in  encephalitide 
traumatica,  lethargus  cum  delirio  alternans , de- 
lirium morosum  aut  furibundum  sine  induciis, 
convulsiones,  crocidismus,  oculorum  distorsio, 
pupilla  dilatata  ad  lucem  immobilis , masticatio 
ore  vacuo,  deglutitio  difficilis,  vomitus  pertinax 

aeruginosus,  singultus,  peripneumonia,  ulcerum 
siccatio,  versatilitas  summa  symptomatum  — Ut 
tamen  e mox  adlatis  signis  praesagium  quoddam 
exitus  futuri  institui  possit , plurium  semper  re» 
quiritur  praesentia» 

THERAPIA. 

l65«  Ad  medelam  encephalitidis  tuto  susci- 
piendam, exacta  praeprimis  causae  producentis 
notio  erit  necessaria.  Cognita  si  fuerit  causa, 
et  amovenda,  amoveatur.  In  casu  contrario  sal- 
tem ad  modum  originis,  ac  primitivae  conditionis 
pathologicae  sedem  adtentio  dirigenda , ut  illis, 
quae  cura  indirecta  rationalis  in j ungit, 
indicationibus  satisfieri  possit. 

166.  Encephalitis  idiopathica  om- 
nibus illis  eget  remediis,  quae  morbis  inflamma- 
toriis 5 universim  opponuntur,  habito  ad  affectio- 
nem topicam  respectu.  Adparatus  itaque  anti- 
phlogisticus,  quo  virium  exorbitantiam  deprimere, 
orgasmum  compescere,  discrasiam  sanguinis  pla- 
sticam corrigere,  impulsum  humorum  versus  en- 
cephalon refraenare,  circuitum  per  vasa  capilla- 
ria expedire,  talique  pacto  instans,  ex  parte  op- 
pressae ac  alteratae  functionum  cerebralium  ac- 
tionis, periculum  eousque  avertere  adnitimur,  do- 
nec medicatricis  naturae  conamina  suam  ad  tol- 
lendas in  organismo  turbas  symbolam  contribuere 
waleant. 

v 

Cum  autem  de  organi  summe  nobili^ 

adfectionc  agitur,  ipsaque  febris  et  diatliesis 
phlogistica  ad  notabilem  evoluta  esse  solet  gra- 
dum , methodus  antiphlogistica  po  len- 
tior requiritur. 

lG8*  Primum  locum  tenet  sanguinis  ge- 
nerosa et  repetita  missio,  quam  nunc  e bra- 
chio , nunc  e collo  , nunc  e pede  instituendam 
suadent.  Venae  jugularis  sectio  illis  in 
casibus  arridet,  ubi  pertinax  sopor  eminentem 
constituit  encephalitidis  formam  5 urgente  enim 
delirio  furioso,  ac  inquietudine  aegri  continua^ 
inflictum  facile  aperiri  potest  vulnus.  Vena  sa- 
p Ea  ena  secatur , si  catameniorum  retentio  prae- 
cipuum congestionis  cerebralis  fontem  largitur. 
Etsi  largas  eruoris  eductiones  summe  propitias 
esse  haud  negemus 5 duodecim  tamen,  aut  quin- 
decim unciarum  dosin  excedere  vix  audemus,  ani- 
mi deliquii  metu  perculsi , quod  semper  omino- 
sum declaramus  ob  tantam  sanguinis  coagulabi- 
litatem,  unde  concrementa  polyposa  in  majori- 
bus vasis  nasci,  atque  circulum  de  repente  si- 
sti posse,  nemo  inficias  ibit.  - — Numerum  ve- 
naesectionum  reiterandarum  determinabit  morbi 
gradus  et  renitenda,  ipsiusque  subjecti  aetas  et 
constitutio  individualis.  Quantae  demum  sub  ve- 
narum apertura  ac  deligatione  cautiones  exigan- 
tur, e furioso  aegrorum  statu,  summa  inquietu- 
dine et  continuo  repagula  vincendi  nisu  facile 
colligitur. 

Praemissa  una  alterave  phlebotomia  ad 

locales  libenter  recurrimus  sanguinis  deple- 
tiones, quas  optime  hirudinibus  ad  tem- 
pora, ad  emissaria  Santorini,  vel  retro  aures 
adplicitis  efficimus.  — Dum  a suppressa  epistaxi 
habituali  pendet  cerebri  phlogosis,  pinnis  narium 
cum  emolumento  admoventur.  Subjectis  robustis 
sex  octove  hirudines  utrobique  adplicitae  suffi- 
cientem praestant  detractionem. 

170-  A scarificationibus,  quae  sine 
notabili  irritatione,  ob  inflicta  vulnuscula,  fieri  ne- 
queunt, abstinendum  suademus,  nisi  profundus 
sopor,  praeter  sanguinis  eductionem,  simul  re- 
vulsionis necessitatem  injungat , quo  in  casu  cu- 
curbitam cruentam  nuchae  impositam  sat  promp- 

« * 

tum  emolomentum  adferre  vidimus. 

171.  At  inefficacem  prorsus  declaramus  ar- 
teriae temporalis  sectionem  a quibusdam 
medicis  propositam  , quod  hujus  arteriae  ramus 
nimis  remotus  est  , quam  ut  sanguinis  per  caroti- 
des internas  et  vertebrales  impulsus  infringi  pos- 
sit, et  quod  congestio,  in  capillaribus  obtinens 
meningum  vasis,  facilius  venae,  quam  arteriae 
sectione  minuitur. 

172.  Reliqua  adminicula  depromimus  e va- 
stissima remediorum  purgantium  , emollientium, 
et  refrigerantium  classe  , quae  omnia  ad  virium 
vitalium  immoderatam  exorbitandam  complacan- 
dam concurrunt. 


175.  C a t h a r t i ca  leni  o r a , 
stimulorum  imminuunt,  reactiones 


quae  summam 
fibrae  irrita- 

bilis  temperant,  humores  inferiora  versus  solli- 
citant, et  antogonisticam  quandam,  utut  levissi- 
mam, tubi  intestinalis  irritationem  cient,  haud 
exiguas  laudes  sibi  promeruere.  Praeter  sales  me- 
dios, mannam,  tamarindum,  et  mercurium  dul- 
cem , practicis  universim  arridet  tartarus  emeti- 
cus refracta  dosi , eum  quippe  in  fmem  exhi- 
bitus, ut  specifico  suo  irritamento  nauseante,  quo 
nervos  splanchnicos  ferit,  revulsionem  a cerebro 
producat,  atque  blandam  sustineat  humorum  en- 
tericorum secretionem. 

174*  Docuit  experientia,  aegros  encephali- 
tide adfectos  insignes  tartari  stibiati  doses  perfer- 
re , quin  vomitus  cieatur,  cujus  ratio  in  exorbi- 
tante vel  suppressa  cerebri  incitatione  quaeren- 
da videtur,  quam  semper  cum  systematis  ganglia* 
ris  sensibilitate  imminuta  junctam  observamus. 
Quam  primum  autem  ab  hocce  pharmaco  vomen- 
di conatus  excitantur,  vel  prorsus  abstinendum, 
vel  dosis  saltem  imminuenda. 

175.  Aegris,  qui  medicamina  recusant,  ea  vel 
clysterum  ope,  dosi  tamen  semper  majori,  vel  clan- 
culum e jusculo  aut  potu  subministranda  erunt. 

176*  Decocta  emollientia,  et  potus  refrige- 
rantes , uti  sunt  emulsiones  tenues  cum  nitro, 
decocta  hordei  cum  oxymelle  vel  aceto , acida 
vegetabilia  aquoso  vehiculo  diluta,  uti  succus  li- 
moniorum, reliquas  indicationis  antiphlogisticae 
paginas  absolvunt,  atque  ab  aegris  etiam  obsti- 
natis libentius  sumi  solent. 

177.  Inter  remedia  externa,  incommunem 
curae  deprimentis  scopum  conspirantia,  spectant 
inprimis : epithemata  frigida  ad  frontem , vel  ad 
totum  epicranium,  abscissis  prius  capillis,  dili- 
genter replicata,  quorum  efficacia  intenditur  ace- 
to , vel  nitri , salisve  ammoniaci  solu  tione , fo- 
menta Schmuckeriana.  Beneficam  eorum  aetio- 
nem  concipimus,  tum  ex  detracto  calorico,  quod 
per  exorbitantem  in  vasis  capillaribus  cerebri,  et 
meningum  incitationem  justo  magis  evolvitur  con- 
tinuam fovens  cerebralis  efficientiae  irritationem  5 
tum  ex  imminuta  vasorum  turgidorum  capacitate, 
atque  infracta  per  frigoris  influxum  factoris  vi- 
talis cxpansivi  potentia;  quare  etiam  hujusmodi 
generis  auxilia  quibusdam  medicis  rep  er  cu- 
ti entia  vocantur. 

17g.  Non  adeo  ad  totalem  incitationis  vita- 
lis exorbitandam  compescendam,  quam  potius  ad 
localem  ad  lectionem  sublevandam  egregie  condu- 
cunt irrita  m e n t a cutis  , excitata  vel  pe  dilu- 
viis acribus  cum  sale,  lixivio,  farina  seminum 
sinapis  (si  furibundus  aegri  status  non  obstat), 
vel  epispasticis,  sinapismis  ad  plantam,  vel  dor- 
sum pedis  adplicitis. 

I7Q*  Quousque  encephalitis  primitivam  suam 
conservat  indolem,  eousque  ab  antiphlogistico  non 
solum  recedendum  non  erit  tractamine,  verum 
etiam,  ab  omnibus  sedulo  cavendum  stimulis.  No- 
cebunt igitur  spirituosa , aromatica  , opiata  et  ve- 
sicuntia.  Similiter  summe  anceps , ne  dicam  peri- 

culosa,  nobis  declaratur  quorumdam  neoterico- 
rum methodus,  quo  inflammationem  cerebri  nar- 
coticis remediis  deprimere  student.  Negligere  vi- 
dentur, quod  princeps  substratum  encephalitidis 
sit  sphaera  irritabilis  sensorii  communis , et  in 
specie  vasa  capillaria,  quorum  irritatio  ad  aitio- 
rem  evecta  est  potentiam , hanc  vero  narcoticis 
deprimere  velle  vanum  esset  intentum.  — Com- 
pertum praeterea  habemus,  omnia  narcotica,  ob 
phlogisticnm , quo  abundant,  principium,  ence- 
phalon per  eminentiam  tentare,  congestionibus 
sanguinis  favere  , quin  imo  incauto  usu  etiam  in 
sanis  speciem  phrenitidis  inducere. 

180*  Regimen  diaeteticum  cum  anti- 
phlogistica  cura  in  eundem  scopum  collimet,  opor- 
tet. Atmosphaera  aegrum  ambiens  esto  pura, 
frigidiuscula,  subhumida.  Quam  beneficus  sit 
frigoris  influxus,  docuerunt  exempla  phrenitico- 
rum, cjui  fugam  petendo  resipuere.  — - Jam  Hip- 
pocrates cubile  fontanis , vel  arborum  ramis 
exornandum  suasit,  ut  amoenum  ambienti  aurae 
concilietur  frigus. 

181.  Nutrimento  non  egent  phrenitici,  ideo 
praeter  jura  tenuia  et  panatellas  ab  omni  cibo 
libenter  abstinemus,  quem  alioquin  ipsi  aegri 
recusant. 

182*  Stimulorum  externorum,  lucis,  caloris, 
strepitus,  odorum  influxus  sedulo  arcendus  $ qua- 
re cubile  tenebricosum  esto,  ac  ab  omni  strepitu 
remotum,  quem  in  finem  plateae,  quae  ad  ma- 
lli. F 

gnatum  palatia  conducunt , stramine  sterni  so« 
ient.  Situs  aegri,  per  quantum  fieri  potest,  ser- 
vetur suberectus. 

183.  Maximam  denique  curam  et  sollicitu- 
dinem postulat  alterata  mentis  et  voluntatis  con- 
ditio. Aegri  saepius  commonendi,  humane  per- 
suadendi, nunquam  tamen  objurgandi,  ludibrio 
habendi,  vel  in  iram  concitandi.  Nonnulli  me- 
dici deprimens  quoddam  animi  pathema , prae- 
sertim terrorem  ex  industria  concitandum  suadent, 
ferocis  delirii  compescendi  gratia.  Phrenitici, 
qui  fugam  petere,  sibi,  vel  aliis  violentas  ma- 
nus inferre  moliuntur , vel  a custodibus  in  pro- 
posito impediendi,  vel  cingulis  ligandi,  4ta  ta- 
men, ut  omnis  violentior  membrorum  compres- 
sio evitetur.  Objecta,  quibus  vel  sibi,  vel  ad- 
slantibus  damnum  inferre  possent,  uti  cultri,  vi- 
tra, sedulo  removenda.  Recordamur  phrenitici, 
qui  fracto  vitro  semet  ipsum  evirare  tentavit, 

184-  Excretiones  alvi  et  urinae,  etsi  nun- 
quam tumultuarie  promovendae , semper  tamen 
conservandae  sunt  5 atque  dum  spastica  colli  ve- 
sicae contractio  lotii  spontaneam  vetat  emissio- 
nem, catheteris  ope  succurrendum. 

185-  Encephalitis  symptomatica  prin- 
cipalem mali  primarii  curam  injungit,  cujus  vel  ef- 
fectum, vel  eminens  symptoma  constituit.  Inllam-t 
mationes  organorum  vicinorum  antiphlogisticis  op- 
pugnandae} oppletus  stomachus  vel  emeticis,  cau- 
te porrectis  (praemissa  utpote  venae  sectione), 

vel  catharticis  evacuandus,  ebrietatis  status  diluen- 
tibus, acidis  et  frigido  tractahnine  compescendus  5 
retentae  evacuationes  habituales  revocandae,  vel 
vicario  quodam  profluvio  supplendae. 

186.  Analogam  therapiam  deposcit  ence- 
phalitis sympathica;  omnis  enim  medentis 
intentio  versus  protopathicum  malum  dirigatur, 
oportet.  Violentas,  quae  a toxicatione  nar- 
cotica in  cerebro  suboriuntur,  turbas  evacuan- 
tibus et  antidotis  componere  studemus.  Inter 
evacuantia  praeplacet  tartarus  emeticus,  tum,  quod 
praeter  vomitum  catharsin  simul  ciet,  tum  quod 
propter  solubilitatem  suam  furibundis  aegris  clan- 
destine propinari,  vel  etiam  forinsecus  adplicari 
potest 3 praemissa  tamen  semper,  ut  supra  nota- 
vimus , phlebotomia. 

187*  Quo  gravior  fuerit  inductae  narcoseos 
gradus,  eo  majores  requiruntur  emeticorum  et 
purgantium  doses.  Potiora  narticorum  antidota 
in  acidis  vegetabilibus,  potibusque  diluentibus 
sunt  quaerenda. 

1 8 8-  Cura  phrenitidis  diaphragma- 
ticae suo  loco  adsignabitur.  - — Delirium  deni- 
que furiosum,  quod  e potenti  systematis  se- 
xualis irritatione  originem  trahit,  hujus  prae- 
cipuum inculcat  respectum.  Uteri,  ovariorum, 
vel  testiculorum  phlogoses  hirudinibus  perinaeo, 
vel  hypogastrio  adplicitis,  cataplasmatibus,  fo- 
mentis emollientibus  semicupiis,  pediluviis,  epi- 
spastieis,  aliisque  dirivantibus  leniendae,  eodem- 

que  tempore  a capite  sanguinis  adfluxus  repri- 
mendus. 

igg.  Decrescentibus  sub  apto,  ac  circum- 
stantiarum varietati  adcommodato  traclaml nc  en- 
cephalitidis symptomatibus , paulatim  a genero- 
sis recedatur  remediis  , praesertim  a sanguinis 
emissionibus,  ne  moderata  illa  tollatur  virium 
vitalium  exorbitantia , quae  pro  criticis  opera- 
tionibus absolute  requiritur.  Imo  convalescentia 
janyjam  imminente,  potibus  temperantibus,  at- 
que repetitis  capitis  lotionibus  frigidis  eousque 
continuandum  erit  , donec  omnia  disparuerint 
erethismi  cerebralis  signa.  Per  longum  tempus 
a potu  vinoso  et  alcoholico,  a studiis,  animique 
commotionibus  abstinendum,  ne  residua  favilla, 
quae  proclivitatem  in  morbum  vix  exantlatum  fo- 
vet, in  recens  prorumpat  incendium. 

MOBBI  PERTINACIA  ET  ANOMALIAE. 

1Q0.  Non  semper  conatus  Medici  adeo  fe- 
lici coronantur  effectu  , ut  sub  simplici , etsi  ge- 
nerosa methodo  antiphlogistica  encephalitis  ad 
optatum  perducatur  decrementum.  Interdum  enim 
sub  replicatis  sanguinis  detractionibus,  et  sub 
continuato  reliquorum  remediorum  usu  obtinetur 
quidem  illud,  quod  requiritur  , incitationis  vita- 
lis per  totum  organismum  auctae  moderamen ; 
quin  imo  virium  vitalium  energia  tantillum  lesbi 
incipit,  et  tamen  pertinaciter  resistunt  sympto- 
mata cephalica,  topicae  phlogoseos  effectus. 

191.  In  liocce  casu  sinistro  vcnaesectioni- 
bus  ulterius  replicatis  nihil  prorsus  obtineri  po- 
terit,, atque  depressis,  etiam  ad  infimum  gradum, 
systematis  arteriosi  reactionibus  congestiones  lo- 
cales non  levabuntur  3 quapropter  sub  simili  re- 
rum positione  ad  methodum  antagonisti- 
cam,  sive  revulsoriam  refugere  oportet,  qua 
stases  contumaces  resolvuntur,  quin  reactiones 
arteriosae  deprimantur.  Sinapismi,  et  praesertim 
■vesicantia  inferioribus  sub  initio  extremitatibus  ad- 
mota, laudabile  suppeditant  remedium  3 etsi  abs- 
que effectu  maneret  eorundem  usus , encepha- 
lo propius  adplicanda,  cervici  utpotc , vel  ipsi 
epicranio , capillis  prius  abrasis.  Emulsa  ni- 
trosa alfatim  sorbiilata  deleterias,  quae  a cantha- 
ridibus quandoque  nasci  solent,  reactiones  com- 
pescere juvant. 

192*  Ubi  vero  sub  generoso,  ac  diutius  con- 
tinuato regimine  deprimente  vires  vitales  reapse 
prosterni  incipiunt,  persistentibus  topicae  adfec- 
tionis  symptomatibus,  characteris  nervosi 
primordia  evolvi  dicimus.  Praeter  revellentia, 
hocce  in  casu  semper  ambiguo,  aliorum  quoque 
remediorum  necessitas  urget,  et  quidem  inci- 
tantium, quibus  languentes,  vel  exhaustas  vi* 
rium  reactiones  ad  illum  promovere  nitimur  gra- 
dum , quo  salutaris  perfici  potest  crisis. 

1Q3.  Habito  tamen  respectu  ad  primitivam 
morbi  indolem  facile  redivivam,  ac  ad  supersti- 
tes congestiones  iq  cerebro  activas,  e stimulan- 

tium  classe  illa  seligenda  erunt,  quae  efficien» 
tiam  nervosam  reficere  valent,  quin  circulationis 
motum  incendant,  uti  sunt  omnia  diffusifoilia,  ner- 
vina, viribus  recreandis  paria,  etsi  per  solos  po- 
ros,  ut  ajunt,  inorganicos  in  organismum  susci- 
piantur, v.  g.  camphora,  mosclius,  acetum  fra- 
grans, ammoniapura,  nunc  interne  , refractis  ta- 
men dosihus,  nunc  externe  forma  aurae  vel  odo- 
ramenti adhibita. 

1Q4»  Dum  viribus  fractis  soporosus  evolvi- 
tur status,  transsudationis  maximus  minatur  me- 
tus , quem  avertere  adnitimur  reactiones  vaso- 
rum absorbentium  excitando,  impulsum  conti- 
nuatum humorum  versus  caput  minuendo,  atque 
labentes  vasorum  capillarium  nimis  diu  oppleto- 
rum  vires  ima  cum  tono  infracto  prudentfer  re- 
staurando. Praeter  superius  adlata  diffusibilia  a 
practicis  laudantur  flores  arnicae  $ carnpbora 
mercurio  dulci  nupta  5 opiata,  quibus  tamen  sem- 
pq£  caute  mercandum,  et  revulsiones  repetitae* 
quibus  alii  frictiones  mercuriales  adjungunt.  — 
Remediis  stimulantibus  potentioribus,  praesertim 
expansivis  nonnisi  sub  maximo  astheniae  gradu 
utimur. 

1Q5.  Inter  anomalias  encephalitidis  nume- 
rari adhuc  merentur  diversa  symptomata  insolita 
et  accidentalia  , quae  sive  periculosa , sive  dum- 
taxat molesta  fuerint,  suum  quoque  exigunt  re- 
spectum. Urinarum  suppressioni,  quae  sympto- 
mata cephalica  notabiliter  exasperare  solet,  pro- 

spicirmts  fomentis  emollientibus  ad  hypogastrium, 
etperinaeum,  clysteribus,  scmicupiis  3 et  si  per- 
tinax resistit  lotium,  cathetere  educendum,  ipsa- 
que  vesicae  punctura  in  casu  desperato  non  11  e « 
gligenda.  — Alvus  obstinate  clausa  enematibus 
oleosis , vel  salinis  cienda  5 haemorrhagiae,  quae 
levamen  ferunt,  moderate  sustinendae,  praeser- 
tim epistaxes  spontaneae,  quod  vaporibus  emol- 
lientibus, ac  metopiis  tepidis  praestari  solet 5 
si,  contra,  efiraenia  fuerint  profluvia,  epithe- 
matibus, vel  injectionibus  frigidis  et  stipticis 
coercenda. 

F O S T H U M A. 

¥ 

ig(j.  Communissimum  , quod  encephaliti- 
dem  gravem,  ac  generoso  adparatu  antiphlogi- 
stico  tractatam  excipit , consectarium , est  con- 
spicuus virium  languor  cum  pallore  kenotico  (va- 
no , vasorum  exinanitione  orto),  vertigine,  sen- 
suum cerebralium  obnubilatione,  facultatum  men- 
talium hebetudine,  nervorumque  erethismo  mi- 
rum in  modum  aucto.  Hasce  reliquias  methodo 
potius  curativae , quam  morbo  praegresso  tri- 
buendas, dissipare  studemus  regimine  diaeteti- 
co  selectissimo , cibis  eupeptis , parca  vini  por- 
tione , aere  rurali , corporis  motu  moderato , ab- 
stinentia ab  omni  mentis  intentione,  animi  quiete. 

197.  Reliqua  posthuma  pendent  a diversis  in- 
flammationis rebellis  exitibus,  suppuratione,  ef- 
fusione , induratione  5 consistant  in  variis  facul- 

tatum  sensitivarum  , mentalium , vel  motuum  vo«* 
luntariorum  aberrationibus , quae  plerumque  pal- 
liativam  tantummodo  curam  admittunt,  alio  loco 
exponendam 

HYDROPS  CEREBRI  ACUTUS. 

Rob*  Whytt,  Observations  on  tbe  dropsy  of  the  braiii. 
Edinb.  1768. 

O 11  i n , Treatise  on  tbe  dropsy  of  the  brain.  Lond.  1790. 

*“  \ # f f 

Odi  er,  Memoire  de  ia  societe  royale  de  medecine.  1779^ 

pag.  204. 

W ichman  n’,s , Xdeen  zur  Diagnostik. 

K r e y s i g , Diss.  de  hydrocephali  inflammatorii  patliologia. 
Vitemb.  1800. 

Cheyne,  Essay  on  the  hydroceph alus  acutus.  Edinb.  1809. 

Formey,  von  der  Wassersucln  der  Geliirnliohlen.  Ber- 
lin  1810. 

P o r t c n s c Ii  1 a g , vora  Wasserkopf , ein  Beytrag  zur  Mo~ 
nographie  dieser  Krankheit.  Wien  1812. 

Lobelstcin-Lobel,  Erkenntnifs  und  Heiiung  der  Ge- 
liirnentziindung,  des  innem  Wasserkopfes  etc.  Leip- 
zig  1813* 

Gblis,  Abhandlung  iiber  dic  vorziiglichsten  Krankhei* 
ten  des  kindlichen  Alters.  l.B*  Wien  1815*  Von  der 
h i tz  i gen  G eh  i rn  iiohl  en  w a sser  such  t. 

Co  indet,  Memoire  sur  Phydrencephale , 011  cephalite 
interne  hydrencephalique.  Paris  et  Geneve  1817- 

] Q8»  Hydropem  cerebri  acutum,  sive 
h y d r o c e p li  a i u m inflammatorium,  febri- 
bus angiosthenicis  topica  inflammatione  comitatis 
ideo  inserere  placuit,  quod  ejus  genesis  a pblo- 
gistico  processu  in  cerebro,  vel  saltem  ab  ei  ana- 
loga congestione  acuta  derivari  debet,  cui  febri- 
les motus  constanter  adhaerent. 

KjQ.  Substratum  speciale  hujus  morbi 
constituit  meninx  arachnoidea,  ceu  membrana 
seroso  vapori  exhalando  dicata}  et  nonnisi  ejus 
in  gratiam  congestio  harum  partium  activa,  vel 
vera  phlogosis  adeo  eminentem  nisum  intranssu- 
dationern  offert,  quam  nihil  aliud  nisi  effectum 
et  exitum  ipsius  status  phlogistici  esse,  absque 
difficultate  concipitur.  Quare  etiam  Meningi- 
tis  hypocleptica  vocari  posset. 

200.  Quamvis  hydrops  cerebri  inflammato* 

rius  veteribus  ignotus  fuisse  non  videtur,  te- 
stantibus  quibusdam  locis  Hippo  crati  s (i), 
A e t i i (2) , in  primis  vero  Schenkii  a G r a f- 
fenberg(o),  et  V e s a 1 i i (4) } ad  clariorem  ta- 
men illius  notionem  , recentioris  praesertim  aevi 
medicorum  experientiae  et  conamina  plurimum 
contulerunt  5 quos  inter  albo  lapillo  notari  me- 
rentur Rob.  Whytt,  Quin,  Odier,  Wich- 
mann,  Formey,  Portenschlag,  et  Go- 
lis.  ' 

(1)  De  morbis  Lib.  II.  Gap.  6.  Edit.  C h a n t e r.  Tom.  VlL 

pag.  556. 

(2)  Tetrabib.  II.  Serm.  2.  Cap.  I, 

(3)  Observationum  medicar.  Lib  I.  Cap.  9. 

(4)  De  humani  corporis  fabrica.  Lib.  I*  Cap.  5.  p.17» 

t 

201.  Huncce  morbum,  infantibus  teneriori- 
bus per  eminentiam  infensum } distincta  antece- 
dere solent  praeludia,  quorum  syndrome  sta- 
dium opportunitatis,  aliis  turgescen- 
ti ae  dictum,  constituit.  ~~~  Pusilli  consuetam 

amittunt  hilaritatem  et  garrulitatem,  erga  res  an- 
tea gratas  fiunt  morosi  vel  indifferentes,  lente  re- 
spondent, aegre  gradiuntur  et  vacillant.  — Som- 
nus redditur  inquietus,  pavoribus  interruptus 5 
interdum  perpetuo  soporantur,  vel  saltem  transi- 
toria tentantur  vertigine,  carebaria,  sensuumque 
obnubilatione , capite  saepe  saepius , quod  su- 
stentare nequeunt,  antrorsum,  vel  postrorsum 
cadente. 

202-  Ingreditur  demum  morbus  ipse  ci- 
tius ocyusve,  phaenomenis  plus  minusve  conspi- 
cuis , cerebri  inflammatorium  turgorcm , aut  ve- 
ram phlogosin  indicantibus.  — - Infantes  conque- 
runtur de  doloribus  capitis , praesertim  ad  fron- 
tem , de  molesta  cervicis  tensione , caput  auto- 
matice  tentant  3 lucem  aversantur,  pupilla  con- 
tracta 3 strepitum  fortiorem  expavescunt  3 frons 
tangitur  justo  calidior,  sudatiunculis  madida,  cum 
velociori  temporalium  vibratione,  facies  nunc 
turget , nunc  pallet,  vel  oedematose  inflata  cer- 
nitur 3 nares  siccae  pruriunt 3 suspiria  frequentia 
notabiles  angores  indicantia;  summe  inquieti  mi- 
selli huc  illuc  jactantur,  cibi  et  potus  cupiditas 
exstinguitur  , vomitus  persaepe  urget  porraceus, 
qui  tamen  lenitur,  dum  supini  cubant  demisso  ca- 
pite 3 non  desunt  exempla  abdominis  inflati , te- 
nesmi , vel  ischuriae  spasticae  3 alvus  tamen  ple- 
rumque stricta , faecibus,  dum  emittuntur,  vi- 
scido  muco  intermixtis  3 indies  augentur  pavores 
nocturni,  somnus  inquietissimus,  suspiriis,  ge- 

mitu,  dentium  stridore,  tendinum  subsultibus  in- 
terceptus desideratam  perturbat  refectionem 5 cu- 
tis fit  flaccida,  sicca,  exanthematis  cujusdam  circa 
labia  et  collum  prorumpentis  animadvertuntur  ve- 
stigia 5 caloris  in  universo  corpore  augmentum, 
ast  non  constans  5 pulsus  veloces,  duri,  contrac- 
ti, non  raro  intermittentes  5 quandoque  transi* 
toria  phrenesis,  sopore  interpolato 5 exacerbatio- 
nes vespertinae  solemnes. 

203.  Mox  enumerata,  quae  quoad  intensita- 
tern  et  numerum  notabiliter  variare  solent,  phae- 
nomena per  duos,  quatuor,  sex  aut  et  plures 
dies  increscunt,  primum  formantes  morbi  cy- 
clum, inflammatorium  dictum. 

204-  Ad  maximum  culmen  evecta  meningum 
symphoresis  , aut  phlogosis,  nisi  efficaci  vinca- 
tur medentis  opere  , in  funestum  nititur  exitum, 
transsudationem  utpote  serosam,  qu am 
mox  ceu  effectum  inflammationis  pervicacis,  om- 
ni decursus  momento  evolvi  valentem , mox  ceu 
crisin  erroneam , diebus  determinatis  contingen- 
tem, considerare  oportet. 

205«  Phaenomena,  quae  hypoclepsin  in- 
choatam , ac  rapido  passu  ad  altiorem  gradum 
increscentem  indicant,  sunt:  sopor  continuus, 
vel  coma  vigil  cum  desipientia  miti , voce  rauca, 
clangosa , capitis  volumen  plus  minusve  auctum  5 
suspiria,  ejulatus,  lamenta,  motus  automatici, 
convulsiones 5 artuum  tremor,  tendinum  saltus 5 
fu  gax  genarum  rubor,  halitus  oiis  graveolensj 

pupilla  laxa,  et  dilatata,  serius  quoque  ad  lucem 
vividam  immobilis  5 oculi  lippi,  turgidi,  semiclau- 
si, distorti,  strabi 5 cophosis  3 anaesthesia  catho- 
lica 3 leucophlegmatia}  oedema  faciei  et  crurum } 
paralyses  3 lotii  et  alvi  invitus  secessus  3 pulsus 
tremuli,  intermittentes  3 spiritus  ducendi  summa 
difficultas  3 stertor } sudores  viscidi  3 extremorum 
pallor,  livor,  et  algor}  emaciatio  3 deliquia} 
mors  tandem  apoplectica  vel  convulsiva. 

206.  Syndrome  horum  symptomatum  a 1 1 e- 
r u m constituit  stadium,  hypoclepseos 
ptpote,  quod  nonnulli  specialius  in  illud  trans* 
sudationis  et  paralyseos  distinguere  vo- 
lunt. Desunt  tamen  definiti  limites}  atque  com- 
munis omnium  malorum  fons  unice  in  effusione 
seri  est  quaerendus.  Du ratio  hujus  periodi  ab 
octo  diebus  ad  duas  septimanas  extenditur,  et 
sine  dubio  ab  effusione  lentius,  rapidiusve  con- 
tingente, nec  non  ab  effusi  laticis  copia  et  qua- 
litate determinatur. 

207.  Quemadmodum  pleraque  symptomata 
in  stadio  primo  manifestum  patefaciunt  incitatio- 
nis augmentum  in  cerebro,  ejusque  meningibus  } 
ita  secundae  periodi  comites  oppressionem  func- 
tionum sensorii  communis  ab  effuso  extra  alveos 
liquore  aperte  demonstrant  3 quam  quidem  in 
primordiis  adhuc  quaedam  signa  irritationis  so- 
ciant, tardius  in  astheniae  statum  transituram. 

208*  Cadavera  tenellorum  fatali  hac- 

cladp  peremptorum  conspicuam  et  notabilem 

ostendunt  seri  limpidi,  tenuis , flavicantis  aut  ru- 
belli, interdum  gelatinosi,  puriformis,  lactescen- 
tis copiam  , quam  inter  arachnoideam  et  duram 
matrem,  quam  maxime  autem  in  ventriculis  et 
maeandris  cerebri  collectam  videre  licet.  Vasa 
arachnoideae  ac  piae  meningis  turgida,  prae- 
gressae phlogoseos  indicia  praebent  3 medulla  ce- 
rebralis mollior,  friabilis,  atque  suturae  ossium 
cranii  hiantes  in  constanti  fere  cum  prioribus  con- 
nubio  observari  solent. 

20Q-  Ad  genesim  hydrocephali  acuti  pluri- 
mum contribuit  propria  dispositio,  quam  ae- 
tas tenera,  temperamentum  phlegmaticum , laxa 
corporis  compages , vitiosa  capitis  conformatio 
aliaeque  processum  reproductivum  deprimentes, 
simulque  in  qualitate  alterantes  potentiae  indu- 
cunt. Notari  prae  primis  merentur  aer  humidus, 
victus  pravus,  motus  corporis  neglectus,  violen- 
tiae sub  partu,  nociva  fasciarum  nimis  arctarum 
adplicatio  , tussis  convulsiva , obstructiones  vi- 
scerum abdotmnalium  3 remediorum  somnificorum 
abusus,  quo  nefariae  nutrices  pusillos  inquietos 
sopire  student  3 replicatae  cerebri  commotiones, 
dyscrasia  scrofulosa  3 vermitio 3 repentina  acho- 
rum  vel  lactuminis  exsiccatio,  eorumve  impedita 
evolutio. 

210»  Momentis  p r o c a t ar  c t i c i s accenseri 
solent:  refrigerium  capitis,  incauta  capillorum 
rescissio,  commotiones  per  saltum,  casura,  ve- 
hementes cunarum  motus,  per  colaphos  3 hy  strio- 

mim  et  funambulorum  ludi  declinato  diutius  ca- 
pite peracti;  achores,  crusta  lactea,  scabies,  ul- 
cera, aurifluxus  repentine  suppressa}  exanthe- 
mata acuta  retropulsa , praesertim  scarlatina  3 vo- 
mitus rebellis  3 metaschematismi  rheumatis,  vel 
erysipelatis^  inflammationes  graviores  oculorum, 
aurium,  faucium  3 abusus  spirituosorum  et  opii} 
incautus  beliadonnae , scopo  tussim  convulsivam 
domante  exhibitae,  usus  3 insolatio}  nimis  sollicita 
separatio  pityriaseos  capitis  (furfurum  infantibus 
communium),  quam  Germani  vulgo  G n e i f s ap- 

211.  Momenta  disponentia  eo  nituntur,  ut  ere- 
thismum  sphaerae  cerebralis  intendant,  robur  con- 
tra imminuant}  atque  majorem  humorum  copiam 
versus  caput  alliciant}  omnes  itaque  conditiones 
in  suprema  corporis  parte  adaugere  juvant,  quas 
alioquin  aetate  juniori  generatim  praedominari 
videmus,  et  quo  praeter  capitis  volumen  majus, 
dentitionis  opus  notabiliter  contribuit. 

212.  Causae  excitantes  systema  vasorum  ca- 
pillarium in  meningibus , et  praesertim  in  ara- 
chnoidea ad  vividiores  incitant  reactiones,  nunc 
simplicem  congestionem , nunc  veram  phlogosin 
creando,  quae  tam  ex  parte  substrati,  quam  ex 
parte  praedispositionis  nisum  eminentem"  mani- 
festat in  transsudationem  serosam,  talique  ratio- 
ne hydropis  acuti  et  secundarii  originem  ponit. 

215.  Ad  majorem  hujus  morbi  aevo  hodier- 
no frequentiam  educationis  modus  sine  dubio  ali» 

quam  contribuit  symbolam , prouti  etiam  nimia 
sollicitudo,  salutares,  quae  in  parte  capitis  ca- 
pillata propullulant , efflorescicntias  exsiccandi. 
Relativa  tamen,  quae  primo  intuitu  adparet  in- 
fantum  hydrocephalo  acuto  decumbentium  multi- 
tudo, dependere  videtur  ab  exactiori  morbi,  an- 
tiquis facile  praetervisi,  cognitione. 

214.  Hydrocephalus  puerorum  acutus  vix 
non  semper  in  mortem  terminatur,  mediante 
apoplexia  serosa , ac  praecedentibus  plurimum 
aliis  nevrosibus  ex  eodem  fonte  oriundis,  uti 
sunt  amaurosis,  copbosis,  amentia,  epilepsia, 
hemiplegia.  Plerique  pueri  inter  diem  I3um  et 
1 7um  perire  solent,  quod  superius  adlatam  ide- 
am de  crisi  idiostatica  erronea,  versus  secundi 
cycli  septenarii  finem  facta,  quodammodo  corro- 
borat. 

215-  Sanationis  spes  ali  vix  potest,  nisi  in 
primo  stadio  adhuc  versetur  morbus  5 inflamma- 
tionis utpote  vigore  et  qualitate  ita  emendata,  ut 
funestus  praecaveatur  exitus.  Quamprimum  cla- 
ra patent  effusionis  factae  indicia,  desperatus 
omnino  evadit  casus. 

2 ] ().  Cura  hydrocephali  acuti  adcommo- 
dari  debet  stadiorum,  atque  indolis  inde  pen- 
dentis diversitati. 

1 . 

217.  Quousque  manifesta  e suis  signis  erui- 
tur meningum  phlogosis,  comite  virium  vitalium 
reactione  incitata  3 eousque  methodus  antiphlo- 
gistica  principem  constituit  curationis  cardinem* 

Vix  unquam  tamen  tanta  cum  energia  adhibenda 
erit?  quanta  in  encephalitide  adultorum  saepe 
saepius  absolute  requiritur 3 tum  quod  exorbitan- 
tia universalis  locali  adfectioni  non  respondet; 
tum  quod  ipsa  phlogosis  topica  ejus  naturae  est, 
quae,  ob  substrati  qualitatem,  generosis  sanguinis 
missionibus  non  cedit  3 turgida  enim  vasa  capil- 
laria membranae  arachnoideae  cruoris  evenis  ma- 
joribus et  remotis  detractionem  vix  persentiunt. 

218»  Venaesectio  debitis  reiterata  cautelis, 
hirudines,  remedia  emollientia,  eccoprotica,  po- 
tus diluentes,  refrigerantes,  fomenta  Schmucke- 
riana  , epispastica  , et  pediluvia  acria , potiora 
praebent  indicata,  quae  antiphlogisticis  respon- 
dent indicationibus.  Ob  peculiarem  vero  phlo- 
goseos  in  transsudationem  nisum  , eorum  simul 
urget  necessitas  remediorum,  quae  funestum  il- 
ium exitum  avertere  juvant  3 atque  haec  inter 
principem  locum  tenent  mercurialia  et  digitalis. 

219.  E mercurialibus,  quae  specificas  in  pla- 
sticitaic  humorum  corrigenda,  vasorumque  resor- 
bentium actione  expedienda  exerunt  vires  , mi- 
tiora seligere  oportet  praeparata,  uti  calomel, 
mercurium  solubilem  Hahnemanni,  et  unguen- 
tum griseum  pro  frictionibus.  Dosis  hydrargyri 
interne  propinandi,  pro  aegroti  aetate  , consti- 
tutione, receptivitate , ipsiusque  morbi  gradu  va- 
ria proponitur,  a granis  duobus  ad  decem  et  ul- 
tra intra  nychthemeri  spatium  consumendis.  Quo 
crebrius  inde  alvus  cietur,  secedentibus  in  primis 

faecibus  cystica  bile  tinctis,  eo  efficacior  ple- 
rumque observari  solet  absorptionis  promotio. 

220-  Digitalis  purpureae  sedantes,  simulque 
diureticas  opes  implorare  fas  est,  ubi  praemis- 
sas evacuationes  desideratum  non  sequitur  leva- 
men. — Eminens  infantum  sensibili tas  maximas 
jubet  in  usu  potentis  hujus  pharmaci  cautiones. 

22 f.  Utriusque  remedii  tanto  magis  necessa- 
ria redditur  usurpatio,  si  incipiens  vel  facta  hy- 
poclepsis  promptam  seri  elfusi  eductionem  in- 
jungit. Languentem  vasorum  absorbentium  ac- 
tionem, praeter  priorum  doses  majores,  vesican- 
tibus  vel  stibiatis  acuere  nitimur.  Non  minus  a 
practicis  laudantur  flores  arnicae , quos  etiam 
remediis  nervinis  et  stimulantibus  nubere  opor- 
tet, dum,  absoluto  phlogoseos  cyclo,  debilitatis 
ac  nervosi  characteris  signa  in  conspectum  ve- 
niunt. 

222*  Quemadmodum  inflammatio  medullae 
cerebralis  (encephalomyelitis),  ab  illa  meningum 
(meningitis)  certis  signis  hucusque  dignosci  ne- 
quit j ita  quoque  inflammationis  medullae  spina- 
lis differentiam  ab  illa  velamentorum  ambientium 
ad  aegri  lectum  demonstrare  non  licet, 

223*  Jam  apud  veteres,  et  in  specie  apud 
Hippocratem  (i)  aliqua  vestigia  hujus  morbi 
rarioris  sub  nomine  pleuritidis  dorsalis 
inveniuntur  $ clariores  tamen  notiones  de  patholo- 
gico statu  spinae  dorsi  recentioris  nonnisi  aevi  me- 
dicis in  acceptis  referendas  habemus,  et  quidem 
prae  aliis  P etroFranki  o,  Soemmeringio, 
Brerae,  Harlesio,  et  Racchettio, 

(l)  De  morbis.  Lib.  5.  Cap.  21.  Edit.  L i n d e n,  Tom,  2, 
pag.  121. 

224*  Ut  haecce  inflammatio  solito  compel- 
laretur more  , myelitidis  nomen  plerique 
proposuerunt,  derivatum  a graeco  [iveXov,  quod 
medullam  indicat.  Passionem  autem  inflammato- 
riam dorsalis  quoque  medullae  , Hippo- 
crati [ivsXov  vorcctov  dictae  , simul  expressurus, 
hanc  notaeomy  el  i ti  dem  dicet,  quo  eandem 
ab  aliarum  medullae  speci  erum  phlogosi,  nevro- 
myelitide,  osteomyelitide  una  distinguet.  Reji- 
ciendum vero  prorsus  erit , Rachialgitis, 
monstrosa  compellatio , quae  juxta  etymologiam 
vocis  inflammationem  doloris  dorsalis  denotat, 
uti  et  Spinitis,  nomen  priori  vix  non  magis 
barbarum. 

225-  Diagnosis  phlogoseos  medullae  spi- 
nalis multis  hodiequc  obsepitur  difficultatibus, 
atque  nonnisi  sequentia  latentis  morbi  praesen- 
tiam patefacere  possunt  phaenomena  : dolores 
urentes,  profundi  in  quadam  columnae  vertebra- 
lis regione,  qui  mox  ad  minorem  plagam  limitati 
crebro  ab  occipite  ad  nucham  protensi , mox  per 
majorem  specus  vertebralis  tractum  diffusi  obser- 
vantur , sub  pressione  vix  ac  nevix  quidem  au- 
gentur, at  sub  motibus  incurvationeve  trunci  no- 
tabiliter increbescunt  5 — sensus  formicationis, 
torporis,  vel  caloris  interni  per  decursum  spinae 
propagatus  5 anxietas  summa  cum  sudoris  frigidi 
extorsione,  praecordiorumque  constrictione  3 trun- 
cum, propter  supra  notatam,  quovis,  eoque  vel 
minimo,  conatu  excitatam  tormentorum  exacer- 
bationem , curvandi  impotentia 5 situs  ideo  supi- 
nus praedilectus,  ac  plumbeum  corporis  pondus  5 
— febris  inflammatoria  comes  pulsibus  parvis, 
duris,  frequentibus,  facile  inaequalibus  incedit 5 
diversarum  functionum , ab  influxu  nervorum  spi- 
nalium immediate  directarum , laesiones  topicae 
inflammationis  sedi  respondentes , quae  ple- 
rumque vel  ad  paralysin,  vel  ad  quemdam  tor- 
porem in  organis  musculosis  et  quidem  praeser- 
tim in  musculis  thoracis , abdominis , extremi- 
tatum , intestinorum,  vel  vesicae  reduci  possunt  £ 
unde  angores,  dyspnoea,  motus  brachii  alterius 
utrius,  vel  cruris  utriusque  sufflaminatus,  alvi  $e« 

cessus  involuntarius  (coprorrhoea)  , vel  pertinax 
oppilatio , ischuria  vel  enuresis. 

226*  Quo  magis  versus  superiora  protenditur 
phlogosis , ita  quidem,  ut  ipsam  medullam  ob- 
longatam in  consensum  trahat,  eo  magis  etiam 
phaenomena  notaeomyelitidis  cum  illis  encepha- 
litidis conspirant,  illamque  morbi  formam  prae- 
sentant, quae  nonnullis  veteribus  ^cpccxsXiG^zog 
(mortificatio,  interfectio)  dicebatur,  ob  praecipi- 
tem, quam  sequi  viderunt,  corporis  siderationem. 

227*  I)  e c u r sus  quidem  acutus  , minus  ta- 
men praeceps,  quam  in  cerebri  inflammatione, 
animadvertitur.  Circa  diem  7um,  Quni,  l4um,  vel 
resolvitur  phlogisticus  medullae  dorsalis  status 
sub  sudoribus  profusis  , urinis  hypostaticis , aut 
fluxu  cruento  nunc  uterino , nunc  haemorrhoida- 
li  3 vel  funesto  exitu  mortem  parit. 

228*  Communissimum  notaeomyelitidis  sub- 
stratum sistit  pia  meninx  et  arachnoidea,  quae 
membranae  medullam  undiquaque  ambientes  ab 
conspicuam  vasculorum  sanguiferorum  penuriam 
(saltem  relate  ad  tunicas  cerebri)  fabricamque 
simplicem  nonnisi  tunc  verae  inflammationis  or- 
tum admittunt,  ubi  cum  violentis  confligunt  po- 
tentiis. Ea  propter  etiam  frequentiora  myeliti- 
dis exempla  ad  simplicem  reducuntur  congestio- 
nem, minori  periculo  stipantur,  diuturniorem  te- 
nent decursum  , ac  ideo  myelitidis  chroni- 
cae nomine  insigniuntur , quam  persaepe  diver- 
sarum nevrosium  mox  causam,  mox  effectum  esse 

novimus.  Nimia  tamen  quorumdam  medicorum 
facilitas,  omnem,  quae  in  defunctis  deprehendi» 
tur,  vasorum  medullae  turgescendam  et  varicosi- 
tatem illico  pro  phlogistico  processu  declarandi 
sanae  rationi  omnino  repugnat. 

22f)-  Dispositiones  particulares,  quae 
myelitidis  origini  faverent,  nondum  innotuerunt  j 
videtur  tamen  onaniae,  venerisque  abusus  in  pro- 
ducendos medullae  spinalis  morbos  eminentem 
exerere  influxum. 

230*  Causis  excitantibus  accensentur 
omnes  potentiae  traumaticae,  concussiones,  ic- 
tus, vulnera,  luxationes,  distorsiones,  vel  frac- 
turae vertebrarum  , inepta  liydrorrhachiae  opera- 
tio , commotiones  medullae  spinalis  a casu  in  po- 
dicem 5 irritamenta  cliemica,  uti  pus,  vel  sanies  e 
corrosis  vertebris  secreta  $ — tophi  et  exosto- 
sesy dyscrasia  venerea , ct  scrofulosa  5 metasta- 
ses': metaschematismi  rheumatis,  aut  impetiginis 
cujusdam  retropulsae  5 fluxus  haemorrhoidum  re- 
tentus. 

321-  Quandoque  notaeomyelitis  secundarium 
et  consensualem  encephalitidis  effectum  consti- 
tuit , vel  vero  ab  inflammatione  vertebrae  cujus- 
dam (Spo  n dylitis),  aut  ligamentorum 
spinae  dorsi  (R  a c h i t i s in  stricto  vocis  sen- 
su) dependet. 

232.  Quae  resolvi  non  sinit  spinalis  medul- 
lae phlogosis,  praesertim  acuta,  in  organica  ter- 
minari potest  posthuma,  quae  inter  hydrops  spe- 

cus  vertebralis , hydrorrhachia,  frequentis* 
simum  esse  solet , hypoclcpseos  serosae  effec- 
tus.  — - Quatenus  ab  incitata  vasorum  capillarium 
secernentium  activitate  dependet,  ac  plurimum 
repentine  subnascitur  , h yd  r o r r h a c h i a acu» 
ta  compellari  solet,  summam  habens  cum  hy« 
drencephalo  acuto  analogiam,  hujusque  adinstar 
infantibus  praesertim  infensa.  Ex  eodem  fonte 
quandoque  effusiones  humoris  lymphatico  - puri- 
formis  arachnoideam  obducentis,  vel  et  morbosae 
inter  contiguas  meningum  superficies  adhaesiones 
repetendae  veniunt.  Exulcerationes  nonnisi  ra» 
rissime  in  ipsa  medulla  spinali  nascunter,  sed  ab 
exesis  partibus  columnae  vertebralis  eo  propa- 
gantur, ibidemque  eam  modificationem  osten- 
dunt , quam  pulpae  cerebrali  suppuranti  propriam 
esse  diximus. 

235*  Secundaria,  quae  e variis  phlogoseos 
mox  acutae , mox  lentae  exitibus  funestis  origi- 
nem trahunt,  mala  sunt:  paralyses,  convulsio* 
nes,  tremor  5 languor  officinae  digestrieis , dys- 
pepsia, dyschymia  5 extinctio  plenaria  cupidinis 
sexualis  (anaphrodisia),  vel  saltem  impotentia  5 
tabes  partialis , aut  universalis  cum  febre  hec- 
tica  5 devastationes  fabricae  organicae  partium 
confinium,  uti  caries  vertebrarum,  gibbus  (cy- 
phosis) , scoliosis , fistulae  in  cavum  abdominis 
penetrantes,  vel  extrorsum  patentes. 

234*  Mors  duplici  praesertim  adduci  solet 
modo;  l)  Per  apoplexiam  medullarem, 


COMITE  PHLEGMONE. 


10B 

per  sublatam  nempe  principii  vitalis  conductio» 
netn  , ac  interceptam  efficientiae  nervosae  inter 
singulas  sphaeras  systematis  nervei  concatenatio- 
nem harmonicam  3 2)  Per  mala  secundaria: 
peclissequam  corporis  extenuationem,  ac  mas- 
sae organicae  liquationem. 

235.  Cura  inflammationis  medullae  dorsa- 
lis ab  illa  encephalitidis  ne  hilum  discrepat,  nisi 
topica  excipias  subsidia,  loco  adfecto  adeommo- 
danda.  Continuante  causarum  amovendarum  ac- 
tione , directae  indicationi  conceditur  occasio, 
quam  pro  casus  individualis  varietate  apte  diri- 
gere nemo  medicorum  ignorabit.- — Si  vero  causa 
ignota  vel  jam  amota,  quin  tamen  effectus  cessa- 
verit, indirectis  indicationibus  ipsi  morbi  genio 
obviam  eundum  3 atque  adparatus  antiphlogisti- 
cus  omnem  in  sensum  opponendus.  Hinc  venae- 
sectiones  repetitae  3 hirudines  juxta  dorsum, 
vel  ano  admotae  3 scarificationes  debitis  cautelis 
institutae  3 fomenta  f rigida,  remedia  temperentia, 
eccoprotica 3 clysteres  emollientes,  oleosi 3 pedi» 
Invia  3 semicupia  3 sinapismi;  vesicantia  ad  ex- 
tremitates inferiores  3 quies  corporis  scrupulose 
observata  3 situs  horizontalis  3 regimen  diaeteti» 
cum  exquisitum. 

230«  Chronica  myelitis  mercurialibus , tar- 
tari  stibiati  refractis  dosibus  interne  propinatis, 
vel  eodem  remedio,  in  scopum  revellentem,  juxta 
spinae  decursum  illinito , floribus  arnicae  , phar- 
macis nervinis  caute  divectis,  vesicantibus  replis 

catis,  iisque  abundanter  fluentibus,  atque,  si  per- 
tinax foret  casus  , ipso  cauterio  et  fonticulis, 
Fottii  ad  mentem,  columnae  vertebrali  utrin- 
que  impositis,  tentanda  erit,  eoque  magis  activa 
methodo  oppugnanda,  si  ossea  simul  vertebra- 
rum compages  lentam  fovet  phlogosin,  aut  sup- 
purationem. 

OPHTHAL  M ITIS* 

237»  Quae  pretiosissimum  humanae  fabricae 
organon  plectit,  phlogosin,  oculorum  utpote, 
etsi  omni  jure  ad  medici  forum  pertineat,  ea,  qua 
necessarium  foret,  dicendi  copia  pertractare  su- 
perfluum censuimus,  quum  tyronibus  cunctis  spe- 
ciale incumbat  officium,  Ophthalmiatrices,  pro- 
pria Cathedra  professae , publicas  lectiones  ade- 
undi. 

OTITIS. 

Brotbeclt,  Diss.  de  inflammatione  aurium.  Tub.  1667« 

Saunder  s,  the  anatomy  and  diseasos  of  tbe  limnan  ear, 
London  1&06. 

23ib  Missam  facimus  inflammationem  auri- 
culae, quae  communibus  distinguitur  phlegmo- 
nes externae  signis,  particularibus,  nisi  quae  a 
substrato  specialius  adfecto  dependent,  phaeno- 
menis prorsus  destitutam. 

23Q*  Objectum  nostrae  adtentionis  consti- 

•'  i 

tuit  phlogosis  auris  internae,  Otit  is,  sive 
Otalgia  inflammatoria  (ab  %,  otog,  auris), 
cujus  frequentiam,  praesertim  dum  ab  epidemicis 

dependet  influxibus,  non  solum  praxis  confirmat, 
verum  etiam  ratio  facili  negotio  concipere  sinit, 
si  animum  ad  eminentem  hujus  organi  erethis» 
imini  revolvimus. 

240.  Substratum  otitidis  praecipuum  sistit 
membrana  serosa  et  fibrosa,  quae  internam  ob- 
ducit cavi  tympani,  ac  labyrinthi  canalium  super- 
ficiem. Inde  quoque  acutissimus  concipitur,  qui 
membranarum  serosarum  inflammationibus  uni- 
versim  communis  esse  solet,  dolor,  in  aure  ad- 
huc ad  majorem  potentiam  evolutus  , ob  insi- 
gnem, qui  internam  aurem  permeant,  nervorum 
copiam. 

NOSOGHAPHI  A. 

24 1.  Diagnosis  otitidis  depromitur  ex 
sede  doloris  , functione  organi  laesa  et  febre  in- 
flammatoria comite,  cujus  intensitas  topicae  ad» 
fectionis  gradui  plerumque  respondet. 

242«  Quin  tumor  forinsecus  conspiciatur, 
atrocissimus  urget  in  penetralibus  auris  alteru- 
trius, vel  utriusque  dolor  fixus,  ardens,  lanci- 
nans, pulsatilis,  absque  luculenta  continuans  re- 
missione, libenter  ad  contiguas  protensus  mem- 
branas, et  quidem  homogeneas,  uti  ad  menin- 
ges  vel  pericranium  , unde  adeo  frequens  hemi- 
craniae copula.  Sub  tactu  rudiori  auris  externae 
nullum  observatur  tormentorum  augmentum  $ at 
contrarium  accedit  sub  strepitu  et  clamore. 

243.  Ea  ratione,  qua  sensus  communis  in* 

ternae  auris  summopere  exaltatur  (doloris  sub 
forma)  5 etiam  specifica  ejusdem  organi  versus 
sonum  intenditur  sensibilitas  (phthongodyspho- 
ria,  oxycoia),  unde  auditus  acutissimus , ornnis- 
que  doloris  a fortiori  strepitu  exacerbatio.  In- 
crescente tamen  inflammationis  gradu,  nervi  acu- 
stici acies  facile  obtunditur,  atque  sub  acerrimo 
interdum  dolore  torpor  sensus  auditus  adparet  $ 
(baryecoia,  obauditio,  cophosis,  surditas). 
Utroque  in  casu  simul  qualitatem  acusticae  effi- 
cientiae alteratam  observare  licet,  hallucinatio- 
nes utpote  diversas , syrigmi  vel  tinnitus  sub 
forma  obvias. 

244»  Extensa  per  tubam  Bustachii  ad  fauces 
usque  phlogosis  masticationem  et  deglutitionem 
quandoque  impedit  j per  consensum  saepe  sae- 
pius  oculus  ejusdem  lateris  rubet,  ac  involunta- 
rie lacrymatur  5 sub  graviori  demum  malo  menin- 
gum subnascitur  irritatio,  unde  pervigilia  mo- 
lesta, cephalaea,  delirium,  coma,  convulsiones, 
syncope,  apoplexia,  symptomaticam  indicantia 
encephalitidem. 

245*  Reliqua  phaenomena  otitidis  sunt  com- 
munes inflammationum  satellites,  uti  faciei  tur- 
gor  et  rubor,  calor  corporis  urens,  anxietas, 
pulsus  frequentes,  duri,  vibrantes,  vel  contracti 5 
febris  uno  verbo  angiosthenica  , quae  nunc  pri- 
maria , nunc  mere  secundaria  et  symptomatica 
pse  potest. 

246«  De  cursus  otitidis  phlcgmonosae. 

quam  hic  intelligimus,  semper  acutus  est  et  prae- 
ceps, intra  quinque  septemve  dies  vel  in  salu- 
tem, vel  in  alium  morbum  nitens.  Simplex  au- 
ris internae  symphoresis,  gradus  praesertim  le- 
nioris, ac  permanente  quodam  fota  irritamento, 
ad  chronicum  libenter  inclinat  decursum,  atque 
otitidis  lentae  , aptius  Otalgiae  s y m- 
phoreticae  appellatione  insignitur. 

247*  Analogos  otitidi  adfectus  praebent  otal- 
gia rheumatica,  prosopalgia,  et  odon- 
talgia  acuta,  atque  parotitis  incipiens. 
A prioribus  algematum  spcciebus  differt  aurium 
inflammatio  vera : dolore  ad  aurem  fixo , conti» 
nuo,  acuto,  interno,  et  febri  inflammatoria  co- 
mite $ a parotide  incipiente  vero  facile  distin- 
guitur, quod  haec  tumore,  duritie,  atque  exter- 
no stipetur  retro  auriculam  dolore,  qui  sub  tactu 
exasperatur. 

CAUSAE. 

248*  Praeter  generalia,  quae  morbis  inflam- 
matoriis favere  solent,  momenta,  proclivita- 
tem in  otitides  inducunt  : particularis  hujus 
organi  sensilitas , quam  non  solum  hominibus, 
sed  etiam  in  quibusdam  brutis, v.  g.  in  canibus, 
erga  certos  tonos,  praecipue  acutos,  observamus  5 
nimis  sollicita  aurium  mundities  ac  defendentis 
ceruminis  inopia  5 vitia  organica. 

249*  Inter  causas  occasionales,  prE 
mariam  et  idiopathicam  auris  phlogqsin  prqvq* 

cantes,  notari  prae  aliis  merentur:  omnia  trau- 
mata, contusiones,  violenta  introductio  auriscal- 
piorum , concussiones  per  alapam  vel  cunarum 
motus  vehementes  productae,  corpora  peregrina 
in  meatum  auditorium  in  trusa,  uti  pulveres,  pisa 
fabae  (praesertim,  dum  naturali  calore  et  humi- 
ditate  fotae,  germinare  incipiunt),  cerasorum  nu- 
clei: insecta  mole,  motu,  vel  punctura  irritan- 
tia, uti  apes,  vespae,  muscae,  pulices,  et  sic  dicti 
fullones  forficulati  (Ohrwiirmer),  qui  libenter  hu- 
mida  et  obscura  quaerunt  ioca  3 ipsum  cerumen 
copia,  duritie,  vel  acredine  peccans 5 substantiae 
acres  auri,  scopo  cophosin  leniente,  immissa,  uti 
camphora,  olea  destillata}  calor  excessivus}  de- 
mum omnis  sonus  fortior,  ceu  specificus  pro  ner- 
vis acusticis  stimulus,  praesertim  toni  altiores  et 
ingrati,  quemadmodum  illi  metallorum  concre- 
pantium, vel  admodum  yehemens  sonus,  qpalis 
tormentorum  explosionibus  concitatur.  • 

250?  Symptomaticam  otitidem  progi- 
gnunt inflammationes  faucium  , parotides , erysi- 
pelas faciei,  impedita  dentium  prorruptio  5 ha- 
bitualia profluvia  retenta.  — Refrigerium  repen- 
tinum auri  incaute  admissum,  rheumaticae  otitidi 
propriam  constituit  prophasin. 

25 L Deuteropathicae  otitidi  producen- 
dae pares  observantur  metastases  purulentae,  v.  g. 
post  variolasj  metascheinatismi  erysipelatis,  ar- 
thritidis } exostoses  venercae  3 caries  ossis  pe- 
trosi» Otitidis  per  meram  sympathiam  ortae 

exemplum  praebet  illa  , quae  una  aure  jam  ad*» 
fecta ; in  altera  suboritur. 

* TERMINATIONES. 

252.  Sub  conditionibus  secundis  otitis  vera 
in  salutem  abire  non  recusat,  et  quidem  me- 
diante resolutione  perfecta 3 quo,  prae  caeteris, 
absentia  vitii  organici,  gradus  morbi  levior,  cau- 
sa incitans  potius  dynamiea,  et  requisita  medela 
contribuit.  Eodem  tempore  febris  inflammatoria 
comes,  coadjuvantibus  virium  vitalium  molimi- 
nibus, ad  declinationem  pergit,  subortis  non  raro 
evacuationibus  beneficis  per  sudores,  urinas,  bae- 
morrhagias  narium  spontaneas  vel  etiam  per  stil- 
licidium serosum  e tuba  Eustachii, 

253-  Ast  multo  frequentius,  praesertim  dum 
gravior  fuerit,  in  funesta  nititur  mala,  tam  dy- 
namica,  quam  organica,  •—  Ob au  ditionem, 
vel  et  perfectam  cophosin,  post  intensas  et 
repetitas  otitides  haud  raro  permanentem,  ceu 
• dynamicum  agnoscimus  consectarium,  citra  ul- 
lam organi  destructionem , ex  solo  efficientiae 
sensitivae  languore  oriundum. 

254.  Inter  metamorphoses  organicas  ab  in- 
flammatione relictas , suppurationem  et  h y- 
poclepsin  communissimas  esse,  praxis  do- 
cuit. Suppuratio,  quae  in  seroso  auris  in- 
ternae velamento  efformatur,  ossium  auditus  per- 
vicacem sustinet  cariem.  Infausti  hujus  exitus 
signa  desumuntur  e doloris , jamjam  deerescen- 

tis  > recenti  ac  inopinato  augmento , cephalaea 
gravativa;  calore,  plenitudine,  tensione  aut  pul- 
satione ad  aurem  internam , atque  e febris  sup« 
puratoriae  signis, 

255»  In  gratiam  substrati  ille  processus  pyo- 
geneticus  facillime  in  exulcerationem , sive  sa- 
niosam colliquationem  vertitur , ossicula  auditus 
consumit , cellulas  apophyseos  mastoideae , vel 
etiam  internas  labyrinthi  partes  arrodit  ac  de- 
struit, omnem  audiendi  facultatem  exstinguit  ac 
plerumque  medentis  intentionibus  pertinaciter 
resistit.  Sanies  acerimna  et  foetentissima , cor- 
roso tympano,  extrorsum  profluit,  ac  otorrhoe- 
am chronicam  mali  moris  sustinet  3 vel  vero , in- 
fausto magis  omine,  introrsum  directa,  ac  error 
gione  in  ipsum  cranii  cavum  penetrante , cere- 
brum lethali  inundat  rivo,  ac  vitam  sub  funestis- 
simis prodromis,  convulsionibus,  cephalaea  dira, 
delirio  , paralysi , apoplexia  , brevi  sufflaminat. 

256*  Minus  periculosam  consequentiam  si- 
stit li  y p o c 1 e p s i s , sive  transsudatio  liquo- 
ris nunc  serosi,  nunc  magis  gelatinosi,  aut 
puriformis , cujus  genesin  ab  incitata  , simul- 
que  in  qualitate  laesa  secretione  membranae  se- 
rosae concipimus.  In  primo  casu  speciem  hy- 
dropis , hydrotis,  praesentat , quem  etsi  cer- 
tis signis  dignoscere  nondum  liceat , cadaverum 
sectiones  demonstrant.  In  altero  pervicax  con- 
tinuare solet  auri  fluxus,  chronicae  medor* 
rlioae  analogus  (Olirentripper),  comite  obaudi- 


COMITE  PHLEGMONE,  1 1 . 

tione , syrigmo  continuo/  vel  cophosi  perfecta, 
ac  perenni  in  recidivas  phlogoses  nisu. 

257*  In  mortem  otitis  directo  modo  ab» 
ire  nequit,  quum  organi  integritas  ad  sustinen- 
dum processum  vitalem  nequaquam  requiritur. 
Remotiorem  tamen  letlti  causam  largiri  omnino 
potest,  mediante  utpote  phrenitide  secundaria, 
exulceratione  chronica,  vel  puris  in  cavum  ence- 
phali effusione. 

258*  Prognosis  eventus  futuri  in  otitide 
desumitur  e causarum  notione  , earum  plus  mi- 
nusve  facili  amotione,  e vitiorum  organicorum 
in  aure  interna  absentia , vel  praesentia , e mor- 
bi gradu,  vehementia,  pertinacia,  anomalia,  et 
complicationibus. 

THERAPIA, 

259-  Cognita  si  fuerit  otitidis  causa,  irnme* 
diatarn  amotionem  jubet,  dummodo  id  artis  ope* 
re  obtineri  queat.  Heterogenea  corpora  meatui 
auditorio  impacta,  uti  nuclei  cerasorum,  pisa,  fa* 
bae,  si  sola  inclinatio  capitis  in  latus  adfecturn 
non  juverit , chirurgica  manu  sunt  extrahenda, 
v.  g.  ope  volsellae  aut  specilli  incurvati,  cujus 
apices  viscidos  reddere  oportet  5 insecta  > quae 
viva  educi  nequeunt,  oleo  blando,  meile,  lacte, 
succo  absynthii  aut  ledi  palustris , auri  caute  in- 
stillatis, vel  gossypio  susceptis  et  prudenter  im- 
missis necanda,  quem  in  finem  etiam  fumus  ta- 
baci adhiberi  posset.  Abstinendum  tamen  ab 

omni  irritamento,  oleis  stillatitiis,  camphora,  te- 
rebinthina, quae  omnino  phlogosin  exasperare 
deberent.  Cerumen  induratum  injectionibus  mu- 
cilaginosis , vel  oleosis  emolliendum. 

2 b(b  In  reliquis  otitidis  speciebus  med entis 
intentio  eo  dirigenda,  ut  non  solum  incitatam 
vasorum  capillarium  in  aure  interna  reactionem 
compescat , sed  etiam  totius  systematis  circula- 
torii hypersteniam  moderetur. 

26 1.  Praemissa  venaesectione , eaque  repeti- 
ta , dum  gravior  urget  phlogoseos  topicae  et  uni- 
versalis exorbitantiae  vehementia,  illicoad  genero- 
sam, ac,  optime  hirudinum  ope  praestandam,  de- 
pletionem localem  recurrere  oportet.  Reliquas  in- 
dicationis antipblogisticae  paginas  absolvunt  re- 
media leniter  purgantia,  potus  temperantes,  pedi- 
luvia,  clysteres  aperientes,  atque  topica,  et  qui- 
dem emollientissima , remedia  auri  admota  , uti 
cataplasmata  e seminibus  lini  contusis,  vel  e mica 
panis  cum  lacte  parata,  fomentationes  ope  spon- 
giae decocto  mucilaginoso  imbutae,  vapores  te- 
pidi, colutoria  faucibus  retinenda,  ipsaeque  in- 
jectiones aut  potius  instillationes  lactis , mucila- 
ginis  gummi  arabici  dilutae,  olei  amygdalarum 
debitis  cautelis  factae. 

202*  Imminutis  sub  bacce  medendi  methodo 
incitationis  arteriosae  turbis  , quin  tamen  opta- 
tum insequatur  contumacis  doloris  lenimen  , ad 
vesicantia  et  narcotica  recurrendum  , quae  inter 
hyoscyamus  et  opium  principem  laudem  merentur. 

2()3.  Regimen  diaeteticum  particulares  sub 
cura  hujus  inflammationis  non  patitur  exceptio- 
nes , nisi  quod  prae  caeteris  specificus  pro  audi- 
tus organo  stimulus,  sonus  ntpote  fortior,  per 
quantum  fieri  licet,  arceatur» 

264*  Otitidis  decrementum  et  convalescentia 
juxta  generales  regulas  therapeuticas  tractetur, 
oportet,  desinendo  paulatim  a remediis  genero- 
sis , diligenter  e contrario  lenioribus  continuan- 
do,  praesertim  emollientibus  topicis , ut,  quae 
diutius  plerumque  perseverare  solet , auris  sen- 
silitas  pedetentim  componatur,  ac  recidivae  me- 
tus abigatur. 

POSTHUMA. 

265.  Infelix  otitidis  in  suppurationem  tran- 
situs ab  initio  remediorum  emollientium  conti- 
nuatum postulat  usum,  ut  abscessus  ad  rupturam 
disponatur,  et  periphericae,  quae  illum  cingit, 
phlogosi  modus  adhibeatur.  Tympanum  , si  per 
majorem  puris,  vel  saniei  copiam  extrorsum  pro- 
truditur, cultro  quantocyus  incidendum,  ut  ul- 
terioris devastationis  periculum  avertatur,  vel 
saltem  minuatur  $ decoctis  demum  emollientibus 
auri  caute  injectis  saniosus  liquor  eluendus. 

266-  Postquam  ex  imminuto  dolore  notabile 
adparet  irritationis  topicae  decrementum , pede- 
tentim ad  injectiones  leniter  adstringentes  et  in- 
citantes, aliquoties  in  die  replicatas  transire  lice- 
bit, ut  exulcerationi  limites  ponantur,  ac  vitiata 

secretio  corrigatur.  Laudata  prae  caeteris  re- 
media sunt:  decoctum  hordei,  vel  aqua  rosarum 
cum  aceto  plumbi  5 infusum  herbae  scordii , vel 
rutae  cum  tinctura  myrrhae,  atque  vesicantia  re- 
tro aures  per  plures  septimanas  in  fluxu  conser- 
vanda, quibus  omnibus  etiam  in  otorrhoea  puri- 
forrni  cum  emolumento  uti  solemus. 

267*  Ut  insecta,  aestivo  praesertim  tempore, 
ab  aure  suppurante,  quam  foetoris  specifici  in 
gratiam  libenter  obsident,  avertantur,  maxima 
aegris  inculcanda  mundities,  ipseque  meatus  gos- 
sypio occludendus. 

GLOSSITIS. 

Eis  ner,  resp»  Giinther,  Diss.  de  glossitide  s.  linguae 
inflammatione.  Regi  om.  1788. 

Bloedau,  Diss.  de  Glossitide.  Jen.  1795. 

Raggi,  ragionamento  accademico  sulla  glossitide.  Pavia 
I8O9. 

268‘  Inflammatio  linguae,  Glossi- 
tis (a  yXS<r(ra9  lingua),  rariorem  in  praxi  sistit 
phlogoseos  speciem,  etsi  lingua  potentiis  irritan- 
tibus non  minus  frequenter , quam  alia  organa 
externa  , exponatur.  Ratio  latere  videtur  in  ipsa 
linguae  structura 5 cunctos  enim  musculos  in  pro- 
cessum inflammatorium  minus  pronos  esse  abun- 
de compertum  habemus. 

269*  Diagnosis  nullis  prorsus  difficultati-  • 
bus  premitur,  cum  symptomata  inflammaticnis 
communia  in  lingua , ceu  organo  externo , in 
sensus  medici  cadant.  Linguae  tumor,  rubor,  el 

qalor,  dolor  acris , oris  siccitas,  vel  immodicum 
salivae  profluvium , comite  febri  inflammatoria 
syndromen  phaenomenorum  essentialium  consti- 
tuunt. 

270.  Quo  magis  tumet  et  turget  lingua , eo 
plures  quoque  laeduntur,  quae  ab  illa  dependent, 
functiones.  Loquela  in  primis  redditur  difficilis 
et  tarda,  dyslalia  et  mogilalia,  vel  pror- 
sus impeditur,  alaliaj  laeditur  deglutitio,  dys- 
catab  rosis,  vel  etiam  respiratio  , dyspnoea. 
Quandoque  linguae  moles  ad  illud  crescit  volu- 
men, ut  totum  impleat  oris  cavum,  vel,  cancellos 
excedens  suos,  postrorsum  acta  epiglottidem  com- 
primat 5 isthmum  faucium  occludat,  ac  omni  mo- 
mento suffocationem  minetur , vel  plane  extra 
oris  antrum  promineat,  g 1 o s s o p t o s i s.  Lin- 
guae inflammatae  superficies  plerumque  denso 
et  tenaci  muco,  vel  lymphatico  corio  tecta  cerni- 
tur. Mox  copiosa  secernitur  saliva  in  fauces  de- 
pluens, ac  foedo  spectaculo  ex  ore  promanans: 
sialorrhoeaj  mox  molestissima  urget  arescen- 
tis oris  siccitas  j gustatus  in  morbi  principio  plu- 
rimum acutior  observatur , ob  incitatum  ner- 
vorum erethysmum  (g  e u s t o d y s p h o r i a)  : in 
decursu  autem  , praesertim  dum  ad  insolitum 
gradum  inflammatio  increscit,  non  raro  notabili- 
ter obtunditur  5 (a  g e u s t i a),  e compressis  sine 
dubio  surculis  nervosis  per  vasa  nimis  turgentia, 
ac  ideo  debilitatis  nervosae  spuriae  ideam  exhibet, 

27 1.  Reliquorum  symptomatum  catenam  com- 

ponunt:  sitis  clamosa,  anxietas  et  inquietudo 
maxima,  cephalaea , oculorum  illacrymatio , fa- 
ciei turgor  vel  squalor  cum  adspectu  tristi , pul- 
sus demum  inflammationis  topicae  ac  febris  co- 
mitis intensitati  respondentes. 

272*  Glossitis  sub  phaenomenis  modo  recen- 
sitis, numero  tamen  et  gradu  variantibus  ad  5um? 
vel  7um  excurrit  diem  , quo  vel  resolvitur  sub  su- 
doribus largis  > urinis  hypostaticis  5 vel  critico  sa- 
livae uberioris  profluvio,  vel  in  posthumum  quod- 
dam vergit  malum. 

275*  Causae  occasionales,  quae  com- 
muniter glossitidem  producere  consuescunt,  ad 
potentias  mechanicas , vel  chcmicas  reduci  pos- 
sunt. In  specie  referri  debent:  vulnera,  punctu- 
rae, morsus  sub  masticatione,  trismo,  aut  epilep- 
siae accessibus  contractus,  incauta  frenuli  inci- 
sio, vel  ranulae  operatio,  dentes  acuti  introrsum 
prominentes,  vulgo  Lupini  dicti  ; puncturae  insec- 
torum venenatorum,  apum,  vesparum  5 ambu- 
stio 5 substantiae  acres  et  causticae , linguae, 
praesertim  excoriatae,  adplicitae,  uti  piper,  spi- 
ritus vini , fumus  foliorum  tabaci  acrioris , et  si- 
milia , quae  praeter  generales  vires  stimulantes, 
in  quavis  parte  obvias,  specificum  pro  organo  gu- 
status stimulum  suppeditant.  — Inde  glossitidis 
primariae  et  idiopathicae  origo. 

274-  Symptomaticam  et  secundariam  linguae 
phlogosin  cient  inflammationes  partium  vicinarum, 
tonsillarum,  faucium,  gingivarum,  prae  aliis  vero 

glandularum  salivalium  ex  abusu  mercurii  5 iti- 
dem aphthae  membranam  oris  mucosam  obsiden- 
tes 5 exulcerationes  syphiliticae,  quas  in  infan- 
tibus haud  raro  observamus  infecta  ubera  su- 
gentibus 5 ranula,  calculi  salivales.  — Remotiori 
intuitu  contribuere  etiam  possunt,  favente  prae- 
primis  dispositione,  refrigerium  repentinum,  co- 
hibitio sudoris  et  menstruorum. 

27 5.  Quae  resolutionem  benignam  respuit 
glossitis,  gravior  et  pertinax,  terminatur  vel 
in  gangraenam  et  sphacelum  partialem , vel  ob- 
durescente prius  massa  linguae,  e lympha  pla- 
stica inter  librarum  muscularium  spatia  effusa, 
pedissequum  invitat  carcinoma.  In  suppuratio- 
nem linguae  phlogosis,  aliorum  musculorum  more, 
rarissime  tendit,  nisi  aphthosas  membranae  mu- 
cosae exulcerationes  excipere  velimus.  Mortem 
adducit  vel  suffocatione  sub  maximo  inflammatio- 
nis vigore  5 vel  malis  posthumis. 

276*  G1  o s s i t i s m e r cur  ia  1 i s particula- 
rem exerit  nisum  in  pseudoorganisationes , sive 
hypersarcoses  polyposas  aut  condylomatosas,  quas 
ibi  praesertim  oriri  videmus  , ubi  processui  pla- 
stico et  expansioni  organicae,  per  inflammationem 
justo  magis  intentis,  minora  resistunt  obstacula, 
e.  g.  ad  dentium  lacunas,  quarum  figurae  et  nu- 
mero analogas  in  linguae  marginibus  excrescen- 
tias  respondere  videmus. 

>77.  E terminationum  modis  etiam  patet,  qua- 
le universim  institui  possit  praesagium.  Cacte- 


I.  FEBRES  INFLAMMATORIAE 


j 18 

ris  paribus  glossitis , praesertim  levior,  facilius 
resolvitur  3 ad  altum  vero  evecta  gradum  notabile 
semper  includit  periculum  3 summa  enim  sup- 
poni  debet  causae  producentis  potentia,  ut  gra- 
vis in  organo  minus  disposito  concipiatur  in- 
flammatio. 

278*  Cura  directa  glossitidis  consistit  in 
causarum,  quae  eam  produxerunt,  aut  sustinere 
juvant,  amotione.  Tollenda  igitur  dentium  in- 
aequalitas, corpora  peregrina  infixa  extrahenda, 
habituales  evacuationes  revocandae,  ranula  ex- 
stirpanda 3 ab  acribus  abstinendum. 

27Q.  lleliquis  indicationum  momentis  satis-? 
facere  contendimus  remediis  antiphlogisticis,  gra- 
dili inflammationis  adcommodatis.  Hinc  venae- 
sectiones3  hirudines  sub  mento,  vel  ad  gingivas 
adplicitae  3 scarificationes  iisdem  in  locis  lentatae 3 
sectio  venae  raninae,  nisi  linguae  turgidae  moles 
obstaret,  cataplasmata  circa  collum,  collutoria 
e decoctis  , vel  infusis  herbarum  emollientium 
cum  lacte,  injectiones  similes  ad  tenacem  mu- 
cum diluendum  et  eluendum  3 vapores  tepidi  fre- 
quenter ore  hauriendi  3 potus  temperantes,  ecco- 
protica  non  acria,  uti  tamarindi , manna,  cassia 
fistula , oleosa  3 pediluvia  3 clysteres  aperientes. 

280.  Sub  summo,  qui  suffocationem  vel  gan- 
graenam minitatur,  linguae  turgore  et  livore 
suadentur  etiam  incisiones  profundae  juxta  mar- 
gines factae , sanguinis  profluvio  vaporibus  et 
collutoriis  emollientibus  sustinendo.  Laryngoto- 

mia  semper  anceps  suppeditat  auxilium,  nonnisi 
in  desperato  casu  lentandum. 

281.  Lingua  admodum  dolens,  arida,  et 
extra  os  porrecta  cremore  lactis,  oleo  amygda- 
larum , vel  mucilagine  seminum  Cydoniorum  sae- 
pius illinienda.  Si  fames  urget  sub  deglutiendi 
impossibilitate  , aeger  enematibus  nutrientibus 
sustentandus.  Alii  jura  concentrata  canulae  a Li- 
bo uton  etRichter  propositae , naribusque 
immittendae  ope  infundere  suadent. 

282.  Glossitis  secundaria  et  symptomatica 
principis  mali  sedulam  exposcit  curam.  Quae  ab 
ulceribus  venereis  dependet,  mercurialibus  op- 
pugnanda 3 quae  ab  apjrthis  originem  trahit,  de- 
tergentibus ac  leniter  adstringentibus  tentanda. 
In  glossitide  raercuriali  eo  nititur  omnis  cura,  ut 
ulterior  suspendatur  hydrargyri  usus,  ut  vicariae, 
purgantibus  vel  sudoriferis,  excitentur  secretio- 
nes, ut  glandularum  salivalium  irritatio  leniatur, 
utque  dyscrasia  scorbutica,  quae  largiori  m er  cu- 
rialium et  protracto  usu  induci  solet,  corrigatur. 
Insufficiens  tamen  plerumque  redditur  omnis  me- 
dici intentio  , quousque  permanentes  non  cessa- 
verint illius  veneni  effectus , ac  definitus  non  ex- 
currat cyclus,  cui  specifica  illa  phlogosis  adstricta 
cernitur. 

283*  Posthuma  glossitidis  juxta  generales  re» 
gulas  tractanda  veniunt,  habito  praesertim  ad  sub? 
strati  indolem  respectu. 

Scliclliammer,  Diss.  de  parulide.  Jen.  1692. 

Serr  e,  Abhandl.  uber  dieFliisse  und  Entziindungen  vost 
denen  die  Zahnfieischgeschwiire  berruhren.  Wien 
und  Leipzig  1791. 

284-  Gingiva,  quae  nihil  aliud,  quam  oris 
membranam  mucosam  magis  incrassatam  sistit, 
non  solum  ob  nervos,  queis  instruitur,  sed  quam 
maxime  ob  insignem  vasorum  capillarium  rubro- 
rum copiam  , in  phlogoses  omnino  proclivis  ob- 
servatur, quas  modo  a communibus,  mode?  a spe- 
cificis causis  pendere  videmus. 

285*  Infl  ammatio  g i n g i v a r u m , u 1 i- 
t i s (ab  SAcv  gingiva) , minus  recte  p arulis, 
dignoscitur  e solitis  inflammatorii  status  phaeno- 
menis : rubore,  tumore,  calore  aucto,  tensione  et 
dolore,  nec  non  febri  irritativa,  si  altioris  fue- 
rit gradus.  Particularis  autem  structura  gingi- 
varum, quasi  spongiosa,  ipsiusque  sensibilitatis 
organicae  specifica  fere,  quam  in  statu  sano  of- 
fert , qualitas  et  modificatio  efficit  , ut  levior 
praesertim  irritationis  gradus , doloris  loco , in- 
gratum producat  pruritum,  et  titillationis  sensum, 
quem  partis  adfectae  compressione  per  linguam, 
per  digitos  , vel  per  dentiscalpia  dentium  inter- 
stitiis immissa  lenire  studemus.  Analogum  phae- 
nomenon praesentat  etiam  irritatio  palati  duri. 

286-  Phlogosin,  de  qua  hic  sermo,  nunc 
partialem,  nunc  magis  extensam , consuetae  in- 
vitare solent  causae  procatarcticae,  quas, 

in  priori  capite,  glossitidi  producendae  pares  dixi- 
mus 5 praecipue  traumata , ossicula  acuta  impac- 
ta , ambustio , acria  et;  hydrargyrosis. 

287*  Specificam  vero,  hujus  substrati  in» 
flammationi  unice  propriam,  prophasin  largitur 
dentitio  difficilis  et  anomala,  dyso- 
dontiasis,  praesertim  ilia,  quae  primis  post 
nativitatem  mensibus  succedit. 

C.  J.  B.  Ettmiiiler,  iiber  die  Kraukheiten  der  Zahne, 
des  Zahnfleisches,  und  das  schwere  Zahnen  der  Kin- 
der. Leipzig  1798. 

.A.  Henke,  Handbuch  zur  Erkenntnifs  und  Heilung  der 
Kinderkrankheiten.  Frankf.  a.  M.  1821.  1»  B.  pag.  286. 

288*  Quamvis  cujuslibet  aevi  medici  practi- 
cam  illam  agnoverint , et  confirmatam  viderint 
veritatem,  quod  nempe  dentitionis  opus  quando» 
que  diversorum  malorum , in  aetate  maxime  te- 
nera, scaturiginem  praebere  possit  5 non  defue- 
runt  tamen  et  alii,  quos  inter  sagacissimus  emi- 
net Wichmann  (1) , et  S t e r n b e r g (2) , con- 
trarinm  adfirmare  studentes. 

1.  ■-  t ■ *.  i 4 - * • 

(1)  Wichmann,  Ideen  zur  DIagnostik.  II, 

(2)  Erinnerungen  und  ZweifeI  gegen  die  Lelirc  vom  Zah 

nen.  Hannov.  1802. 

289-  Argumenta , quibus  W i c h m a n n u s 
suam  fulcire  voluit  sententiam,  sunt  sequentia: 
i)  Dentitio,  tanquam  evolutio  naturalis,  nunquam 
sistit  morbum.  2)  Gingiva  ad  marginem  alveola- 
rem est  insensilis , atque  a prorumpente  dente 
Horis  adinstar  aperitur  potius,  quam  ut  perfo^ 

diatur,  vel  laceretur.  3)  Erupturo  denti  nullum 
opponitur  periosteum,  quod  unice  dolores  produ- 
cere posset,  4)  Sub  dentitionis  opere  raro  mor- 
bosa nascuntur  phaenomena,  et  quae  observan- 
tur, vel  jam  antea  existebant,  vel  ab  accidenta- 
libus, cum  dentitionis  opere  conspirantibus  cau- 
sis dependent. 

2QQ.  Primo  argumento  opponimus,  quod,  eti- 
amsi dentitio,  tamquam  evolutio  naturalis,  mor- 
bum sistere  nequeat , nihilosecius  tamen  hujus 
causam  et  fontem  largiri  facile  possit,  ubi  ei  nem- 
pe ex  parte  subjecti,  vel  per  concursum  varia- 
rum potentiarum  laedentium  obstacula  ponuntur, 
normalis  processus  evolutionis  perturbatur,  inso- 
litis comitibus  inquinatur,  imo  verbo  anomalus 
redditur.  Id  autem  eo  facilius  concipitur,  si  con- 
sideramus dentitionem  nequaquam  in  sola  et 
simplici  mandibulae  metamorphosi  consistere, 
sed  totius  organismi  evolutionem  progredientem 
eodem  tempore  contingere,  quod  praesertim  vita 
animalis  ad  majorem  perfectionem  evecta  confir- 
mare juvat,  Quommodo  autem  ejusmodi  corpo- 
ri^  revolutio  cogitari  potest,  quin  incitabilitas 
universim  extollatur  ? Quo  posito  jam  primum 
germen,  sive  diathesis  in  ph  logos  in  ponitur.  — • 
Rem  ulterius  probant  aliae  organismi  humani  evo- 
lutiones , uti  pubertas,  menstruatio,  graviditas, 
partus,  puerperium  ipsaque  senectus,  quae  om- 
nes haud  raro  multifaria  incommoda  creant , ac 
morborum  gravissimorum  culpam  gerunt,  — Imo 

ipsa  animalia  sub  analogis  organismi  mutationi- 
bus, uti  aves,  dum  pennas  deponunt,  quadrupe- 
des, dum  pilos  vel  cornua  mutant,  varia  phaeno- 
mena insolita,  molesta,  ac  vere  morbosa  offe- 
runt, uti  languorem,  anorexiam,  sitim,  diar- 
rhoeam, emaciationem,  febrim.  In  canibus  sub 
dentitionis  opere  intolerabilem  evolvi  gingivarum 
pruritum,  quem  dura  mordendo  corpora  lenire 
student,  cuivis  notum  est. 

v 

291*  Ad  secundam  et  tertiam  objectionem 
respondemus,  quod  gingivae,  ceu  membranae 
mucosae,  non  solum  sensilitate  non  careant,  sede 
contrario,  suborto  irritationis  statu,  vehementissi» 
mos  dolores  suscitare  queant  5 quod  alveolorum 
interna  superficies  periosteo  nequaquam  desti- 
tuta sit  (1)  5 quod  si  non  periostei , saltem  nervi 
cuivis  denti  prospicientis  tensio  sufficientem  do- 
loris, aliarumque  turbarum  causam  offerre  valeat  j 
quod  demum  mere  poetica  illa  expressio  : » gin- 
givas floris  adiristar  aperiri « nullum  prorsus  va- 
lorem  physiologicum  includat,  cum  alioquin  ipsis 
plebejis  notum  sit,  nullam  obtinere  lacerationem 
sine  sanguinis  secessu  cogitandam. 

(l)  Socmmer  jng,  ilber  den  Bau  des  menschlichen 
Korpers  I.  B.  §.  227. 

292»  Quartum  tandem  argumentum  prioribus 
adhuc  minus  firmo  insistit  talo.  Nemo  quidem 
inficias  ibit  , tempore  dentitionis  varia  suboriri 
posse  mala,  quae  a longe  aliis  causis  pendent 5 
absurdum  tamen  foret  omnis  adfectionis  morbo- 

sae  cum  dentitione  incidentis,  cujus  praeter  lianc 
nulla  alia  patet  origo  , hypotheticam  potius  sup- 
ponere velle  genesim , quam  vel  minimam  admit- 
tere dentitionis,  in  normali  processu  impeditae, 
culpam.  Sunt  caeterum  nimis  constantes  illi  co- 
mites , qui  hancce  evolutionem  a norma  deflec- 
tentem, varioque  titulo  difficilem  et  anomalam 
distinguere  solent,  quam  ut  eorum  praesentia 
mere  accidentalis  et  coincidens  declaretur,  est 
quoque  nimis  manifestum  levamen,  quod  illico 
sequitur,  dum  foras  prominere  incipiunt  dentes; 
atque  sufficiens  habetur  ratio  originem  eorum 
symptomatum  concipiendi,  quae  impeditam  den- 
tis proruptionem  sociare  solent , ac  ideo  exacte 
in  illam  semper  incidunt  aetatis  infantilis  perio- 
dum, qua  dentes  propullulant ; gingiva  enim  ci- 
tra normam  tumens,  turgens  vel  resistens  cum 
dente  exitum  quaerente  necessario  in  conflictum 
venire  debet. 

Wagner,  J)iss.  de  dentitione  difficili  a dubiis  Cl.  Wich- 
manni  vindicata.  Jen.  1798. 

293.  Phaenomena  potiora,  quae  dysodon- 
tiasin  tenerae  aetatis  distinguunt,  sunt:  cepha- 
laea, capitis  et  faciei  turgor,  genarum  intensus 
ac  circumscriptus  rubor,  lacrymatio , halitus  ca- 
lens et  foetens,  salivatio  copiosa  5 pruritus  gingi- 
varum molestus , et  voluptas  ex  pressione , vel 
frictione,  unde  continuus  mordendi  nisus ; earun- 
dem  rubor  et  calor  intensus,  prominentiae  inae- 
quales ad  arcum  mandibulae  alveolarem,  quae  do- 

lent,  dum  rudius  comprimuntur  5 inquietudo  et 
jactatio  corporis,  vomitus  vel  diarrhoea,  atque 
febris  inflammatoria  (Zahnfleber),  convulsionibus 

interdum  * aut  eomatoso  statu  comitata. 

7 / 

2Q4.  Ante  vero  quam  harum  turbarum  origb 
nem  e dentitionis  opere  difficili  derivare  liceat,  in- 
dagandum prius  erit , utrum  non  alii  existant  ea- 
rundem  fontes,  uti  aphtae,  colluvies  gastrica,  ul- 
cera  oris,  ceu  communiores  tenellae  compagis  ad- 
fectus. 

295.  Dentium,  quae  puerili  aetate  contingit^ 
permutatio  raro  anomala  redditur  5 rarius  adhuc 
dentitio  adultorum , sive  dentium  sapientiae  pro- 
ventus, obstacula  invenire  solet,  quae  tamen,  si 
occurrunt , multo  difficilius  a naturae  viribus  de- 
vincuntur , ac  ideo  tanto  majora  creant  tormenta. 

Weifs,  Epist.  de  anginosis  juvenum  passionibus  ex  tar- 
da et  difficili  eruptione  dentium  sapientiae.  Lips. 
1776«. 

296.  XJlitis  a consuetis  orta  causis  solito  mo- 
re terminari  solet,  quem  membranosis  et  vas- 
culosis organis  nniversim  familiarem  esse  novi- 
mus. Si  resolvi  recusat,  vel  abscessus  dolentes 
creat,  vel  in  polyposas  nititur  excrescendas,  vel 
etiam  in  gangraenam  et  sphacelum  abit.  Ulitis 
dentientium  perse  funesta  esse  non  solet,  nisi 
consensualia  et  praesertim  nervosa  symptomata 
periculum  adierant. 

2Q 7.  Therapia  inflammationis  gingivarum, 
summatim  considerata  , ab  illa  glossitidis  ne  hi- 

lum  differt.  liia  vero , quae  dysodontiaseos  ef- 
fectum et  comitem  sistit ^ omnium,  quae  propul- 
lantibus  dentibus  opponuntur,  obstaculorum  amo- 
tionem injungit.  Praeter  remedia  leniter  purgan- 
tia et  derivantia,  topicorum  emollientium  conti- 
nuatus requiritur  usus,  atque  sub  graviori  inflam- 
mationis gradu,  moderata  sanguinis,  per  imam  al- 
teramve  hirudinem  gingivis , vel  ad  latera  mandi- 
bulae adplicitam,  depletio  fiat,  oportet.  Dentibus 
notabiliter  protrusis  , quin  gingiva  aperiri  sinat, 
liacque  nimis  turgida,  tensa,  et  dolente,  ita,  ut 
ea  cunctorum  symptomatum  caterva  sustentetur, 
a quibusdam  medicis,  praesertim  ab  Anglis,  H u n- 
tero,  Bell  io,  Under  woo  dio,  incisio  pro- 
ponitur, quam  Par  a e us  primus  tentasse  fertur. 

SIALADENITIS. 

Burserii  de  Kanilfeld,  Institut.  med.  pract.  Vol. 
VI.  Cap.  15. 

Rob,  Hamilton,  von  der  Cynanche  parotidea.  In  der 
Sammlung  auserles.  Abhandl.  fiir  pract.  Aerzte.  B. 
XIV.  1.  St. 

Jacobi,  Diss.  de  angina  parotidea.  Goett.  1796, 

Metz,  Diss.  sistens  anginam  parotideam.  Wirceb.  1801. 

1 Q8»  Glandulas  salivales  faucibus  adsitas  haud 
raro  inflammari  , experientia  abunde  testatur. 
Substrati  adfecti  in  gratiam  Sialadenitidem 
nominamus  (a  (TioiKov  saliva,  et  wfiyjv  glandula), 
eamque  ab  inflammatione  glandulae  tricornis  ad* 
aurem  sitae,  Parotitide,  ccu  totum  a parte 


istinguimus. 

2QQ.  Diagnosis  phlogoseos  glandularum 
salivam  secernentium  desumitur  es  earundem  sc* 
de,  functione  laesa,  et  solitis  inflammationis  si- 
gnis; videlicet  e rubore,  tumore,  calore,  dolo- 
re, quae  phaenomeni  mox  retro  aures  incipiunt, 
Juxta  mandibulae  angulum  et  marginem  antror- 
sum  protensa  (inflammatio  glandulae  parotidis) ; 
mox  vero  sub  mento  enascuntur,  extrorsum  aeque 
ac  introrsum  versus  linguae  imam  partem  propa- 
gatae , (inflammatio  glandularum  submaxillarium 
et  sublingualium).  Functionem  organi  laesam  in- 
dicat salivae  secretio  et  excretio  in  principio  in- 
citata (sialorrhoea);  et  si  ad  altiorem  potentiam 
evellitur  phlogosis,  prorsus  cohibita  (sialischesis), 
unde  molestissima  oris  ariditas^ 

500-  Origo  hujus  inflammationis,  et  in  spe- 
cie parotitidis,  ceu  formae  frequentioris,  varia 
esse  potest  5 nunc  enim  idiopathicum  et 
primarium,  nunc  symptomaticum  et 
secundarium  sistit  adfectum, 

501*  Quae  idiopathicam  et  primiti- 
vam sialadenitidem  procreare  solent,  causae 
sunt:  laesiones  traumaticae  qualescumque , cal- 
culi salivales , hydrargyri  incautus  et  nimis  pro- 
tractus usus,  sialagoga  acria , v.  g.  pyrethrum.  — 
Symptomaticam  et  secundariam  pro- 
ducunt: inflammationes  organorum  vicinorum,  au- 
ris, gingivarum,  linguae j metastases  a febribus 
acutis,  exanthematicis,  biliosis,  nervosis , pesti- 
lentialibusj  scrofulaj  tinea  derepente  exsiccata. 

302*  Praeter  hasce  species,  quae  nullas  in 
decursu  modificationes  particulares  agnoscunt, 
ac,  habito  solummodo  substrati  respectu,  facile 
ad  generales  phlegmonosae  inflammationis  cardi- 
nes reduci  possunt,  propria  recentioris  aevi  me- 
dicorum adtentionem  excitavit  parotidis  inflam- 
matae forma,  quam  in  Anglia,  Italia,  Helvetia, 
Gallia  et  Germania  septentrionali , regnante  prae- 
sertim tempestate  humida , frigida  et  nebulosa, 
epidemice  debacchari  viderunt,  et  cujus  pretiosas 
observationes  eximius  Bur serius  collegit. 

505.  Haecce  parotitidis  forma,  cui  epitheton 
psycticae  (a  refrigerium)  addere  pla- 

cuit, quum  ex  atmosphacrae  vicissitudinibus,  ple- 
rorumque  medicorum  consensu  , originem  trahat, 
quibusdam  minus  recte  angi  n a , sive  cynan- 
che parotidea,  Italis  0 r c c c h i o n i , Go* 
toni,  Gotazze,  Gallis  Oreillons,  Germa- 
nis Bauernwetzel,  vulgo  T 6 1 p e 1 , Anglis 
Muraps  vocatur. 

504-  Prodomi  hujus  parotitidis  sunt:  com- 
munia symptomata  catarrhalia,  horripilationes  va- 
gae, lassitudo  et  dolores  artuum,  quibus  succe- 
dit tumor  durus  unius,  vel  (quod  crebrius  acci- 
dit) utriusque  glandulae  tricornis , magnitudinis 
variae,  modo  planior,  modo  eminentior,  comite 
dolore  obtuso , tensivo,  maxillam  movendi,  vel 
et  deglutiendi  difficultate.  — - Superficies  tumoris 
cuti  plerumque  concolor  est,  vel  tantillum  ru- 
bet j ipse  tumor  pedetentim  acutus  non  raro  ad 

submaxillares  protenditur  glandulas,  unde  regio 
jugularis  laqueo  quasi  cincta  adparet , particu- 
larern  aegro  concilians  physiognomiam,  illi  creti- 
norum  haud  absimilem. 

30 5-  Ubi  mitior  morbus  est,  aegros  lecto  non 
addicit,  nisi  circa  quintum  vel  septimum  diem, 
quo  frequenter  febriles  incenduntur  turbae,  post 
duas,  quatuorve  septimanas  una  cum  tumore  paro- 
tidum sub  sudoribus,  urinis,  vel  spontanea  epi- 
staxi solvendae. 

306.  Eodem  tempore,  quo  morbus  levior  fe- 
briles concitat  motus,  ille  ad  altiorem  gradum 
evectus  in  particularem  nititur  m e t a s c li  e m a- 
tismi  speciem.  Praevio  utpote  horrore,  febri- 
que recenter  incensa  parotidum  tumor  improvise 
considet,  et  vicaria  subnascitur  in  organis  sexua- 
libus reactio}  testiculorum  in  viris,  labiorum 
vulvae,  ovariorum,  vel  mammarum  in  feminis 
inflammatio  communiores  sistunt  effectus.  L a- 
ghii  vero  observatione  declaratur,  pueros  impu- 
beres et  seniculos  huic  metastasi  non  fuisse  ob- 
noxios. Alios  e contrario  aegros,  decedente  pa- 
rotidum tumore,  vomitus  rebellis,  vel  delirium 
phreniticum  cum  dira  cephalalgia  invadit  ; quan- 
doque anasarca  supervenit.  Rarioribus  in  casi- 
bus parotidum  tumor  cum  adfectione  metastatica 
genitalium,  symptomatibusque  cephalicis  alter- 
nare visus  est, 

307-  Secundum  experientias  II  ani  i Itoni, 
in  parotidem  psyctieam  prae  aliis  dispositi 

m.  * i 

dicuntur  juvenes  et  adulti  , a pubertatis  ingressu 
usque  ad  anmira  rarius  feminae  5 rarissi- 

me senes.  Inter  causas  occasionales  re- 
feruntur tempestas  frigida,  huniida,  inconstans, 
anni  tempus  vernale  et  autumnale,  nebulae  den- 
sae et  frequentes.  Videtur  tamen  adhuc  pecu- 
liaris concurrere  atrnosphaerae  qualitas,  quae 

praesertim  glandulis  parotidibus  infensa  redditur, 

* 

ac  sub  certis  circumstantiis  potentius  evolvitur, 

alias  morbi  raritas  concipi  nequiret ; — fors  tensio 

. > 

electrica  positiva  , quam  uni  ver  sim  atrnosphaerae 
nebulosae  propriam  esse  novimus,  gradus  emi- 
nentioris  ? — Quandoque  sporadicum,  frequentius 
vero  epidemicum  observabatur  hocce  malum. 

308«  Nosogenia  et  natura  parotitidis 
epidemicae  densa  hodieque  occultatur  caligine, 
ipsi  que  medici,  qui  morbum  observandum  habue- 
runt, nonnisi  paucam  huic  argumento  dilucidando 
dederunt  adtentionem.  Si  tamen  nostram  opi- 
nionem modeste  fateri  licet  (quam  , etsi  vanam 
conjecturam  dicere  nequeamus,  quum  observatio- 
nibus, et  factis  rationali  catena  unitis  suffulcia- 
tur, repetitae  adhuc  corroborare  debebunt  expe- 
rientiae)} plura  nobis  pro  rheumatica  origine  pu- 
gnare videntur  argumenta,  quorum  sequentia  ad- 
duxisse juvabit:  1)  Barotitis  psyctica  nascitur  ex 
iisdem  prophasibus,  quas  rheumati  producendo 
idoneas  esse  abunde  comperimus,  nempe  ex  al- 
mosphaerae  vicissitudine,  humiditate , ac  prae- 
dominante  clectricitate  positiva.  2)  Hasce  autem 

«injurias,  praesertim  altioris  gradus,  in  glandu- 
las salivales  directe  influere  posse,  non  solum 
earundem  anatomica  cognitio  persuadet , quate- 
nus salivales  ductus  in  oris  cavum  patent,  ac 
proinde  in  contactum  immediatum  cum  aere  in- 
spirato perveniant,  est  necesse : sed  etiam  quo- 
tidiana confirmare  juvat  experientia,  qua  auram 
frigidam  et  asperam  aperto  ore  avide  adspiratam 
non  minus,  ac  potum  glacialem,  molestam  qu an- 
ci a m juxta  ductus  stenoniani  decursum  producere 
sensationem,  ad  aures  usque  protensam,  cuivis 
notum  erit.  Immaterialis  aurae  frigidae , si  elec- 
tricitatis  influxus  admittitur,  in  humanum  orga- 
nismum actio,  etiam  sine  speciali  contactu  cum 
substrato,  concipi  poterit 5 dummodo  ejus  versus 
imponderabilia  atmosphaerica  relatio  harmonica 
tollatur.  3)  Parotitidis  psycticae  initium  a dolo- 
ribus vagis,  ac  nisus  eminens  in  metaschematis- 
mos  conspicuam  cum  rheumate  analogiam  de- 
monstrat. 4)  Eadem  parotitis  in  suppurationem 
vix  unquam  terminatur  , atque  hocce  quoque  in- 
tuitu cum  rheumatismis  convenit.  5)  Etsi  glan- 
dulosa structura  rheumaticis  in  genere  adfectio- 
nibus  non  faveat,  ductus  tamen  salivales  serosa 
membrana  investitos  esse,  anatome  docet,  omnes 
vero  tunicas  serosas  dilectum  rheumatis  substra- 
tum esse,  abunde  compertum  habemus. 

309.  Quid,  quod  praeter  nosogeniam,  cujus- 
vis  medici  cogitantis  adtentionem  excitare  debet 
phaenomenon,  est  peculiaris  ille  parotitidis  psy- 

cticae  in  metaschematismos  nisus,*  atque  mirifi- 
cus, qui  inde  lucescit,  inter  glandulas  parotides 
et  organa  sexualia  consensus.  Si  vero  ad  anti- 
quissimam et  ditissimam  experientiae  medicae 
amaltheam  recurrimus,  ad  libros  utpote  Hip- 
pocratis, inveniemus,  neque  hocce  phaenome- 
non  oculatissimi  illius  observatoris  aciem  effugis- 
se 5 in  libro  enim  de  aere,  aquis  et  locis  mentio- 
nem injicit  de  singulari  Scytharum  melancholia, 

£ 

qua  detenti,  ob  perfectam  generationis  ineptitu- 
clinem,  se  a Diis  adflictos  , ac  in  mulieres  con- 
versos reputabant.  Illud  malum  nonnisi  ditiores 
invadere  visum  est,  qui  equitando  mercari  soliti 
erant,  talique  ratione,  cum  nullis  uterentur  sta- 
pedibus, pendulis  continuo  cruribus  genitalia 
comprimendo  generationis  impotentiam  contraxis- 
se dicebantur.  Secta  vena  retro  aures  ab  illo 
flagello  plures  sanatos  fuisse,  ipse  Cous  senex 
testatur. 

310-  Terminat  ion  e s sialadenitidis  pro 
circumstantiarum,  originis  et  causae  diversitate 
variare  solent 5 dilectus  tamen  ejus  exitus,  ubi 
resolvi  recusat , esse  solet  suppuratio,  i n- 
d u r a t i o et  par  ectama,  quin  tamen  inde, 
ob  ignobilius  substratum  , notabile  redundet  peri- 
culum. Caeleris  paribus  sialadenitis  traumatica 
et  metastatica  in  suppurationem , scrofulosa  et 
maxime  chronica  in  scleroma,  parectama,  etexal- 
Saxin  steatomatosam  nititur.  Parotitis  psyctica 
in  organica  vitia  raro  abit,  et  nisi  e funesto  ad 

cerebrum  metaschematismo  discrimen  pullulet, 
pierumque  perfectae  salutis  restitutionem  sat  fa- 
cile admittit. 

511.  Cura  inflammationis  glandularum  sali- 
valium  generalibus  dirigitur  indicationis  antiphlo- 
gisticae  regulis  5 babito  semper  causae  producen- 
tis, gradus  morbi,  dyerasiae  simul  existentis,  et 
praesertim  topicae  sedis  respectu. 

512.  Psyctica  vero  parotitis  aliquas  in  The- 
rapia modificationes  deposcit.  Interne  conducunt 
purgantia  et  diaphoretica  5 externe  fomenta  sicca, 
sacculi  discutientes,  emplastrum  mercuriale  5 gra- 
viori sub  phlogosi  hirudines,  pediluvia  5 evitatio 
omnis  refrigerii.  Humidum  tractam entum  plerum- 
que male  conducit.  Persistens,  dissipato  processu 
inflammatorio  , durities  resolvitur  linimentis  aro- 
maticis, camphoraceis , ammoniacalibus , frictio- 
nibus mercurialibus , emplastro  cicutae.  Ubi,  re- 
cedente raptim  tumore,  signa  metaptoseos  adpa- 
rent,  instantanca  ad  parotides  vcsicantis  ope  ir- 
ritatio excitanda  ; sympathica  vero  genitalium  la- 
bes fomentis  emollientibus  et  balneis  tepidis  com- 
pescenda. 

B.  INFLAMMATIONES  JUGULARES. 

- / 

ANGINA  IN FL 1MMATORXA. 

Boymanns,  Diss.  de  angina  inflammatoria.  L.  B.  l?6t. 

Strean,  Diss,  de  cynanclie  inflammatoria.  Edinb.  1790. 

Andran,  Diss.  de  angina  inflammatoria.  Duisb.  1794* 

515.  Qualccumque  fuerit  deglutitionis,  respi- 

■ * t 

rationis,  vel  utriusque  impedimentum,  cujus  cau- 
sa supra  thoracem , et  quidem  in  ipsis  partibus 
eas  functiones  absolventibus  existit,  generali  no- 
mine Anginae,  seu  Synanches  (Braune, 
Halsweh,  Esquinancie  GalL,  Squinanzia  ital.) 
insigniri  solet.  Vox  latina  derivatur  ab  angendo  5 
graeca  ab  ayy&iv , strangulo,  suffoco,  vel  ut  alii 
malunt  ab  ayyovv) , laqueus,  ac  si  laqueo  prae- 
focati essent  aegri,  unde  componitur  crvvccyyeiv, 
eoarctare.  Aliis  denuo  idem  ad  lectus  C y n a n c li  e s 
(a  xvcfiv  , canis)  , vel  L y c a n c h e s (Xvxcg,  lupus) 
appellatione  notatur,  quod  canes  et  lupos  fre- 
quenter adjiciat. 

314.  Perspecta  vero  liacce  etymologia,  fa- 
cile liquet,  omnes  differentias,  quae  a variis  me- 
dicis inter  s y n a n c h e n , p aras  y n a n c li  e n, 
et  cynanchen  statutae  fuere,  mere  arbitra- 
rias, nuliiusquc  prorsus  valoris  esse  5 unde  su- 
perfluam ejusmodi  anginarum  terminologiain,  Ga- 
leni auctoritate  et  exemplo  ducti,  libenter  obli- 
vioni committimus , magis  adaptatos  moderno- 
rum, quibus  vel  substratum  morbi  speciale,  vel 
indoles  ipsa  apprime  indicatur,  terminos  praefe- 
rentes. — Non  minus  indefinitam  anginae  pec- 
toris, quani  S e 1 1 e introduxit , expressionem, 
qui  est,  qui  non  perspiciat  ? 

315-  Quatenus  multifaria  esse  possunt,  a qui- 
bus angina  dependet  , mala  5 eatenus  etiam  variis 
divisionibus,  ad  morbi  naturam  et  formam  discer- 
nendam, utebantur  medici.  Nonnulli  anginas  in 


COMITE  PHLEGMONE. 


i35 


externas  et  internas;  alii  in  febriles  ct 
a f e b r i 1 e s ; Boerh  aavius  in  anginas  cum 
et  absque  tumore  ; in  veras  et  s p u r i a s 
alii  ; alii  demum  in  infla  m m a t orias  et  non 
infla  m m a t o r i a s distinxerunt. 

315.  Nostrae  adtentionis  argumentum  illa 
tantummodo  sistit  deglutiendi  et  respirandi  diffi- 
cultas , quae  a phlogosi  dependet,  angina  ut- 
pote  inflammatoria;  quae  denuo  bifariam 
dispesci  debebit,  habito  videlicet  naturae  spe- 
ci a 1 i s , et  f o r m a e respectu.  Primo  intuitu 
angina  inflammatoria  in  phlegmonosam,  ca- 
t a r r li  a 1 e m , rheumaticam,  veneream, 
s c r o f u 1 o s a m , c a 11  e r o s a m etc. ; spectata  for- 
ma et  sede  in  anginam  tonsillarem,  pha- 
ryngeam, laryngeam,  trachealem  di- 
rimitur. 

317*  Angina  phlegmonosa,  e summe  gene- 
ralibus potentiis  irritantibus,  et  quidem  plerum- 
que violentis  nata,  nullam  respectu  indolis  agno- 
scit subdivisionem,  ubique  enim  inflammationis, 
summatim  spectatae,  characteres  per  eminentiam 
offert.  Quoad  specialem  vero  ipsius  pblogoseos 
sedem,  sequentem  admittit  bipartitionem  : l)  An- 
gi n a inflammatoria  faucium;  2)  Angi- 
na inflammatoria  fistulae  spiritalis» 

1 ♦ ANGINA  PHLEGMONOSA  FAUCIUM. 

518-  Complectimur  hic  omnes  et  singulas 
pblogoses  partium,  quae  ad  deglutitionis  inimus 

expediendum  concurrunt  5 principalem  proinde 
characterem  constituit  deglutitio  laesa.  Po- 
tiores  varietates  , quoad  sedem  distinctae , sunt  : 
a)  Is  th  mitis  5 b)  Antiaditisj  c)  P li  a- 
ryngitis  } d)  Oesophagitis. 

a)  1 ST  H MITIS. 

31Q.  I st  h miti  dis  nomine  insignimus  in- 
flammationem illarum  partium,  quae  cavum  oris 
et  gulae  isthmi  in  modum  intersepiunt , palati 
mollis  nimirum,  ac  uvulae.  Dignoscitur  ex  rubore 
intenso,  tumore,  calore,  duritie,  deglutitione  dif- 
ficili et  dolorifica,  comiteque  febri  inflammatoria, 
pius  minusve  vehementi.  Uvula  plerumque  pro- 
longata, et  in  casu  graviori  isthmus  faucium  oc- 
clusus cernitur. 

h)  ANTI  ADITIS. 

Holi  and,  Diss.  de  rynanelie  tonsillari.  Edinb.  1776*  , 

Engelhart,  Diss.  de  angina  tonsillari.  Londini  1799. 

320.  Priori  frequentior  est  inflammatio  ton- 
sillarum, Graecis  ccvr  fccli  g dictarum,  quae,  ceu  or- 
gana glandulosa,  — nihil  enim  sunt  nisi  conge- 
ries folliculorum  mucosorum  — - eminentem  in  con- 
gestiones sanguinis  manifestant  proclivitatem. 

321*  Depressa  linguae  radice,  ac  faucibus 
luci  obversis  in  conspectum  facillime  cadit  rubor 
ac  tumor  unius,  vel  utriusque  amygdalae,  ad  con- 
tinguas  vix  non  semper  protensus  partes.  Quan- 
doque ad  eum  gradum  crescit  moles  tonsillarum, 

ut  vel  fauces  penitus  occludant,  vel  versus  po- 
sticas protrusae  nares,  respirium  praepediant,  et 
vocem  alterent  (vox  nasalis,  mycteroplionia),  vel 
etiam  ad  angulum  maxillae  inferioris  visibiliter 
promineant,  ejusque  motum  difficilem  reddant* 
Deglutitio  evadit  dolorifica , vel  prorsus  interci? 
pitur  ; continua  molestat  screandi,  vel  mucum, 
copiosius  secretum,  deglutiendi  necessitas,  seu  te- 
nesmus, quem  pariter  ariditas  faucium,  pldogosi 
ad  altiorem  potentiam  evecta,  producere  consue- 
vit. : — Per  gravius  malum, — quo  acris  accessus 
praepeditur,  respiratio  acceleratur,  opprimitur, 
comite  angore  et  suffocationis  metu,  unde  aegri, 
hiante  ore,  et  corpore  erecto,  omnes  conatus  ad 
reciprocandam  animam  stertentem  impendere  co- 
guntur,— noctu  praesertim  anxietas  crescit,  om- 
nem arcens  somnum  3 propagata  phlogosis  ad 
radicem  linguae,  quae,  vise  i do  muco  tecta,  sordet, 
halitumque  foetentem  sustinet,  loquelae  liberta- 
tem facili  negotio  tollit  5 fauces  a muco,  ubere 
secreto  et  tenaci , titillatae , nauseam  et  vomendi 
conatus  cient  5 quandoque  dolor  acutus  ad  aurem 
internam  propagatur  , maxime  sub  dcglutiendo, 
quod  a contemporanea  tubae  Eustachii  irritatione 
pendet  3 vel  vero  eadem  ex  ratione  difficilius  audit 
aeger,  continuoque  syrigmo  molestatur. 

322-  Reliqua  phaenomena , quae  vel  a febri 
comite , vel  ab  altiori  phlogoseos  gradu  depen- 
dent, sunt  : cephalaea  frontalis,  oculi  rubri  et 
prominentes,  venarum  frontalium  et  temporalium 

turgor,  carotidum  vibratio,  sitis  clamosa,  de  i** 
rium,  jactatio,  pervigilia,  tussis,  alvus  oppilata, 
calor  urens,  cutis  sicca,  pulsus  pleni,  duri,  for- 
tes , veloces  aut  suppressi. 

c ) P II A R YJV  GIT  IS. 

323»  Inflammatio,  quae  musculos  et  mem- 
branas pharyngis  plectit,  mox  antiaditidem  comi- 
tatur, mox  per  se  sola  incedit,  atque  tunc  in 
posteriori  gutturis  pariete,  conspicitur  tumor  et 
rubor  intensus,  cui  siccitas  molesta,  sensus  ar- 
doris , major,  quam  in  angina  tonsillari  sub 
deglutiendo  dolor,  minor  tamen  respirandi  diffi- 
cultas, ac  facilis  potulentorum  per  nares  regur- 
gitatio jungitur.  Febris  comitis  vehementia  in« 
flammat  i onis  gradui  respondet. 

d)  OESOPHAGITIS . 

Honhoop,  Diss.  de  morbo  oesophagi  inflammatorio. Lugd» 
Bat.  1774? 

324»  Graviorem  omni  intuitu  anginae  speciem 
offert  oesophagi  inflammatio,  cujus  diagnosis  ma- 
joribus premitur  difficultatibus  ob  profundiorem, 
$ensibusque  minus  obviam  mali  sedem.  Ejus 
praesentiam  indicant  : causa  praegressa,  dolor 
fixus,  ardens,  punctorius  infra  gulam,  degluti- 
tio valdopere  difficilis,  vel  prorsus  impedita  5 in- 
gesta sub  maximis  angustiis,  dolorisque  immani 
augmento  illico  ore  rejiciuntur,  per  nares  regur- 
g itant , vel  sub  violenta  expulsione  rimam  glotti- 
dis intrant,  et  convulsi vam  suscitant  tussim  cum 

suffocationis  periculo  5 quandoque  aegri  locum,, 
ubi  deglutitus  cibus  obstaculum  invenit,  apprime 
indicare  sciunt.  Quo  profundius  latet  oesophagi 
pblogosis,  eo  minus  de  anginosis  participat  phae- 
nomenis; gastritidi  magis  adfinis. 

52  5*  Decursus  omnium  harum  speci  erum  an- 
ginae inflammatoriae  plurimum  acutus  et  prae- 
ceps esse  solet,  decimum  quartum  vix  unquam 
excedens  diem.  Febris  inflammatoria  comes,  plus 
minusve  vehementibus,  orsa  horroribus,  solito 
pergit  more, 1 atque  nunc  criticis  judicatur  eva- 
cuationibus , nunc  insensibili  defatiscit  modo, 
praesertim  ubi  phlogoseos  topicae  merum  sym- 
ptoma, ac  simplicem  umbram  constituit. 

526*  Angina  faucium  phlegmonosa  , qualem- 
cumque  demum  specialius  adfectam  habeat  par- 
tem . nimis  claris  et  visibilibus  incedit  signis, 
quam  ut  cum  alio  quodam  confundi  possit  ad- 
fectu  ; quapropter  etiam  diagnosis  plerum- 
que facilis  esse  consuescit.  Unicam , quae  in- 
terdum occurrit,  difficultatem  offert  specialior 
inflammationis  indoles,  quam  nunc  catarrhalem , 
nunc  rheumaticam,  nunc  specificam,  ct  in  spe- 
cie miasmaticam  observare  licet.  Ex  combinatis 
tamen,  quae  substratum  specialius  adfectum  in- 
dicant, causae  producentis  actionem  determinant, 
et  phlegmones,  in  genere  consideratae,  naturam 
patefaciunt,  signis,  ultima  differentia  desumi  po- 
terit. Qui  specificis  inflammationibus  faucium 
competunt,  characteres  suo  loco  adnotahimps. 

CAUSAE. 

327.  Potiora,  quae  dispositionem  in 
phlogoses  gulae  fovent,  momenta  sunt  : aetas  in- 
fantilis et  juvenilis , constitutio  corporis  tenera, 
praesertim  illorum , qui  flavos  aut  rufos  habent 
capiilos  (blonde  und  rothkopfige) , vel  qui  colla- 
ribus amiculis  nimis  calidis  teneritatem  et  sensi- 
bilitatem  auxerunt  5 diathesis  scrofulosa,  abusus 
spirituosorum  et  mercurii  5 exercitia  gutturis,  sub 
clamore,  vel  cantu,  fortiora  et  repetita 5 maxime 
vero  anginae,  in  specie  tonsillares,  saepius  exant- 
latae. Inflammationes  traumaticae  nulla  praedis» 
positione  egent. 

328-  Inter  causas  occasionales  referri 
merentur  omnes  potentiae  incitantes,  inflamma- 
tioni universim  producendae  pares,  versus  fau- 
ces peculiarius  directae.  Irritamenta  mechanica, 
ictus,  corpora  dura  faucibus  incaute  intrusa,  uti 
fistula  tabaci,  rudis  (Rappier)j  peregrina  deglu- 
tita,  acus,  ossicula,  piscium  aristae 5 exstirpatio 
polyporum } - — irritamenta  cliemica,  acria  in  aere 
volitantia,  spirituosa,  aromatica,  caustica,  k \ - 
drargyrum  5 ambustiones  per  potum,  vel  cibum 
fervidum  5 frigus  repentinum  aestuanti  corpori 
incaute  admissum,  venti  asperi,  glacies  condi- 
ta, vomitus  et  tussis  rebellis. 

329.  Vicissitudines  atmosphaerae,  et  prae 
aliis  refrigerium  humidum  pedum  cat  arrha  iis  et 
fhqumaticae  anginae  prophasin  constituunt,  quae. 


COMITE  PHLEGMONE. 


14? 

ceu  stimulus  relative  incitans , phlegmoni  crean- 
dae idonea  non  redditur,  nisi  ex  parte  disposi- 
tionis ad  potentiam  stimuli  magis  absoluti  extol- 
latur, vel  cum  aliis  concurrat  potentiis  nocivis. 
Negari  tamen  nequit,  peculiarem  interdum  do- 
minari constitutionem  epidemicam,  hyemali  prae- 
sertim tempore,  qua,  efficitur,  ut  febres  epidemi- 
cae inflammatoriae  — per  excellentiam  — • topica 
faucium  adfectione  comitatae  incedant ; quemad- 
modum alia  pulmoni  magis  , aut  hepati  infensae 
observantur. 

530-  Miasmata  nonnulla,  uti  scarlatinosum, 
rubeolosuni,  venereurn,  et  venenum  kynolys- 
sicum  , quae  lancibus  summopere  infesta  sunt, 
ad  aetiologiam  anginae  inflammatoriae  specificae 
spectant,  ac  nonnisi  illo  iri  casu  ad  phlegmono- 
sae  anginae,  priori  tamen  semper  mixtae,  ortum 
contribuere  possunt,  ubi  adversarum  circumstan- 
tiarum concursu  incitans  eorum  potentia  inten- 
ditur. Exercitia  continuata  organorum  respira- 
toriorum, clamando,  contando,  vociferando  per- 
acta , ad  anginam  trachealem  referri  debent. 

331.  Anginam  faucium  symptomaticam  et  se- 
cundariam progignunt  metastases  et  meta  sche- 
matis mi  diversi  generis 5 inflammationes  partium 
vicinarum,  ulitis,  glossitis,  aphthae  5 vitia  orga- 
nica ; saburrae  acres  3 suppressiones  evacuatio- 
num suetarum  (1). 

(l)  Goesche,  Diss.  de  angina  inflammatoria  a menstruo- 
rum suppressione  nata.  Jenae  1798- 

TERMINATIONES. 

■ 332-  Concurrentibus , quae  benignam  inllam- 
mati onis  resolutionem  secundant,  conditionibus, 
angina  phlegmonosa  faucium  in  perfecta  m abit 
salutem,  quam  ob  minus  nobile  substratum 
sat  crebro  sequi  videmus.  Ast  proclivitas  in  eun- 
dem morbum  saepius  subeundum  nonnisi  raro 
exstinguitur. 

335  Triplex  autem  esse  solet  m o d u s,  quo 
pristinam  salutem  adsequuntur  aegri,  vel  enim 
symptomata  topica,  postquam  phlogosis  ad  ma- 
ximum evecta  fuit  gradum  , pedetentim  imminu- 
untur, recentibus  nullis,  excepta  uberiori  ac  le- 
vante muci  secretione  , porro  subintrantibus  et 
febris  comes  consuetis  resolvitur  sub  evacuatio- 
nibus, urinis  utpote  hypostaticis,  sudoribus,  die 
quinta,  septima,  undecima  suhoriis : — vel idio- 
statica  crisis,  quoad  materiam  secedentem  erronea 
(Yol.II.  §-288)?  to picum  enervat  incendium , hy- 
poclepsis  utpote  puriformis,  aut  lymphatico-pla- 
stica,  nunc  pedetentim,  nunc  derepente  criticis 
contingens  diebus,  unde  pseudomembrana  eftbr- 
matur,  quae  tonsillarum  praesertim  superficiem 
obducit,  ac  sub  violentis  screandi  conatibus  de- 
cidua, incolumem  relinquit  partis,  prius  inflamma- 
tae, texturam  5 — vel  demum  angina  posthumum 
quoddam  relinquit : abscessum  , indurationem, 
quo  feliciter  devicto  sanitatis  tandem  in  pristinum 
succedit  restitutio. 

334.  Angina  faucium  rebellis  in  solita  transit 

inflammationis  consectaria , praesertim  in  sup- 
purationem et  i n d u r a t i o n e m.  — Transi- 
tum in  Suppurationem,  quem  ani  i ad  it  is  sae- 
pius recurrens,  male  tractata,  neglecta,  favente 
diathcsi  scrofulosa  per  eminentiam  eligere  solet, 
— quo  simul  tonsillarum  glandulosa  et  spongiosa 
textura  plurimum  confert,  — dignoscimus  ex: 
.brevi  symptomatum  inflammationis  augmento,  cui 
sensus  plenitudinis,  pulsationis,  vox  nasalis,  ob- 
audit io  , et  febris  comitis  recens  exacerbatio  suc- 
cedit. Ea  ratione,  qua  purulenta  crescit  secre- 
tio, molestiae  minuuntur  3 mollior  reciditur  tumor, 
in  albescentem  elevatur  apicem  3 atque  manifesta 
fluctuatio  peregrini  laticis  collectionem  sat  facile 

1 

indicat. 

- p $ * N 

335*  Certum  maturationis  gradum  adeptus 
abscessus  plerumque  sponte  r u m p i t u r , ac  pu- 
rulentum liquorem  in  gulae  cavum  profundit , qui 
vel  excreatur  absque  ullo  incornodo  , vel  vero  in 
oesophagum  tracheamvc  depluens  nunc  vomitum, 
nunc  suffocantem  tussim  inducit,  praecipue  si 
dormiente  aegro  successerit  ruptura.  Abscessus 
apertus  libenter  ad  consolidationem  disponitur, 
ubi  benignae  suppurationis  effectum  sistit 3 in- 
terdum tamen  diuturnam  relinquit  myctcropho- 
jviam,  quae  mox  sponte  cessat,  mox  usui  gargaris- 
matum  adstringentium  cedit,  testantibus  expe- 
rientiis eximiorum  clinicorum  V o g e 1 i i (1),  et 
R a i m anni  (2). 

(i)  S.  G.  Vogel,  Handb.  der  praei- . Arzneywissenschaft, 

4 Th.  6 Cap. 

(2)  Eaimanns  Ilandbucb  der  speciellen  Therapie.  1.  B. 

S.  322» 

336.  Saniosa  contra  exulceratio  , quam  post 
anginas  violentas  , recidivas  et  neglectas  in  sub- 
jectis scrofulosis  ac  venereis  non  raro  sequi  vi- 
demus, vicinas  corrodit  partes,  sinus,  fistulas, 
cariem  vertebrarum,  febrim  hecticam,  aut  phthi- 
sin  pharyngeam  parit,  vel  tubum  spiritalem  acri 
inundans  colluvie , aegros  miserrime  suffocat. 

357.  Aliud  non  minus  frequens  anginae,  ma- 
ximae tonsillaris , posthumum  est  indu  ratio  et 
p a rectam  a.  Momenta,  quae  huic  exitui  spe- 
cialius favent,  sunt:  inflammationes  crebro  re- 
currentes, diathesis  scrofulosa,  Laetamen  inep- 
tum, frigus  incaute  admissum,  abusus  adstrin- 
gentium,  ac  specifica  tonsillarum  ipsarum  textura. 
Cognoscitur  ex  superstite  post  inflammationis  de- 
clinationem duritie  et  voluminis  augmento , unde 
isthmus  faucium  coarctatur,  occluditur,  atque 
continua  dysphagia,  vel  etiam  dyspnoea  sustine- 
tur 3 quandoque  tumor  amygdalae  ad  angulum 
maxillae  extrorsum  prominet. 

a Wall  en,  Diss.  de  tumoribus  induratis  in  faucibus  et 
oesophago  latentibus.  Groening.  1716. 

338-  Recidiva  in  tonsillis  jamjam  obdure» 
sceutibus  phlogosis  non  solum  libenter  perennis 
et  chronica  evadit,  atque  continuato  lymphae 
plasticae  secessu,  ejusque  crystallisatione  abnor- 
mi scieroma  simplex  ad  cum  gradum  duritiei  in- 
tendit, quem  communiter  scirrhum  vocant; 

sed  etiam  ad  specificam  ducit  degenerationis  or- 
ganicae et  liquationis  speciem,  canceraticam 
dictam,  qua  pejus  non  existit  malum,  efficacis- 
sima  artis  subsidia  pertinaciter  recusans , ac  sub 
horrendis  gulae  devastationibus  certam  mortem 
pariens. 

559.  Inter  rariores  anginae  inflammatoriae 
terminationes  spectant  callositates  uvulae  ac  veli 
penduli,  concretiones  partiales,  ossificationes  et 
hypersarcoses  polyposae  in  palato  molli,  pharyn- 
ge , vel  oesophago. 

340«  In  mortem  angina  faucium  gravis  et 
contumax  sequentibus  abire  solet  rationibus:  l) 
per  suppurationem,  tonsillarum  volumine 
et  turgore  eum  in  modum  auctis , ut  antrum  fau- 
cis naresque  posticae  ex  integro  occludantur,  ac 
omnis  aeris  intercipiatur  aditus  5 2)  per  ine- 

diam, denegata  omni  alimentorum  per  plures 
dies  introductione 5 3)  per  metastasin  ad 

nobile  organon  factam ) 4)  per  gangraenam) 
5)  per  posthuma  immedicabilia:  exul- 
cerationem diuturnam,  scirrhum,  et  cancrum) 
0)  per  symptomata  symptomatum,  se- 
cundarias utpote  congestiones  in  encephalo,  vel 
pulmonibus  subortas  3 vel  charactere  febris  in 
nervosum  mutato. 

341*  Transitus  anginae  inflammatoriae  in 
gangraenam  et  sp  h ac  e lum  duplici  ex  fon- 
te derivari  potest:  1)  Vel  enim  dependet  a sum- 
ma phlogoseos  vehementia , quae  sanguinis  cir- 

dilationem  111  capillaribus  partis  ad  feclae  vasis 
supprimendo  ? topicam  ejus  mortem  parit.  Haec* 
si  ad  exiguam  solummodo  limitata  manet  plagam, 
quandoque  salutem  in  pristinum  restituere  sinit. 
2)  Yel  vero  ab  influxu  circumstantiarum  adversa- 
rum , quas  inter  practici  praesertim  propriam 
quandam  constitutionem  epidemicam,  summe  ma- 
leficam notant , qua  haematopoeseos  officium  sub 
decursu  inflammationis  adeo  laeditur,  ut  inex» 
pectatus  succedat  dyscrasiae  phlogisticae  in  septi- 
cam transitus.  — Ob  adeo  repentinam  characte- 
ris morbi  metamorphosin , maximo  semper  peri- 
culo junctam,  angina  haeccc  gangraenosa 
etiam  maligna  vocari  solet,  atque  suum  lo- 
cum inter  phlogoses  septicas  , alibi  pertractan- 
das, defendit. 

J.  Stipp,  Diss  de  Angina  gangraenosa.  Erf.  1792. 

PROGNOSIS. 

34 2.  Missas  faciendo  generales,  quae  futuri 
eventus  in  morbis  inflammatoriis  praesagium  di- 
rigunt, regulas,  subjecti  conditioni,  causarum 
notioni,  symptomatum  vehementiae,  complica- 
tionibus et  anomaliis  innixas  5 aliquos  nonnisi  ad- 
junxisse juvabit  canones  practicos,  quibus  spe- 
cialior in  anginis  faucium  prognosis  cum  aliqua 
saltem  probabilitate  institui  poterit. 

543.  Phlogoses  faucium,  caeteris  paribus, 
minori  stipantur  periculo,  quam  illae  asperae  ar- 
teriae. — In  recidivas  libentissime  nituntur,  prae- 

sertim  antiaditis,  atque  tunc  plerumque  eundem, 
quem  prima  vice  induxerunt,  exitum  petunt.  Quo 
magis  versus  linguae  radicem,  epiglottidem  et  la- 
ryngem extenduntur,  eo  periculosiores  fiunt.  In- 
ter anginas  inflammatorias  gulae  , spectata  sede, 
pessima  est  oesophagitis.  Infantes  universim  ab 
anginis  non  solum  crebrius  tentantur , sed  etiam 
gravius  decumbunt,  quam  adulti.  Quibus  sub 
anginae  acutae  decursu  peripneumonia  superve- 
nit, iis  majus  imminet  discrimen,  quam  si  con- 
trarium obtinet,  praesertim  si  primitiva  inflam- 
matio derepente  evanescit.  Inter  posthuma  phleg- 
monosae  faucium  inflammationis  pessima  dici  pos- 
sunt : gangraena , scirrhus  et  carcinoma.  Laben- 
tibus,  quin  pervicax  phlegmasia  de  suo  aliquid 
amittat  vigore  , viribus , ac  subortis  characteris 
nervosi  aut  putridi  symptomatibus , sors  aegri 
summopere  periclitatur.  Rebellis  contra  primas  ve- 
naesectiones  angina  mali  ominis  esse  consuevit. 

THJERAPIA. 

7) 44*  Cur*5  rH  - « e ta  nonnisi  rarioribus  in 
anginae  milammatoriae  casibus  locum  habet.  Con- 
sistit in  amotione  causae  irritantis , extractione 
corporum  peregrinorum , evitatione  aurae  frigi- 
dae , restitutione  profluvii  habitualis , et  s.  p.  Ea 
tamen  sola  omnis  indicationis  pagina  vix  unquam 
absolvitur,  cum  effectus  secundarii  plurimum  per- 
manentes esse  soleant,  ubi  irritatio  simplicis  con- 
gestionis limites  excessit. 

345.  Indirectae  autem  indicationi  sa- 
tisfaciunt omnia , quae  adparatum  sic  dictum  an- 
tiphlogisticum  componunt , auxilia.  Prompta,  sae- 
piusqtie  repetita  venaesectio  potissimam  in  mor- 
bo gravi  opem  spondet,  quam  tamen  potius  e 
brachio,  quam  e vena  jugulari,  vel  ranina,  uti 
antiquorum  nonnulli  voluerunt,  instiduendam 
suademus.  Quo  magis  vehemens  est  febris  angi- 
nam comitans,  eo  solemnius  a venaesectionibus 
trahi  solet  emolumentum.  Si  vero  altiori  inflam- 
mationis topicae  gradui  febriles  non  responde- 
ant turbae,  e localibus  depletionibus  plus  spe- 
randum. Quatuor,  sexve  hirudines,  inferiori  man- 
dibulae margini,  vel  infra  auriculam  adplicitae, 
plerumque  optatum  ferunt  subsidium.  A scarifi- 
cationibus et  cucurbitulis  cruentis,  quibus  Hip- 
pocrates in  gravissima  usus  est  angina,  liben- 
ter abstinemus — metuentes,  ne  damnum,  quod  a 
mechanica  irritatione  pendet,  depletionis  fru- 
ctum exstinguat.  Acerrima  vero  sub  phlogosi, 
quae  instant  an  eam  suffocationem  vel  gangraenam 

minntnr.  tonsillas  nharyns0*^"^  ^ridendas  esse, 
practicorum  jubent  monita. 

346*  Ad  congestionem  topicam  non  minus, 
ac  ad  universi  systematis  arteriosi  incitationem 
compescendam  similiter  contribuunt  omnia  re- 
media temperantia,  emollientia,  diluentia;  de- 
cocta mucilaginosa , emulsiones  gummosae,  linc- 
tus demulcentes , acida  vegetabilia  diluta  , et  ec- 
coprotiea  ; abstinendo  tamen-a  nitro,  aliisvcsa- 


COMITE  PHLEGMONE. 


*4<) 

lihus  mediis,  qui  sub  deglutiendo  fauces  irritare 
necessario  debent.  Si  mannata,  mellita,  oleosa, 
tamarindus  , pigrae  alvo  movendae  non  suffi- 
ciunt, clysteribus  succurrendum  5 eundem  in  finem 
infusum  sennae,  vel  mercurii  dulcis  doses  ma- 
jores apprime  conveniunt,  cujus  ultimi  remedii 
virtutes  eximiae  in  anginosis  adfectibus  merito 
laudantur. 

3 yi.  Eminentes  tandem  opes  in  leniendis  fau- 
cium inflammationibus  praestant  emollientia  to- 
pica , ab  omni  parte  diligenter  adhibita  5 et  qui- 
dem tanto  magis,  cyuod  summe  dolorifica  ac  sae- 
pe impossibilis  deglutitio  omnem  , quam  ab  in- 
terne absumptis  sperare  liceret  remediis,  effica- 
ciam eludit.  — Vapores  emollientes  ct 
tepidi  e decoctis,  vel  infusis  herbarum  mucila- 
ginosarum  cum  lacte  , infundibuli  inversi , aut 
machinae  Mudgianae  ope  sedulo  adtracti , c o 1 1 u- 
toria  demulcentia  ex  infuso  verbasci , de- 
cocto althaeae  vel  hordei  ore  diutius  retenta, 
quae  praesertim  molestam  faucium  ariditatem  le- 
nire juvant 5 cataplasmata  et  fomenta  mol- 
litiva  circa  collum.  Gargarisatio  ob  neces- 
sariam, quae  inde  excitatur,  veli  penduli  agita- 
tionem, dolores  et  inflammationem  plerumque  ex- 
asperat. Injectiones,  nisi  tenacis  muci  sepa- 
randi gratia  maxima  cum  cautione  instituantur, 
similiter  damnosae  evadunt. 

54<b  Scopo  a partibus  superioribus  derivan- 
te, simulque  antagonistieam  quandam  reactio- 


L FEBRES  INFLAMMATORIAE 


i5o 

nem  in  organis  remotioribus  , minusque  nobili- 
bus suscitante,  pedil u via  irritantia  cum  sale 
et  lixivio  * episp  astica,  sinapismi  una 
cum  prioribus  in  usum  trahenda. 

54Q.  Tracheotomia  semper ultimum,  sum- 
me anceps,  ac  desperatum  largitur  subsidium, 
quo  quidem  instantem  suffocationem,  pro  momento 
saltem,  averti  posse  non  inficiamur,  aegrum  vero 
nonnisi  rarissime  salvatum  iri  contendimus  (1).  Pa- 
riter proposita  in  anginis  ab  Aretaeo  Cappa- 
doci artuum  superiorum  ligatura  nullam  pror- 
sus imitationem  meretur. 

(i)  Maiilard,  an  in^ngina  lentanda  sit  laryngotomia! 

Basii.  l62a. 

350.  Regimen  diaeteticum  antiphlo- 
gisticae  exacte  respondeat  curae.  Frigoris  influ- 
xus sedulo  arceatur,  moderatam  et  aequabilem 
atmosphaere  temperaturam  conservando,  et  cunc- 
ta, quae  ore  assumuntur,  uti  potus,  cibus,  medi- 
camina, tepide  subministrando.  Doses  exhibean- 
tur parcae,  et  saepius  repetitae j medicamina  et 
alimenta  liquida.  Qui  nihil  prorsus  deglutire  va- 
lent aegri,  clysmatibus  nutriendi.  A motu,  cla- 
more et  vociferatione  caveant  , oportet. 

ANOMALIAE, 

351,  Haud  raro  contingit,  ut  viribus,  ob 
generosas  et  repetitas  venaesectiones,  jam  labi 
incipientibus,  adfectio  localis  pertinaciter  resi- 
stat, vei  plane  increscat.  In  hocce  casu,  post- 

quam  hirudinum  adplicatio  incassum  tentata  fuit, 
illico  ad  methodum  re  vulsor  i ani  confugiendum, 
atque,  praemisso  prius  in  locis  remotioribus  irri- 
lamento,  largum  vesicans  circa  collum  imponen» 
du  m.  Ingruente  manifesto  virium  languore,  ita, 
ut  inde  optatae  evolutiones  criticae  exspectari 
nequeant,  parvae  doses  camphorae  e vehiculo  quo- 
dam mucilaginoso , praesertim  in  connubio  cum 
hydrargyro  dulci,  summopere  proficuae  evadunt. 
Charactere  demum  nervoso  perfecte  evoluto,  ad 
majoris  efficaciae  incitantia  transeundum. 

352«  Phlogosis  faucium,  quae,  etsi  feliciter 
fracta  , prorsus  tamen  resolvi  cunctatur , diuti- 
nam relinquens  congestionem,  e vasorum  capilla- 
riurn  residua  inertia  oriundam,  remediis  leniter 
irritantibus  et  tonicis  eget.  Abstinendo  a rela- 
xantibus, ad  frictiones  siccas,  unctiones  linimento 
volatili,  camphorato , vel  mercuriali  faciendas, 
ad  gargarismata  meile,  aceto,  sale  ammoniaco, 
horaee  imbuta  transire  solemus.  Quandoque  so- 
lus frigidae  usus  sufficit.  In  casu  rebelli  ad  alu« 
rpinosa,  aliave  adstringentia  recurrimus  gargaris- 
mata , quae  inter  Celsus  ipsum  atramentum  in« 
tentatum  non  reliquit. 

353*  Aliae  tandem  anomaliae  a complicatio- 
nibus pendent,  atque  pro  harum  diversitate  ip- 
sam curam  multifarie  modificandam  jubent.  Com- 
munissimum esse  solet  illuviei  saburralis  consor- 
tium,  opitulante  praesertim  epidemia  aestiva,  sub 
cujus  dominio  biliosus,  qui  potentius  extricatur 

latex,  non  raro  symptomaticam  faucium  irritatio- 
nem parit , et  fovet  : angina  biliosa.  Ab- 
sente gravioris  inflammationis  periculo , reme- 
dium emeto-catharticum  saepissime  juvat  $ ur- 
gente plethora  et  plilogoseos  gradu  eminentiori, 
vena  prius  aperienda , ac  demum  gastricae  col- 
luviei eductio  sursum  deorsumque  tentanda. 

354.  Complicatio  anginae  inflammatoriae  cum 
dyscrasia  scrofulosa,  syphilitica,  aliave,  hujus 
per  adaequata  remedia  ablationem  postulat* 

POSTII  IMA. 

355.  Apostema  creberrimum  sistit  angi- 
nae, praesertim  tonsillaris,  posthumum.  Medentis 
hocce  in  casu  alia  esse  nequit  intentio  , quam  ut 
superstitem  phlogosin  moderetur,  inchoatam  se- 
cretionem purulentam  expediat,  atque  rupturam 
pyocystidis  sollicitet.  Haec  ut  obtineantur,  emol- 
lientibus et  relaxantibus  , maxime  topicis , dili- 
genter continuandum,  cataplasmatibus  utpote,  va- 
poribus ac  collutoriis  3 compertum  enim  habemus 
maximam  esse  caloris  moderati,  et  aequabilis 
in  abscessibus,  ut  ajunt,  maturandis  efficaciam. 
Sub  eorundem  auxiliorum  usu  abscessus  plerum- 
que sponte  rumpitur,  ac  ad  consolidationem  per- 
ducitur. Si  vero  obstacula  opponuntur  , eis  arte 
occurrendum.  Ubi  maturus,  fluctuans,  ac  mole- 
stiis insignibus  stipatus  abscessus  rumpi  cuncta- 
tur , lanceolae  auxilio  aperiendus.  Inertem  con- 
solidationem promovent  collutoria  , et  gargaris* 

mata  leniter  irritantia,  tonica,  et  adstringentia, 
uti  decocta  hordei,  vel  infusa  flor,  sambuci  cum 
aceto,  meile  rosato,  borace,  sale  ammoniaco, 
liquore  Mindereri. 

5 56-  Angina,  quae  ulcera  pertinacia  et  ca- 
coethica  relinquit,  latentis  cujusdam  dyscrasiae 
soboles,  specialem  deposcit  medelam,  eo  direc- 
tam, ut  perversa  saniei  secretio  in  faucibus  emen- 
detur, atque  plasticus  excitetur  processus,  ceu 
unica  pro  obtinenda  cicatrice  conditio.  Prae- 
ter medicamenta  interna  specificae  diatliesi  et 
cacotrophiae  opposita,  collutionum,  gargarisma- 
tum , et  injectionum  roborantium  usus  omnino 
commendari  debebit , quo  fine  decoctum  chi- 
nae , vel  quercus,  infusum  rutae  vel  cicutae,  et 
solutio  aluminosa  prae  aliis  laudantur.  A topica 
lapidis  infernalis  , scopo  ulcera  lardacea  depu- 
randi— adplicatione,  per  quantum  fieri  licet,  ca- 
vendum , funestissimos  enim  inde,  proh  dolor ! 
secutos  vidimus  effectus,  phlogoseos  recidivam, 
gangraenam , et  scirrhosas  degenerationes  , nulla 
amplius  arte  domitas. 

357.  Scleroma  tonsillarum,  priori  non  mi- 
nus frequens  anginae , praesertim  recrudescen- 
tis consectarium,  ad  cujus  genesin  refrigerium, 
et  gargarismatum  adstringentium  usus  pluri- 
mum contribuere  solet,  prudens  deposcit  metho- 
di antiphlogisticae  moderamen,  quousque  adhuc 
quaedam  superstitis  irritationis  signa  adfuerint* 
— 'Compositis  conditionis  inflammatoriae  turbis, 

ijilul  omittendum,  ut  plastica  materies  coagulata, 
vasorum  capillarium  alveis  impacta,  vel  in  pa- 
renchyma ipsum  effusa  et  concreta  resolvatur, 
emolliatur,  liquefiat,  ac  in  circulum  reducatur, 
simulque  excessivus  nisus  formativus  cohibeatur» 
Id  praestare  juvant  remedia  solventia,  quae  in- 
ter libentius  leniora  eligere  placet,  uti  sunt : vege- 
tabilia saponacea,  sales  medii,  sapones  medicati, 
mercurialia  et  antimonialia,  tam  interne,  quam  ex- 
terne adhibita.  Summe  efficaces  hoc  intuitu  sem- 
per  cognovimus  virtutes  liquoris  Mindereri  et  salis 
ammoniaci , ex  infuso  florum  sambuci  gargaris- 
matis  forma  propinati,  ac  per  plures  septimanas 
patienter  continuati,  cujus  meritas  laudes  jam 
ipimortalis  Boerhaavii  Commentator  protulit. 
Ab  acribus  vero , calefacientibus  et  causticis  se-? 
dulo  abstinendum  esse,  severe  monemus,  facilli- 
me enim  phlogoseos  recidiva  invitatur  , quae  in 
organo  alioquin  jam  indurato  non  solum  ad  ir- 
resolubilem ducit  scirrhum , sed  et  omnium  ma- 
lorum pessimum  genus,  edacem  utpote  cancrum 
invitat, 

358*  Pertinax  erga  solventia  remedia  sciero» 
nia  tonsillarum,  talique  sub  forma  faucibus  in- 
haerens , . ut  a contiguis  absque  periculo  sepa- 
rari possit  partibus,  chirurgicae  comittendum  ma- 
nui, cujus  ope  peracta  feliciter  exstirpatio  majora 
ii  vertit  mala. 

W i 1 h.  v a n L i 1 1 , de  an  gina  scirrhosa,  Lugd.  Bat.  1760. 

33Q.  In  rodens  carc  inorna  infausto  omine 

versa  angina  scirrhosa , nullam  prorsus  sanatio» 
nis  spem  admittit.  Omnis  hoc  in  casu  medentis 
intentio  eo  solummodo  dirigenda  , ut  acerrimi 
leniantur  dolores , tristissima  deplorabilisque  ae* 
gri  sors  quodammodo  mitigetur , ut  saniosi  tabi 
in  ventriculum  et  intestina  continuo  depluentis, 
ac  dyserasiae  catalyticae  (dissolutoriae)  funestio* 
res  effectus,  per  quantum  fieri  licet,  avertantur, 
vel  saltem  minuantur  et  procrastinentur,  nutri- 
tionisque  opus  eupeptis  sustineatur. 

360.  Minitantem , sub  gravissimae  phlogo» 
seos  faucium  decursu , gangraenam  praever- 
tere conamur  energica  methodo  antiplilogistica, 
et  incisionibus  in  turgidas  lividasque  tonsillas 
factis.  Quamprimum  vero  manifesta  gangraenae, 
aut  sphaceli  signa  adparent,  quae  inter  praeser- 
tim faucium  prius  summopere  inflammatarum  IU 
vida  vel  nigricans  decoloratio,  ariditas  urens,  de* 
glutiendi  impotentia,  sitis  clamosa,  stertor,  an* 
vietas,  virium  vitalium  repentinus  lapsus,  facies 
Hippocratica  extremorumque  frigus  numerari  so^ 
lent,  tum  vero  ad  potentissima  omnino  claman* 
dum  arma.  Interne  camphora  mucilogine  subacta* 
cortex  peruvianus , acida  mineralia  et  naphthae  5 
externe  gargarismata  antiseptica,  et  vesicantia  — - 
principalia  quidem  praebent  subsidia , a quibus 
tamen  perraro  optatus  habetur  effectus  , prae*, 
sertim  si  sphacelus  ad  maiorem  extensus  fuerit 
plagam, 

ARTERIAE, 

NoeJ  , Diss,  de  angina  tracheali.  Edinb.  17Q4. 

Keir,  Diss.  de  angina  tracheali.  Edmb-  1802« 

361.  Quae  fistulam  spiritalem  , ejusque  sin- 
gulas partes,  membranas  mucosas  et  fibrosas, 
musculosve  prehendit  inflammatio  tres  potiores, 
pro  sedis  diversa  ratione,  complectitur  varietates. 
Laryngitide m utpote , Trache  itidem  et 
Bronchi t idem.  Priores  chias  tantum , com- 
muni medicorum  consensu,  anginae  nomine  in- 
signiendas, ac  inflammationibus  jugularibus  ac- 
censendas  esse,  jam  alibi  (§.315)  praemissum 

fuit.  Bronchitis,  etsi  a Gei.  S e 1 1 e arbitrario 

< * 

Angina  pectoris  a dpcl latione  insignita  fue« 
rit,  ad  inflammationes  thoracis  pertinet.  Cum  vero 
propriis  signis  a pneumonitide  distingui  vix  queat, 
nisi  excipiamus  catarrhalem  bronchiorum  phlo- 
gosin , suo  loco  adsignandam , illique  vix  non 
constanter  jungatur  1 specialiori  consideratione 
haud  dignam  esse  censuimus. 

a)  LARYNGITIS. 

362»  Inflammatio  laryngis  cognoscitur  ex  do- 
lore fixo  , ar dente , sub  rudiori  tactu  quandoque 
adaucto , faucium  et  asperae  arteriae  siccitate, 
respiratione  laesa,  voce  alterata,  tussi  et  febri 
inflammatoria  comite.  Forinsecus  nonnisi  raro 
tumor  observatur  5 sub  laryngis  tractatione  vero 
interdum  quaedam  species  crepitus  excitari  solet, 

(knistern).  Respirationis  laesae  ratio  eo  differt, 
quod  aer  exspiratus  aeque,  ac  adspiratus  ardo- 
rem, titillationem,  dolorem,  tussiendique  cona- 
tus inducat.  Alteratio  vocis,  cui  formandae  la- 
rynx in  specie  dicatus  est , inter  essentialia  per- 
tinet symptomata  5 nunc  enim  evadit  rauca,  nunc 
sibillosa,  clangosa , vel  stridula,  nunc  acutissima 
sub  loquela  non  minus,  ac  sub  tussi  distinguen- 
da, et  pro  varia  cum  vocibus  animalium  analo- 
gia, modo  canina,  modo  gallinacea,  vel  ovilla 
nominatur  5 in  maximo  inflammationis  gradu  per- 
fecta suboritur  aphonia.  Increscente  phlogoseos 
potentia  respirationis  munus  summopere  praepe- 
ditur, unde  anxietas  maxima,  orthopnoea,  suf- 
focationis  periculum  5 his  accedit  turgor  faciei, 
congestiones  ad  eneephalum , sopor,  carotidum 
pulsatio  , jugularium  venarum  farciminosa  quasi 
extensio,  rhonchus,  stertor,  et  molestissima  colli 
constrictio.  Tussis  dolorifica,  impetuosa,  mox 
sicca,  mox  humida  esse  consuescit,  sputis  pau- 
cis, mucosis,  plerumque  cinereis,  aut  coerule- 
scentibus,  quandoque  cruentis.  Febris  angiosthe* 
nica  comes  topicae  inflammationis  vehementiae 
constanter  respondet. 

363.  Etiamsi  sub  laryngitide  plerumque  de- 
glutitio tantillum  difficilior  redditur,  essentialem 
tamen  characterem  non  constituit , nisi  epiglot- 
tis simul  inflammata  sit.  Ilaecce  angina  epi- 
glottidea  rariorem  sistit  in  praxi  adfeetum,  cu- 
jus certa  diagnosis  fieri  nequit  j conjecturam  vexo 

adsequi  licet  e dolore  ad  guttur  urente , caco- 
phonia,  ac  deglutitionis  munere  adeo  praepedito* 
ut*  quae  ingeruntur,  illico  rejici  debeant,  quam- 
primum ad  linguae  radicem  pervenerunt. 

S.  G.  Vogel,  Handbiich  der  pract.  Arzneywissenscliaft* 
4 Th.  6 Gap. 

b)  TRACHEITIS. 

364*  Quae  asperam  arteriam,  larynge  intac- 
to , adgreditur  inflammatio  , dolore  fixo  et  ardo- 
re molesto  ad  furculam  sterni , respiratione  ac- 
celerata et  difficili,  voce  rauca,  nunquam  tamen 
adeo  acuta  et  clangosa,  ut  in  laryngitide,  tussi 
violenta  cum  sputis  mucosis , croceis  vel  cruen- 
tis, ac  febri  inflammatoria  plus  minusve  gravi  di- 
stinguitur. Per  se  sola  quidem  minori  stipatur 
periculo  5 saepissime  vero  laryngitidi,  bronchiti- 
di aut  pneumonitidi  nupta  decurrit. 

365-  Utramque  speciem  brevis  orditur  horror, 
cui  illico  aestuans  succedit  calor  cum  omnibus 
illis  symptomatibus,  quorum  nonnulla  ad  univer- 
salem systematis  arteriosi  reactionem  incitatam, 
alia  ad  topicam  phlogosin  referuntur.  Per  tres, 
quatnorve  dies  crescit  morbus , die  septimo  ple- 
rumque maximum  adtingit  culmen , criticas  subit 
mutationes,  atque  sub  evacuationibus  tum  apo- 
staticis,  tum  idiostaticis  ad  decrementum  perdu- 
citur, mox  promptum,  mox  lentum  , et  gradatum 
circa  Qum,  llum,  vel  17ura  ab  exordio  diem. 

5()G*  Levior  fistulae  spiritalis  inflammatio,  et 


COMITE  PHLEGMONE, 


i5<) 

praecipue  simplex  symphoresis  a permanente  sti- 
mulo fota , vel  in  gratiam  pravae  diatheseos  con- 
tinuo reproducta , interdum  per  plures  septima- 
nas^ imo  menses  perdurare  potest,  quo  in  casu 
tracheitidis  chronicae  nomine  insignitur. 
Insidiosum  semper  praebet  malum , quod  a mini- 
ma occasione  exacerbatur,  eadem,  a quibus  saepe 
dependet,  vitia  organica  laryngis  et  tracheae  su- 
stentare juvpt,  vel  recentia  producit,  praecipue 
exulcerationem , lento  et  clandestino  serpens 
passu. 

o67.  Quamvis  inflammatio  asperae  arteriae 
phlegmonosa  cum  aliorum  organorum  adfectioni- 
bus  confundi  vix  possit,  difficulter  tamen  quan- 
doque ab  aliis , quoad  indolem  diversis , anginae 
trachealis  speciebus  distinguitur,  a catarrhali  ut- 
pote , et  membranacea  , ad  altiorem  praesertim 
gradum  evectis.  Decursus  acutus , quasi  conti- 
nens, causae  praegressae  magis  absolutae,  febris 
angiosthenica  valida,  et  dolor  fixus,  in  oppositio- 
ne cum  specificis , quae  ad  supracitatas  anginae 
species,  suo  loco  adumbrandas  spectant,  signis, 
non  semper  sufficiunt  ad  ultimam  differentiam  rite 
definiendam* 

CAUSAE. 

568.  Praeter  generalia  momenta,  quae  pro- 
clivitatem in  statum  inflammatorium  fovent,  in 
phlogoses  asperae  arteriae  prae  aliis  dispo- 
nunt: exercitia  violenta  et  continuata  organo- 

r uni  respiratoriorum , uti  vociferatio  multa  , cla- 
mor, vagitus,  (unde  infantum  eminens  in  laryn- 
gitidem  dispositio),  cantus,  tractatio  instrumen- 
torum musicalium  inflandorum,  struma}  aetas  ju- 
venilis. 

369*  Causis  excitantibus  adnumeran- 
tur  omnes  stimuli  positivi  asperam  arteriam  me- 
diate, vel  immediate  irritantes  3*  corpora  peregri- 
na in  tracheam  illapsa , vel  spirituosa  sub  inepta 
deglutitione  eo  delata } vulnera  3 aer  atmosphae- 
ricus  caloris  excessu , vel  frigore  repentino  pec- 
cans, nimia  oxygenis  copia  foetus,  nebulosus, 
vaporibus  sulfureis , pulveribus,  insectulis,  aliis- 
que heterogeneis  inquinatus  3 constitutio  epide- 
mica peculiaris,  asperae  hyemis  soboles  3 exerci- 
tia spiritalis  tubi  eadem,  quae  disponere  diximus  3 
irritamenta  organorum  vicinorum : faucium,  pul- 
monum 3 metastases  et  metaschematismi  diverso- 
rum morborum.  Refrigerium,  et  miasmata  quae- 
dam ad  aetiologiam  tracheitidis  catarrhalis,  et 
contagiosae  sunt  referenda. 

TERMINATIONES. 

570.  Gravior  tracheae  et  laryngis  inflamma- 
tio semper  gravem  sistit  morbum  3 sub  faventi- 
bus tamen  circumstantiis  sanitatis  restitutio- 
nem nequaquam  excludit,  quam  sub  consuetis 
phaenomenis  criticis  sequi  videmus.  Praeter  uri- 
nas hypostaticas  , sudoresque  profusos , anaca- 
tharsis  mucosa  optimum  offert  medium  pro  re- 

solutione  obtinenda,  praecipue  si  sputa  prodeant 
crassa*  puriformia,  facile  et  cura  levamine  ejecta. 
Magis  anceps  contra  omni  intuitu  redditur  casus, 
ubi  per  superficiem  asperae  arteriae  mucosam 
plasticus  transsudat  fomes,  sub  erroneae  criseos 
specie 5 etenim,  concrementa  illa  lymphatica,  nisi 
intensioribus  tussis  conatibus  ejiciantur,  glotti- 
dis rimam  occludunt,  ac  plerumque  inevitabile 
pariunt  suffocationis  periculum. 

571.  Posthumis  laryngitidis  et  tracheiti- 
dis  potioribus  accensentur:  suppuratio,  cal- 
lositatesj  et  pseudoraembranae.  — Ab- 
scessus in  qualicumque  asperae  arteriae  loco  ef- 
formatus,  vei  mole  sua  respirationis  viam  prae- 
cludit, aegrumque  suffocat,  vel  evacuato  pure 
in  chronicum  degenerat  ulcus,  cui  brevi  febris 
hectica  cum  funestis  suis  satellitibus  succedit: 
phthisis  trachealis.  Favente  excessiva 
sanguinis  coagulabilitate  parietes  asperae  arte- 
riae, et  praesertim  chordae  glottidis  obdu- 
rescunt, vel  pseudomembrana  obducun- 
tur, hypoclepseos  lymphatico  - plasticae  produc- 
tis, unde  angustatio  luminis  necessarii,  raucedo 
immedicabilis,  dyspnoea  perpetua,  tussis  et  non 
raro  lenta  tabes  originem  trahit. 

572.  Frequentissima  ratio  mortis,  sub  de- 
cursu anginae  trachealis  obviae,  est  suffoca- 
tio, triplici  plerumque  e fonte  oriunda  $ vel 
enim  i)  parietes  tracheae  et  laryngis  ad  maxi- 
mum inflammati  gradum  adeo  inturgescunt,  ut 

III.  L 

omnis  aurae  atmosphaericac  aditus  praecludatur  ; 
vel  2)  sub  erronea  crisi  fomes  plasticus  transsu- 
dans,  fistulae  spiritalis  lumen  adimit;  vel  5)  si- 
mili modo  vomicae  cujusdam  moles  nimia,  aut, 
dum  rumpitur,  inundans  pulmones  latex  puru- 
lentus mortis  nec  opinae  proximam  causam  lar- 
gitur. 

373.  Transitui  laryngitidis  in  gangraenam 
summa  organi  dignitas  praeprimis  obstat;  etenim, 
antequam  phlogisticus  processus  ad  eum  evehi 
possit  gradum  , qui  pro  gangraenae  ortu  requiri- 
tur, suffocatus  succumbere  debet  aeger. 

374.  Indirecto  modo  mortem  adferunt 
pedissequa  anginae  trachealis  mala:  uti  phthisis 
trachealis,  excoriationes  et  callositates,  febris  co- 
mitis inflammatoriae  in  characterem  nervosum,  aut 
septicum  ominosus  transitus. 

PROGNOSIS. 

575-  Inflammationem  fistulae  spiritalis,  et 
praesertim  laryngis,  multo  majori,  quam  angi- 
nam gulae,  stipari  periculo,  absque  difficultate 
concipitur.  Infantibus  per  eminentiam  infensa 
observatur.  Quae  rapido  passu  incedit  laryn- 
gitis, generosae  methodo  antiphlogisticae  perti- 
naciter resistens,  sopori,  anxietati  summae,  fa- 
ciei livori,  stertori,  pulsibusque  exilibus,  tremu- 
lis et  inaequalibus  juncta,  semper  mali  ominis 
esse  solet.  Tracheitis  phlegmonosa  gravior  est, 
quam  catarrhajis ; membranaceam  vero  anginam 

periculo  vix  superat.  Quo  robustius,  magisque 
plethoricum  subjectum  fuerit,  concurrente  prae- 
primis  habitu  apopiectico , vel  phthisico,  eo  dif- 
ficilius sanationem  admittit. 

THERAPIA. 

576.  Sive  phlogosis  in  larynge  lateat,  sive 

in  trachea,  ejusque  bifurcatione,  eadem  semper 

* 

manet  cura,  habito  solum  respectu  sedis,  loea- 
lium  remediorum  adplicationern  modificantis.  Ob 
adeo  pauca  vero , quae  morbus  praecipitanter  de- 
currens concedit,  curationis  momenta,  sine  mo- 
ra ad  potentissima  recurrendum  auxilia. 

377.  Una  alterave  phlebotomia  praemissa, 
illico  8,  vel  12  hirudines  anticae  colli  regioni  ad- 
plicentur,  atque  continuans  per  vulnera  inflicta 
sanguinis  fluxus  fomentis  emollientibus  sustinea- 
tur. In  teneris  infantibus  , queis  vena  tuto  se- 
cari nequit,  hirudinum  usus  principalem  indicatio- 
nis antiphlogisticae  paginam  absolvit,  earundem 
numerum  aetatis  rationi  apprime  adaptando.  Re- 
media eccoprotica,  potus  refrigerantes,  uti  emul- 
sa cum  parca  nitri  dosi , decocta  mucilaginosa 
radicis  althaeae  , florum  verbasci  , papaveris 
rhaeados,  specierum  pectoralium,  aliarumve 
ejusdem  furfuris  herbarum  cum  saccharo  vel  oxy- 
melle , linctus  demulcentes,  clysteres  aperientes, 
pediluvia,  sinapismi  inferioribus  aclpliciti  artubus, 
cataplasmata  emollientia  circa  collum  adplicata, 
in  eundem  curationis  scopum  collimant. 

378.  Inter  auxilia  topica,  quibus  topicam  in 
vasis  capillaribus  reactionis  exorbitantiam  com- 
pescere et  congestionem  minuere  adnitimur,  vix 
non  summe  efficaces  dici  possunt  vapores  tepi- 
di , ex  aqua  cum  lacte , vel  e decocto  quodam 
mucilaginoso  extracti,  qui  per  fistulam  aeream 
absorpti  internum  quasi  suppeditant  fomentum, 
ac  ideo  ad  molestissimam  tracheae  ariditatem  le- 
niendam, tussisque  inde  pendentis  ferociam  in- 
fringendam plurimum  contribuunt. 

379.  Notabilem  denique  laudem  in  mitigan- 
dis asperae  arteriae  inflammationibus  sibi  prome- 
ruit usus  mercurii  dulcis,  cujus  salutares  vires, 
praeter  experientiam  multiplicem  , ipsa  ratione 
vindicantur,  si  perpendimus  eminentem  laryngi- 
tidis in  hypoclepsin  lymphatico  - plasticam  , et 
concrementa  membranacea  nisum  , hydrargyri 
contra  specificam  in  materia  coagulabiii  resolven- 
da potentiam.  Ad  majores  vero  saepiusque  in 
die  repetitas  doses  exhibeatur,  oportet,  neque 
a subsequo  ptyalysmo,  nisi  tumultuarius  ejusdem 
ortus  remedio  pertinaciter  continuato  secundetur, 
aliquid  metuendum  erit. 

380.  Pertinax  erga  generosam  curam  anti- 
phlogisticam  tracheitis,  ejusque  ulteriorem  usum 
velans,  quamprimum  lapsus  virium  minatur,  an- 
tagonistica  methodo  oppugnanda  venit.  Vesican- 
tia  sub  initio  ad  loca  remotiora  , serius  parti  ad- 
fectae  quam  proxime  , collaris  adinstar,  adplici- 
la , princeps  sistunt  subsidium.  Eodem  tempore. 

evolutis  manifestius  characteris  nervosi  notis,  sti- 
mulantium diffusibilium  opes  implorare  oportet, 
quae  inter  Camphora  et  Moschus  rite  subacta, 
praesertim  in  connubio  cum  mercurio  dulci , vel 
antimonio  egregie  conferunt. 

381-  Tracheotomia  illo  tantum  in  casu  pro- 
poni posset,  ubi  inflammatio  ad  solum  limitata 
laryngem,  instaiitaneum  minitatur  suffocationis 
periculum.  Etsi  unicum  in  hisce  angustiis,  sem- 
per  tamen  summe  anceps  manet  auxilium,  plurium 
medicorum  consensu  decernendum. 

* 

3&2.  Inter  inflammationes  jugulares,  sive  an- 
ginas, suum  quoque  locum  defenderet  inflamma- 
tio glandulae  thyroideae,  thyroadenitis. 
Etiamsi  haecce  glandula,  tanquam  organon  ar- 
teriosum et  stupenda  vasorum  copia  instructum, 
a priori  saltem,  in  phlogoses  summe  propensa 
crederetur,  nihilosecius  tamen  experientia  con- 
trarium demonstrat.  Diagnosis,  cum  de  externa 
ageretur  parte  , nullis  premeretur  difficultatibus, 
atque  e generalibus  desumi  deberet  inflammatio- 
nis characteribus.  Defectus  observationum  spe- 
ciales notiones  subjungere  vetat. 

C,  INFLAMMATIONES  PECTORALES. 

PNEUMONITIS. 

Wendt,  de  Pleuritide  et  Peripneumonia.  Goett.  1768* 

Moseley,  Diss.  de  peripneumonia  vera.  Edinb.  1780* 

Tayleur,  Tentamen  medicum  de  pneumonia.  Edinburg. 

1795. 

Maier,  Diss.  de  peripneumonia  sthenica.  Wirceb.  1802. 

Horn,  liber  die  Erkenntnifs  und  Heilung  der  Pneumo- 
nie.  Franbf,  1802. 

Conradi,  Pneumonie  und  Pleuritis  in  nosologiseher 
und  tberapeutischer  Hinsicht.  Marb.  1803. 

385*  Vulgatissimam  inter  omnes  inflamma» 
tiones  viscerum  speciem , brutis  aeque  ac  ho- 
mini summopere  infensam , et  mortalitatis  uber» 
rim am  scaturiginem  sistit  pneumonitis,  sive 
inflammatio  pulmonum , cui  etiam  omnis  aevi 
medici  eminentem  dicaverunt  adtentionem. 

584*  Discreparunt  quidem  antiqui  non  minus 
ac  recentiorum  aliqui  circa  sedem  hujus  morbi, 
quam  nonnulli  in  pulmonibus  , alii  in  pleura, 
utrobique  denuo  alii  posuerunt,  ac  ideo  pneu- 
monitidem  cum  pleuritide  promiscue  pertractare 
maluerunt.  Praeeunte  vero  jam  Dio  cie  Cary- 
stio, qui  primus  peripneumoniam  a pleuritide 
distinxit , Era  sistrato,  et  Asclepiade  Bi- 
thyno (i),  maxima  medicorum  serioris  et  mo- 
derni aevi  turma  hancce  essentialem  retinuit  dis- 
crepantiam, quam  symptomata,  substrati  diversi- 
tas, nosogcnia,  et  cadaverum  extispicia  abunde 
evicerunt. 

(l)  Sprengel,  Institui.  Pathol.  speci  ab  Vol.I.  §-238. 

385*  Praefixum  sequentes  nosologieae  exposi- 
tionis ordinem,  hic  nonnisi  pulmonum  p h 1 e g- 
monen,  aliis  peripneumoniam  veram, 
puram,  sive  genuinam  dictam  adtingimus  $ 
reliquarum  inflammationis  ejusdem  organi  spe- 

cierum et  varietatum  eatenus  tantum  mentio- 
nem  inserendo,  quatenus  ad  diagnosin  dilucidan- 
dam et  differentiam  essentialem  statuendam  ne- 
cessarium duximus. 

38(5,  Substratum  morbi  constituit  pulmo  in 
omni  ambitu,  qui,  ceu  organon  parenchymatosum, 
innumeris  variae  capacitatis  vasis  sanguiferis  con- 
flatum, ac  ideo  eminente  pollens  irritabilitatis  gra- 
du, cunctas  includit  pro  inflammationis  genesi  con- 
ditiones. Etiamsi  superficies  pulmonis  interna,  sive 
manticula  ejus  serosa  pariter , ac  superficies  exter- 
na, mucosa  utpote  tunica,  bronchiorum  ramos  in- 
vestiens sub  concursu  stimulorum  positivorum  in- 
flammari queat 5 earundem  tamen  phlogoses  ple- 
rumque distinctae  et  fere  solitariae  esse  consue- 
scunt, e specificis  causis,  mox  huic,  mox  illi  sphae- 
rae dermaticae  infensis  oriundae,  uti  sunt  catar- 
rhosae  et  rheumaticae.  Quae  vero  e stimulo  po- 
sitivo magis  absoluto  originem  trahit  inflamma» 
tio,  absque  ullo  ad  specificum  quemdam  agendi 
modum , vel  ad  specificam  cum  substrato  adfini- 
tatem  respectu,  quae  proinde  praeter  simplicem 
gradationem  inter  symphoresim  et  veram  inflam- 
mationem , nullas  alias  essentiales  offert  modifi- 
cationes, nisi  accidentalia  connubia  et  anomaliae 
extraordinariae  excipiantur  , haec  inquam  pulmo- 
num inflammatio  (phlegmone)  contextum  cellulo- 
sum sive  parenchyma  pro  eminenti  agnoscit  sub- 
strato. 

DIAGNOSIS, 

387.  Sedes  inflammationis  topicae , ejusque 
phaenomena  generalia,  organi  functio  laesa,  et 
febris  inflammatoria  comes  principalia  praebent 
momenta,-  e quibus  morbi  notio  desumitur.  Quum 
de  interno  agitur  organo,  illa,  quae  sensibus  ex- 
ternis patere  solent,  signa  deficiunt,  atque  prae- 
ter calorem  et  dolorem  — nullum  aliud  in  conspec* 
tum  venit  inflammationis  adtributum.  Est  autem 
dolor,  in  gratiam  visceris  parenchymatosi,  ideo- 
que  minus  sensilis,  nunquam  acutus,  sed  obtu- 
sus potius , oppressionis  vel  gravedinis 
sensum  offerens.  Haecce  molesta  in  sterno 
sensatio  — princeps,  ac  pathognomonicum  consti- 
tuit pneumonitidis  symptoma,  atque  vel  cum  pon- 
dere sterno  incumbente,  vel  cum  constrictione 
totius  pectoris  ab  aegris  comparari  solet 5 unde 
etiam  vulgare  peripneumoniaef regi  circa , et 
7 vvev[JLov  pulmo)  nomen  originem  traxit. 

388-  Alterum  pro  diagnosi  momentum  sup- 
peditat laesa  organi  functio,  respiratio  utpote 
vario  intuitu  a norma  deflectens,  tussis, 
et  liaematopoesis  vitiata,  in  specie  justo 
perfectior,  cum  abundantia  principii  plastici  et 
fibrosi , ejusque  coagulabilitate  excessiva. 

38Q.  Febris  denique  angiosthenica  prio- 
ribus nupta  phaenomenis,  tertium  ac  summe  es- 
sentialem sistit  pneumonitidis  characterem.  Etiam- 
si diversas  phlogoses  absque  turbis  febrilibus  in- 
cedere videamus,  pneumonitidem  tamen,  etsi 

levissima  foret,  semper  febrem  comitem  habere 
novimus , cujus  ratio  ex  substrati  indole , digni- 
tate , et  maximo  cum  omnibus  systematibus  com- 
mercio facile  patet.  Qui  enim  pulmones  ad  ve- 

hementiores  reactiones  incitant  stimuli,  eodem 

\ 

tempore  constanter  primitivum  systematis  irrita- 
bilis fontem  una  adgrediuntur,  oxydationem  san- 
guinis intendunt,  motum  circuli  accelerant,  om- 
nes illos  effectus  inducunt , quorum  syndrome  in- 
flammatoriam componit  febrem.  Ideo  etiam  dys- 
crasia  phlogistica  in  pneumonitide,  caeteris  pa- 
ribus, semper  magis  evoluta,  quam  in  aliis  in- 
flammationum speciebus.  Febris  ipsa  vero  mox 
primaria,  mox  secundaria,  plerumque  tamen  coef- 
fectus  ejusdem  causae  esse  consuevit. 

390*  Minus  fideles  comites  offerunt : sputum 
cruentum  , et  punctorius  in  alterutro  thoracis 
latere  dolor,  cujus  ultimi  praesentia,  etiamsi  in 
causali  et  intimo  nexu  cum  pulmonis  phlogosi 
existat,  semper  tamen  specialem  et  isochronam 
pleurae  tensionem , vel  irritationem  supponit. 

3Q1.  Quae  denique  pblcgmonosam  pneumo- 
nitidis indolem  patefaciunt  signa  , sunt : dolor 
fixus , causa  praegressa  violenta , absolute  irri- 
tans, vel  plurium  relativorum  stimulorum,  fa- 
vente praesertim  dispositione  , concursus}  decur- 
sus morbi  magis  continens  et  praeceps,  vehemen- 
tia major,  defectus  signorum,  quae  aliis  com- 
petunt pneumonitidis  speciebus. 

392.  E complexu  horum  characterum  essen*» 

tialium  unice  desumi  poterit  differentia  ab  aliis 
morbis  analogis , quibuscum  pneumonitis  primo 
adspectu  collimare  videtur.  A morbis  pectoris 
chronicis , hydrothorace,  asthmate,  et 
phthisi  pulmonali  plerumque  absque  diffi- 
cultate distinguitur,  nisi  lentam  excipias  peri- 
pneumoniam,  sub  cujus  decursu  non  raro  maxima 
nascuntur  dubia  circa  realem  alicujus  vitii  or- 
ganici existentiam.  Differt  a pneumonitide 
catarrhali,  quod  haec  a stimulis  mere  relati- 
vis , et  quidem  constanter  a vicissitudine  atmo- 
sphaerica  originem  summat,  cutim  semper  siccam, 
membranae  mucosae  secretionem  eminenter  in- 
citatam, tussim  itaque  cum  sputis  copiosis,  alia- 
que catarrbo  propria  phaenomena  agnoscat.  Fa- 
cilius a peripneumonia  rheumatica  di- 
gnoscitmq  hanc  enim  tussis  pauca  et  sicca  , vel 
an  di  a , respirationis  contra  evidentissima  laesio, 
dolor  pleuriticus  vagus  , consueta  in  extremita- 
tum musculis  vel  articulis  tormenta  , cutis  con- 
tinuo sudore  madens,  atque  urinae  cum  hypo- 
stasi lateritia , quin  criticae  essent,  denotare  so- 
lent. P neumonitides  miasmatieae,  uti 
illa,  quae  typhum,  morbillum,  ipsamque  tussim 
convulsivam  in  primo  stadio  comitatur , speci- 
ficis gaudent  notis.  Ut  autem  adhuc  clarius  in- 
notescat morbi  adeo  vulgaris  et  periculosi  natura 
Ct  forma,  fusiorem  ejus  in  decursu  tam  regulari, 
quam  anornalo  descriptionem  pandere  juvabit» 

NOSOGRAPHIA  IN  DECURSU  REGULARI. 

3Q3-  Opportunitas*  Nisi  e causis  violen» 
tis  et  traumaticis  derepente  oriatur  morbus,  ple» 
rumque  prodromis  quibusdam  sese  annuntiare  so- 
let  5 quae  inter  oppressio  pectoris,  tussicula,  et 
anhelitus,  praecipue  sub  motu,  vociferatione  et 
scalarum  ascensione , vulgatiora  sunt , per  unum 
alterumve  diem  durantia. 

394«  Invasio.  Adoritur  pneumonitis  horrore 
plurimum  intenso,  per  unam  vel  et  plures  horas 
protracto,  quem  praeter  communia  omnis  exor- 
dii  febrilis  phaenomena,  anxietas  summa,  respi- 
randique  difficultas  comitatur. 

395*  Incrementum.  Soluto  frigoris  ac- 
cessu animalis  pedetentim  intenditur  temperies, 
brevi  in  urentem  aestum  versa , sub  quo  turgor 
vitalis,  humorum  orgasmus,  pulsuum  reactiones, 
totiusque  organismi  incitatio  ad  insignem  inten- 
duntur gradum,  subortis  eodem  tempore  specia- 
lioribus , quae  ad  organon  inflammatum  referun- 
tur, symptomatibus. 

5960  Respiratio  evadit  frequens,  citata,  bre«> 
vis,  anxia,  anhelosa,  difficilis,  thorace  justo  ma- 
gis elevato  peragenda , sive  sublimis,  tussiculosa, 
cum  halitu  oris  calido  et  vaporoso,  majori  in  gra- 
du morbi  pectore  quasi  immoto,  solius  diaphrag- 
matis prelique  abdominalis  succursu  perficienda  £ 
quandoque  obliqua  et  inaequalis  5 profunda  in~ 
spiratio  denegatur,  quoniam  turgidus  pulmo  uL 

tro  expandi  nequit,  neque  aere  exspirato  con- 
sidet ; decubitus  in  latus  adfectum  praedilectus, 
sub  utriusque  pulmonis  plilogosi  supinus.  Inter 
constantes  molestias  pertinet  anxietas  maxima; 
sensus  constrictionis,  plenitudinis,  caloris  inter- 
ni, et  ponderis  sterno  incumbentis;  jactatio  et 
inquietudo  continua;  frequens  corpus  erigendi, 
talique  pacto  respirationis  munus  sublevandi  co- 
natus; quorum  tormentorum  genesis  facile  con- 
cipitur ex  summo  pulmonis  turgore  ct  mechani- 
co, quod  parietes  thoracis  ossei  ejus  ulteriori  ex- 
pansioni opponunt,  obstaculo.  — Tussis  ab  ini- 
tio est  sicca,  impetuosa,  molestissima,  sub  quavis 
fere  inspiratione,  maxime  sub  profundioris  ten- 
tamine, reiterata ; serius  humida,  cum  sputis 
mucosis,  parcis,  crudis,  albumini  ovorum  simi- 
libus, croceis,  vel  cruentis. 

3Q7.  Quandoque  punctorius  in  alterutro  tho- 
racis latere  emicat  dolor,  pleurae  una  irritatae 
indicium,  cujus  origo  vel  ex  synchrona  causae 
excitantis  ii*  pleuram  aeque,  ac  in  pulmones  ac- 
tione, vel  vero  e volumine  turgidi  et  infarcti  pul- 
monis admodum  aucto,  membranaeque  serosae 
renitentis  tensione  concipitur.  Primo  in  casu 
pleuriticus  dolor  plerumque  acris,  fixus,  assi- 
duus, ab  initio  morbi  usque  ad  finem  persistit, 
Illamque  constituit  peripneumoniae  formam,  quam 
pleuro  - pneumonitidem  nominant ; in  al- 
tero autem  sub  morbi  decursu  evolvitur,  ac  ante 
ejus  perfectam  resolutionem  disparet  ea  ratione, 
qua  pulmonum  turgescentia  minuitur. 

398-  Reliquis,  minusque  fidelibus,  quae  in- 
dies  crescentem  pneumonitidem  comitantur,  sym- 
ptomatibus , mox  secundariis,  mox  ad  solam  fe- 
brem referendis  accensentur  : capitis  et  faciei 
turgor,  genarum  rubor  intensus,  quandoque  cir- 
cumscriptus , praesertim  tempore  exacerbationis 
vespertinae,  cephalaea  gravativa,  temulentia,  ocu- 
lorum suffusio , et  illacrymatio  5 subinde  sopor, 
aut  delirium  symptomaticum  5 lingua humida,  cras- 
so et  albo  muco  tecta  (peripneumonica  Hippo- 
cratis) 5 sitis  inexplebilis  5 anorexia  5 abdomen 
tensum,  violenter  motum,  unde  dolor  vel  po- 
tius sensus  dedolationis , prae  aliis  juxta  dia- 
phragmatis insertionem  j alvus  pigra  j urinae  par- 
cae, flammeae,  crudae,  vel  turbidae,  jumenta- 
riae , sub  mictu  ardentes  5 arteriarum  reactiones 
violentae,  carotidum  vibratio,  palpitatio  cordis 
(cardiopalmos),  pulsus  veloces,  in  infantibus  vix 
numerandi,  pleni,  duri, — rarius  fortes,  liberi,  et 
celeres,  — - crebrius,  ob  nimiam  sanguinis  expan- 
sionem, quae  proportionatam  arteriae  contractio- 
nem praepedit,  suppressi,  fictitie  debiles , inter- 
dum rhytmo  ac  tempore  inaequales , vel  plane 
intermittentes  3 sanguis  densus,  crusta  pblogi- 
stica  tenaci  et  crassa  tectus , pauco  sero  scatens, 
vel  totus  in  duram  placentam  concretus. 

399.  Quo  altior  fuerit  morbi  gradus,  et  quo 
ad  majorem  phlogosis  extensa  plagam,  eo  inten- 
siora quoque  erunt  symptomata  tum  localia,  cum 
febrilia,  vespertinis  horis  constanter  exacerbata. 

sublucanis  contra  tantillum  remissa.  Gravissi- 
mum , quod  Sponte  liquet,  casum  offert  utrius- 
quc  pulmonis  per  omnem  ambitum  inflammatio, 
cui  vix  non  cuncta  superius  adlata  symptomata 
per  eminentiam  competunt. 

400.  Ad  definiendam  pneumonitidis  unila- 
teralis sedem  concurrunt:  sensus  ardoris,  ten- 
sionis, caloris  et  ponderis  ad  unam  pectoris  me- 
dietatem restrictus,  decubitus  in  idem  latus  prae- 
dilectus,  in  sanum  contra  difficilis  , summasque 
anxietates  creans^  respiratio  eum  in  modum  ob- 
liqua, ut  cavum  pectoris,  inflammatum  includens 
pulmonem,  aegrius  explanetur,  vel  plane  immo- 
bile maneat  sub  aere  profundius  adtracto}  genae 
ejusdem  lateris  circumscriptus  rubor 5 ad  carpum 
manus  levis  turgor  et  rubedo,  phaenomenon,  in- 
fantibus praesertim  familiare,  quod  tamen  potius 
ab  extremitatis  per  decubitum  compressione  pen- 
dere videtur  5 quemadmodum  id  de  brachii  oede- 
mate in  hydrothorace  dici  potest  5 pulsus  deni- 
que ad  radium  lateris  patientis  magis  suppressus 
et  durus,  quandoque  heterochronus. 

401.  Status.  Per  tres,  aut  quinque  dies 
passu  nunc  praecipiti  , nunc  magis  moderato  in- 
crebescens pneumonitis  ad  maximum  evehitur 
potentiae  culmen,  atque  vel  in  eo  consistens,  vel 
etiam  tantillum  recedens  aequabilem  ferme  con- 
servat per  totidem  dies  decursum , nisi  solitas  ex- 
cipiamus, quae  ab  exacerbationibus  vespertinis, 
et  remissionibus  matutinis  pendent , undulationeSo 

402*  Specialia  in  hocce  stadio  phaenomena 
non  observantur , nisi  ea,  quae  vel  morbi  rebel- 
lis pervicaciam  , vel  vero  dispositionem  in  beni- 
gnas crises  indicare  possunt.  Primo  in  casu  per- 
tinax continuat  morbi,  utut  rite  tractati,  inobe- 
dientiaj  insufficiens,  aut  nullum  prorsus  ab  anti- 
phlogisticis  obtinetur  levamen  ; immobili  thorace 
spiritum  aegerrime  reciprocat  infirmus,  summa 
anxietate  oppressus,  improba  tussi  vexatus,  per 
vices  sopitus,  vel  in  delirium  actus,  donec  pul- 
mone prorsus  impermeabili  reddito,  sub  impo- 
tentia summe  necessarium  pro  vita  pabulum  ex 
atmosphaera  captandi,  suffocatus  pereat,  quod 
quidem  omni  die  contingere  potest,  crebrius  ta- 
men sub  exacerbationibus  nocturnis,  et  praeser- 
tim sub  criticis  perturbationibus  succedere  solet. 

403«  Feliciori  sub  rerum  positione  pneumo- 
nitis ad  c r i s e s pedetentim  disponitur,  quas  nunc 
solemnes  et  decisivas,  nunc  intercisas,  consuetis 
diebus  judicatoriis,  suboriri  videmus,  die  utpote 
quinta,  septima,  nona,  undecima,  aut  decima 
quarta.  Potiores  evacuationes  beneficae  3 sunt  su- 
dores, urinae  hypostaticae,  et  sputa,  de  quibus 
infra  fusius  agetur. 

404«  Extincta  serius,  ocyusve  illa  conditione 
pathologica,  quae  pneu  ruo  nitidem  constituit,  me- 
diantibus virium  organismi  conatibus,  quo  simul 
et  ars  suam  symbolam  contribuat,  oportet,  suc- 
cessivum, plus  minusve  promptum  subintrat  d e- 
crero  en  tum.  Omnium  primo  graviora  compo- 

nuntur  symptomata,  atque  reciproca  restituitur 
oppressae  functionis  integritas , nisi  posthumo 
quodam  detentum  maneat  organon , quo  in  casu 
imminutas,  numero  et  intensitate,  turbas  pneumo- 
monitidis  alius  generis  mala  succedunt.  Ultima, 
quae  declinantem  morbum  usque  ad  convalescen- 
tiae limina  fideliter  comitantur  phaenomena , sunt 
eadem,  quae  omnium  primo  evolvuntur,  levis  ut- 
pote  pectoris  oppressio  et  tussicula.  Ubi  tandem 
et  haec  dissipata  fuerint,  aeger  convalescens 
et  sanitati  proximus  dici  poterit. 

405.  En  decursum  pneumonitidis  acutae,  ge- 
nuinae regularem,  nullis  anomaliis  pollutum,  nul- 
la aliena  labe  complicatum,  sub  faventibus  cir- 
cumstantiis in  perfectam  salutem  vergentem.  — 
Ast  non  semper  optatum  hunece  tramitem  sequi- 
tur pulmonum  inflammatio  5 nunc  enim  longiori, 
quam  par  est,  tempore  excurrens,  nunc  jam  in 
prima  sua  origine  alieno  charactere  inquinata, 
nunc  in  decursu  insolitis  et  parasitis  symptomati- 
bus juncta  , imo  quandoque  ita  alterata  et  defor- 
mata, ut  primaria  et  essentialis  quasi  exstingua- 
tur indoles , multiplices  offert  formas,  solitique 
decursus  a norma  deflexiones  , quas  generali 
Pneumonitidis  anomalae  nomine  com- 
plectimur. 


NO SO GRAPHIA  IN  DECURSU  ANOMALO. 

/jOf).  Potiores,  quae  in  praxi  occurrunt,  ano- 
rnalae  pulmonum  phlogoseos  species,  aut  potius 

varietates  sunt:  i)  Pneumonitis  chronica. 
2)  Pn.  notha.  5)  P n.  gastrica,  et  in  spe- 
cie biliosa.  4)  nervosa.  5)  Pn.  sep- 
tica, sive  maligna.  — Inde  liquet,  totidem 
pneumonitidis,  complicationum  respectu  habito, 
occurrere  anomalias,  quot  existunt  cardinales  fe- 
brium characteres  (inflammatorio  excepto,  qui 
alioquin  ab  omni  pneumonitide  inseparabilis  est)$ 
pneumonitis  enim  biliosa  characteri  gastrico, 
nervosa,  sive  typhodes  nervoso,  maligna  putrido, 
et  notha  cachectico  respondet.  Pneumonitis  len- 
ta particularem  indolis  inflammatoriae  modifica- 
tionem non  includit,  sed  simplicem  anomaliam 
quoad  tempus,  sive  extensionem  morbi  indicat. 

407.  Excluduntur  Pneumonitis  catarrho- 
s a , rheumatica,  et  myasmatica,  quas 
nunquam  ceu  anomalias,  sed  ceu  specificas,  iden- 
ticas,  et  normales  inflammationis  pulmonum  for- 
mas consideramus,  quarum  constans  et  essentia- 
lis differentia  in  substrati  eminenter  adfecti , in 
causae  producentis  et  nosogeniae  diversitate  fun- 
datur. Hae  species  iisdem,  quas  mox  notavimus, 
anomaliis  obnoxiae  esse  possunt , uti  suo  loco 
patebit. 

a)  PNEUMONITIS  LENTA. 

Tode,  Dissert.  de  inflammationibus  pectoris  chronicis. 
Hafn.  1788. 

Raein e,  Recberches  sur  la  peripneumonie  latente  chro- 
nique.  Paris  1803. 

4T3-  Pneumonitis,  cujus  decursus  ultra  vi- 

gesimum  protractus  diem , per  septimanas,  vel 
etiam  menses  extenditur,  chronica  sive  len- 
ta vocatur 5 (schleichende  Lungenentzundun-g). 
Ej  us  idea  duplici  concipitur  ratione  : l)  Vel  sim- 
plex sustinetur  congestio  sanguinolenta  nunc  a 
continuato  potentiarum  incitantium  influxu,  nunc 
a sola  dispositione  prava,  qua  posita  indifferen- 
tes alias,  et  quotidiani,  ad  processum  vitalem  su- 

♦ 

sti nendum  absolute  necessarii  stimuli  morbosam 
in  vasis  capillaribus  pulmonum  reactionem  exci- 
tare et  fovere  valent  ; — 2)  V el  vero  catena  plu- 
rium phlogosium  per  vices  reproductarum  et  re- 
cidivantium  insolitae  quoad  tempus  extensionis 
causam  includit.  In  primo  casu  absque  organi- 
sationis  labe  persistere  potest  malum,  inaltero 
semper  morbosam  quandam  massae  et  texturae 
pulmonum  metamorphosin  comitem  agnoscit, 
quam  primo  suo  accessu  produxit,  atque  iterato 
reditu  augere  continuo  juvat,  unde  consuetorum 
vitiorum  , suppurationis  , exulcerationis  , tuber- 
culorum et  causam,  et  effectum  constituit. 

409-  Interdum  adeo  dolose  et  clandestine  ser- 
pit , ut , solitis  destituta  signis  , oculati  etiam  me- 
dici aciem  effugiat;  vel  plane  per  aliquod  tempus 
quasi  sepulta  silet,  brevi  ac  inopinato  denuo  eru- 
ptura 5 quapropter  p 11  e u m o nitidis  occul- 
tae, sive  latentis  nomen  sortita  est.  »Pleu- 
ritides  frequenter  sunt  occultae,  quia  indolentes, 
unde  gravissimi  errores  in  praxi  succedunt. « 
Baglivius, 

4 10*.  Diutina  pulmonum  inflammatio  fre- 
quentissime exercet  homines  thorace  male  con- 
formato, recurrenti  haemoptysi  obnoxios,  appro- 
pinquanto praesertim  bruma.  Quae  ad  eam  re- 
feruntur symptomata,  sunt  omnia  illa,  quibus 
peripneumoniam  acutam  distingui  diximus ; uni- 
cam differentiam  ponit  morbi  vehementia  minor, 
decursus  contra  lentior.  Potioribus  signis  adnu- 
merantur:  continua,  utut  exigua,  thoracis  oppres- 
sio ; dolor  pleuriticus  per  vices  recurrens,  pectus 
transversim  perfigens;  sensus  caloris  et  ardoris 
interni j dyspnoea  continua,  sub  motu  et  incli- 
natione corporis,  vociferatione  aeque,  ac  post 
pastum  aucta  ; anxietas  ; plenaria  thoracis  sub 
aspiratione  profundiori  explanatio  denegata  5 tus- 
sicula sicca,  ac  a minimo  irritamento,  alias  in- 
differenti, facile  exasperata  j quandoque  sputum 
cruentum 5 febricula  per  vices,  vel  et  assidua, 
levissima,  vesperascente  die  magis  conspicua,  cum 
calore  fugaci,  genarum  rubore,  pulsuumque  in- 
solita frequentia 5 aut  febriculosa  solum,  ut  di- 
vini Stollii  (1)  verbis  utar,  diathesis  a medico 
saepe , ab  aegroto  saepissime  non  animadversa, 
utpote  obambulante. 

(l)  St  oli,  Apliorismi  de  cognoscendis  febribus.  1787» 

4il.  Ut  in  casibus  dubiis  indolentes  pleuri- 
tiues  cognosci  possint,  eximius  observator  Ro- 
manus, B agi  i vius  (i)  sequentem  proponit  me- 
thodum : »Fac  ut  aeger  in  dextrum,  vel  sinistrum 
latus  decumbat  ; decumbenti  impera,  ut  fortiter 

M 2 


i8o  h FEBRES  INFLAMMA TORIAE 

respiret,  et  tussiat,  finita  una,  vel  altera  respi- 
ratione, pete  ab  illo,  an  inter  respirandum  et  tus- 
siendum dolorem  , aut  gravedinem  alicubi  in  pe- 
ctore persentiat,  quod  si  affirmet,  pro  certo  ha- 
beto, pleuriti  dis  sedem  ibi  esse,  ubi  dolorem, 
aut  gravedinem  indicaverit. « 

4 

(i)  B agi  ivi  i,  Opera  omnia.  Logd.  1714.  p.  35* 

412*  Ubi  organica  simul  in  pulmonibus  exstant 
vitia,  uti  vomicae,  aphthae,  tubercula,  concre- 
tiones, tunc  et  illa  simul  concurrunt  sympto- 
mata specialiora,  quae  singulis  iliis  competunt 
'adfectibus. 

413*  Quousque  ejusmodi  chronica  labes  pul- 
monum intra  simplicis  congestionis  limitis  consi- 
stit, in  organica  quidem  vitia  non  nititur  $ ast 
frequcntiori  reditu,  ac  dispositione  prava  indies 
aucta  in  veram  phlogosin  degenerat,  et  quam 
maxime  propter  fallacem  lenitatem,  ac  medelae 
neglectum  , inevitabilium  malorum  germen  ponit. 
Exemplum  turgoris  simplicis  et  periodici  pulmo- 
num offerunt  qua  e dum  feminae  tempore  .eatame- 
iliorum  parce  fluentium  praeprimis,  quae  gravem 
prius  perpessae  sunt  pneumonitidem , vel  infelici 
habitu  phthisico  instructae,  pessimum  inter  om- 
nia mala  pertimescendum  habent. 

h)  PNEUMONITIS  NOTHA. 

Brown,  Riss.  dc  peripneumorra  notha*  Edinb.  1795- 

4 1 4*  Nomine  peripncumoiiiae  nothae 
(falsche  Lungenentzundung)  intelligunt  practici 

diutinum  turgorcm  aut  veram  inflammationem  pul- 
monum , quae  ex  parte  coexistentis  status  pitui- 
tosi , seu  polyblenniac,  viscerum  abdominalium 
infarctorum , atque  laxitatis  undiquaque  prae- 
valentis particularem  induit  modificationem.  Est 
igitur  species  pneumonitidis  lentae,  per  specifi- 
cam iiiarn  processus  reproductivi  alterationem, 
qua  colluvies  pituitosa  generatur,  modificata  5 qua- 
propter etiam  p 11.  pituitosa  aliis  , R.  i v e r i i 
et  S e n 11  e r t i ad  mentem,  nuncupatur.  Obscu- 
ra hujus  morbi  indicia  in  libris  Hippocrati- 
c i s (1)  (tt ?\.sv(2i7i8c(,  sv  vcj&co)  et  apud  A e t i u m (2) 
inveniuntur  j primus  vero,  qui  de  eo  bene  scrip- 
sit, fuit  Sydenhamus  (5). 

(1)  Hippocrat,  de  Morbis  IV.  495* 

(2)  Tetrabibl.  2.  Serie.  4-  pag.  526. 

(5)  Opera  Medica  , Tom.  I.  Gap.  VL 

t 

415.  Subjectis  phlegmaticis,  laxis,  et  senibus 
maxime  infesta  esse  solet,  recurrentis  catarrhi 
frequens  posthumum,  aliorumquc  thoracis  malo- 
riirn,  asthmatis  praesertim  et  hydrothoracis  co- 
mes fidelis.  Ad  ejus  genesin  pariter  contribuunt 
obstructiones  viscerum  abdominalium  , ventrico- 
sitas,  abusus  cibi  caseosi,  farinacei,  glutinosi, 
vinolentia,  diathesis  verminosa,  vita  deses,  epi- 
demia  vernalis. 

S v i e t e n i i , Commeet,  in  Aplior.  Boerh.  §.  567. 

41(3.  Primo  fallaci  lenitate  opprimit  nec  opi- 
nantes aegros  5 pedetentim  vero  adolescens  cla- 
rioribus in  conspectum  venit  signis,  quae  inter 


182 


I.  FEBRES  INFLAMMATORIAE 


sequentia  notantur  :*  pectus  oppressum  5 anheli- 
tus 3 respiratio  sibillosa  et  strepera  ob  tenacem, 
qui  bronchia  obsidet , mucum  unde  S y d e n h a- 
m u s dixit : talem  esse  pulmonum  coarctationem, 
ut  adstantium  auribus  percipiatur  3 dolores  vagi, 
rheumaticis  analogi  3 dyspnoea  sub  quovis  motu 
aucta  3 tussis  pertinax,  quandoque  adeo  impe- 
tuosa,  ut  vomendi  conatus  excitetur,  cum  spu- 
tis mucosis,  viscidis,  tenacibus,  aegre  ejiciendis; 
inquietudo  nocturna  3 virium  languor,  et  facilis 
defatigatio  3 vagae  horripilationes,  et  leviusculi 
febris  insultus  3 facies  pallida,  laxa,  inflata,  ni 
rubor  fugax  post  pastum  genas  tingat  3 somnolen- 
tia. Monuit  adhuc  Sydenhamus  aegros  hos, 
dum  tussiunt  molestum  capitis  dolorem  perci- 
pere , acsi  dissiliret.  Increscente  malo , crescit 
etiam  pulmonum  infarctus,  tenacem  que  pituitam 
excreandi  impotentia  3 unde  suffocati  pereunt,  qui 
plerumque  per  longum  tempus  excruciantur  aegri, 
vel  sub  apoplexiae  serosae  accessu  succumbunt. 
— Cadavera  hoc  morbo  peremptorum  pulmonis 
substantiam  jecinoris  adinstar  infarctam  et  duram, 
bronchia  muco  plena,  pleurae  adhaesiones,  visce- 
rumque abdominalium  emphraxes  demonstrant. 

c)  PNEUMONITIS  BILIOSA . 

Janscn,  Diss.  peripneumonia biliosa.  Goett.  1787. 

G 11  i d e 1 1 i , Diss.  de  plduritide  biliosa.  Vide  B u r s e r i i 

Instit.  med.  pract.  V.  IV.  §.  \ 12. 

* 

/j-17.  Complicatio  inflammationis  pulmonum 
cum  febre  biliosa,  cum  hepatitide,  aut  ejusdem 

es  felle  uberius  secreto  origo , illam  constituit 
pleuritidis  formam,  quam  gastricam,  et  in 
specie  biliosam  vocant.  Aestivis  praesertim 
diebus  , ubi  , praeter  epidemicae  constitutio- 
nis influxus,  polyclioliae  creandae  faventes,  simul 
et  potenter  irritantes,  ac  versus  pulm ornem  spe- 
cialius directi,  concurrunt  stimuli,  uti  venti  aqui- 
lonares,  imbres  frigidi,  repentinum  sudantis  cor- 
poris refrigerium,  cursitatio,  vel  equitatio  vento 
adverso,  hujus  anomaliae  haud  rara  animadver- 
tuntur specimina,  nunc  sporadica,  nunc  epidemi- 
ca. Idem  obtinet,  si  sub  regularis  pneumoniti- 
dis decursu  biliosum  principium,  majori,  quam 
par  est,  copia  extricatur,  uti  v.  g.  data  irae  vc- 
hementioris  occasione  j unde  morbo  primario  alie- 
nus quoque  imprimitur  character. 

418'  Combinando  symptomata,  quae  topi- 
cam  pulmonum  adfectionem  denotant,  cum  illis, 
quae  febri  bilioso  - inflammatoriae , sive  ardenti 
propria  esse  consuescunt,  (Y.II.  p.  22l)?  pneu- 
monitidis biliosae  diagnosis  absque  difficultate 
construi  poterit.  Speeiatim  inter  phaenomena 
eminentia  referuntur:  turgor  praecordiorum,  an- 
xietas, opp  ressio  pectoris  , tussis  sicca  et  mole- 
sta cum  paucis  sputis,  tenacibus,  glutinosis,  sub- 
flavis,  subcruentis,  nonnisi  per  magnum  cona- 
tum ejiciendis,  lingua  spurca  et  flavida,  sapor 
amarus , ciborum  fastidium  , irrita  vomendi  co- 
namina, sitis  permolesta,  vigiliae,  jactationes 
assiduae  5 ruinae  profunde  tinctae  cum  sedimen® 

to  lateritio  5 sudores  profusi  aridam  pellem  per 
vices  irrorantes  $ polycholiae  et  auriginis  plus 
minusve  intensae  vestigia  5 febris  ardens  eum  pul- 
sibus  mollibus.  Conjuncta  simul  hepatis  phlo- 
gosi,  hujus  quoque  signa  specialiora  concurrunt. 

4l Q*  Sive  saburra  biliosa  in  primis  viis,  sive 
hepatis  inflammatio  turgorem  pulmonalem  induxe- 
rim sponte  liquet  ab  hoc  — idiopathicum  non  statui 
malum , ac  proinde  aliorum' medicorum  exemplo, 
etiam  pneumonitide  m sympathicam,  vel 
con sensualem  dici  posse  (1),  Ex  ipsa  hacce 
originis  ratione,  sine  difficultate  colligitur , cur 
pneumonitis  biliosa  in  metamorphoses  organicas 
nonnisi  raro  nitatur,  et  ablato  bilis  stimulo,  vel 
hepatis  phlogosi  infracta  illico  componi  soleat,  et- 
enim vix  non  semper  simplicem  tantum  in  pulmo- 
nibus supponit  congestionem,  quae  ad  verae  in- 
flammationis potentiam  non  evehitur,  nisi  alia 
et  fortiora  simul  conspirent  incitamenta.  — Inde 
pariter  concipitur  dyspnoeae , dolorisque  minor 
gradus,  dyscrasiae  phlogisticae  minus  perfecta 
evolutio,  pulsuum  mollities > et  decubitus  sae- 
pissime in  utrumque  latus  sine  negotio  concessus. 

(l)  F.  Fr  anli,  Epitome.  Lib.  it.  §t  igQ. 

d)  PNEUMONITIS  NER  V O S A. 

Kreysig,  Commentatio  dc  peripneumonia  nervosa.  Lips. 

1796. 

Cappel,  de  pneumonia  typhode,  sive  nervosa.  Goetting. 

1798* 

420.  Phaenomena  inflammationis  pulmonum 

juncta  illis , quae  statum  nervosum , sive  syste- 
rna  nerveum  in  suis  functionibus  diversimode  lae- 
sum patefaciunt  , dant  ideam  de  p n e u moniti™ 
de  nervosa. 

42 1 • Hujus  anomaliae  genesis  sequentibus  con- 
cipitur modis:  l)  Vel  sub  decursu  pneumoniti- 
dis gravis  et  rebellis  vires  vitales  labi  incipiunt, 
symptomata  evolvuntur  nervosa,  atque  non  ob- 
stante febris  inflammatoriae  in  nervosam  transi- 
tu, primitivus  pulmonum  turgor  persistit.  2)  Vel 
causa  pneumonitidem  creans  eodem  tempore,  quo 
pulmonum  incitationem  topicam  exstimulavit,  uni- 
versalem dejecit , uti  exemplum  offerunt  vulnera 
pectoris,  effraeni  haemorrhagia  comitata.  3)  Vel 
sub  decursu  febris  nervosae  positivus  quidam  in- 
fluit stimulus,  qui  justo  majores  in  systemate  ca- 
pillari pulmonum  concitare  valet  reactiones.  4) 
Vel  temperamentum  sensile,  diathesis  spasmo- 
dica, erethismus  excessivus,  existens  quaedam 
nevrosis , uti  hysterismus  , dolores  diuturni , etc. 
particularis  illius  modificationis , quam  pneumo- 
nitis e vulgaribus  caeterum  causis  orta  offert,  ra- 
tionem praebent.  5)  Vel  denique  specificae  cau- 
sae, systematis  nervosi  functiones  laedenti  ea  si- 
mul inest  qualitas  , ut  pulmonum  incitationem 
sufflammare  possit,  uti  v.  g.  miasmati  typhoso. 

422*  fJro  diversa  hacce  nosogenia  etiam  pneu- 
monitis nervosa  diversam  offert  imaginem  , quae 
tamen  sub  duplici  considerari  potest  respectu:  l) 
Mox  enim  status  nervosus  a viribus  et  facuitatG 

bus  nervosis  citra  normam  incitatis  dependet,  N e- 
vrosthenia,  atque,  si  libera  earum  actio  impe- 
dita et  suppressa  fuerit , ideam  debilitatis 
nervosae  spuriae  largitur.  2)  Mox  a mani- 
festo efficientiae  nervosae  languore,  et  prostratio- 
ne reali  suam  originem  trahit,  Nevrasthenia. 

423-  Primo  in  casu  nulla  exstat  difficultas  syn- 
chronam  concipiendi  inflammationis , et  charac- 
teris nervosi  existentiam , cujus  clarissimum  et 
quotidianum  exemplum  offert  typhus  contagiosus. 
— In  altero  autem  aliqua,  saltem  primo  obtutu, 
sese  obtrudere  videtur  contradictio,  quae  tamen 
scrupulosiori  reflexione  facile  solvitur.  Princeps, 
quod  moveri  posset,  dubium  est:  quommodo  lan- 
guente per  totum  organismum  incitatione  , topi- 
cae in  pulmonibus  incitationis  augmentum  eodem 
tempore  subsistere  potest  ? Ptespondetur : Etiam 
sub  maxima  virium  prostratione  et  debilitate  sem- 
per  adhuc  continuat  processus  vitalis,  ac  proinde 
irritabilitas  remanet,  utut  minus  vivida  5 quo 
posito  persistit  facultas  in  stimulos  externos  rea- 
gendi,  et  dum  fortiores  sunt,  majores  quoque  re- 
actiones opponendi.  Ergo  etiam  sub  maxima  de- 
bilitate inflammationes  prius  evolutae  continuare 
f2t  recentes  oriri  possunt.  Negari  tamen  nequit, 
hasce  cum  debilitate  incedentes  phlogoses  mino,- 
rem  semper  intensitatem  , decursus  rationem  par- 
ticularem, symptomata  quaedam  insolita,  ac  in 
proprias  terminationes  nisum  ostendere,  quin  ideo 
u §>  t h enica  e sive  passivae  inflammationis  no- 

mine  insigniendae  veniant , sanae  rationi  et  ex- 
perientiae contrario.  Ipsa  igitur  pneumonitis  ner- 
vosa semper  est  activa,  inflammatio  nempe  in 
subjecto  febrili  debilitate  adfecto,  et  quampri- 
mum turgor  pulmonum  activus,  increscente  sem- 
per debilitate  , in  passivam  congestionem  abit, 
inflammationis  idea  evanescit,  nullusque  alius, 
quam  liquationis  exitus  concipi  poterit. 

424*  Constantiora,  queis  nervosa  pneumoni- 
tis distingui  solet,  phaenomena  sunt : oppressio 
pectoris,  anxietas  intolerabilis  5 jactatio  5 aestus 
intestinus  3 spiritum  ducendi  insignis  difficultas, 
tussis  cum  sputis  aegre  ejiciendis,  doloris  prius 
existentis  cessatio  3 dolosa  euphoria  3 deliria  noc- 
turna 3 vertigo  3 oculorum  acies  imminuta  3 lin- 
gua arida  et  tremula,  sitis  flagrans  3 abdominis 
meteorismus  3 cutis  sicca3  urens  calor  3 animi  de- 
liquia 3 subsultus  tendinum  3 vox  debilis,  vel  apho- 
nia 3 virium  jactura  3 decubitus  neglectus  3 pul- 
sus valde  frequentes,  molles,  quandoque  debi* 
les  3 dyscrasia  sanguinis  phlogistica  exstincta. 

425*  Quandoque  peripneumonia  nervosa  epi- 
demicae constitutionis  sobolem  sistit.  Accidit  nem- 
pe, ut  subintrante  tepore  verno,  favente  rn  a la- 
bia atmosphaerae,  vel  etiam  bruma  minus  acriter 
saeviente,  praesertim  dum  epidemiae  stationariae 
genius  mutatur,  peripneumoniae  frequenter  evol- 
vantur, quae  ab  initio  regulariter  decurrunt,  sed 
brevi  in  febris  nervosae  speciem  transeunt , ma^ 
xime  si  debita  in  venaesectione  repetenda  cautela 

omittitur.  Talis  fuit  peripneumonia  epidemica, 
quam  suo  tempore  Hux  liamus  observavit  (u. 
Similis  vertente  armo  1820;  et  ineunte  anno  1021 
nobis  Ticini  visa  est. 

(0  Opera  med.  physica  II.  p.  l68' 

/4.26»  Pneumonitis  nervosa,  quae  febris  ty- 
phosae  comitem  sistit,  illis  phaenomenis,  quae 
asthenicum  statum  indicant,  saltem  in  principio, 
destituitur,  ac  specificis,  ad  specificum  illud  fe- 
brium genus  referendis,  symptomatibus  stipatur. 

e)  PNEUMONITIS  SEPTICA . 

E 1 s n e r , Diss.  de  pneumonia  putrida.  Regioni.  1791* 

427-  Copulam  inflammationis  pulmonum  cum 
peculiari  illa  diathesi  pathologica,  quae  characte- 
rem putridum  constituit , peripneumoniam 
putridam,  septicam,  sive  malignam  vo- 
cant practici,  ab  eximio  Huxhamo  sueta  sua 
claritate  depictam  (1)* 

, (i)  Huxhami,  Opera  physico  - medica  II.  p.  170. 

428-  Hujus  peripneumoniae  duas  praesertim, 
habito  originis  respectu,  species  distinguere  li- 
cet: 1)  Vel  sub  decursu  febris  pulmonariae  in- 
flammatoriae dyscrasia  sanguinis  phlogistica  in  op- 
positam vertitur  conditionem,  sive  septicam,  col- 
Jabentibus  eodem  tempore  viribus,  quod  nunc 
generalium  potentiarum  deprimentium  concursu, 
humorum  jactura,  victu  pravo,  therapia  perver- 
sa, animi  desponsione,  — nunc  specificis  sepsi, 
et  liquationi  faventibus  influxibus,  uti  abusu  mer? 

eurii  ve!  nitri , mephitide  , miasmate  pestilentia» 
Ii  effici  potest.  2)  Vel  sub  decursu  febris  putri- 
dae simplicis  , positivis  stimulis  expositus  aeger, 
pulmonum  inflammationem  contrahit,  quae  ta- 
men in  gratiam  praeexistentis  characteris  septici 
peculiarem  induit  formam,  atque  essentiali  in  li- 
quationem et  sphacelum  nisu  notatur. — Ex  h ae- 
ce nosogenia  liquet,  pneumonitidem  et  characte- 
rem putridum  nunquam  coetfectum  ejusdem  cau- 
sae esse,  sed  duplicis  generis  prophases  supponere. 

42Q.  Pneumonitidis  septicae  ab  aliis  specie- 
bus  disparitatem  indicant:  virium  prostratio  sum- 
ma , capitis  temulentia,  deliria,  vigilia,  animi 
demissio,  leipothymiae , pallor  et  squalor  faciei, 
lingua  arida  et  fusca,  sitis  extingui  fere  nescia 
cum  desiderio  acidorum,  halitus  oris  teter  3 pectus 
oppressum  3 tussicula  rara,  cum  sputis  graveolen- 
tibus , parcis,  caenosis,  cruentis  3 respiratio  dif- 
ficilis , anxia,  stertorosa3  inquietudo  continua  3 
sanguis  eductus  gelatinosus , dissolutus:  pulsus 
molles,  exiles,  quandoque  naturalibus  tardiores 3 
petecehiae  aut  vibices  3 frigus  extremorum,  su- 
dores profusi  et  viscidij  diarrhoea  in  voluntaria  3 
urinae  turbidae  et  nigrae  3 mors  praeceps,  ac 
saepe  improvisa,  mox  suffocat iva  , mox  sy  neopa- 
lis.  Quae  cum  typho  putrido,  aut  pestilentiali 
incedit  pneumonitis,  specificis  ejus  signis  juncta, 
uti  exanthemate  miiiformi,  capitis  stupore , bu- 
bonibus et  anthracibus,  absque  ulla  difficultate 
dignoscitur. 

430.  Quo  magis  character  putridus  evolvitur, 
eo  magis  quoque  defatiscunt  symptomata  reac- 
tionis phlogisticae  in  pulmonibus,  ac  demum 
prorsus  exstinguuntur  ea  ratione,  qua  inflamma- 
tio in  passivam  congestionem  cum  liquationis  et 
gangraenae  momentaneo  metu  mutatur. 

451.  Pessimam  hancce  pneumonitidis  anoma- 
liam , quae  ideo  etiam  maligna  vel  perni- 
ciosa dicitur,  quidam  Medici  epidemicam  ob- 
servarunt. Ejusdem  quoque  ingenii  fuisse  vide- 
tur funesta  illa  pestilentia,  quae  ab  anno  1348 
ad  1550  Europam  peragravit,  atrae  mortis 
nomine  nota. 

DIVISIONES. 

432«  Juxta  solitum  divisionum  scholastica- 
rum tentipellium  pneumonitis  in  primariam  et 
secundariam,  idiopathicam,  sympto- 
maticam, et  consensu  ale  m 3 in  acutam 
et  chronicam^  sp  ora  dicam  et  epidemi- 
cam} simplicem  ct  complicatam}  ma- 
nifestam et  occultam  distingui  poterit. 
Longe  majoris  vero  valoris  practici  est  divisio 
pneumonitidis  in  regulare  m et  ano  m ala  m, 
atqn e h u jus  denuo  in  nervosam,  septica  m, 
biliosam  et  notham,  porro  in  p h 1 e g m o- 
nosa  m et  specifica  m , atque  hujus  in  c a- 
t a r r h a i e m , rheumaticam  et  mias  m a t i- 
c a m.  Inde  saltem  praeter  indolem  generalem 
et  formam  morbi,  simul  et  indoles  specialior  de- 

terminatur,  quae  therapiam  modificare,  ac  sin- 
gulis casibus  adaptare  jubet. 

CAUSAE. 

433-  Quemadmodum  aetate  tenera  in  orga- 
nis, quae  vegetationis  processui  praesunt,  ma- 
jor ad  phlogoses  cernitur  proclivitas  5 ita  aetate 
juvenili  et  adulta  ea  ratione,  qua  perfectio  ani- 
malis, et  irritabilitatis  character  potentius  evol- 
vitur, majorem  in  pulmonibus  et  corde  esse  de- 
bere in  eundem  statum  pathologicum  pronitatem 
sine  difficultate  colligitur. 

434.  Praeexistente  qualicumque  dispositio- 
ne facilior  omnino,  caeteris  paribus,  erit  pneu- 
monitidis genesis.  Praecipua,  quae  hancce  op- 
po  r tu  n itate  m fovent , momenta  sunt : mala 
thoracis  conformatio,  sive  congenita,  sive  adqui- 
sita,  uti  gibbus,  scoliosis,  lordosis,  et  praeser- 
tim habitus  sic  dictus  phthisicus,  quem 
distinguunt  sternum  planum,  scapulae  alatae, 
statura  procera,  collum  longum,  fibra  delicata, 
genarum  floridus  rubor,  venarum  varicositas,  in- 
genium praecox,  praeceps  corporis  incremen- 
tum 5 - — denegata  pulmonum  sub  corpore  saepe, 
ac  diu  incurvato  explanatio,  quo  prae  aliis  certa 
opificia,  ut  illa  sartorum  et  sutorum,  ac  prava 
corporis  gestatio  conferunt 5 pulmonis  contextus 
tener,  et  sensihilitas  excessiva,  unde  major  re- 
ceptivitas,  et  facilis,  minima  causa  data , turgorj 
ejusdem  organi  incitatio  crebrius  et  vehemen- 

inis,  quam  par  est , exaltata  per  cursum,  clamo- 
rem,  cantum,  per  exercitia  musculorum  pecto- 
ralium, uti  sub  jaculatione,  mallei  ductione; 
evacuationes  habituales  suppressae,  catamenia ; 
haemorrhoides,  epistaxis  , venaesectionum  sue- 
tarum neglectus 5 vitia  organica  in  pulmonibus, 
tubercula,  concretiones,  ulcera  ) vita  lauta)  ab- 
usus spirituosorurn , et  aromatum  ; hyems  et  cli- 
ma boreale  ) viscerum  abdominalium  congestio- 
nes et  infarctus. 

455-  Ubi  plura  momenta  disponentia  concur- 
runt , vel  ad  altiorem  evehuntur  potentiam,  per 
se  sola  quasi  pneumonitidi  producendae  idonea 
redduntur)  tunc  enim  quotidiani  et  alias  indif- 
ferentes stimuli,  rerum  utpote , quae  nos  cir- 
cumdant, ac  ad  sustinendum  processum  vitalem 
absolute  requiruntur,  influxus,  pro  excitandis 
reactionibus  morbosis  sufficiunt. 

436-  C au  sis  excita  n t i b u s adnumeran- 
tur:  i)  Potentiae  mechanicae  in  pectus, 
vel  in  ipsos  pulmones  immediate  directae  ) ictus, 
vulnera,  costae  fractae)  corpora  peregrina  una 
cum  aere  pulmonibus  adtracta , praesertim  pul- 
vis silicum  contritorum  atmosphaeram  inquinans  ; 
inde  derivat  tanta  peripneumoniae , ejusque  fata- 
lium exituum  frequentia  inter  molinarios , lapi- 
cidas, et  incolas  urbium  vastarum,  inde  adeo 
numerosa  ejusdem  labis  inter  pelliones,  interque 
illos,  qui  linum  carminant,  exempla  — 2)  Irri- 
t a m e n 1 a clie  m i c a per  fistulam  spiritalem 

absorpta,  quorum  nonnulla,  praeter  solitum  in- 
citationis in  libra  viva  augmentum,  specificas  si- 
mul in  sanguine  allevationes  producunt,  ejus  ut- 
pote  oxysin  promovendo,  uti  sunt  vapores  sul- 
furei,  metallici  , diversae  species  fluidorum  gasi- 
formium  , gas  acidum  nitrosum,  fluoricum,  mu- 
riaticum, aer  atmosphaericus  vario  titulo  vitiatus, 
nimia  oxygenis  copia  scatens,  acribus  principiis 
foetus:  inde  crebrae  et  graves  peripneuoiomae 
illorum,  qui  nicotianae  praeparandae,  piperi  con- 
tundendo, aliisve  operationibus  chymicis  et  phar- 
maceuticis insudant  5 spirituosa  et  aromatica  ge- 
nerosis absumpta  dosibus.  — 3)  Potentiae 

dy  na  mico- cos  micae  et  te  llu  ricae,  rpiae 
immediatum  in  systema  arteriosum  et  specialius 
in  pulmones  exerunt  influxum,  ita  calor  excessi- 
vus  foci  refrigerato  corpore  exceptus,  vel  vero 
frigus  acre  aestuanti  repentine  admissum  ; unde 
pistoribus,  coquis,  fabris  ferrariis,  et  illis , qui 
ferrum,  vel  vitrum  in  ustrinis  igne  urgent,  adeo 
familiaris  esse  solet  5 porro  eiectricitas  positiva, 
venti  aquilonares,  Caccias,  — 4)  Incita  me  n- 
ta  dynamico-organica,  contentiones  orga- 
norum respiratoriorum  immodicae  et  diutius  con- 
tinuatae, cantus,  clamor,  vagitus,  vociferatio, 
tibiarum  flatus;  exercitia  corporis  vehementia, 
saltus,  ponderum  gestatio,  cursus  — venio  praeser- 
tim adverso,  tussis,  vomitus,  labores  duri,  sub 
quibus  musculi  pectorales  ad  violentas  et  repe  ti- 
nas contractiones  intenduntur.  His  omnibus  or- 

gasmus  humorum  incitatur  , atque  major,  dato 
tempore,  pulmones  permeare  et  oxydationis  pro- 
cessui supponi  cogitur  sanguinis  unda, 

437.  Concursui  plurium  potentiarum  cosmi- 
carum et  telluricarum  peripneumoniae  tem- 
pore hyemali  frequentiores , et  plerumque  epi- 
demicae suam  originem  debent,  aer  enim  fri- 
gidus , praeter  quod , posita  eadem  quoad  spa- 
tium extensione  (eodem  nempe  volumine,  in  com- 
paratione cum  aere  calido),  majorem  contineat 
oxygenis  copiam , tensionem  electricitatis  magis 
positivam  agnoscit 5 motum  eapropter  organicum 
potentius  incitat  , factoris  praesertim  contractivi 
energiam  exaltando , sanguinisque  oxysin  aequo 
plus  promovet.  Ad  proprium  et  quidem  ignotum 
recurrere  principium  epidemicum  , quod  genesi 
pneumonitidis  faveret,  omnino  superfluum  cen- 
semus. Neque  subscribere  vellemus  Professoris 
Bambergensis  (1)  effatum : frigus  unicam  esse  ve- 
rae peripneumoniae  prophasin. 

(1)  Marcus,  Entwurf  cincr  speciellen  Therapie*  2 Th. 

§•  949* 

438.  Pneumonitidem  secundaria  m , eam- 
que  plurimum  chronicam  inducunt  et  fovent  vi- 
tia pulmonum  organica,  vomicae,  ulcera,  tuber- 
en  t a , steatoses  , concrementa  calculosa,  concre- 
tiones 5 metastases  et  metaschematismi  aliorum 
morborum,  v.  g.  podagrae.  Symptomaticam 
denique  , vel  sympathicam  peripneumoniaiti  ex 
inflammationibus  organorum  vicinorum,  pleurae, 

cordis,  diaphragmatis,  hepatis,  tracheae,  vel  ex 
stimulo  saburrali,  bilioso  aut  verminoso,  haud 
infrequenter  nasci  videmus.  — Vicissitudines  at- 
mosphaerae,  ac  laesa  inde  cutis  functio  ad  pneu- 
monitidem  catarrhalem,  vel  rheumaticam,  mias- 
mata  specifica  ad  pneumonitidem  typhosam,  vel 
morb iliosam  referri  debent. 

TERMINATIONES. 

IN  S\  LU  TEM. 

439.  Pneumonitis  in  sanitatem  abit  sub  concur- 
su circumstantiarum  resolutioni  faventium,  quas 
inter  principem  mentionem  merentur  : subjecti 
constitutio  bona  5 malae  conformationis , vitio- 
rumque organicorum  absentia  5 causae  minus  vio- 
lentae , dynamicae  5 morbus  levior  , aut  saltem 
recens , regularis  et  simplex  5 adaequata  medela 
et  prompte  adhibita  y crises  salutares. 

440.  Modus  optatissimus,  quo  perfecta  sa- 
lus obtinetur,  est  mediante  resolutione  be- 
nigna, morbosa  utpote  pulmonum  conditione 
evanescente  ita , ut  pristina  restituatur  organi  in- 
tegritas 5 quo,  praeter  artis  succursum,  vigentis 
processus  vitalis  medicatrices  conatus  principem 
contribuunt  symbolam. 

441.  Lysis  simplex  raro  observatur  5 multo 
frequentiores  et  efficaciores  sunt  crises  evacuato- 
riae , mox  idiostaticae,  mox  apostaticae  , solitis 
periodis  subortae,  die  utpote  quinta,  septima,  no- 
na, undecima,  vel  ad  summum  decima  quarta,  et 

quidem  cum  levamine  vel  prompto  , vel  gradario, 
repetitis  explosionibus  adducendo.  — inter  eva- 
cuationes criticas  idiostaticas , anacath  arsis, 
inter  apostaticos  diarrhoea,  d i u r e s i s , et 
eph id  rosis  primum  tenent  locum.  Quibus  au- 
tem sub  circumstantiis  et  modificationibus  plus 
minusve  solemnis  levaminis  causam  sistere  soleant, 
et  qualibusnam  dotibus  gaudeant , oportet,  ut 
criticae  vocari  possint , modo  exponendum  erit. 

442-  Paucae  vel  nullae  peripneumoniae,  incom- 
parabilis ait  Huxham,  sine  libera  et  copiosa 
excreatione  bene  terminantur  5 haec  enim  est  cri- 
sis horum  morborum  naturalis,  ut  Hippocra- 
tes omnesque  acutiores  adnotaverunt  medici. 
Distinguunt  autem  anacath  ars  in  criticam 
sputa  mucosa,  homogenea,  crassa,  figurata,  ex 
albo  flavescentia  , puriformia  (cocta  passim  no- 
minata), absque  difficultate,  morbo  jam  maturo,  et 
cum  solamine  conspicuo  ejecta,  copiosa.  Etiamsi 
striis  sanguineis  mixta  forent  , flavo  - rubescentia 
( zrvsXov  vCpco[iov  Hipp.),  critica  esse  possunt, 
et  solent,  dummodo  sub  eorum  secessu  morbus, 
unacum  suis  satellitibus  decrescat.  — Sputis  be- 
neficis opposita  sunt  sic  dicta  cruda,  aquosa, 
vel  albuminis  ad  instar  ductilia,  parca,  cruenta, 
variegata,  crocea,  difficulter,  ct  cum  symptoma- 
tum exacerbatione  secedentia,  spumosa.  Origo 
spui  orem  criticorum  explicatur  e fomite  lympha- 
tico - plastico  , quo  turgidus  et  inflammatus  sca- 
tuit  pulmo,  versus  bronchialem  superficiem  urso, 

per  specificam  membranae  mucosae  organisatio- 
nem  in  mucum  converso , et  per  incitatam  ejus- 
dem actionem,  superatis,  quae  in  principio  op- 
ponebantur, obstaculis,  majori  copia  eructato. 

443.  Ea  sub  rerum  positione , ubi , propter 
materiem  admodum  plasticam,  vel  infractam  mem- 
branae mucosae  bronchiorum  facultatem  assimi- 
latricem,  supra  citata  in  mucum  conversio  fieri 
nequit,  lymphaticus  ille  fomes  sulfuratus  coagu- 
latur , ac  in  polyposa  concrementa  cry- 
staliisatur , formam  ramorum  bronchialium  reti- 
nentia. His  feliciter  separatis,  sanitas  restitui  om- 
nino poterit  : pertinaciter  autem  adhaerentibus, 
et  non  solvendis , suffocatio  sub  ipso  actu  critico 
succedit.  En  specimen  criseos  idiostaticae 
erroneae,  non  quoad  locum  secretionis  fac- 
tae, sed  quoad  qualitatem  materiae  secretae. 

444-  Eodem  tempore,  quo  turgidus  pulmo 
abundantem  fomitem  plasticum  per  superficiem 
bronchialem  uberiori  anacatharsi  eliminare  niti- 
tur, etiam  per  alia  emunctoria  beneficae  subna- 
scuntur explosiones  (crises  apostatieae) , quae  ad 
febris  comitis  solutionem  praeprimis  concurrunt. 
Urinae  videlicet  secedunt  copiosae,  post  mic- 
tum turbidae,  hypostasin  praecipitantes  albidam 
vel  roseam,  homogeneam,  furfuraceam  et  levem. 
Itidem  sudores  extricantur,  subacidi,  vapo- 
rosi, omnium  primo  in  fronte  conspicui,  serius 
per  totum  corpus  aequabiliter  diffusi , cum  aegri 
manifesto  solalio. 


L FEBRES  IN  FLAMMAT  ORI  AE 


445.  Peripneumoniae  per  diarrhoeam  so- 
lutio , rarior  esse  solet,  nisi  colluvies  gastrica  in 
connubio  fuerit.  Aeque  rara  sunt  profluvia  san- 
guinis critica  per  nares,  per  uterum,  per  anum  5 
atque  levamen  inde  obtentum  potius  restitutae  eva- 
cuationi habituali  in  acceptis  referendum. 

446*  Certissima  signa , mos  adlatas  excre* 
tiones  vere  criticas  fuisse,  praebent:  symptoma- 
tum , praesertim  graviorum  , decrementum  plus 
minusve  promptum,  et  reciproca  functionis  pul- 
monum oppressae,  varioque  titulo  laesae  in  pri- 
stinum restitutioj  compositae  eodem  tempore,  quae 
per  universum  systema,  maxime  arteriosum  ex- 
canduerunt, turbae. 

447.  Pneumonitis  symptomatica  et  sympathi- 
ca, ac  inter  caeteras  illa , quae  ab  organicis  pul- 
monum metamorphosibus  pendet,  utut  criticis  pe- 
nitus non  destituatur  moliminibus,  haec  tamen 
adeo  languida  manifestat,  ut  vel  prorsus  nullum, 
vel  solummodo  transitorium  adpareat  levamen. 
Quo  gravior  e contrario  esse  solet  inflammatio, 
maxime  idiopathica,  nullisque  anomaliis  a suo  de- 
flexa tramite  (dummodo  per  causas  traumaticas 
unitas  partium  soluta  non  fuerit),  eo  solemniores 
observantur  conatus  critici. 

IN  ALIOS  MORBOS. 

448 . Inter  cuncta,  quae  inflammationi  ge- 
xieratim  competunt , consectaria , vix  nilum  exi- 
stit,  quod  pneumonitidi  alienum  dici  posset.  Sub 

iisdem,  quae  phiogoseos  majorem  nisum  in  hanc 
illamve  successionem  determinare  consuescunt, 
conditionibus,  etiam  pneumonitis  pervicax,  quae 
solvi  recusat,  varium  petit  exitum»  Ad  hujus  di- 
versitatem vero  plurimum  confert:  diathesis  sub- 
jecti aegrotantis,  causa  praegressa , epidemiae 
genius,  inflammationis  vehementia,  anomaliae 
sub  decursu  evolutae,  complicationes,  prava  me- 
dendi methodus , atque  substrati  adfecti  ratio  $ 
aliter  enim  inflammatio  parenchymatis,  aliter  illa 
membranae  serosae  terminatur. 

44Q-  Posthumis  organicis , ceu  frequentiori- 
bus,  accensenda  sunt  suppuratio,  exulce- 
ratio, hypoclepsis,  et  sciero m a.  In- 
ter dy namica  congestionem  simplicem, 
erethismo  et  chronica  tussicula  nuptam  memo- 
rasse sufficit,  quam  peripneumoniae  lentae  sub 
nomine  jam  alibi  indicavimus. 

SUPPURATIO. 

Triller,  Programma  de  differentia  vomicarum  operta- 
rum, et  apertarum.  Viteb.  1769* 

Boehmer,  Diss.  de  vomica  pulmonum.  Jen.  1781. 

450.  Pulmones  eminentem  nisum  in  liquatio- 
nem purulentam  manifestant,  quo  eorundem  tex- 
tura cellulosa  et  vascularis,  sanguinis  recenter 
oxydati  redundantia,  atque  incitationis  arterio- 
sae summa  energia  plurimum  contribuunt.  Inde 
quoque  patet,  cur  phlegmone,  quae  in  paren- 
chymate sedem  figit,  saepius  ac  aliae  phlogoses 
suppuratione  terminari  soleat,  et  cur  e contrario 

pneumonitis  rheumatica  ad  serosum  limitata  puh 
monis  amiculum,  vix  unquam  liuncce  exitum  petat. 

451.  Quae  metum  suppurationis  in  pulmo** 
nibus  secuturae  incutiunt,  signa  sunt : prava  tho- 
racis architectura,  habitus  phthisicus  5 causae  prae- 
gressae violentae  non  amovendae,  vel  quibus  ae- 
ger repetitis  vicibus  exponitur  3 morbus  gravis, 
erga  generosam  meti  10 dum  antiplilogisticam  re- 
bellis, diebus  criticis  non  solutus,  in  alterum 
cyclum  septenarium  porrectus.  Primum  suppu- 
rationis germen  nunc  tertio  , nunc  quinio  , vel 
septimo,  raro  tardius,  nunquam  tamen  ultra  de- 
cimum quartum  diem  formari  solet. 

452-  Factam  suppurationem  indicant  horri- 
pilationes recentes,  morbo  jam  ad  fastigium  adul- 
to , incrementum  febris,  calor  mordax,  sitis  per- 
magna, genarum  rubor  circumscriptus,  ardor  in 
volis  manuum,  sudores  profusi  non  levantes,  eo- 
rundem symptomatum  omni  vespera  renovatio, 
pulmonum  functio  pertinaciter  laesa,  ac  reliqua 
symptomata  thoracica  notabiliter  exasperata,  dys- 
pnoea, anhelitus,  anxietas,  praecipue  post  pa- 
stum et  motum,  decubitus  in  alterutrum  latus 
difficilis , pectoris  oppressio , sensus  plenitudinis 
et  caloris  intestini,  tussis  sicca  et  summe  molesta, 
oedema  in  thorace  et  carpo  lateris  patientis,  tor- 
por brachii.  Crescente  puris  secretione  etiam  re- 
productionis  languor  succedit,  atque  tunc  p h t h i- 
S c .os  pulmonalis  exordium  habetur. 

4 5 o » V omic  a p ulm oii u m triplici  p J e 1 u m q u e 

modo  terminari  solet : I.  Volumine  in  dies  aucto* 
praesertim  dum  superiorem  obsidet  pulmonis  par- 
tem* et  rumpi  cunctatur*  angorem  et  dyspnoeam 
eum  in  modum  auget,  ut*  sublato  respirationis 
et  circulationis  munere,  aegrum  vel  suffocet,  ve) 
apoplexia  letliali  e medio  tollat. 

454«  II  Vel  maturum  apostema,  ruptis,  vel 
corrosis  parietibus*  contentum  liquorem  purulen- 
tum bronchiis  infundit  * tussi  repetita  magisque 
intenta  excernendum,  — nisi  admodum  copiosa 
et  repentina  nascatur  inundatio*  dormientes  quan- 
doque improvise  enecans  aegros , — quod  prae- 
sertim sub  motibus  corporis*  screatu*  vocifera- 
tione* risu*  tussi,  aliove  nisu  contingit.  Faven- 
tibus subjecti  constitutione  bona*  morbo  recente 
et  rite  tractato*  suppurationis  indole  plastica,  ejus- 
que  minori  extensione,  pure  utpote  candido,  den- 
so * odoris  experte*  et  striis  sanguineis  notato, 
rupta  vomica  quandoque  consolidationem,  salutis- 
que restitutionem  admittit.  Quod  si  vero  his  con- 
traria contingant , si  nempe  thorax  male  confor- 
matus , totus  corporis  habitus  ad  phthisicum  in- 
clinans, si  phlogosis  pulmonum  recidiva*  neglec- 
ta* gravissima*  per  majorem  organi  ambitum  ex- 
tensa*  cum  dy  seras  i is  complicata*  si  plures  vo- 
micae eodem  tempore  factae*  si  loco  puris  blandi 
liquor  mucoso  - saniosus  * virescens,  luridus,  li- 
vidus et  foetens  effertur  (liquatio  saniosa  pulmo- 
num), si  phaenomena  respirationis  laesae  indi  es 
augentur*  febris  que  ardens  pertinaciter  continuat, 

omnis  sanationis  spes  evanescit}  atque  aeger, 
suborta  tali  pacto  phthisi  pulmonali,  ad  inevitabi- 
lem citius,  tardiusve  progreditur  metam. 

455-  III.  Vel  tandem  rupta  pulmonum  pyo- 
cystis  contentum  liquorem  purulentum  , vel  sa- 
niosum in  pectoris  cavum  eructat,  atque  conti- 
nuante secretione  morbosa  iliud  , quod  pleuram 
a pulmone  separat,  spatium  implet 5 empyema 
aptius  pyothorax.  Rarius  in  cavum  mediasti- 
ni, pericardii,  vel  plane  in  abdomen,  corroso 
diaphragmate,  similes  fiunt  effusiones.  Quando- 
que fluctuans  extrorsum  inter  duas  costas  promi- 
net tumor,  quo  rupto,  praeter  pus,  etiam  aer 
inspiratus  exire  visus  est.  Sub  simili  rerum  po- 
sitione sanitas  vix  unquam  restitui  potest,  quum 
adeo  gravis  pulmonis  destructio  pristinam  integri-? 
tatem  recuperare  vetat. 

HYPOCLEPSI5. 

456*  Sub  gravissimae  pneumonitidis  decur- 
se , praesertim  dum  critica  evolvuntur  molimina, 
obstaculo  vero  quodam  invento  si  salubris  interci- 
pitur anaeatharsis , repentina  non  raro  in  alteru- 
trum , vel  utrumque  pectoris  cavum  nascitur  hu- 
moris serosi , lymphatici , aut  puriformis  tran  s« 
s u d a t i o , et  effusi  o. 

457.  Diagnosis  summe  fatalis  hujus  exitus, 
cui  etiam  hydro  t horaeis  acuti  nomen  tri- 
buitur , desumi  poterit : ex  symptomatum , quae 
Characterem  febris  inflammatorium,  topicamquq 

plilo  gosin  constituebant,  manifesta  remissione, 
respirationis  contra  difficultate  superstite , imo 
aucta,  thorace  fere  immobili,  oppressione  et  an-? 
xietate  maxima,  sputis  parcis,  crudis,  vel  omni 
anacatharsi  derepente  suppressa , siti  flagrante, 
urinis  parcis , cute  sicca , oedemate  thoracis  et 
brachii  alterius  utrius  , ejusdemque  torpore  5 ex 
pallore  et  leucophlegmatia  universali,  pulsibus 
facile  inaequalibus,  contractis,  e erasi  demum 
sanguinis  emissi  in  contrarium  tendente  statum, 
crusta  enim  phlogistica  minus  tenax  et  densa,  po- 
tius gelatinosa , placenta  exigua  , principii  con- 
tra serosi  abundantia  observatur.  Quandoque  mi- 
rificam cordis  et  arteriarum  pulsationem  fune- 
stum huncce  exitum  derepente  subortum  comita- 
ri vidimus.  In  casibus  dubiis  etiam  percussio 
thoracis,  ad  mentem  Auenbruggeri  institu- 
ta (1),  vel  exploratio  ope  Stethoscopii  recenter 
propositi  (2)  tentari  posset. 

(1)  Auenbr  ugger,  inventum  novum  ex  percussione  tho- 

racis , ut  signo  , abstrusos  interni  pectoris  morbos 
detegendi.  Vindob.  1763* 

(2)  Laennce,  sur  rauscultation  mediate,  ou  traite  de 

diagnostic  des  maladies  des  poumons  ete*  Paris 
1819. 

458-  Conditiones  potiores,  sub  quibus  pneu- 
monitis in  hypoclepsin  nititur,  sunt:  inflamma- 
tio pulmonis  gravissima,  versus  internam  prae- 
sertim superficiem  protensa,  contemporanea  pleu- 
rae passio  (pleuro  - pneumonitis);  vires  valde  sup- 
pressae 3 conamina  reactionis  vitalis , quae  defn 

nitis  periodis  concitantur , insufficientia , crises 
proinde  imperfectae,  praepeditae  5 existentes  pleu- 
ram inter  et  pulmonem  adhaesiones;  sputorum 
suppressio,  diatheseos  sanguinis  ph  logisticae  in 
hydropicam  conversio $ venaesectiones , sive  ex 
necessitate,  sive  ex  imperitia,  nimis  largae  et  repe» 
titae $ abusus  nitri  5 constitutio  aegri  in  hydropem 
prona  3 temperamentum  phlegmaticum,  textura  or- 
ganismi laxa,  viscerum  abdominalium  stases. 

45Q.  Quae  derepente  diebus  criticis  efficitur, 
colluvies  serosa  nil  aliud,  nisi  crisin  erro- 
neam quoad  locum  et  materiam,  constituit, 
quod  tanto  magis  confirmat  constans  inflamma» 
tionis  decrementum  fatalem  huncce  exitum  se- 
qui visum  , atque  pulmonum  conditio  in  cadave- 
ribus hac  ratione  defunctorum  invenienda  $ sae- 
pe saepius  enim  nulla  inflammatorii  processus 
praegressi  indicia  deprehenduntur,  sed  collapsus 
pulmo  copioso  innatat  latici  seroso.  Ph  logos  is 
formatione  producti  recentis  quasi  exhauritur. 

460.  Quandoque  debitis  sub  auxiliis  effusi  li- 
quoris resorptio , et  sanitatis  restitutio  obtinetur, 
multo  crebrius  vero  cita  suffocatione  perimuntur 
aegri.  Praeter  materiae  pleuram  inter  ct  pulmo- 
nis velamentum  collectae  copiam,  majus,  minus- 
ve  periculum  etiam  ab  ejusdem  qualitate  pendet 5 
serum  enim  simplex  facilius  resorbetur , quam 
puriforrne,  floccosum  , et  lymphaticum. 

46  i-  Eadem  ratione,  qua  pneumonitis  favente 
hiimorum  in  liquationem  hydropicam  nisu  trans- 

sudationem  serosam  et  hydrothoracem  acutum  in- 
vitat ; ita  continuante  sanguinis  coagulabilitatc 
in  hypoclepsin  lymphatico  - plasti- 
cam tendit , unde  a d !i  a e s i o n e s morbosae 
pulmonum  cum  pleura  contigua , etpseudo- 
membranae  originem  suam  trahunt. 

462.  Concretiones  nunc  partiales , nunc 
magis  extensae  esse  solent,  ita  quidem,  ut  n 011- 
nunquam  pulmone  parietibus  thoracis  undiqua- 
que  pertinaciter  adhaerente,  omne  aboleatur  spa- 
tium intermedium.  Superficies  pulmonis  autem 
mox  immediate  ad  gluti  natur  pleurae,  mox  me- 
diante membrana  recenter  producta  nectitur,  cu- 
jus denuo  varia  esse  consuescit  extensio,  crassi- 
ties , et  cohaesio.  Quandoque  totus  pulmo  novo 
veluti  amiculo  cinctus  invenitur  in  cadaveribus 
gravissima  pneumonitide  peremptorum , quo  in 
casu  atrocissimi  dolores  pleuritici  praecedere  so- 
lent. Ad  ejusmodi  posthumi  genesim  utriusque 
superficiei  sibi  invicem  nexae  inflammationem  ne- 
cessariam fuisse  , jam  alibi  (Vol.  II.  §.541)  nota- 
vimus. 

4b3.  Symphysis  pulmonis  cum  pleura  certis 
signis  quidem  determinari  nequit  ; suspicari  ta- 
men eam  majori  cum  probabilitate  licet:  si  dolor 
urget  fixus,  aut  sensus  tensionis,  et  distractio- 
nis, sub  minimo  motu,  orgasmo  sanguinis  inci- 

talo,  corporis  certa  inclinatione  increbescens; 
si  tussicula  molestat  sicca,  comite  dyspnoea  chro- 
nica; si  plenaria  pectoris  expansio  praepeditur, 


/ 


ao6 


I.  FEBRES  INFLAMMATORIAE 


atque  perennis  in  organis  spiritalibus  fovetur  pro- 
pensio ad  recidivam. 

464-  Quemadmodum  sub  decursu  peripneu- 
moniae  pervicacis  et  anomalae  maximus , qui  ab 
initio  viget , plasticitatis  gradus  nonnisi  pedeten- 
tim  in  hydropicam  diathesin  mutatur,  atque  cri- 
ses erroneae  aeque  , ac  salutares  plerumque  in- 
tercisis contingunt  vicibus  3 ita  quoque  obtinet 
ejusdem  pneumonitidis  in  duplicis  generis  hypo- 
clepsin  transitus,  unde  in  cadaveribus  productum 
transsudationis  plasticae  (pseudomembranae),  il- 
ludque  secretionis  serosae  (hydrothorax)  promi- 
scue deprehenduntur. 

SCLEROMA. 

46 5.  Opitulante  excessiva  sanguinis  coagula- 
hi  Ii  tale , principiique  plastici  abundantia,  pulmo- 
nes inflammati  quandoque  obdurescun t.  Lym- 
pha utpote  plastica  e finibus  * arteriolarum  egre- 
di ens  in  vasorum  interstitiis  colligitur,  crystalli- 
satur,  ac  ad  organisationis  perfectionem  evehitur, 
unde  substantia  pulmonalis  varium  cohaesionis, 
tenacitatis  et  duritiei  gradum  adipiscitur. 

466*  Quando  haec  metamorphosis  organica 
per  integrum  pulmonem  extenditur 3 in  gradu  mi- 
nori i n f a r c tus,  in  al  tiori  hepatisationis 
nomine  insignitur.  Plerumque  simul  massa  or- 
gani quantitative  aucta  esse  solet,  p a rectam  a. 
ita  quidem,  ut  pulmone  volumen  normali  haud 
raro  duplo  majus  adquirente,  thoracis  collapsus 

prorsus  impossibilis  reddatur.  Rarissime  moles 
visceris  indurati  imminuta  observatur  (1). 

(l)  Portal,  Cours  cTanat.  medie.  V.' p.  50. 

467.  Alias  indurationes,  ceu  phlogoseos  post- 
humum, nonnisi  ad  glandulas  bronchiales,  vel 
plexus  pulmonum  lymphaticos  limitatas  videmus, 
atque  tunc  forma  nodorum  vel  tuberculo- 
rum adparent , ad  quorum  genesin  diathesis 
subjecti  scrofuiosa  plurimum  confert. 

46B,  Seleroma  pulmonum  totale,  praesertim 
ad  hepatisationis  gradum  exaltatum  , et  parecta- 
mate  junctum  certis  signis  dignosci  vix  potest^ 
nisi  ex  inflammatione  imperfecte  resoluta,  ex  de- 
fectu symptomatum  aliam  successionem  indican- 
tium, ex  dyspnoea  et  immobilitate  thoracis  conti- 
nuo dilatati,  ac  ulterius  dilatari  fere  nequeuntis 
ad  ejus  praesentiam  concludere  fas  sit» 

460.  Sciero  mata  partialia  seu  tubercula  pul- 
monum indicare  solent:  febris  et  inflammationis 
decrementum,  superstites  dolores  fugaces,  p unc- 
tori i per  pectoris  partem  peculiarem,  anxietas, 
ponderis  sensus,  respiratio  decurtata,  decubitus 
in  alterutrum  latus  difficilis,  tussis  arida,  aut  qua 
mucus  tenuis  ejicitur,  granulis  quandoque  soli- 
dioribus permixtus,  febricula  vaga  cum  pulsibus 
contractis,  proclivitas  in  peripneumonias  recur- 
rentes, diathesis  scrofuiosa  comes,  vel  alia  sy- 
stematis lymphatici  labes,  chronicis  favens  slasi- 
bus.  Irritata,  ac  inflammata  per  vices  tubercula  in 
suppurationem  abeunt,  illamque  tunc  phthi- 

seos  pulmonalis  formam  constituunt , quam 
tuberculos  a m vocamus. 

470-  Hactenus  de  potioribus  posthumis  a to* 
pica  pulmonum  inflammatione  derivatis.  • — Sunt 
autem  et  aliae  pneumonitidis  successiones , quae 
a comite  febre  inflammatoria  suam  depromunt 
originem.  Has  inter  recenseri  merentur  : transi- 
tus characteris  inflammatorii  in  nervosu  ra, 
vel  septicum,  quo  quidem  subjecti  conditio, 
genius  epidemicus,  circumstantiae  adversae,  ac 
therapia  prava  plurimum  conferunt : metasta- 
ses demum , plus  minus  ve  funestae  , sub  ineffi- 
cacibus moliminibus  criticis,  quibus  abundans  in 
massa  humorum  materies  plastica,  vel  retenta 
alius  generis  in  turgido  pulmone  elementa  subigi 
et  eliminari  nequiverunt,  obortae.  Feliciori  omi- 
ne metastases  in  brachiis,  cruribus,  vel  ad  paro- 
tides nascuntur,  praeviis  tensione,  calore  et  tu- 
more , subsequae  suppurationis  prodromis.  Ma- 
gis ambiguo  eventu  depositio  ad  hypochondrio- 
ru  m viscera  fleri  consuevit,  Hippo  cratici  s 
observationibus  evicta. 

IN  MORTEM. 

471.  Maximam  sine  dubio  inter  omnes  in- 
flammationes, mortalitatis  culpam  gerunt  peri- 
pneunioniae,  sub  quarum  decursu  letum  diver- 
sis e rationibus  consequi  novimus.  Directo  mo- 
do lethaics  fiunt,  si  omnis  pulmonum  functio  sup- 

primitur,  phlogistico  turgore  ad  summam  vehe- 

mentiam  exaltato,  mors  suffocativa,  qua- 
cum  non  raro  apoplexia  contemporanea  jungitur. 

472.  Aliam,  utut  minus  frequentem,  mortis 
rationem  praebet  gangraena,  quam  ominari 
sinunt:  altissimusphlogoseos  rebellis  gradus 3 sym- 
ptomatum graviorum  inopinata,  ast  dolosa  decli- 
natio 5 yirium  lapsus  repentinus  3 pulsus  tremuli, 
molles,  exiles 3 anxietas  maxima 3 stertor 3 extre- 
morum frigus.  Effectam  gangraenam  indicant  de- 
bilitas paralytica  3 sopor  3 lingua  arida 3 sitis  in- 
explebilis 3 respirium  stertens  3 sputa  fusca,  iclio- 
rosa,  foetentia  3 sudores  viscidi 3 facies  hippocra- 
tica  3 carporum  livor  yel  nigredo  (cbirothecarum 
adinstar),  et  cita  mors.  — - Gangraenam  ad  majo- 
rem pulmonis  ambitum  extendi,  ac  in  verum 
spbaeeium  converti  vetat  organi  dignitas,  ac  ad 
vitam  necessitas  absoluta. 

.473*  Alias  mortis  rationes  includunt  sn pra- 
edata inflammationis  non  resolutae  consectaria ; 
quibus  vel  repentine  suffocantur  aegri,  uti  hy- 
drothorace  acuto,  vomica  praegrandi,  sideratio- 
ne metastatica  3 vel  mediante  clade  quadam  lenta ]: 
pbthisi  pulmonali,  atrophia,  pedetentim  ad  sty- 
gias  perducuntur  aquas. 

474-  Quid  cadavera  pneumonitide  perempto- 
rum extispici  medico  offerre  possint,  ex  ejus  vul- 
gatioribus exitibus  facile  colligitur.  Potiora  vitia, 
ac  visibiles  metamorphoses  sistunt:  pulmonum 
moles  aucta  3 infarctus3  sanguinis  atri  redundan- 
tia 3 durities  hepatica  3 texturae  destructio,  ejus- 
III.  O 

que  in  massam  friabilem,  cariosam,  porosam, 
hinc  inde  caseo,  vel  lardo  similem,  punctis  sup- 
puratis notatam  degeneratio  (exallaxis)$  vomicae 
magnitudinis  diversae,  pure  blando,  vel,  quod 
saepius  accidit  , foetida  et  acri  sanie  referta  5 
quandoque  integri  pulmonum  lobigraveolcnte  pu- 
trilagine  consumpti  5 effusiones  seri,  lymphae  ge- 
latinosae , liquoris  puriformis , purulenti,  vel 
ichorosi  in  pectoris  cavo  5 tubercula,  concretio- 
nes tenacissimae  ad  majorem,  minoremve  plagam 
extensae,  pseudomembranae  diversae  crassitiei, 
tenaces,  coriaceae,  semicartilagineae,  quando- 
que mire  vasculosae,  pulmonem  ambientes,  are- 
te  stringentes , pleurae  valide  adnexae. 

PROGNOSIS. 

475.  Pneumonitides  in  genere  semper  peri- 
culi plenas  esse,  facile  concipitur  ex  organi  no- 
bilitate, cujus  per  pauca  momenta  intercepta  fun- 
ctio vitam  sufflaminat,  ex  eminente  ejus  teneri- 
tate, ex  continuo  cum  injuriis  externis  conflictu, 
atque  ex  praevalente  in  organicas  metamorpho- 
ses, plerumque  irreparabiles,  nisu, 

476*  Momenta,  quae  principalem  in  praesa- 
giendo exitu  futuro  respectum  merentur,  sunt: 
causae  praegressae  , genius  epidemicus,  subjecti 
constitutio,  inflammationis  vehementia , decursus 
ratio,  anomaliae,  conditio  respirationis  et  spu- 
torum, virium  status,  et  febris  comitis  character 
simplex  aut  complicatus.  — Prognosticae,  quas 

posteritati  tradidit  divinus  Hippocrates,  regu- 
lae, in  variis  suis  operibus  sparsae,  liodieque 
suum  valorem  prae  licum  conservarunt. 

477.  Funestum  vel  saltem  ancipitem,  cae« 
teris  paribus,  exitum  portendunt : (quoad  sub- 
jectum) peripneumouiae  in  tenellis  infantibus, 
in  gravidis,  puerperis,  seniculis,  in  subjectis 
habitu  phthisico,  aut  male  configurato  pectore 
praeditis , recurrentes  phlogoses  perpessis  5 (quo- 
ad causas),  causae  violentae,  structuram  organi 
laedentes,  vel  continuo  in  organismum  influere 
pergentes  j (quoad  epidemiam)  peripneumouiae 
aestivae,  vel  acerrimae  brumae  soboles,  cum  con- 
tagiosis incidentes  morbis  5 (quoad  vehementiam 
et  decursum)  pneumonitis  gravissima , versus  ef- 
ficacem medendi  methodum  rebellis , ultra  septi- 
mum protracta  diem,  intento  per  vices  organis- 
mi virium  molimine  non  fracta , febri  minus  in- 
tensa , quam  topicae  phlogoseos  gradus  deposce- 
ret, comitata  5 lenta  5 (quoad  anomalias)  peri- 
pneumonia  comitata,  nervosa,  et  septica. 

478-  Ominosum,  habito  respirationis  et  spu- 
torum respectu,  eventum  hariolari  sinunt:  peri- 
pneumonia  sicca,  cum  pulmonis  pleni  fervore 
strepente,  cum  respirii  munere  adeo  intercepto, 
ut  supini , vel  corpore  erecto  , thorace  immobili, 
solo  ferme  diaphragmate  et  musculis  abdomina- 
libus animam  miserrime  reciprocare  (orthopnoea) 
cogantur  aegri 5 respiratio  decurtata  et  brevis,  ad 
quemvis  tertium  vel  quartum  arteriae  ictum  re» 

novari  coacta  3 peripneumoma  cum  sputis  dere« 
pente  arescentibus  , vel  parcis,  croceis,  cruen- 
tis , lateritiis  , spumosis  , difficulter  et  absque  so- 
lamine ejectis  5 cum  haemorrhagia  effraeni,  vel 
cum  sputis  fuscis,  atris,  coenosis,  luridis,  dis- 
solutis, foetentibus,  aeruginosis.  Itidem  mali 
augurii  esse  solet  pneumonia  cum  animi  deli- 
quiis , frigore  et  livore  extremitatum , urinis  con- 
tinuo turbidis  et  lutosis,  vel  crudis  et  limpidis, 
cum  carpis  manuum  tumidis,  et  livescentibus, 
pulsibus  velocissimis,  mollibus,  intermittentibus» 

479.  Insigne  tandem  adhuc  periculum  inclu- 
dunt cunctae  pneumonitidis  anomaliae,  et  com- 
plicationes cum  charactere  bilioso,  nervoso,  cura 
exanthemate  quodam  contagioso  s morbi  Ilo,  scar- 
latina, purpura  typhosa 5 contemporanea  inflam- 
matio tracheae,  pleurae,  mediastini,  cordis,  dia- 
phragmatis, hepatis.  Omnium  pessima  est  pneu- 
monitis, quae  utrumque  in  omni  ambitu  pre- 
hendit pulmonem,  quae  in  putridum,  praeceps 
quasi  acta,  ruit  characterem,  quae  in  principio 
negi igitur,  aut  prava  methodo  exasperatur. 

480«  Peripneumoniae  sub  contrariis  decur- 
rentes conditionibus , laetiorem  quidem  admit- 
tunt prognosi  n , certum  tamen  exitum  praedice- 
re  eousque  vetant , donec  maturescente  morbo 
salubrium  simul  conaminum  effectus  pateant» 


•1 


COMITE  PHLEGMONE.  2i3 

THERAPIA. 

IN  DECURSU  REGULARI. 

481.  Praeter  generales,  quae  curam  inflam- 
mationum dirigunt,  regulas,  pneumonitis  specia- 
les quasdam  in  medendi  opere  deposcit  caute- 
las, quae  praesertim  organon  adfectum,  et  insi- 
gne, quod  ab  ejus  dignitate  pendet,  discrimen 
respiciunt. 

482*  Curae  directae,  quae  causam  ef* 
ficientem  amovere  studet  , nonnisi  raro  concedi- 
tur locus  $ atque  etiamsi  nota  fuisset  inimica, 
quae  morbum  induxit,  potentia,  eam  amovisse 
non  sufficit,  cura  effectus  secundarii  yixnonsem- 
per  persistant , therapiae  indirectae  ra- 
tionalis necessitatem  expetentes. 

485*  Princeps  omni  intuitu , nulloque  alio 
supplendum  subsidium  in  pneumonitide  acuta  si- 
stit venaesectio,  veluti  sacra  anchora  ab 
omnibus  unanimi  consensu  propugnata  practicis* 
Ejus  tanta  , adeoque  prompta  in  peripneumoniis 
esse  solet  efficacia,  ut  fluente  adhuc  sanguine 
aegri  se  mirifice  sublevatos  sentiant  5 cujus  qui- 
dem ratio  inde  facile  liquet,  quod  turgor  sangui- 
nolentus in  vasis  majoris  diametri , et  circulatio- 
nis fonti  proximis  obtineat,  unde  quaevis  e venis 
amplioribus  detractio,  immediatam  fere  ac  cele- 
rem pulmonum  depletionem  facit. 

484«  Sanguis  igitur  amplo  ex  vulnere  venae 
cujnsdam  brachialis  ad  largam  dosin , nunquam 
tamen  ad  leipothymiam  usque  educatur.  Quo 

magis  suppressae  fuerint  vires,  eo  magis  bene- 
ficae evadunt  emissiones  lautae,  quas  vero  sin« 
gulas  libram  excedere  non  suademus  5 etiamsi,  ex 
opposito,  detractiones  octo  unciarum  quantitate 
minores  nullius  in  morbi  vigore  utilitatis  esse, 
abunde  compertum  habeamus,  nisi  aetas  tenera, 
vel  gracilis  corporis  constitutio  similem  jubeat 
moderationem. 

48 5*  Numerus  venacsectionum  morbi  vehe» 
mentiae,  et  pertinaciae , plethorae  gradui,  genio 
epidemico,  ac  aegrotantis  conditioni  indi  viduali 
respondeat,  oportet»  Quo  magis  phlogisticam  san- 
gu is  offerre  continuat  crasin,  urgentibus  re- 
spirationis admodum  laesae  symptomatibus,  eo 
audacius  repeti  poterit.  Nihilominus  tamen  intra 
iiychthemeri  spatium  venam  plus,  quam  ter,  se- 
care vix  licebit,  relicta  inter  unam,  alteramve 
emissionem  plurium  horarum  intercapedine ^ ut 
sanguinis  massa  ad  aequilibrium  componi  queat. 
Summe  beneficas  semper  vidimus  venaesectiones 
illas,  quae  sub  ingressu  exacerbationis  vesperti- 
nae instituuntur. 

486*  Numerus  totalis  venacsectionum  in  de- 
cursu peripneumoniae  gravis  instituendarum, 
nulli  prorsus  regulae  est  subjectus  5 inflamma» 
dones  enim  pulmonum  gravissimas , pro  circum- 
stantiarum concurrentium  varietate,  paucioribus, 
ac  minus  graves , ohe  dire  vidimus  phlebotomiis. 
Quousque  continuans  diathesis  phlogistica,  or- 
gasrpus , pulsuum  vigor  vel  suppressa  reactio»;  * 

eminens  in  pulmonibus  turgor , et  ominosa,  quae 
inde  pendet,  respirationis  laesio  detractionem  san- 
guinis postulat,  yiriumque  exorbitantium,  vel  sup- 
pressarum status  eam  permittit,  eousque  etiam 
venaesectiones  debitis  cautelis  repetendae.  Sub 
ejusmodi  rerum  positione,  neque  complicationes, 
neque  graviditas , neque  menstruorum  , lochio- 
rumve  fluxus,  neque  morbi  aetas  venaesectionis 
usui  opponuntur.  Ipsum  Hippocratem  , Ana- 
xioni  die  octava  morbi  sanguinem  cum  emolumen- 
to detraxisse  , novimus  (i).  Quamprimum  vero 
pblogistica  sanguinis  educti  erasis  jfracta  cerni- 
tur, viriumque  languor  minitatur,  ulteriori  ve- 
naesectionum  repetitione  cautissime  mercandum, 
etiamsi  topica  eam  postulare  videretur  adfectio. 

(1)  Epidomior.  Lib.  III. 

487-  Quae  morbi  initio,  et  praesertim  e venis 
brachialibus  lateris  adfecti  instituebantur  phlebo- 
tomiae, majus  levamen  adferre  visae  sunt.  Si  dc 
reiteranda  agitur  emissione,  praeplacet  recens 
potius  infligere  vulnus,  quam  prius  jam  inflictum 
denuo  reserare.  Caeterum  relate  ad  usum  venae- 
sectionum  omnia  illa  in  mentem  sunt  revocanda, 
quae  alibi  exposita  fuerunt.  (Yol.I.  §.550 — 562. 
Vol.  II.  §.  100 — 113»)  ac  plurimum  prudentiae  me- 
dici committendum.  Monuisse  sat  est,  phlogisti- 
cam  sanguinis  crasin,  crustaeque  pleuriticae  con- 
ditionem per  se  spectatam  ~ plerumque  infidelem 
et  dolosum  sistere  venaesectionis  repetendae  indi- 
cem 5 quandoque  enim,  monente  eximio  P e t r q 

Frankio*  tertia  vel  quarta  venaesectione  de- 
tractus eruor  * densum  ac  tenacissimum  obtulit 
corium  * qui  sub  initio  vix  ullum  patefacit  dys- 
crasiae  inflammatoriae  indicium  ; porro  ipsa  corii 
formatio  ab  accidentalibus  nunc  promoveri*  nunc 
praepediri  potest  influxibus  3 tandem  in  quibus- 
dam  casibus*  etsi  usque  ad  mortem  secetur*  vena 
semper  crassum  et  tenacem  profundit  cruorem. 

Berends,  Diss.  cie  recto  venaesectionis  in  pneumonicis 
affectionibus  usu*  Francof.  1816* 

488*  Ab  hirudinib  u s pectori  adplicitis  in 
solvenda  peripneumonia*  nisi  simul  pertinax  pleu- 
rodynia  juncta  foret*  nullum  prorsus  emolumen- 
tum sperare  licet  3 deficit  enim  immediata  inter 
vasa  thoracis  externa*  illaque  pulmonum  commu- 
nio. Similiter  incongruam  esse  censemus  pec- 
tus scarificandi  praxin. 

489*  Reliquas  indicationis  antiphlogisticae  pa- 
ginas absolvunt  remedia  eccoprotica*  uti  man- 
na,  tamarindus , sales  medii  mitiores*  oleosa* 
clysteres  aperientes  3 emollientia  et  refri- 
gerantia* uti  decocta  althaeae*  hordei*  infu- 
sa florum  verbasci  * malvae  * papaveris  rboeados* 
emulsiones  amygdalarum,  acida  vegetabilia  dilu- 
ta* oxymel  etc.  3 solventia*  inter  quae  nitrum* 
et  calom-el  principem  locum  tenent.  Posterioris 
usus  tunc  praesertim  vindicatur  * ubi  excessiva 
sanguinis  plasticitas  exitum  inflammationis  in  scie- 
roma  vel  hypoclcpsin  lymphaticam  minatur. 

4QG*  Magni  denique  momenti  remedium  in 

peripneumoniis  praebet  digitalis  purpurea, 
in  quo  tamen  adbibendo  maxima  requiritur  cir« 
cumspectio.  Nemo  inficias  ibit  hancce  plantam 
narcoticam,  aliarum  ejusdem  furfuris  substantia» 
rum  adinstar , reactiones  vitales  , et  praeprimis 
arteriosas  directe  infringere,  tali  pacto  conflic- 
tum nimis  acrem  inter  sanguinem  et  parietes  va- 
sorum moderare , ac  proinde  in  morbis  inflamma- 
toriis apprime  indicatum  esse  medicamentum,  et 
quidem  tanto  magis,  quo  vicinior  fonti  circula- 
tionis fuerit  irritatio  morbosa.  — Si  vero  ex  al- 
tera parte  perpendimus,  essentiam  inflammatio- 
nis nequaquam  in  solo  irritabilitatis  excessu  con- 
sistere, sed,  quod  majoris  sane  momenti  est,  san- 
guinis quantitatem  majorem  (polyhaemiam),  ejus- 
que  qualitatem  alteratam  (dyscrasiam  phlogisti- 
cam)  peccare,  ad  utriusque  hujus  abnormitatis 
originem  vero  specifice  alteratum,  ac  justo  ma- 
gis incitatum  productionis  organicae,  in  specie 
haematopoeseos  munus  concurrere  5 — si  haec, 
inquam , omnia  perpendimus,  etiam  sponte  sua 
liquet , digitalem  solam  omnibus  indicationis  vi- 
talis paginis  nullatenus  satisfacere , aliorumque 
antiphlogisticorum , maxime  vero  emissionis  san- 
guinis vices  nunquam  subrogare  posse.  — Insu- 
per accedit  digitalem , ceu  substantiam  principio 
narcotico,  viroso,  et  venenato  scatentem,  na- 
turae animali  summopere  heterogeneam  et  ini- 
micam esse,  atque  ea  propter  adsimilari  nequire, 
quin  insolitae  turbae  et  reactiones,  saltem  in  prin- 
cipio, suscitentur. 

491.  Quare  in  primis  stadiis  pneumonitidis  ae- 
que, ac  omnis  alius  inflammationis  a digitali  non 
minus,  quam  ab  aliis  narcoticis,  lauro  ceraso,  stra- 
inonio,  belladonna  sedulo  abstinendum  esse,  ju- 
niores praesertim  medicos  amice  adhortamur,  ne 
augmentare  juvent  numerum  tot  infelicium  victi- 
marum, quas  fanatici  quidam  sectatores,  indigestae 
hucdum  theoriae  blandimentis  obcoecati , Letheis 
undis  commississe  non  erubescunt.  — Ubi  vero 
pluribus  venaesectionibus  praemissis  optatum  se- 
qui cunctatur  solamen,  ubi  vehemens  et  pertinax 
arteriarum  vibratio  aeriorem  in  illis  turbam  indicat, 
ubi  virium  labi  incipientium  metus  ulteriores  san- 
guinis missiones  suspendi,  vel  saltem  moderari  ju- 
bet, ubi  denique  morbo  adulto,  et  fracta  derepen- 
te diathesi  phlogistica,  serosum  abundare  incipit 
principium,  atque  crescens  respirii  laesio  sub  de- 
clinante pMogoseos  vigore,  una  cum  leucopbleg- 
maticae  inflationis  signis  hypoclepseos  ethydrotho- 
racis  imminentis  suspicionem  indicant  5 ibi  omnino 
digitalis  purpurea  adaequatum  offert  subsidium. 

4Q2.  Doses  hujus  remedii  semper  majores  re- 
quiruntur , alias  benefica,  quam  circulum  retar- 
dando exerit,  actio  vel  non  obtinetur,  vel  nimis 
sero  inducitur.  Qui  parcis  ludunt  dosibus,  nun- 
quam salutares  experientur  elfectus}  ideo  autem 
nimis  audaces  esse  debere  medicos , praecipue 
juniores  , nondum  consequitur.  Praeplacet  forma 
infusi  aquosi,  ex  drachma  dimidia  vel  integra  ad 
colaturam  'unciarum  sex  parati,  cujus  omni  bi- 

horio  unum,  vel  duo  propinentur  cochlearia.  Sub- 
jecti  tamen , praesertim  ejus  idiosyncrasiae  et 
sensibilitatis  maximus  habeatur  respectus,  ne  in- 
caute porrecto  remedio  praecox  vomitus , vel  ca- 
ligines funestae  excitentur,  ulteriorem  necessa- 
rio intercipientes  usum.  Quamprimum  vero  prima 
comparent  indicia  actionis  digitalis,  prudenti  ad- 
plicatione  et  gradario  dos  eos  augmento  versus 
systema  arteriosum  ita  directa , ut  alia  evitentur 
tumultuarii  usus  phaenomena,  in  encephalo,  vel 
in  ventriculo  obvia , (quod  quidem  ex  pulsu  irre- 
gulari et  retardato  colligitur)  ; — - tunc  etiam  in 
dosi  medicaminis  pedetentim  recedendum  , aut 
majoribus  circuitibus  interpolandum.  Beneficas 
et  specificas  digitalis  purpureae  dotes  aliis  narco- 
ticis suppleri  posse  non  credimus,  ac  ideo  etiam 
amplexam  a quibusdam  methodum  , pneumoniti- 
des acido  zootico  et  lauroceraso  tractandi,  ratio- 
nali medicinae  haud  prorsus  congruam  esse  opi- 
namur; narcotica  enim  illa,  etsi  erethismum  ner- 
vosum compescere  juvent,  in  arteriosa  tamen  ir-* 
ritabiiitate  domanda  vix  ullam  efficaciam  osten- 
dunt. Quod  ratio  a priori  suadet,  experientia  abun- 
de corroboravit. 

493.  Topicorum  remediorum  usum  pneumo- 

» 

nitis  non  admittit,  organi  reconditi,  ac  solidis 
parietibus  inclusi  causa,  nisi  excipiamus  vapores 
emollientes  ex  spongia  calido  et  muciloginoso  li- 
quore imbuta,  vel  ex  machina  Mudgiana  saepius 
de  die  absorptos,  quorum,  ceu  fomenti  interni, 


220 


I.  FEBRES  INFLAMMATORIAE 


insignis , in  respiratione  sublevanda,  tussiquele- 
ni  e n da , esse  solet  efficacia.  Fomenta  et  cata» 
plasmata  pertinax  solum  pleurodynla  comes  petit. 

4y4-  Eodem  tempore,  quo  remediis  internis 
et  externis  febriles  motus  temperare,  atque  to- 
picam  pulmonum  congestionem  reserare  adniti- 
mur,  praemissis  praesertim  sine  levamine  venae** 
sectionibus , necesse  est,  ut  vicariae  excitentur 
ct  sustineantur  reactiones  mediantibus  sinapis- 
mis , aliis  ve  e pisp  asticis,  quae  dorso  pe- 
dum, suris,  vel  brachiis  adponi  solent. 

4Q5-  Cum  omnibus  hisce  remediis,  rationa- 
lem indicationem  explentibus,  in  eundem  sco- 
pum colliniare  debebit  regimen  diaeteticum 
probe  selectum.  Maximam  sane  adtentionem 
exigit  atmosphaerae , ceu  stimuli  pulmonem  im- 
mediate lambentis,  moderamen.  Aer  esto  mode- 
rate calidus,  aequabilis,  subhumidus  , purus 
quidem,  et  irritantibus  principiis,  uti  fumo,  va- 
poribus sulfureis,  expers,  nequaquam  tamen  justo 
majori  oxygenis  copia  dives  5 unde  nimis  solers 
venditatio  prudenter  vitanda*  * — Cibus  requiri- 
tur nullus,  vel  parcissimus 5 quare  jura  tenuia 
et  panatellae  sufficiunt,  ut  saltem  ventriculi  in- 
citatio sustineatur.  - — Fotus  subministretur  co- 
piosus , partitis  captus  vicibus,  tepidus,  mueilo- 
ginosus,  acidulus.  — Corporis  motus,  jactatio  ir- 
requieta, et  sermocinatio  interdicenda.  Tussis, 
per  quantum  fieri  potest,  ab  aegro  retinenda,  vel 
saltem  nixus  impetu  os  i coercendi  et  moderandi  5 

profundior  contra  inspiratio  crebrius  tentanda, 
ut,  pulmonibus  inde  magis  explanatis,  circulus 
sanguinis  liberior  promoveatur  (i). 

(l)  Pli.G.Iiensler,  uber  ili  e beilsarae  Beforderung  der 
Bewegung  im  Irrnern , dutrcb  Iloeliatlimcn  etc.  Vide 
Hufeland!s  Journal.  VIII.  B.  3.  St. 

496»  Praeter  curam  vitalem,  omnibus  hucus- 
que enumeratis  adminiculis  explendam,  cujus  pro 
singulorum  casuum  varietate  modificatio  me  den- 
tis prudentiae  comitti  debet,  particularem  adhuc 
adtentionem  meretur  quorundam  sjrapto  m a- 
t u m , maxime  vero  tussis  violentae , et  anaca- 
tharseos,  moderamen. 

497.  Tussis  ferox  et  pontinua  non  solum 
nocturnam  perturbat  quietem  , sed  etiam  rcspirii 
molestias  notabiliter  auget  impetuosis  totius  cor- 
poris concussionibus 5 quare  aptis,  per  quantum 
fieri  licet,  remediis  componenda,  bechico- 
rum nomine  notis.  Est  autem  eorundem  actio 
summe  relativa  \ quot  enim  in  praxi  existunt  tus- 
sis fontes  et  causae,  tot  etiam  diversa  esse  debe- 
bunt antidota.  Quae  igitur  molestam  , vigente 
processu  phlogistico  in  pulmonibus,  tussim  com- 
placare valebunt,  remedia  alia  esse  nequeunt, 
quamantiphlogistica,  quae  inter  tamen  mucilagino- 
sa  et  saccharina  eminent  5 inde  decoctum  radicis 
salep , linctus  demulcentes,  e muciiagine  gum- 
ini arabici  et  syrupo  quodum  conflati,  taleolae 
et  pasta  de  althaea,  liquiritia,  mei  despumatum, 
gela  ii  nae  animales  vulgatissimis  accensentur  be- 

chicis.  Conatuum  denique  ad  tussim  moderamen 
plurimum  juvat. 

4Q  8-  Quatenus  sputa  communissimam  ac 
summe  beneficam  sistunt  excretionem*  qua  toties 
critica  obtinetur  pneumonitidis  resolutio  * eate- 
nus  etiam  in  cura  maximum  postulant  respectum. 
Hinc  si  sub  decursu  peripneumoniae * eave  ad 
summum  culmen  evecta  * tussis  continuat  sicca* 
vel  secedentia  in  principio  sputa  derepente  sup- 
primuntur* salutaris  hujus  secretionis  promotio 
inter  principales  sanitatis  facilius  restituendae 
conditiones  pertinet,  — Quod  vero  de  relativis 
bechicorum  virtutibus  mox  antea  retulimus  * ae- 
qua ratione  de  remediis  expectorantibus* 
sive  apophlegmati-zontibus  valet*  de  quo- 
rum actione  absoluta  nimis  limitata  a quibusdam 
medicis  habebatur  opinio.  — Quousque  aitior  plilo- 
goseOs  in  pulmonibus  gradus  anacatharseos  parcae* 
vel  prorsus  interceptae  causam  sistit*  melius  ex- 
pectorans non  habetur*  quam  ve  na  ese  c- 
t io*  praesertim  in  connubio  cum  aptis  remediis 
internis*  nitro  * mucilaginosis  , saccbarinis*  va- 
poribus emollientibus.  Nocebunt  in  liocce  casu 
quaevis  irritantia*  antimonialia*  squillitica.  Cum 
vero  morbus  magis  provectus  * atque  praemissis 
venaesectionibus  largis  et  multis  certus  quidam 
languor  in  processu  vitali , et  praesertim  in  vasis 
capillaribus  organi  ad  l ecti  diutius  obrutis  adparet* 
unde  beneficus*  quem  sputorum  secessus  prae- 
bet* salutis  fons  arescit*  vel  nimis  tenax  mucus 

e bronchiis  separari  et  ejici  nequit,  tunc  omnino 
mucilaginosis  leniter  irritantia,  uti  est  an  limo- 
nium , squilla,  polygala  Senega,  gummi  amnio* 
niaCUm , copulare  oportebit.  Vesicantia,  prae- 
sertim pectori  imposita,  priorum  efficaciam  plu- 
rimum acuere  juvant,  dummodo  inflammationis 
ferocia  maximam  partem  fracta  sit. 

499.  Reliquorum  symptomatum  tam  mole» 
siorum , quam  criticorum  tractam  en  generalibus 
innititur  curae  symptomaticae  canonibus  (Yol.  I. 
§.681  etc.),  habito  solum  characteris  praedomi- 
nantis,  et  organi  adfecti  respectu.  Quatenus 
evacuationes  criticae  in  febribus  solius  naturae 
medicatricis  opus  sistunt  5 eatenus  quidquid  boni 
medicus  praestare  vult,  in  virium  libertate  resti- 
tuenda, nimia  exorbitantia  compescenda  , atque 
colatoriis  aperiendis  consistere  debebit.  EfFica- 
cissimas  crises  praebent  anacatharsis  et  ephidro* 
sis^  quare  sputorum  secretio  expedienda,  sudo- 
res blande  movendi,  quem  in  finem  decocta  mu- 
cilaginosa  cum  oxyrneile , tepide  sorbillata  opti- 
me conveniunt.  Si  propter  auctum  sub  critica 
perturbatione  turgorem  venaesectione  opus  esset, 
parca  nonnisi  extrahatur  sanguinis  copia. 

500.  A stimulantibus  omnis  generis,  acribus, 
et  opiatis  sub  decursu  pneumonitidis  acutae  re- 
gulari sedulo  cavendum  5 vitalem  enim  incitatio- 
nem adaugendo , morbum  necessario  exasperare, 
nisum  in  organicas  metamorphoses  promovere, 
sunulque  crises  praepedire  debent. 

501.  Fracta  debitis  remediis,  ac  morbi  gra- 
dui  adaequatis  pneumonitis , sub  continuato  an- 
tiphlogisticorum  leniorum  usu , coadjuvantibus 
moliminibus  virium  vitalium  , non  solum  ad  de- 
crementum perducitur  , verum  etiam  in  laetam 
transit  convalescentiam,  neque  opus  est  aliorum 
pharmacorum  in  declinatione  opes  implorare, 
dummodo  nullae  intercedant  anomaliae.  Resi- 
duus in  quibusdam  aegris  pulmonum  erethismus 
pervicaci  tussi  junctus  opiatis  , et  pulveribus 
Doweri  vesperi  propinatis  plerumque  facile  cedit. 

THERAPIA. 

IN  DECURSU  ANO  MALO. 

502-  Non  sernper  peripneumoniae  adeo  re- 
gularem observant  decursum , ut  simplici  obe- 
diant  methodo  antiphlogisticae  3 nunc  enim  vires 
diutius  suppressae  in  languorem  conjiciuntur, 
unde  conamina  critica  irrita,  turgor  pulmonum 
contumax,  et  suffocationis  periculum  3 nunc  mor- 
bus per  omne  iter  regulari  excurrens  modo,  sub 
actu  critico  rebellis  evadit 5 nunc  variis  compli- 
cationibus inquinatur.  Pro  varietate  anomalia- 
rum, quarum  quinque  poti  ores  supra  exposui- 
mus, diversimode  modificanda  erit  ipsa  medendi 
ratio. 

505.  Peripneumonia  chronica  qui- 
dem acutae  ad  instar  antiphlogistice  tractanda  erit, 
vcnaesectionibus  tamen  caute  mercandum,  ne  vi- 
res vitales  in  suo  frangantur  vigore.  Ubi  cachec- 

tica  quaedam  labes , yel  organicum  pulmonis  vi- 
tium pneumonitidcm  fovet , illa  requiruntur  me- 
dicamina, quae  reproductionis  munus  in  toto, 
vel  in  parte  alteratum  emendare  valent.  In  con- 
nubio  igitur  cum  decoctis  mucilaginosis,  pecto- 
ralibus, sero  lactis,  emulsis  oleosis,  nunc  nu- 
trientia, nunc  tonica,  resolventia,  vel  etiam  nar- 
cotica exhibenda. 

504*  Eminentem  laudem  in  reserandis  diu- 
turnis pulmonum  stasibus,  comite  praesertim  dia- 
thesi  scrofulosa,  degeneratione  tuberculosa,  ere- 
thismo  , tussi  pervicaci , et  excreandi  impotentia, 
sibi  promeruerunt:  stipites  dulcamarae  , Iter m es 
minerale  mercurio  dulci,  vel  digitali  nuptum,  ra- 
dix polygalae  amarae  et  Senegae,  aquae  soteriae, 
paregorica  per  vices  porrecta,  vesicantia  diutius 
irritata,  ulcera  artificialia.  Increscente  virium 
languore , solidorumque  atonia  conveninut  ama- 
ricantia: lichen  islandicus,  quassia,  gummi  ani- 
mo ni  a cum,  assa  foetida,  martialia,  decoctum  chi- 
nae  cum  lacte , ciocolatae  medicatae.  — - Regi- 
men diaeteticum  simul  ita  directum  sit,  oportet, 
ut  omnes  evitentur  stimuli  pulmonem  excitare 
valentes,  uti  potus  spirituosi,  victus  nimis  lau- 
tus, atmosphaera  corrupta,  irritans,  venti  aspe- 
ri, exercitia  corporis  et  organorum  spiritalium  im- 
modica, uti  cursus,  equitatio,  vociferatio,  can- 
tus. Rusticatio,  et  usus  lactis  recenter  mulsi  egre- 
gie conducunt. 

505-  P eripne  umoni  a notha,  quam  con- 
III.  V 


226 


I.  FEBRES  INFLAMMATORIAE 


temporanea  status  pituitosi  praesentia  distinguit, 
vix  non  iisdem,  ac  lenta,  regulis  curanda  venit. 
Princeps  medelae  scopus  in  eo  versatur,  ut  ju- 
sto uberior  pituitae  secretio  infringatur , ejus 
qualitas  tenax  corrigatur,  atque  ejectio  per  spu- 
ta facilitetur  , ut  praedominans  compagis  solidae 
atonia  emendetur,  talique  pacto  omnes  illae  tol- 
lantur conditiones,  quae  anomalam  sustinent  pneu- 
monilidem , evitando  prae  aliis  irritamenta  quae- 
vis pulmonibus  inimica.  E foro  pharmaceutico 
indicata  sunt:  stipites  dulcamarae,  praeparata  sti- 
bii, lichen  islandicus , radix  polygalae  et  enulae, 
pulveres  Doweri , squilla,  gummiferulacea , spi- 
ritus salis  ammoniaci  aquosus  et  anisatus,  flores 
benzoes 5 itidem  vesicantia  ad  pectus,  cucurbi- 
tulae, vapores  cum  aceto  ? quandoque  emetica. 

5G(j.  Peripneumonia  biliosa,  quae 
nimirum  ex  fomite,  felleo  pulmones  per  consen- 
sum irritante,  originem  trahit,  ejus  evacuationem 
ante  omnia  exposcit,  quam  per  emeticum,  vel 
catharticum  efficere  nitimur,  prouti  saburram 
sursum , vel  deorsum  turgere  videmus.  Ante  ve- 
ro  quam  emetici  decernitur  usus,  sernper  venae- 
sectio  praemittenda  erit,  ut  minor  reddatur  sub 
nixu  ad  vomitum  versus  pulmones  turgescentia. 
Reliquam  curationis  paginam  absolvunt  remedia 
aperientia,  acidula,  salina,  eccoprotica,  clyste- 
res evacuantes,  diaeta  adaequata.  Si  gastrica  no- 
ta feliciter  abstersa,  simplex  continuat  pneumo- 
nitis , antiphlogistico  tractamine  prosequenda. 

507*  Longe  frequentiorem  anomaliam  pati- 
tur peripneumonia  ex  parte  virium  vitalium, 
sub  decursu  labentium , nervosa  dicta.  Acci- 
dit nempe,  reactiones  vitales  per  universum  or- 
ganismum, praesertim  post  iteratas,  largasque 
venaesectiones,  vel  sub  potentiarum  valide  de- 
primentium concursu  pedetentim  infringi,  quin 
tamen  incitationis  in  pulmonibus  adauctae  saevi- 
ties decrescat  3'  imo  ea  ratione,  qua  debilitas  uni- 
versalis progreditur,  respirii  difficultas  cum  an- 
xietate et  tussi  molestissima  intendi  videtur. 

508«  Hac  sub  rerum  positione  plerumque  ar- 
duum esse  solet  consilium  3 illis  enim , quae  la- 
bentes  vires  erigere  juvarent,  remediis  — topi- 
cus  turgor  pulmonum  necessario  adhuc  major  in- 
cenditur 3 eis  contra  adminiculis , quae  phlogosi 
locali  medentur,  virium  ominosus  lapsus  nequa- 
quam corrigitur.  Quare  diagonalem  quandam 
quaerere  oportet,  quae  utrique  statui  urgenti 
prospicere  possit,  atque  hanc  unice  methodus 
antagonistica,  sive  revellens  suppeditat. 
Epispasticorum , et  praesertim  vesicantium  divi- 
nas opes,  vix  ullo  alio  supplendas  remedio,  mul- 
tiplici confirmatas  habuimus  experientia.  Prae- 
missis duobus  vesicantibus , post  aliquot  horas 
tertium  pectori  immediate  imponatur 3 et  si  eo- 
rum post  nycthemerum  infructuosa  pateat  usur- 
patio, alia  duo  brachiis  3 vel  et  sextum  inter  sca- 
pulas cura  emolumento  adhibentur.  Dum  relic- 
tae plagae  exiguum  reactionis  gradum  manife- 

P 2 , 


228 


I.  FEBRES  INFLAMMATORIAE 


stant,  ope  pulveris  sabinae  lautus  fluxus  sustinendus. 
Unicum  , quod  ex  hacce  medendi  ratione  summe 
Benefica,  etsi  primo  intuitu  crudeli,  proficiscitur 
incommodum,  est  convalescentia  aliquantulum 
lenta,  quam  tamen  curare  non  licet,  ubi  de  sal- 
vanda vita  agitur.  Diligens  emulsionum  usus 
acres  cantharidum  vires  mitigare  juvat. 

509.  Modus,  quo  antagonistica  cura  fune- 
stam hancce  anomaliam  debellat,  e generalibus 
therapcutices  regulis  concipitur.  Nervis  enim  su- 
perficiei cutaneae  potenter  exstimulatis,  reactio- 
nes incitationis  universalis  intendit,  humores  ali- 
orsum invitat , producto  irritamento  in  remotis 
locis,  pulmonum  turgorem  minuit  juxta  leges  an- 
titheseos  in  organismo  vivo  continuo  vigentes, 
transpirationem  promovet,  spasmos  solvit,  tali- 
que ratione  criticas  operationes  adjuvat.  Con- 
temporaneus antimonialium  usus , sputorum  se- 
cretionem promovendo,  vesicantium  virtutes  mi- 
rum in  modum  acuit. 

510.  Quemadmodum  sub  initio  debilitatis 
spuriae  in  veram  nitentis,  una  cum  externo  can- 
th  aridum  usu,  venaesectiones  parcae,  praeser- 
tim exacerbationis  vespertinae  tempore,  cum  emo- 
lumento institui  solent  5 ita  evoluto  magis  virium 
languore  ad  leniter  excitantia  transire  oportet, 
ab  ulteriori  abstinendo  sanguinis  detractione.  Se- 
ligimus tamen  tales  substantias,  quibus  nervorum 
acuitur  incitatio , quin  arteriosae  reactiones  in- 
cendantur, atque  circulus  sanguinis  acceleretur. 

Eminent  hoc  intuitu  substantiae  fragrantes,  quae 
per  poros  inorganicos,  ut  ajunt,  lucis  et  calo- 
ris adinstar  penetrant 5 prae  aliis  camphora,  mo- 
schns,  et  ammonia  pura,  ad  pauca  grana  in  die, 
et  quidem  dosibus  semper  refractis,  forma  au- 
rae, in  connubio  cum  decoctis  mucilaginosis,  vei 
emulsis  nitrosis  exhibita. 

51 L Urgentibus  sub  decursu  peripneumo- 
niae  nervosae  aliis  quoque  symptomatibus,  quae 
peculiarem  postulant  respectum , uti  esset  tussis 
ferox,  anacatharsis  suppressa , .pervigilium  , cir- 
culi velocitas  excessiva,  hydrothoracis  acuti  prae- 
ludia , ipsa  indicata  diversimode  modificanda  et 
combinanda  erunt  5 nunc  antimonialia , praeser- 
tim hermes , nunc  mercurialia  in  connubio  cum 
digitali,  opio,  camphora  , moscho,  et  vesicanti- 
bus  } inter  pharmaca  composita  notabilem  valo- 
rem  sibi  vindicarunt  pulveres  Pium  eri,  Hamiltoni, 
et  Doweri.  — Ouo  magis  demum  nervosa  evol- 
vitur debilitas  , eo  evidentius  quoque  defati- 
scunt  phaenomena  phlogoseos  topicae,  atque  tunc 
omnia  ea,  quae  in  capite  de  febribus  nervosis 
indicaturi  sumus,  adhibenda  veniunt. 

512-  Funestissimam  tandem  anomaliam 
constituit  peripneumonia  septica,  sive 
maligna,  quae  illico  ad  efficacissima  arma  cla- 
mare jubet,  ut  virium  resolutio,  ac  massae  organi- 
cae liquatio  praecaveatur,  omni  intuitu  exitia- 
lis. Recedendo  ab  antiphlogisticis  generosis,  prae- 
sertim a phlebotomiis,  a purgantibus  et  nitro,  so« 

lis  mucilaginosis  superstitem  pulmonum  irritatio- 
nem compescere,  tussim  lenire  * et  cxpectoratio- 
nem  expedire  studemus.  Scopo  vires  labentes  eri- 
gendi, atque  infractam  oxysin  promovendi,  om- 
nis generis  stimulantia  et  roborantia  requiruntur, 
uti  camphora  , acida  mineralia , vel  acetum  con- 
centratum  e blando  quodam  decocto,  cortex  pe- 
ruvianus,  radix  serpentariae,  naphthae , spiritus 
salis  ammoniaci  oleosus  5 externe  conveniunt  va- 
pores aceti  aromatici,  linimenta  volatilia , rube- 
facientia et  vesicantia,  aer  purissimus,  ventilla- 
tus,  ad  mentem  Cei.  Gujton-Morveaui 
emendatus  5 victus  nutriens , potus  vinosus. 

P O S T H U M V. 

513.  De  cura  successionum  potiorum  eate- 
nus  solum  aliquid  subjungimus,  quatenus  in  pri- 
mordio cum  inflammatione  vix  exantlata  intime 
nectuntur,  de  ejus  charactere  participant,  ac  ideo 

particulares  quasdam  expetunt  in  medendo  modi- 

/ 

fica  dones. 

514«  Concurrentibus,  quae  factam  suppura- 
tionem indicant,  phaenomenis  — unicum,  quod 
medicus  praestare  valet,  auxilium  consistit  in  de- 
bito phlogistici  processus  moderamine  5 ab  hujus 
enim  vigore  continuato  ipsius  suppurationis  ve- 
hementia plurimum  dependet.  Hinc  venaescctio- 
Hes  caute  replicatae,  eccoprodca  , potus  mucila» 
g in  os  i,  diluentes,  tepide  sorbillati,  et  prae  aliis 
calor  moderatus  et  aequabilis  vaporibus,  fo.men- 


COMITE  PHLEGMONE.  281 

tis  , vel  balneis  sustentatus,  etiam  inchoatae  jam- 
jam  pyogeniae  opponi  debebunt. 

515.  Perducta  ad  maturationis  culmen  vomi» 
ca  pulmonum  , quam  ex  summo  inflammationem 
indicantium  phaenomenorum  decremento,  alio- 
rum e contrario,  quae  purulenti  fomitis  praesen- 
tiam revelant,  numero  et  graduvin  dies  auctis  di- 
gnoscimus , jubet,  ut  ejus  ruptura  quantocyus 
sollicitetur^  clausam  enim  suppurationem,  etsi  be- 
nignum plasticumque  pus  secernatur,  constanter 
in  organi  adfecti  destructionem  niti,  abunde  no- 
tum est.  — Destituimur  autem  directis,  quae 
apostematum  internorum  aperturam  et  evacuatio- 
nem efficere  valerent,  auxiliis,  quare  id  indi- 
recto tentare  oportebit  modo , remediis  ntpote 
blandissimis,  vaporibus  emollientibus  et  modica 
thoracis  concussione,  in  quem  finem  vel  sternu- 
tamenta ope  pulveris  nasalis,  vel  tussis  vapori- 
bus aceti  excitari  solet}  et  quidem  illis  periodis, 
quibus  abscessus,  secundum  observationes  Hip- 
pocratis, maturationis  fastigium  adtingere  no- 
vimus, die  utpote  vigesimo,  aut  trigesimo.  A 
violentioribus  commotionibus,  vomitu,  equitatio- 
ne, omnino  cavendum. 

t 

5 1 G-  Evacuato  per  bronchia  pure,  vel  sanie, 
chronica  remanent  ulcera  , quae  proprium  indu- 
cunt atrophiae  et  cacochymiae  genus,  p h t h i- 
seos  pulmonalis  nomine  notum,  cujus  me- 
dela ad  alium  spectat  nosologiae  locum. 

517.  Pyocystis  infeliciori  omine  in  thoracis 

cavum  rupta , inevitabilem  parit  mortem , nisi 
prompta  paracentesis,  palliativum  saltem,  fer- 
re juvet  auxilium.  Educto  purulento  latice,  in- 
jectiones blandae,  emollientes,  aliquoties  in  die 
replicandae  sunt,  ne  extra  circulum  posita  mate- 
ries spontaneo  processu  cliemico  corrumpatur. 
Eodem  tempore  latens  in  pulmone  exulcerato  in- 
flammatio adaequata  methodo  moderanda,  febris 
hectica  mitiganda,  vires  vitales  sustinendae,  at- 
que imminens  liquatio  arcenda. 

518-  T erminata  in  hydrothoracem  ac u~ 
tum  pneumonitis  sollicitam  laticis  effusi  educ- 
tionem  postulat,  quam  diureticis,  purgantibus, 
et  revellentibus  praestare  adnitimur.  Combinan- 
tur simul  omnia  illa  pharmaca,  quae  reactiones 
vasorum  absorbentium  promovere  ( alterantia 
acria) , et  humorem  extravasatum  pro  resorptio- 
ne magis  idoneum  reddere  valent  (solventia).  — 
Quousque  adhuc  de  genitrice  inflammatione  ali- 
quid superest,  quod  ulteriorem  hypoclepsin  sus- 
tinere juvat,  eousque  antiphlogistica  therapia 
suum  adhuc  defendit  locum,  summa  tamen  cir- 
cumspectione adhibita.  A venaesectionibus  ideo, 
nisi  vespertinis  sub  exacerbationibus  periculosus 
incendatur  pulmonum  turgor,  vel  prorsus  absti- 
nendum, vel  vena  vix  secta,  ac  aliquot  sanguinis 
unciis  detractis,  illico  vesicans  pectori  imponen- 
dum , i III usque  secretio  in  vigore  sustentanda. 
Interne  digitalis  generosa  dosi  subministranda, 
ejusque  actio  deprimens,  alterans  et  diuretica, 

nunc  antimonio,  nunc  mercurio  dulci,  nitro,  aut 
cremore  tartari , pro  circumstantiarum  necessita- 
te, acuenda.  Decocta  pectoralia,  et  leniter  diu- 
retica, uti  decoctum  hordei,  graminis,  althaeae, 
liquiritiae  , stipitum  dulcamarae  , ononidis  cum 
oxymelle  squillitico  et  aceto  ammoniacaii,  cum 
prioribus  in  eundem  saluberrimum  scopum  colli- 
niare, praxis  docuit.  — Paracentesis  pectoris 
nonnisi  in  casu  desperato,  conspirante  plurimo- 
rum medicorum  consilio  proponenda.  — Persi- 
stens, fracta  inflammatione,  hydrothorax,  ac  ad 
chronicum  inclinans  decursum,  suis  regulis  trac- 
tandus. 

519.  Cura  scleromatis  pulmonum,  vel 
tuberculorum  eo  potissimum  respicit,  ut  lympha 
plastica  pulmones  infarciens  resolvatur , ac  in 
massam  humorum  recipiatur.  Prae  aliis  indicata 
sunt  antimonialia  et  mercurialia,  pulveres  Plu- 
meri,  extracta  amaricantia,  stipites  amaro  - dul- 
ces, nitrum,  aquae  soteriae , acida  vegetabilia, 
succi  vegetabilium  saponaceorum  recenter  ex- 
pressi , balnea , epispastica  repetita , regimen 
diaeteticum  exquisitum.  — Si  de  concretio- 
nibus, vel  pseudomembranis  suspicio  es- 
set, iisdem  remediis  utendum.  — Plurimum  ve- 
ro interest , ut  lenta  pcripneumonia,  quae  om- 
nis generis  posthumis  organicis  constanter  ad- 
haeret, apta  methodo  moderetur,  ejusque  adeo 
faciles  recidivae  vitentur 5 quod  praesertim  obti- 
nere studemus  diaeta  apte  directa,  methodo  anti- 

phlogistica  leniori  — per  vices  — in  usum  tracta, 
vel  etiam  prophylacticis  phlebotomiis. 

520.  Pneumonitis,  quae  imminentis  g a n» 
graenae  signa  offert,  omnibus  illis  remediis 
promptissime  adgredienda  , quae  malignam  peri- 
pneumoniam  postulare  diximus.  Praesertim  re- 
vulsiones repentinae  et  violentae  principem  sibi 
vindicant  locum.  Inter  revellentia  etiam  aqua  fer-? 
vens , vel  ipsum  cauterium  potentiale  numerari 
debent 5 — anceps  tamen  semper  sub  tanto  dis» 
crimine  adminiculum. 

PLEURITIS. 

T r i 1 1 e r i , Commentatio  de  pleuritide.  Francof.  1 740. 

J.  B.  Verna,  princeps  morborum  acutorum  pleuritis. 
Venet.  1715. 

F.  W en  dei,  Viss.  sist.  observationes  de  pleuritide  et 
peripneumonia.  Goett,  1763* 

Ze  vi  ani,  della  vera  pleuritide. 

521.  Etiamsi  pleuritis  juxta  etymologiam 
vocis  (?r latus)  qualemcumque  ad  latus 
pectoris  obvenientem  inflammationem  indicaret  5 
nihilosecius  tamen,  communi  medicorum  con- 
sensu, hocce  nomine  specialius  insigniri  solet  in- 
flammatio membranae  pleurae,  parietes  thoracis 
laterales  investientis,  ut  distinguatur  a phlogosi 
musculorum  intercostalium,  myositide  inter- 
costali, et  ab  illa  periostei  costarum. 

' Atque  haeccc  pleuritidis  distinctio,  quoad  sedem 
specialem,  jam  ab  acutissimo  Avie  en  na  indi- 
cata invenitur* 

M os.  L a b a u d , (auct.  Sprengel)  spec.  inaug.  de  locis  in 
pleuritide  adfectis.  Hal.  1796. 

Sprengel,  pragm.  Geschiclite.  II.  415° 

522.  Notabilis  medicorum  , praesertim  anti- 
quorum , caterva  majorem  sane  huic  morbo  di- 
gnitatem tribuere  voluit,  quam  revera  meretur 5 
quo  quidem  plurimum  contulit  5 quod  exacta  in- 
ter pleuritidem  et  peripneumoniam  differentia  sta- 
bilita non  fuerit , atque  communiter  etiam  in- 
flammatio pulmonum  pleuritidis  nomine  insigne- 
retur.  — Si  consideramus  pleuram  esse  membra- 
nam serosam,  hoc  itaque  intuitu,  caeteris  sal- 
tem paribus,  in  inflammationes  minus  pronam: 
si  perpendimus  eam  in  nullo  immediato  cum  in- 
juriis mundi  externi  nexu  existere  $ facile  jam 
a priori  minor  pleuritidis  frequentia  concipitur. 
His  demum  accedit,  plerasque  pleurisias  esse  se- 
cundarias, symptomaticas,  vel  sympathicas,  ac 
originis  fontem  vel  in  pulmonibus,  vel  in  hepa- 
te, aliove  organo  vicino  agnoscere  5 per  se  so- 
las, etiamsi  idiopathicae  forent,  vix  unquam  de- 
currere, sed  vel  hepatitidi,  vel  splenitidi,  vel, 
quod  frequentissimum  est,  pneumonitidi  junctas 
incedere  , atque  in  cunctis  hisce  casibus  et  mor- 
bi gradum,  et  febris  vehementiam,  et  periculum 
non  a membranae  pleurae , sed  ab  organorum 
mox  relatorum  inflammatione  contemporali  pen- 
dere. 

525.  Inde  quoque  patet,  tractatum  de  pleu- 
ritide notabilem  restrictionem  admittere , quare 

nostram  adtentionem  ad  illa  solum  limitandam 
esse  censemus  momenta , quae  ad  membranae 
pleurae  adfectiomem  immediate  referri  possunt, 
missa  faciendo  cuncta  ea,  quae  a synchrona  pen» 
dent  pulmonum  adfectione , e priori  capite  jam 
abunde  nota.  Constans  pleuritidis  cum  pneumo- 
nia  connubium  prae  caeteris  comprobavit  P e» 
trusServius,  qui  in  trecentis  aegris  pleuriticis 
Romae  post  mortem  dissectis,  ubique  unum  al» 
teruinve  pulmonem  simul  adfectum  conspexit  (i). 

(l)  Trill  er,  de  Pleuritide  Cap.  I.  pag.  10. 

524»  Relate  ad  modum  tamen,  quo  pleurae 
adfectio  cum  illa  pulmonis  cohaeret,  essentialis 
obtinet  differentia.  Mox  enim  turgor  et  dolor 
membranae  pleurae  est  secundarius , a pulmonum 
pblogosi  dependens,  sub  ejus  decursu  evolutus, 
et  ea  ratione  , qua  pulmonis  expansio  minuitur, 
evanescens  $ quo  in  casu  neque  morbi  essentiam 
constituit,  neque  ad  verae  inflammationis  gradum 
extollitur,  illamque  praesentat  formam,  quam 
pleuro  - peripneumoniam  passim  nuncu- 
pant. — Mox  vero  primitivus  pblogoseos  focus 
in  pleura  formatur,  ac  inde  ad  contiguum  dira- 
diatur  viscus  j acerrimus  tunc  dolor  ab  omni  ini- 
tio morbi  usque  ad  finem  urget  et  persistit , at- 
que huic  inflammationi  pectorali  pleuritidis 
idiopathicae  nomen  tribuitur. 

52 5-  Unicum,  e quo  ad  pleurae  inflammatio- 
nem concludere  fas  est,  phaenomenon  praebet 
dolor  fixus  et  pungens  in  quodam  thoracis  loco, 

sub  inspiratione  profunda  exasperatus.  Ast  neque 
liocce  symptoma  prorsus  infallibile  dici  posse, 
Morgagnii,  Stollii,  et  Portalii  sectiones 
docuerunt  j acerrimo  enim  sub  dolore  defuncti 
pulmones  solummodo  inflammatos,  pleuram  vero 
salvam  obtulerunt.  Caeterum  simplex  etiam  in 
aliquo  thoracis  latere  saevire  potest  pie  uro  dy- 
nia,  quin  ab  inflammatione  pendeat.  — Omnes 
reliqui  pleuritidis  comites  referuntur  vel  ad  fe- 
brem inflammatoriam,  plus  minusve  vehementem, 
vel  ad  contemporaneam  pulmonum  congestionem, 
respiriique  munus  inde  laesum.  Particularia,  e 
functione  organi  laesa  depromenda  signa,  quae  ad 
aliarum  inflammationum  internarum  diagnosin  plu- 
rimum contribuunt , pleuritis  non  offert , quate- 
nus pro  substrato  agnoscit  simplicem  membranam, 
nullo  , praeter  vaporosi  madoris  exhalationem, 
specifico  numere  distinctam.  Ejus  autem  func- 
tionis alteratae  cognitio , nisi  ad  notabilem  liqui- 
dus latex  colligatur  copiarn,  e definitis  hucdum 
desumi  nequit  indiciis.  Quare  in  describenda  pleu- 
ritide  aeque,  ac  in  ejus  diagnosi  stabilienda,  pul- 
monis constanter  compatientis  ratio  negligi  nequit. 

HYPOTYPOSIS. 

526-  Pleuritis  idiopathica,  — quam  apleuro- 
peripneumonia  non  ideo  distinctam  habemus,  quod 
eam.  ab  omni  pulmonis  congestione  liberam  cre- 
damus, sed  quod  in  pleura  princeps  et  primaria 
inflammationis  sedes  exi  stat , — Invadit  horrore 

valido , per  plures  aegrum  quatienle  horas , cui 
aestus  subsequitur  universalis,  orgasmus,  turgor, 
sitis,  cephalaea,  anxietas  cum  urinis  rubris,  et 
pulsibus  acceleratis , plenis  , fortibus , et  duris. 
Eodem  tempore  pungens  emicat  inter  costas  do- 
lor, ab  initio  quidem  vagus  et  levis,  ast  brevi 
centrum  figens , citissime  crescens,  acerrimus, 
qui  praesertim  sub  inspirationis  profundioris  ten- 
tamine Immaniter  exacerbatur , atque  pectus  trans- 
versim  perscindit,  cultri  immersi  adinstar.  Spec- 
tata sede  mox  unam,  mox  alteram,  rarius  utram- 
que occupat  pectoris  partem.  Pleuritis  dextera 
quidem  frequentior  practicis  dici  solet  , cujus 
phaenomeni  causam  in  hepate  quaerere  volunt  5 
nihilominus  tamen  aequalem,  ne  dicam  majorem 
sinistrae  pleuritidis  frequentiam  observare  licet  in 
certis  regionibus,  et  sub  illis  circumstantiis  mox 
climaticis  , mox  individualibus , sub  quibus  lienis 
vitia  majorem  ejusdem  lateris  dispositionem  in 
tergores  fovent.  Quo  gravior  esse  consuevit  pleu- 
riticus dolor , febri  et  diatliesi  plilogistica  inten- 
siori stipatus  5 eo  minores  etiam,  sub  decursu 
magis  continente,  olFert  inducias.  — Nisi  mus- 
culi intercostales,  vel  periosteum  costarum  simul 
inflammentur , ab  a diae  lu  cruciatus  non  exaspe- 
rantur 3 quin  imo  adfecto  lateri  plerumque  liben- 
tius incumbunt  aegri. 

527.  Membranae  serosae  , utut  in  statu  nor- 
mali exiguum  oderant  sensibilitatis  gradum,  ma- 
xima, dum  inflammantur,  et  praesertim  dum  ten- 

duntur  , . excitare  solent  tormenta  5 quapropter 
etiam  sub  pleuritide  jam  a consueta  thoracis  di- 
latatione, praecipue  autem  a sternutamentis,  tussi, 
risu,  corporis  incurvatione,  eum  in  modum  au- 
gentur dolores , ut  miseri  aegri  inspirare  vix  au- 
deant, unde  intolerabiles  patiuntur  anxietates. 
Impeditam  tali  pacto  pulmonum  explicationem, 
et  adtractionem  ejus  quantitatis  aeris,  quae  pro 
sanguinis  unda  per  pulmones  acta  oxjdanda,  pro 
pulmonibus,  ut  ita  dicam,  saturandis  requiritur,  — 
impeditam  hancee,  inquam,  pulmonum  functio- 
nem automatice  supplere  student  animam  cre- 
brius reciprocando  5 quare  inter  constantiora  phae- 
nomena numerari  debet  respiratio  brevissima,  ac 
adeo  citata,  ut  interdum  ei  binos  solummodo  ar- 
teriarum ictus  respondere  videamus.  Sub  tali  au- 
tem rerum  positione  nil  mirum  est,  pulmonum  tur- 
gorem  eum  in  modum  augmentari , ut  vera  evol- 
vatur inflammatio,  quam  cuncta  symptomata  pe- 
ripneumonica,  alibi  exposita,  abunde  distinguere 
juvant.  Tussis  vix  unquam  deest,  violenta,  mo- 
lesta, sicca,  vel  paucis  sputis  comitata.  Co» 
piosior  anacatharsis  synchronam  pulmonum , vel 
bronchiorum  irritationem  supponit,  atque  nonnul- 
lis practicis  (1) , cum  aliqua  licentia,  pleuritis 
h umida  vocatur. 

(l)  Sto  11,  Apborismi  de  cognosc.  et  cur.  febrib  N.  128. 

5 28*  Increscente  in  dies  morbo,  diathesis  phlo- 
gistica,  et  febris  angiosthenica  ad  summum  inten- 
ditur culmen  5 inde  sanguis  eductus  placentam 

compactam,  corio  tenaci  et  denso  (pieuritico  dicto) 
tectam  cum  pauco  sero  exhibet,  vel  totus  quan- 
tus in  massam  hepaticam  coit  5 pulsus  micant  ce- 
lerrimi, nunc  liberi  et  fortes , nunc  suppressi  et 
ilctitie  debiles,  nunc  contracti,  duri,  serrati. 
Sunt  denique  adhuc  alii,  ast  minus  fideles  pleu- 
ritidis  comites,  uti  deliria,  pervigilium,  convul- 
siones, dysphagia,  singultus,  vomitus,  quorum 
praesentia  vel  a subjecti  conditione  , vel  a morbi 
gradu,  vel  a synchrona  contiguorum  organorum 
irritatione  dependet. 

5 29.  Pleuritis  regularem  tenens  decursum  cir- 
ca quintum,  septimum,  vel  nonum  diem  suum 
adtingit  fastigium  , quo  adepto  crisibus  plurimum 
apostaticis  solvitur,  atque  serius,  ocyusve  ad  de- 
crementum inclinat.  Simplex  tamen  pleurae  con- 
gestio , quae  a causae  permanentis  irritamento 
sustinetur,  critica  quidem  non  excludit  molimina, 
illis  vero  plerumque  inefficacibus  judicari  nequit, 
ac  ideo  indefinitam  excurrere  solet  periodum. 

ANALOGIAE  ET  DIFFERENTIAE. 

550.  Pleuritis  facile  cum  aliis  confundi  po- 
test morbis,  et  quidem  vel  cum  inflammationi- 
bus organorum  continguorum  , vel  cum  analogis 
in  eodem  substrato  adfeetibus.  Inter  phlogoses 
varias  pleuritidem  mentiri  possunt  hepatitis,  sple- 
nius , pericarditis,  diaphragmitis , oesophagitis, 
myositis  intercostalis , et  periosteitis  costarum. 

551.  H e p a t i t i d e m dis tin guit  dolor  mox 

punctorius  , mox  gravativus  ad  hypochondrium 
dexteram,  sub  tactu  increbescens,  pleurodynia 
potius  instabilis  ad  scupulas  usque  protensa,  he- 
patisque functio  laesa.  Lectione  digna  sunt,  quae 
circa  differentiam  pleuritidis  et  hepatitidis  oiim 
jam  A 1 e x a n.  Trallianus  protulit  (i). 

(l)  De  morbis  et  febribus.  Lib.  VI.  Cnp.  I.  pag.  266. 

532.  Eadem  phaenomena  in  sinistro  compa- 
rentia  hypochondrio,  computata  cum  causis  ex- 
citantibus lieni  infensis,  uti  sunt  febres  intermit- 
tentes quartanae  autumnales,  endemicae,  vel  cum 
manifestis  aucti  voluminis  et  duritiei  morbosae 
signis,  splen  itidis  existentiam  evincunt. 

533.  Pericarditidem  laesa  cordis  func- 
tio constanter  comitatur:  palpitatio  enormis,  fi- 
xus et  acerrimus  ad  circulationis  fontem  dolor, 
carotidum  vibratio,  suspiria,  animi  deliquia,  fe- 
bris gravissima. 

534-  Diaphragmitidem  tunc  nonnisi 
cum  pleuritide  confundi  posse,  ubi  thoracica  septi 
transversi  superficies  adficitur,  facile  liquet.  Qua- 
tenus autem  illa  lamina  serosa,  (utut  pleurae  con- 
tinuationem sistat)  , integrantem  diaphragmatis 
partem  format,  atque  inflammari  nequit,  quin 
hujus  quoque  functio  laedatur,  superfluum  red- 
ditur diaphragmitidem  inter  et  pleuritidem  dia- 
phragmaticam discrimen. 

55 5.  Oesophagi  inflammationem  a 
pleuritide  abunde  discernit  dolor  acerrimus  inter 
scapulas,  sensus  ardoris  interni,  deglutiendi  sum- 
III.  Q 

nui  difficultas  vel  impotentia , cum  ingestorum 
regurgitatione , et  causae  efficientis  notio. 

536.  Myositis  denique  i n t e r c o s t a 1 i s, 
cui  ineptum  pleuritidis  spuriae  nomen  tribui  a 
quibusdam  solet,  a pleurae  phiogosi  differt  do- 
lore magis  superficiali , sub  tactu  valdopere  exa- 
cerbato , cui  non  raro  reliqua  inflammationis  ex- 
ternae symptomata,  uti  tumor  , calor,  et  rubor 
junguntur.  Difficilior  hujus  a periosteitide 
esse  solet  distinctio  3 princeps  respectus  ad  causas 
ct  dyscrasias  osseo  systemati  infensas  habendus. 

537.  Pleuritidem  , sive  pleurody.niara 
rheumaticam  a phlegmonosa  distinguere  ju- 
vant notio  causae  praegressae , rheumati  produ- 
cendo idoneae 3 doloris  vaga  sedes;  remissio  per 
vices  manifesta 3 tussis  absentia,  ac  reliqua  si- 
gna diathesi  rheumaticae  propria. 

N 

DIVISIONES. 

558*  Diversae  a medicis  institui  solebant 
pleuritidis  divisiones  , quarum  quidem  nonnullae 
practico  valore  non  destituuntur,  aliae,  e contra- 
rio, nullius  prorsus  momenti  negligi  omnino  pos- 
sunt. — Essentialis  est  pleuritidis  in  phlegmo- 
nosam  et  rheumaticam  partitio,  quae  no- 
sogeniae  diversitati  innititur , atque  differentem 
medendi  rationem  dirigit,  Ecquidem  utraque  an- 
tiphlogistico  eget  tractamine;  posterior  vero  spe- 
cialem atrii , quod  morbi  origini  favet  , respec- 
tum sibi  postulat.  Non  minus  gravis  , tum  quoad 

curam,  tum  quoad  prognosin,  est  distinctio  pleu- 
rilidis  in  simplicem,  comitatam,  et  com- 
plicatam, in  regularem  et  anomalamj 
in  acutam  et  chronicam.  — Pleuritidem 
simplicem  rarissime  occurrere,  sed  plerumque 
aliorum  organorum  vicinorum  inflammatione  co- 
mitatam esse,  jam  e prioribus  patet.  — Inter 
anomalas  pleuritides  vix  non  omnes  illae  notari 
debent  species , quas  peripneumoniae  communes 
esse  diximus  (§. 406)-  Eminent  tamen  pleuri- 
tis chronica  (anomalia  quoad  decursum),  vi- 
tiorum organicorum  fidelis  comes,  nunc  manife- 
sta,  nunc  clandestine  latens  et  occulta ; atque 
pleuritis  biliosa  (anomalia  quoad  characte- 
rem) aestivis  diebus  frequentissima. 

559-  Quoad  sedem  dispescitur  in  fixam  et 
vagam;  in  partialem  et  totalem;  in 
membranaceam  et  muscularem,  cui  ta- 
men ultimae  myositidis  intercostalis 
nomen  magis  convenit.  Divisio  pleuritidis  in  l a- 
teralem, anticam  et  dorsalem  — vocis  si- 
gnificatui contradicit.  Dirimitur  tandem  adhuc 
quoad  originem  in  idiopathicam,  sympto- 
maticam, et  sympathicam;  in  prima- 
riam et  secundariam;  in  sporadicara 
et  epidemicam. 

CAUSAE. 

* 

540.  Si  excipiamus  omnia  illa  momenta,  quae 
majorem  universim  in  phlogoses  et  speciatim  in 

pneumonitides  fovent  proclivitatem,  praecipue  or- 
ganica pulmonum  vitia,  et  viscerum  hypochon- 
driis reclusorum  obstructiones,  peculiares,  quae 
pleuritidem  invitarent , dispositiones  vix  obser- 
vantur. 

54l.  Inter  causas  procatarcticas, 
pleuritidi  phlegmonosae  et  idiopathicae  producen- 
dae pares,  numerantur:  violentiae  traumaticae, 
vulnera,  ictus,  contusiones,  uti  v.  g.  sub  poena 
militum  virgis  exequi  solita,  distorsiones  trunci, 
musculorum  pectoralium  contentiones  sub  tussi 
vehementi,  sternutamentis  repetitis,  saltu,  labo- 
ribus strenuis , sub  respiratione  nimis  accelerata, 
commotiones  pectoris,  costarum  fracturae j quae 
omnia  modo  pleuram , modo  musculos  interco- 
stales vel  periosteum , modo  plures  partes  una 
laedere  possunt.  Refrigerium  repentinum  rheu- 
maticam potius  , quam  phlegmonosam  pleurisiam 
inducere  credimus , quatenus  congestionis  in 
membrana  serosa  ortus  ex  laesa  atrii  cutanei 
functione  pendet.  Ita  etiam  reliquas  atmosphae- 
rae  injurias,  — excipiendo  excessivum  foci  calo- 
rem, aut  frigus  acre  immediate  versus  thoracem, 
sudante  prius  corpore , directum , uti  v.  g.  in  il- 
lis contingit,  qui  humido  cespiti  incumbunt,  — 
pleuritidi  directe  producendae  vix  idoneas  esse 
censemus,  nisi  prius  in  pulmonibus,  cum  mun- 
do externo  immediate  nexis,  phlogisticum  incen- 
dant processum  : cui  tandem  secundaria  succedit 
pleuritis. 

542»  Pleuritidem  secundariam  et  symptoma- 
maticam  progignunt:  inflammationes  organorum 
thoracis  , vel  abdominis  ad  pleuram  propagatae, 
uti  pneumonitis,  pericarditis , diaphragmitis , he« 
patitis , mastitis 5 tumores  cystici  in  thorace  ex- 
terno 3 scirrhus  mammae  3 exostoses  costarum  3 vi- 
tia organica  viscerum  thoracis,  vomicae  et  tu- 
bercula pulmonum,  aneurysma  cordis  et  vasorum 
majorum  , praesertim  concretiones  et  pseudo- 
meni]) ranae  3 metaschematismi  et  metastases  im- 
petiginum, exanthematum  3 suppressio  menstruo- 
rum , lochiorum  , epistaxeos. 

545-  Quidquid  autem  de  pleuritide  sympa- 
thica narrant  practici,  ad  ple  uro  dyniam  sim- 
plicem potius  referri  videtur  3 stimulus  enim  in 
remota  quadam  parte,  ut  in  utero,  vel  intestinis, 
consensualem  quidem  dolorem  in  pectoris  parie- 
tibus, ex  mutua  membranarum  serosarum  rela- 
tione concipiendum,  nequaquam  tamen  phlogo- 
sln  veram  inducere  valebit,  cui  alioquin  pleurae 
structura,  ob  vasorum  rubrorum  penuriam,  minus 
favet,  . 

EXITUS* 

544*  Pleuritis  idiopathica  acuta  in  salu- 
tem abit  praeviis  evacuationibus  criticis,  quas 
universim  inflammationibus  febrilibus  communes 
esse  novimus.  Prae  aliis  sudores  profusi , et  uri- 
nae saturatae  cum  sedimento  copioso,  roseo  vel 
lateritio,  rarius  epistaxes  die  septima,  nona,  vel 
etiam  tardius  subortae,  pleuritidem  nunc  promp- 

te  resolvere  juvant,  nunc  saltem  ad  gradarium 
perducunt  decrementum. 

545»  Crisibus  evacuatoriis  idiostaticis , quas 
alibi  adeo  salutares  esse  novimus , pleuritis  vel 
ex  eo  solvi  nequit,  quod  substratum  morbi  extra 
seriem  organorum  emunctoriorum  situm  est,  secre* 
tionis  igitur  qualiscumque  producta  evehi  neque^ 
unt,  nisi  prius  absorpta,  et  versus  consueta  co- 
la toiia  determinata  fuerint.  Inde  concipitur  ipsa 
sputa,  quibus  pleuritidem  quandoque  solutam 
fuisse  observatio  docuit,  vel  apostaticam  consti- 
tuere crisin,  (relate  ad  pleuritidem),  vel  vero 
idiostaticum  pneumonitidis  comitis  judicium  si- 
stere, quo  in  casu  solutio  pleuritidis  benigna  ne- 
quaquam anacatharsi , sed  pneumonitidi  per  ana- 
catharsin  levatae  adscribenda  erit.  Quapropter  su- 
perfluas, nulli  usque  prorsus  momenti  exis  timamus 
replicatas  illas  medicorum  discussiones  circa  spu^ 
ta  pleuriticorum,  atque  circa  vias,  quibus  mate- 
riem morbosam  ad  pulmones  pervenire  sibi  ima- 
ginati sunt  quamplures. 

G.  Richter,  Frolus.  de  viis  sputi  Pleuriticorum.  In 
ejusd.  Opusc.  med.  Vol.  IIIT 

546»  Pleuritis,  quae  alius  inflammationis  so- 
cia, lnijus  resolutionem  sequitur.  Symptomatica, 
et  praesertim  chronica  pleurae  symphoresis , so- 
le mn  i h us  caret  crisibus,  atque  nonnisi  cessante 
causa,  quae  irritationem  sustinet,  imminuitur  ac 
pedetentim  exstinguitur,  facili  tamen  negotio  re- 
ditura, uhi  organica  in  pectore  vitia  continuam 
fovent  irt  recidivas  pronitatem.  * 

547  Inter  posthuma  pleuritidis,  benignam 
respuentis  resolutionem,  notari  praecipue  meren- 
tur : congestio  chronica,  sive  p 1 e u r o ci  y- 
nia  symphoretica,  hydrothorax  acu- 
tus, et  concretiones. 

* 

548-  Hydrothoracis  acuti,  admodum 
facilis  post  pleuritidem  graviorem  successio,  ex 
ipsa  substrati  indole  sine  negotio  concipi  pote- 
rit. Quid  mirum  enim  , si  vasorum  capillarium 
exhalantium  incitatione  adaucta,  eorumque  nu- 
mero notabili  ad  arteriosorum  canalium  digni- 
tatem elevato,  major,  quam  par  est,  et  quam  ex 
altera  parte  absorberi  potest , secedit  laticis  se- 
rosi copia.  Hujus , quin  qualitas  alterata  esset, 
ubera  in  cavum  pectoris  effusio,  hypoclepsis  se- 
rosa , liydrothoracem  simplicem  effi- 
cit. Mutata  simul  effusi  liquoris  conditione , ita, 
ut  lymphae  gelatinosae,  vel  puri  analogus  fiat, 
hydrothoracis  puriformis  forma  nascitur. 

549.  Sive  ejusmodi  transsudatio  e serosa  pul- 
monum superficie,  ceu  pneumonitidis  productum, 
sive  ex  pleura  parietes  cavi  pectoris  investiente, 
ceu  pleuritidis  idiopathicae  consectarium,  contin- 
gat, semper  iisdem  stipatur  phaenomenis,  ac 
easdem  pro  origine  supponit  conditiones.  Quare 
hic  omnia  illa  in  mentem  revocanda,  quae,  de 
peripneumoniae  analogo  exitu  disserentes,  expo- 
suimus §.456  — 460* 

550.  Effectum  hypoclepseos  lymphatico  - pla- 
sticae , transsudationis  utpote,  eum  in  modum 

modificatae,  ut,  qui  suffuratur,  fomes  illico  in  mem- 
branas coeat,  et  crystaliisetur,  vel  utriusque  su- 
perficiei serosae  contiguae  conglutinationem  pro- 
ducat , constituunt  concretiones  pulmonum 
cum  pleura  vel  immediatae,  vel  mediante  qua- 
dam pseudomembrana  effectae.  Ejusmodi 
producta  processus  organico  - plastici  ultra  nor- 
mam incitati  mox  ad  pauca  solum  puncta  limitan- 
tur (filamentorum  sub  forma),  mox  ad  ampliores 
plagas  extenduntur,  atque  vel  primitivum  con- 
servant organi  generantis , serosae  utpote  mem- 
branae typum  5 vel  vero  majori  vasorum  rubrorum 
copia  scatentes,  eminentiorem  adquirunt  charac- 
terem organicum..  Principales , quae  inde  origi- 
nem trahunt , molestiae  , sunt : dyspnoea  chro- 
nica , tussis  sicca , ac  summa  in  recidivas  pleuri- 
tides,  vel  saltem  pleurodynias  proclivitas. 

55 1.  Suppuratio,  in  quam  serosae  mem- 
branae universim  minorem  habent  nisum,  etiam 
pleuritidi  nonnisi  rarissime  succedit ) pleura  enim, 
etsi  congestionibus  activis  frequenter  obnoxia, 
vera  tamen  inflammatione  tunc  solum  corripitur, 
dum  summe  violentae  praecedunt  causae,  vel 
plurium  relative  incitantium  stimulorum  concur- 
sus «phlegmonis  ortui  favet , vel  dum  ex  parte 
diuturnae , et  saepius  recurrentis  congestionis 
pleura  serosa  pcdetentim  in  membranam  arterio- 
sam transformatur.  Pleurodyniae  rheumaticae  et 
sympathicae  exitum  in  suppurationem  nunquam 
agnoscunt. 

55 2«  Ita  quoque  gangraena  ad  summe 
raras  pertinet  pleuritidis  successiones,  ex  iisdem, 
quae  mox  protulimus,  rationibus.  Transitum  in 
scleroma  pleura , t an  quam  membrana  simplex 
et  hytdina,  prorsus  excludit.  Particulari  autem 
subjecta  cernitur  metamorphosi  pathologicae,  vi- 
delicet ossificationibus,  ad  quarum  gene- 
sin  phlogoses  chronicae  , et  praesertim  rheuma- 
ticae concurrere  videntur,  favente  maxime  senec- 
tute, aliave,  faciliorem  calcarei  principii  separa- 
tionem promovente , diathesi. 

555»  Quae  de  metastasibus  pleuritidem  exci- 
pientibus a Baglivio,  aliisque  practicis  refe- 
runtur, vel  ad  febrem  comitem,  vel  ad  rheu- 
maticam potius  pleurae  phlogosin  releganda  vi- 
dentur, eminenti  in  metaschematismos  nisu  di- 
stinctam. 

554.  Mortis,  pleuritidem  sequi  visae , ra- 
tio nunquam  ex  inflammatione  pleurae  per  se 
spectata  dependet,  sed  vel  in  synchrona  organi 
cujusdam  nobilioris,  pulmonis,  cordis,  diaphrag- 
matis, adfectione,  functionisque  suppressione, 
vel  in  febris  inflammatoriae  comitis  altiori  gradu, 
vel  in  charactere  nervoso  secundarie  evoluto,  vel 
demum  in  organicis  metamorphosibus,  hypocle- 
psi,  suppuratione,  empyemate  quaerenda. 

555.  Prognosis  in  pleuritide,  caeteris  pa- 
ribus, semper  laetior  institui  poterit,  quam  in 
aliis  organorum  pectoris  inflammationibus.  Si  ali- 
quod imminet  periculum,  illud  vel  graviori  pneu» 

monitidi  comiti , vel  processui  phlogistico  per 
majorem  pectoris  ambitum  extenso,  vel  anoma- 
liis , complicationibus,  moliminum  criticorum  in- 
efficaciae,  aliisve  sinistris,  ex  parte  subjecti,  cau- 
sae violentae,  et  constitutionis  epidemicae , cir- 
cumstantiis tribui  omnino  debebit. 

- ■ - ' ' * * ' J ’ r \ ■ • / 

THERAPIA. 

556*  Nisi  directae  curae  concedatur  locus, 
causis  sufficienter  notis,  ac  facile  amovendis,  prin- 
ceps in  tractanda  pleuritide  indicatio  eo  diriga- 
tur, oportet,  ut  irritatio  morbose  aucta  in  parte 
inflammata  aeque , ac  in  toto  systemate  arterioso 
compescatur  5 unde  therapiae  antiphlogistieae  ne- 
cessitas sponte  fluit. 

557*  Quo  altior  morbi  gradus,  quo  eviden- 
tior  pulmonis  contemporanea  passio,  respiriique 
laesio,  eo  minus  venaesectione  carere  possumus. 
Quidquid  autem  de  sanguinis  emittendi  copia,  de 
phlebotomiarum  numero  et  modo  in  capite  de 
peripneumonia  subjunximus,  'etiam  ad  pleuriti- 
dem  refertur.  Neque  magni  momenti  esse  cre- 
dimus illas  lites  medicorum,  quae  circa  locum 
venaesectionis  instituendae  saeculo  XVI.  impri- 
mis habitae  fuere  (1).  Ratio  et  experientia  pu- 
gnat potius  pro  venaesectione  e brachio  lateris 
adfecti. 

(l)  Pet,  Brissotus,  de  incisione  venae  in  pleuritide. 

Basii.  1529. 

p.  More  au,  de  missione  sanguinis  in  pleuritide.  Paris 

W.  T.  M o s c li  It  e,  (auct.  Sprengel),  Diss.  qua  historia 
litis  de  loco  venaesectionis  in  pleuriticU,  saeculo 
XVI.  imprimis  habitae , ventilatur.  Hal.  17Q3* 

558-  Hirudinum  usus  in  pleuritide  majorem 
sibi  vindicat  dignitatem  , quam  ei  in  pulmonum 
inflammatione  concessimus  (§.448)*  ob  directas 
anastomoses  vasorum  cutis  externae  et  pleurae. 
Prae  caeteris  autem  topicas  depletiones  condu~ 
cere  videmus  in  gravi,  magisque  locali  inflamma- 
tione pleurae  musculorumque  intercostalium, 
quae  a traumatica  pendet  causa,  et  cui  febris  ve- 
hementia non  respondet. 

55Q-  Reliqua  auxilia  consistunt  in  remediis 
internis  eccoproticis  , emollientibus , mucflagino- 
sis,  in  potibus  refrigerantibus  affatim  sorbillatis; 
quibus  etiam  cataplasmata  et  fomenta  jungere 
oportet,  quatenus  tepor  madidus  eminens  dolo- 
rum pleuriticorum  sedativum  praebet.  Eximius 
Svieten  solutione  saponis  in  lacte  aqua  diluto, 
pannis,  linteis,  vel  spongia  excepta,  ac  dolenti 
loco  diligenter  adplicita  cum  emolumento  usus 
est.  Decantata  vero  utilitate  destitutam  esse  ob- 
servabimus ejusdem  maximi  viri  methodum , qua 
locum  dolentem , dum  sanguis  e vena  fluit , leni- 
ter perfricandum  suadet.  Neque  arridet  vesican- 
tium  in  pleuritidis  principio  et  vigore  usus,  a 
quibusdam  medicis,  Baglivii  ad  meritem,  com- 
mendatus, nisi  rheumatica  faveat  morbi  indoles. 

5(5 0*  Quousque  inflammationis  ferocia  conti- 
nuat, eousque  etiam  cupi  aptiphlogistico  tracta- 

mine  progrediendum , cujus  tamen  gradus  morbi 
vehementiae  apprime  respondeat,  oportet.  De- 
crescente morbo  a venaesectionibus  recedimus, 
solo  potuum  temperantium,  et  fomentorum  emol- 
lientium usui  insistentes,  donec  vires  vitales  ad 
pristinum  moderationis  statum  reductae,  ac  topi- 
cus  in  pleura  et  pulmonibus  turgor  prorsus  reso- 
lutus fuerit.  Si  vero  febri  comite  ad  manifestum 
decrementum  perducta,  atque  reactione  inflam- 
matoria undiquaque  infracta  pertinax  continuat 
dolor  versus  debilitantem  medelam  rebellis , cu- 
curbitula cruenta,  vel  largo  vesicante  ad  ipsum  lo- 
cum dolentem  adplicito  optime  opitulari  solemus. 

561*  Remedia  sic  dicta  sympathetica,  a ple- 
bejis dilecta,  uti  sanguis  hircinus  recens,  dentes 
apri  e collo  suspensi,  infusum  stercoris  equini, 
et  similia,  quorum  encomia  absurdis  superstitio- 
nibus innituntur,  e foro  medicinae  rationalis  om- 
nino exterminanda. 

562  Quidquid  demum  de  cura  pleuritidis 
chronicae,  anomalae , complicatae,  ac  in  posthu- 
ma organica  nitentis  notandum  esset , ex  adlatis, 
in  capite  de  peripneumonia,  regulis  therapeuticis 
sine  negotio  intelligitur , dummodo  illae  adjun- 
gantur modificationes , quas  pleuritis  ex  parte 
substrati  patientis  postulat. 

MEDIASTINITIS  ET  THYMITIS. 

Kerstens,  Progr.  de  pleuritide  mediastini  KiL  1784* 

565*  Nihil  quidem  obstat  ortui  inflammatio- 

nis,  vel  saltem  congestionis  activae  in  duplicata 
pleurae  lamina , quae  thoracis  caveam,  media- 
stini sub  nomine,  in  duas  partes  aequas  divi- 
dit , et  utrique  sterni  lateri  inserta  , triangulare 
quasi  format,  quo  cor  et  vasorum  majorum  trunci 
recluduntur,  spatium  5 rariorem  tamen  esse  in 
praxi  morbum,  cognituque  difficilem,  unanimes 
declarant  medicorum  observationes. 

564.  Praeter  exempla  pleuritidis  dorsalis  ab 
Hippocrate  (1),  et  Aretaeo  (2)  notata,  ac 
a nonnullis  ad  mediastinitidem  relata,  hujus  pri- 
ma vestigia  clariora  apud  Arabem  Avenzoar 
invenire  licet  (3),  qui  se  ipsum  tali  morbo  labo- 
rasse, scripsit,  uti  ex  eruditissimi  Fr  e in  dii  ope- 
re (4)  colligitur.  Cum  illis , quae  Avenzoar  de 
mediastini  inflammatione  scripserat,  pulchre  com- 
binant observationes  Salii  Diversi  (5)  5 atque 
Seriori  aevo  ex  sectionibus  indefessi  Morga- 
gni i (6)  alia  ejusdem  adfectus  specimina  innotue- 
runt. Trombeilum  Medicum  Bononiensem,  pa- 
riter mediastinitide  peremptum  fuisse,  fertur  (7). 

(1)  De  morbis.  Libr.  IV.  Sect.  XXI. 

(2)  Cap.  de  pleuritide. 

(3)  Tbeisir.  Veiiet.  1496.  Libr.  I.  Tract.  16.  c.  VI. 

(4)  Historia  medicinae.  Lugd.  Bat.  1734*  pag.  242* 

(5)  De  febri  pestilenti,  et  curationibus  particularium  mor- 

borum etc.  Cap.  VI.  pag.  247* 

(5)  De  causis  et  sedibus  morbor.  Tom.  I.  Epistl.  XXI.  30. 

(7)  Sau  vages,  Nosol.  method.  Tom.  I.  pag.  496. 

5b5-  Potiora  symptomata,  e quibus  media- 
stinitis  dignosci  potest,  sunt:  obtusus  ac  veluti 

gravativus  in  medio  thoracis  dolor,  qui  secundum 
longitudinem  sterni  porrigitur,  versus  ensifor- 
mem  declinans  cartilaginem  ; sensus  angustiae  et; 
fervoris  intestini  5 inquietudo  magna  3 sitis  in» 
gens  5 tussis  sicca , vel  sputis  parcis  et  coloratis 
comitata ) spirandi  multo  minor,  quam  in  pneu- 
monitide, difficultas,  ipsaque  inspiratio  profunda 
haud  notabiliter  praepedita  5 febris  acuta  inflam- 
matoria. Optime  jam  notat  Salius  Diversus 
minus  dolere  inflammatum  mediastinum,  quia  di- 
latato inter  inspirandum  thorace  non  distrahitur, 
ut  pleura.  Ob  intimum  nexum  cum  organis  pec- 
toris , vix  non  constanter  eorum  inflammationi 
nupta  incedit.  Ubi  ad  pericardium  adeo  vicinum 
propagatur  phlogosis,  syncope  solet  accedere,  et 
pulsuum  mira  perturbatio. 

566.  Circa  causas,  exitus,  et  curam  media- 
stinitidis  nihil  prorsus  addendum  restat,  quod  e 
praemissis  non  flueret  tractatibus  organorum  pec- 
toris inflammatorum.  Adjunxisse  tantum  sufficit, 
in  casu  , quo  manifesta  patent  effusionis  puru- 
lentae, aut  serosae  in  cavo  mediastini  anteriori 
signa,  terebrationem  sterni  propositam  fuisse  (1), 
cujus  operationis  auctores  sunt  Columbus  et 
Barbette. 

(l)  De  F abr  ice,  Diss.  de  emp)emate  mediastini  ante- 
rioris, ejusque  curatione  ope  trepani.  -Aklorf  1796* 

567.  Mediastinitidi  summe  analogum  adfec- 
tum  constitueret  T h y m i t i s,  sive  inflammatio  thy- 
mi, illius  utpote  glandulae  oblongae,  et  rutilan- 

tis,  quae  in  cavo  mediastini  antico,  ante  aspe- 
ram arteriam  in  collum  usque  adscendens , po- 
sita est. 

5()8.  Thymus  omnes  per  eminentiam  includit 
conditiones  , quae  pro  subeundo  processu  phlo- 
gistico  requiruntur,  et  quiderii  tanto  magis,  quod 
ejus  functio  in  certa  quadam  relatione  cum  offi- 
cio pulmonum  esse  videatur  $ praesertim  in  em- 
bryone, in  neonatis,  in  mammalibus  amphibiis, 
et  hyemalem  somnum  ducentibus.  Porro  cadave- 
rum extispicia  glandulam  thymum  inflammatam, 
suppuratam,  induratam,  et  ossificatam  demon- 
strarunt (1).  Quatenus  tamen  functio  hujus  glan- 
dulae nondum  clare  innotuit,  functionis  vero  lae- 
sio generatim  unicum  sistit  signum  certum,  e quo 
ad  organi  cujusdam  interni  adfectionem  conclude- 
re licet  5 eatenus  hodieque  nullam  de  diagnosi  thy- 
mitidis  ideam  concipere  licet.  Tumorem  ad  imam 
colli  partem , et  vomitum  rebellem , ceu  sympto- 
mata Cynanches  thymicae  a Cei.  Sauvages  re- 
lata (2) , prorsus  insufficientia  esse  ad  morbi  prae- 
sentiam determinandam , quivis  facile  colligere 
poterit. 

(1)  Boneti,  Supulchrct.  Obsery.  IL  pag.  478.  — 

L i eutaud,  Histor.  ariat.  med.  Libr.  tl.  Observat.  763» 
866,  867. 

(2)  Nosologia  metliod.  Tom.  I.  pag.  492. 

CARDITIS  ET  PERICARDITIS. 

Mortzfeld,  Diss.  de  carditide.  Regiom.  1789- 

Corvisart,  Essay  sur  les  maladies  et  les  lesions  orga,~ 
niques  du  coeur.  Paris  1806*  * 


s56 


1.  FEBRES  INFLAMMATORIAE 


A.  J.  Testa,  suile  rnalattie  dei  cuore.  A,  d.  Italien.  Mit 
Anmerk.  v.  Sp  ren  gei.  Halle  1813» 

Ali  an  Burns,  von  einigen  der  haufigsten  und  wichtig- 
sten  Herzkrankh.  Aus  dem  Englisclaen  v.  Nasse. 
Lemgo  1814. 

Kreysig,  liber  die  Krankheiten  des  Herzens.  Berl.  1814 
et  1815.  2 Th.  — Traduzione  italiana  dei  Dr.  Bal- 
lar  i ni.  Bavia  1820.  Vol.  III. 

Folchi,  Riflessioni  sulla  diagnosi  della  carditide  e pe- 
ricarditide. Roma  1819. 

569-  Quemadmodum  veteres  existentiam  in- 
flammationis cordis  prorsus  negare  voluerunt, 
supponendo  hominem  prius  perire  debere,  ante- 
quam hic  morbus  evolvi  possit  3 ita  seriori  aevo 
major  sarie  , quam  passim  credebatur  , carditidis 
innotuit  frequentia,  a quibusdam  tamen  neotericis 
nimium  in  modum  exaggerata.  Rondelet  (1) 
decimo  sexto  vivens  saeculo,  primus  fuit,  qui  car- 
ditidis exactiorem  descriptionem  dedit  3 ejus  ve- 
stigia secuti  sunt  Salius  Diversus  et  Fo- 
re s t u s.  Inter  recentiores,  qui  in  arduo  hocce 
objecto  majus  lumen  diffundere  adlaborarunt, 
laudes  merentur  Corvisart,  Testa,  Burns 
et  K r e y s i g , quorum  opera  supra  citavimus. 

(l)  Methodus  curandorum  morborum.  Lugd,  Bat.  1575.  C. 
10.  pag.  185. 

HYPOTYPOSIS. 

570.  Ad  eliciendam  carditidis  diagnosin 
sequentia  principalem  adtentionem  merentur  phae- 
nomena : initium  morbi  ab  horrore  valido,  cui  bre- 
vi aestuans  subsequitur  calor  3 silis  intensa  3 re- 

spiratio  brevis,  accelerata;  anxietas,  cujus  sub- 
levandae gratia  saepius  profunde  inspirare  ten- 
tant  aegri ; suspiria  igitur  crebra,  et  semper  cum 
aliqua  euphoria  replicata,  (unde  notabilis  a pneu- 
monitide et  pleuritide  differentia)  3 sensus  op- 
pressionis , constrictionis  suffocativae , fervoris 
interni,  plenitudinis,  quam  maxime  in  pectore 
sinistro,  quandoque  cum  punctorio  alternans  do- 
lore 5 inquietudo  et  jactatio  5 cordis  pulsatio  ab 
initio  fortis  , a procul  visibilis  , accelerata , ae- 
qualis (cardiopalmus), — serius  inordinata,  confu- 
sa, tremula  (cardiotromus),  subinde  intermittens, 
cum  strepitu,  ac  summe  ingrata  bullientis  quasi 
liquidi,  vel  pectoris  cavo  per  vices  infusi  sensa- 
tione conjuncta  5 tussis  rara , sicca , vel  parci» 
tantum  et  puriformibus  sputis  comitata  5 dolor 
fixus  ad  scrobem  cordis , aut  vagans  inter  scapu- 
las, inque  ipsis  artubus;  decubitus  supinus  faci- 
lior; facies  turgens  et  rubra,  vel,  quod  frequen- 
ter accidit,  pallens,  squalida  et  distorta  ; oculi 
prominentes,  photophobi;  unde  clausis  oculis  li- 
benter cubant  aegri  ; ictus  arteriarum  iliis  cor- 
dis respondentes , celeres,  fortes,  pleni,  magni, 
vel  suppressi,  modo  aequales,  modo  irregulares 
et  intermittentes. 

571-  Increbescente  phlogoseos  vigore,  cuncta 
gradu  intenduntur  symptomata  , et  quidem  pas- 
su adeo  praecipiti,  ut  die  jam  tertia  summum  ad- 
tingant  culmen  ; anxietas  urget  intolerabilis,  cum 
suffocationis  metu quem  suspiriis  crebrioribus 
III.  Ii 

lenire  student  5 exasperatur  tussis  cum  sputis  se- 
roso - cruentis  3 continuat  irregularis , et  stridu- 
lus cordis,  cum  sanguine  incenso  acriter  colluctan- 
tis,  motus,  per  vices  in  adeo  vehementem  degene- 
rans palpitationem , ut  animo  linquantur  aegri, 
vel  tetra  obcoecentur  caligine,  sudoribus  frigi- 
dis undiquaque  exortis  3 interdum  ad  malleolos 
intumescunt  pedes  3 vires  prosternuntur  3 urinae 
jumentariae  parcis  secedunt  dosibus.  Malo  tan- 
dem ad  maximam  ferociam  perducto,  orthopnoi- 
ea  evadit  respiratio  3 totus  mirum  in  modum  vi- 
brat thorax 3 evolvitur  singultus,  quandoque  vo- 
mitus, agrypnia,  delirium,  sopor,  dysphagia, 
aphonia , hydrophobia  3 impotentia  situm  corpo- 
ris absque  deliquio  mutandi,  donec  tandem  sub 
motibus  cordis  et  arteriarum  summe  inordinatis, 
formicantibus , exilibus,  extremorum  frigore,  su- 
doribus viscidis,  stertore,  sensuumque  perturba- 
tione mors  suffocativa , vel  syncoptica  finem  im- 
ponat, quod  plerumque  inter  quintum  et  septi- 
mum contingere  solet  diem. 

572.  Habetur  autem  et  alia  carditidis  species, 
quae  lentum  magis  tenet  decursum  , atque  hocce 
decursus  lentore  quasi  resarcit,  quod  ei  sympto- 
matum ferocia  deficit  3 dicitur  ideo  carditis 
lenta,  sive  c h r o n i c a.  Distinguitur  iisdem, 
quae  acutam  carditidem  indicant,  phaenomenis, 
gradu  tamen  levioribus,  ac  saepe  adeo  obscuris,  ut 
oculatissimi  medici  aciem  effugiant  3 quapropter 
clandestino  serpens  passu  tanto  magis  insidiosa 

evadit,  aliorum  malorum  praesentiam  mentitur,  at- 
que carditidis  occultae  nomine  insignitur. 

573-  Constantioribus  signis  adnumerantur : 
febricula  cum  exacerbationibus  vagis , respiratio 
quidem  non  accelerata,  sed  anxia,  suspiriis  cre- 
bris, iisque  pro  momento  levantibus  interpolata  5 
tussis  nulla,  vel  rarissima 3 anxietatis  a compres- 
sione pectoris,  amotu  et  calore  augmentum 5 cor- 
dis palpitatio  fortis,  tremula,  irregularis  plerum- 
que, arteriarum  pulsus  similes  et  synchroni  3 sen- 
sus constrictionis  in  thorace  et  gutture  3 dolor 
obtusus  ad  scrobiculum  cordis  a tactu  non  auc- 
tus 3 astasia  (instabilitas,  inquietudo)  molesta  3 
faciei  turgor 3 sitis  parca  3 singultus  3 insomnia 
gravantia.  Pro  diversitate  coexistentis  diatheseos, 
aut  vitii  organici  in  praecordiis,  cujus  comitem 
constantiorem  sistere  solet  carditis  lenta,  alia  quo- 
que phaenomena  in  connubio  esse  possunt. 

574-  Substratum  carditidis  utriusque  lar- 
gitur vel  superficies  externa  pericardio  contigua, 
vel  substantia  muscularis,  vel  membrana  interna. 
Pro  hacce  diversa  inflammationis  sede,  quidam 
auctores  carditidem  propriis  signis  distingui  posse 
defendunt  (1).  Ita  inphlogosi  superficiei 
externae,  quae  constanter  cum  pericarditide 
jungitur,  pulsum  per  vices  intermittentem,  sum- 
mamque anxietatem  supponunt.  Inflamma- 
tionem substantiae  muscularis  repenti- 
nis insultibus  cum  maxima  anxietate,  oculis  rigi- 
dis , cum  praecipiti  quodam  se  gerendi  modo3 

specie  delirii,  ac  pulsu  cordis  arteriarumque  sum-' 
me  inordinato  distinctam  volunt,  quae  phaeno- 
mena etiam  inflammationi  superficiei  internae  tri- 
bui solent , praeter  peculiarem  in  concrementa 
polyposa  nisum.  Vix  unquam  tamen  inflammatio- 
nes illae  adeo  solitariae  occurrunt,  ut  earum  signa 
non  confluant,  vel  ob  imperfectam  evolutionem 
recenti  dubio  occasionem  non  praebeant.  Prae- 
valens unius  alteriusve  partis  adfectio  potius  post 
mortem  tantum  ex  ratione  terminationis  inno- 
tescit* 

(l)  Rreysig,  Op.  cit.  2*  Thl.  pag.  125 

575*  Quod  diagnosin  carditidis  adeo  diffici- 
lem reddit,  est  ejusdem  adeo  frequens  cum  vitiis 
organicis  cordis,  atque  cum  inflammationibus  or- 
ganorum adjacentium,  pleurae,  mediastini,  pul- 
monum, diaphragmatis,  complicatio  ; quibus  om- 
nibus, dum  ad  altiorem  gradum  evehuntur,  di- 
versa cordis  in  suo  munere  laesi  phaenomena 
competunt.  Juxta  adsertum  peritissimi  Rreysig 
quaevis  febris  inflammatoria  carditidis  suspicio- 
nem excitat , si  cum  pulsu  cordis  et  arteriarum 
frequenti,  dyspnoea,  doloribus  vagis  in  pectore, 
facie  turgida,  oculis  fixis,  et  animi  deliquiis  junc- 
ta incedit  (1). 

(1)  Oper.  cir.  2.  Thl.  pag.  127. 

CAUSAE. 

576«  Inter  momenta,  quae  in  carditidem  dis- 
ponunt, recensiri  merentur ; temperamentum 

calidum  5 habitus  pletlioricus  5 abusus  spirituoso- 
rum , et  aromatum  5 venus  nimia  5 motus  corporis 
excessivus , cursus  velox  , scalarum  et  montium 
ascensio , vento  praeprimis  adverso  5 certa  quae- 
dam opificia  inclinato  corpore  peragenda  , unde 
ruricolae,  hortulani,  bajuli,  cisiarii  etrhedarii,  prae 
aliis  dispositi  cernuntur  5 contentio  corporis  quae- 
vis cum  diuturniori  spiritus  retentione,  uti  sub  cla- 
more, cantu,  instrumentorum  inflandorum  trac- 
tatione, sub  nimio  alvum  deponendi  nixu  5 anirtoi 
pathemata,  quorum  insignis  in  alterandis  cordis 
motibus  potestas,  praecipue  amor,  ira,  terror, 
moestitia  , nostalgia  5 evacuationes  suetae,  uti 
menstrua,  vel  haemorrhoides  suppressae 5 exan- 
themata retropulsa  5 diathesis  arthro  - rheumatica, 
scrofulosa  5 puerperium  5 diathesis  hysterica  et 
chlorotica. 

577.  Causis  excitantibus  accensentur 
inprimis  omnes  illae  potentiae,  quas  proclivita- 
tem inducere  diximus,  si  diutius  in  organismum 
agunt,  vehementia  crescunt,  vel  si  plures  rela- 
tivae concurrunt  5 porro  laesiones  mechanicae,  ic- 
tus , concussio,,  lapsus,  vulnera  usque  ad  peri- 
cardium , vel  ad  ipsum  cor  penetrantia \ fomites 
quidam  mi  asm  a lici , uti  scarlatinosus  , venereus, 
psoricus,  hydrophobicus  5 metaschematisrni  arthro- 
rheumatis 5 inflammationes  partium  cordi  vicina- 
rum 5 vitia  organica,  quae  maxime  carditidem 
lentam  producunt  et  sustinent. 

578-  Praeter  mox  prolatas  injurias,  quaespo- 

radicam  carditidem  gignunt,  etiam  conditio  atmo- 
sphaerae,  tam  hyemalis,  quam  specifica,  ad  cor-» 
dis  incendium  ducere  potest  3 quatenus  enim  me- 
diante pulmone  in  sanguinem  influit,  etiam  in^ 
citationem  in  fonte  circuli  facile  alterare  pote- 
rit. Id  adhuc  magis  confirmant  exempla  carditidis 
epidemice  grassantis , ab  Huxhamo  (1) , et 

Trecourtio  (2)  notata. 

(1)  Oper.  phys.  med.  T.  III.  p.  50.  Lips.  1764. 

(^)  T rc  co  u r t’s  , chirur.  Abhandiungen  mid  Walirneh- 
mungen.  Aus  dem  Franzbsiclien  Leipz.  1777. 

TERMINATIONE  S. 

579.  Carditis  nonnisi  raro  in  perfectam  ter- 
minatur salutem,  benignae  resolutionis  ope, 
quo  quidem  naturae  molimina  critica  plurimum 
conferunt,  sudoribus  profusis,  et  urinarum  hy- 
postaticarum copioso  secessu  distincta.  Quae  die 
tertio  non  frangitur  cordis  inflammatio , parum 
spei  relinquit,  sed  vel  repentinam  parit  mortem, 
suffocativam  aut  s y ncopalem,  vel  in  im- 
medicabilia transit  vitia,  citius,  seriusve  lethalia. 

580*  Inter  posthuma  organica,  quae  carditi- 
dem acutam,  aut  lentam  excipere  solent,  vulgatis- 
sima sunt  — effectus  hypoclepseos  serosa  e, 
aut  1 y m p h a t i c o - p 1 a s t i c a e.  Hujus  ratio  e 
substrato  eminenter  adfecto  facile  concipitur, 
quod  vix  non  sernper  cordis  manticula  serosa,  et 
contiguum  pericardium  largitur. 

581-  Uberior  laticis  serosi  per  inflammatam 
cordis  superficiem  secretio,  ejus  que  in  cavo  pe- 

ricardii  collectio  — hydrocardiam  acutam 
efficit,  quam  non  raro  cum  alterata  liquoris  ef- 
fusi qualitate,  plerumque  puriformi  conjunc- 
tam observamus.  — Ubi  vero  secedens  latex  pla- 
stica eminet  virtute,  brevi  coit  et  crystallisatur, 
unde  i)  immediata  cordis  cum  pericardio  con- 
cretio, quae  si  per  omnem  obtinet  ambitum, 
adparentem  defectum  posterioris  praesentat 3 2) 
vel  genesis  pseudomerabranae,  flocco- 
rum et  villorum,  cor  sic  dictum  villo- 
s u m 3 5)  vel  demum  concrementa  polypo- 
sa, ubi  inflammationis  vigor  ad  internas  cordis 
superficies  concentratur,  casus  omnino  rarior, 
carditidis  polyposae  nomine  insignitus. 
Diagnosis  horum  vitiorum  maximis  sane  premitur 
difficultatibus,  atque  nonnisi  ex  signis  carditidis 
lentae,  computatis  cum  defectu  illorum,  quae 
hydrocardiam,  anevrysma,  vel  aliud  alius  gene- 
ris malum  indicare  solent,  desumi  cum  aliqua 
probabilitate  poterit.  Specialius  adhuc  accense- 
tur  sensus  tensionis  et  adhaesionis  in  praecordiis, 
ac  proclivitas  in  syncopen,  rlum  sinistro  lateri  in- 
cumbunt aegri. 

Fr.L.Roux,  4e  carditide  exsudativa.  C.  tab*  aen*  4.  Lip" 
siae  1820. 

582.  Rariores  contra  sunt  carditidis  in  sup- 
purationem, exulcerationem,  steato- 
ma, incrassationem  substantiae  carnosae, 
et  gangraenam  transitus.  Ossificatio- 
nes, haud  infrequens  valvularum  metamorpho- 

sis  (Q  i c 1 o s t o s i s) , pariter  phlogoseos  lentae 
effectus  esse  possunt , quatenus  membranis  sero- 
sis proprium  sistunt  adtributum. 

583*  Ex  hisce  potioribus  carditidis,  tum  acutae, 
tum  lentae  exitibus,  facile  colligitur,  quales  in 
cadaveribus  reperiantur  mutationes:  rubor  ettur- 
gor  vasorum  capillarium,  speciosum  rete  forman- 
tium in  alterutra , vel  utraque  cordis  superficie  } 
transsudationes  lymphae  coagulabitis , flavescen- 
tis, quae  pro  varia  sui  consistentia  mox  collec- 

/ , 

tiones  puri  formes,  mox  pseudomembranas  gignit} 
serum  cruentum  in  cavo  pericardii}  concretio 
partialis , vel  totalis  cum  pericardio 3 o^tia  vaso- 
rum majorum  coarctata  y substantia  muscularis  in- 
spissata } coagula  lymphatica  (Gerinnsel)  fibris 
muscularibus  interstrata}  fibrae  ipsae  pallidae,  la- 
xae, marcidae,  quasi  dissolutae}  polypi  veri,  in- 
ternae faciei  cordis  firmiter  adhaerentes 3 ossifi- 
cationes 3 exulcerationes.  Plerumque  una  cum  his- 
ce alteratiorribus  etiam  inflammationis  praegres- 
sae visibilia  phaenomena , rubor  insolitus,  tur- 
gescentia vasorum,  animadvertuntur.  Quandoque 
autem  nulla  prorsus  patent  processus  inflamma- 
torii, recentium  productorum  formatione  exhau- 
sti, vestigia. 

• ^ • • 

584*  M ortis,  quae  carditidem  sequitur, 

ratio  latet  semper  in  abolita  functione  cordis 
ad  vitam  absolute  necessaria,  quam  ulterius  pro- 
gredi vetat : vel  nimia  copia  sanguinis  omnem 
reactionem  opprimentis}  vel  paralysis  efficientiae 

cordis  nimium  in  modum  exagitatae,  ac  demum 
exhaustae  ; vel  mechanica  obstacula  circulo  po- 
sita per  latices  effusos,  polypos ; vel  chronica  la- 
bes insanabilis;  vel  tandem  ipsa  ruptura. 

585.  Carditis  sive  acuta,  sive  lenta  semper 
periculi  plenum  sistit  morbum , qui  mox  intra 
paucos  dies  sua  ferocia  enecat  aegros,  ob  maxi- 
mam organi  adfccti  dignitatem , mox  irreparabi- 
lia relinquit  consectaria*  Quapropter  dum  de  fu- 
turo eventu  praedicendo  agitur,  summa  semper 
cautione  opus. 

THERAPIA. 

586*  Juxta  easdem,  quas  alibi  praecepimus 
regulas,  etiam  cordis  inflammatio  tractanda ; ea 
solum  differentia , quod  maxima  requiratur  in  ad- 
hibenda methodo  antophlogistica  promptitudo  et 
liberalitas,  praesertim  primis  morbi  diebus.  Hinc 
venaesectiones  largae  et  repetitae , cavendo  ta- 
men ab  animi  deliquio,  cardinale  praebent  auxi- 
lium. Hirudinum  vero  et  scarificationum  usum 
ad  lentam  potius  restringimus  carditidem.  Reli- 
qua pharmaca  erunt  omnis  generis  refrigerantia, 
relaxantia , aperientia , eccoprotica.  Digitalis, 
morbo  adhuc  crudo,  vehementi,  ac  in  dies  cre- 
scente , damnosum  vel  saltem  summe  anceps  si- 
stit remedium.  Apprime  vero  convenit,  ubi  car- 
ditis versus  reiteratas  phlebotomias  rebellis  per- 
sistit , earumque  ulteriorum  usum  moderari  jubet, 
ob  imminentem  virium  languorem  ; magis  adhuc  m 

phlogosi  chronica , praesertim  in  connubio  cum 
acidis  mineralibus , nitro  , camphora , plumbo, 
zinco.  — 

587.  Regimen  diaeteticum  cum  prioribus  in 
eundem  scopum  collimare  debebit  3 abstinentia 
ab  omni  motu,  a cujuscunque  generis  irritamen- 
to , cibo  eupepto,  calore 5 tractamen  potius  fri- 
gidum 3 debitus  exQretionum  respectus. 

588-  Pericarditis  ad  carditidem  se  habet,  uti 
pleuritis  ad  pneumonitidem 3 absque  cordis  con- 
temporanea phlogosi,  vel  saltem  irritatione  con- 
cipi nequit , ideo  propriis  signis  caret , nisi  fors 
dolorem  magis  punctorium  in  praecordiis  excipe- 
re velis  3 ex  iisdem  causis  proficiscitur 3 analogas 
cum  inflammatione  superficiei  externae  cordis  ter- 
minationes agnoscit,  ac  iisdem  prorsus  regulis 
tractatur.  Synchronam  cordis  et  pericardii  in- 
flammationem Marcus,  Professor  Rambergensis, 
C ar  d ip  e r i c ar  d i t id  e m (?)  nominandam  es- 
se proposuit. 

DIAPHRAGMITIS. 

L.  A.Ebeling,  Diss.  de  inflammatione  diaphragmatis. 
Goctt.  1771. 

G.  VI.  Gatt  enhof,  Spec.  sist.  paraplirenitidis  rationem 
et  curationem.  In  ejusd.  Dissert.  med.  Vol.  I.  Heidelb. 
1791. 

58Q*  Inflammatio  diaphragmatis  jam  antiquis 
nota  , ac  P a r a p h re  nitidis  sive  Paraphro- 
syn  es  nomine  indicata  invenitur,  quod  ei  tribu? 
tum  videtur,  tum  quod  membranam,  quae  pec? 

toris  viscera  ab  inferioribus  disjungit,  '$ia<ppci'y- 

Ttoti  Cppsvsg  vocaverint , ut  legitur  apud  Ruf 
fum  Ephesium  (1),  tum  quod  delirium,  phre- 
nitis , cui  praepositum  Trapcc  minorem  intensita- 
tem  exprimere  vult,  ceu  essentiale  habeatur  sym- 
ptoma. Qualiscumque  autem  generis  fuerit  insa- 
nia  , diaphragmatis  inflammatione  inducta , sem- 
per  sympathicum  et  secundarium  sistit  adfectum, 
in  nonnullis  vero  casibus  prorsus  deficit.  Quare 
pro  compellanda  exactius  inflammatione  diaphrag- 
matis, organi  adfecti  nomen  sumitur,  solitam  af- 
figendo terminationem  itis. 

(l)  De  corporis  humani  partium  appellationibus.  Lib.  T. 
pag.  53* 

5Q0-  Diaphragmatis  structura  musculoso  - apo- 
neurotica inflammationis  ortui  non  contraria  qui- 
dem est,  longe  tamen  minus  amica 5 — inde  etiam 
morbi  raritas  haud  difficulter  intelligitur , quo 
adhuc  multum  contribuit,  immediatum  deficere 
illud  inter  et  res  extra  nos  positas  commercium. 

591.  Notio  diaphragmitidis,  ejus  que  ab  ad- 
finibus  morbis  differentia  desumitur : ex  dolore 
acuto,  vehementissimo,  ardentc  , qui  cinguli  ad- 
instar  thoracis  inferiora  constringit,  sub  quolibet 
corporis  motu,  loquendi  vel  tussiendi  conatu,  ac 
praesertim  sub  inspiratione  immaniter  augetur 5 
ex  respiratione  celeri,  anxia,  parva,  solo  ferme 
thorace  peracta  5 ex  hypochondriorum  introsur- 
sum  repulsione  5 praecordiorum  tensione  , tanta- 
que sensilitate,  ut  nequidem  adtingi  patiantur  ae~ 

gri  3 e febre  inflammatoria  acutissima  cum  pulsu 
veloci,  duro,  spastico,  viriumque  muscularium 
summo  languore  5 singultu  pervicaci 5 convulsiva 
angulorum  oris  distrorsione,  quod  phaenomenon 
risum  sardonicum,  alii  spasmum  cy- 
nicum vocant 5 convulsionibus  musculorum  ab- 
dominalium 3 dysphagia  et  molestissima  constric- 
tione pharyngis  3 vomitu  irrito,  vel  porraceo  : de- 
sipientia, vel  furore. 

532.  Pro  diversitate  substrati  specialius  ad- 
fecti  nunc  haec,  nunc  illa  magis  praedominan- 
tur  symptomata , ipsaque  diaphragmitis  non  so- 
lum cum  inflammationibus  partium  confinium  fa- 
cile commutari , sed  etiam  illis  copulata  incede- 
re poterit.  Quando  in  diaphragmatis  superiori 
superficie  contrahitur  malum  pleuritidem , pneu- 
monitidem , mediastinitidem , vel  pericarditidem 
mentitur,  iisque  reapse  jungitur.  Eminent  tunc 
symptomata  respirationis  laesae.  Irritata  contra 
septi  transversi  tunica  inferiori,  sive  peritonaea- 
Ii , pro  hepatitide  , gastritide  , vel  peritonaeitide 
imponit,  ac  rebelli  vomitu  sociatur.  Ad  muscu- 
losam vero  partem,  vel  ad  tendineum  speculum 
propagata , aut  ibidem  primitus  exorta  phlogosis, 
dirissimam  praesentat  morbi  formam , nervosis 
praesertim,  tum  cephalicis,  tum  convulsivis  sym- 
ptomatibus stipatam  3 quorum  ortus  ex  simplici 
sympathia  non  minus,  quam  (quod  magis  arri- 
det) ex  phlogistica  irritatione  super  nervum  phre- 
nicum porrecta  (Nevritis)  concipi  poterit. 

595.  Decursus  diaphragmitidis  semper  prae- 
ceps^ summique  periculi  esse  solet , ita  quidem, 
ut  post  paucorum  dierum  spatium , vel  suffocati, 
vel  ex  auimi  deliquiis,  vel  vero  ex  gangraena 
pereant  aegri.  Exempla  diaphragmitidis  chroni- 
cae (1)  inter  rarissima  spectant. 

(l)  A as  Ito  w,  In  Aci.  Hafn.  Yol.  I.  p.205* 

594.  Diaphragmitis  in  consuetas  inflammatio- 
nis successiones  raro  nititur,  tum  quod  struc- 
tura organi  non  favet,  tum  quod  brevi  lethalis 
evadit  morbus,  quamprimum  ad  altiorem  extolli- 
tur gradum.  — Quae  ad  superficiem  serosam, 
pleuriticam , vel  peritonaealem  limitatur  inflam- 
matio, quandoque  coalitus  diaphragmatis  cum 
pulmonibus,  hepate,  aut  ventriculo,  alias  ossifi- 
cationes partiales  (1)  relinquit.  Abscessus  dia- 
phragmatis, qui  vel  ex  ejusdem  idiopathica  ad- 
fectione,  vel  vero  e pulmonibus  inflammatis  et 
cum  septo  transverso  concretis  originem  trahuntj 
lethali  semper  eventu  liquorem  purulentum  in 
cavum  pectoris,  vel  abdominis  eructant.  Fre- 
quentiora  esse  solent  posthuma  dynamica,  et  qui- 
dem particularis  sensilitas , quae , minima  causa 
data,  singultum  concitat 5 vel  saltem  insolitam 
fovet  in  cachinnos  proclivitatem  3 — phaenome- 
non, quod  etiam  ab  asthmate  Miliari  relinqui  vi- 
dimus. 

(1)  VoigteTs,  Pathol.  Anatom.  II.  201. 

5Q5.  Exci  tandae  diaphragmitidi  prae  cae- 
leris causis , in  capite  de  peripneumonia  et  pleu- 

ritide  adlatis  , idoneas  esse  novimus:  vulnera, 
praecipue  punctim  inflicta  3 commotiones  pecto- 
ris ex  lapsu  in  podicem 3 aer  frigidus  versus  tho- 
racem solito  magis  calentem  directus  3 potionis 
frigidae  et  glaciei  usus  immodicus  3 violenta  et 
continuata  diaphragmatis  sub  risu  immodico,  fle- 
tu, vel  singultu  agitatio  3 suppressio  profluviorum 
habitualium  3 herpetis  repulsio  3 cartilago  xiphoi- 
dea introrsum  flexa  3 thoracula  feminarum  nimis 
arcta. 

596»  Tanti  mali , quale  diaphragmatis  inflam- 
matio praebet , ancipitem  esse  curationem, 
nemo  inficias  ibit.  Est  autem  eo  magis  dubia, 
quo  gravius  fuerit  malum , praesertim  a trauma- 
ticis inductum  potentiis.  Therapia  antiphlogisti- 
ca  princeps  et  unicum  offert  subsidium  3 quare 
optimum  factu  erit,  quantocyus  sanguinis  emis- 
sionibus incitationis  compescere  augmentum  3 le- 
ni alviductione  humores  deorsum  invitare  3 di- 
luentibus et  refrigerantibus  sanguinis  circuitum 
temperare  3 hirudinibus  juxta  diaphragmatis  in- 
sertionem adplicitis  fomentis  et  clysteribus  emol- 
lientibus, nec  non  balneis  tepidis  localem  immi- 
nuere turgorem. 

497.  Maxima  vero  requiritur  medentis  cir- 
cumspectio, ne  adparente  virium  languore,  vel 
motibus  convulsivis  ad  summe  deleterium  stimu- 
lantium usum,  vel  plane  ad  emesin,  vomitus  ae- 
ruginosi gratia,  ciendam  seducatur.  — Superstes, 
inflammatione  devicta , singultus  opium  calomela 

nuptum,  moschum,  flores  zinci,  valeriaiiam,  alia- 
ve  hujus  farinae  medicamina  sibi  exposcit. 

MASTITIS  ET  FEBRIS  LACTEA. 

Cliapelle,  Diss.  de  mammarum  inflammatione.  Lugd. 
Bat.  1670. 

Clubbe,  Treatise  on  the  inflammation  of  the  breasts. 
Lond.  1779. 

Scliamberger,  Diss.  de  causis  febris  laetca-e  hactenus 
dubiis.  Francof.  i 805«« 

5Qg.  Mammae,  insigne  illud  feminarum  de- 
eus,  ceu  organa  glandulosa,  numerosissimis  vasis 
sanguiferis,  ac  nervis  instructa,  omni  quidem  ae- 
tatis periodo  inflammari  possunt,  dummodo  com- 
munes  influant  stimuli,  quos  gen crati m inflam- 
mationi producendae  pares  esse  novimus.  Tali 
ratione  nascitur  mastitis  mamma)  phle  g- 

m o n o s a sive  biastica,  quae  in  viris  aeque, 
ac  in  feminis  occurrere  poterit , ex  dolore,  ru- 
bore, tumore,  calore,  duritie,  atque  febri  co- 
mite facillime  dignoscenda.  Ad  solam  papillam 

* 

limitata  phlogosis  — Thelitis  audit. 

5Qg.  Est  autem  adhuc  alia  , et  quidem  spe- 
cifica mammarum  inflammationis  scaturigo,  quam 
altilis  liquoris , proli  nutriendae  destinati  secretio 
largitur.  Jam  a conceptionis  momento  major  in 
mammillis  excitatur  turgor,  ex  admirabili  eas  in- 
ter et  uterum  consensu,  qui  incitatione  pedeten- 
tim  aucta  per  indies  progredientem  graviditatem 
eum  in  modum  crescit  et  modificatur , ut  simul 
specifica  metamorphosis  organica  evolvatur , cu- 


272 


I.  FEBRES  INFLAMMATORIAE 


jus  ope,  postquam  foetus  maturatus,  et  exclu- 
sus fuerit,  novus  ibidem  praeparatur  humor,  lac- 
tis nomine  notus.  Sub  hacce  organismi  feminei 
haud  indifferenti  evolutione,  non  solum  orbes  lac- 
tei justo  magis  intumescunt,  turgent,  obdure- 
scunt, dolent,  vel  saltem  tenduntur,  verum  etiam 
febricula  irritativa  ephemera,  lactea  communi- 
ter dicta  (Milchlieber)  incenditur.  Quatenus  haec 
phaenomena  a puerperio , tanquam  physiologica 
metamorphosi,  pendent,  quae  in  mulieris  natura, 
et  propagationis  fine  fundatur,  atque  cogitari  ne- 
quit sine  aliquali  incitationis  vitalis  augmento  3 
eatenus  etiam  extra  dubitationis  aleam  ponitur, 
neque  illam  congestionem  uberum  transitoriam 
mastitidis,  neque  febricosas  illas  systematis  ar- 
teriosi turbas , febris  morbi  ideam  exhibere. 

600.  Quamprimum  vero  supradicta  reactionis 
vitalis  incitatae  signa  normalis  moderationis  can- 
cellos excedunt,  atque  ad  justo  longius  exten- 
duntur temporis  intervallum,  tum  omnino  morbo- 
sum efficiunt  statum,  quem  ad  sola  ubera  restric- 
tum , mastiti  dem  galacticam,  sive  p u e r- 
peralem,  ad  reliquam  vero  simul  incitationem 
corporis  propagatum  febrim  lacteam  pro- 
tractam, seu  galacto  pyram  appellamus. 

601.  Intra  secundum  et  quintum  a partu  diem 
praevio  horrore  et  lassitudine  calor  subnascitur 
aestuans,  comite  cephalaea,  turgore  faciei,  siti, 
levi  spirandi  difficultate,  inquietudine,  pulsibus 
acceleratis,  plenis,  duriusculis,  quae  cuncta  syrn- 

ptomata  quotidie  vespertinis  exacerbantur  horis,  ac 
versus  auroram  sub  sudoris,  acidum  spirantis,  se- 
cessu manifeste  remittunt.  Prima,  vel  secunda  post 
febris  ingressum  die  , alterutra , vel  utraque  in- 
turgescit mamma,  tuberosas  offerens  inaequalita- 
tes, tenditur,  dolet,  et  incalescit  j papillae  eri- 
guntur , aliquid  seri  profundunt  , ac  tantam  ple- 
rumque contrahunt  sensibilitatem , ut  a minima 
contrectatione  atroces  excitentur  cruciatus,  unde 
lactandi  impotentia  (Athelasmus),  pervigi- 
lia, febris  augmentum,  afque  sympathica  glan- 
dularum subaxillarium  irritatio.  Inter  communiora 
hujus  febris  symptomata  spectant  etiam  milia- 
ria alba,  opaca,  lactea  passim  dicta,  nonsem- 
per  pro  criticis  habenda. 

(>02-  Plerumque  circa  quintum,  vel  septimum 
a principio  diem  febris  lactea  minuitur  suffragan- 
tibus virium  vitalium  moliminibus,  quibus  modo 
crises  evacuatoriae  apostaticae,  sudores  pro- 
fusi et  subacidi,  vel  lochiorum  lactescentium  ube- 
rior fluxus  5 modo  idiostaticae,  spontaneum 
utpote  lactis  e mammillis  stillicidium  (galac- 
torrhoea critica)  inducuntur.  > 

603.  Proxima  causa  febris  lacteae  comi- 
ti sque  mammarum  inflammationis  latet  in  speci- 
fica illa  evolutione , quam  organismus  muliebris 
partu  absoluto,  lactis  secernendi  gratia,  patitur. 
Conditiones  ad  genesin  hujus  adfectus  abso- 
lute necessariae  sunt:  1)  Puerperium,  ceu 
momentum  disponens  j citra  puerperium  enim  nul- 
III.  S 

Ia  obtinet  lactis  secretio,  impossibilis  proinde  red- 
ditur febris  lacteae  origo  5 unde  etiam  febris  puer- 
•peralis  pomine  digna  2)  Mammae,  ceu  sub- 
stratum morbi , quae  in  gratiam  specifici  contex- 
tus , visque  vitalis  peculiari  ratione  modificatae, 
unicum  sistunt  lactei  liquoris  fontem  5 exclusa 
mammarum  praesentia,  excluditur  etiam  lacteae 
secretionis  possibilitas.  An  cogitari  possit  ortus 
febris  lacteae  in  femina,  cui  ante  partum  mammae 
resecantur  ? — 3)  Metamorphosis  orga- 
nica mammarum  non  solum,  sed  etiam  totius 
organismi,  quae  post  partum  evolvitur,  et  lactis 
formationi  innititur,  ad  altiorem  potentiam  evec- 
ta, atque  redundantis  humoris  impedita  eductio* 
f)04.  Remotiori  intuitu  ad  genesim  febris 
lacteae  contribuunt  omnia  illa  momenta,  quae 
lactis  formationem  intendunt,  ejusque  in  mam- 
mis secretionem,  exaltato  incitationis  vigore,  pro- 
movent, uti  victus  nimis  nutriens 3 spirituosorum 
abusus  5 status  plethoricus  puerperae  , debito  lo- 
chiorum  fluxu  non  fractus  3 epidemia  hyemalisj 
irritationes  topicae  quaevis  , per  fascias,  per  tho- 
racula  angustiora,  suctionem  violentam  5 quae 
laetis  secreti  exitum  praepediunt , quo  praeser- 
tim lactationis  neglectus,  refrigerium  repentinum, 
et  animi  patliemata  referuntur. 

605.  Praemissa  hacce  nosogenia,  facile  pa- 
tet, febrim  lacteam  oriri  nequire,  nisi  prius  to- 
picae in  mammis  incitationis  augmentum  praece- 
dat, quod,  sive  intra  simplicis  congestionis  limi- 

tes  coiisistat,  sive  ad  verae  inflammationis  po- 
tentiam evehatur,  morbi  essentiam  constituit,  at- 
que sufficientem  febris  symptomaticae  causam 
largitur , concurrentibus  simul  universalis  evolu- 
tionis turbis. 

606.  Potiora  febris  lacteae  posthuma  vel 
ex  mammarum  inflammatione  graviori  , vel  ex 
praepedita  lactis  excretione  derivantur.  Huc  prae 
aliis  spectant  abscessus  et  indu  rationes 
mammarum,  quas  ultimas  tamen,  utut  diuturnas 
et  pertinaces,  nunquam  in  carcinoma  Versas  vi- 
dimus. Magis  funestam  successionem  sistunt  m e- 
tastases  lacteae,  quarum  genesin  e vicariis  et 
antagonisticis  secretionibus  facilius  , quam  ex 
materiali  laticis  lactei  migratione  concipi  posse 

existimamus  5 communes  esse  solent  illis  febribus 

$ 

lacteis,  in  quibus,  vel  propter  maximum  gradum 
phlogoseos  mammarum,  vel  propter  alias  causas, 
lactis  secretio  supprimitur  (galactischesis). 
Inde  parotides,  abscessus  sic  dicti  lactei  in  artu- 
bus, lochiorrhoea  lactiformis,  melancholia  et  ma- 
nia originem  petunt.  Dementias,  per  anomalum 
puerperium  inductas,  pertinaces  quidem  esse,  re- 
centi tamen  graviditate  sponte  solvi,  pluribus  ca- 
sibus edocti  sumus. 

Wolff,  Diss.  de  metastasi  lactea,  Bon.  1795. 

(307.  Lethales  febris  lacteae  exitus  vel  a me- 
tastatica encephalitide,  vel  a contemporanea  me» 
tritide  puerperali,  vel  a mutato  charactere  inflam- 
matorio in  nervosum  aut  septicum,  dependent, 

S % 

(j08*  Perspecta  mastitidis  puerperalis , comi- 
tisque galactopyrae  inflammatoria  indole , nulla 
in  formandis  indicationibus  occurrit  difficultas. 
Methodus  antiph logistica  in  morbo  re- 
gulari et  recenti  princeps  praebet  subsidium  5 ve- 
naesectio , alviductiones  moderatae , salinis  prae- 
sertim citae  remediis,  quae  inter  arcanum  dupli- 
catum eminenter  laudari  solet  5 potus  emollientes, 
temperantes — , uti  emulsa,  ptisanae,  acida, — vel 
diaplioresin  leniter  moventes,  uti  sambucina  5 di- 
aeta tenuis.  Ab  omnibus,  quae  reactiones  vita- 
les exstimulare  valerent , uti  sunt  aromata , vi- 
num , calor  nimius,  animi  commotiones,  corpo- 
ris exercitia,  sedulo  cavendum. 

609.  Mammis  nimium  in  modum  repletis,  tur- 
gidis, et  dolentibus  medemur  fomentis  siccis, 
suctu  tempestivo , vel  artificiali  lactis,  cucurbitu- 
larum ope,  extractione.  Si  vero  inflammationis  al- 
ti or  exstiterit  gradus,  mammillae  cataplasmatibus 
emollientibus  fovendae.  Inflammatas  et  excoria- 
tas papillas  cremore  lactis , butyro , cacao  , vel 
mucilagine  seminum  Cydoniorum  iiliniendas  sua- 
dem  us. 

61Q.  Eodem  tempore  diligens  habeatur  lo» 
ciliorum  respectus  , quorum  justo  parcior  secre- 
tio pecliluviis,  epithematibus  laxantibus,  vel  spon- 
gia madefacta  sinui  admota  promoveri  solet.  Ari- 
stolochica  quaevis  damnosa  sunt. 

6ll.  A.  mastitide  galactiea  distinguere  opor- 
tet alias  inflammatarum  mammarum  species,  qua- 

rum  origo , etsi  durante  puerperio  nascantur,  ex 
accidentaiibus  derivatur  causis,  plurimum  mecha- 
nicis, ut  e laesione  traumatica,  suctu  violento, 
morsu,  etc. 

6 12*  Occurrunt  denique  adhuc  in  praxi  sym- 
pathicae quaedam  mammillarum  irritationes , ex 
intimo  eas  inter  et  systema  sexuale  consensu  ori- 

j 

undae,  quas  in  puellis  pubertati  proximis,  vel 
in  aliis  feminis  tempore  catam eni orum  periodice 
comparere  videmus»  Quamvis  interdum  notabilem 
tensionis  et  turgoris  gradum  offerant,  ad  phlo- 
goseos  potentiam  tamen  vix  unquam  extolluntur, 
sed  primitiva  uteri  turgescentia  composita  sponte 
evanescunt* 

D,  INFLAMMATIONES  ABDOMINALES. 

PERITONAETIS. 

Walter,  de  morbis  peritonaei.  Berol.  1785. 

Laennec,  Histoires  d’inflammations  du  peritoine.  Paris 
1804- 

6l3.  Negari  quidem  nequit,  membranis  se- 
E'osis  eam  inesse  proprietatem , ut  seorsim  pati 
queant,  quin  viscerum,  quae  ab  illis  recludun- 
tur, munus  notabiliter  adfectum  adpareat.  Id 
tamen  de  illis  tantummodo  censendum  adfecti- 
bus,  quorum  origo  in  specifica,  vel  mere  relativa 
potentiarum  excitantium  actione  fundatur,  uti  es- 
set rheuma,  vel  miasmatica  labes  5 nunquam  vero 
de  absoluti  cujusdam  stimuli  clfectu,  qualem  esse 
supponimus  inflammationem  phlegmonosam.  Qua- 
re phlogosin  membranae  serosae,  viscus  quoddam 

investientis  neque  concipere,  neque  dignoscere  po- 
terimus ^ nisi  contemporanea  existat  ipsius  visce- 
ris laesio.  Limitamus  itaque  nomen  Peritonaei- 
t i d i s (7 rsp)  circum,  et  rs/vu  tendo)  ad  inflam- 
mationem , vel  simplicem  congestionem  perito- 
naei , quo  loco  viscera  non  ambit,  membranae 
utpote  serosae  internam  parietum  ventris  super- 
ficiem obducentis. 

NO  SO  GRAPHIA, 

6l  4*  Symptomata  eminentiora,  e quibus  ad 
cognitionem  peritonaei  inflammati  pervenimus, 
sunt : dolor  acutissimus , urens  , aut  punctorius, 
per  totum  abdominis  ambitum  diffusus,  non  qui- 
dem prorsus  superficialis,  sed  nequ,e  nimis  pro- 
fundus, omnem  reformidans  tactum,  sub  con- 
tractione musculorum  abdominalium  auctus,  con- 
tinuus, vel  obscure  remittens  j anxietas 5 respi- 
rium  acceleratum  5 febris  inflammatoria  comes  °f 
defectus  signorum , quae  visceris  cujusdam  in- 
flammationem indicare  consuescunt.  - Ast  non- 
nisi raro  haec  symptomata  adeo  solitaria  obser- 
vantur, ut  quodvis  deficiat  synchronae  splanchni- 
tidis  indicium,  praesertim  enteritidis,  quae  sum- 
ine familiarem  ejus  copulam  constituit.  Diligen- 
tia et  replicata  extispicia  a Morgagno,  aliisque 
scrutatoribus  instituta  idem  confirmarunt 5 qua- 
propter recentiorum  quidam  segregatam  perito- 
nacitidis  a viscerum  inflammationibus  considera- 

f 

tionem  prorsus  negligendam  esse  credunt  (t), 


COMITE  PHLEGMONE.  279 

(l)  Portal,  liber  die  Entzilndung  des  Bauchfelles.  In 
den  Rheinischen  Jabrbiicliern  von  H aries.  BandI, 
St.  2.  pag.  117  — 12Q. 

1» 

6 15»  Peritonaeitidem  cum  securitate  ab  aliis 
viscerum  abdominalium  inflammationibus  distin- 
guere vetat  membranae  peritonaei  intimus  cum 
interna  contentorum  superficie  nexus,  et  consen- 
sus , immediatusque  contactus , nec  non  defectus 
eminentis  functionis , e cujus  laesione  ad  topi- 
cam  tuto  concludi  posset  adfectionem.  Neque 
ejusmodi  subtilis  distinctio  ad  modificandam  the- 
rapiam multum  contribuit  5 in  praesagiendo  ta- 
men eventu  futuro  semper  aliqualem  sibi  vindi- 
cat valorem. 

616-  Praeeuntibus  variae  intensitatis  horri- 

* 

pilationibus , intensus  evolvitur  aestus  cura  siti, 
cephalaea  gravativa,  turgore  universali,  cui  illi- 
co  dolores  subnectuntur  lancinantes  , ab  initio 
vagi , sensim  sensimque  per  totum  extensi  ven- 
tris ambitum,  adeoque  vehementes,  ut  nec  tangi 
prae  dolore  abdomen  possit.  Sub  inspiratione, 
tussi , nixu , corporisve  erectione  omnes  cruciatus 
et  tensiones  augentur,  unde  aegri  continua  an- 
xietate oppressi,  decubitu  supino,  crura  sursum 
adtrahendo  aliquod  saltem  sibi  conciliare  student 
levamen.  Vomitus  sympathicus  in  gravi  malo  vix 
unquam  deest  5 alvi  tamen  constipatio  minu^  con- 
stans, quam  in  enteritide.  Pulsus  arteriarum  ve- 
loces, duri,  parvi  et  spastici,  quos  universim 
dolorificis  membranarum  serosarum  inflammatio» 

nibus  familiares  esse  novimus,  etiam  peritonaei- 
tidem  constanter  comitantur,  maxime  si  intestina 
simul  irritata  fuerint,  quod  frequentissime  accidit. 

6 17*  Postquam  peritonaeitis  die  septima,  no» 
na , undecima , vel  decima  quarta  summum  adti- 
git  culmen,  mox  sub  consuetis  evacuationibus  cri- 
ticis, sudoribus,  urinis,  vel  meti orrhoea  solvi- 
tur, mox  sine  ullo  manifesto  molimine  critico  pe- 
detentim  ad  decrementum  perducitur.  Lenta  pe- 
ritonaei congestio,  quae  vitiorum  organicorum  fi- 
clelis  esse  consuevit  comes,  definitum  non  agno- 
scit decursum , sed  per  septimanas , imo  men- 
ses quandoque  perdurat,  clandestine  serpens,  ac 
ob  defectum  certorum  signorum  facile  praetervi- 
denda. 

618*  Quae  de  pleuritidis  divisionibus  sub- 
junximus, exacte  ad  peritonaei  inflammationem 
adplicari  possunt.  — Principales  ideo  differen- 
tias offerunt : quoad  decursum , peritonaeitis 
acuta  et  chronica,  simplex  et  comita- 
ta, regularis  et  anomalap — quoad  indo- 
lem specialem,  p h 1 e g m o n o s a et  rheumati- 
ca 5 — quoad  substratum  et  sedem,  totalis  et 
partialis,  membranea  et  muscularis, 
antica  et  dorsalis.  — Obscurissima  sunt 
symptomata  peritonaeitidis  dorsalis,  quae  adeo 
facili  negotio  cum  notaeom yelitide , mesenteriti- 
de  , nephritide  , vel  psoitide  , nec  tamen  cum 
tanto  aegrorum  damno,  confunditur.  — Differen- 
tias diagnosticas  peritonaeitidis  contemno- 

ranea  visceris  cujusdam  phlogosi  comitatae 
subministrant  omnia  illa  symptomata , quae  eis 
speciatim  competunt,  suo  loco  adsignanda. 

19.  Inflammatio  musculorum  abdominalium. 
Myositis  abdominalis,  quam  Dodonaeus 
( 156o)  primus  observavit  (1) , et  magnus  Petrus 
F rank  peritonaeitidis  muscularis  nomine  exac- 
tius  depinxit  (2) , difficulter  a membranae  serosae 
subjacentis  phlogosi  distinguitur.  Signa,  quae 
ad  rariorem  huncce  adfectum  referuntur , sunt : 
abdominis  sensibilitas , frequentius  circa  umbili- 
cum quam  alibi,  ut  nec  minimum  aegrotantes 
perferre  valeant  adtactum;  dolor  ad  certam  for- 
nicis abdominalis  regionem  fixus,  ardens,  sub 
contractione  musculorum  abdominalium  immani- 
ter crescens,  calor  ejusdem  loci  auctus 5 durities 
et  circumscriptus  tumor,  quem  librae  musculares 
distorsae  3 vel  effusa  in  vaginis  lympha  coagula- 
bilis  producit  3 causae  demum  myositidi  produ- 
cendae idoneae,  quas  inter  laesiones  traumati- 
cae, et  praesertim  librarum  muscularium  sub  nixu 
violento,  ponderisve  elevatione  dislocationes  prin- 
cipem tenent  locum. 

(1)  Sprengel,  pragraat.  Geschielite.  3»  B.  S.  171. 

(2)  Epitome  de  curand.  hom.  morbis.  T.  II.  §.215. 

620-  Peritonaeitidem  rheumaticam 
distinguunt  : dolor  vagus  , per  vices  manifeste 
crescens,  iterumque  remittens;  febris  mitior; 
diathesis  rheumatica  cum  doloribus,  vel  tensio- 
nibus artuum,  sudoribus  profusis,  et  urinis  hy« 

postaticls}  causa  praegressa  in  atmosphaerae  in- 
juriis, et  temperaturae  vicissitudinibus  reponenda. 

CAUSA  E. 

621*  Eminentem  in  peritonaei  phlogoses  dis- 
positionem  cuncta  illa  patefaciunt  subjecta, 
quae  pletboram  quandam  abdominalem  fovent, 
vel  quibus  peritonaeum  insolitas  et  replicatas  pa- 
titur tensiones.  Ita  dispositos  esse  novimus  ho- 
mines obesos,  laboriosos,  haemorrhoidarios,  lier-, 
niosos,  testiculorum  vitiis  adfectos:  feminas  gra- 
vidas, parturientes,  puerperas,  quibus  catame- 
nia  parce  et  irregulariter  fluunt. 

622«  Causis  occasionalibus  adnu- 
merantur  omnes  potentiae  incitantes , phlogosin 
producere  solitae,  dum  earum  versus  peritonaeum 
dirigitur  actio  , atque  nonnullae  specialiores  ab- 
dominis organis  infensae  : vulnera,  contusiones, 
ictus  3 violentae  musculorum  abdominalium  con- 
tractiones sub  tussi,  vomitu,  lucta,  ponderum  ge- 
statione , corporis  contentione  , quibus  peritonaei 
tensio,  status  herniosus,  vel  saltem  subhernio- 
sus  viscerum  ventre  reclusorum  inducitur 5 bra» 
cheria  inepte  adplicita^  herniae  incarceratae,  ea- 
rumque  operatio  3 testiculorum  descensus  impe- 
ditus , vel  neglectus  suspensorii  sub  eorum  tu- 
more praegrandi  usus  3 abortus3  partus  difficilis  3 
puerperium  ano  malum  3 mensium  et  lochiorum 
fluxus  suppressus. 

Peritonaeitidis  secunduriae  et  symplG® 


COMITE  PHLEGMONE*  -m 

maticae  fons  in  metastasibus  et  metaschematismis 
varii  generis  non  minus,  ac  in  viscerum  abdomi- 
nalium inflammationibus  quaerendus.  Prae  cae- 
teris  autem  intestinorum  et  uteri  phlogoses  ad 
contiguum  propagari  solent  peritonaeum,  Inde 
fit,  ut  non  solum  enteritides  et  metritides  gra- 
viores, sed  etiam  leviores  eorundem  organorum 
congestiones , quas  v.  g.  sub  menstruatione , vel 
puerperio  nasci  videmus  , abdominis  peritonaea- 
lem  superficiem  in  consensum  trahant,  atque  fa- 
cili negotio  pro  peritonaeitide  idiopathica  impo- 
nere possint.  — Refrigerium,  aliaeve  injuriae  at- 
mosphaericae  ad  rheumaticam  ducunt  peritonaei 
inflammationem, 

i , * ' . e. 

TERMINATIONES. 

* 

624-  Peritonaeum,  ceu  membrana  serosa,  pau- 
cissimis instructum  vasis  rubris  , atque  nervis 
prorsus  carens , ut  physiologi  defendunt , pro- 
cessum verae  inflammationis  subire  nequit,  nisi 
summe  violenti  accedant  stimuli  3 unde  etiam  li- 
quet rarior,  quem  omnis  aevi  experientia  abunde 
confirmat , peritonaeitidis  in  metamorphoses  pa- 
thologicas, sive  abnormia  productionis  alteratae 
producta  nisus,  praesertim  in  suppurationem,  in- 
durationem  , et  gangraenam*  — Dum  autem  ejus- 
modi vitia  inflammationem  peritonaei  sequi  ob- 
servantur, tunc  vel  stimuli  positivi  violentam,  aut 
saltem  continuatam  actionem  , vel  successivam 
membranae  sebosae,  per  diuturnas  et  recidivas 

congestiones,  in  organon  magis  arteriosum  per- 
mutationem supponunt.  Id  prae  caeteris  adhuc 
corroborare  juvat  rarior  peritonaeitidis  acutae,  et 
praesertim  rheumaticae,  e causis  dynamicis  ortae, 
— frequentior  contra  chronicae  in  vitia  organica 
transitus. 

625.  Inter  vulgatissimas  peritonaeitidis  succes- 
siones pertinent  diversae  hypoclepseos  spe- 
cies , quarum  genesis  duplici  concipitur  ratione. 
Quousque  irritativus  status  peritonaei  intra  sim- 
plicis congestionis  limites  consistit,  transsudatio 
ex  sola  vasorum  exhalantium  incitatione  aucta  de- 
rivanda 3 quamvis  enim  phlogosin  in  organis  se- 
cerneqlibus  secretio  justo  magis  incitata  constan- 
ter comitatur.  Lenta  in  hocce  casu  habebitur 
hydropis  origo,  neque  notabiliter  alterata  esse 
solet  liquoris  serosi  qualitas. — Quamprimum  vero 
congestio  activa  ad  inflammationis  verae  potentiam 
extollitur  , sublata  inter  sphaeram  irritabilem 
et  reproductivam  vasorum  capillarium  indifferen- 
tia 5 per  vigentem  processum  phlogisticum  prae- 
sertim altiorem , exhalationis  et  secretionis  offi- 
cium quidem  supprimitur  pro  momento , ilio  au- 
tem ad  maturationis  culmen  perducto  critica  se- 
quitur explosio  , atque  humoris  serosi  majori  co- 
pia versus  partem  irritatam  invitati,  ibidemque 
diversimode  alterari  vinculis  solutis  secedunt,  ac 
ejus,  in  quod  pateat,  cavi  inundationem  creant, 
sub  forma  criseos  idiostaticae  erroneae.  Magis 
celerem  sub  hac  rerum  positione , ac  non  raro 

repentinam  esse  effusionis  morbosae  genesin, 
ipsiusque  materiae  suffuratae  qualitatem  plerum- 
que alienatam  et  ratio  suadet,  et  observatio  con- 
vincit. 

626«  Effectus  transsudationis  notabiliter  va- 
riant pro  diversitate  qualitatis,  quam  secretio  se- 
rosa sub  decursu  phlogoseos  vitiata  contrahit.  Se- 
ri liquidi  ac  limpidi  in  abdominis  cavum  effusio 
hydrocoe  liam  simplicem  efficit  5 materiei 
contra  magis  albuminosae,  vel'  puri  analogae  col- 
lectio ascitis  lymphatici,  aut  p u r i f o r- 
m i s formam  creat.  — Plastici  demum , ac  cito 
coeuntis  fomitis  secessus  concretiones  morbo- 
sas peritonaeum  inter  et  superficiem  iritesti- 
jiarn  viscerum  contentorum , vel  p s e u d o ra  e ru- 
fi r anas,  et  callositates  diversae  crassitiei 
generat.  Coalitum  vero  duarum  superficierum 
organicarum  fieri  nequire,  nisi  utraque  inflamma- 
ta prius  fuerit,  jam  alibi  monuimus. 

627-  Hydropis  peritonaealis  partialis  speci- 
men offert  collectio  laticis  serosi  in  sacco  her- 
nioso , — hujusque  cum  omento  vel  intestinis  in- 
clusis cohaesio,  quam  haud  raro  invenire  licet, 
nihil  aliud  est,  quam  effectus  hypoclepseos  lym- 
phatico - plasticae , quam  lenta  phlogosis  in  pe- 
ritonaeo et  serosa  intestinorum  superficie  pro- 
duxit. 

(528-  Rariorem  metamorphosin  morbosam  pe- 
ritonaei, ceu  chronicae  phlogoseos  posthumum, 
offerunt  tabe  i' cula  5 quae  quidem  antiquio- 

ribus  medicis  ignota  non  erant,  a B o n e t o prae- 
sertim et  de  Ha  en  io  notata,  clarius  tamen  re- 
centiorum  quorumdam  observationibus  illustrata 
innotuerunt. 

J.  Baroiri,  An  iriquiry  illustrating  tlie  nature  of  tuber- 
culated  aeeretions  of  serous  membranes  ete.  Lon- 

don  1819. 

1 ■ • 

62Q*  Perspecta  simplicissima  peritonaei  fabri- 
ca , ejusque  minori  in  conservando  processu  bio- 
tico  dignitate  , facile  liquet  > peritonaeitidem  1 e- 
th  u m directe  adducere  nequire,  nisi  alia  in  sphae- 
ram reactionis  morbosae  trahantur  viscera,  vel 
eorundem  functio  organicis  degenerationibus  lae- 
datur. 

630.  Quidquid  autem  de  terminationibus  pe- 
rltonaeitidis , viscerum  abdominalium  inflamma- 
tiones comitantis  , atque  de  signis , e quibus  ad 
funesti  exitus  praesentiam  concludere  fas  est,  no- 
tari meretur  j ex  earundem  monographiis  serius 
patebit,  ac  ideo  hic  loci,  superfluae  repetitionis 
evitandae  gratia  > lubenter  omittitur. 

THERAPIA. 

631.  Generales  curandae  inflammationis  re- 
gulae etiam  peritonaeitidi  apprime  convenient, 
habito  semper  substrati  adfecti,  atque  praevalen- 
tis characteris  respectu,  Venaesectio  in  morbo 
graviori , etsi  propter  pulsus  parvos  et  spasticos 
minus  necessaria  videretur,  non  solum  instituen- 
da , sed  etiam  pro  casus  necessitate  repetenda. 


/ 


COMITE  PHLEGMONE.  287 

Hirudinum  dolenti  regioni  adplicatarum  in  mi- 
nuendis  velamenti  abdominalis,  et  praesertim 
musculorum  congestionibus  multo  major  esse  so- 
let  efficacia,  quam  ubi  de  viscerum  inflammatio- 
ne agitur  3 cujus  quidem  ratio  e vasorum  anasto- 
mosibus facile  intelligittir.  Reliquas  indicatio- 
num paginas  absolvere  juvant  remedia  leniter  ec- 
coprotica , emollientia,  potiones  refrigerantes, 
balnea,  semicupia,  fomenta  tepida,  tinctiones 
oleosae,  clysteres  aperientes,  aliave  ad  adpara^ 
tum  antiphlogisticum  spectantia. 

(332*  Una  cum  mox  recensitis  adminiculis 
scrupulose  combinanda,  si  fieri  potest,  causae 
producentis  indago  et  amotio.  Ita  visceris  her- 
niosam strangulationem  chirurgica  manu  solvere, 
menstruationem  languentem  expedire,  testium 
vitia  emendare  oportebit.  — Fracta  phlogosi , et 
imminente  hypoclepseos  periculo , prompta  re- 
vulsione per  vesicantia  suris,  aut  ipsi  abdomini 
admota  succurrendum,  — Repentina  effusio  in 
cavum  abdominis  paracentesin  postulat.  — Spe- 
cialiores, quibus  cura  peritonaeitidis  obnoxia  es- 
se potest,  modificationes,  atque  modus  ejus  post-* 
humis  medendi,  ex  tractatu  enteritidis  alioquim 
patebunt. 

EPIPLOITIS. 

Halder,  Diss.  de  morbis  omenti.  Goett.  1786. 

Berends,.  Diss.  Epiploitis,  Regiom.  1788, 


653*  Easdem  difficultates,  quas  in  dignoscen» 

da  peritonaeitide  invenimus,  vix  non  in  majori 
gradu  offert  inflammatio  omenti,  perpe- 
ram o mentitis,  rectius  epiploitis  dicta.— 
Nequaquam  tamen  rara  dici  potest  haec  inflam- 
mationis forma,  quin  imo  priori  crebrior  esse 
solet,  cujus  etiam  ratio  ex  ipsa  structura  facile 
conjicitur 5 omenta  enim,  quae  peculiares  sistunt 
peritonaei  productiones , bursam  quasi  clausam 
repraesentantes  , majori  vasorum  rubrorum  copia 
irrigantur,  ac  notabili  vesicularum  adipi  secer- 
nendo dicatarum  numero  scatent,  unde  characte- 
rem magis  arteriosum  adipiscuntur. 

634.  Symptomata,  quae  ad  inflammationem 
omenti  referuntur,  sunt:  dolor  in  epigastrio,  ver- 
sus umbilicum  protensus,  fixus,  urens 5 sensilitas 
partis  eum  in  modum  aucta,  ut  omnem  reformi- 
det adtactum  5 abdominis  tensio  et  durities  5 an- 
xietas 5 vomitus  j febris  inflammatoria  comes.  Haec 
tamen  omnia  phaenomena  nonnisi  sub  altiori 
gradu  morbi  evolvuntur,  quo  in  casu  plerumque 
cum  signis  inflammationis  viscerum  contiguorum, 
hepatis,  ventriculi,  vel  intestini  coli  nupta  ince- 
dere solent. 

635-  Levior  contra  epiploitidis  gradus  inter- 
dum adeo  clandestine  delitescit,  ac  serpit,  ut 
etiam  summe  periti  medici  adtentionem  effugiat 5 
neque  desunt  exempla  diversarum  omenti»  dege- 
nerationum in  peremptis  inventarum,  quas  in- 
flammationis chronicae  constantes  effectus  esse  no- 
vimus , quin  praegressae  phlogoseos  signa  adpa- 

ruerint ,.  quo  quidem  organi  minor  in  oeconomia 
animali  dignitas  plurimum  confert.  Ita  R u y- 
s c h i u s memorat  consumptionem  totius  omenti 
post  mortem  inventam,  quin  durante  vita  aliquod 
mali  indicium  praecederet.  Ipse  Galenus  gla- 
diatoris vulnerati  mentionem  facit,  cui  integro 
ferme  omento  exscisso,  nullum,  praeter  abdo- 
minis frigus,  accidit  incommodum.  Pariter  novi- 
mus varias  omenti  portiones  sub  berniotomiis  re- 
cisas , vel  ligatas  fuisse , absque  notabili  aegro- 
rum damno,  ast  semper  pedissequam  induxisse 
inflammationem } quo  in  casu  epiploitidis  diagno- 
sis majori  cum  certitudine  institui  posset,  etiam- 
si isochrona  phlogosis  peritonaei  vix  unquam  de- 
ficiat. 

656*  Causis  epiploitidem  progignere  soli- 
tis adnumerantur : vulnera  , contusiones  , herniae 
incarceratae,  praesertim  illae,  quae  partem  omen- 
ti (epiplokele) , vel  intestini  coli  includunt}  re- 
frigerium } metastases.  Symptomaticam  et  secun- 
dariam omenti  phlogosin  excitant  irritamenta  in 
organis  vicinis,  eorumque  inflammationes}  puer- 
perium } vitia  organica  ventriculi  et  hepatis* 

637*  Crebriores  exitus  sunt:  l)  Suppu- 
rationes lentae,  quibus  non  raro  integrum 
omentum  gastro  - colicum  consumptum  deprehen- 
debatur} inde  phthisis  epiploica,  vel  pyocoelia 
lethalis.  Quandoque  pus  per  umbilicum  sibi  viam 
sternere  visum  est.  2)  Symphyses  cum  ven- 
triculo, hepate,  intestinis,  peritonaei  fornice, 
III,  T 

unde  vomitus  rebellis,  cardialgia,  colica,  i near» 
cerationes  internae,  hydrocoelia,  diarrhoea  chro- 
nica* 3)  Induratio  et  parectama  panniculi 
adiposi  inter  omentorum  lamellas  positi : quae 
physconiam  epiploicam,  aliasque  chronicas  labes 
inducunt.  4)  Gangraena,  quae  praesertim 
inflammationem  omenti  ex  strangulatione  hernio- 
sa excipere  consuevit. 

(33B-  Cura  hujus  inflammationis  nullas  pror- 
sus agnoscit  particularitates.  Praeter  generales 
canones  therapeuticos,  omnia  ilia  huc  referri 
debent  monita,  quorum  in  capite  de  gastritide 
et  enteritide  fusior  mentio  fiet. 

ME  S EN  TERITIS. 

Ebliard,  Diss.  de  statu  mesenterii  naturali  et  praeter- 
na turdi  i.  Jen.  1755* 

()3Q.  Diagnosis  mesenterii  in  fiam  m a- 
t i priori  vix  non  obscurior  redditur , ob  profun- 
dam organi  sedem,  ejusque  intimam  cum  intesti- 
nis connexionem.  — Symptomatum  a practicis 
adsignatorum  seriem  constituunt : dolor  profun- 
dus, a spina  dorsi  versus  umbilicum  extensus, 
urens,  fixus,  assiduus,  sub  tussi,  sternutatione, 
trunci  motu,  et  quavis  contrectatione  rudiori  cre- 
scens 3 alvi  oppilatio  3 vomitus  3 febris  inflamma- 
toria) quandoque  tumor  inaequalis  , et  durities 
quasi  nodosa  in  medio  ventris.  His  adhuc  ischu- 
riam  renalem,  ceu  constans  phaenomenon  adjun- 
git Ii.  W ili  an  (1),  praesertim  dum  infantes  hac 

labe  adficiuntur  , quorum  cadavera  rimando,  in- 
testina et  mesenterium  inflammata,  glandulas  me- 
saraicas  tumidas,  atque  vesicam  urinariam  va- 
cuam invenisse  testatur. 

(l)  Medical  Facts  and  Observat.  Tom.III. 

640-  Rara  est  mesenteritis  idiopathica , pri- 
maria, acuta,  et  simplex ; frequentior  symptoma- 
tica, secundaria,  chronica,  et  complicata.  Nunc 
enim  comitem  enteritidis,  peritonaeitidis  vel  ne- 
phritidis 5 nunc  effectum  vitiorum  organicorum  in 
glandulis  mesaraicis,  aliisve  partibus  vicinis  con- 
stituit. Utroque  in  casu  chronicum  libenter  se- 
quitur decursum,  ac  non  raro  adeo  occulto  ser- 
pit modo,  ut  nonnisi  post  aegri  obitum  solitis  in- 
flammationis exitibus  patefiat. 

641.  Mesenteritis  juniori  praesertim  insidia- 
tur aetati,  atque  tunc  communissimum  scrofulae 
mesentericae  comitem  sistit,  nunc  pro  ejus  cau- 
sa , nunc  pro  effectu  secundario  declaranda. 

642-  Potiora  inflammationis  mesenterii,  prae- 
sertim chronicae  consectaria  sunt : glandula- 
rum chyliferarum  indurationes , scirrhi , parecta- 
mata,  abscessus,  et  exallaxes  variae 5 earundem 
utpote  in  massas  caseosas,  lardaceas,  aut  melli- 
formes  metamorphosis.  Inde  variae  calamitates, 
plurimum  insanabiles,  suam  repetunt  originem j 
quas  inter  notari  merentur:  consumptio  saniosa 
musculorum  lumbalium,  caries  vertebrarum,  clau- 
dicatio, paresis  artuum  inferiorum,  nephritis  et 

urinarum  suppressio,  phthysis  mesenterica  ; asci* 
tes  serosus  aut  pundentus. 

Nootnagel,  Diss.  de  abscessu  mesenterii.  Ilal.  1712* 

Hebenstr  eit,  Diss.  de  scirrho  mesenterii.  Hal.  1750. 

(545.  Cura  mesenterii  inflammati  ab  illa  en- 
teritidis nullatenus  differt , nisi  peculiares  quas- 
dam excipere  vellemus  modificationes,  quas  chro- 
nica mesenteritis  ob  diathesin  scrofulosam , cui 
adeo  frequenter  nupta  esse  solet,  sibi  exposcit* 

GASTRITIS. 

Henning,  Beselireibiuig  der  Kennzeiclien  und  der  Cur 
der  Entzilndung  desMagens  und  derGedarmc,  Cop- 
penn.  1787. 

.Tohnston,  Tentamen  de  gastritide.  Edinb.  1790. 

(54  'i-  Ventriculum,  ceu  organon  vasis  nervisque 
ditissimum , summe  sensile , ac  mirabili  consen- 
su cum  universo  corpore  nexum  , cunctis  per 
eminentiam  pollere  conditionibus,  quae  ad  in- 
flammationis genesin  requiruntur,  cuivis  notum 
est.  Nihilominus  tamen  nequaquam  adeo  fre- 
quens dici  potest  gastritis,  quam  a priori  crede-  , 
retiir,  vel  a quibusdam  medicis  habita  fuit  0). 
Videtur  continua  stomachi  cum  stimulo  ciborum 
colluctatio,  atque  naturale  quoddarn  organi  ro- 
bur pro  tanto,  quale  digestio  est,  munere  ab- 
solute necessarium,  minoris  sensilitalis , saltem 
in  superficie  externa,  sive  mucosa,  rationem  si- 
stere 3 unde  fit,  eam  a stimulis  relativis  vix  ac  ne 
vix  quidem  ad  morbosas  incitari  reactiones,  nisi 

particularis  faveat  diathesis , ex  parte  individua- 
lis,  vel  epidemicae  constitutionis  derivanda.  Lon- 
ge faciliorem  contra  gastritidis  originem  , e po- 
tentiis etiam  levioribus,  esse  novimus,  dum  ea- 
rum actio  versus  internam  superficiem,  aut  ver- 
sus nervorum  epigastricorum  plexus  dirigitur,  qui- 
bus tanto  eminentior  inest  sensilitatis  organi- 
cae gradus,  quod  centro  spbaerae  gangliaris  pro- 
ximi sint,  et  quod  mediante  nervo  vago  cum  en- 
cephalo intime  cohaereant. 

(l)  Fr.  Hoffmann,  de  gastritide  frequentissima. 

645*  Substratum  speciale  largiuntur  singu- 
la tunicarum  , quibus  stomachus  componitur,  stra- 
ta. Quamquam  interdum  plus  minusve  separatas, 
vel  saltem  eminentes  unius  alteriusve  tunicae  phlo- 
goses  observare  liceat,  praesertim  ubi  specificae, 
aut  mere  relative  incitantes  causae  ventriculi  in- 
cendium produxerunt,  quemadmodum  id  de.  ga- 
stritide catarrhosa  et  rheumatica  valet , quarum 
prima  membranam  externam  mucosam,  altera  in- 
ternam serosam  eminentius  adfectam  agnoscit  5 — - 
nihiiosecius  tamen  gastritidem  phlegmonosam , e 
violentioribus  utpote  causis  productam , etiamsi 
modo  in  una,  modo  in  altera  tunica  princeps  de- 
lituerit phlogoseos  focus,  nunquam  ad  unam  su- 
perficiem limitatam  cernimus. 

NOSOGRAPHIA. 

640-  Potiora , quae  inflammationem  ventri- 
culi distinguunt  phaenomena,  sunt  5 dolor  atrox, 

ardens,  fixus,  assiduus  ad  scrobiculunvcordis,  quem 
levissima  immaniter  exacerbat  compressio,  ita  qui- 
dem, ut  neque  consuetum  stragulorum  pondus 
perferre  valeant  5 nausea  continua  3 vomitus  do~ 
lentissimus,  chymosus,  porraceus,  vel  inanis, 
tantusque  s tomacli  i erethismus  , ut  quaevis  inge- 
sti, sive  solidi,  sive  liquidi  portiuncula  illico 
cum  violentia  eructetur  3 regionis  epigastricae  ten- 
sio et  inflatio  3 anxietas  praemagna  3 singultus  3 
sitis  inexplebilis  cum  frigidae  desiderio,  qua  ar- 
doris intestini  molestissimum  sensum  minuere  stu- 
dent 3 prostratio  virium  animalium  summa 3 ecly- 
ses  transitoriae,  febris  inflammatoria  cum  pulsi- 
bus velocissimis,  duris,  parvis,  contractis,  fili- 
formibus, saepe  inaequalibus. 

647-  Praegresso  ut  plurimum  horrore  valido, 
universalis  evolvitur  aestus,  cui  illico  mox  citata 
junguntur  phaenomena,  si  non  omnia  saltem  plu- 
ra. Morbus  citissimo  crescit  passu,  atque  in  de- 
cursu alios  quoque  lubenter  evolvit  satellites,  qui 
phlogoseos  vehementiam,  stomachi  summam  sen- 
silitatem,  cjusque  cum  diversis  partibus  philadel- 
phiam  , ac  isochronam  organorum  vicinorum  irri- 
tationem sequuntur.  Haec  inter  prae  caeteris  no- 
tasse juvat  inquietudinem  et  jactationem,  ejula- 
tus , deliria  , oculorum  rubedinem  , praesertim  in 
toxicatis,  faciem  collapsam,  vultum  desperabun- 
dum , animi  deliquia,  extremorum  frigus,  alvi 
constipationem,  atque  sudores  copiosos,  tormen- 
torum violentia  extersos.  Propter  maximos,  quos 

aegri  a propinato  potu  patiuntur  cruciatus,  ejus 
aversatio  cum  spastica  gulae  constrictione,  species 
hydrophobiae  nascitur,  cui  in  junioribus  convul- 
siones crebro  junguntur. 

6 V8-  Nisi  phlogoseos  frenetur  impetus  intra 
paucos  dies,  eum  in  modum  crescit  periculum,  ut 
subortis  convulsionibus,  debilitate  maxima,  rncn- 
tis  constante  aberratione  vel  sopore,  membrorum 
marmoreo  frigore,  atque  continuante  irrito  vo- 
mendi conatu  miserrime  excruciati  aegri  gangrae* 
nae  efformatae  mortiferum  sequantur  nutum. 

64Q*  Plurimum  sane  interest,  ut  gastritis  nop. 
adeo  a contiguorum  viscerum  phlogosi , sed  ma- 
xime ab  aliis  ventriculi  adfcctibus  non  inflamma- 
toriis scrupulose  distinguatur, 

640-  De  inflammatoriis  loquendo  morbis,  con- 
fundi potest  eum  enteritide,  epiploitide 
et  peritonaeitide.  Ubique  tamen  deficit  im- 
manis ille  ad  scrobiculum  cordis  dolor,  pervicax, 
post  quemvis  mox  adsumptum  potum  vel  cibum, 
vomitus,  anxietas  praecordialis,  virium  insignis 
prostratio,  ac  facilis  in  eclyses  pronitas.  Diffici- 
lior quandoque  esse  solet  gastritidis  ab  inflam- 
matione hepatis  distinctio,  praesertim  dum 
hujus  lobus  sinister  adficitur,  quem  non  raro  su- 
per stomachum  usque  ad  splenis  regionem  pro- 
tensum esse  posse,  sectiones  defunctorum  docue- 
runt. Dcest  in  hocce  casu,  saltem  a morbi  prin- 
cipio, intolerabilis  ille  ad  stomachum  dolor  et  fer- 
vor, a quovis  assumpto  crescens,  nec  vomitus 

tam  cito,  ac  sub  tantis  angustiis  excitatur,  nec 
pulsus  adeo  mire  contracti  et  exiles,  nec  virium 
tanta  dejectio  comparent. 

651*  Inter  alias  aegritudines  non  pl* logisti- 
cas, quae  gastritid em  mentiri,  et  si  pro  ea  haben- 
tur, facile  ad  damnosam  medendi  rationem  ducere 
possunt,  spectant  febris  biliosa,  cholera 
et  c a r d i a 1 g i a spasmodica. 

652.  Fjtiamsi  sub  decursu  febris  biliosae 
interdum  notabilis  evolvatur  ventriculi  erethi- 
smus,  quin  imo  manifesta  irritationis,  ab  acrioris 
bilis  stimulo  pendentis,  signa  occurrant  j ideo  ta- 
men gastritidis  praesentiam  suspicari  nondum  li- 
cet. Defectus  phaenomenorum  inflammato  stoma- 
cho propriorum,  atque  manifesta  saburrae,  et 
bilis  undiquaque  praevalentis  indicia,  uti  vomitus 
continuo  biliosus,  lingua  sordida,  sopor  amarus, 

e 

hepatalgia  obtusa,  albuginea  flava,  vel  polycholia 
universalis , in  connubio  cum  cognitione  causae 
producentis,  geniique  epidemici  aestivi,  differen- 
tiam utriusque  adfectus  sat  clare  indicant. 

653-  Choleram,  sive  praecipitem  et  fre- 
quentem per  oesophagum  ct  anum  evacuationem 
potius  pro  symptomate,  scti  passione  eminente 
(jr&Sog)  irritationis  catarrhalis  per  fistulam  alimen- 
tarem  diffusae,  vel  saburrae  ibidem  collectae,  quam 
pro  identico  morbi  genere  (1 votrog}  — agnosci- 
mus, quae  a gastritide  et  ardoris  intensi  ad  sto- 
machum , et  febris  inflammatoriae  defectu  abun- 
de discrepat. 

654*  Cardialgia  demum  spasmodica, 
etiamsi  quoad  dolorem  igneum  ac  fixum,  virium 
prostrationem  et  leipothymiam  primo  intuitu  ali- 
quam cum  gastritide  similitudinem  offerat,  differt 
tamen  febris,  vomitusque  rebellis  absentia,  et 
quod  maximum  est , accessibus  brevibus , mani- 
feste remittentibus,  vel  plane  intermittentibus.  — * 
Causarum  denique  excitantium  adtenta  indago, 
in  similibus  diagnoseos  dubiis  dilucidandis,  maxi- 
mum respectum  meretur.  : 

655.  Praeter  diversas,  quas  gastritis  cum 
aliis  inflammationibus  communes  babet  divisio- 
nes,  praecipui  valoris  esse  existimamus  discrimi- 
na , quae  indoli  specificae , substrato , et  decur- 
sui innituntur.  Summe  essentialis  partitio  gastriti- 
dis est  in  phlegmonosamycatarrhalem, 
et  rheumaticam,  habito  utpote  naturae  spe- 
cialis et  substrati  eminenter  adfecti  respectu.  G a- 
stritis  phlegmonosa,  sive  phlegmone  ven- 
triculi, qualerncumque  texturae  stomachi  partem 
plectit,  ex  positivis  sine  ulla  distinctione,  et  ple- 
rumque violentis  stimulis  proficiscitur,  atque  ge- 
nerales solum  inflammationis  characteres  offert, 
specificis  notis  destituta.  — G a s t r i ti  s c at ar- 
r h a 1 i s mucosam  pro  substrato  agnoscit  tunicam, 
ex  potentiis  relative  incitantibus  originem  trahit, 
quibus  functio  cutis  et  systematis  mucosi  laeditur, 
obtuso  dolore,  ac  uberiori  pituitae  , per  vomi- 
tum ejectae  secretione  stipatur , talique  pacto 
specificum  quemdam  praebet  characterem,  in  sub- 

strati  natura,  et  nosogenia  fundatum.  —“Ga- 
stritis rheumatica  serosum  prehendit  vela- 
mentum, ex  analogo,  qui  priorem  generat,  fonte 
nascitur,  modo  tamen  diverso  construitur , atque 
particulares  quasdam  ex  parte  substrati  notas  sub 
decursu  patefacit,  uti  dolorem  acutissimum  , sed 
inconstantem  , vomitum  minus  violentum  , nisum 
in  metas  ch  emat  i s m os,  atque  specificae  diatheseos 
rheumaticae  indicia.  Eandem  sistit  formam,  quam 
alii  erysipelaceam  appellant,  epiteto  fors  mi- 
nus adaptato  3 eum  erysipelatis  nomine  nonnisi 
dermali  propriam  insignire  soleamus  phlogosin. 
Differentiae  diagno sti eae  ^ h aru m gastritidis  spe- 
ci erum  e doctrina  inflammationum  specificarum 
adhuc  cclarius  patebunt. 

65().  Qualiscunque  autem  specialioris  indolis 
fuerit  inflammatio  stomachi,  quoad  decursum  in 
acutam  et  c h r onieam  subdividi  consuescit. 
Prior  intra  quinque  septem  ve  dies  suum  absolvit 
cyclum  definitum,  haud  ambiguo  discrimine  junc- 
ta. Altera  sine  lege  per  plures  septimanas,  imo  men- 
ses excurrit,  permanentis  cujusdam  irritamenti,  vel 
vitiorum  ventriculi  organicorum  fidelis  comes  3 ac 
non  raro  adeo  dolose  delitescit  (gastritis  occulta), 
ut  consuetis  defecta  signis,  sagacioris  quoque  ob- 
servatoris ad.tehtionem  effugere  soleat,  praesertim 
dum  minus  sensilis  tunica  villosa  sedem  morbi 
sistit  (1).  Ejusmodi  latentis  gastritidis  effectus  esse 
videtur  e m o 1 1 i t i o ventriculi,  rarus  ille  te- 
neriorum infantum  adfectus,  quem  prae  abis  3 a e- 
g e r (2)  ct  F 1 e i s c h m a n n , notarunt. 


COMITE  PHLEGMONE. 


299 

(1)  De  Ha  en,  Eat.  med.  T.  IX.  p.  24*  ■ — Mas.  Sto  II  i, 

Eat.  med.  T.  III.  p.  584. 

(2)  Ucber  die  Erweichung  des  Magengrundes.  — • In  Hu= 

feland’s  nnd  Himly’s  Journal.  1811. 

. CAUSAE. 

f)57.  Peculiares,  quae  ventriculi  inflammationi 
faverent,  dispositiones  non  existunt,  nisi  ge- 
neralia excipere  vellemus  momenta,  quae  generatim 
inflammationum  genesi  obsecundant,  morboso  ven- 
triculi erethismo  nupta,  atque  procatarcticas  poten- 
tias leviori  in  gradu  stomachum  offendentes. 

658*  Causas  occasionales  offerunt  quae- 
vis incitamenta  mechanica  , vulnera,  ictus,  con- 
tusiones, peregrina  deglutita,  uti  vitrum  tusum, 
aciculae  , aristae,  ossa  acuta , nuclei  fructuum  5 
ventriculi  oppletio  nimia  5 cartilago  xiphoidea  in- 
trorsum curvata  5 th oracula  nectitia  nimis  arcta. 
Ast  vix  non  crebrius  adeusari  debent  substantiae 
diversae  nomine  alimenti,  medicamenti,  aut  ve- 
neni ingestae,  quae  chemicis  ventriculum  irritant 
virtutibus:  cibi  acres,  aromata  , potus  spirituosi, 
et  fermentantes,  quorum  excessiva  quantitas  se-* 
mei  absumpta  acutam,  protractus  autem  minori- 
bus dosibus  usus  chronicam  gastritidem  invitat  5 
medicamina  emetica , drastica  phlogistica , venena 
corrosiva,  uti  arsenicum,  mercurius  sublimatus 
corrosivus,  aerugo,  tar  larus  st  ibi  alus  , canthari»* 
des,  phosphorus 5 — producta  secretionis  et  re- 
productionis  vitiatae,  uti  bilis  corrupta,  vermes, 
ichor  e faucibus  depluens,  succus  gastricus  acrior,, 
qualis  in  famelicis  generatur. 

fl5Q.  Potentiis  , quorum  actio  mere  dyn ami- 
cis innititur  legibus,  adnumerari  debet  exces- 
sus temperiei  in  polos  e diametro  oppositos  5 ci- 
bus utpote  calidissimus,  potus  glaciatus,  vel  ipsa 
glacies  aestuent!  prius  stomacho  capiose  affatim- 
que  ingesta,  vel  promiscua  potus  frigidissimi  cum 
cibis  calidis  sorbitio.  — Organicis  demum  incita- 
mentis accenseri  merentur  : vomitus  contumax  et 
diuturnus,  cardialgia  saepe  recurrens  5 phlogoses 
organorum  vicinorum,  hepatis,  diaphragmatis, 
omenti,  peritonaei,  intestinorum  ad  stomachum 
protensae  5 reactiones  vicariae  post  profluvia  de- 
repente suppressa,  vel  repercussos  morbos  cuta- 
neos sequi  visae,  unde  haemorrhoides,  men- 
strua, erysipelas,  rheumata,  herpes  non  infrequen- 
tem gastritidis  deuteropathicae  culpam  tenent. 
-—Injuriarum  vero  atmosphaericarum  minor  uni- 
versim  in  stomacho  inflammando  esse  solet  pote- 
stas , atque  catarrhales  solum , aut  rheumaticas 
ventriculi  adfectiones  quandoque  favente  consti- 
tutione epidemica  progigni  videmus. 

66O,  Vitia  demum  organica  varii  generis,  uti 
callositates,  scirrhi,  ulcera,  quamvis  plerumque 
praegressae  cujusdarn  gastritidis  effectum  sistant, 
ex  altera  parte  ad  reproducendam  et  sustinendam 
inflammationem,  praesertim  chronicam,  frequen- 
ter contribuunt. 

TERMINA T ION  E S. 

66t.  Benigna,  dum  faventes  circumstantiae 

concurrunt,  gastritidis  r e s o 1 u t i o sub  consue- 
tis phaenomenis  criticis  succedere  solet,  urina- 
rum utpotc,  sudorum,  v cl  alvi  secessu,  quinta  vel 
septima  morbi  die  oborto. 

66(2.  Longe  frequentior  autem  inflammatio- 
nis acutae  non  minus , ac  chronicae  exitus  est 
mors,  modo  nec  opina,  modo  lenta.  — Re- 
pentinae mortis  rationem  sistit : l)  Virium  ner- 
vosarum resolutio,  maximo  inflammationis 
gradu  inducta,  cujus  ortus  ex  organi  sensibiiitate, 
nervorum  abundantia,  et  intima  cum  cerebro  svm- 
pathia  facile  concipitur  3 inde  mors  s y n c o- 
palis,  et  apop lectica.  2)  Gangraena 
stomachi  et  intestinorum  acutas  phlogoses  liben- 
ter excipere  solita,  praesertim  dum  serosa  et  mus- 
cularis tunica  princeps  phlogoseos  substratum  si- 
stit, vel  dum  ex  toxicatione  originem  repetit  mor- 
bus. Funestissimum  huncce  in  gangraenam  transi- 
tum indicant:  inflammationis  vehementia,  prae- 
ceps decursus , ac  pertinacia  versus  generosam 
methodum  antiphlogisticam  3 doloris  acerbissimi 
repentinum  silentium  3 spirationes  creberrimae, 
spasmis  interceptae  3 angores  perpetui  3 stertor  3 
voxclangosa3  animi  deliquia 3 desipientia 3 sopor: 
lingua  aspera  3 facies  hippocratica,  extremorum 

frigus  3 maculae  lividae  in  superficie  corporis  3 

< 

virium  plenaria  resolutio.  Stomachus  post  mor- 
tem dissectus  rnaculas  lividas , atras,  atque  cunc- 
tas tunicas  profundo  rubore  suffusas,  quandoque 
marcidas,  et  quasi  dissolutas  offert. 

563.  In  cunctis  gastritide  acuta  peremptorum 
sectionibus  materies  ventriculo  contentae  adcura- 
tissimo  examini  sunt  subjiciendae , ob  facilem, 
quae  in  simili  casu  sponte  sese  obtrudit,  venefi- 
cii suspicionem. 

664-  Exitus  gastritidis  in  suppurationem 
tuto  decidi  nequit,  nisi,  mutato  prius  dolore  ar- 
dente  in  pulsatorium , febris  suppuratoriae,  at- 
que puris  per  vomitum  vel  diarrhoeam  seceden- 
tis, aut  cavum  abdominis  inundantis  signa  suc- 
cedant. — Vomicae  majoris  voluminis  raro  na- 
scuntur 5 crebrius  aphthae  et  ulcuscula,  quae  mu- 
cosam pedetentim  exedendo  membranam , vo- 
mitum materiei  saniosae  cum  halitu  oris  tetro, 
gastrodyniam  chronicam , ac  febrim  hecticarn 
eousque  sustinent,  donec  horrida  macie  consum- 
ptus aeger  perire  debeat,  phthiseos  gastri- 
cae victima.  Rarioribus  in  casibus  abscessus  in- 
trorsum rumpitur,  ascite  purulento  repentinam 
parans  necem,  vel  vero  pus  inter  omenti  laminas 
colligitur,  et  speciem  hydropis  purulenti  saccati 
aemulat.  Neque  desunt  exempla  suppurationum 
ventriculi,  quae,  favente  ejus  cum  peritonaeo 
concretione,  musculorum  abdominalium  strata 
consumpserunt , talique  pacto  extrorsum  sibi 
viam  pararunt,  foedam  relinquendo  fistulam  sto- 
machalcm. 

665*  Aliud  non  minus  fatale  gastritidis,  prae- 
sertim chronicae,  et  quidem  per  eminentiam  il- 
lius, quae  in  potatoribus  et  epulonibus  evolvitur. 

posthumum  — est  scirrhus  et  carcinoma 
ventriculi;  ad  pylorum  glandulis  divitem  crebrius, 
quam  ad  cardiam  obvium,  teterrimum  Omni  in- 
tuitu, cognituque  difficiiimum , omncsque  rae- 
dentis  conatus  eludens  malum»  Symptomata  con- 
comitantia esse  solent:  ructus  acidi > vel  foetidi, 
vomitus  rebellis  materiae  chymosae,  biliosae,  vel 
etiam  saniosae  et  graveolentis;  murmura  ventris ; 
flatulentia;  dolor  fixus  > acerbus  ad  epigastrium, 
a vomitu  et  pastu  exacerbatus , in  principio  re- 
mittens, vel  intermittens,  serius  continuus,  in- 
tolerabilis, omnem  somnum  arcens;  transitoria 
post  evomitionem  euphoria ; ardor  gulae  ; singul- 
tus ; angores;  molestus  famis  sensus,  quem  se- 
dare metuunt  aegri  ob  recens  cruciatuum , quod 
inde  experiuntur,  augmentum;  quandoque  mani- 
festa ad  regionem  pylori  durities  , mobilis , ad 
tactum  dolens;  animi  desponsio;  febris  hectica; 
diarrhoea  colliquativa ; macies  sicca ; mors  deni- 
que placida,  vel  convulsiva , quam  desperabundi 
aegri,  ceu  optatissimum  vitae  terminum,  anxie 
exspectant.  — Sectiones  defunctorum  exhibent 
pylorum  angustatum,  callosum,  induratum,  scir» 
rhosum,  in  massam  lardaceam  vel  cartilagineam 
concretum,  insulis  osseis,  vel  fungosis  excrescen- 
tiis  notatum,  foeda  ulceratione,  ac  vero  cancro 
exesum;  quandoque  eaedem  metamorphoses  ad 
cardiam  reperiuntur. 

Triller,  Diss.  de  fame  lethali  ex  callosa  oris  ventriculi 
angustia.  In  Opusc.  med.  Vol.  I* 

C h a r d e 1 , des  degeaerations  Scirrh,  de  1’estomac,  1886, 

(566.  Obviae  in  quibusdam  cadaveribus  ven- 
triculi cum  propinquis  organis  concretiones, 
omni  jure  quidem  ad  praegressam  ejus  superfi- 
ciei internae  pblogosin  concludere  sinunt,  du- 
rante tamen  vita  certis  signis  dignosci  nequeunt, 
nisi,  absentibus  alius  successionis  phaenomenis, 
ex  vomitu  post  pastum , quo  ventriculus  repletus 
ac  vicinis  arcte  adhaerens  partibus,  quum  debite 
expandi  nequeat , ingratam  patitur  distractionem, 
atque  violentiorem  nisum  in  contractionem  exe- 
rit,  ad  simile  vitium  concludere  liceret. 

PROGNOSIS. 

667*  Omnis  gastritis  periculo  plenum  sistit 
malum,  quod  mox  citam  parat  necem,  mox  in- 
sanabilia relinquendo  posthuma,  ad  eandem  me- 
tam lentiori  passu  conducit.  Fluit  autem  pericu- 
lum et  repentina  mors  non  adeo  ex  organi  emi- 
nente nobilitate,  — - cum  vitam,  sublata  etiam 
ejus  functione , per  plures  dies  persistere  posse 
noverimus,  — quam  potius  ex  summo,  dum  in- 
flammatur, in  gangraenam  nisu,  ex  nervorum  in- 
signi copia,  horumque  sub  decursu  gastritidis  ir- 
ritatione, ad  systematis  nervosi  centrum  propaga- 
ta, unde  etiam  adeo  facilis  esse  solet  ventriculi 
inflammati  cum  symptomatibus  cephalicis  compli- 
catio. — Multum  denique  sanationi  obstat  impo- 
tentia interna  retinendi  pharmaca,  ob  continuos 
vomendi  conatus.  — - Inter  cunctas  gastritidis  spe- 
cies omnium  pessima  est,  quae  corrosivis  indu- 

citur  venenis.  — Scirrlius  pylori  , et  maxime  car- 
cinoma palliari  quidem  potest,  sanationem  tamen 
semper  excludit. 

THERAPIA. 

568.  Gastritis  acuta  venaesectionem  promp* 
tam,  generosam,  ac  pro  phlogoseos  vehemen- 
tia saepius  repetitam  sibi  exposcit,  nullo  pror- 
sus ad  fallacem  pulsuum  exilium,  debilitatisque 
adparentis  conditionem  respectu  habito.  Ab  in- 
ternis medicamentis  , quae  inter  omnis  generis 
emollientia  et  refrigerantia,  emulsa,  decocta  mu- 
cilaginosa,  manuata , oleosa  spectant,  parum 
sperare  licet,  ob  maximum  stomachi  erethismum, 
rebellemque  vomitum)  quare  parcissima  dosi  ex- 
hibeantur , oportet. 

669*  Majorem  efficaciam  exerunt  remedia  ex- 
terna, cataplasmata  emollientia,  vel  si  pondere 
suo  molestant,  fomenta  simplicia,  semicupia,  bal- 
nea ) clysteres  oleosi  aliquoties  de  die  injecti)  pe- 
diluvia  irritantia,  epispastica  suris,  vel  ipsi  epi- 
gastrio adplicita.  Molestam  sitim,  quam  miseri 
aegri  sorbitionibus  sedare  adamussim  nequeunt, 
taleolis  fructuum  aurantiorum,  vel  rotulis  berbe- 
rum  ore  volutis  lenire  studemus. 

670.  Cane  et  angue  pejus  vitanda  sunt  om- 
nia carminantia  , opiata,  et  sic  dicta  stomachica, 
ad  quorum  usum  vel  adparens  virium  languor, 
vel  pro  cardialgia  spasmodica  habita  ga- 
stritis, minus  oculatum  medicum  facile  seducere 
III.  U 

posset.  Idem  valet  de  emeticis,  drastieis,  atque 
de  ipso  haustu  antemetico,  cujus  usum  non  si- 
ne jure  reformidare  solent  practici  (i).  Quare 
maximi  momenti  regula  esto  : »qualiscunque  dolo- 
ris ventriculum  rodentis  curam  semper  a leniori- 
bus ordire  remediis. « 

(l)  P.  Frank,  Epitome.  T.  IL  §.237* 

671.  Decrescente  inflammationis  vigore,  ac 
imminuta  stomachi  sensibilitate,  cogitandum  est, 
ut  fractae  pedetentim  erigantur  vires , et  nutri- 
tionis,  per  inediam  inductus  languor,  corrigatur. 
Talis  autem  esse  debebit  nutrientium  selectus, 
ne  recens  in  ventriculo  concitetur  incendium  5 
cremores  oryzae,  vel  hordei,  panatellae  tenuissi- 
mae cum  vitello  ovi , juscula  pullorum  blanda  et 
insulsa , omni  intuitu  aromaticis  et  vinosis  prae- 
ferenda. Glaciei  syrupis  acidulis  conditae  pru- 
dens usus  quandoque  vomitui  sedando  plurimum 
prodest. 

672«  Una  cum  mox  adlatis  adminiculis,  na- 
turae morbi  oppositis,  quibus  therapiae  indirec- 
tae rationalis  indicationibus  satisfacere  studemus, 
directam  simul  medendi  methodum  ilii  postu- 
labunt gastrididis  casus,  ubi  irritans  ct  praecipue 
veneficus  in  ventriculo  continuat  stimulus.  Hunc 
quantocyus  evacuare,  vel  saltem  enervare  oportet. 

673.  Promptissimum  pro  eliminando  heteroge- 
neo  subsidium  praebet  emesis,  cujus  tamen  cien- 
dae gratia  aquam  tepidam  mellitam,  sacoharinam, 
lacte  vel  oleo  permixtam , affatimque  haustam 

acribus  vomitoriis  non  solum  ex  eo  praeferimus, 
quod  inflammationem  minus  exasperant,  sed  quod 
simul  venenum  diluere,  parietesque  stomachi  lu- 
bricare juvant.  Eodem  tempore  veneni  hospitan- 
tis  deleterias  actiones  enervare  adnitimur  antido- 
tis , vel  generalibus : oleo  blando , butyro , cre- 
moribus mucilaginosis,  solutione  saponis  3 vel  ve- 
ro specificis  substantiae  venenosae  indoli  contra- 
riis. Ita  arsenicum  hepate  sulphuris  calcareo,  cu- 
prum et  hydrargyrum  albumine  ovi,  plumbum  sul- 
phate  alcalino,  cantharides  camphora,  opium  acidis, 
et  s.  p.  innocua  reddi  posse  compertum  habemus. 
Omnibus  tamen  hisce  auxiliis  directis  nonnisi  in 

k 

gastritidis  principio  locus  conceditur* 

(374.  Residua  post  devictam  stomachi  inflam- 
mationem sensibilitas  amaricantibus,  et  narcoti- 
cis compescenda.  Quassia,  absynthium,  opium, 
scuta  stomachica , et  volatilis  ad  epigastrium  li- 
tus in  connubio  cum  victu  adaequato,  aliis  pal- 
mam praeripiunt. 

675-  Quae  de  variis  gastritidis  complicatio- 
nibus et  anomaliis,  earumque  cura  dicenda  es- 
sent, cum  illis  exacte  combinant,  quae  in  capite 
de  enteritide,  morbo  in  praxi  multo  frequentiori, 
exposituri  sumus. 

POSTHUMA. 

6 7(5-  Qualecunque  fuerit  ventriculi  inflam- 
mati consectarium,  maximam  in  medendo 
postulat  circumspectionem  3 lenta  enim,  quae  vi- 

" U 2 

tiis  organicis  constanter  adhaeret  congestio,  aut 
phlogosis  a levissimis  facile  exacerbatur  irrita- 
mentis, ac  recentes  texturae  insidias  struit.  Qua- 
re cuncta,  quae  ex  classe  alimentorum  et  po- 
tuum sumuntur , blanda  et  digestu  facilia  sint, 
oportet,  parce  et  frequenter  propinata. 

677.  Cognitus  gastritidis  in  suppurationem 
transitus  nos  jubet,  phlogosin  periphericam,  quae 
omnes  abscessus  comitari  solet , moderari,  blan- 
di puris  secretionem  expedire,  ejusquc  , rupto 
vomicae  pariete,  eductionem  promovere.  Conti- 
nuatus emollientium  ex  omni  parte  usus,  sub  par- 
cissimis iisque  blandis  et  liquidis  alimentis  , uni- 
cum sistit  artis  subsidium,  quo  molestias  lenire, 
ac  funestiores  sequelas  procrastinare  adnitimur. 
Consolidatio  ulceris  solius  naturae  opus. 

678*  Indu  rationem  ventriculi  resolvere 
tentamus  saponaceis,  salinis,  amaricantibus,  aquis 
soteriis,  mercurialibus , balneis,  epithematibus, 
interpolando,  si  dolores  urgent,  paregorica,  mu- 
cilaginosa,  in  harmonico  cum  exquisita  diaeta 
connubio.  Etiamsi  radicalis  cura  vix  unquam  ob- 
tineri possit , molestiae  saltem  leniuntur  ac  vita 
prolongatur.  Quaeque  alia  proponuntur  remedia, 
tum  stomachica  decantantur,  tum  potenter  resol- 
ventia, emetica,  vel  drastica,  dolores  augere, 
canceraticam  in  parte  scirrhosa  phlogosin,  et  pes- 
simam,  quae  inde  proficiscitur,  liquationis  spe- 
ciem invitare,  mortemque  acerbissimam  accelera- 
re juvant. 

ENTERITIS. 

Henning,  von  den  Kennzeichen  und  der  Cur  der  Ent- 
ziindung  des  Magens  und  der  Gedarme» 

Mommeyer,  Diss.  de  enteritide.  Lovan.  1786. 

679.  Intestina  non  solum  quoad  fabricam, 
sed  etiam  quoad  particularem  sensibiiitatis  distri- 
butionem, stomacho  summopere  analogum  sistunt 
organon , certa  enim  stimulorum  genera , etsi 
notabilem  acredinis  et  potentiae  gradum  habeant, 
uti  bilis,  faeces,  vermes,  saburrae,  etc. , morbo- 
sae reactioni  excitandae  pares  non  redduntur, 
nisi  peculiares  concurrant  circumstantiae.  E con- 
trario autem  simplex  vicissitudo  temperiei,  — cui 
nequaquam  tanta  stimulandi  potestas  tribui  potest, 
si  ad  solam  quantitatis  rationem  respicimus,  — 
facillimo  negotio  acres  dolores,  atque  sat  gravem 
phlogosin  excitare  valet. 

080-  Praeter  hancce  relativam  erga  stimulos 
qualitate  differentes  receptivitatem , mirifica  ad- 
huc in  intestinis  viget  sensibiiitatis  discrepantia 
et  antithesis , habito  nimirum  respectu  ad  super- 
ficiem, versus  quam  stimuli  dirigitur  actio.  Eadem 
enim  materies  biliosa,  eadem  faex,  quae  pro  ex- 
terna sive  mucosa  intestinorum  facie  JndifFerens 
sistit  irritamentum,  summe  violentas  concitat  re- 
actiones , ubi  internum , sive  serosum  adtingit 
velamentum. 

681*  Quae  de  speciali  substrato  gastritidis 
dicta  fuere  , apprime  ad  inflammationem  tubi 
intestinalis  referri  possunt.  Phlegmone  intesti- 

norum  determinato  substrato  non  adstringitur, 
sed  modo  in  una , modo  in  altera  tunica  emi- 
nentem focum  figit , pro  cujus  diversitate  etiam 
enteritidis,  quoad  indolem  ejusdem  , symptomata 
aliquam  modificationem  patiuntur. 

682.  Est  autem  alia  adhuc  enteritidis  quoad 
sedem  distinctio  facienda,  promi  nempe  vel  in- 
testina tenuia,  vel— quod  crebrius  accidit  — cras- 
sa specialius  infestantur  3 inde  enim  et  sympto- 
mata, et  periculum  notabiles  inducunt  variationes. 

683.  Stomacho  multo  majorem,  quam  intes- 
tinis, inesse  sensibilitatis  gradum,  nemo  inficiabi- 
turj  et  tamen  intestina  facilius  et  frequentius  in- 
flammari, quotidiana  convincimur  experientia.  Hu- 
jus phaenomeni  rationem  explicandam  aliis  luben- 
ter  committimus. 

NOSOGRAPHIA. 

684*  Symptomata  essentialia  inflam- 
mationis phlegmonosae  intestinorum  sunt:  dolor 
vehemens,  fixus,  assiduus,  tactum  non  ferens, 
a quavis  preli  abdominalis  concussione  exacerba- 
tus, plerumque  ab  umbilico  ad  reliquum  ventris 
ambitum  radiatim  dispersus,  nausea  et  vomitus  3 
anxietas  et  inquietudo  summa,  alvus  pertinaciter 
clausa,  vel  irritus  ad  eam  deponendam  tenesmus  3 
febris  inflammatoria  3 virium  prostratio  insignis  3 
pulsus  veloces,  duri,  tensi,  parvi,  contracti. 

685-  Hisce  signis  phlegmone  intestinorum  di- 
stinguitur : l)  ab  inflammationibus  partium  con- 


COMITE  PHLEGMONE. 


3i  i 

tiguarum,  hepatis,  ventriculi,  peritonaei,  uteri 3 

2)  ab  aliis  enteritidis  formis,  specifica  indole  et 
origine  diversis,  uti  est  catarrhalis,  rheumatica 3 

3)  a doloribus  intestinorum  non  inflammatoriis. 

686»  H e p at  it  i d em  distinguit  dolor  fixus,  vel 

sensus  gravedinis  in  hypochondrio  dextro,  pleu- 
rodynia  ejusdem  lateris , vomitus  constanter  bi- 
liosus, icteri  plus  minusve  clara  indicia 3 gastri- 
ti d e m dolor  acerbissimus  et  urens  ad  epigastrium, 
nonnisi  per  sympathiam  deorsum  extensus,  vo- 
mitus a minima  ingestorum  copia  suscitatus  3 p c- 
ritonaeitidem  aequabilis  dolorum  magis  su- 
perficialium per  abdomen  diffusio,  vomitus  rarus, 
alvi  excretio  minus  impedita  3 me  triti  dem  de- 
nique doloris  ad  hypogastrium  eminens  sedes,  vo- 
mitus et  stypsis  minus  constans,  et  causae  prae- 
gressae utero  infestae. 

687»  Enteritidi  catarrhosae  competit 
doloris,  qui  obtusus  esse  solet,  vehementia  minor, 
vomitus  rarior , loco  alvi  constipatae  diarrhoea, 
vel  dysenteria  mucosa,  ceu  morbosum  membra- 
nae villosae  irritatae  productum  3 cutis  arida,  de- 
cursus minus  praeceps,  quibus  cunctis  vicissitu- 
dines atmosphaericae , tanquam  causa  excitans, 
atque  nosogeniae  ratio  diversa  accedit. 

688»  Enteritide rn  rheumaticam  discer- 
nunt dolores  per  abdomen  vagi,  acuti,  lancinantes, 
manifeste  remittentes  3 contemporaneae  artuum 
tensiones,  vel  praegressum  in  alio  loco  rheuma 3 
alvus  segnis  3 sudores  profusi  et  non  levantes  3 

urinae  lateritiae,  sedimentosae , non  criticae  5 fe*? 
bris  mitis  5 causa  occasionalis  quidem  eadem*  quae 
catarrbalem  inducere  solet.,  sed  substratum  alie- 
num (membrana  serosa)  et  nosogenia  diversa.— 
Utraque  demum  enteritis  proprios  agnoscit  exi- 
tus, atque  praeter  therapiam  antiphlogisticam  spe- 
ciales quasdam  sibi  exposcit  in  curatione  modifi- 
cationes. 

(38Q-  Differentia  enteritidis  ab  enteralgiis  non 
inflammatoriis,  quas  inter  s p as  rn  o d i ca.,  flatu- 
lenta,  saburralis,  et  verminosa  frequen- 
tiores  esse  consuescunt,  desumitur  ex  dolore  mi- 
nus gravi,  qui  clare  remittit,  aut  intermittit,  sub 
compressione  vix  augetur,  quin  imo  interdum  le- 
nitur, ex  febris  angiosthenicae  absentia,  atque 
e specificis , quae  singulis  speciebus  competunt, 
phaenomenis. 

690.  Enteritidem  acutam  validum  plerumque 
orditur  frigus,  cui  mox  reliqua  succedunt  tum 
generalia  phlogopyrae,  tum  specialia  topicae  ad- 
fectionis  symptomata.  Etiamsi  dolor  pro  diversi- 
tate intestini  inflammati  variam , ac  plus  minusve 
circumscriptam  tenere  possit  plagam,  frequentius 
tamen  circa  umbilicum  furit,  atque  tunc  eminen- 
tem intestinorum  tenuium  irritationem  indicat.  Le- 
vis ab  initio,  cito  crescit,  nunc  pungens,  lanci- 
nans, nunc  urens,  aut  stringens,  saepe  atrocissi- 
mus,  intolerabilis,  assiduus,  absque  induciis  ma- 
nifestis , et  etiamsi  aliquod  centrum  retinere  vi- 
deatur in  umbilico,  vel  in  loco  alicujus  incar* 

cerationis,  per  totum  abdominis  ambitum  brevi  dif~ 
funditur.  Hisce  cruciatibus  continuis  non  raro  atro» 
ciores  per  intervalla  superveniunt  accessus,  sub  qui- 
bus vultus  distortus,  et  terrefactus,  adspectus  trux, 
pupillae  contractio , gemitus  et  ejulatus  involun- 
tarie expressi,  apnoea  transitoria,  dentium  stri- 
dor, desipientia  furibunda  vel  taciturna,  crurum 
adtractio , serpentina  corporis  contorsio  , sudo- 
res ad  frontem,  convulsiones,  aliaque  similia  com- 
miserandum aegri  statum  abunde  indicant,  fu- 
nesto exitu  facile  terminaturum  , nisi  ad  pristi- 
nam magisque  tolerabilem  redeat  moderationem» 
Tactus  tanta  esse  solet  impatientia,  ut  abdomen 
continuo  nudari  cupiant,  neque  vestimenta,  ne- 
que stragula  ulla  ferre  valeant , atque  exploran- 
tis medici  manum  jam  a procul  anxie  reformident. 
* v 

69L  V enter  dolentissimus  pedetentim  expandi- 
tur, tenditur,  et  constrictis  spasmodice  musculis 
abdominalibus  durus  evadit 3 meteorismus  in- 
fl  ammatoriusj  borborygmi  intestinum  gas  ela- 
stici motum  clare  indicant 3 extricantur  ructus  ina* 
nes,  atque  sub  torminum  augmento  repetitae  vomi- 
turitiones , vomitusque  molestissimus  invadunt, 
quibus  nunc  sola  ingesta,  nunc  bilis  flava,  vel  aeru- 
ginosa cum  impetu  ejicitur,  viribus  postea  insigni- 
ter collabentibus.  Alvus  est  pertinaciter  clausa, 
vel  pigra  saltem,  faecibus  parcis  et  duris  moles- 
to sub  tenesmo  expressis  3 quandoque  frequens 
ad  emittendum  lotium  stimulus,  hujusque  cum 
ardore  excretio* 


3 1 4 


L FEBRES  INFLAMMATORIAE 


(jQ2.  Motu  musculorum  abdominalium  auto- 
matice  intercepto,  respirationis  munus  solis  poten- 
tiis thoracicis  absolvitur,  inde  summopere  accele- 
ratur, decurtatur,  ac  intolerabili  jungitur  anxie- 
tate et  inquietudine , quam  corporis  continua  jac- 
tatione lenire  student  aegri. 

693.  Reliquis  enteritidis  in  horas  crescentis 
symptomatibus  accensentur  : lingua  arida  5 sitis 
clamosa,  cum  desiderio  frigidae,  internum  ar- 
dorem, saltem  pro  momento,  lenientis  5 gulae  con- 
strictio 3 delirium  transitorium  3 pervigilium  3 sin- 
gultus 5 urinae  praeparcae,  rubrae  5 calor  adauc- 
tus 3 sub  ferocissimis  tamen  accessibus  marmo- 
reus stibinde  per  vices  evolvitur  extremorum  al- 
gor 5 virium  insignis,  ac  inflammatoriae  morbi 
indoli  nequaquam  respondens  prostratio,  ast  fle- 
titia,  et  venaesectionibus  corrigenda}  pulsus  ve- 
locissimi, duri,  parvi,  spastici,  intestinales  per 
excellentiam  dicti  ; sanguinis  e yena  educti  phlo« 
gistica  erasis. 

6Q4*  Quae  crassa  intestina  prehendit  in- 
flammatio , etsi  quoad  generaliores  notas  nequa- 
quam discrepet,  particularia  offert  signa  distinc- 
tiva , potissimum  ex  sede  doloris  depromenda. 
Si  colon  transversum  inflammatione  tenetur,  do- 
lor ab  uno  hypochondrio  ad  alterum,  tensae  ferq 
chordae  adinstar  protenditur,  vel  plane  ad  inter- 
costales provincias  propagatur,  epigastrii  inflam- 
matione junctus  , quo  in  casu  gastritidem , hepa- 
titidem,  vel  splenitidem  mentiri  potest.  Eminens 

ad  intestinum  coecum,  vel  colon  descendens  phlo- 
gosis  dolore,  qui  eorundem  situi  respondet,  dis- 
tinguitur, nephritidem  vel  lumbaginem  aemulante. 
Dum  vero  rectum  incenditur  intestinum  (Arc  hi- 
tis),  doloris  et  ardoris  profunda  ad  lumbos  esse 
solet  sedes,  copiosus  et  tenax  cum  tenesmo  sece- 
dit mucus  (dysenteria  inflammatoria), 
atque  lotii  frequenter  laeditur  excretio.  Colli- 
mat  tunc  cum  proctitide,  de  qua  serius  men- 
tio subjungetur,  et  primo  intuitu  pro  cystitide  vel 
metritide  occulta  imponere  poterit. 

(jQ5*  Quocunque  autem  in  loco  inflammatio 
intestinum  teneat,  dummodo  ejus  lumen  tumidis 
membranis  obturetur,  vel  pertinaci  spasmo  coarcte- 
tur,  vel  herniosa  strangulatione  prorsus  aboleatur, 
eum  quidem  in  modum,  ut  contentorum  eductio  in- 
tercepta  maneat,  — tunc  continuante  vomitu,  mo- 
tuque peristaltico  superiora  versus  urgente  non  so- 
lum materies  chymosa  e tenuibus , sed  etiam  fae- 
culentae, superata  Tulpii  valvula,  e crassis  ad  sto- 
machum propelluntur,  foedo  spectaculo  ore  ejec- 
tae } ileus  inflammatorius.  Sub  liacce  re- 
rum funestissima  positione  haud  raro  contingit, 
inferiorem  intestini  inflammati  et  coarctati  por- 
tionem a superiore  excipi,  quem  adfectum  in- 
trosusceptionem  seu  volvulum  nuncu- 
pant. 

696.  Symptomata  enteritidis  specialiora  tan- 
dem variare  adhuc  solent  pro  diversitate  unius  al- 
teriusve  strati  membranosi  eminenter  adfecti.  I n« 

flammat  io  nem  tunicae  villosae  distinguit 
dolor  magis  obtusus,  diarrhoea  aut  dysenteria,  si- 
tis molestissima,  vomitus  rarus,  meteorismus  vix 
ullus  5 illam  tunicae  muscularis  manifestae 
Jaesiones  efficientiae  motricis  comitantur,  uti  bor- 
borygmi,  meteorismus,  vomitus  et  ileus  pertinax, 
doloris  per  vices  dirissima  exacerbatio,  quae  om- 
nia spasmodicam  simul  intestinorum  passionem 
abunde  indicant 5 inflammatam  denique  super- 
ficiem perit  onaeal  em  notat  dolor  acutus 
magis  diffusus,  cum  summa  abdominis  sensibili- 
tate,  anxietas,  alvus  minus  pertinaciter  clausa, 
atque  nisus  in  hypoclepsin  morbosam. 

Johi>  Abercromb  ie,  Untersuchungen  uber  die  Patlio» 
logie  de$  Darm-Canals.  In  The  Medicat  and  Surgi* 
cal  Journal  LXIII.  April.  I.  Edinb.  1820- 

()Q7.  Enteritis  pro  varietate  sedis  et  vehemen- 
tiae phlogoseos  diversimode  modificata,  plerum- 
que cito  crescit,  ita  quidem,  ut  intra  tres  vel 
quinque  dies  summum  facile  adtingat  culmen,  at- 
que, nisi  funesto  finem  adducat  exitu,  die  sep- 
timo, vel  nono  criticis  soluta  conatibus  ad  opta- 
tum inclinet  decrementum. 

■ ' , \ • )•  •>  1 V 

698»  Exlex  contra  quoad  decursum  esse  con- 
suevit enteritis  lenta,  criticis  destituta  mo- 
liminibus, et  chronicas  intestinorum,  aliorum  que 
yiscerum  labes  per  septimanas , imo  per  menses 
comitari  visa. 

perroteau,  Diss.  sur  Tenterite  chronique,  ou  inflam- 
j^ation  lente  des  intestins  grcles.  Paris  1 80 i » 

fjgg.  Praetereundo  multifarias  enteritidis  dis- 
tinctiones minus  essentiales , praecipui  pro  me- 
dico practico  valoris  esse  defendimus  sequentes  : 
l)  Enteritis  phlegmonosa,  catarrha- 
lis,  et  rheumatica,  quibus  nonnulli  ad- 
huc erysipelaceam  addunt.  Hanc  vero  no- 
mine minus  apto  insignitam  vel  ad  rheumaticam* 
vel  ad  miasmaticam,  aut  metastaticam  enteritidem 
potius  referendam  censemus.  — 2)  Enteritis 
idiopathica,  symptomatica,  et  sym- 
pathica, quae  ultima  plerumque  simplicem 
tantum  praebet  congestionem,  nisu  in  pathologi- 
cas metamorphoses  destitutam,  communi  colicae 
inflammatoriae  appellatione  notam.  — 5) 
Enteritis  acuta  et  chronica.  4)  Ente- 
ritis regularis  et  ano  mala.  — Potiores 
enteritidis  anomaliae  ab  ejus  complicatione  cum 
aliis,  quos  cunctis  febribus  proprios  esse  novi- 
mus, characteribus  pendent,  atque  tot,  quot 
pneumonitis , formas  offerunt 5 gastricam  vi- 
delicet, nervosam,  septicam,  etpitui- 
tosara, 

700*  Enteritis  gastrica  ex  unitis  in- 
flammationis et  saburrae  signis  haud  difficulter 
dignoscitur.  Colluvies  saburralis  autem  mox  phlo- 
goseos  causam  sistit,  mox  sub  continuato  inte- 
stinorum incendio  ab  humoribus  entericis  et  bi- 
liosis justo  uberius  secretis  secundario  evolvitur. 
Enteritis  biliosa  epidemiae  aestivae  non  in- 

frequens  soboles.  — En  terit  idem  nervo- 
sam indicant  phaenomena  debilitatis , systema- 
tisque nervosi  multifarie  laesi,  quae  inflammatio- 
ni pervicaci,  male  tractatae,  aut  sub  adversis  au- 
spiciis decurrenti  superveniunt.  — Septicae 
intestinorum  inflammationi  omnia  illa  propria 
sunt  symptomata,  quae  statum  gangraenosum  co- 
mitantur, infra  fusius  exponenda.  — Pituito- 
sae demum  enteritidis  nomine  intelligimus 
lentum  processum  phlogisticum  in  mucosa  intes- 
tinorum membrana,  comite  pituitae  tenacis  se- 
cretione morbosa  , totiusque  productionis  organi- 
cae cachectica  labe,  infantibus  verminosis  et  ma- 
le nutritis  per  eminentiam  familiarem.  Respon- 
det quoad  indolem  peripnenmoniae  nothae. 

701.  Maximam  denique  'adhuc  medici  adten- 
tionem  meretur  enteritidis  in  manifestam  et 
occultam  discrimen.  Quandoque  enim  per- 
emptorum cadavera  phlogoseos  clarissima  offe- 
runt vestigia,  quin  durante  vita  medentes  eam 
subesse  credidissent.  Haec  interim,  monente  exi- 
mio Petro  Frankio,  silentis  potius  naturae, 
quam  medicorum  errore  saepe  saepius  praetervi- 
dentur.  Quamvis  ejusmodi  diagnoseos  difficultas 
in  ipsius  enteritidis  acutae  decursu  obvenire  pos- 
sit, praesertim  dum  dolores  vehementiores  desunt, 
dum  sui  compos  non  est  aeger,  delirio  vel  sopo- 
re obrutus,  dum  alius  visceris  contemporanea 
passio  intestinorum  adfectionem  quasi  obumbrat, 
vel  subjecti  nimis  tenera  aetas  , exactiori  expio- 

rationi  obest;  — multo  tamen  crebrius  chronica 
enteritis  medici  aciem  effugit,  atque,  nisi  maxi- 
ma utamur  cautione,  ad  perversam  facile  ducit 
medelam. 

Voltelen,  von  eiuer  verborgenen  Entziindung , und 

\ Vereiterung  im  Unterleibe.  In  den  Samml.  auserl. 
Abhandl.  fur  pract.  Aerzte*  B.  X.  S.  451. 

Rogert,  Diss.  sist.  observ.  circa  fallaciam  signorum  in 
inflammat,  abdomin.  Hafn.  17?6. 

702*  In  similibus  casibus  dubiis  ad  functio- 
nem intestinorum  laesam , pulsuum  exilium  et  ir- 
regularium conditionem , causam  praegressam, 
constitutionem  epidemicam,  ac  praesertim  ad  ab- 
dominis tensionem  et  sensibilitatem  consilium 
transferendum  est$  protinus  nempe,  ut  tangitur 
venter,  musculi  faciei  convelluntur,  vel  saltem  il- 
la nascitur  distorsio,  qua  dolor  communiter  expri- 
mi solet,  atque  hoc  est  signum,  quod  summus 
olim  observator  et  Morgagnii  magister  Hyp- 
polytus  Albertini  discipulo  suo  inculcavit. 

Sprengel,  Institut.  Pathol.  spec.  Yol.  I.  §.278* 

CAUSAE. 

703.  Momenta,  quae  majorem  in  phlegma- 
sias  intestinorum  pr  o cliv  i tat  em  fovent,  sunt: 
plethora  abdominalis  quaevis,  periodus  catame- 
niorum,  eorumque  retentio , haemorrhoides,  in- 
digestiones crebrae,  flatulentiae,  usus  aromatum 
et  spirituosorum , vitia  organica  diversi  generis, 
status  herniosus,  diarrhoeae  recurrentes,  et  prae 
caeteiis  colicae  et  enteritides  perpessae. 

704*  Quo  magis  vcgetativam  subjectum  du- 
cit vitam , eo  majorem  quoque  alit  in  organis  re- 
productioni  inservientibus  ad  qualescunque  mor- 
bos , proinde  etiam  ad  phlogoses  dispositionem  5 
unde  nii  mirum  pusiones  adultis  frequentius  en- 
teritidi obnoxios  esse. 

705.  Causis  procata  reti  cis  adnumeran- 
tur:  violentiae  quaevis  externae  abdomini  illa- 
tae 0),  vulnera,  contusiones,  verbera  (Baueh- 
priigel),  peregrina  corpora  deglutita,  calculi  bi- 
liarii , vermes,  herniae  incarceratae , rudis  intes- 
tinorum sub  herniotomia,  vel  taxeos  tentamine 
tractatio , sive  depsatio , contenta  intestinorum 
mole  vel  acredine  irritantia,  uti  saburra  quaevis, 
bilis  depravata,  et  copiosius  secreta,  fluida  gasi- 
forrnia  uberius  extricata,  faeces  retentae,  sanies, 
venena  acria  et  corrosiva,  drastica , praesertim 
resinosa,  intestinalem  mucum  deradentia ) aro- 
mata fortia,  liquores  alcoholici , caloris  excessus, 
frigus  repentinum  intestina  offendens.  In  infan- 
tibus meconium  non  solutum,  collostrum  lactis, 
gluten  spontaneum,  lumbrici,  et  irritamenta  um- 
bilici frequentiores  offerunt  prophases. 

(l)  Durand,  Diss.  sur  1’inflammation  clu  tube  alimen. 
taire  a la  suite  fles  coups  de  pied  de  clicval  suri’ ab- 
domen. 4.  Paris  1805. 

706*  Prouti  mox  adlatae  potentiae  vel  muco- 
sam, vel  serosam  membranam  immediate  feriunt, 
vel  vero  in  stratis  muscularibus  vehementiores 
reactiones  concitant,  intestina  citra  eorum  con- 

trahendi  facultatem  distendendo}  ita  princeps 
phlogoseos  focus  nunc  in  una,  nunc  in  altera  par- 
te potentius  quidem  evolvitur,  brevi  tamen  ad 
reliquas  propagatur. 

707-  Symptomaticae  et  secundariae  enteriti- 
dis remotas  causas  largiuntur  inflammationes  vi- 
scerum vicinorum,  ventriculi,  hepatis,  mesente- 
rii, uteri,  vesicae , ultra  limites  propagatae 3 spa- 
smi diuturni,  violenti,  nimis  calefacientibus  exa- 
cerbati} haemorrhoeae  suetae  suppressae,  uti 
menstruorum  (menostasia),  haemorrhoidum  (hae- 
morrhoischesis)  } vitia  organica  fistulae  alimen- 
taris,  indurationcs, .scirrhi,  ulcera,  steatoses,  an- 
xis, volvulus}  latex  serosus  acris,  purulentus,  sa- 
niosus, aut  faeculentus  in  abdominis  cavum  effu- 
sus, metastases. 

708*  Sympathicae  demum  intestinorum  irri- 
tationi producendae  idonea  esse  novimus  exan- 
themata et  rheumata  repulsa,  cohibitionem  su- 
doris repentinam,  aliasve  cuti  infensas  injurias, 
quarum  indirecta  in  tubum  intestinalem  actio 
potius  intimae  hunc  inter  et  corporis  superficiem 
philadelphiae  et  irritationi  vicariae , quam  mate- 
riali humoris  transpirabilis  versus  intestina  repul- 
sioni , a Sydenhamo  somniata,  tribuenda  est. 
Nulla  tamen  e consensu  partium  oriunda  enteri- 
tis decursum  phlegmones  tenet,  sed  vel  simpli- 
cem congestionem  praesentat,  vel  catarrhosam, 
aut  rheumaticam  indolem  manifestat,  prouti  vi- 
caria reactio  vel  in  membrana  mucosa,  vel  in  se- 

rosa  fuerit  exorta.  Quare  cuncta,  quae  de  re- 
frigerio pedum,  ac  de  vicissitudinibus  atmosphae- 
rae,  ceu  enteritidis  prophases  consideratis,  profe- 
runtur, etsi  experientiae  apprime  respondeant, 
ad  rheuma  et  catarrhum  intestinorum  sunt  rele- 
ganda. 

TERMINATIONES, 

70Q-  Benigna  inflammationis  resolutio  et  sub- 
sequa  salus  sub  generalibus,  quae  huicce  exi- 
tui favere  solent,  conditionibus  obtinetur,  et  qui- 
dem subortis  die  quinta,  septima,  vel  nona  eva- 
cuationibus eriticis,  sudoribus,  urinis  sedimen- 
tosis , diarrhoea  mucosa  aut  biliosa,  vel  sponta- 

neo  haemorrhoidum  fluxu.  Enteritis  symptoma- 

* 

tica  permanenti  obediens  stimulo  , vel  adeo  le- 
vis, ut  congestionis  cancellos  non  excedat,  ne- 
que determinatae  adstringitur  periodo,  neque 
criticis  solvitur  moliminibus. 

710.  Sanationis  contra  spem  eludit  enteritis 
gravis,  versus  aptissima  rebellis  remedia,  e me- 
chanicis aut  chemicis  texturam  intestinorum  lae- 
dentibus potentiis  oriunda,  quae  vel  in  lethalem 
praecipitat  gangraenam^  vel  in  alia  abit 
p osthuma,  nunc  dynamica,  nunc  orga- 
nica. Prioribus  accensemus  erethismum  i n- 
testin  alem  eminenti  in  recidivas  nisu  comita- 
tum, torporem  s u b p a r a 1 y t i c u m , diu- 
tinam congestionem  activam  aut  pas- 
si v a m 3 posterioribus  suppuratione  m , i n- 

durationem,  variasque  hypoclcpseos 
species.  Pro  diversitate  substrati  inflammati  va- 
rius quoque  ejusdem,  quoad  indolem,  phlogo- 
seos  in  metamorphoses  organicas  cernitur  nisus. 
Ita  membrana  mucosa  suppurationem  et  in  dura- 
tionem , serosa  transsudationem  diligit. 

711.  Factam  suppurationem  indicant 
doloris  acerrimi  decrementum,  sensus  pulsatio- 
nis, ponderis,  et  ardoris  fixi,  meteorismus 
persistens,  borborygmi,  nausea,  ructus,  sitis 
molesta,  alvus  pigra,  atque  febris  suppurato- 
ria recentibus  horroribus  orsa,  vesperi  constan- 
ter exacerbata.  — Abscessus,  omine  minus  fu- 
nesto, ita  ruptus,  ut  puris  per  alvum  succedere 
possit  eductio , (diarrhoea  purulenta),  no- 
tabile quidem  cunctarum  molestiarum  inducit  le- 
nimen, perfectae  tamen  salutis  restitutionem  non- 
nisi rarissime  admittit,  et  pedissequa  phthisi 
intestinali  serius,  ocvusve  aegrum  e medio 
tollit.  — Magis  praeceps  autem  ejusdem  posthu- 
mi periculum  esse  consuevit,  si  fomes  purulen- 
tus, vel  saniosus  parietem  internum  perforat,  una 
cum  faecibus  dissolutis  caveam  abdominis  inun- 
dat, vicinaque  viscera  corrodit,  exulcerat  (as ci- 
tes saniosus  et  faeculentus)  ac  lethali 
gangraena  adficit.  Favente  intestina  inter  et  ve- 
sicam urinariam  coalitu,  saniosum  laticem,  exe- 
sis utriusque  organi  membranis,  una  cum  urinis 
putridissimis,  faecalem  foetorem  spirantibus  per 
urethram  profluxisse  visum  est  (1)5  diarrhoea 

urinalis.  Neque  desunt  exempla  exulceratio- 
nis intestinorum  peritonaeo  adhaerentium,  quae 
corrosis  abdominis  parietibus,  saniosum  liquo- 
rem una  cum  faecibus  extrorsum  effudit,  unde  fi- 
stula stercoraria  raro  sanabilis,  sed  ple- 
rumque lenta  enecans  tabe. 

(l)  Frank,  Epitome  de  curandis  hominum  morbis.  Lib. 

II.  §.  245- 

712.  Praeter  diversitatem  secretionis  nunc 
purulentae , nunc  ichorosae , ipsam  suppuratio- 
nis formam  eum  in  modum  variare  videmus,  ut 
modo  abscessus  molis  majoris,  plerumque  solita- 
rius, modo  aphthae  numerosae  in  totidem  ulcuscu- 
la mali  moris  abeuntes  observentur  j quem  exitum 
posteriorem  catarrhosae  enteritidi,  dysenteriae 
sub  forma  decurrentis,  proprium  agnovimus. 

715.  Diutina,  saepiusque  recidiva  enteritis 
haud  infrequcnter  callositates  et  indu  ra- 
tio nes  relinquit,  quarum  tamen  diagnosis  ob 
defectum  signorum  pathognomonicorum  maximis 
premitur  difficultatibus,  nisi  manifestus  pateat 
sub  exploratione  ventris  tumor  durus,  inaequalis, 
circumscriptus,  cum  vomitu,  ructibus,  alvo  du- 
rissima, dolore  obtuso  et  fixo,  torminibus  per  vi- 
ces recurrentibus,  stypsi,  ileo,  et  lenta  corporis 
consumptione  conjunctus.  Quo  ditior  vasculis 
rubris  et  glandulis  muciparis  est  intestini  portio 
quaedam,  eo  facilius  in  huncce  tendit  exitum, 
quem  ideo  etiam  frequentiorem  in  intestinis  cras- 
sis, et  praesertim  in  recto  observare  licet.  — 

Pro  diversa  inflammationis  intensione  et  exten- 
sione , ipsa  scleromata  intestinorum  varias  offe- 
runt formas  5 nunc  enim  leves  nonnisi  membra- 
narum obdurescentium  callositates  , nunc  tumo- 

m 

res  scirrhosi  majoris  magnitudinis  * nunc  exaila- 
xes  steatomatosae  , vel  plane  canceraticae  depre- 
henduntur. Ea  ratione,  qua  canalis  alimeniaris 
variis  in  locis  obdurescens  angustatur,  ciborum  se- 
midigestorum,  vel  faecum  transitui  haud  parva  ob- 
stacula ponuntur,  pars,  coarctato  intestini  loco,  su- 
perior tum  a materiebus  illis,  tum  a flatibus  reten- 
tis in  ampliorem  dilatatur  saccum,  unde  tympani- 
tes, et  ileus  ster  corace  us  cito  lethalis. 

714*  Alia  tandem  non  minus  communia  en- 
teritidis consectaria  e variis  hypoclepseos 
formis  derivant.  Mox  enim  liquor  serosus  trans 
internam  sudat  tunicam,  unde  hydropis  acu- 
ti intra  paucas  saepe  horas  crescentis  origo}  mox 
puriformis,  floccosa,  lacti  coagulato  similis  secedit 
materies,  intestinis  hinc  inde  tenacissime  adhae- 
rens, vel  ad  pelvis  fundum  desidens,  ascites  pu- 
r i far  m i s 5 mox  vero  lymphatico  - plasticus  suffu- 
ratur latex,  cujus  brevi  coeuntis  ope  intestina  vel  in- 
ter se  invicem  coalescunt,  vel  peritonaeo  aliis- 
que visceribus  nectuntur,  velpseudomembra» 
11  i s obducuntur  intestinales  inspissantibus  parietes* 
Hydrocoeliae  qualiscumque  diagnosis  plerum- 
que facilis  esse  solet,  depromenda  e signis  fluctuan- 
tis in  ventre  liquidi  5 difficilis  contra  concretionum 
morbosarum  redditur  notio,  ob  summam  sympto- 

matum,  quae  alias  quoque  comitari  solent  intes- 
tinorum labes , analogiam. 

715.  Etiamsi  serosa  intestinorum  superficies 
frequentissimam  effusionis  et  transsudationis  sca- 
turiginem largiatur,  quam  modo  ceu  effectum  in- 
citationis  capillarium  adauctae  successive  oriun- 
dum , modo  ceu  erroneam  crisin  considerare  li- 
cet i — nihilosecius  tamen  non  desunt  casus  hy- 
poclepseos  per  externam,  sive  mucosam  fistulae 
cibariae  faciem  contingentis,  transsudantis  utpote 
lymphae  plasticae , ac  in  pseudomembranas 
coeuntis , quae  interdum  feliciori  omine  a sub- 
jecta separantur  tunica,  atque  forma  exuviarum, 
intestinalem  formam  referentium,  per  anum  sece- 
dunt. Ejusmodi  transsudationis  speciem  pariter 
tanquam  crisin  quandam  erroneam  (non  quoad 
locum,  sed  quoad  materiem)  sub  illius  enteriti- 
dis catarrhosae  decursu  nasci  videmus,  quae  par- 
ticulari et  insolita  humorum  coagulabiiitate  dis- 
tinguitur 5 — adfectus  anginae  membranaceae  sum- 
me analogus. 

71  fi.  Paralyses  artuum  inferiorum,  graviorem 
enteritidem  interdum  sequi  visae  (i) , rarius  suc- 
cessionis genus  constituunt,  atque  fors  ex  me- 
chanica nervorum  per  scirrhos,  aliave  vitia  post- 
huma compressione  pendent. 

(l)  Raimann,  specielle  Therapia.  l.  Tb.  §.405. 

717.  Exitus  enteritidis  in  mortem  vel  ex 
parte  febris  inflammatoriae  comitis  , ad  maximum 
vehementiae  gradum  elatae,  vel  ex  parte  posthu- 

morum  organicorum  immedicabiikim  concipien- 
dus erit. 

7 18*  Respectu  inflammationis,  ad  insolitam  fe- 
rociae potentiam  evectae,  duplex  lethi  ratio,  quam 
gastritidi  pariter  propriam  esse  diximus,  esse  con- 
suevit 5 vel  enim  moriuntur  aegri , praesertim  in- 
fantes et  feminae  irritabiliores , sub  convulsio- 
nibus  et  animi  deliquiis,  quorum  genesis 
ex  summa  intestinorum  sensibilitate , et  pessum- 
data,  quasi  siderata,  nervorum  splanchnicorum 
efficientia  colligitur  5 vel  vero  suborta  gangrae- 
n a perimuntur. 

7lQ.  Enteritidis  in  gangraenam  conversae 
phaenomena  repetuntur  ex  subitanea  doloris  prius 
acerbissimi  cessatione , quin  tamen  reliquorum 
symptomatum  respondeat  decrementum,  e meteo- 
rismo  , singultu  continuo  , lingua  arida  et  fusca, 
siti  tantalea,  voce  rauca,  ructibus  graveolentibus, 
vomitu  pessimo  materiae  biliosae , insipidae , vel 
stercorosae,  ex  alvo  pertinaciter  clausa,  vel  se- 
cessu faecum  ichorosarum,  olidissimarum,  ex  an- 
xietate summa , facie  hippocratica,  oculorum  in- 
fracto splendore,  deliriis  aut  sopore,  frequenti 
deliquio,  extremorum  algore,  sudoribus  visci- 
dis,  nervorum  distensionibus,  ex  pulsu  demum 
exili , debilissimo  , myuro  , quibus  tandem  post 
viginti  quatuor,  vel  quadraginta  octo  horas  immo- 
ritur aeger,  serena  haud  raro,  et  proximae  reso- 
lutionis inscia  mente.  Quae  tamen  in  defunctis 
inveniuntur,  maculae  lividae  et  sphacelosae , non 

semper  infallibile  praegressae  inflammationis  sig» 
num  praebent,  quatenus  interdum  post  febres 
typhosas  et  putridas  , citra  omnem  phlogoseos 
praesentiam,  e simplici  congestione  passiva,  et  cor- 
ruptione in  ultimis  vitae  momentis  oriri  possunt. 

720.  Quamvis  saepe  saepius  exigua  plaga  gan- 
graenosa, praesertim  in  tenuibus  intestinis  lethali 
exitui  sufficiat,  vires  vitales  mirum  in  modum  pes» 
sumdando ) non  est  tamen  sine  exemplo,  quan- 
doque intestini  alicujus  hernia  strangulati  laqueum 
separari,  et  reliquam  partem  cum  annuli  abdomina- 
lis margine  consanescere,  relicto  ano  artificia- 
li 5 vel  vero  gangraenosas  intestini  intus  suscepti 
portiones,  vita  tamen  superstite  , excerni. 

721.  Quaecunque  in  cadaveribus  enteritide 
peremptorum  inveniri  possunt  , e supradictis  ter- 
minationum modis  facile  intelliguntur.  Subinde 
plures  in  eodem  casu  deprehenduntur  exitus  in- 
flammationis non  resolutae.  Adnotasse  solum  ju- 
vabit, eo  obscuriora  manere  inflammationis  prae- 
gressae vestigia,  quo  vastior  et  gravior  fuerit  or- 
ganica metamorphosis  suborta,  ita  quidem,  ut 
concludere  liceat  processum  phlog isti curn  recen- 
tis producti  creatione  prorsus  exhauriri , unde 
haud  justa  quandoque  formatur  phlogoseos  absen- 
tis conjectura.  Id  praecipue  enteritidis  in  hydro- 
pem acutum  conversae  specimina  offerre  solent. 

PUO  GNOSIS. 

722-  Enteritis,  aeque  ac  gastritis  omni  jure 

inter  summe  periculosas  relegari  debet  inflamma- 
tionum species , et  quidem  ob  summum  organi  in 
gangraenam  nisum , adeoque  facilem,  quae  sub 
colicis  adfectionibus  nasci  solet,  virium  resolutio- 
nem. Majori,  caeteris  paribus,  discrimine  sti- 
patur inflammatio  ex  toxico , vel  ex  hernia  inear- 
cerata  oriunda,  primis  neglecta  diebus,  vel  plane 
perversa  methodo  tractata  3 anomala 3 complicata, 
praesertim  in  nervosum  vel  putridum  versa  cha- 
racterem} ab  organicis  pendens  intestinorum,  alio- 
rumque viscerum  vitiis  3 tenellis  infensa*}  saepius 
recidiva. 

723*  Signis  mali  augurii  accensentur  : dolo- 
ris saevi  inopinata  cessatio,  meteorismus  gangrae- 
nosus , vomitus  materiae  aeruginosae , regurgita- 
tio ejusdem  sine  conatibus,  singultus  sonorus, 
ileus  stercoraceus,  vultus  teter  et  cadaverosus, 
debilitas  summa,  sudores  glutinosi,  extremorum 
frigus,  deliquia,  convulsiones,  irresolubilis  alvi 
oppilatio,  vel  dysenteria  foetida,  ichorosa,  ma- 
culae lividae  in  cute. 

THERAPIA. 

724-  Sequendo  generales  therapiae  rationa-. 
lis  regulas , omnium  primo  de  causis  amovendis 
cogitandum  est.  Hinc  irritamenta  gastrica,  acria, 
venenata,  corpora  peregrina  evacuanda,  vel  sal- 
tem innocua  reddenda  3 quem  in  finem  si  speci- 
fico antidoto  extingui  nequeunt,  oleosis,  pingui- 
bus, muciloginosis,  maimatis,  diluentibus,  tum 

ore  ingestis,  tum  per  clysteres  injectis,  eorum 
inimicam  actionem  infrigere,  eductionem  promo- 
vere studemus.  Si  hernia  strangulata  subesi,  in- 
testinum incarceratum  prompte , ast  cautissime 
reponendum,  vel  herniotomia  suscipienda.  Suetae 
evacuationes  revocandae. 

725-  Ubi  directae  curae,  ob  causam  igno- 
tam , vel  non  amovendam,  locus  non  conceditur, 

# 

methodum  antiphlogisticam  in  omni  sua  extensio- 
ne adhibere  oportet,  contempta  pulsuum  summe 
fallaci  debilitate.  — Generosa  itaque,  et  pro  ca- 
sus gravitate  repetita  venaesectio  princeps  suppe- 
ditat auxilium,  cujus  fundatum  selectum  insur- 
gens sub  ipsa  emissione  pulsuum  libertas  et  ener- 
gia sat  facile  corroborat.  Docuit  tamen  experien- 
tia, venaesectiones , quas  enteritidi  opponimus, 
nunquam  illud  manifestum  et  promptum  adducere 
emolumentum,  quod  v.  g.  in  pneumonitide,  car- 
ditide, vel  hepatitide  observare  licet,  cujus  ratio 
ex  anatomica  organi  adfecti  consideratione  intel- 
ligitur,  perpendendo,  quod  phlogisticus  turgor 
in  minimis,  ac  a centro  circulationis  distantibus 
yasculis  obtineat,  depletionem  e majoribus  venis 
mirius  prompte  sentientibus.  Porro  gravitati  plilo- 
goseos  topicae , neque  febris  comitis  , neque 
diatheseos  indanmiat oriae  gradum  respondere  vi- 
demus. 

726*  In  topicas,  hirudinum  vel  concurbitu- 
larum  abdomini  impositarum  ope  praestitas,  deple- 
tiones minorem  ponimus  liduciam  , tum  quod  ma- 


COMITE  PHLEGMONE. 


33 1 

jori  copia  admotae  irritationem  haud  indifferens 
tem  producant,  minori  autem  non  juvent,  tum 
quod  vasa  externa  inter  et  illa  intestinorum  non- 
nisi remota  existat  communio , tum  quod  abdo- 
men sub  taediosa  hirudinum  adplicatione  a sum- 
me damnoso  refrigerio  praecaveri  nequeat.  Qua- 
propter sub  pertinaci  malo,  cui  venaesectio  re- 
petita optatum  non  praestat  subsidium , sangui- 
sugas potius  ano  adplicandas  suademus,  quibus 
haemorrhoidalia  vasa  cum  solemni  plerumque  le- 
vamine depleri  solent. 

727*  Reliquam  remediorum  catervam  compo- 
nunt quaevis  emollientia,  eccoprotica,  diluentia, 
temperantia,  parcis  tamen,  ne  vomitus  excitetur, 
dosibus  porrecta : uti  sunt  decocta  mucilaginosa 
radicis  salep , vel  altheae  , emuisiones  amygdala- 
rum , vel  seminum  lini  cum  eorundem  oleo  et 
mucilagine  gummi  arabici  confectae,  manna,  pulpa 
tamarindorum  vel  cassiae.  Pariter  ab  externis,  rite 
selectis,  maximum  aegri  trahunt  levamen,  quae  in- 
ter eminent  cataplasmata  ex  mica  panis  cum  lac- 
te, e seminibus  lini  in  farinam  redactis,  vel  alius 
generis  herbis  emollientibus  conflata  3 vel  si  mo- 
lestum eorum  evaderet  pondus,  epithemata  sim- 
plicia, toti  abdomini  imposita  et  semicupia}  litus 
ventris  oleo  lini  3 clysteres  relaxantes , oleosi, 
manuati,  saepius  de  die  injectij  suppositoria  e bu- 
tyro seminum  cacao  confecta. 

728*  Pertinax  alvi  constipatio  efficaciora  po- 
stulat aperientia»  Praestant  hunc  in  finem  olea 

pressa  amygdalarum,  olivarum,  seminum  lini,  non 
rancida,  cochleatim  propinata  5 his  enim  intestina 
lubricantur,  faeculentae  materiae  dissolvuntur,  et 
alvus  absque  stimulo  reseratur.  Oleum  ex  semini- 
bus decorticatis  Ricini  per  expressionem  vel  coc- 
tionem obtentum  virtute  sua  a reliquis  oleis  un- 
guinosis parum  differt  5 ejusque  adeo  decantatas 
laudes  confirmare  nondum  potuimus.  Quod  e se- 
minibus non  deglumatis  paratur  oleum,  differen- 
tem, magisque  drasticam  exerit  actionem,  ente- 
ritidi nullatenus  convenientem.  Mercurius  demum 
dulcis  pro  aperienda  alvo  obstinate  clausa  eminens 
subministrat  praesidium  , cujus  eccoprotieas  et 
lubricantes  virtutes  ex  incitata  secretione  salivae 
pancreaticae  concipere  licereL  Requiruntur  au- 
tem majores , saepiusque  repetitae  doses.  A 
cunctis  reliquis  impetuose  purgantibus , drasticis 
aeque  ac  salinis  remediis , sedulo  cavendum  hor- 
tamur, abominando  audacium  quorundam  medi- 
corum methodum. 

729-  Absolute  nociva  sub  decursu  enteritidis  eva- 
dunt quaevis  stimulantia,  stomachica,  carminativa, 
ipsaque  opiata,  ad  quorum  usum  vel  meteorismus, 
vel  dolorum  saevities  minus  adtentum  allicere  pos- 
set medicum.  Doloris  intestinalis  ab  inflammatione 
pendentis  princeps  anodynum  praebent  mucilagL 
nosa  , oleosa,  et  tepor  aequabilis,  madidus.  Non 
minus  damnandus  est  usus  mercurii  vivi,  vel  fumi 
tabaci  per  clysteres  immissi,  contra  ileum  sine 
ulla  differentia  commendatus.  Itidem  damnosum 

declaramus  tractamen  frigidum,  nisi  peculiares 
circumstantiae  aliter  dictent,  uti  origo  enteriti- 
dis, ab  omni  initio  captae,  traumatica,  suspicio 
haemorrhagiae  internae. 

730.  Regimen  diaeteticum  indicationibus  an- 
tiphlogisticis  apprime  respondens  esto.  Irrita- 
menta quaevis,  praesertim  intestinis  infensa  , an- 
xie vitanda 5 victus  tenuis,  et  potus  temperans, 
egelidus,  vel  tepidus,  parce,  sed  crebro  exhiben- 
dus ) tepor  lecti  aequabilis  servandus  5 a corporis 
motu  et  refrigerio  cavendum. 

731.  Expositis  adminiculis  , quae  omnino 
gradui  morbi  adaptare,  necesse  est,  eousque  con- 
tinuandum erit,  donec  omne  malum  sedatum  sit 5 
quin  imo  eccoproticis , mucilaginosis , et  clyste- 
ribus emollientibus  per  plures  insistendum  dies, 
ut  omnis  dissipetur  recidivae,  vel  damnosae  con- 
stipationis metus. 

ANOMALIAE. 

732.  Quandoque  sub  continuata  methodo  an- 
tiphlogistica  incitationis  universalis  hyperstheni- 
ca  conditio  quidem  ad  amussim  componitur,  imo 
manifestus  subintrat  reactionum  vitalium  lan- 
guor, quin  tamen  adfectio  localis  ad  optatum  per- 
ducatur decrementum  5 atque  in  tali  casu  unica 
spes  in  revellentem  curam  prudenter  directam  re- 
ponenda. Hinc  pediluvia  irritantia,  epispastica 
suris  admota  , vel  etiam  largum  vesicans  ip- 
si abdomim  impositum  suam  utilitatem  defen- 

dunfc»-**  In  quantum  sub  ejusmodi  — inter  statum 
incitationis  universae  et  localis  — discrepantia,  ner- 
vosus potius  quam  arteriosus  in  intestinis  eminet 
erethismus , faciliori  compressionis  tolerantia  di- 
stinguendus 5 in  tantum  mucilaginosis  narcotica 
et  nervina  adsociare  licet  5 ita  emulsa  ex  semini- 
bus papaveris  albi,  ex  amygdalis  amaris,  granu- 
lum extracti  hyosciami,  vel  laudani  cum  mercu- 
rio dulci  junctum,  infusum  florum  chammomillae, 
frictiones  linimento  volatili  factas.  — Ea  ratione, 
qua  nervosus  character  manifestius  evolvitur,  ad 
stimulantem  pedetentim  transire  oportet  metho- 
dum , ita  tamen  modificatam , ne  a directa  reme- 
diorum in  canalem  intestinalem  actione  recens  pro- 
moveatur irritamentum. 

733»  Complicata  cum  saburrali  colluvie  en- 
teritis, ejus  diligentem  expulsionem  postulat,  ec- 
coproticis  acidulis , salinis  et  enematibus  sapona- 
ceis  efficiendam.  Inter  sales  medios  praeferimus 
sodam  phosphoratam,  magnesiam,  salem  Seignet- 
ti  et  amarum,  cremorem  tartari  in  connubio  cum 
manna  vel  tamarindo , mucilaginosas  interpolan- 
do decoctiones. 

734.  Enteritis  septica,  sive  in  ipsa  origine 
talis,  sive  sub  decursu  in  putridum  versa  charac- 
terem, evolutae  gangraenae  causa,  efficacissimo- 
rum  remediorum  promptum  imperat  usum.  Muci- 
lago  camphorata,  decoctum  chinae,  infusum  flo- 
rum arnicae , opium  , acida  mineralia , clysteres 
excitantes,  fomenta  aromatica,  et  vesicantia  si- 

stunt  potiora  praesidia , quibus  in  deplorato  hoc- 
ce  statu  aegris  succurrere  studemus. 

POST  II  u M A. 

735.  Qualiscunque  generis  sit  posthumum* 
quod  enteritis  relinquit*  curae  princeps  scopus 
consistit  in  cauto  moderamine  lentae  phlogoseos 
aut  congestionis*  quae  vel  continuo  serpit*  vel 
saltem  per  vices  recrudescit.  Quare  dum  suppu- 
rationis indicia  patent*  ab  initio  semper  remediis 
utimur  blandis*  emollientibus*  aperientibus*  ut 
puris  exitus  facilitetur,  stercus  durum  et  cras- 
sum diluatur*  atque  peripherica,  quae  ulcus  cin- 
git, inflammatio  leniatur.  Victus  nimius  interdi- 
cendus* atque  ex  alimentis  illa  commendanda* 
quae  minori  copia  nutriunt.  Pro  potu  inserviant 
aquae  soteriae  cum  lacte*  clysteribus  saepius  in- 
jectis alvus  aperta  servetur.  Decoctis  balsamicis* 
detergentibus,  mellitis,  saponaceis,  vel  succis 
herbarum  leviter  adstringentium,  uti  hederae  ter- 
restris * plantaginis*  veronicae,  naturae  vires  in 
consolidationis  opere  adjuvari  poterunt.  — Non 
desunt  exempla  phthiseos  intestinalis  ab  initio 
captae , quae  in  perfectam  salutem  abivit. 

736*  Indurationes  et  angustationes  fistulae  ali- 
mentaris  radicalem  medelam  vix  unquam  admit- 
tunt, non  raro  tamen  medicamentis  resolventi- 
bus, saponaceis,  aperientibus*  frictionibus  mer- 
curialibus,  balneis  et  apto  regimine  diaetetico 
palliantur*  ac  diu  sine  magnis  incommodis  ferun- 

tur.  Acria,  drastica,  stimulantia,  stiptica,  diae- 
ta nimis  lauta,  atque  neglectus  exercitii  corpo- 
ris malum  exasperant,  et  facile  praecipitant. 

737.  Si  autem  scirrhus  intestinalis,  opitulante 
phiogosi  per  vices  recidiva,  in  cancrum  abit,  quem 
ex  dolore  fixo,  rodente,  acerrimo,  omni  patien- 
tia majori 3 ex  dysenteria  continua  , foetidissima, 
saniosa  5 ex  febri  colliquativa  et  marcore  sicco 
dignoscere  licet,  tunc,  exclusa  vel  minima  sana- 
tionis probabilitate,  nonnisi  de  miserrima  sorte 
lenienda  cogitare  possumus.  Decocta  mucilagi- 
nosa , serum  lactis,  cremores  hordei  et  oryzae, 
juscula  concentrata  cum  vitello  ovi,  clysmata 
blandissima  , interpolatis  opii  dosibus,  vel  si  de- 
bilitas et  liquatio  increscit,  decoctum  chinae,  et 
vinum  unica  sistunt  remedia,  quibus  saltem  im- 
manes cruciatus  placare,  atque  mortem  procrasti- 
nare tentamus. 

73g.  Hydrops  abdominis  acutus,  ab  intestino- 
rum phlogosi  perverse  judicata  oriundus  , promp- 
tum jubet  omnium  illorum  usum,  queis  absor- 
bentium vasorum  actio  incitari  , exhalantium  con- 
tra continuans  secretio  infringi , laticisque  mor- 
bose collecti  eductio  promoveri  poterit.  Digita- 
lis cum  nitro,  mercurio  dulci,  vel  cremore  tar- 
tari,  et  si  irritationis  indicia  evanuerint,  diureti- 
ca et  hydragoga  potentiora,  uti  squilla,  gummi 
guttae,  aloe,  una  cum  replicata  vesicantium  ad- 
piscatione  , principem  laudem  merentur.  Contu- 
max laticis  serosi  retentio,  vel  nimis  praeceps 

ejusmodi  collectio  promptam  paracentesin  po- 
stulat. 

H EPATITIS. 

Gr  iffiths,  An  essay  on  the  common  cause  and  preven- 
tion  of  hepatitis.  Lond.  1817. 

739-  Hepar  maxima  pathologi  consideratione 
dignum  viscus  est:  etenim  non  solum  inflamma- 
tionibus frequenter  corripitur,  sed  etiam  in  plu- 
rimis febribus  epidemicis,  uti  biliosis,  intermit- 
tentibus, typhosis,  plus  minusve  adfectum  esse 
solet.  Etiamsi  immediatus  nondum  pateat  hujus 
visceris  cum  potentiis  extra  nos  positis  nexus, 
mediatam  tamen  relationem  manifestissimam  ha- 
bemus e consensu  vel  antithesi  cum  organis  ex- 
ternis concipiendam. 

NOSOGRAPHIA. 

740*  Symptomata  constantiora,  e 
quibus  ad  praesentiam  inflammationis  in  hepate 
concludimus,  sunt:  dolor  ad  hypochondrium  dex- 
trum, mox  obtusus,  mox  acutus 3 tensio  et  anxie- 
tas epigastrica}  decubitus  in  oppositum  latus  dif- 
ficilis 5 bilis  in  primis  exuberans  viis 5 vel  icterus, 
ceu  signa  functionis  laesae  5 febris  inflammatoria 

741.  Caeterarum  inflammationum  adinstar  he- 
patitis cum  horrore  inchoat , interdum  sat  vehe- 
menti et  diuturno,  cui  aestus  sequitur,  indies 
quidem  auctus,  ast  matutinis  plerumque  horis 
remittens,  comite  siti,  cephalaea.,  turgore  univer- 
sali, ac  reliquis  angiosthenicae  febri  propriis  sa- 
tellilibus.  Consuetissimum,  quod  illico  evolvitur, 
symptoma  est  dolor,  cujus  tamen  varia  esse  so- 
let intensio  et  qualitas  5 nunc  enim  acutus,  pun- 
gens et  acerrimus  , hypochondrio  non  solum  in- 
fixus, verum  etiam  ad  loca  intercostalia,  ad  sca- 
pulam  et  claviculam , aliave  ejusdem  lateris  con- 
finia protenditur,  sub  omni  respirationis  profun- 
dae conatu,  tussi,  sternutatione,  valdopere  auc- 
tus 3 mox  vero  adeo  obscurus  et  obtusus  esse  con- 
suevit , ut  nonnisi  tactu  rudiori,  ct  dum  alte  spi- 
rat aeger,  animadvertatur,  sensum  ponderis,  ple- 
nitudinis et  oppressionis  referens.  Quare  sub 
minima  hepatitidis  suspicione  solertissima  requi- 
ritur hypochondrii,  et  locorum,  quae  circa  costas 
spurias  lateris  dextri  sunt,  contrectatio  et  perve- 
stigatio. Dolores  autem  plurimum  augentur,  quan- 
do sinistro  lateri  incumbit  aeger,  oh  ligamento- 
rum tensionem.  Ipsius  hypochondrii  tumor  cir- 
cumscriptus nonnisi  sub  inflammationis  gradu  al- 
tiori,  vel  si  ante  morbi  exordium  jecinoris  volu- 
men auctum  fuisset,  deprehenditur  3 tensio  tamen 
major,  praesertim  sub  decubitu  supino,  vel  in 
oppositum  latus  tentato,  constanter  adesse  solet. 
Incitata  in  hepate  inflammato  caloris  evolutio 

aestum  hypochondrii  intestinum,  fomentorum  ad- 
positorum  evaporationem,  et  citam  exsiccatio- 
nem producit.  — Super  dolorem  anxietas  sum- 
me molesta,  et  spiritus  difficultas  notanda  est, 
quae  maxime  sub  sensus  cadit,  dum  aer  adtrahi- 
tur,  comite  quandoque  tussi  clangosa  et  arida 

742-  Ea  ratione,  qua  turgor  hepatis  crescit, 
ejus  quoque  functiones  pervertuntur  5 hilis  utpo- 
te  vel  intenditur,  vel  supprimitur  secretio  et  ex- 
cretio  , ejusque  nunc  in  primis,  nunc  in  secun- 
dis viis  cernitur  abundantia  et  praedominium.  In- 
de fastidium  ciborum,  lingua  sordida,  sapor  oris 
amarus,  nausea , ructus,  vomituritiones , vomitus 
bilis  flavae,  vel  porraceae,  pondus  in  praecordiis, 
gastrodynia , icterus , vel  saltem  flavida  albugi- 
neae oculi  decoloratio,  urinae  croceae,  diarrhoea 
biliosa , vel  e contrario  immorigera  alvus  cum 
faecibus  griseis,  albidis,  lutosis.  — Levis  hepa- 
titis secretione  fellis  plerumque  adaucta  incedit, 
cujus  , ni  excretio  per  ductus  choledochos  prae- 
pediatur , major  in  primis  viis  copia  manifestis 
saburrae  signis  dignoscitur.  Infracta  vero  per 
altiorem  phlogoseos  gradum  bilis  separatio,  di- 
stingui poterit  ex  ejus  per  universam  humorum 
massam  abundantia,  atque  vicario  per  superficiem 
secessu.  Prouti  vel  hepatica,  vel  cystica  reti- 
netur bilis,  decoloratio  nunc  flava,  nunc  viride- 
scens conspicitur. 

743-  Hisce  jam  magis  fidelibus  inflammati 
jecinoris  symptomatibus  , quorum  si  non  omnia. 

saltem  plura , et  diversimode  modificata  observa- 
re licet,  alia  adhuc  accedunt  minus  certa , quae 
suam  originem  vel  ex  intimo  hepatis  cum  orga- 
nis vicinis  et  remotis  nexu  , vel  ex  universali  irri- 
tatione , vel  demum  ex  ratione  subjecti,  causae- 
ve  producentis  depromunt.  Huc  spectant : per- 
vigilia, deliria,  singultus  (i),  cardialgia , lumba- 
go, tormina,  meteorismus , torpor  brachii  dex- 
tri, molimina  haemorrhoidalia , epistaxis  e nare 
dextra  (2),  pulsus  arteriarum  pleni,  fortes,  duri, 
veloces,  facile  inaequales  et  intermittentes.  Non 
rarum  postremo  est,  dum  morbus  ingravescit,  si- 
nistrum de  dolore  participare  hypochondrium. 
Hydrophobiam  accedentem  semel  observavit  P o r- 
t alius  (3).  Sanguinis  e vena  educti  conditio  eo 
differt,  quod  crusta  phlogistica  flavicante  tincta  ad- 
parcat  colore,  ipsumque  serum  non  raro  viride- 
scere soleat. 

(1)  Hippocratis  Apliorism,  V.  58. 

(2)  Spr  engel,  Hamlb.  der  Pathologie. 

(5)  Cours  rl’anat.  med.  V,  300. 

744*  Diversa  mali  extensio  et  intensio  decur- 
sus rationem  determinat  3 unde  inflammatio  jeci- 
noris  acuta  per  tres  vel  quinque  crescit  dies,  ad 
septimam,  nonam,  rarius  ad  decimam  quartam 
usque  in  acme  consistit,  atque  solemnibus  fracta 
crisibus  , mox  brevi,  mox  lentiori  passu  ad  decre- 
mentum inclinat,  nisi  praecox  mors  morbi  cy- 
clum truncaverit. 

VARIETATES  HEPATITIDIS, 

EARUMQUE  DIFFERENTIAE. 

745-  Habito  sedis  respectu.,  inflammatio  he- 
patis duas  palmarias  offert  varietates,  quarum  una 
i fi  parenchymate  , altera  in  membranaceo  amiculo 
irritationis  focum  agnoscit  5 — distinctio  maximi  sa» 
ne  momenti,  quatenus  formae  istae  non  solum  evi- 
denti symptomatum  et  decursus  differentia  stipan- 
tur, sed  etiam  vario  periculi  gradu  incedunt. 

Val.  ab  Hildenbrand,  Ratio  medendi  clin.  Vjndob. 

T.  I.  p.  67.  etc* 

7 Ai  • Si  parenchyma  hepatis,  intacto 
peritonaeo,  inflammatur,  quod  quidem  rarius  con- 
tingit, dolor  visceris  aut  nullus,  aut  summopere 
obtusus  est,  ponderis  contra  et  plenitudinis  sen~ 
sus  insignis,  comite  anxietate,  inquietudine  maxi- 
ma, corporisque  jactatione  5 functio  j‘ecinoris  aper- 
te laesa,  vomitus  cum  lingua  spurca,  orisque 
amaritie,  diarrhoea  biliosa,  aliave  symptomata 
gastrica,  polycholia  et  auriginis  indicia  vix  un- 
quam desunt,  atque  pulsus  arteriarum  valde  inae- 
quales, quandoque  intermittentes  sunt,  qui  abun- 
de indicant  manifestum  in  systemate  venae  porta- 
rum obstaculum,  ac  praepeditum  sanguinis  debi- 
ta aequabilitate  in  cavam  superiorem  influxum. 
Decubitus  in  latus  adfectum  tolerabilis,  in  oppo- 
situm summos  angores  creans j non  infrequens  do- 
lor lienis  j febris  inflammatoria  vehemens,  critica. 

747.  Dum  vero  hepatis  serosum  vela- 
mentum, — sive  illa  peritonaei  pars,  quae 

jecur  es  omni  parte  cingit,  investit,  ligamenta 
componit,  ac  ipsos  lobos  connectit,  — inflamma- 
tione obsidetur,  parenchymate  intacto,  vel  levis- 
sime tantum  irritato 5 tum  dolor  est  acutus,  plus 
minusve  acerbus,  sub  corporis  motu,  contrecta- 
tione, inspiratione  profunda  auctus,  saepe  punc- 
torius , ad  continguas  aeque,  ac  ad  magis  dissitas 
partes,  praesertim  ad  pleuram  dextram  facile  pro- 
pagatus. Desunt  viceversa  cholepoeseos  perver- 
sae indicia  5 symptomata  gastrica  , aurigo  , pul- 
suumque irregularitas, 

748-  Propter  amplissimam  peritonaei  hepar 
obducentis  extensionem,  ac  multifariam  cum  vi- 
cinis organis  connexionem,  cum  remotis  phila- 
delphiam,  hepatitis  membranacea  summe  protei- 
forme  constituit  malum,  quod  pro  diversitate  se- 
dis specialioris  alias  libenter  mentitur  adfectiones, 
nec  adeo  facile,  quam  crederetur,  distingui  potest. 

74 Q-  Quae  partem  hepatis  gibba  m,  sub 
diaphragmatis  fornice  sepultam  , tenet  phlogosis, 
dolore  stipatur  acuto,  punctorio,  lancinante,  tussi, 
inspiratione  profunda,  et  risu  augendo,  ad  dor- 
sum propagato  5 respirio  accelerato , decubitu  in 
latus  adfectum  plerumque  dolente  5 unde  nonnun- 
qu  am  medico  sub  imagine  p 1 e u ro  - pneumo- 
niae, vel  diaphragmitidis  imponit. 

750-  Si  inflammatio  imam,  sive  concavam 
jecoris  superficiem  occupatj  in  sinistrum  la- 
tus difficilius  convertitur  aeger  j plura  etiam  circa 
stomachum  urgent  incommoda,  dolor  acerrimuus, 

urens , super  ventriculum  vel  intestina  diffusus, 
tensio  epigastrii,  vomitus  rebellis,  singultus  stran- 
gulans, vel  lumbago  molesta.  Hujus  formae  cum 
gastritide,  enteritide  vel  nephritide  similitudo,  ac 
facilis  proinde  confusio  clare  patet. 

751.  Inflammatio  vesiculae  felleae,  chole- 
cystitis, non  posset  ex  aliis,  nisi  eis,  quae 
imam  hepatis  partem  inflammatam  indicare  solent, 
symptomatibus  supponi,  praesertim  si  materies  vo- 
mitu rejecta  continuo  aeruginosa  , vel  herbacea, 
dolor  profundus , acer  , et  acutus , icterus  re- 
pentine ortus,  dolores  colici  feroces,  febris  levis 
cum  pulsibus  valde  contractis  et  exilibus , atque 
manifesta  diatheseos  calculosae  indicia  in  connu- 
bio  fuerint.  Nihilominus  tamen  diagnosis  plerum- 
que anceps  manet  5 atque  interdum  in  cadaveribus 
consueta  inflammationis  consectaria  inventa  fue- 
re, uti  membranarum  callositates,  concretiones, 
exulcerationis  , quin  durante  vita  primitivi  mali 
in  vesicula  delitescentis  suspicio  mota  fuisset. 

752.  Si  hepatis  lobus  sinister  inflam- 
matur , quem  non  raro  ad  lienem  usque  proten- 
sum observare  licet,  praesertim  in  subjectis  ju- 
nioribus , et  febre  intermittente  diuturna  , vel 
saepius  recidiva  vexatis 5 summa  tunc  ad  epigas- 
trii regionem  evolvitur  tactus  intolerantia,  et  fa- 
cilis minimae  ingestorum  copiae  vomitio  5 unde 
maxima  hepatitidis  cum  gastritide  analogia.  — Si 
vero  inflammatio  in  inferiori  et  dorsali  hepa- 
tis portione  sub  costarum  arcu  profunde  la- 

tet,  singultus  frequens,  dyspnoea  et  lumbago 
fixa  prae  aliis  urgent  symptomatibus,  atque  dex- 
tri  quasi  renis  cruciatus  aemulat. 

753.  Praeter  varias  hasce  hepatitidis  quoad 
sedem  specialem  differentias,  celebrata  a quibus- 
dam invenitur  in  arteriosam  et  venosam 
distinctio.  Etiamsi  negari  nequeat,  in  uno  casu 
ramos  arteriosos,  in  altero  venosos  eminentius 
turgere,  testantibus  id  etiam  cadaverum  sectioni» 
hus  3 hocce  tamen  discrimen  ad  lectum  aegrorum 
definitis  signis  nequaquam  evinci  poterit,  neque 
alicujus  in  dirigenda  therapia  vel  prognosi  utili- 
tatis esse  videtur. 

754.  Aliam  hepatitidis  in  decursu  et  sympto» 
matibus  variantis  rationem  offert  constitutio 
epidemica  et  c i i m a t i c a.  Notum  abunde  est 
calorem  aestivum,  atque  torridae  zonae  fervidum 
coelum  hepatis  functiones,  etspeciatim  cholepoe- 
sin  mirum  in  modum  exaltare , unde  mox  periodicus 
genii  epidemici  biliosi  circuitus,  mox  stabile  mor- 
borum biliosorum  dominium.  Si  jam  nunc  positivi 
cujusdam  stimuli  influxus  accedit , quo  systema 
arteriosum  ad  vehementiores  incitatur  reactiones, 
illico  major  in  hepate  jam  praedisposito,  ac  jus- 
to plus  turgido  nascitur  congestio,  quae  facili  ne- 
gotio ad  verae  phlogoseos  culmen  evehitur.  — 
Hanccc  hepatis  inflammationem  tropicis  regioni- 
bus , praesertim  ad  Gangis  ripas  familiarem  , ac 
sub  ardente  Syrio  in  nostris  quoque  terris  mode- 
ratioribus obviam  distinguit:  j)  maxima  biliosi  la? 

ticis  redundantia,  unde  consueta,  quae  febribus 
biliosis  aestivis  propria  esse  novimus , phaenome- 
na, uti  linguae  sordes,  vomitus,  dysenteria,  cho- 
lera, aurigo  intensa,  originem  trahunt  ; 2)  fa- 
cilis in  characterem  nervoso  - typhosum  et  putri- 
dum nisus»  — A febre  ardente  sive  causo  pror- 
sus non  differt  haecce  hepatitis,  aFischero 
et  K ii  1 b e 1 i o in  ditione  Pegaviensi  (1)5  et  aS  ar- 
eo n i o circa  Neapolin  1764  observata  (2) , leviori 
in  gradu  sub  larva  febris  biliosae  medicum  fallit, 
cui,  etsi  non  inflammatio,  saltem  turgor  quidam 
hepatis  fere  constanter  adhaeret  ; et  ubi  sub  ad- 
versis decurrens  circumstantiis  contagiosam  in- 
duit indolem , febrim  constituit  flavam , sive  ty- 
phum icteroden  , suo  loco  fusius  exponendum. 

(1)  Halleri,  Diss.  pract.  *Vol.  V.  p.  146. 

(2)  Gcschiclite  neapolit.  KranMieitcn  l.  §.  248* 

Murray,  Diss.  dp  hepatitide  maxime  Indiae  orientalis 

Goet.  1779* 

755-  Spectata  duratione  inflammatio  jecino- 
iis  in  acutam  et  chronicam  dispesci  mere- 
tur. Acutae  notionem  jam  prius  exposuimus.  C h r o- 
nicam  sequentia  indicant  phaenomena:  sensus 
caloris  intestini,  ponderis,  aut  plenitudinis  ad  re- 
gionem hepatis  5 dolor  obtusus , quandoque  non- 
nisi sub  compressione , vel  dum  erectus  altius 
aspirat  aeger,  percipiendus  ; decubitus  in  latus  op- 
positum difficilis  5 tumor  jecoris  saepe  sat  mani» 
festus;  anxietas  epigastrica;  dyspnoea;  fugax  ad 
scapulam  dolor;  ructus  et  flatus  copiosi;  inap- 
petentia;  oris  amarities,  nausea,  per  vices  vo^ 

mitus;  dyspepsia;  molestiarum  omnium  constans 
post  mensam  augmentum;  alvus  dura;  albugineae 
havedo  diverse  intensa ; faciei  squalor , vel  auri- 
ginis  stationariae  clara  indicia  ; urinae  croceae ; 
molimina  haemorrlioidalia ; animi  desponsio;  fa- 
cilis in  iram  pronitas;  febricula  vespertinis  exa- 
cerbata horis  ; corporis  extenuatio.  Ad  facilio- 
rem morbi  conceptum  plurimum  adhuc  contribuit 
causarum  praegressarum,  temperamenti,  vel  con- 
temporaneae labis  organicae  in  eodem  viscere  ad- 
tenta  consideratio. 

756-  Quamvis  sat  vulgarem  adfectum  in  praxi 
diutina  hepatitidis  forma  sistat,  haud  raro  tamen 
adeo  obscure  delitescit,  ut  ab  aegris  vilipenda- 
tur  , a medentibus  praetervideatur , hepatitis 
occulta.  Vix  unquam  solitaria  decurrit,  nisi 
cohibitae  cujusdam  evacuationis  suetae  vicarium 
turgorem  constituat ; plerumque  organica  hepa- 
tis vitia  comitatur,  uti  vomicas,  ulcera,  emphraxcs, 
calculos,  atque  tunc  denuo  mox  simplicem  con- 
gestionem, mox  veram  phlogosin  per  vices  recru- 
descentem, atque  per  septimanas,  imo  menses 
protractam  offert. 

757.  Ultimam  denique,  ac  summi  momenti  for- 
mam hepatitidis  in  ejus  anomaliis  invenire  licet, 
quae  plerumque  a variis  derivant  complicationi- 
bus. Praeter  gastrico  - biliosam , supra  adlatam, 
notari  adhuc  meretur  hepatitis  typho  nup- 
ta. Non  solum  typhus  europaeus,  sed  praeci- 
pue typhus  occidentalis  crebro  cum  notabili  jeci- 

noris  irritatione,  aut  vera  phlogosi  incedit,  cu- 
jus complicationis  diagnosis  cx  copulatis  invicem 
symptomatibus  hepatitidis  et  febris  nervoso  -ty- 
pbosae  depromitur. 

758*  Omnes  reliquas  differentias  quoad  ori- 
ginem, causam,  hepatitis  cum  reliquis  inflam- 
mationibus communes  habet. 

CAUSAE. 

75Q.  Quamquam  in  phlogosi  qualicumque  con- 
trahenda, nisi  stimuli  violenti  supponatur  actio, 
dispositio  in  organismo  delitescens  principa- 
lem geneseos  partem  tenet  3 eam  tamen  in  hepa- 
titide construenda  tanto  majoris  momenti  esse, 
vel  inde  patet,  quod  immediatus  injuriarum  cos- 
micarum in  jecur  influxus  non  cxistat,  sed  sub 
omni  hujus  visceris  reactione  morbosa  aliorum 
organorum,  vel  systematum  intercessio  requira- 
tur. Quare  ad  rectum  nosogeniae  conceptum  per- 
venire nequimus,  nisi  maximus  ad  momentum 
proegumenon , ad  morbi  atrium , ad  organa  cum 
hepate  per  sympathiam  juncta , vel  per  an ti the- 
sin discrepantia  habeatur  respectus. 

760.  Si  perpendimus  hepar  summae  in  oeco- 
nomia animali  dignitatis  viscus  esse , quod  non 
solum  specifico  muneri  praeest,  scilicet  cholepoe- 
si,  sed  etiam  in  adsimilationis  processum  pluri- 
mum influit  (1),  talique  pacto  cum  plerisque  or- 
ganis in  intima  relatione  existit} — nil  mirum  sa- 
ne est,  ejus  functiones  ab  epidemicis  influxi  bus 

non  minus,  ac  ab  injuriis  accidentalibus  aliarum- 
que  partium  morboso  statu  alterari  posse.  Et  re- 
vera experientia  abunde  confirmat,  hepar  in  om- 
nibus febribus  epidemicis  plus,  minusve  occupa- 
tum esse  5 aestivo  enim  tempore  manifeste  tur- 
get, ac  biliosae  dyscrasiae  primitivum  largitur 
fontem  } saeviente  bruma  non  minus  exstimula- 
tum, ac  saepe  inflammatum  deprehenditur 5 sub 
aequinoctiis , dum  vastissimum  imperat  febrium 
intermittentium  dominium , diversis  adfectibus 
obnoxium  cernitur  } intercurrentibus  demum  con- 
tagionibus typhoSis  pariter  pati  consuevit. 

(l)  Hartmann,  Theoria  morbi.  §.  163. 

761.  Quum  immediatus  potentiarum  extra  nos 
positarum,  quibusctim  machina  organica  conti- 
nuo colluctatur,  in  absconditum  jecur  influxus  vixr 
detur,  necesse  est,  ut  ortus  dispositionis,  quae 
hepatis  passiones  invitat  et  fovet,  ex  aliis  mor- 
borum atriis  repetatur.  — Potest  autem  triplex 
assumi  via,  per  quam  injuriis  externis  in  hepar 
conceditur  actio,  nempe  via  circulationis,  assi- 
milationis , et  systematis  dermatici. 

762.  Per  viam  circuli  hepati  infensa  reddun- 
tur, quin  tamen  assimiiationem  alterent : consti- 
tutio atmosphaeriea  hyemalisj  aer  utpote  frigi- 
dus, oxygenio  dives , positiva  eminens  clectrici- 
tate  3 abusus  spirituosorum j cursitatio  nimia}  in- 
flammationes pulmonum  5 profluviorum  habitua- 
lium retentio,  praecipue  haemorrhoischesis.  — - 
Per  assimilationis  iter  hepatis  labem  inducunt  om- 

nia  illa,  quae  bilis  secretionem  quantitate  augent, 
et  qualitate  alterant,  uti  temperamentum  chole- 
ricum  , atrabiliarium  , victus  animalis  , aromati- 
cus, dyspeptus,  calor  aestivus,  dyscrasiae  humo- 
rum , diathesis  calculosa , vel  quae  in  ipso  visce- 
ie  processum  vegetativum  intendunt,  praeprimis 
febres  intermittentes,  obesitas  exeessiva,  vita  se- 
dentaria. - — Mediante  systemate  dcrmatico  tan- 
dem hepar  exstimulare  valent  vicissitudines  atmo» 
sphaerae  $ refrigerium  repentinum  aestuanti  cor- 
pori admissum , maxime  sub  natatu , et  suppres- 
sa inde  transpiratio , diarrhoeae  chronicae  dere- 
pente cohibitae,  metaschematismi  rheumatis,  ery- 
sipelatis, scabiei.  - — Quae  per  circuli,  vel  assi- 
milationis  viam  in  hepar  influunt,  potentiae  no- 
civae parenchymatis  phlogosin  creant  $ quarum 
contra  actio  e superficie  cutis  versus  jecur  dirb 
gitur , velamenti  serosi  eminentem  irritationem 
producit,  ex  intimo  inter  singulas  systematis  der- 
ui alie  i sphaeras  consensu  concipiendum.  — Vi- 
detur viscus  biliferum  sub  omni  aestu  corporis, 
vel  atmosphaerae  multum , ac  peculiariter  expan- 
di , sub  refrigerio  repentino  autem  derepente 
contrahi,  talique  ratione  diversos  systematis  bi- 
liosi morbos  invitare. 

Qualiscunque  autem  generis  fuerint  mox 
adlatae  injuriae  , si  leviori  gradu  in  organismum 
agunt,  hepar  ita  disponunt,  ut  minirni  stimuli 
accedentis  actio  versus  partem  proclivem  et  prae- 
paratam dirigatur  5 si  vero  intensiores  redduntur. 

vel  majori  numero  concurrunt,  procatarcticas  of- 
ferunt causas.  Inde  concipitur  major , minorve 
genii  epidemici,  vel  endemicae  constitutionis  in 
liepatitide  procreanda  potestas,  nec  non  multo 
insignior  dispositionis,  quam  causae  cccasiona- 
lis  in  hepatitidis  nosogenia  influxus,  quo  qui- 
dem adhuc  plurimum  contribuunt  temperamen- 
tum biliosum  innatum,  haereditaria  labes,  et  ae- 
tas tenera,  cui  jecur  citra  proportionem  evolu- 
tum, et  voluminosum  esse  compertum  habemus* 

764,  Inter  causas  excitantes,  quae 
idiopathicam,  modo  primariam,  modo  secunda- 
riam hepatis  inflammationem  provocare  valent, 
et  quarum  quaedam  nulla  praedispositione  spe- 
ciali egent,  enumerandae  in  primis  veniunt  om- 
nes violentiae  mechanicae  versus  jecur  directae, 
vulnera,  contusiones,  commotiones  ex  lapsu,  ver- 
bera 3 inde  frequens  morbus  inter  captivos,  qui 
birotos  carros  ducere  coguntur  j vomitus  pervi- 
cax 5 producta  organica  morbosa  5 uti  calculi  bi- 
liarii,  sive  in  ductibus  hepaticis,  sive  in  cystide 
fellea  formati  3 vermes  hepar  incolere  soliti,  di- 
stoina  hepathicum  (Leberegel)  et  ecchinocoecus 
hominis  (Hiilsenwurm)  3 vomicae  3 ulcera  3 stea- 
tomata 3 scirrhi  3 tubercula  3 incitamenta  organis- 
mi dynamica  , prae  aliis  ira  vehemens  3 impedi- 
ta fellis  excretio  per  spasmum,  vel  saburram  te- 
nacem in  duodeno  3 metastases. 

765.  Symptomaticam  jecinoris  phlogosin  e 
passione  analoga  viscerum  contiguorum,  ventri- 


COMITE  PHLEGMONE. 


35 1 

culi,  diaphragmatis,  intestinorum 5 sympathicam 
Irritationem  e graviori  sensorii  communis  adfectu, 
praesertim  post  capitis  laesiones,  haud  infrequen- 
ter  proficisci  videmus. 

TERMINATIONES. 

IN  SALUTEM. 

766.  Optatissimus  hepatitidis  in  sanitatem 
transitus  mediante  resolutione  benigna  contingit, 
quo  quidem,  dum  de  acuta  agitur  morbi  forma, 
medicatricis  naturae  molimina  plurimum  contri- 
buunt. — Inter  evacuationes  criticas,  quas  die 
septimo,  nono,  vel  decimo  quarto  cum  luculenta 
symptomatum  declinatione  suboriri  conspicimus, 
referuntur  tum  apostaticae,  uti  sudores  co- 
piosi, lintea  quandoque  flavido  tingentes  calore  5 
urinae  profunde  rubrae,  cum  hypostasi  furfurea, 
lateritia,  vel  albicante  5 restitutus  haemorrhoi- 
dum  fluxus 5 epistaxis  spontanea 3 tum  idiosta- 
ticae,  fomitis  utpote  biliosi  per  alvum,  vel  vo- 
mitum secessus.  - — Eo  tempore,  quo  bilis  jeci- 
noris  opplens  parenchyma  in  duodeni  depluit  ca- 
vum, non  raro  aliquid  cruoris  simul  separatur, 
unde  diarrhoea  bilioso-cruenta  compa- 
ret, cui  hepatirrhoeae  nomen  tribui  solet. — 
Quandoque  icterus  ultimis  morbi  diebus  cum  no- 
tabili aegrorum  solamine  evolvitur,  quam  fors 
ceu  crisin  quandam  erroneam  considerare  liceret. 
— Observatum  est  etiam  dolorem  modicum 
lienis  tumidiusculi , dum  ad  initium  inflamma» 

tionis  accederet,  avertere  salubriter  nimium  san- 
guinis impetum  in  hepar  ruentis , quod  e mutuo 
utriusque  visceris  commercio  derivandum  , tali- 
que pacto  saltem  signis  imminentis  resolutionis 
adnumerari  potest, 

IN  ALIOS  MORBOS. 

767.  Gravior,  pertinax,  ac  saepius  recidiva 
hepatitis  , quae  resolvi  recusat , in  organica 
libenter  nititur  posthuma,  inflammationibus 
generatim  communia.  Ad  eorum  tamen  diversi- 
tatem, praeter  alia,  in  subjecti  dispositione,  cau- 
sis, genio  epidemico,  complicationibus  quaeren- 
da, momenta,  plurimum  sane  confert  substrati 
eminenter  inflammati  natura,  - — Parenchyma  he- 
patis, ceu  organi  glandulosi,  maxima  sangu  i fe- 
rorum vasorum  copia  instructi,  in  suppura- 
tionem, pare  ctama,  et  indurationem 
pronum  videmus  , — serosum  contra  velamen- 
tum , dum  inflammatur  ad  h j poclepsin,  et 
concretionem  inclinat. 

768.  Frequens  et  plerumque  infaustus  he- 
patitidis exitus  est  suppuratio,  cui  tamen 
saepe  et  alia  adhaerent  vitia.  Ulcera  hepatis  cre- 
brius in  lobo  dextro  , et  parte  convexa  reperiun- 
tur , quandoque  adeo  vasta,  ut  tota  ferme  hepa- 
tis substantia  exesa  pateat  , superstitibus  solis 
vasis  et  ductibus  biliferis.  — Materies,  quae  in 
vomicis  separatur,  libenter  mali  inoris  esse  con- 
suevit, saniem  referens  foetidissimam,  quasi  fae- 


COMITE  PHLEGMONE. 


353 


culentam;  unde  praeceps  visceris  corrosio  pen- 
det. Inter  rariores  omnino  spectat  casus * apo- 
stema adeo  firmo  cingi  sacco*  ut  vicinas  arrodere 
nequeat  partes*  per  annos  tunc  excurrere  visum. 
Mox  unica  tantum  pyocystis  molis  majoris*  mox 
plores  abscessus  huc  illuc  sparsi  efformantur*  mox 
vero  hepatis  substantia  innumeris  conspersa  cer- 
nitur punctis  suppuratis*  unde  mirum  in  modum 
friabilis  redditur  ; caries  hepatis.  Suppu- 
rationes manticulae  serosae  quidquam  melioris 
notae  esse  solent*  teste  jam  Hippocrate. 

Haase,  Diss.  de  abscessibus  licpatis.  Lips.  1776- 

7f)Q.  Factum  in  jecore  abscessum  noscimus: 
ex  inflammatione  praegressa*  et  non  resoluta  ; ex 
remanente  sensu  ponderis*  plenitudinis  et  pulsa- 
tionis 5 dolore  ad  scapulas;  ictero  persistente, 
quin  imo  indies  aucto  (icterus  purulen- 
tus); faciei  lurido  squalore;  ex  tumore  et  fluc- 
tuatione ad  hypochondrium*  plus  minusve  mani- 
festa; ex  alteratis  primarum  viarum  functionibus* 
dyspepsia*  flatibus  copiosis*  borborygmis  et  alvo 
dura ; e phaenomenis  consuetis  febris  suppura- 
toriae * corporisque  gradaria  extenuatione*  quo- 
rum omnium  syndrome  phthysin  hepati- 
cam constituit.  — - Non  desunt  tamen  exempla 
suppurationum  adeo  clandestine  delitescentium, 
ut  neque  dolorem  * neque  alia  symptomata  sibi 
propria  producant  Fiecentiorum  observatione 
non  solum*  verum  etiam  antiquissimorum  * prae- 
sertim Galeni  et  Celsi  auctoritate  constat* 

viscera  abdominalia  saepe  inflammari , pns  in 
iis  colligi , sedemque  apostematum  ventris  diffi- 
culter, et  quandoque  dubiis  signis  explorari. 

Schroeder,  Comitient,  de  phthisi  hepatica.  Goett.  1783. 

770.  Si  vomica  hepatis  rumpitur,  purulen- 
tus latex  varias  sibi  eligit  vias,  quibus  e corpore, 
vel  saltem  e viscere  adfecto  educitur 5 i)  mox 
enim  per  ductum  hepaticum  intestinis  infunditur  5 
2)  mox  in  cavum  abdominis  eructatur  $ 3)  mox 
in  massam  circuli  resorbetur  5 4)  per  corrosa  inte- 
gumenta abdominis  extrorsum  eliminatur  j 5)  mox 
diaphragmate  perfosso  thoracis  caveam  inundat. 

771.  Interdum  contenta  in  hepate  materies 
purulenta  per  ductus  biliferos  sibi  viam  sternit, 
atque  varia  copia  in  duodenum  intestinum  destil- 
lat. Inde  nascitur  vomitus  purulentus , diarrhoea 
saniosa , foetidissima , subcruenta , sub  dolori- 
bus colicis,  sudoribus  profusis,  ac  debilitate  sum- 
ma, cum  transitorio  et  doloso  levamine,  successu 
tamen  plerumque  lethali.  Rarissime  accidit,  pri- 
stinam valetudinem  ulcere  sanato  recuperari  (1). 

4l)  Garnett,  in  Medie.  Comment.  Edmb,  Dee.  IL  B. III. 
p.  30.  — Portal,  Conrs  d’anat.  raed.  V.  504. 

772.  Pejor  adhuc^exitus  suppurationis  in  he- 
pate latentis  est,  cum  rupta  vomica  sanies  in  ca- 
veam abdominis  effunditur.  Repente  yliquid  in- 
tus ruptum  sentiunt» aegri,  abdomen  inflatur  et 
tenditur,  succedunt  animi  deliquia,  sudores  visci- 
di , anxietas  intolerabilis,  tympanites,  collabitur 
facies,  ac  cito  extinguuntur , qui  ante  pauca  mi- 
nuta salutis  spe  alebantur. 

773.  Ubi  tenaces  vomicae  hepaticae  parietes 
rupturae  resistunt,  purulentus,  quandoque  resor- 
betur latex , atque  in  massam  circuli  delatus  vel 
per  urinas  eliminatur  faustiori  omine,  vel  vero  ad 
alia  metastatice  deponitur  organa , ad  pulmones, 
encephalon , ad  suras.  Ideo  dum  pertinacia  in 
suris  nascuntur  ulcera,  suspicionem  hepatis  exul- 
cerati movet  Sprengelius. 

774*  Quando  hepar  inflammatum  sub  costa- 
rum spuriarum  marginibus  prominet , atque  sic 
ejusdem  abscessus,  cum  peritonaeo  facile  cohae- 
rens , ad  exteriora  divergit , vel  spontanea  acci- 
dit proruptio,  vel  vero  aperturae  chirurgica  manu 
suscipiendae  occasio  conceditur.  Nisi  pertinaces 
nascantur  fistulae,  vel  notabilis  jam  consumpta 
fuerit  hepatis  portio , sanationis  interdum  aliqua 
spes  arridere  potest  ; praesertim  si  pus,  quod  ef- 
fluit, album,  aequale,  inodorum,  ac  specillum 
non  colorans  fuerit.  Maxima  vero  circumspectio- 
ne opus  est,  ne  ejusmodi  abscessus  hepatis  pro 
fluctuante  cystide  fellea,  monente  Svietcnio, 
habeatur.  Dolet  autem  ille  tumor  initio  durus, 
calet,  rubet,  pedetentirn  extenditur,  ac  deinceps 
fluctuat,  concurrentibus  simul  reliquis,  quae  sup- 
purationem indicant,  signis. 

775.  Rarissima  demum  sunt  exempla  ulce- 
rum hepatis,  quae  diaphragma  corrodendo  in 
pectoris  cavum  evacuantur,  vel  et  concretum  cum 
diaphragmate  pulmonem  depascuntur,  sanie  in 
ipsa  bronchia  effusa  , et  tussi  ejecta  (1).  — Quo- 

cunque  autem  loco  visceris  ichorosus  liquor  emo* 

veatur,  spes  salutis  semper  dubia  et  fallax  erit. 

(i)  Bang,  Diarium,  pract.  P.  I. 

77(3.  Specificum , quod  chronicam  praeser- 
tim hepatitidem  quandoque  excipere  visum  est, 
consectarium  sistit  s t e at  o m a (1) , cujus  genesis 
e processu  suppuratorio  peculiarem  in  modum 
modificato  , pseudopyosi,  fors  haud  sine  jure, 
concipi  poterit.  Ignorantur  adhuc  conditiones 
specialiores  , quae  huic  metamorphosi  produ- 
cendae favent 5 ast  summa  inde  elucescit  hepatis 
cum  glandulis  conglobatis , eundem  exitum  liben- 
ter petentibus,  analogia. — Steatosin  hepatis  ra- 
ro solitariam,  saepe  saepius  suppurationi  et  ca- 
riei (Murbheit)  junctam  observamus.  Quandoque 
unicus  in  nucleo  visceris  delitescit  saccatus  tu- 
mor, ita  quidem,  ut  ab  extus  (dissecto  cadavere) 
neque  conspiciatur  3 quandoque  notabiliter  pro- 
minet, praesertim  ad  superficiem  convexam,  at- 
que fungosam  quasi  praesentat  excrescentlam  5 di- 
scissus massam  offert  melliformem  , flavescentem, 
vel  caseosam,  albidam,  friabilem,  granulosam, 
vel  lardaceam , cultro  renitentem  ; subinde  nu- 
merosa reperiuntur  tubercula,  analogis  substan- 
tiis referta  (2).  Symptomata , quae  huncce  ad- 
fcctum  chronicum  comitantur,  ab  illis  phthiscos 
hepaticae  vix  differunt.  Ejus  genesi  favere  vi- 
dentur organi  textura,  ejusque  facilis  in  hypcrc- 
pidosin  (nimium  incrementum)  nisus,  nec  non 
nutritionis  universae  excessus  5 in  obesis  cnimbo- 

minibus  aeque , ac  in  anseribus  saginatis  analo- 
gani  hepatis  metamorphosin  contingere  abunde 
notum  est. 

(1)  Val.  ah  Hildenbrand,  Ratio  med.  P.  II.  p.  145* 

(2)  Farre,  Morbid  anatom.  of  tlie  livcr.  London  1814* 

Fasc.  I.  Ph  I.  — Vide  MeckeTs  deutsclies  Archiv 
fiir  Physiologie  1815«  l.B.  3.  H.  S.432* 

777-  Satis  vulgaris  hepatitidis  tum  acutae,  tum 
praeprimis  chronicae  exitus  est  durities  mor- 
bosa , quae  in  gradu  minori  obstructio,  i n- 
farc  tus,  emphraxis,  ad  maximum  vero  evec- 
ta gradum  s cirrhus  vocatur,  et  frequenter  cum 
visceris  mole  aucta  (parectama),  rarius  cum  ejus- 
dem imminutione  (mejosi),  ut  plane  nequeat  tac- 
tu explorari , juncta  incedit.  — Digestionis  vitia, 
flatus  copiosi , alvus  segnis , gastrodynia  , vomi- 
tus , dyspnoea,  icterus  squalidus  pertinax,  cum 
fuliginosa  quasi  adnatae  oculi  decoloratione,  in- 
flammatio saepius  recidiva , tandem  hydrops  ab- 
dominis secundarius,  et-marcor  universalis  prae- 
cipua sistunt,  quae  hepatis  sclerorna , comitari 
solent,  symptomata.  — Quandoque  totum  jecur 
aequabiliter  induratum  observatur,  eum  tamen  in 
modum,  ut  illius  fabricam  et  naturam  nonnisi  pa- 
rum alteratam  conspicias,  duritie  excepta  5 quan- 
doque vero  singuli  tantum  parenchymatis  vascu- 
losi fasciculi  et  acini  obdurescunt , unde  hepar 
numerosissimis  conspersum  cernitur  tu  b e r c u- 
lis,  a magnitudine  pisi  ad  eam  nucis  avellanae, 
quorum  nonnulla  praeter  duritiem  nil  morbosi  of- 


358  I.  FEBRES  INFLAMMATORIAE 

ferunt , alia  vero  alteratam  diversa  ratione  textu- 
ram (exallaxin)  patefaciunt,  de  qua  in  priori  pa- 
ragrapho*  — - Conditiones  potiores  , sub  quibus 
hepatitis  in  indurationem  nititur,  sunt:  iatens  in 
corpore  diathesis  febris  intermittentis,  vel  induc- 
tus  jam  per  easdem  infarctus,  obesitas,  stases  ab- 
dominales,  tardus  sanguinis  per  venam  portarum 
motus,  haemorrhoides,  abusus  adstringentiuin. 

Koenig,  I)iss.  de  hepatis  induratione  et  abscessu.  Goett.1803» 

1 78.  Quemadmodum  ab  incitato  , simul  que 
qualitative  vitiato  per  phlogosin  chronicam  nisu 
plastico  in  hepate  mox  enumeratae  metamorphoses 
morbosae  progignuntur  5 ita  quoque  ab  analogo, 
processu  phlogistico  adaucta,  nec  non  qualita- 
tive alterata  biliosi  principii  secretio  concipitur. 
— Etsi  omnem,  sine  distinctione,  lithogenesin 
cx  unico  phlogoseos  fonte  derivare  velle,  veri- 
tati et  experientiae  absonum  foret  3 sub  certis  ta- 
men circumstantiis  opitulante  praesertim  specifi- 
ca reproductionis  organicae  conditione,  ipsam  cal- 
culorum  biliarium  genesin  , sive  Cholelithia- 
sin,  quandoque  ceu  specificum  hepatitidis  len- 
tae effectum  considerari  posse,  nihil  obstare  vi- 
detur. Abunde  enim  notum  est,  quantam  phlo- 
goses  diuturnae  in  alteranda  humorum  secreto» 
rum,  muci,  urinae,  lacrymarum  qualitate  exe- 
runt  potestatem  , el  quantam  in  formandis  pro- 
ductionibus et  crystallisationibus  organicis  possi- 
deant efficaciam. 

Mos  o vius,  liber  die  Natur  und  Fntstehung  der  tliieri- 

schen  Concremente,  insbesondere  aber  der  Gallen- 
sleine.  Vide  Archiv  der  Physiologie  von  Reil  und 
Autenrie  tli.  Bd.  XI.  St.  2. 

779.  Hactenus  de  iliis  posthumis  organicis, 
quibus  hepatis  parenchyma  , dum  inflammatur, 
obnoxium  esse  solet.  — Alia  vero  sunt  consec- 
taria, quae  amiculi  serosi  inflammationem  exci- 
piunt, atque  ab  ejus  textura  et  functione  laesa 
determinantur.  Huc  prae  caetcris  numerari  de- 
bent diversae  hypoclepseos  species.  Saepe 
tota  superficies  gelatinoso  latice  vel  p s e udo- 
ni e m b r a n a obducta,  et  quasi  velata  adparet  3 vel 
mediante  quodam  coagulo  plastico  jecur  cum  vi- 
cinis coalescit  organis  , cum  ventriculo , dia- 
phragmate, intestinis,  quo  vitio  levior  duntaxat 
nascitur  digestionis  et  motus  peristaltici  difficul- 
tas, cum  perenni  in  recidivas  phlogoses  pronitate. 

780-  Secedens  majori  copia  latex  serosus  hy- 
dropem abdominis  acutum  creat , ex  soli- 
tis, quae  eundem  morbum  aperitonaeitide,  vel  en- 
teritide ortum  indicant,  phaenomenis  cognoscen- 
dum. — Rarius  hypoclepseos  specimen  praebet 
fluidi  aquosi  serosam  visceris  membranam  inter 
et  parenchyma  , vel  in  separatis  capsulis,  hy da- 
ti dum  nomine  notis,  collectio.  Neque  desunt 
exempla  ossificatarum  in  superficie  hepatis  insu- 
larum , quod  specificum  exallaxeos  genus , mem- 
branis serosis  per  eminentiam  communem,  saepe 
saepius  lentae  phlogoseos  effectum  esse,  jam  ali- 

73 1.  Parietes  cystidis  felleae  haud  raro  in- 
crassati ? callosi,  exulcerati,  pseudomembranis 
obducti,  cum  duodeno  coaliti , vel  ductus  biliferi 
concreti  reperiuntur  3 e quibus  vitiis  quidem  tuto 
ad  praegressam  inflammationem  concludere  licet, 
quin  tamen  eorundem  praesentia  durante  adhuc 
vita  cognosci  possit. 

Sabati  er,  Diss.  de  cystidis  felleae  tumoribus.  Par. 

1757.  — P.  F r a n b,  Interpraetat.  clinicae.  Tub,  1812. 

P.  I.  p.  5 66. 

IN  MORTEM. 

732-  Mediantibus  illis  successionibus  diversis, 
quas  nonnisi  raro  salutis  restitutionem  admittere 
novimus,  mox  lenta  tabe  pedetentim  consumun- 
tur aegri,  mox  derepente  obeunt,  uti  id  post  acu» 
tam  hydrocoeliam,  vel  ruptam  in  cavum  abdomi- 
nis vomicam  accidit. — -Infelix  tamen  eventus  non 
seraper  a topica  adfectione  dependet,  sed  non» 
nunquam  per  febrim  comitem  in  characterem  ner- 
vosum, aut  putridum  versam  adducitur. 

735.  Directae  mortis  rationem  praebet:  l) 
phlogoscos  et  febris  angiosthenicae 
gradus  adeo  vehe  m ens,  ut  omnis  in  syste- 
mate venae  portarum  aboleatur  circulus,  visce- 
ris que  in  conservando  processu  vitali  influxus  3 2) 
g a n g r a e n a et  sphacelus,  cujus  notionem 
ex  signis  generalibus,  jam  alibi  repetitis,  nec 
non  cx  contemporanea  functionis  hepaticae  lae- 
sione sine  negotio  desumere  licet. 

784»  Ex  diversis,  queis  inflammatio  jecino*» 
ris  terminari  solet , rationibus  jam  quodammodo 
patet  exitus  futuri  praesagium.  Organi  dignitas, 
ejusque  in  morbosas  metamorphoses  eminens  ni- 
sus indicat,  haud  indifferens  esse,  dum  inflamma- 
tur , discrimen.  — Acutam  hepatitidem  chronica 
minus  funestam  agnoscimus.  Quae  sub  decursu 
in  characterem  nervosum,  vel  putridum  vertitur, 
periculi  plena.  — Hepatitis,  aestivae  epidemiae 
aut  tropici  climatis  progenies  , intra  paucos  saepe 
dies  lethalis  evadit.  — Parenchyma  jecoris  semper 
majori  discrimine,  quam  ejus  superficies  membra- 
nacea inflammatur  3 pariter  hepatitis  cum  eminen- 
te partis  convexae  adfectione  magis  reni  t ens  esse 
consuevit.  — Mali  augurii  phaenomenis  accen- 
sentur : anxietas  et  dyspnoea  continua,  vomitus 

1 

rebellis  cum  prasinae  materiei  ejectione  3 dolor 
fixus  et  vehemens,  venaesectionibus  non  minuen- 
dus 3 diarrhoea  saniosa  et  foetida  3 aurigo  perti- 
nax ; cuncta  demum , quae  exitialem  inflamma- 
tionis in  suppurationem , hydropem  acutum  , vel 
gangraenam  transitum  indicant , signa.  SinguG 
tus  non  tanto,  quanto  in  aliis  morbis,  periculo  in«* 
cedit,  monente  Petro  Frankio,  — Maximam 
in  cujusvis  hepatitidis  eventu  futuro  praedicendo 
circumspectionem  inculcant  ejus  in  congestionem 
chronicam,  in  vitia  organica,  et  clandestinas  de~ 
vastationes  nisus  , nec  non  summe  dolosus  mali 

occulte  saevientis,  ac  non  raro  sub  schemate  alius 
morbi  delitescentis  decursus» 

' i 

THERAPIA. 

1 » A 

785.  Hepatitidis  cura  iisdem  fere,  ac  aliarum 
inflammationum  medela,  submittitur  regulis , at- 
que tum  causae  , epidcmiae  regnantis  , vehemen- 
tiae, tum  denique  subjecti  aegroti  et  complicatio- 
nis considerationem  sibi  exposcit.  — Quo  gra- 
vior adfectus  est,  eo  citius  ob  visceris  nobilita» 
tem , brevique  mora  pertimescendam  organi  de» 
structionem,  venacsectio  sat  ampla  instituenda, 
ac  pro  casus  necessitate  repetenda.  A sanguinis 
emissione  plerumque  promptum  levamen  trahit 
parenchymatis  inflammatio , ob  faciliorem  vaso- 
rum turgidorum,  quae  majoris  diametri  sunt,  de- 
pletionem, ubi  e contrario,  dum  peritonaealem 
ejusdem  visceris  superficiem  tenet  phlogosis,  p!u- 
res  requiruntur  phlebotomiae  ad  analogum  decre- 
mentum obtinendum.  Dyscrasia  biliosa  hepatiti- 
dem  graviorem,  et  praesertim  aestivam  comitari 
solita,  valentissimo  huicce  adminiculo  nequaquam 
obstat,  dummodo  adfectio  localis  et  virium  sta- 
tus incitationem  ultra  modum  adauctam  sufficien- 
ter probent. 

786.  Ab  hirudinibus  ad  ipsam  hepatis  regio- 
nem adplicitis  nunquam  illud  obtinetur  lenimen, 
quod  plerumque  sat  prompte  sequi  videmus,  dum 
haemorrhoidalibus  admoventur  vasis,  cujus  qui- 
dem ratio  rerum  anatomicarum  gnaro  sine  diffi^ 
pultate  patebit. 

787-  Plurimum  denique  conferunt  remedia 
alvum  laxantia,  mannata,  salina  leniora,  tamarin- 
di,  tartari  emetici  refractissimae  doses , potus 
emollientes,  aperientes,  temperantes,  parca  copia, 
ne  vomitus  cieatur,  et  egelide  propinati,  uti  de- 
cocta  althaeae,  hordei,  graminis,  serum  lactis, 
emulsa  nitrata  3 prae  caeteris  autem  acida  vege- 
tabilia, quibus  insignes  bilem  corrigendi , ac  aes- 
tum internum  complacandi  vires  inesse  novimus, 
qualia  sunt  oxymel,  acetum  aqua  dilutum,  aci- 
dum citricum , tartrates  cum  praedominante  aci- 
do , uti  cremor  tartari,  acetosella,  succi  et  sy- 
rupi  fructuum  acidulorum,  ribesiorum,  berberum. 
In  eundem  atopicam  incitationem  sedandi«  scopum 
collimant  cataplasmata  et  fomenta  relaxantia,  hy- 
pochondrio dextro  diligenter  admota  , clysteres 
mollitivi , oleosi,  saponati. 

788-  Singulares  laudes  in  hepatitide  tam  acu- 
ta , quam  chronica,  praesertim  illa,  quae  tropi- 
corum accolas  invadit , sibi  omni  jure  promeruit 
ealomel , cujus  refracta  ad  unum,  alterumve  gra- 
num dosis,  cum  saccharo  vel  magnesia  in  pulve- 
rem redacta,  aliquoties  in  die  propinatur,  sub 
continuata  reliquorum  antiphlogisticorum  admi- 
nistratione.  Efficacem  hujus  remedii  actionem  po» 
tius  a blanda  pancreatis  emulsione  et  alvi  subduc- 
tione, quam  a tumultuario  ptyalismo  exspectamus, 
atque  ideo  graviorum  medicorum  monitis  ducti  (1), 
animis  generoso  et  protracto  mercurii,  usque  ad 
salivationem,  usu  sedulo  abstinemus. 

(1)  Y o g e 1 , Handbucli  der  pract.  Arzne)  wiss.  4*  T.  p.  575» 

TB9*  Omnibus  bisce  antiphlogisticis  eousque 
continuandum  erit,  donec  sedato  inflammationis 
vigore  manifestum  pateat  decrementum.  Eodem 
tempore  aptum  regimen  diaeteticum  prudenter 
combinandum,  habito  simul  ad  molientis  natu- 
rae indicia  respectu,  pro  quorum  diversa  direc- 
tione mox  urinarum , mox  alvi  fluxus  caute  pro- 
movendus, mox  subortum  e naribus,  vel  h a emor- 
rhoidibus  stillicidium  fomentis  et  vaporibus  emol- 
lientibus sustinendum. 

700*  Hepatitis  complicata  et  anomala  juxta 
generales  regulas  therapeuticas  tractanda.  Col- 
luvies biliosa,  quae  ventriculum,  vel  intestina 
opplet,  purgantibus  lenioribus  deorsum  evacuan- 
da } vel  etiam  blandiori  emetico,  nisi  gravior  in- 
flammationis gradus  obstaret,  sursum  movenda. 
Imminens  sub  decursu  hepatitidis  virium  lap- 
sus , quin  tamen  topica  adfectio  decrescere  vi- 
deatur, promptum  emplastri  vesicantis  suris,  vel 
ipsi  loco  dolenti  adplicandi  usum,  atque  refrac- 
tas camphorae  mercurio  dulci  nuptas  doses  po- 
stulat, 

7Q 1 • Hepatitis  chronica  eandem  fere  cum 
acuta  agnoscit  medendi  rationem , morbi  violen- 
tiae, causis  producentibus  et  comiti  vitio  orga- 
nico adeommodatam.  Inter  alia  commendantur  hi- 
rudines ad  anum  replicate  admotae , unctiones 
unguento  neapolitano  factae,  protractus  cccopro- 
ticorum  usus,  calomel  cum  magoesia  vel  rhabar- 
J)aro , aquae  minerales  aperientes,  decocta  ama-? 

ricantia  radicis  taraxaci,  cichorei,  sapones  me- 
dicati , clysteres , hainea  , diaeta  exquisita. 

POST  H U M A. 

792.  Hepatis  suppuratio  vix  unquam  sanati,, 
sed  nonnisi  palliari  potest.  In  primordiis  mali 
scopus  medentis  eo  directus  sit ^ oportet,  ut  su- 
perstes processus  phlogisticus  debite  frangatur, 
quare  leniter  antiphlogisticis  sedulo  continuan- 
dum. Altera  indicatio  eo  vertitur,  ut  evacuanti- 
bus blandioribus  latici  purulento  vel  sanioso  per 
ductum  choledochum  et  intestina  exitus  paretur, 
eodemque  tempore  febris  suppuratoria  comes  mo- 
deretur, fractae  vires  refocillentur , languens  re- 
productionis  munus  restauretur , dyscrasia  corri- 
gatur,  aegri  proinde  phthisicorum  more  tractan- 
di. Quodsi  vero  ad  hypochondrium  tumor  durus, 
calens  et  rubens,  cum  manifesto  fluctuationis  in- 
dicio compar  eat,  fotus  et  cataplasmata  tumori 
superhabenda  sunt , ut  abscessus  quantocyus 
maturari  possit,  quem  denique  promptissime  chi- 
rurgica manu  aperire  oportet,  priusquam  major 
succedat  jecinoris  consumptio.  Patens  denique  ul- 
cus injectionibus  blandis  solicite  purgandum,  ejus- 
que  consolidatio  remediis  internis  cardiacis  et  nu- 
trientibus , externis  roborantibus  suffulcienda. 

793.  Antiquissimi  chirurgi  hos  abscessus  ob 
haemorrhagiae  metum,  ferro  candente  aperiebant 
(1)  , vel  superstratum  musculosum  caustico  de- 
struendum proponebant.  Obsoleta  utra  que  me- 

thodo,  recentiores  vel  acum  triquetram  in  cavum 
pure  plenum  immitunt,  vel  scalpello  incisionem 
faciunt  , priori  adhuc  praeferendam, 

(l)  Aretaei,  de  morbis  diuturnis.  Lib.  I.  Cap.  13. 

7Q4‘  Insanabile  prorsus  malum  constituunt 
pyothorax  et  pyocoelia  ex  rupto  introrsum  hepa- 
tis abscessu  orta  5 neque  a prompta  paracente- 
si  aliud , quam  momentaneum  levamen  obtineri 
solet. 

795.  Hepatis  induratio  et  scirrhus  non  minus 
pertinax  sistit  consectarium,  mollibus  enim  reme- 
diis non  auscultat)  acribus  in  cancrum  horribi- 
lem vertitur,  cujus  dein  terribiles  effectus  ex  do- 
lore acerbissimo,  ictero  perpetuo,  vomitu  rebel- 
li, diarrhoea  foetida  et  amurcosa,  ex  hydrope 
immedicabili,  corporisque  praecipit!  contabescen- 
tia intelliguntur.  Ut  tamen  miserrima  aegrorum 
sors  quodammodo  leniatur,  ad  remedia  aperien- 
tia , solventia,  amara,  mercurialia  mitiora,  aquas 
soterias  cum  sero  lactis,  ad  paregorica,  si  do- 
lores atroces  urgent,  vel  si  vires  deliciunt,  ad 
cardiaca,  tonica  et  nutrientia  refugere  solemus, 

PANCREATITIS. 

W e (1  e k i 11  d , Aufsatze  liber  verschiedene  Gegenstande 
der  Arzneywissenschaft,  1791* 

H aries,  iiber  die  Kranlibeiten  des  Pancreas.  Niirnb.  1812- 

79(3.  Pancreatis  inflammationem  nequaquam 
adeo  rarum  et  indifferentem  morbum  esse,  ut  si- 
lentio praei  creatur , valentiores  unanimi  consen- 

sn  pronunciant  medici.  Mirum  autem  non  est , ab 
antiquis  prorsus  praetervisum  fuisse  hunccc  adfcc- 
tum  , quum  functio  pancreatis  nonnisi  post  in* 
ventum  a Wirsungio  ductum  excretorium  (an- 
no l642)  clarius  innotuerit. 

797.  Ast  maximae  in  dignoscenda  inflamma- 
tione hujus  glandulae  abdominalis  sese  obtrudunt 
difficultates  5 nam  3)  pancreas,  dum  inflammatur, 
ob  naturalem  et  absconditum  , quem  intra  me- 
socoli duplicaturam  occupat,  situm,  intimam- 
que  cum  contignis  visceribus,  hepate,  ventricu- 
lo, duodeno,  mesenterio  connexionem,  horum  ad- 
fectiones  libenter  mentitur  ; 2)  ceu  instrumentum 
minoris  dignitatis  graviter  laedi  potest,  quin  no- 
tabiles pariat  turbas:  3)  in  gratiam  penuriae  ner- 
vorum parum  dolet;  4)  evidenti  ac  sensibus  ob- 
via functione  non  distinguitur , quare  etiam  ejus 
laesio  - — certissimum  alias  in  determinandis  in- 
flammationibus internis  criterium  — difficulter 

C' 

innotescit;  5)  raro  acute  decurrit,  sed  plerum- 
que lento  serpit  passu,  adeo  clandestine  delite- 
scens, ut  nonnisi  tardius  ex  effectibus  successive 
inductis  pateat. 

798'  Fotiora,  quae  pancreatitidem  comitari 
dicuntur,  phaenomena  sunt:  sensus  pressionis, 
caloris  interni,  vel  doloris  obtusi  et  gravati  vi  ad 
regionem  stomachi , profundus,  ad  dorsum  por- 
rectus , a compressione  vix  exacerbandus , sub 
incurvatione  trunci  auctus ; praecordiorum  an- 

t 

xietas  et  constrictio,  oris  et  faucium  insolita  sic- 

citas,  vel  e contrario  continuus,  humoris  saliva- 
lis  per  oesophagum  ascendentis  adfluxus,  cumque 
expuendi  necessitas  (sialorrhoea)  5 anorexia 5 nau- 
sea 5 pyrosis $ vomitus  materiei  insipidae,  albi- 
cantis, aquoso  - mucosae,  vel  etiam  biliosae,  si 
hepar  simul  in  consensum  trahitur  5 diarrhoea 
sialodes,  sive  secessus  copiosi  liquidi  mucoso- 
salivalis,  spumosi  5 singultus  5 febris  inflammato- 
ria levis.  Praeter  horum  omnium , aut  plurium 
praesentiam , aliorum  , quae  hepatitidi , vel  ga- 
stritidi propria  sunt,  phaenomenorum  absentia 
caute  respicienda. 

Abunde  notum  est,  secretionem  qualem- 
cunque  leviori  irritamento  incitari,  graviori  con- 
tra phlogosi  supprimi,  unde  etiam  liquet,  sia- 
lorrhoeam  per  varia  emunctoria  adparentem  non 
seinpcr  constans  esse  pancreatitidis  symptoma, 
iisque  in  casibus  adhuc  difficiliorem  reddi  diagno- 
sin. Opinioni  Wedekindii,  qui  fluxum  coe- 
liacum  lenioris  pancreaticae  inflammationis  effec- 
tum esse  contendebat,  plura  sane  opponi  possunt. 

BOO»  Inter  causas  excitantes  recenseri 
solent:  violentiae  mechanicae , metastases  et  me- 
taschematismi  diversi  generis,  inflammationes  or- 
ganorum adtiguorum,  hepatis,  stomachi,  duo- 
deni, mesenterii.  — Si  perpendimus  inter  glan- 
dulas salivales  et  pancreas,  ob  structurae  et  func- 
tionis homeomeriam  , maximum  vigere  consen- 
sum, concipi  quodammodo  posset  pancreatitidis 
origo  ex  analogis,  quae  salivales  glandulas  exsti- 

mulare  solent,  potentiis.  Haec  inter  mercurius 
primum  sane  locum  tenet,  ejus  saltem  remedii 
interne,  ac  majoribus  dosibus  porrecti  insignem 
in  alvo  movenda  efficaciam  plerique  practici  ex 
incitata  pancreatis  secretione  explicandam  esse 
non  haesitant.  — Neque  ab  omni  pancreas  infe- 
standi suspicione  liberum  esse  crederemus  abu- 
sum fumi  nicotianae,  praesertim  dum  prava  jun- 
gitur continuae  sputationis  consuetudo  3 recorda- 
mur enim  amici  et  commilitonis  pie  defuncti,  quem 
suctioni  fumi  tabaci  valdopere  indulsisse,  et 
copiose  sputasse  novimus  5 hujus  in  cadavere 
pancreas  volumine  auctum  et  induratum  reper- 
tum fuit. 

801«  Inflammatio  pancreatis  , quae  non  resol- 
vitur, in  posthuma  organica,  glandulis 
conglobatis  universim  communia  , abire  consue- 
vit. Exulceratio  glandulae  modo  clausa  furit, 
ac  totam  depascitur  substantiam , modo  proxima 
brevi  corrodit  organa  5 utroque  in  casu  cunctis  il- 
lis notatur  symptomatibus,  quae  phthiscos  statum 
componunt.  Obscura  tamen  semper  manet  hujus 
phthiseos  pancreaticae  cognitio  relate 
ad  sedem  mali  exacte  definiendam.  — Frequen- 
tius consectarium  praebet  pancreatis  parecta- 
m a et  indu  ratio,  quam  non  raro  ad  s c i r- 
1 hi  gradum  evectam,  vel  in  steatoma  degene- 
ratam fuisse  extispicia  cadaverum  docuerunt. 

802-  Ubi  sub  combinatione  circumstantiarum 
suspicio  de  latente  pancreatis  phlogosi  formari 
III.  A a 

potest,  cura  juxta  easdem,  quae  hepatitidis  me- 
delam dirigunt,  regulas  suscipienda  est. 

SPLENITI8. 

Cammcrlander,  Diss.  de  splenitide.  Altd.  1758* 

Marcus,  Entwurf  eincr  speciellen  Therapie.  Thl.II. 
§.  1474—1493. 

Heusinger,  Betrachtungen  und  Erfahrungen  uber  die 
Entzlmdtmg  und  Vergrosscrung  der  Milz.  Eisenach 
1320. 

803.  Etiamsi  nemo  inficias  ibit,  lienem,  dum 
stimuli  positivi  influxui  exponitur,  inflammari  pos- 
se 5 id  tamen  nonnisi  rarissime  contingere , maxi- 
ma pars  practicorum  confirmat,  atque  nobismet 
ipsis  inter  millenos,  quos  tractandos  habuimus, 
aegros  , nec  unum  adhuc  occurrit  verae  spleniti- 
dis  specimen  5 et  tamen  occasio  nequaquam  defi- 
cit, quum  in  ditione  Lom barda  numerosissima 
sint  vitiorum  lienis  exempla.  Quare  frequentio- 
rem  hujus  inflammationis  apud  quosdam  antiquio- 
res , uti  apud  Alexandrum  Trallianum, 
Sennertum,  et  Riverium,  mentionem  ae- 
que, ac  prolatam  peculiari  arrogantia  opinionem 
Professoris  Bambergensis , Marcus,  qui  cre- 
ditam raritatem  splenitidis  nonnisi  ex  ignorantia 
et  imperitia  medicorum  circa  hocce  objectum  de- 
rivare vult,  aliter  concipere  nequimus,  nisi  quod 
vel  contiguarum  partium  phlogoses  pro  splenitide 
perperam  agnitae  fuerint,  vel  vero  quod  omnis, 
etiamsi  alius  indolis,  dolor  ad  hypochondrium  si- 
nistrum. nimia  facilitate,  pro  inflammatione  sple- 
nis haberetur. 

804*  Qui  lienis  structuram  et  functionem 
paulo  curatius  perpendit,  sine  difficultate  mino- 
rem hujus  organi  in  phlogosin  proclivitatem  per- 
spiciet. Est  enim  viscus  mollissimum,  spongio- 
sum, paucissimis  nervis  instructum,  insensile, 
quod  sanguine  scatet  fluidiori,  coloris  tristis,  nun- 
quam congelato,  hydrogeneo,  destillatione  plus 
aquae  et  ammonii,  quam  aliarum  venarum  eruor, 
largiente}  viscus  igitur,  quod  venosum  magis  of- 
fert characterem  ac  propter  minorem  irritabilita- 
tis vigorem  multo  magis  abnormitatibus  laesae 
vegetationis , quam  inflammationibus  obnoxium 
esse  solet.  SI  autem  quaedam  reactiones  morbo- 
sae excitantur , sive  id  in  manticula  lien  amplec- 
tente,  sive  in  ipso  parenchymate  contingat,  ad 
verae  inflammationis  potentiam  rarissime  extol- 
luntur , sed  intra  simplicis  congestionis  cancellos 
consistunt,  sphenalgiae  symphoreticae 
nomine  potius  insigniendae  } quem  adfectum  in 
praxi  omnino  frequentissimum,  a vera  splenitide 
tamen  differentem  declaramus. 

NOSOGRAPHIA. 

805-  Splenitidem,  habito  sedis  specialioris 
respectu  bifariam  distinguere  licet,  hepatitidis 
adinstar,  prouti  nempe  vel  parenchyma,  vel  su- 
perficies membranacea  eminenter  adfecta.  Utro- 
que autem  in  casu  diagnosis  manet  difficilis.  — 
Dum  parenchyma  inflammatur,  nullus  ad  eam, 
qua  lien  collocatur,  regionem  urget  dolor,  nisi  sen» 

sum  ponderis,  gravedinis,  vei  oppressionis  exci- 
piamus, aliorum  organorum  parenchymatosorum, 
pulmonum,  hepatis,  ad  exemplum.  Topicae  igitur 
adfectionis  in  ipso  liene  existentis  idea  aliter  con- 
cipi nequiret , nisi  ex  functione  organi  laesa.  Qua- 
le autem  est  incomprehensi  hujus  visceris  mu- 
nus ? • — Juxta  valentissimorum  Fhysiologorum, 
Autenriethii  praeprimis  , Doellingeri,  et 
Walt  heri  indagines  lien  tanquam  organon  he- 
pati et  ventriculo  succenturiatum  considerari  de- 
bet, quod  non  solum  copioso  sanguini  refugium 
largitur,  sed  etiam  ejus  qualitatem  eum  in  mo- 
dum permutare  juvat,  ut  pro  cholepoesi  et  secre- 
tione succi  gastrici  aptior  reddatur.  Videtur  au- 
tem specifica  illa  metamorphosis  in  eo  consistere, 
ut  sanguis  arteriosus  aliqua  oxygenis  portione 
privetur,  seu  quod  idem  est,  ut  sanguis  arterioso- 
plasticus,  in  venoso  - hydrogeneum  mutetur.  — 
Quommodo  jam  nunc  de  laeso  hocce  multiplici, 
cum  aliis  adeo  intricato  lienis  munere  convinci 
poterimus  ? — Ex  manca  hepatis  et  ventriculi 
* functione.  Quommodo  autem  determinabitur 
hancce  laesionem  a vitio  lienis,  et  non  ab  idio- 
pathica illorum  viscerum  labe  pendere  ? — - Ar- 
dua semper  erit  quaestionis  solutio. 

806-  Ebi  agitur  de  inflammatione  capsulae 
splenicae  fibroso  - serosae,  sat  manifestum  signum 
praebere  videtur  dolor  acutus  et  fixus  ad  sini- 
strum hypochondrium  5 fallere  tamen  facile  po- 
test, quum  aliis  etiam  ejusdem  provinciae  parti- 

bus  irritatis,  uti  peritonaeo,  pleurae  sinistrae,  in- 
testino  colo  communis  esse  soleat,  neque  semper 
ab  inflammatione  pendeat. 

807-  Deficientibus  itaque  definitis  et  patho- 
gnomonicis  signis  splenitidis,  diagnosis  nonnisi 
es  syndrome  plurium  symptomatum,  quae  ab  es* 
perientia  buicce  morbo  familiaria  esse  comperi- 
mus,  construi  poterit.  En  potiora:  do!or  in  hy» 
pochondrio  sinistro  fixus,  profundus,  nunc  acu- 
tus , punctorius,  urens,  pulsatilis  , nunc  obtusus* 
oppressivus , sub  compressione,  tussi  et  inspira- 
tione exasperatus,  quandoque  ad  humerum,  cla- 
viculam et  mammam  ejusdem  lateris  per  sympa- 
thiam protensus  5 — tumor  lienis  molem  et  figu- 
ram referens  : — decubitus  in  latus  adfectum  mo- 
lestus  , quandoque  etiam  in  dextrum  5 — icterus 
specifica  ratione  modificatus,  ita  quidem,  ut  nulla 
pateant  bilis  in  primis  viis  deficientis  indicia,  bi- 
lis enim  e lienis  functione  laesa  in  qualitate  al- 
teratur, quin  ejus  per  duodenum  eductio  praepe- 
diatur, unde  aegri  flavent,  squalent,  aut  fusce- 
dine  quadam,  seu  flavitie  atrori  admixta  foe- 
dantur, (color  i/.e\ttry%hto(>GS  graecorum) , urinis 
et  faecibus  colorem  naturalem  servantibus}  — dys- 
pepsia, cum  ardore  stomachi  et  ructibus  acidis  5 
- — nausea,  vertigines,  et  leipothymiae  , erecto 
corpore  facilius  oriundae , tanquam  symptomata, 
quae  inflammationibus  organorum  multo  sanguine 
scatentium  universim  communia  esse  consuescunt } 
"—animi  desponsio 5 — vomitus  biliosus,  sixbcru- 

entus , vel  cruentus  5 — anxietas,  dyspnoea,  tus~ 
sis  vel  singultus,  si  convexa  et  diaphragmati  con- 
tigua lienis  pars  inflammata  5 — alvi  obstructio  ; 
febris  inflammatoria.  * — Major  adhuc  de  liene  ad- 
fecto  certitudo  habebitur,  si  alia  simul  visceris 
alio  modo  laesi,  vel  causarum  eidem  infensarum 
indicia  pateant,  uti  febres  intermittentes  diutur- 
nae praegressae,  praesertim  autumnales,  em- 
phraxis  chronica,  haematemesis,  hepatis  vitia, 
haemorrhoides , diathesis  scorbutica , cachexia 
splenica. 

808-  Decursus  splenitidis  chronicus  et 
clandestinus  acuto  multo  crebrior  esse  solet  5 un* 
de  denuo  confirmatur  conditionem  pathologicam 
splenitidis  in  simplici  potius  congestione , sive 
turgore , plerisque  saltem  in  casibus  consistere, 
atque  nonnisi  cum  aliqua  licentia  inflammatio-* 
nis  nomine  insigniri. 

CAUSAE. 


80q.  Ut  processus  phlogisticus  in  organo  ad  eum 
minus  proclivi  oriri  possit,  dispositionis  con- 
cursus prae  caeteris  requiritur  , ad  splenitidem 
producendam  tanto  magis  necessarius,  quod  di- 
recta organon  inter  et  mundum  externum  com- 
munio non  datur. 

810-  Momenta,  quae  lien  ita  disponunt,  ut 
accedente  stimulo,  etiamsi  relativo  , facilius  in- 
flammetur, consistunt:  l)  in  peculiari  quadam 
climatis  et  atmosphaerac  constitu- 

tione.  — Quoad  clima,  illud  praesertim  morbis 
splenicis  universim  favere  novimus,  quod  peren- 
nem febrium  intermittentium  scaturiginem  prae- 
bet j atque  hoc  intuitu  certas  Hungariae  et  Xnsu- 
briae  provincias  humidas  et  paludosas  per  emi- 
nentiam infames  dici  posse,  experientia  comper- 
tum habemus.  Etiamsi  endemica  haecce  splenis 
vitia  plerumque  secundaria  esse  soleant,  a diu- 
turnis saepiusque  recidivis  febribus  intermittenti- 
bus relicta,  nihilominus  tamen  haud  infrequen? 
ter  citra  omnem  febrem  a solo  influxu  climatico 
nascuntur.  Si  vero  excessivam  atmosphaerae  hu- 
miditatem,  supradictas  spleni  labes  invitantem,  at- 
que ipsius  organi  functionem  (§.  805)  computa- 
mus, aliqua  nosogeniae  idea  elucescit.  — Habi- 
to anni  temporis  respectu  aestas  et  autumnus  lie- 
ni praecipue  infensa  observantur,  — 2)  In  spe- 
cificis quibusdam  diathesibus  morbosis, 
lienis  functionem  constanter  laedentibus,  uti  sunt 
febres  intermittentes,  maxime  quartanae,  scor- 
butus,  et  haemorrhoides.  — 3)  In  chronicis 
adfectionibus  non  inflammatoriis 
splenis  et  hepatis,  horum  nempe  obstruc- 
tione et  parectamate. 

811.  Causis  procat  a rcticis  adnume- 
rantur:  violentiae  traumaticae  5 cursitatio  vehe- 
mens et  protracta,  qua  turgorem  lienis  et  dolo- 
rem acutum  progigni  quotidiana  docet  observa- 
tio 5 refrigerium  repentinum,  praecipue  vero  po- 
tus frigidus  aestuante  corpore , et  opitulante  at? 

mosphaerae  calore  siccitateque  avide  ingestus* 
unde  saltem  in  brutis  morbum  splenicum  oriri 
vulgare  est  ; retentio  haemorrhoeae  habitualis* 
praecipue  fluxus  haemorrhoidalis  5 inflammatio- 
nes organorum  vicinorum*  hepatis*  ventriculi* 
diaphragmatis;  metastases,  ipsa  demum  momen- 
ta proegumena  ad  altiorem  gradum  evecta*  vel 
majori  numero  concurrentia. 

812-  Clariores  notiones  de  splenitide  bruto- 
rum ruminantium*  cui  — ob  nisum  in  sphacelum 
ac  fere  constantem  characteris  putridi  evolutio- 
nem — gangraenae  splenicae  (Milzbrand) 
nomen  impertitum  est*  atque  adtentum  examen 
omnium  illorum  momentorum*  quae  origini  hujus 
cladis*  quandoque  epizootice  dominantis  favent* 
etiam  splenitidis  in  homine  nosogeniam  plurimum 
illustrare  valerent. 

EXITU  S, 

8 13-  Splenitis  haud  difficulter  in  sanitatem 
abit*  dum  benigna  succedit  inflammationis  reso- 
lutio* quo  simul  et  molimina  naturae  critica  suam 
contribuunt  symbolam.  — Quemadmodum  hae- 
morrhoeas  moderatas*  morbo  jam  adulto*  in  aliis  in- 
flammationum speciebus  salutares  observamus ; ita 
quoque  splenitis  per  epistaxin  e nare  sinistra*  per 
vomitum  cruentum*  vel  alvi  fluxum  cruentum  solvi 
visa  est. 

814*  Transitus  in  suppurationem  omnino  in- 
ter rariores  spectat  * quae  dum  succedit*  mox  to- 

tum  viscus  exedit,  mox  stomachum  (1),  aut  in- 
testinum colon  arrodit,  purulento  latice  per  vo- 
mitum , vel  diarrhoeam  rejecto , rarius  diaphrag-? 
ma  perfodit,  atque  vel  immedicabili  empyemate 
aegrum  cito  enecat,  vel  pedissequa  tabe  purulenta, 
phthisi  splenica,  pari  ratione  lethum  parat. 

(l)  May  er,  Vomicae  lienalis,  quae  rupto  ventriculi  fun- 
do pus  in  illum  effundebat.  Francof.  1781* 

815.  Multo  frequentius  phlogoseos  et  con- 

gestionis , praesertim  lentae , posthumum  sistit 
lienis  parectaraa  et  indu  ratio,  maxime  dum 
febres  intermittentes  recidivae  et  diuturnae,  stases 
haemorrhoidales , atque  peculiaris  climatis  con- 
stitutio (§•  8l0)  suffragatur.  — Haecce  splenis  vi- 
tia specificam  inducunt  cachexiam,  spleni- 
cam dicendam,  quae  cum  leucosi  kenotica  et 
scorbuto  aliquam  analogiam  habet,  eminentem 
in  haemorrhoeas , praesertim  in  epistaxin,  vomi- 
tum cruentum,  melaenam,  et  haematuriam  dispo- 
sitionem fovet,  atque  eundem  constituere  vide- 
tur adfectum,  quem  [uyccXoi  H i p p o c r a- 

t i c i auctores  nuncuparunt. 

D r e 1 i n c o ur  t i i , Diss.  de  Lienosis.  Ludg.  Bat.  1711. 

816.  Remotiori  itaque  intuitu  splenitis  ad  di- 
versa conducit  vitia,  praesertim  ad  cachexias,  ec- 
crises  5 nec  non  ad  hypochondriasin , quibus  tan- 
dem medelae  renitentibus  lenta  mors  invitaturo 
— Directae  mortis  ratio  ex  organi  minus  nobilis 
adfectione  concipi  nequiret,  nisi  rupturam  huc 
referre  vellemus. 


s7b  i.  febres  inflammatoriae 

CURA, 

317.  Splenitis  non  aliam,  quam  antiphlogi- 
sticam  sibi  exposcit  curam,  quae  tamen  aliquas 
patitur  modificationes,  ex  parte  loci  adfecti,  at- 
que specificae  organi  naturae.  Venaesectio  e bra- 
chio sinistro  libentius  instituitur.  Hirudines  hy- 
pochondrio admotae  parum  praestant  $ ad  anum 
adplicitae  melius  operantur.  Emollientia,  diluen- 
tia, et  eccoprotica  generali  indicatione  apprime 
satisfaciunt,  Mercurii  usus,  recte  monente  M a r« 
c o , maxima  eget  cirumspectione.  Idem  de  nitro 
adjungendum.  Eminent  contra  pro  usu  interno 
acida,  praesertim  vegetabilia , quorum  insignem 
efficaciam  in  cunctis  morbis  inflammatoriis  hae- 
morrhoea  comitatis,  aut  in  eam  pronis  experien- 
tia confirmatam  habemus,  in  spleniticis  adfectio- 
nibus  eo  facilius  concipiendam , quum  agatur  de 
organo , quod  ex  sua  natura  plasticam  et  oxyge- 
natam  sanguinis  indolem  destruere  adnititur,  at- 
que etiam  processum  phlogisticum  aegrius  subi- 
re valet.  Regimen  frigidum  calido  praeferendum. 
Pertinax  haematemesis,  sive  splenitidis  comes,  sive 
effectus  secundarius  posthumi  cujusdam  organici 
fuerit,  glacie  condita  frenanda. 

NEPHRITIS. 

Troja,  iiber  die  Kranhheiten  der  Nieren,  der  Harnblase, 
etc.  Leipzig  1788. 

Espcnmiiller,  Diss.  de  nephritide.  Giess.  17Q0. 

F.  A.  Wal  t h e r , einige  Krankheiten  der  JXiei  en,  etc.  Bcr* 
Jm  1800= 

Hencke,  Diss.  de  nephritide.  Ilal.  18o6* 

Pourcelot,  Considerations  sur  la  nephrite.  Paris  1806» 

818-  Renibus  natura  minorem  sensus  orga- 
nici acutiem  vel  ex  eo  impertiisse  videtur,  quod 
acerrimo  humani  corporis  liquori  secernendo  sint 
dicati,  cujus  corrosiva  virtute  frequenter  irritari 
debuissent , si  aequabili  ratione  distributus  foret 
sensibilitatis  gradus.  — - Inde  etiam  liquet  minor 
ipsorum  renum  in  phlogoses  dispositio,  ac  nephri- 
tidis raritas,  etiamsi  ex  altera  parte  structura  vas- 
culosissima,  et  arteriosus  visceris  character  con- 
trario favere  deberet. 

8t(J.  Ren  sinister  frequentius  dextro,  parens 
chyma  magis  velamento  inflammari  solet.  Organi 
tamen  profunda  sedes , ac  intimus  cum  contiguis 
partibus  nexus,  cum  remotis  consensus,  haud 
exiguas  in  dignoscenda  ejus  inflammatione  diffi- 
cultates ponit,  praesertim  dum  morbus  lente  et 
clandestine  serpit,  vel  dum  peritonacale  amicu- 
lum laeditur,  quo  in  casu  renum  functio  saepe 
saepius  illibata  continuat,  vel  modo  vix  observa- 
bili alteratur.  — Prae  caeteris  confundi  pos«? 
set  nephritis  cum  inflammatione  mesenterii,  me- 
dullae spinalis,  musculorum  spoas,  quibus  renes 
incumbunt  $ porro  cum  lumbagine  rheumatica  et 
haemorrhoidali , vel  etiam  cum  nephralgia  non 
inflammatoria,  a quibus  omnibus  distinguitur  recta 
phaenomenorum  comitantium  et  causarum  produc 
centium  consideratione. 

NOSOGR  APHIA. 

820-  Nephritis  plerumque  consuetis  febris  in- 
flammatoriae prodromis  invadit , quos  illico  do- 
lor sequitur  acerbus,  profundus,  continuus,  mox 
acutus  et  lancinans,  mox  obtusus,  oppressivus, 
vel  ardens  in  lumbis  circa  ultimae  vertebrae  dorsi 
confinia , ad  trium  circiter  digitorum  transverso- 
rum distantiam  a spina,  altior,  dum  sinister,  pro- 
fundior, dum  dexter  inflammatione  corripitur  ren, 
ab  ultimis  costis  spuriis  ad  ossis  ilium  cristam  us- 
que pertingens,  quandoque  juxta  uretherum  de- 
cursum ad  yesicam,  vel  pervasa  spermatica  plane 
ad  testes  usque  protensus.  Ab  adtactu  rudiori,, 
tussi,  aspiratione  profunda,  gressu,  et  decubitu 
cruciatus  crescunt,  unde  aegri  vel  lateri  sano,  vel 
etiam  abdomini,  dum  uterque  ren  inflammatur, 
incumbere  coguntur  | levior  tamen  morbus  decu- 
bitum in  latus  adfectum  non  impedit.  Functio  re- 
num constanter  laesa  adparet  (nisi  velamenti  fi- 
broso - serosi  solitariam  congestionem  excipias), 
modo  tamen  juxta  inflammationis  sedem  et  vehe- 
mentiam diverso  j levidensis  enim  irritatio,  praeser- 
tim spasticae  adfectioni  juncta , secretionem  uri- 
narum promovet  (diabetes  inflammatorius)  3 gra- 
viori contra  phlogoseos  gradu  secretionis  offi- 
cium infringitur  (oliguria),  vei  prorsus  intercipi- 
tur (ischuria  renalis) , simulque  in  qualitate  a nor- 
ma deflectit  parcum  illud,  quod  cupi  difficultate 
et  tenesmo  secedit , lotium,  est  enim  flammeum, 
turbidum,  fuscum  , saepe  cruentum. 

82 i*  Reliqua  symptomata,  quae  partim  a 
laesis  organi  confinibus,  partim  a gradu  phlogo- 
seos  altiori,  partim  a reactione  universali  systema- 
tis arteriosi  dependent,  sunt:  vomitus  porraceus, 
et  anxietas  maxima,  praesertim  dum  ren  dexter 
hepati  proximus  patitur;  tussis  spastica,  clango- 
sa , dolentissima 5 dyspnoea,  et  singultus  ob  irri- 
tatum diaphragma  3 tormina  ventris  cum  murmu- 
ribus , rneteorismo , et  alvi  oppilatione 3 testium 
spasmodica  versus  anulum  abdominalem  adtrac- 
tio  3 cruris  in  adfecto  latere  stupor , et  myrme- 
kismus,  e nervis  ilium  compressis  3 aestus  inte- 
stinus ad  lumbos:  pervigilia;  sitis  flagrans 3 calor 
animalis  adauctus 3 pulsus  veloces,  duri,  pleni, 
haud  raro  contracti 3 quandoque  nervorum  disten- 
siones et  desipientia, 

822-  Talis  esset  imago  nephritidis  acu- 
tae, quae  vix  ultra  septimum  excurrit  diem,  at- 
que nunc  benefica  resolvitur  crisi,  nunc  lethali 
eventu  terminatur,  nunc  insanabilium  malorum 
germen  ponit.  Nephritis  lenta,  sive  in 
simplici  consistat  turgore  (nephralgia  symphore- 
tica),  sive  organicae  cujusdam  labis,  lithiaseos, 
suppurationis,  comitem  constituat,  minori  qui- 
dem decurrit  vehementia  , per  vices  remittit , ac 
non  raro  dolosas  inducias  praesentat,  ast  eo  ma- 
gis improvisas  devastationes  parit. 

CAUSAE, 

823-  Potissimae,  quae  nephritidem  produce- 

re  solent,  causae  sunt:  violentiae  quaevis  ex- 
trinsecus illatae,  vulnera,  contusiones,  ictus, 
lapsus,  verbera,  onerum  gravissimorum  gestatio, 
equitatio,  vectio  in  rhedis  per  vias  recenter  stra- 
tas; calculi  renales,  praesertim  hispidi,  acuti, 
et  asperi  5 vertebrarum  vicinarum  fracturae,  sti- 
muli chernici  versus  uropoeticum  systema  directi, 
idque  specifico  modo  incitantes,  uti  cantharides, 
meloe  majalis , balsama  et  substantiae  resinosae, 
praesertim  sabina  et  terebinthina , abusus  vini 
recentis,  imperfecte  fermentati  5 refrigeratio  dor- 
si et  lumborum,  sudore  praegresso  madentium 5 
vitia  organica  in  renibus  latentia , uti  vomica, 
scirrhus  , steatoma  3 inflammationes  partium  vici- 
narum , peritonaei,  hepatis,  lienis,  intestini  co- 
li , musculi  psoae  3 spondylitis  et  caries  vertebra- 
rum 5 retenta  diutius  per  spasmum  urina  y sup- 
pressio fluxus  haemorrhoidalis,  vel  menstruorum; 
metastases  et  metaschematismi  aliorum  morborum. 

8 24*  Harum  potentiarum  nonnullae  renum 
parenchymati  infensae  redduntur  , aliae  nonnisi 
velamentum  offendunt 5 — aliae,  ceu  stimuli  ma- 
gis absoluti,  absque  ullo  dispositionis  favore  re- 
ni inflammando  pares  sunt,  aliae  e contrario  ne- 
phritidem excitare  nequeunt , nisi  quaedam  opi- 

K / 

tuletur  opportunitas,  atque  hanc  praecipue 
vitiis  organicis,  diathesi  calculosa,  ebriositate, 
vita  sedentaria,  exercitiorum  venereorum  abusu, 
atque  haemorrhoidibus  parce  fluentibus  induci 
co m p e r tu m h ab emus. 

TERMINATIONES. 

825»  Sanitas  consequitur  sub  consuetis 
moliminibus  criticis  die  quinta,  septima,  vel 
etiam  tardius  subortis,  quibus  colatoria  corporis 
cum  solemni  levamine  aperiri  solent.  Praeter  su- 
dores copiosos  at  aequales,  quibus  febres  inflam- 
matoriae passim  judicantur  , plurimum  ad  solven- 
dam phlogosin  topicam  conferunt  urinae  saturae, 
multae,  crassae,  cum  sedimento  lateritio,  potum 
quasi  coffeanum  referentes  , atque  fluxus  hae- 
morrhoidalis  spontaneus.  Urorrhoeam  in  hocce 
casu  idiostaticam  sistere  crisin,  facile  intelligituf. 

826«  Quae  vero  intra  septem  dies  resolutio- 
nis signa  non  offert,  nephritis  infausti  exitus 
omen  incutit.  — Potioribus  renis  inflammati  suc- 
cessionibus accensentur  suppuratio,  indu- 
ratio,  hypoclepsis,  exallaxis,  et  1 i- 
thiasis,  quarum  posteriores  tamen  lentae  po- 
tius nephritidi  competunt. 

827-  Suppurationem  renis  indicant  do- 
loris vehementis  cessatio , superstes  vero  sensus 
ponderis , vel  pulsationis  , quovis  corporis  motu, 
et  praesertim  trunci  incurvatione  exacerbatus^ 
anxietas  continua,  vomitus,  stupor  femoris,  et 
cuncta  reliqua  fomitis  purulenti  genesin  indican- 
tia phaenomena,  quae  quidem  diu  morari  pos- 
sunt, quin  pus  cum  lotio  excernatur  $ membrana 
enim  renem  obvestiens  sat  firma  est,  ac  saepe 
resistit  destructo  penitus  visceris  nucleo  et  pa- 
renchymate. 

328-  Quodsi  vero  abscessus  ita  rumpitur,  ut 
latex  purulentus  vel  saniosus , cruore  non  raro 
permixtus , in  pelvim  urinariam  effundatur . eum 
una  cum  urinis  profluere  videmus,  subsequo  transi- 
torio aegri  levamine , phthiseos  tamen  r e- 
nalis  metam  lethalem  perraro  effugientis.  Exul- 
cerationis in  renibus  certitudo  tunc  solum  habe- 
bitur, ubi  praeter  pyuriam  foetidam,  simul  et  re- 
liqua renis  praegressam  inflammationem,  ejusque 
functionem  continuo  laesam  indicantia  phaeno- 
mena combinant  j toties  enim  fomes  purulentus 
ex  aliis  partibus  absorptus  cum  urinis  educitur, 
rene  incolumi.  Per  alias  vias  pus  aut  sanies  non- 
nisi raro  exire  solet.  Non  desunt  tamen  exempla 
ulcerum,  quae,  postquam  renem  depascerentur, 
vel  colon  intestinum  perforarunt,  unde  diarrhoea 
purulenta  brevi  lethalis  5 vel  vero  consumptis  mu- 
sculis psois  et  lumbaribus,  vertebras  devastarunt, 
mortem  aeque  ineluctabilem  adducentia.  — In 
similibus  lentae  et  clandestinae  suppurationis 
casibus  mali  cognitio  plerumque  perquam  diffi- 
cilis esse  solet  5 praesertim  ubi  simul  aliorum  or- 
ganorum , lienis  , hepatis  , mesenterii , vesicae, 
vel  prostatae  devastationes  secundariae  succe- 
dunt^ ipseque  medicorum  facile  princeps,  Pe- 
trus Frank,  latentem  in  rene  suppurationem 
praelervidisse , laudabili  sua  modestia  confessus 
est.  Cum  eodem  maximo  viro  consentimus  sa-* 
niem  acrem  e renibus  in  vesicam  continuo  de- 
pluentem,  hanc  ipsam  irritare,  spasmodicas  eoa- 

tractiones,  ac  lentam  phlogosin  provocare,  tali- 
erue  pacto  morbi  hic  loci  primariam  sedem  men- 
tiri, quin  imo  in  solidiorem  massam  coire,  atque 
calculosae  incrustationis  nucleum  largiri  posse. 

82Q.  Rariorem  priori  exitum  constituit  renis 
alterutrius  induratio  et  scirrhus,  chroni- 
cae potius,  quam  acutae  nephritidis  effectus,  cu- 
jus suspicionem  desumimus,  si  absque  resolutio- 
nis et  suppurationis  signis  durities  hoc  in  viscere 
ad  tactum  manifesta,  sed  indolens  supersit,  sen- 
su ponderis  molesto  juncta  5 si  stupor  coxendicum, 
et  claudicatio  adsit  5 si  aeger  pauciora  mingat, 
hydropicus  evadat,  ac  pedetentim  emacietur. 

850.  Eodem  tempore  , quo  inflammatus  ren 
in  scleroma  tendit,  non  infrequenter  ejus  textura 
adeo  alterari  consuescit,  ut  primitivum  prorsus 
amittat  organisationis  typum , talique  modo  omni 
urinas  secernendi  facultate  privetur,  exallaxis 
renum}  unde  mox  steatomatosa } mox  lypoma- 
tosa  5 mox  alia  metamorphosis  succedit.  Interdum 
varias  degenerationis  species  in  uno  eodemque 
rene  subortas  observavimus , steatomata  utpote, 
mellicerides  et  hydatides  , distinctis  loculamentis 
a se  invicem  separatas.  — Sub  analogis  vitiis  or- 
ganicis, quae  unicum  tantum  destruxerunt  re- 
nem, germanum  constanter  volumine  auctum,  ac 
ampliori  pelvi  instructum  vidimus,  quod  haud 
ambiguum  nobis  dedit  de  duplicata  ejus  functio- 
nis energia  indicium. 

831.  Dein  potest  etiam  uberior  laticis  vel  se- 

rosi,  vel  lymphatico  - plastici  per  superficiem  pe« 
ritonaealem  contingere  secessus,  sive  h y p o c 1 e p- 
sisj  unde  mox  ascites , mox  hydatides,  vel  col- 
luvies serosa  inter  membranam  firmam,  quae  re- 
nes obvestit,  et  tunicam  adiposam,  mox  coalitus 
morbosi  cum  partibus  adjacentibus» 

832«  Praeteriri  tandem  nequit  1 i th  i a s i s,  re- 
nalis, ceu  specificum  nephritidis  lentae  consecta- 
rium, cujus  originem  ex  incitata  non  solum  humo- 
ris urinosi  secretione,  sed  maxime  ex  alterata  ejus 
per  phlogisticum  processum  qualitate  concipimus, 
dum  nempe  lotium  majori  acidi  phosphorici  vel 
urici  copia  foetum  una  cum  secedentibus  particu- 
lis laticis  albuminosi  congelatur,  atque  in  renis 
pelvi  colligitur.  Quanta  pblogoseos  pervicacis  ac 
lente  serpentis  universim  in  formandis  productio- 
nibus morbosis  varii  generis  sit  efficacia  ^ opitu- 
lante praeprimis  processus  vegetativi  labe  , hu- 
morumque dyscrasia,  cuivis  medico  abunde  no- 
tum est.  3Nil  mirum  itaque,  sub  eminente  in  re- 
nibus oxysi  — conditione  ad  calculorum  genesin 
necessaria  (0  — concrementa  calcarea  efformarh 
quin  tamen  ideo  omnis  lithogenesis,  sine  distin- 
ctione , ceu  pblogoseos  productum  considerari 
debeat. 

(0  Mosovius,  liber  die  Entstebung  der  tbierischen 

Concremente.  — In  Reifs  Archiv  fur  die  Pbvsio- 

•/ 

logie.  II. R.  S.259- 

833.  Lethalis  nephritidis  exitus  triplici  ratio- 
ne consequi  solet:  i)  vel  suppressa  ex  integro 

utriusque  renis  functione  vicariae  nascuntur  la- 
ticis urinosi  secretiones , quae  dum  in  encephalo 
contingunt , apoplexia  invincibili  aegrum  tru- 
cidant. Aperto  defunctorum  cranio  urinosus  foe- 
tor  de  funestissima  hacce  metastasi  extispices  co- 
vincit.  Vel  2)  gangraena  consuetis  signis  co- 
mitata , virium  prostratione  extrema , animi  deli- 
quiis, sudore  frigido,  pulsu  exilissimo,  intermit- 
tente , deliriis , singultu  , vomitu  , lotii  suppres- 
sione, vel  ejus  putridissimi  et  nigricantis  secessu, 
nec  opinam  parat  necem.  5)  Vel  tandem  fatalis 
inflammationis  non  resolutae  in  suppurationem, 
aut  scirrhum  exitus,  aut  febris  inflammatoriae 
in  characterem  nervosum,  putridum  versio,  mor- 
tis causam  praebet. 

854*  Praesagium  futurae  sortis  in  cunctis  ne- 
phritide adfectis  maxima  circumspectione  institua- 
tur, oportet j quae  enim  ex  absolutis  proficisci- 
tur irritamentis  renum  inflammatio,  vehementiae 
causa  exitialis  evadit 5 quae  contra  e relativis  ori- 
tur stimulis  in  organo  ad  phlogoses  universim  mi- 
nus disposito,  funestam  in  eo  diathesin , et  la- 
bem plerumque  organicam  supponit,  unde  non 
minores,  utut  lentiores , struit  insidias.  Sanatio- 
nem respuit  omnis  nephritis  secundaria , ex  sup- 
puratione, scirrho,  vel  calculis  oriunda.  Pessi- 
mi ominis  signa  sunt:  vomitus  et  singultus  rebel- 
lis , dolores  acerrimi , urinarum  perfecta  sup- 
pressio, deliria,  sopor,  convulsiones,  animi  de- 
liquia- 

CURA. 

835.  In  nephritidis  cura,  praeter  regulas  in 
quacumque  alia  viscerum  inflammatione  observan- 
das, imprimis  ad  causam  producentem,  morbi 
vehementiam,  contemporaneam  alius  organi  ad- 
fectionem,  ac  ad  substrati  naturam  et  functionem 
adtendendum. 

83(j.  Venaesectio,  pro  violentia  morbi  fre- 
quentius repetenda,  princeps  suppeditat  auxilium. 
Post  illam  hirudines  ad  lumbos,  circa  anum,  vel 
ad  pudenda,  si  forte  suppressus  hacmorrhoidum 
aut  catameniorum  fluxus  subfuerit,  adplicandae 
erunt.  A scarificationibus  in  acuta  nephritide  li- 
benter abstinemus.  Ad  sedandos  dolores  optime 
conveniunt  fomenta  emollientia,  balnea  tepida, 
semicupia,  et  clysteres  laxantes.  Traumatica  ne- 
phritis in  principio  epithematum  frigidorum  usum 
admittit.  — Levioris  gradus  irritatio , spasticis 
insultibus  nupta,  inuncto  oleo  hyoscyami  lenitur. 
Interne  alia  non  convenient  remedia,  quam  blan- 
dissima, mucilaginosa , oleosa,  diluentia,  et  ec- 
coprotica.  A diureticis  acribus  abstinendum  esse 
ratio  suadet 5 a lenioribus  tamen,  quae  secretio- 
nem urinarum  blande  movent,  atque  actionem 
remediorum  interne  captorum  versus  uropoeticum 
determinant  systema,  semper  solamen  observa- 
vimus. Hunc  in  finem  emulsis  tenuibus  cum  pau- 
cis nitri  granis , decoctis  emollientibus  radicis 
althaeae,  vel  ononidis  cum  oxymelle,  vel  acido 
tartarico,  sero  lactis,  aquis  soteriis  acidulis,  vel 


COMITE  PHLEGMONE. 


3Sq 


cremore  tartari  uti  solemus  j quorum  benefica  ac- 
tio tanto  evidentior  evadit , si  a cantharidibus  ne- 
phritica pendet  adfectio. 

837.  Ubi  pertinax  morbus,  erga  antiphlogi- 
sticam  medelam  rebellis , revellentium  necessita- 
tem inducit  5 a comuni  tamen  emplastro  vesicato- 
rio  cavendum,  atque  vel  sinapismis,  vel  alius  ge- 
neris epispasticis  revulsio  tentanda.  Aura  cam- 
phorae  in  connubio  cum  emulsis  et  mucilagini- 
bus  pariter  convenit. 

858-  Nephritis  chronica,  quae  calculos  re- 
nales , suppurationem , aliasve  organicas  labes 
comitatur,  ab  initio  quidem  eccoproticis,  rela- 
xantibus, et  oleosis  oppugnari  debet,  quampri- 
mum vero  irritationis  inflammatoriae  signa  com- 
ponuntur, ad  alia  transire  oportebit  medicami- 
na, queis  languorem  secretionis  corrigere , qua- 
litatem acriorem  urinae  temperare,  debilitatis,  et 
dyscrasiae  purulentae , aliusve  effectus  moderari 
adnitimur.  Haec  inter  a praeticis  laudantur  aquae 
soteriae  acidulae,  et  martiales,  folia  uvae  ursi, 
aqua  calcis,  aqua  mephitica  alcalina,  lichen  islan- 
dicus  , balsama  nativa,  extractum  myrrhae,  alia- 
que similia,  quorum  nonnullis  lithontriptica  vir- 
tus perperam  tribui  solet.  Cura  phthiseos  rena- 
lis juxta  diversitatem  stadiorum  , et  characteris 
praedominantis  dirigenda , habito  praesertim  re- 
giminis diaetetici  exquisiti  respectu. 

83Q.  Apprime  quidem  hic  incideret  occasio 
inflammationem  capsularum  s u p r a r e- 

renalium  adnectendi.  Abstrusa  autem  hucusque 
earundem  functio,  atque  intimus  cum  renibus  ne- 
xus practicis  nondum  permisit,  ut  status  phlogisti- 
eus  ex  propriis  signis  dignosci,  ac  a nephritide 
distingui  possit  5 etiamsi  in  dissectis  cadaveribus 
exulcerationes  deprehensae  fuerinj,  quae  sine 
phlogoseos  praegressae  existentia  oriri  nequibant. 

PSOITIS. 

• - ■ i < m 

Schoenmczel,  Observ.  de  musculo  psoa  et,  iliaco sup= 
purati  s.  Hei  dei  b.  1776. 

Mecbel,  Diss.  de  psoitide.  Hallael796. 

Re  indi,  de  Psoitide.  Landish.  1820. 

$40*  Inflammatio  musculi  psoae  et 
iliac  i majorem  sane,  quam  a nonnullis  hucusque 
factum  est  medicis,  adtentionem  meretur ^ saepe 
saepius  enim  sub  alius  morbi  schemate  delitescit, 
superficialis  observatoris  aciem  effugit,  atque  irre- 
parabilia, nisi  cognoscatur  et  apte  tractetur,  dam- 
na producit.  Velamentum  serosum  et  textum  cel- 
lularem, qui  lacertos  musculares  nectit,  inflam- 
matione multo  crebrius  corripi,  quam  ipsas  fibras 
motriccs,  repetitis  defunctorum  sectionibus  con- 
firmatum fuit. 

841*  Primam  psoitidis  notionem  exactiorem, 
utut  quaedam  apud  veteres,  et  in  specie  apud 
Hippocratem  morbi  saltem  analogi  vestigia 
haud  deficiant  (1),  anglo  medico  F o r dy  c e (2)  in 
acceptis  referendam  habemus.  Serius  idem  argu- 
mentum excolere  studebant  prae  aliis  T o m 1 i n- 
son,  A.  F.  Vogel,  et  Sicbold. 

(1)  Sprengel,  Institut.  pathol.  special.  Vol.I.  §.  296* 

(2)  Grundrifs  der  ausitbend.  Arzneylehre.  S.  101. 

842.  Praesentiam  occultae  hujus  phlogoseos 
indicant  dolor  fixus,  continuus,  vel  remittens,  ob- 
tusus, oppressivus,  vel  punctorius  et  lancinans 
in  ea  regione,  qua  psoae  musculi  pone  renes  a 
vertebris  lumbalibus  ad  articulum  femoris  descen- 
dunt) sensus  caloris,  et  tensionis  dolorificae  ad 
inguina,  vel  super  fasciam  latam  extensus  ) regio 
lumbalis  adeo  patibilis  , ut  tangi  nequeat  5 motus 
cruris  alterutrius  impeditus  , ut  nec  elevari,  nec 
extrorsum  verti  possit,  vel  dum  ici  tentat  aeger, 
ingentia  concitantur  tormenta)  concesso  quodam 
femoris  motu,  dum  in  principio  versatur  morbus, 
pedibus  insistere  nequit  infirmus , vel  dum  gradi- 
tur, claudicare  cogitur)  trunci  incurvatio  simili- 
ter difficilis , unde  supinum  decubitum  conser- 
vandi necessitas ) cruris  torpor  et  formicatio  ) fe- 
bris valida  comes,  cum  aestu  intestino  praecipue 
ad  partem  adfectam,  cum  pulsibus  duris,  urina 
flammea,  cute  arida,  ac  intolerabili  inquietudine ) 
quandoque  dolores  colici  cum  tenesmo,  et  sphin- 
cteris vesicae  spasmo. 

843.  A nephritide  distinguitur  defectu  lae- 
sae functionis  renalis,  aliorumque  e consensu  ori- 
ginem ducentium  symptomatum  , uti  sunt  vomi- 
tus, singultus,  deliria  etc. ) a lumbagine  qua- 
licunque dolore  fixo,  magis  continuo,  inferiora 
versus  propagato,  atque  impotentia  crus  elevan- 
di, aut  flectendi)  ab  ischiade  nervosa  sede 

et  ratione  doloris , febre  vehementi,  et  quod  in 
hac  motus  cruris  praepeditus  non  sit  $ acoty- 
1 i t i d e , sive  articulationis  magnae  phlogosi,  quam 
coxalgiam  passim  nominant,  differt  psoitis,  quod 
in  illa  princeps  tormentum  ad  trochanterem,  et 
ad  genu  urgeat,  crus  ipsum  manifeste  elongetur, 
et  quod  tentata  a medico  femoris  flexio  (passiva) 
impossibilis  evadat,  ubi  e contrario  sub  psoitide, 
utut  dolores  excitet,  tentari  tamen  potest. 

Rust,  Arthrocacologic.  Wien  1817*  §.75. 

844*  Inter  causas  musculis  psoae  et  iliaco 
inflammandis  idoneas  recenseri  merenter  omnes 
violentiae  externae , praesertim  saltus , lapsus, 
ictus,  corporis  nixus  sub  ponderum  elevatione, 
distorsio  femoris,  concussiones,  synchondroto- 
mia,  quibus  omnibus  vel  peritonaeum  psoam  te- 
gens tenditur,  irritatur,  laceratur,  vel  vero  ip- 
sae fibrae  musculares  e sua  positione  removen- 
tur, distorquentur  $ unde  inflammationis  biasti- 
cae , sive  traumaticae  idea.  Piemotiori  itaque  in- 
tuitu bajulorum  opificium , et  equitatio  violenta 
ad  genesin  psoitidis  concurrere  potest.  - — Stimu- 
los relative  incitantes,  uti  essent  injuriae  atmo- 
sphaericae , vix  unquam  psoitidem  excitasse,  ob- 
servationes confirmarunt  5 cujus  quidem  ratio  in 
musculorum  universim  ad  phlogoses  proclivitate 
minori  latere  videtur.  — Ad  chronicam  psoiti- 
dem, ceu  disponens  momentum,  contribuere  visa 
est  diathesis  rheumatica,  et  scrofulosa,  nec  non 
vicinorum  organorum  labes  diuturnae.  Met  a sta- 

ticae  inflammationis  in  psoa  excitatae  rara  sunt 
exempla. 

845-  Quae  inter  paucos  dies  non  resolvitur, 
musculi  psoas  , vel  iliaci  phlogosis  , vix  non  con- 
stanter in  suppurationem  terminatur , cujus 
Funesti  exitus  fidem  faciunt  sequentia  phaenome- 
na : doloris  acuti  in  sensum  ponderis  et  pulsa- 
tionis mutatio , continuus  femoris  torpor , et  mo- 
vendi impotentia,  febris  hectica,  horroribus  or- 
sa , vesperi  evidenter  exacerbata  , cum  mordaci 
volarum , plantarumque  calore , et  sudoribus  an- 
telucanis. 

846*  In  dies  crescens  purulenti,  vel  potius 
saniosi  liquoris  copia  multiplici  titulo  periculum 
minatur  5 vel  enim  nullo  exitu  invento  aegram  con- 
sumit , sub  vulgaribus  febris  colliquativae  sym- 
ptomatibus 5 vel  vero  rupta  vomica  varias  sibi  pa- 
rat vias , dubiam  sernper  relinquendo  patientis 
sortem.  — - Solet  autem  pus,  vel  ichor  deorsum 
pluere , ac  psoae  utriusque  ita  eligere  oras , ut 
eo  loco,  quo  psoas  minor  cum  fascia  lata  coit, 
tumorem  elevet  frigidum,  qui  subsidet  dum  cu- 
bat aeger,  augetur  contra,  dum  erectus  stat.  Hoc 
in  casu  cum  hernia  crurali  confundi  posset,  nisi 
caute  perpendantur  cuncta  phaenomena,  quae 
psoitidi  propria  esse  diximus*  Quandoque  puru- 
lentus latex  directionem  tendinis  majoris  psoae 
sequitur,  qui  una  cum  iliaco  interno  trochanteri 
minori  inseritur ) quo  in  casu  vel  ad  articulatio- 
nem femoris,  vel  ad  insertionem  g!  ut  acorum  sub- 

nascitur  abscessus,  atque  vix  non  semper  manticula 
functurae  inflammatur,  corroditur,  omnem  illorum 
malorum  seriem  inducendo,  quam  claudica- 
tionis spontaneae,  aptius  ischiarthro- 
caces  nomine  insigniunt.  — Ita  quoque  interdum 
apostema  versus  inguina  demergitur,  tumorem  ibi 
efficiens  cum  scroti  inflatione  j vel  etiam  per  fo- 
ramen et  incisionem  ossis  ischii  saniosa  serpit  ma- 
teries , molestias  haemorrhoidales  et  fistulas  ani 
simulat  , musculos  glutaeos  , vel  ipsos  dorsales 
exedit , ac  tandem  cum  carie  vertebrarum  ma- 
ciem insanabilem  adducit.  — Ultimo  tandem  in 
abdominis  cavum  lethali  rivo  vomicas  spoae  eva- 
cuatas fuisse  (pyocoelia),  quaedam  testantur  ob- 
servationes. - -Qui  ex  labente  pure  hinc  inde  for- 
mantur, tumores,  non  solum  sub  mutata  corpo- 
ris positione  mox  crescunt,  mox  collabuntur,  sed 
etiam  sub  tussi  et  clamore  inflari  solent. 

" ■ “ it.  ■' 

847*  Variis  hisce  modis  sponte  ruptus  ab- 
scessus, vel  arte  apertus,  diversa  inducit  mala, 
uti  claudicationem,  cariem  vertebrarum,  arthroca- 
cen  acetabuli,  phtisin  psoicam,  paraplegiam,  quae 
nonnisi  ancipitem  sanationis  spem  relinquere  so- 
lent. — In  quibusdam  aegris  phthisi  psoica  pe- 
remtis integra  psoae  substantia  in  saniosam  pu- 
tri l aginem  conversa  reperiebatur. 

848*  Cura  psoitidis  juxta  generales  cano- 
nes therapiae  antiphlogisticae  suscipienda , habi- 
to praesertim  sedis  morbi  respectu.  Venaesectio, 
Jiirudines  ad  anum,  vel  ad  lumbos,  fomenta,  bal- 

Mea  , remedia  eccoprotica,  et  revellentia  inferio» 
ribus  extremitatibus  adplicata  , principalia  prae- 
bent subsidia. 

849*  Imminentibus  factae  suppurationis  si- 
gnis medici  alia  esse  nequit  intentio  , quam  re- 
siduam prudenter  moderari  phlogosin,  ac  eum 
locum,  quo  natura  purulentum  eliminare  moli- 
tur laticem,  fomentis  et  cataplasmatibus  fovere, 
donec  incisione  rodens  liquor  emitti  possit, 

UROCISTITIS. 

. •'  , 

Sommerer,  Diss.  de  vesicae  inflammatione.  Vien.  1787- 

Wil.  Schmid,  liber  die  Krankheiten  der  Itarnblase, 
Vorstehdrlise  etc.  Wien  lgo6* 

Soemmering,  liber  die  Krankbeiten  der  Iiarnblase, 
Franlif.  1809. 

J.  Howship,  Pracfc.  Bemerlc.  liber  die  Kranbbeiten  der 
HarnwerFzeuge.  Lcipz.  1819. 

850*  Sensibilitatem  organicam  in  vesica  uri- 
naria peculiari  modo  distributam  et  modificatam 
admirari  omni  intuitu  oportet.  Acerrimus  enim 
humor,  cui  recipiendo  et  colligendo  destinata  est, 
adeo  indifferentem  pro  vesicae  externa,  sive  mu- 
cosa superficie  (externam  dicimus,  quod  cum  mun- 
do externo  immediatam  habeat  communionem)  si-f 
stit  stimulum,  ut  illius  praesentiam  neque  advei- 
tamus , nisi  prorsus  impletum  receptaculum  eva- 
cuationis necessitatem  inducat  \ ubi  e contrario 
minima  lotii  guttula,  dum  internam  sive  serosam 
faciem  adtingit,  illico  summe  violentas  excitat 
reactiones,  non  minus  ac  in  aliis  organis,  ei  non 

adsuetis.  — Torpidam  vero , ac  insensibilem  erga 

r 

urinae  stimulum  vesicam  ab  alius  generis  incita- 
mentis, utut  cum  priori  comparata  longe  minora 
videantur,  facillimo  negotio  incendi,  abunde  con- 
firmatum habemus. 

c ■ ■ * * w ’ * * ■.-> 

851.  Yesica  urinaria  relate  ad  specificam  hanc- 

ce  sensibilitatem,  vel  potius  insensibilitatem,  cum 
aliis  partibus  exacte  colliniat,  in  quibus  similiter 
eadem  sphaerae  sensitivae  differentia  cernitur  3 vi- 
gente universim  illa  lege,  ut  erga  stimulum  hu- 
moris, quem  ipsaemet  secernunt*  vehunt,  con- 
ducunt, includunt,  excernunt,  vix  aliquam  exe- 
rant  reactionem  insolitam,  quousque  eorum  quan- 
titas a norma  non  deviet.  Ita  intestina,  ut  alibi 

* 

monuimus,  ab  acri  stercore  nullum  detrimentum 
patiuntur  3 ita  peritonaeum  a maxima  interdum 
seri  elfusi  copia  ne  hilum  irritatur,  a paucis  vero 
sanguinis,  puris  aut  lotii  guttis  violentissima  in- 
flammatione corripitur. 

852.  Urinae  conceptaculum  dominio  consti- 
tutionis epidemicae  vix.  obnoxium  esse  solet  3 qua- 
propter etiam  ejus  phlogosis  nunquam  populari- 
ter grassatur,  ac  rarius  in  praxi  occurrit,  e do- 
mesticis et  accidentalibus  causis  plerumque  orta. 
- — Collum  vesicae  crebrius,  quam  fundus  inflam- 
matione tentatur , tum  quod  plerumque  ex  adfec- 
tionibus  urethrae  , prostatae,  intestini  recti,  vel 
uteri  nascitur,  tum  quoniam  in  collo  facile  ali- 
quid colligitur,  stimulo  suo  mechanico , vel  che». 
mico  nociturum. 

853*  Symptomata  eminentia,  e quibus  Cy- 
stitis, rectius  Urocystitis  dicenda,  (ut  a 
Cholecystitide  destinguatur)  dignosci  poterit, 
sunt:  dolor  fixus,  assiduus,  ardens,  punctorius, 
lancinans  ad  regionem  pubis  et  perinaeum,  tac- 
tum reformidans 5 functio  vesicae  laesa,  excretio 
utpote  lotii  difficilis  (dysuria),  cum  fervore  mole- 
sto ac  mejendi  conatu  continuo  (stranguria),  vel 
etiam  prorsus  intercepta  (ischuria)  $ urinae  qua- 
litas plus  minusve  alterata,  febris  inflammatoria 
comes. 

854*  Doloris,  aliorumque  symptomatum  ve- 
hementia, ac  ad  partes  vicinas  extensio  plurimum 
variat  pro  gradu  et  sede  aegritudinis.  — Quae 
enim  ad  latera  vesicam  paulo  profundius  adoritur 
phlogosis , juxta  uretheres  libenter  propagatur, 
ac  praeter  ardorem  doloremque  profundum  in  re- 
gione vesicae,  ad  lumbos  usque  oblique  propa- 
gatum, lotium  vel  ex  parte,  vel  omne  avertit,  ac 
nephritidis  symptomatibus  jungitur.  — - Si  ante- 
riorem magis  vesicae  parietem  inflammatio  inve- 
stit, tunc  ad  pubem  dolor  ab  adtactu  vel  mini- 
mo vehementer  auctus  urget,  et  manifestus  tan- 
gitur tumor  durus,  ardens,  tensus,  citra  urinae 
depletionem  persistens.  — Ad  collum  vesicae 
haerente  morbo  - — sensatio  doloris  praesertim  ad 
perinaeum  figitur  , vexat  micturitio  dolentissima, 
et  irrita  mejendi  cupiditas  , vel  si  aliquot  expri- 
muntur guttulae,  illico  reprimitur  fluxus,  atque 

ex  retento  lotio  (quo  spasmus  ab  inflammatione 
excitatus  plurimum  confert)  tumor  ovalis  ex  imo 
abdomine  exsurgit.  Instituta  per  intestinum  rec- 
tum exploratione,  dolens  percipitur  tumor,  ac 
haemorrhoidum  tubercula , quibus  faecum  excre- 
tio  praepediri,  et  molestissimus  tenesmus  susten- 
tari solet  5 immissi  per  urethram  catheteris  sub 
immani  cruciatu  negatur  in  vesicam  introductio. 
His  simul  symptomata  partium  vesicae  adjacen- 
tium laesarum  sociantur,  dolores  utpote  per  to- 
tum abdomen  diradiati,  in  viris  ad  colem  et  te- 
sticulos, in  feminis  ad  uterum  et  vaginam  propa- 
gati 5 virga  etiam  rigescit,  et  glans  doloribus, 
pruritu,  et  titillatione  cruciari  solet 5 praecipue 
ubi  calculi  vesica  includuntur.  Per  consensum 
vesicae  cum  partibus  remotioribus  nascuntur  an- 
gores et  spirationes  creberrimae,  vomituritiones, 
vomitus,  singultus,  deliria,  sopor.  Febris  in- 
cenditur ardens  cum  pulsibus  duris  spasticis,  vi- 
riumque insigni  prostratione.  Urinae,  quae  ex- 
pelluntur, vel  arte  extrahuntur,  solent  esse  cru- 
dae, nunc  aquosae,  nunc  flammeae,  pro  diver- 
sa earum  mora$  quandoque  filamentis  mucosis, 
aut  sedimento  albicante  inquinatae. 

855*  Vera  et  phlegmonosa  vesicae  urinariae 
inflammatio  plerumque  acutus,  dolorosus,  ac  pe- 
riculi plenus  esse  solet  morbus,  intra  quinque, 
septemvc  dies , nisi  feliciter  resolvatur,  mortem 
adducens,  vel  saltem  irreparabilia  pariens  post- 
huma. Urocvstitis  chronica  mox  simpli- 

cem  sistit  vesicae  congestionem , mox  ulceris, 
aliusve  degenerationis  organicae  comitem , mox 
vero  catarrhalero  tunicae  mucosae  imflammatio- 
nera,  obtuso  dolore,  continua  blennuria,  dysu- 
ria , ac  perenni  in  recidivas  nisu  dignoscendam. 
Plerumque  complicatus  cum  diathesi  calculosa, 
haemorrhoidali,  vel  podagrica  esse  solet  adfectus, 

C A U S A Ej 

Idiopathicam  et  primariam  vesicae  phlo- 
gosin  cient:  violentiae  externae,  vulnera,  contu- 
siones, lapsus  in  corpus  durum  hypogastrio,  vel 
perinaeo  illidens,  compressio  fortis  et  diuturna 
sub  partu  difficili,  cystotomia  calculi  extrahendi 
gratia  suscepta  5 praesertim  rudior  vesicae  per  im- 
missos eum  in  finem  forcipes  tractatio  5 peregri- 
na vesicam  infestantia,  uti  v. g.  particulae  syrin- 
garum elasticarum,  vel  cereolorum,  calculi  sa- 
lebrosi, angulati,  praegrandes,  copiosi ; urinae 
qualitas  per  diuretica,  vel  dyscrasias  universales 
acrior  reddita;  sanies  a renibus  depluens;  injec- 
tiones substantiarum  irritantium  scopo  lithontrip- 
tico,  vel  chronicam  blennuriam  solvente  in  vesi- 
cam factae ; diuturna  urinae  per  spasmum  reten- 
tio ; haemorrhoides  vesicae, 

857.  Inter  praecipuas  organorum  labes,  se- 
cundariae cystitidi  producendae  pares,  spectant 
inflammationes  uteri,  prostatae,  peritonaei,  in- 
testini recti  5 vitia  organica  earundem  partium ; 
haemorrhoides  ad  anum;  retroversio  uteri;  exo- 


4go 


I.  FEBRES  INFLAMMATORIAE 


stoses  vertebrarum  lumbalium}  caries  ossis  pu- 
bis , urethritis  blennorrhoica  $ — porro  metasta- 
ses et  metaschematismi  rheumatis,  podagrae,  sca- 
biei retropulsae.  Aetatem  in  lustris  consumptam 
eminenter  in  morbos  vesicae  dispositam  esse,  om- 
nibus abunde  notum  est  practicis  , idem  de  sup- 
presso haemorrhoidum , vel  menstruorum  fluxu 
valet.  Frequentiorem  maribus,  quam  feminis  es- 
se vesicae  phiogosin,  experientia  docuit,  ipsaque 
ratio  tale  phaenomenon  concipere  suadet,  si  or- 
ganisationis  differentia  perpenditur. 

TERMINATIONES. 

858«  Urocystitis  acuta  quandoque  resolvitur, 
suborto  urinae  multae  , mucosae  vel  puriformis 
secessu,  sudoreque  profuso  et  vaporoso.  Quan- 
doque restituto  in  pristinum  haemorrhoidali  flu- 
xu , vel  revocata  denuo  ad  cutem  adfectione  illa, 
e cujus  funesto  metaschematismo  pendebat,  sol- 
vi visa  est.  Per  longum  tamen  tempus  assidua 
mejendi  cupiditas,  vel  contra  incontinentia  lotii, 
aut  saltem  aliqua  urinam  diutius  retinendi  impo- 
tentia , tensio,  et  dolor  remanere  solet. 

85Q-  Sub  conditionibus  benignae  obstantibus 
resolutioni  in  organicas  nititur  metamorphoses, 
quas  inter  exulcerationes,  parietumque 
membranaceorum  c allositates  frequentissimas 
esse  novimus. 

8fi0.  Ulcera  vesicae,  praesertim  in  senibus 
vulgaria,  nunciantur  doloribus  rodentibus,  pul- 

satoriis,  urinae  furfuraceae,  — unde  scabiem 
vesicae  veteres  statuerunt,  — cum  tormentis 
emissione,  vel  interceptione,  ac  febri  hectica  co- 
mite* Quodsi  pus  simul  ejicitur,  illud  facillime 
fundum  matulae  petit,  neque  intime  commixtum 
cum  urina  cernitur,  indicio,  id  haud  quaquam 
e renibus  provenire.  Inde  phthiseos  urocy- 
sticae  concipitur  imago,  quae  cum  catarrho 
chronico  vesicae  non  raro  confunditur. 
Quandoque  suppuratio  vicinas  arrodit  partes,  pro- 
statam , vesiculas  seminales , cervicem  uteri , at- 
que fistulas  parit,  quibus  urina  per  alienas  pro- 
funditur vias  (uroplanesis).  — * Qui  in  cavum  ab- 
dominis saniem  eructat  vesicae  abscessus,  letha- 
lem  gignit  pyocoeliam. 

861.  Indur  ationes  et  callositates 
parietum  vesicae  urinariae,  maxime  ad  ejus  cer- 
vicem, inflammationes  recidivas  et  chronicas  haud 
infrequenter  excepisse,  copiosae  testantur  medi- 
corum observationes.  Harum  origo  multiplici  ra- 
tione concipi  potest  5 vel  enim  nutritio  partis  per 
phlogosin  eum  in  modum  incitatur,  ut  major  pro- 
ducatur massae  organicae  copia  5 vel  lymphatico 
plasticus  latex  inter  strata  membranacea  exsudat, 
morbosam  efficiens  densitatem  et  duritiem } vel 
vero  subnascitur  nimia  fibrarum  muscularium,  ru- 
borem amittentium,  crassitudo  (1).  — Neque  si- 
ne exemplo  est  fasciculos  floccosos  et  fungosos 
ex  interna  vesicae  tunica,  tactu  facillime  sangui- 
nem fundentes,  excrevisse  (polypi),  qui  una  cum 
HI.  C c 

vesicae  parietibus  eodem  tempore  notabiliter  ob- 
durescentibus scirrhi  ideam  largiuntur  5 et 
dum  tota  degeneratio  ad  majorem  increscit  mo- 
lem, in  feminis  pro  uteri  scleromate  imponere 
potest.  Haecce  scirrhosa  tubera  quandoque  ia 
carcinomatosum  ulcus  degenerant. 

(l)  Soemmering,  Oper.  cit. 

862.  Symptomata  potiora,  quae  ejusmodi 
chronicas  vesicae  labes  comitari  solent,  sunt: 
pondus  ingratum,  et  obtusus  dolor  ad  regionem 
pubis 5 durities  et  moles  insolita,  quae  vel  in  hy- 
pogastrio patet,  vel  exploratione  per  anum  aut 
vaginam  instituta  innotescit}  functio  vesicae,  quae 
in  urina  colligenda,  ac  ad  nutum  voluntatis  emit- 
tenda consistit,  diversimode  laesa,  lotium  enim 
vel  retinetur,  vel  insciis  aegris  effluit ; quandoque 
etiam  nervorum  sacralium  debilitas  succedit,  ita, 
ut  pedes  assiduo  vacillent,  vel  fere  resolvantur. 

863*  Utut  genesis  calculorum  in  renibus  ex 
horum  processu  phlogistico  haud  difficulter  con- 
cipiatur , quatenus  renes  organon  secretioni  uri- 
nae dicatum  sistunt , calculi  vero  nil , nisi  pro- 
ductum secretionis  in  qualitate  vitiatae  praebent} 
* — vesicae  inflammationem  tamen  in  generandis 
concrementis  calculosis  nequaquam  inculpari  pos- 
se existimamus,  nisi  remotiori  quodam  intuitu, 
quatenus  nempe  aliud  quoddam  ejusdem  inflam- 
mationis productum,  uti  mucus,  pus,  vel  lym- 
pha plastica,  a mucosa  secedens  tunica,  nucleum 
pro  formanda  incrustatione  sistere  posset. 

864*  Infaustum  exitum  cystitis  petit  vel  per 
gangraenam  et  sphacelum,  doloribus  de- 
repente cessantibus,  ac  aliis,  quae  ad  hancce 
terminationem  referuntur,  symptomatibus  subor- 
tis 5 vel  per  inopinatam  ac  repentinam  virium  vi- 
talium dejectionem  , quam  interdum  in  senibus 
citra  ulla  gangraenae  indicia  evolvi  vidimus,  mors 
mere  dynamica}  vel  per  urinae  invincibilem 
suppressionem,  unde  vesica  nimis  panditur,  ita, 
ut  mox  paralytice  resolvatur,  mox  rumpatur,  uri- 
na lethali  rivo  abdomen  inundante  (urocoelia), 
mox  lotium  in  uretheres  regurgitare  juvet,  hos 
mirum  in  modum  extendat,  urachumque  praeter 
naturam  aperiat , quo  in  casu  liquor  urinosus  per 
umbilicum  effluere  visus  est  (1)5  vel  tandem  per 
posthuma  organica,  phthisin  cysticam,  scirrhum, 
©t  tabem  lentam. 

(i)  Walther,  von  den  Krairkheiten  der  Nieren  , S.  37» 

CURA. 

865.  Curatio  vesicae  inflammatae  ex  iis, 
quae  de  inflammatione  in  genere , et  de  ea  re- 
num in  specie  innotuerunt,  sunt  repetenda,  ob- 
servata partis  adfectae  diversitate. 

866*  Venaesectione  praemissa,  eaque,  dum 
casus  urget,  repetita,  hirudinum  perinaeo  vel  ano 
adplicitarum  laudabilis  est  usus.  In  eundem  sco- 
pum coliimant  potus  emollientes,  diluentes,  emul- 
sa cum  nitro  $ eccoprotica  5 fomenta , cataplas- 
mata, et  balnea  tepida}  clysmata  laxantia,  oleo- 

Cq  2 

sa,  a quibus  promptum  lenimen  dolorum  trahere 
solent  aegri.  — - Frigidae  fomentationes  nonnisi 
in  morbi  primordiis,  eoque  a traumatica  violen- 
tia orto,  convenire  possunt.  Ab  injectionibus  ca- 
vendum suademus  5 qualecumque  enim,  etsi  blan- 
dissimum injiciatur,  liquidum  pro  vesica  insoli- 
tum sistit  stimulum,  qui  sinon  chemice  > saltem 
mechanice  infestus  redditur.  Spasmo  juncta  ve- 
sicae phlogosis  opii  cautum  usum  permittit  non 
solum , verum  etiam  expostulat  5 interne  emulsio- 
nis  gummosae,  externe  clysmatis,  vel  litus  for- 
ma exhibetur. 

857.  Si  urinae  retentio,  inflammationis  licet 
effectus,  eandem  tamen  perpetuo  sustentans,  imo 
augens  prius  adlatis  solvi  recusat  remediis,  atque 
vesica  lotio  plenissima  uteri  gravidi  adinstar  in 
abdomen  ascendit ) absoluta  urget  evacuatio- 
nis necessitas  5 quare  catheteris , et  quidem  ela- 
stici, oleo  iiliniti  ope  eductio  lotii  debita  man- 
suetudine tentanda,  quam  quidem  facilius  in  fe- 
minis, quam  in  viris  succedere  novimus.  — In- 
vento autem  pertinaci,  ob  summam  tumentis  cer- 
vicis constrictionem  , obstaculo , ac  increscenti- 
bus ab  introducto  specillo  tormentis,  desisten- 
dum potius , et  ad  vesicae  punctionem  re- 
currendum, quam  plerumque  quatuor  viis  tenta- 
re  solent  chirurgi,  nempe  per  anum,  per  vagi- 
nam, ad  pcrinaeum,  et  ad  hypogastrium. 

868*  Organica  posthuma,  quae  inflammatio- 
nem vesicae  sequuntur,  palliari  quidem  possunt. 

ast  radicalem  vix  unquam  admittunt  sanationem. 
Praeter  remedia,  quibus  chronicam  nephritidem 
lenire  studemus  , a practicis  laudari  solent  mer- 
curialia  interne,  et  externe  in  usum  tracta.  Relic- 
tae fistulae  urinariae  opem  chirurgicam  deposcunt. 

METRITIS. 

Brotlierson,  Diss.  do  utero  et  inflammatione  ejusdem. 

Edinb.  1776. 

Stoelzel,  Spcc.  inaug.  dc  metritidis  diagnosi  et  cura. 

Lips.  1797. 

Berends,  Diss.  de  imlammatione  uteri.  Fr.  ad  Viadr.  1800, 

8 (59°  Uterus  femellae  humanae  , cujus  miri- 
fica structura  adhuc  in  contentione  est,  omnes 
quidem  pro  subeundo  processu  phlogistico  inclu- 
dit conditiones  , ast  nonnisi  rarius  in  parenchy- 
mate inflammatur  (0,  crebrius  in  tunica  mucosa, 
et  creberrime  in  velamento  seroso  , quod  a peri- 
tonaeo recipit.  1 

(l)  Walther,  de  morbis  peritonaei.  §.44- 

' *f  * : • % 

NOSOGRAPIIIA. 

370.  Me  tritis,  sive  hys teritis  cognos- 
citur ex  dolore  fixo  ad  regionem  pubis , ex  laesa 
functione  uteri,  partiumque  contiguarum  et  con- 
sentientium , ex  febri  inflammatoria  comite , at- 
que causis  excitantibus,  quas  utero  infensas  esse 
scimus. — -Incipit  ab  horrore,  lassitudine  , anxie- 
tate, quibus  calor  una  cum  reliquis  phaenomenis 
febrilibus,  ac  specialioribus  ad  topicarti  adfectio- 
nem  referendis  symptomatibus  succedunt  , quae 

tamen  ultima  subinde  febris  exordium  anteire  so- 
lent. In  regione  pubis  emicat  dolor  fixus  , con- 
tinuus, ardens,  aut  lancinans,  mox  per  totum  ab- 
domen radiatim  diffusus,  mox  ad  vaginam,  ad  lum- 
bos, et  os  sacrum  protensus,  tactum  omnem  re- 
formidans. Non  raro  dolores  hujusmodi  per  ac- 
cessus mirum  in  modum,  saepiusque  in  die  exa- 
cerbantur, atque  tunc  spasticam  adfectionem  in- 
flammatoriae nuptam  esse  docent,  quod  quidem 
praeprimis  eminenti  scnsibilitati  uteri  tribuendum 
videtur.  Hypogastrium  simul  tumet  ac  tenditur, 
vagina  et  labiis  vulvae  dolentibus,  aridis,  ac  in- 
flammatis. Si  circa  cervicem  et  osculum  est  in- 
flammatio , digito  vaginae  immisso,  hoc  ipsum 
clausum,  dolens,  ac  fervens  occurrit. 

871.  Functionem  uteri  laesam  indicat  men- 
sium aut  lochiorura  prius  fluentium  retentio,  vel 
e contrario  haemorrhagia  effrenis  (Metrorrhagia 
activa),  quandoque  abortus,  vel  saltem  ejus  pe- 
riculum sub  recurrentibus  ad  partum  doloribus. 
Accedit  urinae  difficultas,  aut  spasmis  intercep- 
tus fluxus  5 molesta  juxta  ilia  versus  lumbos  ten- 
sio, sensus  torporis  et  formicationis,  vel  inflatio 
Jeucophlegmatica  crurum,  ita,  ut  aegre  tantum 
flecti  possint^  alvus  pertinaciter  obstructa,  tenes- 
modesj  varicum  haemorrhoidalium  turgor;  spe- 
cifica matricis  sensibiiitas,  dum  levior  fuerit  morbi 
gradus,  incitata,  unde  voluptatis  illecebrae. 

872-  Ob  insignem  inter  uterum,  ventriculum, 
diaphragma,  cerebrum,  aliaque  organa  philadelg 

pliiam  vix  non  semper  consensualia  in  graviori 
morbo  evolvuntur  symptomata,  praesertim  ner- 
vosa, ubi  simul  eminens  viget  systematis  sensi- 
tivi erethismus.  Huc  referuntur  : cephalaea  dira, 
delirium,  obtutus  ferox,  rubor  albugineae,  pho- 
topliobia,  vultus  distorsio  quoties  pubis  regio 
contrectatur,  nausea,  vomitus  inanis , vel  herba- 
ceus, singultus , suspiria,  anhelitus,  gulae  con- 
strictio spastica,  dysphagia,  jactatio  , meteoris- 
mus,  subsultus  tendinum,  convulsiones,  lipothy- 
miae.  Empiricis  vetularum  signis  adnumerantur 
lunulae  liventes  ad  palpebras  inferiores,  atque 
rubedo  unguium,  quae  non  raro  in  nigrescentem 
livorem  mutari  visa  est,  dum  in  gangraenam  abit 
metritis.  Febris  denique  per  totum  morbi  iter  con- 
tinuat, inflammationis  vehementiae  respondens, 
cum  aestu  intestino , siti  clamosa 5 angore,  lassi- 
tudine,, ac  pulsibus  acceleratis,  duris,  contrac- 
tis, parvis,  aliquando  inordinatis. 

875.  Hysteritis  acuta,  nisi  funesto  de- 
cursus truncetur  exitu,  intra  septimum  et  decimum 
quartum  diem  finem  adsequi  solet,  atque  vel  sub 
consuetis  excretionibus  criticis,  urinis  copiosis, 
sudoribus,  plerumque  autem  sub  repristinato  men- 
sium, lochiorurn,  aut  haemorrhoidum  fluxu,  non» 
nunquam  suborto  stillicidio  mucoso,  resolvitur, 
vel  absque  manifesta  crisi  dissipatur  illo  in  casu, 
ubi  topica  adfectio  simplicis  congestionis  confinia 
non  excedens,  febre  mere  symptomatica  stipa- 
tur. — Metritis  chronica  indefinitum  tenet 


h FEBRES  INFLAMMATORIAE 


408 

decursum , a diversitate  vitii  organici,  cujus  co- 
raitem  sistit,  modificatum. 

874.  Levem  inflammationis,  vel  potius  con- 
gestionis uterinae  gradum,  menstruationis  perio- 
do imminente  evolutae  colicam  catame- 
n i a 1 e m passi m , ast  perperam  nominare  solent  5 
princeps  enim  turgoris  focus  in  utero  et  perito- 
naeo, nequaquam  vero  in  intestinis  latet.  Quare 
potius  metro  - perito na  e itis  catamenialis, 
aut  si  levior  congestionis  spastica  adfectione  comi- 
tatae gradus , metro-peritonaealgia  s y m- 
phoretica  appellanda  foret. 

CAUSAE. 

875»  In  metritidis  genesi  dispositio  maxi- 
mi momenti  est , eamque  praeprimis  in  organi 
structura  et  evolutione  quaerere  oportet.  Con- 
currunt omnium  practicorum  experientiae , ute- 
rum in  puellis  tenerae  aetatis  ac  virginibus  nec- 
dum menstruatis  non  inflammari,  utut  possibili- 
tas inflammationis  negari  nequaquam  possit,  dum 
violentae  influunt  causae.  ~ Quamprimum  au- 
tem uterus  sanguinolentae  adsuevit  excretioni, 
parique  tempore  systema  sexuale  eam  adipiscitur 
perfectionem,  quae  ad  persentiendam  voluptatem 
ac  ad  faecunditatem  requiritur,  frequenter  inflam- 
mari solet  ob  irritabilitatis  et  sensibiliiatis  aug- 
mentum. Ideo  etiam  in  omnibus  illis  periodis, 
sub  quibus  major  in  utero  viget  erethismi  gra- 
dus, ac  major  sanguinis  versus  eum  determina- 

tur  copia , ubi  ergo  plethora  abdominalis  incen- 
ditur , ipseque  uterus  in  statu  congestionis  acti- 
vae existit,  maxima  in  phlogosin  subeundam  cer- 
nitur proclivitas 5 ita  imminente  pubertate,  tem- 
pore menstruationis , sub  copula,  vel  subito  post 
eam,  durante  graviditate,  partu,  puerperio,  nec 
non  dum  suetum  mensile  tributum  natura  mulie- 
bris persolvere  cessat. 

H 7 6*  Plurimum  denique  uteri  inflammationem 
provocare  juvat  amor  sexualis  justo  magis  evolu- 
tus 3 unde  feminae  temperamenti  vividioris,  op- 
pidanae, nobiles,  luxui  et  vitae  mollioris  illece^ 
bris  indulgentes,  salaces,  quae  amplexibus  abu- 
tuntur, aliisve  modis  stimulum  veneris  excitant, 
matricis  inflammationes  crebrius  perpetiuntur. 

877.  Causae  excitantes  tum  communes 
aliarum  inflammationum  versus  uterum  directae, 
tum  propriae  existunt.  Earum  nonnullae  (stimuli 
positivi  absoluti)  sine  distinctione  uteri  incendium 
provocant , aliae  (stimuli  relativi)  nonnisi  favente 
dispositione  phlogisticum  concitare  valent  proces- 
sum. — Notioribus  accenseri  debent : violentiae 
mechanicae,  vulnera,  ictus,  percussiones,  concul- 
catio 3 concubitus  rudis  et  immodicus  sub  mala 
proportione  genitalium  inter  coeuntes  3 sordidum 
mastuprationis  vitium  3 fasciae  abdomini  puerpe- 
rarum strictius  circumductae  ; inepta  uteri  prae- 
gnantis exploratio  3 abortus  causis  ordinariis  in- 
ductus, vel  consulto  excitatus,  acu  textoria,  phar- 
macis ecbolicis,  cantharidibus,  sabina,  spirituo«? 

sis 3 partus  difficilis,  praesertim,  qui  obstetricis 
manu  absolvitur,  versio  rudis,  incautus  instru- 
mentorum, forcipis,  perforatorii,  vectis,  ad  ex- 
trahendum foetum  usus  3 placentae  extractio  vio- 
lenta, et  maxime  ejus  a superficie  uteri  unguium 
ope  separatio  3 grumus  sanguinis,  foetus,  vel 
placentae  portio,  ore  uteri  clauso  in  putridam  sa- 
niem conversa  3 exstirpatio  polyporum  uteri  3 in- 
jectiones acres- — contra  haemorxhagias,  aliave  ma- 
tricis et  vaginae  vitia — tentatae 3 pessaria  rudia3 
prolapsus  uteri  3 abusus  spirituosorum  et  drasti- 
corura  3 frigus  repentinum  aestuanti  corpori  ad- 
missum, in  specie  perfrigeratio  abdominis  et  cru- 
rum , praesertim  in  femina  menstrua  et  puerpera, 
atque  orta  inde  uterini  fluoris  suppressio,  quare 
inter  feminas,  quae  lavando  operam  navant,  haud 
rarum  esse  solet  malum. 

878.  Metritidem  secundariam,  symptomaticam, 
vel  sympathicam  excitare  valent  inflammationes 
organorum,  vaginae,  ovariorum,  intestini  recti, 
ye&icae,  peritonaei,  intestinorum,  eorumque  vitia 
diversi  generis,  varices,  scirrhi,  exulcerationes 
etc.  3 ipsius  demum  uteri  metamorphoses  morbo- 
sae , quae  saepe  saepius  inflammationis  effectum 
Sistunt,  eandemque  recenter  concitant  et  susti- 
nent, uti  scleroma , polypi,  ulcus,  carcinoma. 

TERMINATIONES. 

87Q.  Quemadmodum  inflammationes  genera- 
tim  in  organis  composita  structura  distinctis,  prq 


COMITE  PHLEGMONE. 


4'  i 

specialis  substrati  diversitate,  atque  differente  sin- 
gularum  ejus  partium  textura,  varios  praediligunfc 
exitus  3 ita  etiam  hysteritis,  easdem  sequendo  vitae 
morbosae  leges  in  varia  abire  solet  posthuma. 

880*  Inflammatio  phlegmonosa  parenchyma- 
tis in  suppurationem  et  indurationem  per 
eminentiam  nititur.  Efformatus  in  utero  absees-, 
sus,  ac  ad  maturitatem  perductus  quandoque  pu- 
rulentum vel  saniosum , quem  continet , laticem 
in  cavum  uteri  eructat,  atque  in  rodens  facile 
abit  ulcus  , quod  sub  doloribus  saevis  , febri  hec- 
tica,  tumore  ad  regionem  pubis,  crurum  torpore 
vei  immobilitate , saniei  foetidissimae  variis  in- 
tervallis e vagina  — cum  aliquo  levamine  — fluxu, 
secedentibus  quandoque  flatibus  graveolentibus 
(aedoeopsophia , vel  aedopsophia)  phthiseos 
uterinae  imaginem  praesentat , infausto  ple- 
rumque eventu  terminandae.  Interiora  versus  de- 
saeviens exulceratio,  vicinas  corrodit  partes , ve- 
sicam et  rectum,  fistulas  parit,  atque  faecibus  et 
urinis,  foedo  spectaculo,  per  vulvam  secedenti- 
bus, aegras  horrida  consumit  macie.  Rarius  in 
cavum  pelveos  profunditur  sanies , ineluctabili 
citae  mortis  periculo.  Una  cum  exulceratione  ute- 
ri subinde  tubercula  cartilaginea,  vel  carnes  fun- 
gosae ad  mucosam  uteri  superficiem  excrescunt. 

88 1 . Scleroma  uteri,  ejusque  altior  gra- 
dus — scirrbus,  inflammationis  recidivae  et 
chronicum  decursum  tenentis  haud  infrequens  es? 
se  solet  consectarium,  quod  tamen  nonnisi  in  pri- 

mordiis  aliquam  sanationis , vel  saltem  palliatio» 
nis  spem  relinquit.  Cognitio  hujus  mali  desumi» 
tur  e praegressa  phlogosi  imperfecte  resoluta,  et 
crebro  recrudescente,  e sensu  ponderis  in  pelvi, 
tensione  juxta  ligamentorum  uteri  insertionem,  re- 
currente per  vices  dolore  punctorio,  plurimum 
momentaneo,  suppressione  menstruorum,  vel  con- 

j/  . 

tinuo  sanguinis  diluti  stillicidio,  fluore  albo,  dys- 
uria , stranguria , tenesmo , absentibus , quae 
suppurationem  indicant,  phaenomenis.  Feminae 
simili  adfectae  vitio,  sterilescunt,  et  coitum  ple- 
rumque aversantur,  non  ex  eo,  quod  omni  vo- 
luptate careant,  sed  quod  dolores  sub  copula  pa- 
tiantur. Os  uteri,  si  exploratur,  durum  est,  inae- 
quale, magisque  inferiora  petit.  Quandoque  in 
decubitu  supino  obdurescens  uterus  ad  regionem 
pubis  tangitur.  Plerumque  malo  provectiori  pallor 
et  squalor  faciei,  corporisque  emaciatio  succedit. 

882-  Ast  nonnisi  raro  intra  mox  adlatos  can- 
cellos consistere  solet  malum  ; serius  ocvusve  in 
c da  e c ni  transit  cancrum  (VI  etrocarcino- 
m a),  cujus  genesin  ex  recurrente  in  utero  scir- 
rhoso  inflammatione,  eaque  in  saniosam  exulce- 
rationem terminata  concipimus , opitulante  ple- 
rumque specifica  alteratae  reproductionis  labe. 
Funestissimum  bocee  malum,  quod  pro  metritidis 
chronicae  effectu  non  minus,  ac  fonte  permanente 
declarare  oportet,  indicant  dolores  ad  uterum  per- 
petui, rodentes,  diu  noctuque  saevientes  ; efflu- 
xus saniei  foetidissimae,  cruentae,  propter  aeri® 

moniam  verendas  partes  corrodentis , metrorrha- 
gia per  vices  effrenis  5 febris  hectica  5 vigiliae  assi- 
duae, angores  perpetui,  aversatio  ciborum,  glan- 
dularum axillarium  et  inguinalium  intumescentia, 
vitae  taedium,  desperatio,  facies  hippocratica, 
siccus  marcor,  oedema  crurum  : donec  placida 
mors,  unicum  sub  tantis  calamitatibus  solati  uni, 
finem  imponat. 

883.  Inflammatio,  quae  serosum  uteri  vela- 
mentum eminenter  tenet,  mox  morbosos  efficit 
cum  organis  limitrophis  coalitus,  mox  vero  re- 
pentinam producit  laticis  serosi,  lactescentis,  aut 
puriformis  in  cavum  abdominis  effusione  m, 
haud  ambiguo  aegrae  periculo  junctam. 

884-  Erequentissimam  letlii,  quatenus  ab  ulc- 
eri violenta  inflammatione  pendet,  causam  sistit 
gangraena,  jam  ad  tertium,  quintum,  quan- 
doque ad  septimum  diem  sub  orta , quam  nun- 
ciant  dolor,  ferox  prius,  derepente  evanidus,  vi- 
rium inopinata  prostratio,  desipientia,  sopor,  si- 
tis inexplebilis , algor  extremorum,  facies  mise- 
ra, pulsus  exiles,  languidi,  pallor  vel  livor  cu- 
tis, sudores  frigidi,  vomitus,  singultus,  meteo- 
rismus,  alvi  foetidae  inscia  aegra  secessus,  sa- 
niosi liquoris,  cadaverosum  foetorem  spargentis, 
e verendis  fluxus,  leipothymiae , convulsiones, 
Metritis  puerperalis  a difficili  vel  instrumentis 
chirurgicis  peracto  partu  oriunda  , favente  prae- 
primis  quadam  constitutione  epidemica,  vel  en- 
demica, prae  caeleris  ietlialem  exitum  per  gan- 

graenam  molitur.  — Aliae  mortis  rationes  ex 
posthumis  variis,  transitu  febris  in  characterem 
nervosum  aut  septicum , vel  ex  complicationibus 
accidentalibus  fluere  possunt. 

CURA. 

335.  In  cura  metritidis,  acutae  imprimis,  ad 
aegrotantis  dispositionem,  ad  causas  occasiona- 
les,  ad  phlogoseos,  febrisque  comitis  vehemen- 
tiam , ac  ad  organi  functionem  laesam  respicere 
oportet.  Venaesectio , absolute  necessarium  in 
graviori  morbo  auxilium,  in  pede  libenter  insti- 
tui solet,  atque  phlogistica  morbi  natura  evic- 
ta nec  graviditas,  nec  puerperium,  nec  uteri 
haemorrhagia  valentissimo  huicce  praesidio  obsta- 
bit , utut  in  hisce  casibus  majori  cautione  opus 
sit.  Hirudines  ad  labia  vulvae,  perinaeum,  vel 
si  haemorrhoidaria  fuerit  mulier,  circa  anum  ad- 
plicantur.  Interna  remedia  eccoprotica  blandissi- 
ma, uti  mannata  et  oleosa  , emollientia  et  refri- 
gerantia, uti  emulsa  nitrosa  cum  gummi  arabico, 
decocta  mucilaginosa  cum  oxymelle,  reliquam 
antiphlogisticae  indicationis  paginam  absolvunt. 
In  eundem  scopum  colliniant  cataplasmata , vel 
fomenta  relaxantia,  tepida,  clysteres  aperientes, 
oleosi  3 spongia  emolliente  quodam  humore  im- 
buta ac  sinui  replicatim  admota. — Effraeni  hae- 
morrhagia juncta  metritis  frigidum  admittit  trac- 
tamen , debita  circumspectione  limitatum.  Ab 
injectionibus,  quae  alioquin  in  uterum  non  pene- 

trant,  ac  mechanice  irritant,  abstinendum  suade- 
mus, nisi  cautissima  manu  ad  acriorem  materiem 
eluendam  instituantur  5 quem  in  finem  semper 
emollientissima  liquida  seligantur , oportet. 

886-  Quaecumque  ad  catamenia,  vel  lochia 
pellenda  propinentur  remedia,  semper  noxia 
evadunt.  Dum  eorum  retentio  ab  inflammatione 
pendet,  optima  remedia  emenagoga  et  aristolo- 
chica  sunt  ipsa  antiphlogistica , venaesectione 
non  excepta.  In  pediluviis  repetitis  quandoque 
adaequatum  invenitur  praesidium. 

887.  Quae  spasmis  aperte  juncta  incedit  me- 
tritis , uti  esse  solet  metritis  menstrua , in  femi- 
nis praesertim  sensibilibus  et  hystericis,  pruden- 
tem remediorum  narcoticorum  et  nervinorum  cum 
antiphlogisticis  combinationem  sibi  exposcit.  Op- 
time his  conducere  vidimus  emulsiones  ex  amyg- 
dalis dulcibus,  adjunctis  aliquot  amaris,  ex  se- 
minibus papaveris  vel  citri  cum  aliquot  laudani 
guttis , vel  pulvisculum  e grano  mercurii  dulcis 
cum  opio  conflatum , retentis  caeterum  iisdem, 
quae  supra  adduximus,  medicamentis  relaxanti- 
bus. Neque  dissuaderi  in  analogo  casu  possent 
injectiones  tepidae  decocti  cicutae,  ab  Auten- 
r i e t h i o propositae. 

888-  Metritis  chronica  curam  antiphlogisti- 
cam  moderari,  aliisque,  juxta  latentis  in  utero 
vitii  naturam  variantibus,  coindicatis  combinare 
jubet.  — Phthisis  uterina  juxta  generales , quae 

•?.  tu 

in  atrophiis  purulentis  observandae  sunt,  regulas 

tractanda,  habito  sedis  mali  respectu.  — Sclere- 
matis initiantis  resolutio  lentabitur  mercurio  dul- 
ci, cicuta,  aconito,  beliadonna,  calendulae  flo- 
ribus, interne,  et  externe  propinatis.  — Carci- 
noma uteri  radicalem  prorsus  excludit  medelam  ; 
immanium  tormentorum  lenimen,  ac  funestae 
sortis  procrastinatio  quaeritur  in  opiatis,  analep- 
ticis,  nutrientibus,  aliisve  symptomatum  urgen- 
tium varietati  oppositis  remediis.  Virtus  decan- 
tata florum  calendulae,  et  oxydi  auri  (1)  ulteriori 
adhuc  eget  confirmatione. 

(l)  Westring,  Erfalirungen  liber  die  Heilung  der  Urcbs- 
geschwiire.  Aus  d.  Schvred.  von  C u r t Sprengcl. 
Halle  1817. 

FEBRIS  PUERPERALIS. 

Cari  Wbite,  von  der  Behandllimg  der  Schwangeren  und 
Kindbetterinnen.  Aus  d.  Engl.  Leipz.  1775. 

Tli.  Ilirkland,  Versueh  iiber  die  Kindbettfieber.  Aus 
d.  Engl.  von  Sclicrf.  Gotha  1778* 

Hartwig,  Diss.  de  febre  puerperarum.  Goett.  1805. 

Luc.  Boer,  naturalis  medicinae  obstetriciae  libri  sep- 
tem. Vien.  1812.  Lib.  IV. 

F.  E.  Nacgele,  Schilderung  des  Kindbettfiebers , wel- 
clies  vom  Junius'  1811  bis  zum  April  1812  in  der 
Grofsherzogl.  Entbindungsanstalt  zu  Heidelberg  ge- 
herrsclit  liat.  Ueidelb.  1812. 

N e u b a u e r , ‘Diss.  de  febre  puerperali.  Vien.  1812. 

Fiegl,  Etwas  zur  naheren  Bestimmung  der  Natur  der 
Febris  puerperalis.  In  fior n’s  Arcliiv  fur  med.  Er- 
falirung.  Jahrg*  1813. 

889‘  Febris  puerperalis  (Kindbettfie- 
ber)  nomine  insignimus  quamvis  feminarum  fe- 
brim inflammatoriam  topica  uteri  ac  peritonaei 

adfectione  comitatam,  quae  puerperas  eum  in 
modum  infestat,  ut  in  strictissimo  et  quidem  cau- 
sali nexu  cum  puerperio  sit , ejusque  gratia  pe- 
culiarem modificationem , ne  dicam  specificam 
naturam  contrahit.  Sedulo  igitur  distinguenda 
erit  a febribus  puer  perarum  (Kindbetterin- 
nenfieber)  , quae  ex  mere  accidentalibus  pendent 
causis,  in  nullo  nexu  cum  puerperio  existunt,  va- 
riamque naturam  ct  formam  offerunt,  puerperii 
statu  quandoque  regulariter  procedente 5 utiv.  g. 
essent  febres  intermittentes , gastricae , rheuma- 
ticae, contagiosae,  aliaeve  feminis  post  partum 
supervenientes.  — Hacce  distinctione  innumerae 
illae  evitabuntur  medicorum  tricae  circa  febris 
puerperalis  naturam  , simul  que  clarior  innotescet 
in  formandis  indicationibus  therapeuticis  idea. — 
Quo  modo  a febri  lactea  differat,  ex  utriusque 
hypotyposi  exacte  combinata  (§.  60l)  facile  patet. 

3Q0-  Indolem  febris  puerperalis  saltem  in 
principio,  et  decursu  regulari , semper  inflam- 
matoriam esse , extra  dubitationis  aleam  posi- 
tum censemus,  atque  hoc  intuitu  plerosque  re- 
centioris  aevi  medicos  sententiae  Boer  i,  doctis- 
simi Scholae  Vindobonensis  magistri,  addictos 
invenire  licet. 

8<J1.  Id  prae  caeteris  confirmare  juvant:  l) 
Dispositio:  latens  utpote  in  cunctis  puerpe- 
ris plethora  abdominalis,  et  turgor  uterinus,  quem 
inducit  major  sanguinis  arteriosi  et  humorum  pla- 
sticorum pro  nutriendo  foetu  necessariorum  ad- 
III.  D d 

fluxus,  energia  vitalis  incitata,  atque  contrac- 
tiones violentae , quae  sub  diris  doloribus  foe- 
tum expellunt , ac  uterum  enormiter  expansum 
ad  minus  volumen  cogunt.  2)  Causae  febrem 
puerperalem  inducere  solitae,  quas  indiscrimi- 
natim  vel  stimulos  positivos,  vel  ejus  generis 
noxias  esse  novimus,  quibus  salutaris  et  spon- 
tanea uteri  turgidi  per  Io  chia  depletio  suspendi- 
tur. 3)  Symptomata  morbum  constanter  co- 
mitantia. — Modificatur  autem  adhuc  haecce 
diathesis  phlogistica  in  puerperis  per  plethoram 
lacteam,  et  specificam  illam  organismi  materni 
post  partum  evolutionem , qua  requisitum  pro 
neonato  producere  et  secernere  molitur  pabulum. 

8Q2.  Eapropter  tamen  alius  characteris  in 
decursu  febris  puerperalis  evolutio  et  coexistentia 
possibilis  non  excluditur,  quin  imo  quotidiana 
esse  exempla  characteris  nunc  gastrici,  nunc  ner- 
vosi aut  putridi,  diversis  morbi  periodis  extri- 
cati, nemo  inficias  ire  poterit.  Qualiscunque  au- 
tem generis  ejusmodi  characteres  febriles  fuerint, 
essentiam  febris  puerperalis  non  constituunt,  ple- 
rumque secundario  oriuntur , vel  si  ab  omni  ini- 
tio adpareant,  fontem  geneseos  non  in  puerperio 
anomalo,  sed  in  aliis  una  agentibus  potentiis,  vel  in 
epidemiae  genio  agnoscunt,  talique  pacto  sernper 
anomaliam  aut  complicationem  sistunt.  Hoc  modo 
concipiendum  erit  et  conciliandum  maximi  St  ol- 
lii  effatum (1),  qui  febrim  puerperalem  specificam 
esse  omni  jure  negat,  eamque  a regnante  nequa- 

quam  differre  defendit,  solum  a puerperio  modi- 
ficatam. 

(l)  Aphorismi  de  cognoscendis  et  curandis  febribus,  §.789* 

8Q3.  Febrem  puerperalem  choro  inflammato- 
riarum topica  phlogosi  comitatarum  aeque  maxi- 
mus practicorum  numerus  adnumerare  consuevit, 
ea  tamen  discrepantia,  quod  a nonnullis  ad  pe- 
ritonaeitidem , uti  a Petro  Frank,  ejusque  se- 
quacibus , ab  aliis  ad  metritidem , ad  epipioiti- 
dem  denuo  ab  aliis  (1)  relegetur.  — Etiamsi  ne- 
gari nequit,  febre  puerperali  praesertim  graviori 
peritonaeum,  ejusque  processus  constanter  in- 
flammatos, vel  saltem  irritatos  deprehendi  5 nihi- 
losecius  tamen  principem  incendii  focum 
in  utero  esse  non  solum  ex  momento  dispo- 
nente, sed  etiam  e symptomatibus,  cadaverum- 
que extispiciis  facile  comprobatur. 

(!)  Hui  me,  on  the  puerperal  fevcr.  Lond.  1772*  — - 
Leake.  Bemerliungen  liber  verschiedene  Krank- 
heiten  der  Kindbetterinnen.  Lond.  1775* 

8Q4*  Conditio,  sine  qua  febris  puerperalis 
existere  nequit,  est  puerperium  sive  ille  feminei 
organismi  physiologicus  status,  qui  partum  ex- 
cipit , maturi  utpote  foetus  a praegnante  utero 
exclusionem.  Intimus  igitur  existit,  ac  insepara- 
bilis nexus  inter  uterum,  ceu  substratum  organi- 
cum, inter  partum  et  puerperium.  Sine  utero 
non  datur  puerperium  5 hoc  itaque  si  anomalum 
redditur,  nullibi  quam  in  utero  fontem  et  prin- 
cipem passionis  sedem  agnoscere  poterit  3 proin- 

de  puerperium  anomalum,  sive  morbus  ex  puer- 
perio qualiscunque  existere  nequit  utero  illiba- 
to. Evicta  autem  indole  inflammatoria  puerpe- 
ralis (§•  8Q 1 ) uteri  labes  alia  non  erit,  quam 
congestio  activa  vel  vera  phlogosls,  quod  simul 
causae  procatarcticae,  phaenomena  et  exitus  con- 
firmare juvant.  Speciale  autem  hujus  metritidis 
puerperalis  substratum  mox  in  uteri  membrana  in- 
terna, velamento  peritonaeali,  mox  in  externa, 
sive  mucosa  habetur.  Pro  ejus  diversitate  et  sym- 
ptomata, et  terminationum  ratio  variare  solent. 

8Q5.  In  primo  casu  dolores  acuti  per  totum 
abdomen  diradiati,  atque  transitus  admodum  fa- 
cilis in  hypoclepsin  serosam,  vel  puriformem,  et 
ascitem  — phlogosin  peritonaei,  ejusque  proces- 
suum, utut  ab  utero  provenientem,  sat  clare  de- 

4- 

monstrant,  peritonaeitis  puerperalis.- — * 
In  altero  e contrario  dolor  fixus  , magisque  ob- 
tusus et  gravativus  ad  hypogastrium,  vaginae  in- 
flammatio, stupor  crurum  , locbiorum  suppressio, 
ac  terminatio  in  gangraenam  et  sphacelum,  ute- 
rum ytctT  inflammatum  designant , — m c- 

tritis  puerperalis.  Plerumque  contempo- 
ranea et  uteri  et  peritonaei  phlogosis,  rnetro- 
peritonaeitis  puerperalis.- — Ubique  ute- 
ri functio  constanter  laesa,  atque  puerperium  ano- 
malum  essentialem  constituit  characterem,  ac  to- 
picae 'adfectionis  originariam  et  principalem  se- 
dem extra  omne  ponit  dubium.  Peritonaei  autem 
adeo  constans  , etsi  mere  secundaria,  passio,  si- 

ne  difficultate  concipitur  , si  perpendimus  ejus 
communionem  non  solum  cum  velamento  seroso 
uteri,  sed  etiam  cum  ipsa  membrana  mucosa,  quae 
ad  margines  fimbriatos  tubarum  Fallopii  perito- 
naeo immediate  nectitur. 

HYPOTYPOSIS. 

8Q6-  Initium  febris  puerperalis  plerumque  in 
eam  incidit  periodum,  qua  lactis  secretio  contin- 
git, primis  itaque  post  partum  diebus,  quando- 
que tamen  post  unam , alteramve  ab  illa  hebdo- 
madam. Ingreditur  frigore  febrili , subinde  ve- 
hementi, cui  calor  intensus  suis  satellitibus  co- 
mitatus succedit.  Eodem  tempore  ad  hypogas- 
trium emicat  dolor  mox  obtusus,  sensum  pon do- 
ris aemulans , mox  acutissimus  et  lancinans , per 
totum  brevi  diffusus  abdomen  3 vel  juxta  ilia  ver- 
sus lumbos  extensus,  a compressione  vel  levissi- 
ma insigniter  crescens,  plerumque  assiduus  3 aes- 
tus intestinus  3 meteorismus  3 anxietas  et  inquie- 
tudo 3 dyspnoea  3 tussis  sicca.  Quandoque  sym- 
ptomata gastrica  sociantur,  opitulante  praesertim 
epidemia  aestiva , vel  errore  quodam  diaetetico  : 
nausea  utpote  cum  linguae  sordibus,  ructus  amari, 
vomitus,  tensio  ventris,  tormina,  alvus  dura,  vel 
diarrhoea  profusa , biliosa,  foetida.  Lochiorum 
cursus  redditur  parcus,  vel  penitus  supprimitur 
morbo  ingravescente,  quae  autem  ex  utero  pro- 
fluit materies,  sanguinem  sistit  muco  aut  sero  per- 
mixtum 3 specifice  olentem,  subinde  adeo  acrem, 

ut  verendas  excoriet  partes,  vel  vero  humorem 
mucoso-lactescentem. — Aegrae  plerumque  dorso 
incumbere  malunt,  seque  sponte  difficulter  eri- 
gunt, tum  propter  dolorum  abdominis  exacerba- 
tionem, viriumque  valde  celerem  jacturam,  tum 
propter  cruris  alterutrius  torporem,  dolorem,  ac 
oedematosam  inflationem  5 quae  tamen  a commu- 
ni leucophlegmatia  eo  differt,  quod  tumorem 
album,  dolentem,  elasticum,  digiti  impressi  fo- 
veam vix  retinentem,  et  dum  inciditur,  paucas 
tantum  guttas  humoris  lymphatici  densioris  dimit- 
tentem praesentet,  recentioribus  nomine  phleg- 

matiae  albae  dolentis  notum  (1). 

(l)  Withe,  Untersuolnmg  der  Geschwulst  bey  Kindbet- 
tcrinnen  an  den  untcrn  Gliedmafsen.  Aus  dem  Eng- 
lisehen.  Wien  1802. 

C asper.  Commentar,  de  plilegmatia  alba  dolente.  Hal- 
lae  I819. 

8Q7.  Lactis  secretio  pariter  laesa  esse  solet ) 
mammae  saltem  dolent,  turgent,  aut  flaccescunt 
altili  liquore  privatae*  Yultus  post  paucos  non 
raro  dies  alienatur,  terrorem  aut  metum  expri- 
mens, etenim  pleraeque  mulieres  instans  pericu- 
lum ipsae  divinant  5 hinc  frequenter  gemunt,  pro- 
funda suspiria  trahunt,  ac  jectigatione  continua 
molestum  angorem  exprimunt.  — - Urinae  , nisi 
lochiis  tinctae  forent,  tenues  et  crudae,  vel  ju- 
mentariae, interdum  cum  stranguria  excernuntur. 
Calor  urens  aridam  reddit  cutem,  praesertim  ves- 
peri sub  exacerbationis  ingressu  5 nonnunquam 
vero  sudoribus  madet  superficies,  seri  lactis  odorem 

spargentibus,  aut  miliaribus  albis  obsidetur,  quin 
tamen  inde  levamen  capiant  aegrae.  Pulsus  so- 
lent esse  frequentissimi,  contracti,  duri,  ob  ani- 
mi corporisque  sensibilitatem  a re  quavis  facile 
mutabiles. 

898-  Sub  hisce  symptomatibus,  numero  et 
intensitate  variantibus,  ac  vesperi  constanter  exa- 
cerbatis, morbus,  dum  regulariter  decurrit,  intra 

septimum  et  decimum  quartum  ab  exordio  diem 

$ 

maximum  adtingens  culmen,  sub  criticis  solvi  so- 
let evacuationibus , quas  inter  sudores  profusi, 
urinae  hypostaticae,  vel  lacteae  (i),  alvus  liquida 
acidusn  redolens , ac  restitutus  fluxus  locliialis  (ceu 
crisis  idiostatica)  frequentissime  observantur. 

(l)  Oswald,  in  Hufelancts  Journal  der  pract.  Heillnmde 
14.  B.  2.  St.  S.  131. 

899-  Quae  autem  sub  sinistris  auspiciis  de- 
currit— febris  puerperalis  (anomala),  non  raro 
jam  primis'  suae  cxistentiae  diebus  vel  ex  parte 
febris  in  characterem  vertitur  nervosum  aut  sep- 
ticum , vel  ex  parte  plilogoseos  topicae  in  repen- 
tinam transsudationem  aut  gangraenam , summe 
ancipiti  semper  eventu,  terminatur. 

QO0.  Febrem  puerperalem  in  nervosum 
characterem  v e r s a nj  denotant  consueta  hu- 
jus diadoches  signa  : repentinus  utpote  virium 
lapsus,  pulsus  celeres  et  debiles,  calor  mordax, 
anxietas  perpetua , ardor  in  ventre  intolerabilis, 
meteorismus,  facies  tetra,  hippocratica,  lingua  et 
cutis  arida,  desipientia,  delirium,  sopor,  pavo- 


424  I.  FEBRES  INFLAMMATORIAE 

res  nocturni,  animi  deliquia,  subsultus  tendinum, 
convulsiones. 

QOl.  Inflammationis,  quae  uteri  serosum  ve- 
lamentum et  peritonaeum  tenet,  in  hypoclep- 
sin  transitum  indicant:  inopinata  ac  dolosa  acer* 
bi  doloris  cessatio , meteorismus  cito  evolutus, 
fluctuatio  quandoque  post  paucas  jam  horas  ma- 
nifesta 5 increscente  laticis  effusi  copia,  enorme 
abdominis  tensi,  ac  sub  concussione  undulantis  vo- 
lumen (hydrocoelia  acuta)  5 quandoque  recentes 
per  totum  peritonaei  ambitum  dolores  ab  acris 
materiei  stimulo  pendentes  5 virium  prostratio  mo- 
mentanea $ vultus  tristis,  torvus,  squalidus,  pul- 
sus exilissimi  5 animi  deliquia  } sitis  flagrans}  su- 
dores colliquativi,  oedema  crurum.  Morbo  ad 
infaustum  properante  exitum  , omnia  illa  succe- 
dunt symptomata,  quae  characteri  nervoso  pro- 
pria sunt. 

902.  Indicia  gangraena  e,  quae  acutissi- 
mam et  gravem  haud  raro  sequi  solet  metritidem 
puerperalem,  desumuntur  ex  generalibus  summe 
fatalis  hujusce  terminationis  notis  alibi  jam 
saepius  repetitis  - — , quibus  adhuc  foetidissimam 
adjungere  oportet  medorrhoeam , acris  utpote, 
fusconigricantis , et  cadaverosum  spirantis  saniei, 
una  cum  sanguinis  grumis,  vel  membranae  deci- 
duae putrefactae  particulis  commixtae  stillicidium. 
— Sub  concursu  certarum  circumstant  i arum,  et 
praeprimis  suffragante  malefico  genio  epidemico, 
metiitis  puerperalis  justo  frequentius  , et  quidem 

jam  primis  morbi  diebus  in  putresccntiam 
uteri  nititur , quam  tamen  etiam  sine  inflamma- 
tione, vel  ea  saltem  vix  animadvertenda,  oriri 
posse,  Boeri  circa  hocce  objectum  laudabilia  co- 
namina evicerunt. 

CAUSAE. 

Q05*  Dispositionem  generalem  in  fe- 
bres puerperarum  largitur  partus  brevi  absolutus, 
ac  infelix  femellae  humanae  constructio,  quae 
tot,  tantasque  in  graviditate  et  partus  opere  ano- 
malias et  difficultates  creat,  ac  iniquiorem  fere 
hocce  respectu  prae  caetcris  animalibus  sortem 
imponit ; — particularem  vero  p r o n i t a- 
tem  observare  licet  in  primiparis,  difficulter  par- 
turientibus, abortum  passis,  itidem  in  mulieribus, 
quae  opulenter  vivunt,  exercitatione  corporis  va- 
cant , epulis  calefacientibus , potibus  coffeae  to- 
stae , theabromae  nucum , vel  theae  delectantur, 
ad  seram  graviditatem  cum  viro  concumbunt,  vel 
etiam,  quae  duro  paupertatis  onere  oppressae  ad 
partum  usque  laboribus  intendunt.  Quare  matro- 
nae nobiliores,  vitae  mollis,  voluptuosae,  ac  luxu- 
riosae blandimentis  indulgentes  multo  magis  puer- 
perii anomaliis  succumbunt,  quam  rusticae , quae 
corpus  laboribus  durant. 

Q04-  Causae  exci  t an  te  s febris  puerpera- 
lis quaerendae  sunt : l)velinipso  partus  ne- 
gotio, difficili,  justo  diutius  protracto,  instru- 
mentis absoluto 5 2)  vel  in  aliis  citra  par- 

tum  potentiis  nocivis,  systema  sexuale  et 
maxime  uterum  exstimulantibus  , aut  lochiorum 
Buxum  supprimentibus.  — Ad  priores  spectant  om- 
nia obstacula,  quae  a natura,  casu  fortuito,  prava 
vivendi  ratione,  vel  inepta  obstetricantis  medela 
partui  opponuntur,  dolores,  uterique  contractiones 
sub  enixu  violentiores  5 omnes  operationes  manu 
obstetricia,  vel  instrumentis  ad  partum  expedien» 
dum  lentatae,  uti  versio,  adplicatio  forcipis  et 
vectis,  excerebratio,  rudis  placentae  avulsio  , vel 
ejusdem  in  utero  retentio,  abortus  ecbolicis  pro- 
curatus, aut  accidentalibus  violentiis  inductus. — 
Posterioribus  accensentur  errores  diaetetici,  qui- 
bus ob  insatiabilem  quandoque  sub  ultimis  prae- 
gnationis mensibus  ciborum  ingluviem  facile  ex- 
ponuntur, refrigerium  repentinum,  animi  pathe- 
mata  excitantia,  vestimenta  et  fasciae,  quae  ab- 
domen arctius  cingunt  et  comprimunt,  denegata 
puero  lactatio  , victus  nimis  lautus,  abusus  spiri- 
tu osorum,  aromatum,  similiumque  medicamento- 
rum , quae  titulo  spasmos  sedante  a vetulis  pro- 
pinari solent  3 corporis  exercitia  validiora  corpo- 
re nondum  firmato  5 praecox  veneris  usus  3 alvi 
retentio  3 traumata  omnis  generis* 

(j05-  Ex  hocce  causarum  elencho  patet,  eas 
omnes  esse  stimulos  ^positivos , modo  absolutos, 
modo  relativos,  quorum  actio  sive  immediate  in 
uterum,  sive  in  alias  organismi  sphaeras  diriga- 
tur, sernper  ibi  eminentes  reactiones  excitat,  ubi 
major  dispositio  latet.  Imo  nonnunquam  levissi- 

mae  j ac  pro  sana  muliere  indifferentes  potentiae 
sufficiunt  ad  incendium  in  recens  enixa,  quam  ve- 
luti  vulneratam  considerare  oportet  , provocan- 
dum, Inde  concipitur  solius  constitutionis  epi- 
demicae, praesertim  hyemalis  ad  altiorem  gradum 
evectae,  vel  et  alius  atmosphaericae  tensionis,  cu« 
jus  specifica  qualitas  quandoque  aciem  sensuum 
effugit,  in  producenda  febri  puerperali  potestas, 
quam  nii  aliud  esse,  nisi  febrem  inflammatoriam 
cum  topica  passione  uteri  et  peritonaei , puerpe- 
rio modificatam  jam  supra  indicavimus. 

EXITUS. 

QOfi.  Ex  praemisso  febris  puerperalis  ano  ma- 
lae decursu,  ejusque  potioribus  spcciebus  (§.  899 
“902)  exituum  ratio  facile  intelligitur.  — Ex  par- 
te febris , sive  adfectionis  dynamicae  universalis 
in  characterem  nervosum  vel  putri- 
du  m ; ex  parte  inflammationis  localis  in  trans- 
sudationem  repentinam  (quam  saepe  saepius 
ceu  crisin  idiostaticam  erroneam  considerare  licet) 
et  ascite n 3 in  gangraenam  et  putre- 
sce n t i a m uteri , rarius  in  suppurationem 
abire  observatur.  Mediantibus  hisce  malis,  quae 
nonnisi  raro  medelam  admittunt,  lethum  parat.  — 
Posthuma  febrim  puerperalem  in  casu  minus  exi- 
tiali sequi  visa,  pendent  vel  ab  organica  quadam 
metamorphosi  in  systemate  sexuali,  praegressae 
inflammationis  levioris  effectu  3 vel  a metastasibus 
lacteis,  quarum  haud  rara  in  praxi  habentur  exem- 


4 aO 


I.  FEBRES  INFLAMMATORIAE 


pia.  Inde  apoplexiae,  maniae,  melancholiae,  amau- 
roses,  paralyses,  epilepsiae,  dyspnoeae,  hydro- 
thoraces,  parotidum  indurationes  et  suppuratio- 
nes , ascites  chronicus , phthisis  uterina  vel  pe- 
ritonoea,  articulationum  caries  et  anchyloses,  alia- 
que plura.  — - De  quibusdam  malis  nervosis,  prae- 
sertim de  vesaniis,  quae  febrem  puerperalem  ex- 
cipiunt, notare  oportet,  eas  interdum  recenti 
graviditate  dissipari  (§.  606)- 

907.  Potiora  phaenomena,  quae  in  cada- 
veribus hac  febre  peremtarum  inveniri  solent, 
sunt:  abdomen  meteoritice  expansum,  livens  5 ge- 
nitalia flaccida  • vagina  rubicunda , livida,  vel  ni- 
grescens 5 uterus  in  majus  volumen  expansus,  mol- 
lior, maculis  gangraenosis  notatus,  materie  lym- 
phatico - puriformi  obductis  5 vestigia  membranae 
Hunteri  sphacelo  corruptae  5 quandoque  tota  su- 
perficies uteri  mucosa  putrida  dissolutione  de- 
structa, livida,  atra,  foetorem  intolerabilem  spar- 
gens } ovaria,  tubae  et  ligamenta  solito  plus  ru- 
bra, innumeris  vasculis,  quasi  arte  injectis,  per- 
repta 3 peritonaeum,  omentum,  vel  etiam  intes- 
tina phlogoseos , aut  saltem  congestionis  indicia 
offerunt , pseudomembranis  inviscata,  congluti- 
nata, granulisque  puriformibus  obsessa  reperiun- 
tur.  Latex  in  cavum  abdominis  effusus  raro  uni- 
formis , sed  plerumque  diversae  consistentiae  et 
qualitatis  esse  solet,  serosus,  lymphaticus,  albu- 
minosus,  puriformis,  lactescens,  cascosus , albi- 
cans, flavidus,  subfuscus,  cruentus,  floccis,  la- 

ciniis , filamentis  et  membranulis  crystallisatis  in- 
termixtus, inodorus,  vel  graveolens.  Quousque 
unitas  visoeris  cujusdam  soluta  non  cernitur 
(casus  in  praxi  frequentissimus) , eousque  etiam 
de  vero  pure  nulla  nasci  poterit  suspicio,  atque 
congeries  illa  liquoris  polymorphi,  ceu  produc- 
tum simplex  secretionis,  per  phlogisticum  in  mem- 
branis serosis  processum  incitatae,  simulque  in 
qualitate  alteratae  considerandum  erit. 

Q08*  Etiamsi  lacti  simillimus  subinde  adpa- 
reat  ille  latex,  alienum  tamen  ab  ejus  natura  esse 
confirmarunt  chemicae  analyses  egregiorum  viro- 
rum , Hermstaedtii  etjacquinii  junioris. 
A calore  46°  Fahr.  corneam  quasi  tunicam  sepa- 
rat ) spatio  duarum  septimanarum  putrescit  j sy- 
rupum  violarum  viridi  colore  tingit  5 admixto  al- 
cohole  et  acido  nitroso  in  coagulum  abit  5 cum 
oleo  vitrioli  gelatinam  format  5 ab  alcalibus  tur- 
batur^  destillatus  aquam  insipidam  nauseosi  odo- 
ris, spiritum  volatilem  alcalinum , et  oleum  em- 
pyr  eu  mati  cum  largitur  ^ partem  butyraceam,  aut 
illi  analogam  nunquam  dimittit.  — Quibus  posi- 
tis abunde  intelligitur  diversum  esse  ingenium  ef- 
fusi illius  in  abdomen  puerperarum  humoris  a lac- 
tis indole  3 absonum  tamen  non  videtur , eam  in- 
ter ac  puriformem  materiem  post  graves  pneumo- 
nitides et  carditides  in  cavum  pectoris  et  pericar- 
dii effundi  solitam  quandam  supponere  diversita- 
tem ) coexistens  enim  in  puerperis  polygalia,  vel 
saltem  nisus  organismi  feminei , qui  per  puerpe- 

riura  specificam  patitur  metamorphosin , in  pro- 
ductionem laricis  lactei,  ac  alienata  tali  pacto  san- 
guinis erasis,  omnibus  secretionibus  tam  sanis, 
quam  morbosis  particularem  imprimit  characterem, 
atque  principia  quaedam  extricare  juvat , aliis  vi- 
tae periodis  non  visa,  praesertim  ubi  destinata 
pro  emunctione  colatoria,  ubera  nempe,  in  suo 
praepediuntur  munere.  Inde  quoque  sudores  ace- 
scentes , urinae  et  lochia  lactea  , miliaria  alba, 
metastases  supra  notatae. 

909.  Quandoque  nulla  inflammationis,  prae- 
ter ejus  effectus  evidentissimos , vestigia  depre- 
henduntur 5 quin  imo  uteri  velamentum,  ipsum- 
que  peritonaeum  pallidum  et  exsangue  adparet} 
und  3 quorundam  rimatorum  dubia  circa  existen- 
tiam  phlogoseos  topicae  in  febre  puerperali.  Sed 
satis,  superque  compertum  habemus,  processum 
phlogisticum  formatione  recentis  producti  orga- 
nici exhauriri  et  extingui,  idque  tanto  evidentius 
succedere,  quo  major  illius  quantitas  et  moles 
fuerit. 

910.  Prognosis  in  febre  puerperali  sem- 
per  maxima  circumspectione  instituenda  3 morbus 
enim  utut  levis,  vix  unquam  indifferens  dici  po- 
terit, ob  adeo  facilem  in  anomalias,  et  morbosas 
metamorphoses  nisum.  — Malum  exitum  hario- 
lantur: abdominis  sensibilitas  maxima,  dolores 
acerbi,  meteorismus  insignis,  angores  perpetui, 
dyspnoea  , vomitus  porraceus , singultus , lingua 
arida,  urinarum  cruditas,  dejectiones  involunta- 

riae , ubera  collapsa  et  arescentia  5 loeliia  sup- 
pressa, saniosa,  foetida  j repentinus  virium  lap- 
sus , febris  ardens,  status  nervosus,  animi  deli- 
quia, algor  extremitatum,  signa  hypoclepseos  re- 
pentinae, vel  gangraenae.  — Quae  bene  spera- 
re sinunt , e generalibus  prognosticos  regulis  de* 
promuntur. 

C U R A, 

QT1.  Evicta  febris  puerperalis  regularis  in- 
dole inflammatoria,  quam  praeter  totius  systema- 
tis circulatorii  reactiones  justo  magis  incitatas, 
topicus  simul  in  utero  et  peritonaeo  turgor  suis 
phaenomenis  sat  clare  demonstrant , nulla  pror- 
sus in  formandis  indicationibus  curativis  nascitur 
difficultas.  Medendi  methodus  generalis  ab  illa 
peritonaeitidis  et  metritidis  (§.  885  — 888)  nulla- 
tenus differt  5 speciales  tamen  quasdam  modifica- 
tiones inculcat,  in  gratiam  puerperii , lochiorum 
-et  gal  ac  topo  ese  os  necessarias. 

(J12.  Praemissa  venaesectione,  eaque  subin- 
de repetita,  si  casus  urgeret , hirudines  perinaeo, 
aut  vulvae  labiis  adplicandae , et  cuncta  reliqua 
adparatum  antiphlogisticum  constituentia  subsidia 
in  usum  trahenda,  quorum  efficaciam  valentissl- 
mi  in  arte  viri,  Thompson,  Leake,  Kirk- 
1 a n d , Mnrsinna,  Z e 1 1 c r , flaimann,  ip- 
seque  Boer  testantur , ac  propria  experientia 
abunde  confirmavit.  Ejusdem  vero  summe  profi- 
cuae , ubi  rationis  limites  non  excedit , medelae^ 
abusum  damnosum  fieri,  cuivis  medico  patebit. 

Q13.  Lochiorum  fluxum  promovere  juvabunt 
fomentationes  emollientes,  toti  abdomini  et  prae- 
sertim hypogastrio  impositae,  spongia  tepido  quo- 
dam decocto  imbuta,  ac  sinui  admota,  pediiuvia 
repetita.  Ab  aristolochicis  acribus  et  stimulan- 
tibus sedulo  abstinendum.  — Impeditam  lactis  jam 
secreti  ac  in  uberibus  stagnantis  excretionem  ex- 
pedient suctio , epithemata  mollitiva,  fomenta 
pannis  fumo  resinoso  imbutis  facta,  cucurbitulae 
papillas  ambientes.  Arescente  vero  ipsa  secre- 
tione , ac  imminente  metu  alicujus  metastaseos, 
ad  derivantia , purgantia  et  revulsoria  recurren- 
dum. — Aridam  cutem  aperient  leniter  diapnoi- 
ca  , potus  tepidi,  sambucina,  acetum  ammonia- 
cale , ipecacuanhae , ab  Anglis  adeo  decantatae, 
doses  refractae  5 pares  doses  tartari  emetici , vel 
etiam  alia  antimpnii  praeparata,  pulvis  Dowcri, 
aut  mercurius  dulcis  opio  junctus , postquam 
phlogoseos  impetus  antiphlogislicis  temperatus 
fuerit  5 hisce  enim  remediis  simul  processum  ve- 
getati vum  qualitate  altera  tum  ad  normam  resti- 
tuere nitimur. 

(J 1 4*  Alvum  hiandis  ciere  cccoproticis  vix  non 
in  omni  puerperarum  febre  convenit,  quem  in 
finem  praeter  mannata,  saccliarina , tamarindos, 
sales  neutros  diversi  generis , arcani  duplicati  vir- 
tus a practicis  per  eminentiam  extollitur.  Pur- 
gantium validiorum  ac  emeticorum  usum  compli- 
catio gastrica  vindicare  poterit,  absente  tamen, 
quae  inde  necessario  exacerbari  deberet,  gradus 
a Itio  r i s i 11 0 a m m a tion  e. 

915.  Imminentibus  nervosi  characteris  signis 
ad  revulsiones  promptas  sinapismis  vel  vesicanti- 
bus  faciendas,  ad  pharmaca  nervina,  camphoram, 
moschum  , valcrianam , chamomillam,  opium,  et 
si  debilitas  crescit,  ad  stimulantia  altioris  potentiae 
recurrere  oportebit. 

916.  Quae  infaustum  hypoclepseos  repenti- 
nae exitum  petit,  febris  puerperalis,  promptissi- 
mis et  efficacissimis  armis  erit  oppugnanda.  Ve- 
sicantia  cruribus  adplicita,  plagarum  inde  excita- 
tarum continuata  irritatio,  digitalis,  calomel  et 
antimonialia  unicam  spem  largiuntur  3 et  si  illis 
nec  rapidae  effusioni  limites  poni,  nec  desidera- 
ta effusi  laticis  absorptio  induci  poterit,  ad  pa- 
racentesim  sine  mora  recurrere  oportet  3 ulterior 
autem  cura  juxta  generales  hydropis  acuti  regu- 
las instituenda. 

1 

917.  Metritidem  puerperalem  malignam,  quae 
putrescentiae  uteri  et  characteris  septici  indicia 
offert,  valentissimis  stimulantibus,  cardiacis,  et 
putredinem  arcentibus  pharmacis  adgredimur, 
quae  inter  cortex  chinae  , arnica,  moschus,  cam- 
phora  , liquor  Mindereri  et  acida  mineralia  sem- 
per  principem  locum  tenent.  Requiritur  autem, 
ut  simul  topicis  auxiliis  partium  sphacelo  corrup- 
tarum separatio  promoveatur,  quem  in  finem  pe- 
rit iss  i mus  Professor  Vindobonensis  proprium  in- 
strumentum (Forte-plumaceaux)  invenit , consue- 
ti ad  uterum  siphonis  fistulae  non  multum  ab- 
simile, cujus  ope  pulvillos  vel  turundas  in  uterum 

III.  E e 

introducit,  eumque  externae  eujusdain  partis  ad* 
instar  deligandum  et  tractandum  proponit  (i). 

({)  Boer  i,  Nalur.  Obstetr.  p.  194  et  207. 

OOPHORITIS. 

Riicber,  Diss.  de  morbis  ovariorum.  Viennae  1815. 
gig.  Omnis  quidem  aevi  medicis  notum  erat,  in 
ovariis  ac  tubis  uterinis  varias  contingere  metamor- 
phoses abnormes,  uti  vomicas,  indurationes,  con- 
cretiones, etc.,  quas  omnes  inflammationis  constan- 
tes effectus  esse  novimus.  — Nihilominus  tamen 
ad  principem  eorundem  vitiorum  fontem,  plilo- 
gosin  utpote,  minime  adtentos  fuisse,  vel  ex  inde 
patet,  quod  in  pleris  que  libris  nosologicis,  silen- 
tio praeterita  inveniatur.  Nemo  autem  inficias 
ibit,  omni  indagine  dignam  esse  inflammationem 
organi  adeo  nobilis,  in  quo  germen  totius  poste- 
ritatis ponitur  5 etenim  neque  therapeutice  , ne- 
que prognosis  firmis  inniti  poterit  fulcris,  nisi  ex- 
acta prius  habeatur  morbi  notio. 

gig.  Nomen  ovarii  omnium  primo  anno 
166 1 a Nicolao  St  en  011  io  fuit  introductum; 
prius  enim,  uti  e.  g.  a Galeno  (De  usu  partium 
XIV.  C.  12-)  testes  muliebres  vocabantur. 
Utendo  idiomate  graeco  in  designandis  morborum 
generibus  inflammatinem  ovariorum  O ari  t id  em 
nominavit  P 1 o u c q 11  e t i u s (1)  (ab  fcccgiov  , ovum) 
aptius  Oophoritidis  appellatione  insigniendam 
(ab  vcv  ovum  , et  (peg co  fero)  , cujus  exactiorem 
cognitionem  nonnisi  1 ecentioribus  quibusdam  me- 

dicis , et  maxime  Claro  Medico  (2)  in  acceptis 
referendam  habemus. 

(1)  Systema  Nosologicum.  Tubing.  1791 . Tom.  I.  p.  2Q,?T. 

(2)  Annalen  cies  Idiniscben  Institutos  imSt.  Jacobs  - Hospi- 

tale in  Leipzig,  1810. 

Q 20.  Praeter  dolorem  in  alterutro  hypogastrii 
latere,  sub  tactu  auctum,  caloris  interni  aut  pon- 
deris sensum , non  raro  tumorem  circumscrip- 
tum, et  durum  supra  unum  alterumve  inguen, 
atque  febrim  inflammatoriam — -oophoritis  adhuc 
variis  stipari  solet  symptomatibus , quae  psychi- 
cum statum  laesum  aperte  indicant , uti  timiditas 
et  pusilanimitas  singularis,  anxietas  universalis, 
proclivitas  in  iram,  mox  hilaritas  animi  insoli- 
ta , mox  tristitia  ac  solitudinis  amor,  plerumque 
phantasia  exaltata,  et  incitata  cupido  sexualis.  In* 
terdum  convulsivae  distensiones  observantur.  Ae- 
grarum ex  oculis  et  vultu  latentis  cujusdam  gra- 
vis curae  imago  adparet  \ quandoque  clamant, 
verbis  indecoris  imaginationis  delusae  objecta  pro- 
dunt, aut  blasphemant,  comite  continuo  motu 
crurum,  quibus  cum  violentia  versus  infimam  spon- 
dae partem  nituntur.  Praesentia  virorum  cuncta 
symptomata  intendit.  Pulsus  est  variabilis,  nunc 
magnus  et  fortis,  rnrnc  parvus  et  contractus $ ca- 
lor parum  auctus  5 urinae  parcae  etrubrae^  alvus 
adstricta,  menostasia,  crurum  torpor.  — Alienati 
animi  status  efficit  f ut  dolorem  alioquin  leviden- 
sem plerumque  nauci  faciant  5 si  tamen  ovarii  re- 
gio rudius  pertangitur,  distorsione  musculorum 

E e 2 

faciei  , et  crurum  motibus  vehementiorihus  in- 
flammationis praesentia  patefit. 

Q21  • Liquet  ex  dictis  aliquam  inter  oophori- 
ti dem  et  nymphoraaniam  sub  esse  similitudinem, 
quam  tanto  magis  claram  videmus,  si  perpendi- 
mus furorem  uterinum  saepe  saepius  ex  ovario- 
rum vitiis  originem  depromere,  et  si  animo  revol- 
vimus mirificum  adfectionum  morbosarum  syste- 
matis sexualis  in  mutanda  psyches  humanae  condi- 
tione influxum , in  viris  non  mimis,  quam  in  fe- 
minis conspicuum.  Differt  tamen  oophoritis  mi- 
nori gradu  alterationis  mentalis  , symptomatum 
inconstantia,  atque  signis  inflammationis  topicae 
febrisque  comitis. 

922-  Una  cum  ovariis  utplurimum  ligamen- 
ta uteri  lata,  tubae  Fallopianae,  ipseque  uterus 
inflammari  solent  5 quemadmodum  pariter  sub 
gravi  metritide , praesertim  puerperali,  vix  non 
semper  testes  muliebres  in  morbosae  reactionis 
sph  aeram  trahuntur. 

923.  Causis  disponentibus  adnumeran- 
tur  : imaginatio  exaltata  per  lectionem  librorum 
animum  commoventium , aut  cupidinem  sexualem 
incendentium  , imbecillitas  voluntatis  ludibriis 
phantasiae  reniti  nequeuntis,  spes  frustrata  ma- 
trimonii desiderati,  stimulus  in  venerem  irritatus, 
et  non  satiatus,  praecipue  tempore  menstruorum, 
conjugium  infelix,  abortus  repetitus,  partus  dif- 
ficiles, obstinentia  repentina  amplexuum  in  illis, 
quae  deditae  fuerunt,  unde  meretrices,  dum  in- 

carcerantur , et  viduae  liaud  raro  ovariorum  ma- 
lis abnoxiae  fiunt. 

99.4.  Praesente  opportunitate  oophoritidem 
excitare  valent  refrigerium,  praesertim  durante 
quadam  cura  mercuriali  , vel  primis  puerperii 
diebus  incaute  admissum,  violentiae  abdomini  il- 
latae, usus  emenagogorum  , et  ecbolicorum,  qui- 
bus malitiosae  puellae  furtivi  amoris  fructum  per- 
dere, vel  etiam  ex  aliis  causis  silentes  menses  revo- 
care tentant  3 partus  laboriosus  3 metastases  lacteae  5 
impetigines  retropulsae  5 turbata  menstruatio,  ac 
natus  inde  continuus  turgor  in  utero  et  ovariis  3 
praecox  Venus  3 systema  uterinum  in  continua 
appetentia  constitutum  3 abusus  copulae  post  ex- 
antlatam brevi  uteri  aut  ovariorum  inflammatio- 
nem , turgore  in  illis  organis  nondum  resoluto, 
quem  praecipue  meretrices  lucri  causa  toties  com- 
mittunt, ac  ideo  frequenter  inconsiderantiae  poe- 
nas luunt.  Wa  1 1 li  e r u s (i)  in  meretricum  cada- 
veribus ovariorum  inflammationes  et  concretiones 
haud  raro  se  invenisse  testatur. 

(1)  De  morbis  peritonaei.  Berol*  1785* 

Q25-  Terminationes  oophoritidis  ab  illis 
aliarum  inflammationum  vix  differunt,  nisi  quas- 
dam a substrato  pendentes  modificationes  exci- 
piamus. Mox  in  suppurationem  abit,  even- 
tu lethali , vel  etiam  felici , si  abscessus  extror- 
sum  aperitur  (quemadmodum  in  Clinico  Vindo- 
bonensi  casum  videre  licuit)  3 mox  in  i n dura- 
ti on  em  (1),  in  concretiones  cum  partibus 

vicinis  : Ipsum  li  ydr  op  em  ovari  i et  tuba- 
rii m (H  y d r o a r i o n et  H y d r o s a i p i n x)  haud 
raro  ceu  consectarium  lentae  oophoritidis  conside- 
rare oportet,  cujus  diversa  et  mirifica  ab  auctoribus 
notantur  specimina  (2).  Plerumque  ab  initio  se- 
rum morbose  secretum  substantiam  ovarii  hinc 
inde  consumit  ac  destruit , atque  in  pluribus  col- 
ligitur cellulis  cavis,  quae  pedetentim  in  sac- 
cos extenduntur  sibi  contiguos,  ac  inter  se  com- 
municantes 5 interdum  unicus  formatur  saccus 
pluribus  loculamentis  divisus. — Occurrunt  deni- 
• que  adhuc  ovariorum  tumores  et  degenerationes 
diversissimae , uti  melice  rides,  steatoma- 
ta, sarcomata,  quas  generali  exallaxeos 
nomine  complectimur,  saepe  saepius  pro  chroni- 
cae inflammationis  effectu  habendae.  Secunda- 
ria, quae  ex  hisce  pathologicis  metamorphosibus 
scaturiunt,  mala  multifaria  esse  possunt,  uti  ea- 
tameniorum  anomaliae,  sterilitas,  hysterismus, 

ascites,  physconia  et  tabes. 

(1)  Schlenlter,  Diss.  de  singulari  ovarii  sinistri  morbo, 

Ludg.  Bat.  1722. 

(2)  Murray,  Pr.  de  hydrope  ovarii.  Upsal.  1780. 

B e r e n d s , D.  de  hydrope  ovariorum  et  tubarum  Fallopii. 

Francof.  1805- 

(j q(j.  Cura  ab  illa  metritidis  vix  differt,  nisi 
quod  ad  praevalentem  animi  alterationem,  ad  sen- 
sibilitatem  psychicam,  ac  ad  locum  adfectum  pe- 
culiaris respectus  sit  habendus.  Devicto  antiphlo- 
gisticis  phlogoseos  vigore,  aut  praesente  ejus  mi- 
nori gradu,  calomel  cum  opio,  zincum,  castorejum, 

illinitiones  nervinae , aut  fomenta  frigida  , opti- 
me respondent 5 non  negligendo  tamen  et  illa, 
quae  causas,  dummodo  notae  fuerint,  directo 
modo  amovere,  vel  enervare  student,, 

COLPITIS. 

Q27»  Inflammatio  vulvae,  Colpitis 
sive  K y s t h i t i s (a  xoXttos  9 seu  xvctS-qs  , vagina) 
facile  dignoscitur  ex  generalibus  phlogoseos  si- 
gnis 3 nempe  ex  dolore  et  tumore  in  vagina , aut 
in  labiis  majoribus  3 ex  ardore  et  siccitate,  unde 
omnis  tactus,  proinde  etiam  concubitus  dolorifi- 
cus  evadit  3 e mictu  ardente  et  gressu  impedito. 
In  altiori  gradu  tormina  ventris,  lumbago,  febris 
inflammatoria  vel  alia  contemporanea  metritidis 
symptomata  junguntur. 

Q28*  Causis,  quae  phlegmonosarn  vaginae 
inflammationem  inducere  consuescunt,  ad  nume- 
rantur : quaevis  violentiae  ac  irritamenta  mecha- 
nica , vulnera , coitus  nimis  frequens , brevi  tem- 
poris intervallo  repetitus,  disproportio  inter  va- 
ginae lumen  ac  membrum  virile,  praecipue  ru- 
dior virginitatis  privatio  , stuprum  violentum  in 
puellis  impuberibus  , onania  priapis  artificialibus 
exercita  3 partus  difficilis,  instrumentis  promotus 3 
perinaei  laceratio  3 pessaria 3 injectiones  acres  3 tu- 
mores in  vagina  varii,  ejusdem  prolapsus  (colpop- 
tosis)  , haemorrhoides,  medorrhoea  acris,  asca- 
rides.  — Colpitide  m specificam  gignunt 
condylomata,  ulcera  venerea,  leucorrlioea  viru- 
lenta , cancer. 

929.  Chronicae  phlogoses  vulvae  haud 
raro  variarum  neurosium  fontem  sistunt,  animum 
peculiari  modo  dejiciunt,  syncopticis  aut  hyste- 
ricis  symptomatibus  stipantur,  quandoque  nym- 
phomaniam  invitant,  praecipue  si  ex  indole  sua 
pruritum  continuum  sustinent , uti  v.  g.  herpes 
vaginae. 

Q30.  Colpitis  phlegmonosa,  quatenus 
praeter  membranam  mucosam  interiores  simul  par- 
tes organicas  vaginam  formantes  pro  substrato 
agnoscit,  libentissime  in  suppurationem  vel 
indurationem  abire  solet.  Abcessus  vel  in  va- 
gina, vel  in  labiis  vulvae  majoribus  formatur,  at- 
que pus  nunc  extrorsum  profunditur,  nunc  intror- 

• • • • 

sum  serpit , uterum , vesicam  , aut  intestinum  rec- 
tum arrodit,  variasque  devastationes  generat.  Ul- 
cera non  consolidata  quandoque  maligna  et  ca-> 
coethica  fiunt , medorrhoeam  chronicam  malae 
indolis  fovent,  vel  plane  in  canceraticam  liqua- 
tionem degenerant.  Quae  cum  excoriatione  cuti- 
culae vaginalis  jungitur , colpitis  phlegmonosa 
parietum  lymphae  plasticae  ope  concretionem , 
et  atresiam  (occlusionem,  imperforationem)  vulvae 
par  it.  — 

Cura  secundum  generales  regulas  susci- 
PROSTATITIS. 

Wil,  Sclimid,  liber  diejenigen  Krairklieiten  der  Ilarn- 
bl  ase , V orstehdriise  und  Hariirohre,  dcucn  vorziig» 
lichManner  im  hoheren  Alter  ausgesctzt  sind.  Wien 
180(5. 

Home,  pract.  Beobachtungen  uber  die  Beliandlung  der 
Rrankheiten  rler  Vors^ebdriise.  Aus  demEngliscben 
von  W.  Sp  ren  gei.  Leipzig  1817* 

931.  Infl  animationem  glandulae  pro- 
statae,  sive  adstantis  (7rgo/cpj/// , praesum)  il- 
lius utpote  organi,  quod  secretioni  liquoris  lacti» 
formis,  sperma  adtenuantis  est  dicatum,  ex  se- 
quentibus desumitur  indiciis  : dolor,  sensus  pon- 
deris , pressionis , ac  veluti  heterogenei  cujus» 
dam  corporis  in  perinaeo  infixi  5 plerumque  tu- 
mor durus  et  palpabilis,  sub  rudiori  compressio- 
ne dolens  3 urinae  difficultas,  stranguria,  cum 
tenesmo  et  ardore  molestissimo,  sub  quo,  prae- 
ter paucas  urinae  guttulas,  mucus  tenax  et  albe- 
scens, sanguine  interdum  mixtus  excernitur  3 tur- 
gor  venarum  haemorrhoidalium  , tenesmus  sub  al- 
vo deponenda^  et  febricula  symptomatica.  Ve- 
hementiori  sub  inflammatione  dolores  per  totum 
hypogastrium  dissipantur,  atque  nunc  vesicam, 
nunc  intestina  manifeste  irritata  indicant  in  co- 
nubio cum  aliis,  quae  ad  cystitidem,  vel  enteri? 
tidem  referuntur’,  phaenomenis. 

Q32.  Prostatitis  phlegraonosa  plerumque  acu- 
ta et  praeceps  esse  solet,  praesertim  dum  e trau- 
maticis proficiscitur  causis  5 quo  in  casu  etiam 
libenter  in  pathologicas  nititur  metamorphoses, 
suffragante  glandulosa  organi  structura.  In  chro- 
nico decursu  vel  simplicem  praesentat  congestio- 
nem, vel  recidivam  phlogosin  organicis  vitiis  ple- 
rumque comitatam. 

933.  Causae  potiores  sunt:  vulnera , litho- 
tomia ) contusiones,  uti  sub  equitatione  5 meta- 
stases et  metaschematismi  varii  generis,  prae  aliis 
vero  phaliorrhoea  (fluxus  penis)  virulenta,  vel  ha- 
bitualis derepente  suppressa  et  stimulantibus  ex- 
asperata, urethritis  gravior  5 haemorrhoides  ani, 
vei  vesicae  5 calculus  majoris  molis. 

934.  Exitus  communiores  sunt:  indura® 
tio,  parectama,  et  suppuratio,  deter- 
minati per  texturam  substrati,  et  gradum  in- 
flammationis. Glandula  prostata  , quae  alioquin 
jam  in  statu  salutis  notabilem  duritiem  praebet, 
in  scirrhum  haud  raro  terminatur  , adeoque  in- 
crescit , ut  pugni  magnitudinem  aequet.  Absces- 
sus vel  extrorsum  rumpuntur,  vel  vero,  quod 
frequentius  accidit  (praesertim  post  medorrhoeas 
virulentas  repetitas  et  male  tractatas),  in  fistulas 
et  sinus  degenerant,  quibus  vicinae  perreptan- 
tur et  corroduntur  partes.  Inde  denuo  diversa 
mala  secundaria  oriri  possunt,  uti  dolores  ad  pe- 
rinaeum  et  vesicam  chronici,  impotentia  gradien- 
di.aut  sedendi,  dysuria,  ischuria,  uroplanesis,  i.  e. 
profluvium  lotii  per  vias  praeternaturales  , quasi 
profluvium  vagum,  errabundum,  sive  sic  diotae  fi- 
stulae urinariae,  phthisis  lenta. 

' A. 

935.  Inflammationi  prostatae  m ede  m u r 
venaesectione,  hirudinibus  ad  perinaeo  m adplici- 
tis,  cataplasmatibus  et  fomentis  emollientibus,  re- 
mediis eccoproticis , clysteribus  et  balneis.  Quae 
ex  phaliorrhoea  incaute  cohibita  originem  cepit, 

prostatitis , fluxum  primitivum  quantocyus  revo- 
cari  jubet , quod  cereolis  in  urethram  immissis, 
injectionibus  acribus  caute  institutis , vel  si  ca» 
sus  valde  urgeret,  insitione  viri  medorrhoici  ten- 
farnus.  Haemorrhoidalis  labes  suis  remediis  op- 
pugnanda.  Plurimum  autem  ad  phlogoseos  reso» 
lutionem  contribuunt  corporis  quies , alviductio» 
nes  blandae  et  repetitae  , abstinentia  a potibus  et 
cibis  irritantibus,  a venere  et  equitatione. 

Q3 6*  Infausto  omine  in  suppurationem  termi- 
nata  prostatitis  deposcit,  ut  abscessus  emollienti- 
bus ad  maturationem  perducatur,  ac  debito  tem- 
pore aperiatur.  Induratam  glandulam  resolvere 
conabimur  unctionibus  mercurialibus  , sapona- 
tis,  ammoniacalibus,  balneis  , eccoproticis,  et 
vesicantibus  perinaeo  impositis } ast  effectum  vo- 
tis nonnisi  raro  rependere  videmus.  Nonnullis 
emetica  saepius  repetita,  usus  cicutae,  et  balnea 
marina  laudantur  : setaceum  ad  perinaeum  Tra m- 
pel  proposuit  (i).  Tractamen  sinuum  et  fistula- 
rum chirurgicae  manui  committendum. 

(i)  Med.  cliirurg.  Bcmcrliungcn. 

ORCHITIS.  • 

Q37,  Inflammatio  testiculi,  Orchi- 
tis (ab  of  %/f,  testiculus) , vel  D i dy  m i t i s 
[iog,  testis)  incipit  a tensione  molesta  juxta  decur- 
sum funiculi  spermatici  ad  inguen  usque  propa< 
gata,  ab  intumescentia  epididymidis,  quandoque 
a nausea,  vomitu,  doloribus  colicis,  ac  levi  irri- 

tatione  circuli.  Pedetentim  tumor  increscit,  pri- 
mo pulposus  et  mollis  , dein  durus  , atque  vel 
totus  testis,  mox  alteruter,  mox  uterque  volumi- 
ne ita  augetur,  ut  quandoque  pugni  magnitudi- 
nem excedat,  vel  (quod  crebrius  accidit)  sola  epi- 
didymis tumefacta  cernitur.  Dolores  insurgunt 
tensivi , ardentes,  lancinantes,  qui  ad  inguina, 
lumbos,  femora,  ad  regionem  sacralem,  vel  ure- 
thram diradiantur,  omnem  adtactum  reformidant, 
scroto  praeprimis  pendulo,  corpore  proinde  erec- 
to exasperantur,  ac  ideo  gressum  impediunt.  Gra- 
viori sub  inflammatione  ipse  funiculus  spermati- 
cus in  sphaeram  reactionis  morbosae  trahitur,  in- 
turgescit, inflammatur,  ac  a imulo  abdominali  quasi 
incarceratur,  unde  omnia  illa  suboriri  solent  sym- 
ptomata, quae  colicas  herniosas  comitantur.  Se- 
cundario modo  succedunt  febris  valida  inflamma- 
toria, lumbago  molestissima,  agrypnia , inquie- 
tudo, peculiaris  anxietas  testium,  quae  non  raro 
animum  perturbat,  speciem  hypochondriaseos,  de- 
lirium, vel  plane  desperationem  et  vitae  taedium 
par  it.  — Inflammatio  parenchymatis  plerumque 
minus  do!  orale  a esse  consuevit,  quam  illa  tu- 
nicae vaginalis,  vei  albugineae.  Scrotum  vel  in- 
tactum manet,  vel  una  cum  testibus  inflammatur, 
(0  s c h i t is). 

Q38*  Inter  multifarias  orchitidis  causas  no- 
tari praeprimis  merentur : violentiae  traumaticae, 
ictus,  compressiones,  equitatio,  operatio  hydro- 
celes 5 vitia  testiculorum  organica,  cirsocele,  scie- 

roma , hydatides  , impeditus  testiculorum  descen- 
sus, eorumque  in  annulo  abdominali  constrictio 
(c  r y p s o r c h i s)  5 rheuma  tunicae  vaginalis  5 her- 
pes scroti^  spermatis  retentio  sub  concubitu,  dum 
ejaculatio  instans  praepeditur  (spermatische- 
s i s).  Haec  omnia  idiopathicum  malum  creant. 
Symptomaticam  aut  sympathicam  didymitidem  in- 
vitant repentina  phallorhoeae  virulentae,  vel  ha- 
bitualis suppressio  5 metastases  et  metaschematis- 
mi  varii,  calculi  vesicae,  incautus  candelarum  usus, 
injectiones  nimis  acres,  vel  adstringentes  etc. 

939.  Indu  ratio,  parectama,  et  hy- 
dro p s potiores  sistunt  inflammationis  testium 
exitus.  Induratio  sive  simplex,  sive  parectamati 
juncta  fuerit,  libenter  in  scirrhum  et  can- 
crum degenerat,  sarcoceles  nomine  com- 
muniter insignitum,  ad  cujus  genesin  tamen  pra- 
va corporis  constitutio,  dyscrasiae , aptorum  re- 
mediorum neglectus,  ineptorum  usus,  ac  diathe- 
sis  scrofulosa  plurimum  confert.  Orchitis  cum 
eminente  tunicae  vaginalis  irritatione  in  hypo- 
c 1 e p s i n facile  terminatur,  plerumque  sero- 
sam, unde  hydrocele.  — Supp  aratio  et  gan- 
graena inter  rarissima  (quod  in  organo  arterio- 
so - glandulari  omnino  miramur)  pertinet  posthu- 
ma , quae  nonnisi  maximum  gradum  phlogoseos 
verae  excipiunt.  — Oualecunque  vero  vitium  or- 
ganicum testiculi  utriusque  generandi  impotentiam 
relinquit,  nisi  superficiale  fuerit. 

940.  Orchitis  gravior  scmper  venaesectione 

eget  , ac  multum  emolumenti  inde  plerumque  tra- 
hit 5 porro  hirudines  ad  perinaeum,  vel  ad  ingui- 
na  (nunquam  ad  scrotum)  , alviductiones  genero- 
sae et  repetitae,  balnea,  fomenta,  vel  cataplas- 
mata emollientia,  clysteres  laxantes  et  sorbitio- 
nes refrigerantes  reliquam  indicationis  antiphlo- 
gisticae  paginam  absolvunt.  Ne  testiculus  turgens 
et  mole  auctus  suo  pondere  tensiones  funis  sper- 
matici inducat  , suspensorio  erit  sustentandus. 
— * Inflammatio  levioris  gradus  in  subjectis  admo- 
dum sensibilibus  cautum  opii,  hyoscyami,  vel 
camphorae  usum  admittit.  Eodem  in  casu,  prae- 
sertim si  morbus  adhuc  in  origine  versatur , fo- 
menta frigida  cum  aceto,  vel  saturno  laudem  me- 
rentur, Nota  orchitidis  causa  quantocyus  amoven- 
da) haemorrhoides  hirudinibus  deplendae  5 sup- 
pressa phallorhoea  revocanda. 

Q41*  Superstes  testiculi  durities  usum  solven- 
tium et  purgantium  sibi  exposcit.  Pro  usu  inter- 
no commendatione  digna  sunt  emetica  repetita, 
antimonialia 5 sapones  medicati,  extracta  amari- 
cantia, cicutae,  dulcamarae.  Externe  juvant  fric- 
tiones mercuriales  ad  internam  femorum  super- 
ficiem ; emplastrum  cicutae,  mercuriale,  sapona- 
tum}  balnea,  et  protractus  usus  suspensorii.  Quae 
resolutionem  respuit  testiculi  induratio , imo  sub 
recrudescente  phlogosi  in  dolentem  scirrhum  de- 
generat , orchotomiam  sive  castrationem 
sine  inducia  instituendam  jubet. 

PHALLITIS. 

Q42.  Membrum  (Grec.  Cpcfi^kog')  vel  totum,  vel 
in  parte  quadam  inflammari  potest , et  quidem 
vel  urethra  (Urethritis),  vel  glans  (Balani- 
tis), vel  praeputium  (Posthitis),  quod  ulti- 
mum mox  supra  glandem  ita  coarctatur , ut  haec 
denudari  nequeat  (Phi  m o s is) , mox  infra  glan- 
dem adeo  stringitur,  ut  super  eam  impossibilis 
vel  saltem  difficilis  evadat  reductio  (Paraphi- 
mosis). 

Inflammatio  urethrae  distingui- 
tur ardore , tensione  et  dolore  juxta  decursum 
fistulae  urethralis,  praesertim  sub  mictu,  difficul- 
tate urinas  mittendi,  ac  tenesmo  continuo,  erec- 
tionibus molestis  et  dolorifieis,  secretione  muci 
tenuis,  non  raro  eruenti,  tumore  glandularum  in- 
guinalium, tensione  testiculorum.  Plerumque  ad 
foveam  scaphoideam  profundus  conspicitur  rubor. 

q 44.  Inflammatio  balani  et  praepu- 
tii consuetis  stipatur  inflammationis  symptoma- 
tibus , ac  ideo  absque  difficultate  dignoscitur* 
Ejus  alti  orem  gradum  cum  nisu  in  gangraenam, 
qui  speciem  carbunculi  colis  refert,  apud  Arabes 
nomine  Ignis  Persici  insignitum  invenimus  ; 
olim  frequentior  fuisse  videtur,  uti  ex  Cei  si  ad- 
serto  patet,  ab  impuro  potissimum  coitu  oriundus, 

Swediauer,  NovumMedicinae  rationalis  systema.  T.  IL 
pag.  452. 

()45.  Causae  communiores  inveniuntur  in 
irritamentis  mechanicis  et  chemicis  omnis  generis. 

praesertim  in  abusu  veneris,  stupro  violento,  raa- 
sturpatione,  incauta  catheteris  introductione,  can- 
delis, peregrinis  in  trusis  etc.  Phaliitis  syphilitica 
et  urethritis  virulenta  specificae  inflammationis 
formas  constituunt. 

()Z$.6*  Phlegmone  mentulae  terminatur  vel 
in  suppurationem  et  abscessura  j vel  in 
indu  rationem  et  callositates  urethrae  corpo- 
rumque cavernosorum , unde  difficultates  urinae, 
membri  incurvatio  doloriflca  sub  quavis  erectione 
(p  h a 1 1 o c a m p s i s) , impotentia  coeundi , perfo- 
ratio urethrae  incongroa  (quos  viros  hypospa- 
dia e o s nominant) $ vel  etiam  in  gangraenam 
et  sp  hac  e lum  abit,  quod  praeprimis  de  para- 
phimosi valet. 

PROCTITIS. 

Q4Y*  Inflammatio  extremitatis  intestini  recti 
aut  sphincterum,  proctitis  (a  Graeco  Trgttvrog, 
anus)  discernitur  dolore  ad  anum , ardore , atque 
continua  alvum  deponendi  cupidine,  quin  tamen 
aliquid  excerni  possit,  vel  si  excretio  sequitur, 
dolorum  exacerbatione  notabili.  Non  raro  in- 
flammata intestini  recti  pars  extrorsum  prominet, 
(A  r c h o p t o s is)  , tumet,  rubet,  calet,  ac  di- 
rissimi doloris  causam  praebet  , si  sphincteribus 
constringitur. 

()48«  Causae  frequentiores  proctitidis  sunt: 
violentiae  qualescunque,  heterogenea  intrusa  vel 
dcglutita  , et  cum  faecibus  ad  anum  perducta, 


COMITE  PHLEGMONE. 


449 

ibidemque  impacta  5 turpis  paederastia , oxyurus 
vermicularis,  clysteres  acres,  rudis  canulae  aut 
suppositoriorum  introductio,  faeces  durae , hae- 
morrhoides coecae  , rhagades  (fissurae),  ecphy- 
rnata  venerea,  sudor  acer,  dysenteria  pervicax  et 
mali  moris , prolapsus  intestini  recti,  anirnalicula 
anum  irrepentia. 

Q4Q-  Communissimum  exitum  sistit  suppu- 
ratio, quae,  si  recti  intestini  ac  vesicae  parie- 
tes perfodit,  faecalis  materiae  excretionem  per 
urethram,  vel  urinalis  laticis  per  anum  producit. 
Obdurescentes  recti  tunicae  haemorrhoides  et  con- 
stipationem plerumque  insanabilem  sustinent.  In- 
testinum rectum  inflammatum  et  prolapsum  liben- 
ter gangraenescit 3 exemplo  proctitidis  illius,  quae 
in  America  meridionali  et  Africae  oris  occidenta- 
libus communis  esse  solet. 

(J50.  Cura  consistit  in  emollientibus  topicis, 
cataplasmatibus,  balneis,  vaporibus,  hirudinibus, 
clysteribus  oleosis  caute  injectis,  suppositoriis  ex 
butyro  cacao  confectis,  non  neglectis  simul  ec- 
coproticis  et  potibus  diluentibus. 

II.  FEBRES  INFLAMMATORIAE  COMITE 
PHLOGOSI  SPECIFICA. 

I 

INFLAMMATIONES  ILLEGITIMAE, 

SIVE 

SPECIFICAE. 

Q51.  Inflammationum  distinctio  in  legitimas 
et  illegitimas,  quam  a pluribus  lustris  Scho- 
la Vindobonensis  professa  est , non  solum  ratio- 
nalibus sanae  Pathologiae  principiis  innititur,  sed 
etiam  numerosissimis  evicta  observationibus  fir- 
mum in  ipsa  experientia  fundamentum  agnoscit, 
maximamque  medenti  utilitatem  conciliat. 

952*  Sub  inflammatione  illegitima, 
cui  rectius  sp  e ci  fi  ca  e nomen  impertire  placuit, 
— cum  epitheton  »illegitima«  in  stricto  sensu  in- 
flammationis ideam  excludit-—,  (1)  intelligimus il- 
lam, quae  a phlegmones  prototypo  plus  minusve, 
ast  constanter  abludit , ejus  characteres  genera- 
les vel  non  omnes,  vel  saltem  notabiliter  altera- 
tos  offert  5 ad  certas  organismi  sphaeras  vel  par- 
tes limitatur  5 e specificis  et  determinatis  causis, 
plerumque  relativo  modo  incitantibus  3 proficisci- 
tur 3 ideo  vix  non  semper  dispositionem  particu- 
larem in  corpore  supponit  3 in  definitos  exitus  ni- 
titur 3 talique  pacto  specificum,  ac  sibi  unice 
proprium  et  identicum  characterem  manifestant, 
E complexu  poti orum  harum  proprietatum  conci- 
pitur, cur  simplex  therapia  antiphlogistica  perse 

sola  nullibi  sufficiat,  sed  praeter  eam  semper  aliae 
simul  urgeant  indicationes , versus  specificum  cha- 
racterem, et  maxime  versus  specialem  nosogeniae 
modum  dirigendae. 

(l)  Raimann  , specielle  Therapie,  1.  B.  §.  185. 

Cardinales  differentiae  phlogosibus  spe- 
cificis propriae  in  substrato  , in  causa  efficiente, 
vel  in  morbosa  quadam  praedispositione  latent, 
unde  in  tres  principales  prosapias  dissiliunt  : l) 
Inflammationes  specificae  quoad  sub- 
stratum) 2)  Inflammationes  specificae 
quoad  causam)  3)  Inflammationes  spe- 
cificae quoad  di  at  h es  in.  Quandoque  de 
uno  aeque  ac  altero  participant  charactere  (phlo- 
goses  mixtae) , uti  e.  g.  exanthemata  contagiosa, 
quae  ad  primam  familiam  spectant,  quatenus  der- 
ma  pro  substrato  agnoscunt,  ad  secundam  vero 
non  minori  jure  pertinent  ceu  phlogoses  e speci- 
fico contagio  natae,  quo  in  casu  tamen  praeva- 
lens nota  decidere  debebit. 

A.  INFLAMMATIONES  SPECIFICAE  QUOAD 

SUBSTRATUM. 

Q5 3-  Huicce  cathegoriae  cunctas  inserimus  in- 
flammationes , quae  determinatas  sphaeras  orga- 
nicas, et  quidem  in  specie  illas  systematis  der- 
matici  adficiunt,  ex  parte  substrati  ejusque  func- 
tionis laesae  specificum  characterem  contrahunt, 
atque  citra  proprium  sibi  territorium  in  nulla  alia 
organismi  parte  oriri  possunt, 

954.  Juxta  tres  principales  systematis  mem- 
branacei sphaeras,  quarum  prima  membra- 
nas mucosas,  altera  serosas,  et  corium 
externum  tertia  complectitur,  tres  quoque  huic 
substrati  diversitati  innixae  inflammationum  spe- 
cies in  praxi  distinguuntur,  quarum  prima  consue- 
to medicorum  idiomate  utendo  , c at  a r r h o s a, 
altera  rheumatica,  tertia  erysipelacea 
vocatur.  Sequendo  autem  sancitum  recentiori 
aevo  morem,  quo  inflammationum  denominationes 
ab  ipsa  parte  adfecta  derivantur,  prima  Phl  eg  ni- 
li y me  n itis,  Orrhymenitis  altera , ac  ter- 
tia Dermatitis  dicenda  esset. 

955.  Ut  autem  harum  phlegmasiarum  tanto 

/ 

clarior  formetur  idea,  earumque  analogiae  ex  una 
parte,  ex  altera  vero  differentiae  pateant,  omnium 
primo  proprietates  communes  praemittere,  ac  dein 
particulares  subjungere  oportet.  — Inflammatio 
catarrhalis,  rheumatica,  et  erysipelacea  in  sequen- 
tibus conveniunt. 

Q5fi-  Quoad  substratu  m.  Simplices  tan- 
tum membranas , velamenta  organorum  membra- 
nacea, cavorum  internorum  parietes,  vel  exter- 
num corporis  amictum  plectunt  5 in  textu  cellu- 
loso, viscerum  et  glandularum  parenchymate,  in 
pulpa  nervorum,  fibris  muscularibus  et  ossibus 
nunquam  occurrunt. 

95 7.  Quoad  nosogeniam  et  causas 
producentes.  Ex  iisdem  fontibus  prosiliunt, 
pro  causa  stimulos  relative  incitantes  agnoscunt. 

et  nonnisi  speciali  nosogeniae  modo  discrepant  5 
medicis  enim  non  solum,  verum  etiam  ipsis  ple- 
bejis abunde  notum  est,  vicissitudines  atmosphae- 
ricas  communissimam  esse  et  catarrlii,  et  rheu- 
matis, et  erysipelatis  scaturiginem.  — Etiamsi  vi- 
ces atmosphaerae  organismo  humano  diversis  ex 
rationibus  infensae  fieri  possunt,  uti  humiditate, 
siccitate,  temperie,  electricitatis  tensione  rapide 
perturbata  , elementorum  chemica  proportione 
alterata  etc.  5 nihilosecius  tamen  princeps  causa 
in  repentina  caloris  et  electricitatis  variatione  con- 
sistere videtur,  dummodo  calor  ad  extremos  gelu 
et  fervoris  gradus  non  inclinet , atque  electrici- 
tas  ad  potentiam  explosionis  non  evehatur,  utrius- 
que  igitur  actio  mere  relativa  maneat. 

958-  Si  perpendimus  unum  ex  eminentiori- 
bus,  qui  diversis  systematis  membranacei  sphae- 
ris incumbunt,  finibus  in  eo  consistere,  ut  de- 
bitum aequilibrium  inter  imponderabilia,  ac  spe- 
ciatim  inter  calorem  et  electricitatem  atmosphae- 
ricam  et  animalem  conservent,  hocque  officium 
ita  distributum  esse  debere,  ut  superficies  exter- 
na, membranae  videlicet  mucosae  et  cutis,  quasi 
isolatoris  (sit  venia  verbo),  membranae  vero  se- 
rosae, ceu  internae,  conductoris  potius  vices  agant  3 
nil  mirum  sane  est,  ipsissimas  organismi  sphae- 
ras a minimis  saepe  temperiei  ac  electricae  ten- 
sionis variationibus  adeo  facile  adhci , ac  ad  justo 
vividiores  reactiones  concitari.  Huic  adhuc  ac- 
cedit, quod  calor  specificum  fere  pro  sensu  com- 

muni,  quemadmodum  lux  pro  sensu  visus,  stimu- 
lum suppeditet  5 coenaestesis  vero  in  systemate 
dermatico  per  eminentiam  vigeat  ob  nervos  gan- 
gliares  per  superficiem  corporis  difFusos. 

Q5Q*  Quousque  temperiei  ac  electricae  tensio- 
nis variantis  talis  fuerit  ratio,  ut  oscillationis  ex- 
trema notabilem  differentiam  non  offerant,  atque 
ejus  in  organismum  actio  inimica  ex  sola  adfi- 
nitate  majori  cum  singulis  membranarum  sphae- 
ris, et  ex  sublato  normali  inter^principia  imponde- 
rabilia  atmosphaerae  et  organismi  aequilibrio  pen- 
deat,  supradictae  nascuntur  inflammationum  der- 
maticarum  species.  Quamprimum  vero  calor  ad 
altiorem  potentiam  evectus,  vel  inter  summe  di- 
stantia puncta  oscillans  stimuli  positivi  absoluti 
adinstar  agit,  quamvis  partem  organicam  inflam- 
mare valebitj  productum  igitur  ad  phlegmonen 
quodammodo  accedet,  sed  perspecta  causa  spe- 
cifica, ae  peculiaribus  nonnullis,  quos  inde  adi- 
piscitur, characteribus  inter  inflammationes  spe- 
cificas quoad  causam  collocabitur:  ambustio, 
et  pernio.  — Summe  notabilis  tandem  adhuc 
inter  caloris  relativam  et  absolutam  actionem  di- 
versitas in  eo  consistit,  quod  in  primo  casu  re- 
actiones morbosae  etiam  in  remotis  sequi  possunt 
partibus,  uti  v.  g.  pedum  refrigeratio  catarrhos 
pulmonales  producit,  in  altero  e contrario  sem- 
per  idiopathicum  nascitur  malum. 

960.  Cur  autem  ab  eadem  potentia  nociva 
in  uno  individuo  catarrhus,  in  altero  rheuma,  ery- 

sipelas  denuo  in  alio  producatur  , concipi  aliter 
nequit,  nisi  ex  ejusdem  causae  super  diversa  or- 
ganismi systemata  diverso  agendi  modo,  e qua- 
dam adfinitatis  specie,  e peculiari  ipsius  organis- 
mi praedispositione , vel  ex  aliis,  quae  injuriae 
externae  influxum  mox  versus  unam  j mox  versus 
aliam  partem  dirigunt , circumstantiis.  Ita  refri- 
gerium , quo  transpiratio  cutis  supprimitur , an- 
tagonisticas  reactiones  in  membranis  mucosis  con- 
citare solet,  quas  pro  varia  subjecti  constitutione 
modo  in  pulmonibus  , modo  in  intestinis  , modo 
in  oculis  nasci  videmus.  Eadem  perfrigeratio,  si 
praeter  sudoris  suppressionem  simul  delicatulae 
cutis  superficiem  quidquam  potentius  infestat,  ery- 
sipelas gignit  5 atque  non  minus  rheumati  pro- 
ducendo idonea  redditur,  si  membranae  serosae 
irritamenti  externi  impressioni  absecundant. 

961  • Praeter  atmosphaerae  inconstantiam  ad- 
huc miasmata  contagiosa  uberem  praebent  earum 
inflammationum , quas  quoad  substratum  specifi- 
cas nuncupavimus,  fontem,  praesertim  catarrhosae 
et  erysipelaceae.  Utraque  vero  prophasis  etiam- 
si stimulum  positivum  suppeditet,  actionem  mere 
relativam  exerit.  Quare  etiam  supradictae  phleg- 
masiae  ex  industria  ad  libitum  produci  nequeunt, 
nisi  dispositio  praeexistat,  quae  praecipue  per  eun- 
dem morbum  alias  exantlatum  organismo  impri- 
mitur. 

962*  Quoad  symptomata  et  decui> 
sum  pariter  analogian*  offerunt  phlogoses  spe- 

cificae  habita  substrati  ratione.  Phaenomena  in- 
flamrnationis  generalia  neque  omnia,  nequg  ea 
perfectione  et  proportione  , qua  phlegmonae  pro- 
pria sunt,  evoluta  cernuntur  5 et  quae  comparent, 
particulares  o flerunt  modificationes  $ inde  vel  tu- 
mor notabilis  absque  rubore  , vel  dolor  acerrimus 
absque  tumore,  vel  rubedo  intensa  absque  dolore, 
ipse  dolor,  oscillatorius  et  pulsatilis  in  phlegmone, 
varius  esse  consuevit,  obtusus,  gravativus,  tensivus, 
urens  5 vel  plane  alia  ejus  loco  subnascitur  sen- 
satio, pruritus/ titillatio,  tenesmus,  uti  in  catar- 
rhosis  5 anxietas,  tensio,  dedolationis  sensus, 
uti  in  rheumaticis,  ardor  in  erysipelate.  Sunt 
denique  adhuc  specifica  quaedam  symptomata, 
quae  pro  substrati  diversitate  variant,  uti  blenor- 
rhoea , dolores  vagi,  elevatio  epidermidis  in  ve- 
siculas, ejusque  squammarum  forma  secessus,  cu- 
tis functio  constanter  laesa,  mox  enim  arida,  mox 
citra  normam  madida  observatur. 

q63-  Phlogoses , de  quibus  hic  sermo,  utut 
idiopathicae  forent,  fixam  raro  tenent  sedem,  sed 
vel  serpunt  ad  continguas  partes  (catarrhosa,  ery- 
sipelacea) , vel  ad  remotissimas  transiliunt  (rheu- 
matica) 5 — cujus  quidem  ratio  in  membranarum 
adsociatione  et  sympathia  non  minus,  quam  in 
ipsa  nosogenia  latere  videtur,  quum  causae  pro- 
catarcticae  actio  raro  ad  solam  quamdam  partem 
limitetur,  sed  plerumque  super  integram  sphae-* 
ram  dermaticam  extendatur  5 unde  id  originem 
ducit,  quod  practici  diatheseos  catarrha- 

lis,  rheumaticae,  vel  erysipelaceae  no- 
mine indicant. 

y64-  Omnis  itaque  inflammatio  specifica  si- 
bi propriam  agnoscit  dia  thesin  (praeter 
generalem  phlogisticam),  quam  ipsamet  indu- 
cit, persistentem  morbo  etiam  sublato,  atque 
hujus  in  gratiam  non  solum  metaschematismis  ob- 
noxia est,  sed  etiam  recidivas  libenter  patitur. 
Ut  a tertia  inflammationum  specificarum  familia 
(Vol.  II.  §.4T0)  distinguatur,  quae  exdiathesi 
quadam  morbosa,  plerumque  cacochymica , ceu 
fonte  nascuntur , et  ante  eam  existere  nequeunt, 
etiam  inflammationes  cum  diathesi  vocari  pos- 
sunt. — Propriam  autem  diximus  illam  diathesin, 
sive  receptivitatem  singularum  sphaerarum  syste- 
matis dermatici  in  percipiendis  ejusdem  generis 
stimulis  , atque  constantem  facilitatem  in  eundem 
recadendi  morbum , quoniam  experientia  edocti 
sumus  unam  in  alteram  vix  unquam  transire,  et- 
si saepius  sociatae  incedant , sed  ejusdem  solum 
morbi,  cujus  productum  sistunt,  genesi  favere  $ 
unde  fit,  ut,  qui  catarrhis  frequenter  obnoxii  sunt, 
a rheumatica  labe  plerumque  immunes  vivant,  et 
vice  versa. 

% 

9(35.  Decursum  hae  inflammationes  quidem 
tenent  acutum,  ast  minus  praecipitem  quam  phleg- 
mone, neque  hujus  ad  exemplum  fracto  incendii 
vigore,  illico  dissipantur,  sed  alterum  adhuc  cy- 
clum absolvunt , sive  secundum  stadium, 

• • • 

persistente  per  plores  dies  laesi  ab  omni  pnnci- 

pio  muneris  alteratione  notatum.  — - Exacerbatio-* 
nibus  demum  et  remissionibus  luculentissimis  in- 
tercalantur. 

966*  Quoad  exitum.  Inflammationes  spe- 
cificae quoad  substratum  solitos  quidem  exitus 
non  excludunt,  praesertim  ubi  concurrentibus 
validioribus  stimulis  ad  potentiam  phlegmones 
exaltantur  5 quousque  autem  simplices  fuerint, 
particularem  in  specialia  quaedam  posthuma  ag- 
noscunt nisum,  quorum  nonnulla  inter  generales 
inflammationum  terminationes  inveniuntur , uti 
suppuratio,  gangraena,  liypoclepsis , alia  vero 
his  tantum  phlegmasiis  familiaria  sunt,  uti  ble- 
norrhoea  chronica,  dolores  artuum  pervicaces, 
concrementa  tophacea,  pityriasis  (furfuratio,  de- 
squamatio).  Inflammatio  catarrhalis  inter  caete- 
ras  suppurationi  favet,  ea  tamen  cum  differen- 
tia , quod  puris  plastici  loco  plerumque  saniosum 
secernat  liquorem , atque  sub  forma  aptharum 
decurrat.  — Inflammatio  rheqmatica  et  erysipe- 
lacea  in  pyogeniam  non  nituntur,  sub  adversis 
tamen  circumstantiis  in  ichorosam  abeunt  liqua- 
tionem j prior  in  hyperaesthesiam  et  hypoclepsin 
variam , altera  in  gangraenam  eminentiorem  pro- 
clivitatem patefacit. 

QbT.  Si  hancce  exituum  rationem  cum  aliis 
dictarum  inflammationum  attributis , de  quibus 
suo  loco , computamus,  facile  liquet  cuivis  fere 
speciei  alium  naturae  animalis  characterem,  ha- 
bito trinae  partitionis  (§.  18)  respectu  competere, 

ita  quidem  ut  inflammationi  catarrhosae  cliarao 
ter  reproductionis,  rheumaticae  character  sensi- 
bilitatis,  et  erysipelaceae  typu§  irritabilitatis  re- 
spondeat. 

968.  Quoad  therapiam.  Quatenus  supra- 
dictae  inflammationum  species  plurimum  e cutis 
functione  diversimode  laesa,  atque  e sublato  in- 
ter imponderabilia  atmosphaerae  et  organismi  ae- 
quilibrio originem  suam  repetunt 5 eatenus  etiam 
in  therapia  superficies  corporis  maximum  re- 
spectum meretur  3 quare  remedia  diaphoretica,  ac 
temperatura  aequabilis  maximas  sibi  vindicant  lau- 
des, quin  imo  interdum  per  se  sola  ad  sanatio- 
nem perficiendam  sufficiunt»  Speciales  itaque, 
praeter  antiphlogisticam , indicationes  sunt  ex- 
plendae , quas  substratum  morbi  et  nosogeniae 
modus  dirigit 3 unde  non  solum  analogia  inter 
singulas  inflammationes  specificas,  quas  ad  varias 
systematis  membranacei  sphaeras  limitatas  esse 
diximus,  sed  etiam  essentialis  eas  inter  et  phleg- 
monen discrepantia  evincitur. 

1.  PHLEGMHYMENITIS  ET  FEBRIS 
CATARRHOSA. 

Conradi  Schncider,  de  catarrhis.  Lib.VI.  Witeb» 

1660. 

Franc.  ab  Hildenbrand,  Diss.  de  catarrhis,  iisque 
subdolis  et  perniciosis.  Viennae  1812. 

Qflg.  Phlogosis , quae  membranas  mucosas 
prehendit,  uberiori  secretione  muci  ejusque  pro- 
fluvio stipata,  ut  plurimum  ex  vicissitudinibus  at- 

mosphaericis,  ac  laesa  inde  cutis  functione  ori- 
ginem capiens , catarrli  osa  vel  biennodes 
medicis  audit,  etiam  catarrlnis  acutus,  sive 
febrilis,  exactius  p h 1 e g m h ym  enitis  (a 
( mucus,  et  v[zsv  membrana).  Rejicimus 
itaque  mere  arbitrariam  definitionem  quorundam 
medicorum,  et  praesertim  Professoris  Ramber- 
gensis  Marcus,  quibus  catarrhum  nonnisi  ad 
organa  respiratoria  restringere  placuit  $ ipsa  enim 
vox  majorem  indicat  extensionem,  derivata  a 'xccrx 
deorsum,  et  gico  fluo,  quatenus  veteres  morbi 
liujus  originem  ex  humoribus  a capite  destillanti- 
bus explicare  voluerunt. 

SUBSTRATUM. 

Q70.  Unicum  inflammationis  catarrhosae  sub- 
stratum organicum  sistit  systema  membra- 
narum mucosarum,  sive  syndrome  illarum 
membranarum  externam  (stricte  loquendo)  ple- 
rorumque  cavorum  superficiem  obducentium,  quae 
prae  primis  muco  secernendo  inserviunt.  Magnus 
R i c h a t , qui  primus  dignitatem  systematum  der- 
maticorum  enucleavit,  ejusque  asseclae  sequen- 
tes tribuunt  proprietates : 

971.  Membranae  mucosae  duas  offerunt  su- 
perficies, quarum  una  partibus  subjacentibus  fir- 
miter adhaeret;  altera  libera  immediatam  commu- 
nicationem cum  mundo  externo  sustinet,  exter- 
nas obducendo  corporis  humani  caveas.  Tribus 
componuntur  stratis  fere,  uti  cutis  externa,  a 

qua  originem  habent , epidermide  utpote , 
corpore  papillari,  et  corio.  — Partes  ea- 
rum integrantes  sunt  nervi  , vasa  sanguifera  co- 
piosa , et  glandulae  muciparae , quae  inter  sub- 
stantiam corii  haerent,  ductulis  suis  excretoriis 
papillare  corpus  et  epidermidem  perforant,  atque 
humorem  viscidum  et  albicantem,  muci  sive  pi- 
tuitae nomine  notum , in  liberam  mucosi  tex- 
tus faciem  fundunt.  Etiamsi  in  genere  sensibi- 
les dici  possunt,  nihilominus  tamen  particularem 
hinc  inde  erga  certos  stimulos  manifestant  insen- 
sibilitatem, praesertim  erga  illos,  quibus  conti- 
nuo exponuntur  ac  ideo  adsuescunt.  Ita  e.  g. 
quaedam  substantiae  acres,  quae  tracheae  et 
bronchiorum  superficiem  ad  U n gendo  violentissi- 
mas incendunt  reactiones,  a stomacho  absque 
ulla  molestia  feruntur.  — Nisus  plasticus  , in  re- 
stituendis partibus  membranae  mucosae  destruc- 
tae, plerumque  languidus  observatur. 

Q72.  Regnum  membranarum  mucosarum  in 
duas  dispescitur  sphaeras  , separatas  quidem, 
ast  particulari  sympathia  inter  se  corresponden- 
tes.  Prima  Bichato  gastrico-pulmona- 
lis  dicta,  interiora  penetrat  per  os,  per  nares, 
et  per  anticam  oculi  faciem,  investit  cavum  na- 
rium, saccum  lacrymalem,  sinus  frontales  et  ma- 
xillares, obducit  fauces,  insinuat  se  in  Eustachii 
tubam , descendit  tum  in  asperam  arteriam  et 
bronchiorum  ramificationes,  tum  per  oesopha- 
gum in  ventriculum  et  intestina,  atque  recti  ad 

finem  terminatur.  - — Secunda  sphaera  (s  u r f a- 
ce  genito-urinaire)  irrepit  per  urethram, 
investit  vesicam  et  uretheresj  apud  feminas  prae- 
ter vias  urinarias  vaginam  quoque  obducit,  atque 
in  uterum  usque  prolongatur  et  tubas.  Hinc  in- 
de cum  serosis  nectitur  membranis  5 aut  fors  rec- 
tius dicendo,  in  serosas  transit,  uti  in  oculo,  in 
ductibus  salivalibus  et  hepaticis , in  tuba  Eusta- 
chii  et  tubis  Fallopianis. 

Bicliat,  Abhandlung  iiber  die  Haute.  Aus  dem  Franzos. 
von  D orner.  Tiibing.  !802. 

f 

NOSOGRAPHIA  GENERALIS. 

973.  Inflammatio  catarrhosa  proprios  agnos- 
cit ac  definitos  characteres  , quibus  tum  a legiti- 
ma sive  phlegmonosa , tum  ab  aliis  ejusdem  pro- 
sapiae specificis,  rheumatica , et  erysipelacea 
abunde  differt. 

974-  h Symptomata  inflammationis  communia 
particulares  quasdam  offerunt  modificationes}  — - 
doloris  non  est  tanta  vehementia,  ac  in  phleg- 
monosa et  rheumatica  inflammatione,  neque  tanta 
assiduitas,  remittit  enim,  iterumque  exacerbatur 
febris  comitis  more  5 — ruboris  minor  inten- 
si tas  , utut  membranae  mucosae  vasis  sanguiferis 
divites  sint,  quoniam  superficies  partis  irritatae 
plerumque  tenaci  et  albicante  muco  obducta  cer- 
nitur, qui  ex  ostiolis  excretoriis  glandularum 
mucipararum  continuo  propullulat} — neque  tan- 
ta est  tumoris  magnitudo,  quanta  in  phleg- 
mone , agitur  enim  de  inflammatione  textus  sim- 
plicioris. 

Q75.  II.  Inflammatio  catarrhalis  nonnisi  in 
membranis  mucosis  occurrit,  ac  ideo  semper  su» 
perficiale  sistit  malum,  crebrius  tamen  pri- 
mam sphaeram,  gastrico  - pulmonalem , rarius  se- 
cundani plectit. 

976.  III.  Fixam  sedem  raro  conservat,  sed 
per  ejusdem  familiae  membranas  sine  lege  vaga- 
tui^ unde  catarrhi  descendentis  et  as- 
cendentis idea.  Id  autem  inde  concipitur, 
quod  omnes  membranae  mucosae  eundein  typum 
organicum  habeant,  ad  unum  ideinque  systema, 
ceu  partes  integrantes  homogeneae , spectent,  ac 
ideo  peculiari  sympathia  inter  se  nectantur. 

Q77.  IV.  Decursum  tenet  plerumque  minus 
acutum,  quam  phlegmone  5 absoluto  enim  ph lo- 
gisticae reactionis  cyclo  septenario,  uno  alterove 
morbosam  relinquit  secretionem  muci , blenor- 
rhoeam.  Unde  catarrhi  cujusvis  decursus  in  duo 
stadia  a plerisque  practicis  dispesci  solet,  quo- 
rum primum  inflammatorium,  alterum  re- 
laxationis, blenorrhoicum,  sive  c a- 
tarrhosum  proprie  tale  nuncupatur. 

Q78-  V.  Secretio  muci  quantitate  aucta  et 
qualitate  alterata  essentialem  constituit  phlogo- 
seos  catarrhalis  characterem  , atque  nonnisi  sub 
altiori  gradu  incendii,  morbique  principio  secre- 
tionis fons  arescere  observatur,  quod  paradoxam 
catarrhi  sicci  ideam  conciliat.  — Id  insuper 
cuivis  catarrhosae  inflammationi  proprium  est, 
quod , titillatione  et  pruritu  magis  vexans , quam 

dolore  , in  quovis  fere  organo  tenesmi  speciem 
inducat , talique  pacto  synergiam  muscularem 
partium  subjacentium  vel  contiguarum  concitet  5 
ita  in  naso  ad  sternutandum , in  oculis  ad  nicti- 
tandum , in  faucibus  ad  deglutiendum , in  ventri- 
culo ad  vomendum , in  intestinis  ad  alvum  depo- 
nendam, in  vesica  et  urethra  ad  mingendum  aut 
ejaculandum  invitet. 

979.  VI.  Sui  praesentia  particularem  indu- 
cit ac  relinquit  dispositionem,  quam  catar- 
rhosam  vocamus  , talem  utpote  membranarum 
mucosarum  conditionem,  qua  posita  idem  mor- 
bus data  minima  causa  revocatur.  Hancee  in  re- 
cidivas prodi  vitalem  cum  rheumatica  et  erysipe- 
lacea  communem  habet. 

980.  VII.  Oritur  sernper  e causis  relative  in- 
citantibus, quae  systemati  membranarum  muco- 
sarum per  eminentiam  sunt  infensae , in  specie 
ex  atmosphaerae  vicissitudinibus,  ex  ejus  elemen- 
torum chemica  proportione  alterata , et  e quibus- 
dam miasmatibus  contagiosis.  Illa  demum  indivi- 
dua prae  aliis  invadit,  in  quibus  systematis  lym- 
phatici labes  quaedam  latet. 

981.  VIII.  In  omnes  quidem  inflammationi- 
bus  communes  exitus  abire  potest,  praesertim  si 
sub  concursu  causarum  validiorum  ad  phlegmo- 
nes potentiam  evehitur,  eorum  tamen  nonnullos 
per  eminentiam  diligit.  Ita  libenter  relinquit  len- 
tam congestionem  uberiori  muci  secessu  comita- 
tam , b 1 e n orrhoeam  habitualem,  quod 
quidem  communissimum  esso  solet  consectarium; 

X ■> 

pariter  tendit  in  hvpoclepsin  lymphatico- 
pl  asticam,  in  callositates,  excresce n- 
tias  polyposas,  ac  in  exulcerationem 
aphthosam 

QB2-  IX.  Febris  tandem,  quae  inflamma- 
tiones catarrhales  , organorum  praeprimis  nobilio- 
rum comitari  solet,  praeter  communes  febrium  in- 
flammatoriarum characteres,  propriis  distinguitur 
notis.  — - Orditur  horripilationibus  vagis  cum  in- 
constanti calore  alternantibus, , ac  fere  periodice 
per  plures  dies  , intermittentium  more  , ad  vespe- 
rag^plerumque  recurrentibus.  Subintrante  calore 
febrili,  qui  vespertinis  horis  constanter  exacerba- 
tur , sublucanis  vero  remittit , propria  quaedam 
evolvuntur  symptomata,  uti  lassitudo  maxima,  ce- 
phalaea frontalis  obtusa,  capitis  gravedo , cory- 
za, lingua  alba,  sapor  oris  limosus,  tussicula,  ten- 
sio molesta  in  cervice  , cutis  siccitas  urens  , vel 
inaequalis  saltem  transpiratio , ita  ut,  quae  sudo- 
re diffluebat  antea,  intra  pauca  momenta  arescat  5 
quandoque  vesiculosa  eruptio  ad  labia,  hydroae 
nomine  nota  5 urinarum  tandem  conditio  a nor- 
ma parum  abludens.  — Quatenus  febris  catar- 
rhalis  existere  nequit,  quin  topica  quaedam  irri- 
tatio in  membranis  mucosis  praecedat  et  coexi- 
stat,  — hac  enim  absente  etiam  idea  morbi  catar- 
rhalis  tollitur,  — sponte  liquet  eam  non  solum  ad 
inflammatorias  comitatas  spectare,  verum  etiam 
symptomaticam  potius  dicendam  esse,  quod  simul 
minor  insolemnes  crises  nisus  aperte  confirmat. 

III.  G g 

NOSOGRAPHIA  SPECIALIS. 

Q83-  Quot  sunt  organa,  quae  membranis  mu- 
cosis instruuntur,  tot  etiam  habentur  diversae  in- 
flammationis catarrlialis  formae  et  species,  qua- 
rum hypotyposis  facile  componitur,  si  characteri- 
bus generalibus,  mox  praemissis,  phaenomena  lae- 
sae functionis  adduntur.  Quae  membranis  muco- 
sis carent,  organa,  uti  cor,  hepar,  inflammatione 
catarrhali  adfici  nequeunt.  — Potiores  in  praxi 
occurrentes  phlegmhymenitidis  catarrhosae  spe- 
cies sunt  : Coryza,  Oplithalmitis,  An- 
tiaditis,  Tracheitis,  Bronchitis,  Pneu- 
monitis, Enteritis,  Urocystitis,  Col- 
pitis, et  Urethritis. 

a.  CORYZA . 

Camerarii,  Diss.  I.etlf.  de  Coryza  sicca.  Tubing.  1688 
et  1689. 

Q84*  Narium  catarrhus,  gravedo, 
coryza,  Germ.  Schnupfen,  Ital.  Raffred- 
d o r e , Gah  Rhume,  sequentibus  semper  patho- 
gnomonicis  stipatur  characteribus.  Incipit  a cepha- 
laea frontali  obtusa,  ac  pressivo  ad 

orbitas  dolore,  oculorum  rubore,  splendore  eo- 
rumque  involuntaria  lacrymatione , narium  obtu- 
ratione, calore  et  siccitate,  sternutamentis  fre- 
quentibus, titillatione  molesta,  et  continua  emun- 
gendi necessitate.  Ad  vesperas  increbescunt  cunc- 
ta symptomata  , quae  febriles  non  raro  concitant 
turbas,  matutinis  horis  constanter  remissa,  nisi 
molestam  excipias  faucium  ariditatem,  quam  aegri 

inde  contrahunt,  quod  dormientes  aperto  ore  re- 
spirare cogantur.  Ab  eadem  oppilatione,  quae 
plerumque  alternatim  mox  unam , mox  alteram 
narem  prehendit , vox  redditur  nasalis.  Serius 
humoris  serosi,  calentis,  subsalsi,  et  acris  inde- 
cora sequitur  destillatio,  quo  narium  pars  ima 
per  labrum  rubescit  et  ardet.  Post  quinque  vel 
septem  dies  phlogoseos  minuuntur  phaenomena, 
leniuntur  molestiae  $ atque  serius  modo  aut  ocyus 
serosi  liquoris  loco,  mucus  crassus,  albus,  fla- 
vescens, vel  subvirescens  majori  facilitate  emun- 
gitur, quod  profluvium  pituitae  alterum  consti- 
tuit coryzae  stadium.  Pro  speciali  irritationis  sede 
etiam  symptomata  tantillum  variare  solent.  Ita 
propagata  versus  sinus  frontales  phlogosis  dirissi- 
mam cephalalgiam  gignit  5 ubi  e contrario  dum 
posticas  per  eminentiam  occupat  nares,  sensum 
molestum  gravedinis  et  plepitudinis  in  profundo 
faucium,  screandi  necessitatem,  obauditionem, 
et  continuum  syrigmum  sustinet,  adfectae  tubae 
Eustachii  causa.  — Febris  catarrhalis,  quae 
praeter  coryzam,  ac  levem  tussiculam  nullius 
alius  organi  adfectionem  notabilem  sociam  habet, 
communiter  simplex  vocari  solet. 

0.  OPHTHALMITIS  CATARRHOSA . 

98 5*  Ophthalmiae  catarrhosae  essen- 
tiales notae  sunt : pruritus  et  ardor  ad  margines 
palpebrarum  et  oculi  canthos , absque  notabili 
tumore , rubor  per  conjunctivam  inaequaliter  dif- 

fusus  variae  intensionis,  aliqua  lucis  intoleran- 
tia, lacrymarum  salsarum  profusio,  praesertim  si 
de  rheumatico  simul  participat  charactere,  sen- 
sus siccitatis  in  oculis  (xerophtalmia) , acsi  sa- 
bulum inspersum  foret,  quae  omnia  ad  vesperas 
exasperantur,  matutinis  tamen  horis  quampluri- 
mum  remissa.  Quandoque  coryza  et  febris  co- 
mes adesse  solet.  Phlogoseos  cyclo  absoluto 
uberior  subintrat  muci  densioris  secretio,  qui  ab 
aeris  .contactu  coagulatur,  in  gramias  coit,  tali- 
que ratione  palpebrarum  margines,  praecipue  tem- 
pore somni  conglutinat.  Eminens  hujus  Ophthal- 
miae substratum  sistit  membrana  mucosa  palpe- 
brarum , unde  rectius  blepharitis  c a t a r- 
rhalis  dicenda.  Si  vero  super  bulbum  majori 
vehementia  diffunditur,  serosa  conjunctivae  par- 
te mucosi  textus  characterem  assumente,  et  suf- 
fragantibus praesertim  injuriis  specificis  atrno- 
sphaerae,  in  perniciosam  convertitur  ophtalmo- 
blennorrhoeam  , quae  in  Aegypto  aliisque 
regionibus  non  minus,  ac  in  quibusdam  tictodo» 
ch  iis  , brephotrophiis  et  castris  endemica  obser- 
vatur, ac  maxime  recentiori  ae\o  medicorum  ad» 
tentionem  merito  excitavit.  Fusiorem  hujus  mor- 
bi ac  inflammationis  sacci  lacrymalis  (Bacryo- 
cystitidis)  descriptionem  ophthalmiatris  lubenter 
committimus. 

7.  ANTI  ABITIS  CATARRHOSA. 

Elsner,  Diss,  Historia  litoraria  anginae  catarrlialis  ex- 
ternae. Itegiorn,  1788. 

Q86.  Anginam  catarrhosam  f a u- 
cium,  cum  tonsillae,  ceu  congeries  glandularum 
mucipararum  praecipuum  sistant  plilogoseos  sub- 
statrum , antiaditidis  nomine  insignimus.  Di- 
stinguitur rubore  mox  intenso,  mox  albicante,  at- 
que tumore  insigni  amygdalarum,  quin  tamen  no- 
tabilis evolvatur  dolor , dysphagia , continuo  ad 
deglutiendum  tenesmo,  voce  nasali,  lingua  alba, 
muci  tenacis  excreatione,  atque  symptomatibus 
febris  catarrhosae.  Propagata  tubam  Eustachii 
versus  phlogosis  , eadem  simul  producit  sympto- 
mata, quae  coryzae  posticae  (§.  984)  propria  esse 
diximus.  — - Graviores  et  replicatae  inflammatio- 
nes tonsillarum  duritiem,  et  tumorem  relinquunt, 
qui  difficulter  resolvitur , ac  perennem  in  recidi- 
vas proclivitatem  fovet. 

TRACHEITIS  CATARRHOSA . 

987*  Inflammationem  laryngis  et 
tracheae  catarrhosam,  sive  primaria  fue- 
rit, sive  secundaria  ex  descendente  faucium  ca- 
tarrho  orta,  constituunt  ingratus  pruritus,  titilla- 
tio, siccitas,  ac  urens  in  ipso  larynge  dolor,  py- 
rosis, dysphagia,  vox  rauca,  vel  aphonia,  tussis 
molestissima  laryngea , cum  sono  peculiari  clan- 
goso  3 sputa  mucosa,  coerulescentia  , aut  cine- 
rea, febrisque  catarrhalis  comes.  Suffocata  phlo- 
gosi  ac  morbo  in  secundum  vergente  stadium, 
quod  nunc  septima,  nunc  undecima  vel  decima 
quarta  succedit  die,  mitescit  dolor,  vox  reddi'- 

tur  clarior  , placatur  tussis  ferocia , atque  sputa 
copiosa  mox  tenuia,  mox  densa,  figurata,  flave- 
scentia et  puriformia  per  plures  adhuc  dies  sepa- 
rari continuant,  facile  tamen  ejicienda.  — Par- 
ticularem hujus  morbi  modificationem  sistit  a n« 
g i n a membranacea,  proprio  capite  fusius  per- 
tractanda. 

e.  BRONCHITIS  CATARRHOSA . 

Badhams,  Versuch  uber  die  Bronchitis.  Bremenl8l5. 

Q88.  Inflammationem  bronchiorum, 
quae,  coryzam  excipiendo,  yix  non  communissi- 
mam oatarrhi  acuti  formam  constituit,  veteribus 
branchi  nomine  notam , indicant : sensus  pon- 
deris ad  supremam  sterni  partem,  titillatio  ad  fur- 
culam , continuus  ac  implacabilis  tussiendi  nisus, 
praesertim  sub  inspiratione  profundiori , quem 
aura  frigida  aliave  qualiscunque  generis  irritamen- 
ta atmosphaeram  inquinantia  notabiliter  exacer- 
bant 5 sputa  ab  initio  parca,  serius  abundantia, 
sub  adtractione  aeris  sibilius  aegro  molestus , ab 
ipsis  adstantibus  perceptibilis , sensus  angustiae 
et  constrictionis  suffocativae  in  gutture  5 vox  non 
alterata,  excepta  per  vices  raucedine  transitoria, 
quae  sputorum  secessu  levatur  5 respirationis 
munus  parum  alte  ratum  esse  solet,  ac  plenaria 
quandoque  conceditur  thoracis  dilatatio,  dummo- 
do ingratus  tussiendi  conatus,  qui  inde  excitatur, 
id  permittat^  neque  aliquis  in  latere  pectoris  do- 
lor urget,  unde  a pneumonitide  , in  quam  tamen 

libenter  transit , desumitur  differentia.  Caetera 
symptomata  sunt  ea  febris  catarrbosae , bronchi- 
tidem  , nisi  levissima  fuerit,  constanter  comitan- 
tis. — Devicta  intra  unum  alterumve  cyclum  sep- 
tenarium inflammatione,  tussis  pertinax  cum  ube- 
ra muci  ejectione  per  plures  quandoque  septima-* 
nas  continuare  consuescit* 

i r 

PNEUMONITIS  CATARRHOSA. 

Charles  Hastings,  Treatise  on  inflamma tion  of  tlie 
mucous  membrane  of  tlie  ltuigs.  Lonrlon  1820. 

gog.  Omnium  creberrimam  peripneumoniae 
in  praxi  occurentis  formam  illam  esse , quae  a 
catarrhosa  pulmonum  inflammatione 
pendet,  plurium  annorum  experientia,  atque 
. sedula  in  variis  scbolis  Clinicis  et  Nosocomicis 
observatio  abunde  confirmavit 5 neque  dissimulare 
possumus , a multis  hucdum  medicis  essentialem, 
quae  pneumonitidum  veram  et  catarrbosam  inter- 
cedit , differentiam  neglectam  esse.  A bronchi- 
tide quidem  eo  differt,  quod  minimas  bronchio- 
rum ramiflcationes,  cellulasque  aereas  adfectas  ha- 
beat, ac  ideo  multo  majori  respirationis  laesione 
stipetur,  cum  illa  tamen  plerumque  juncta  ince- 
dit, ac  ideo  saepe  saepius  difficulter  distinguitur* 
99O.  Ad  diagnosin  construendam  phaenome- 
na specifica  inflammationis  et  febris  catarrbahs 
cum  illis , quae  organi  functionem  laesam  deno- 
tant, computare  oportet , unde  , sequens  nasci- 
tur morbi  imago : Exordium  ab  horripilationibus 

vagis,  per  aliquot  dies  cum  calore  alternantibus  3 
cephalaea  frontalis  3 gravedo,  sive  coryza  5 faucium 
ariditas  5 lingua  alba  3 sapor  limosus  3 oppressio 
thoracis  et  constrictionis  sensus  5 respiratio  cita- 
ta , brevis,  difficilis  5 tussis  vehemens  cum  spu- 
tis mucosis , modo  tenuibus  ac  fere  salivae  ana- 
logis , modo  albuminosis , tenacibus,  visci  adin- 
star  ductilibus,  plerumque  copiosis,  nisi  gravis- 
simus obstet  inflammationis  gradus  3 vos  per  vices 
tantum  rauca  3 interdum  pleurodynia,  sp utrim- 
que cruentum 5 tensio  nuchae,  yel  artuum  dolo- 
rifica  3 cutis  sicca,  urens,  urinarum  conditio  a 
normali  parum  aberrans  3 alvus  pigra,  typus  ma- 
nifeste remittens  cum  luculentissimis  exacerba- 
tionibus vespertinis 3 ortus  ex  injuriis  atmosphae- 
ricis,  relative  incitantibus  , plerumque  epidemi- 
cis, aegro  rarissime  notis,  ac  a solo  medico  con- 
jecturandis. Placata  phlogosi  circa  septimum  vel 
ultra  diem,  immediatus  in  convalescentiam  tran- 
situs , quemadmodum  id  in  pneumonitide  phleg- 
monosa  accidit,  non  observatur,  sed  alterum 
quoddam  subsequitur  stadium,  blennorrhoi- 
cum  dictum,  quod  continuatus  distinguit  spu- 
torum mucosorum,  flavicantium , particulis  coctis 
mixtorum,  ac  saepe  puriformium , facile  tamen 
ejiciendorum  secessus,  superstite  levissima  tan- 
tum febricula,  ad  normam  adfectionis  localis  pe- 
detentim  solvenda. — Pneumonitis  catarrhalis  in 
bocce  secundo  stadio  maximam  curn  peripneu- 
monia  notha  germanitatem  agnoscit  ; caetcroquii?. 

per  totum  decursum  omnes  illas  inire  potest  ano» 
malias  et  complicationes,  de  quibus  mentionem 

alibi  fecimus  (§.  406)- 

(j(J  1.  Catarrhosa  pulmonum  inflammatio  sub 
certis  influxibss  epidemicis  particulares  nancisci-? 
tur  modificationes?  insolitamque  malitiam,  ita  ut 
specificum  morbi  genus  simulet.  Prima  fere  hu- 
jus generis  pneumonia  fuit,  quam  Valescus 
de  Taranta  Monspessulanus  anno  1387  obser- 
vavit j secunda , quam  Timaeus  memorat , an- 
ni 1558*  Quae  serius  a practicis  varii  aevi  ob- 
servata fuerunt  catarrhi  epidemici  exempla,  sum- 
ma diligentia  collegit,  et  chronologico  ordine  in 
classica  sua  opella  exposuit  W ittwerus  (i). 
Maxima  vero  epidemia  visa  est  anno  1782  ex 
Regni  Sinensis  limitibus  ortum  ducens,  per  Sibi? 
riam  in  Russiam  , et  reliquam  Europam  translata, 
plerasque  ejus  provincias  successive  pervadens  (2), 
quare  nonnulli  Catarrhum  russicum,  alii 
Influenza,  aut  la  Grippe  nominarunt.  An- 
no 1800  denuo  comparuit  in  Polonia  a Patre  vi- 
sa, exantlata  et  descripta  (3). 

(1)  Wittwer,  uber  den  jungsten  epidemischen  Catarrh. 

Nlirnb.  1782. 

(2)  B a l d i n g e r's  Magazin.  IV.  B.  6»  St.  p.  585» 

(3)  Har  tenkeits  Salzburg.  med.  chir.  Zeitung  (1800). 

II.  B.  S.  168. 

9Q2-  Particularia  phaenomena,  quae  huncce 
catarrhum  epidemicum  notabant,  erant  sequen- 
tia: horror  ab  initio  morbi  validus,  febris  gra- 
vior et  magis  acuta , virium  prostratio  insignis  et 

repentina,  faciei  turgor , vertigo,  cephalaea  sae- 
va, non  raro  deliria  nocturna,  epistaxis  levans, 
anorexia,  nausea,  oris  amarities,  angina  laryn- 
gea, difficultas  respirii  cum  anxietate  asthmati- 
ca, tussis  ab  initio  sicca,  cum  sputis  serius  cruen- 
tis aut  mucosis,  crassis,  pseudomembranulis  mix- 
tis , abdomen  tensum  et  dolens , constipatio  alvi, 
abortus  in  feminis  gravidis,  dolorihcae  in  cruri- 
bus tensiones  , tumores  glandularum  subaxilfa- 
rium,  aut  parotidum,  quales  jam  ab  II u x h amo 
sub  epidemia  anni  1 733  observati  fuere. 

v • 

y.  ENTERITIS  CATARRHOSA . 

* 4 

905.  Signa  pathognomonica  catarrhosae 
intestinorum  inflammationis,  sive  c a- 
tarrhi  intestinalis  sunt:  ardor  in  ventre 
molestus  cum  siti  inexplebili,  dolores  colici  circa 
umbilicum,  si  tenuia  adfecta  sunt  intestina , ma- 
gis tamen  vagi  quam  in  enteritide  phlegmonosa, 
qui  per  vices  insurgunt,  adtactum  tamen  non  om- 
nem recusant,  vespertinis  horis  tantillum  exacer- 
bantur, matutinis  remittunt  5 frequens  alvi  liqui- 
dae, parca  muci  copia  commixtae  depositio,  te- 
nesmus et  ardor  ani,  dum  coli  pars  inferior,  aut 
intestinum  rectum  inflammatum  est , quo  in  casu 
dysenteriae  catarrhosae  nomine  venit. 
Quo  acrior  fuerit  intestini  recti  phlogosis  (A  r- 
chitis),  eo  magis  quoque  urgent  symptomata 
dysenterica  j mox  continuus  fere  sustinetur,  isque 
molestissimus  ad  alvum  deponendam  conatus,  mox 

per  vices  redit*  omni  hora  vel  et  crebrius*  sub 
initio  quidem  faecales  adhuc  excernunter  mate- 
ries , serius  autem  nil  nisi  mucus  albuminosus* 
viscidus*  puriformis*  bile  vel  etiam  cruore  per- 
mistus* cum  ardore  et  dolore  intolerabili  expri- 
mitur. Sub  repetitis  hisce  tenesmi  accessibus  do- 
lores colici  plerumque  exasperari  solent*  vasa 
haemorrhoidalia  libenter  intumescunt*  vel  etiam 
rectum  prolabitur.  Maximus  phlogoseos  gradus 
quandoque  omnem  supprimit  secretionem  * ur- 
gentibus tanto  magis  dolore  * ardore  ac  irrito  te- 
nesmo * sic  dicta  d y s e n t e r i a sicca.  Praeter 
phaenomena  topicam  adfectionem  indicantia*  illa 
quoque  vigent  5 quae  febri  catarrhali  in  genere 
competunt*  uti  cephalaea  obtusa*  coryza  * lingua 
mucosa*  tussicula*  cutis  sicca.  Plerumque  ta- 
men gastrica  simul  emicant  symptomata*  quae 
abundans  in  primis  viis  principium  pituitosum 
denotant*  favente  praeprimis  epidemia  vernali  vel 
aestiva. 

994.  Postquam  intra  septent  vel  quatuorde- 
cim  dies  cyclus  inflammatorius  absolutus  fuerit* 
dolores  pedetentim  placantur*  sedatur  febris*  at- 
que simplex  remanet  profluvium*  creberrimi  ut- 
pote  secessus  muci  densioris,  albicantis*  quan- 
doque filamentis  et  coagulis  lymphaticis*  vel  pla- 
ne pseudomembranis  et  ramentis  abrasae  tunicae 
intestinalis  commixti*  quae  materies  vel  furtim 
expelluntur  sine  dolore,  diarrhoea  catar- 
rhosa*  vel  sub  replicato  tenesmo  secedunt*  dy- 

senteria,  atque  catarrhum  intestinalem  in  se- 
c u n do  stadio  versari  demonstrant , cui  etiam 
e nterobleno  r rhoeae  nomen  impertiri  po- 
test* 

CYSTITIS  CATARRHOSA. 

QQ5»  Catarrhus  vesicae  urinariae 
stipatur  dolore  obtuso  in  regione  pubis , ad  lum- 
bos et  femora  saepius  sese  extendente,  strangu- 
ria et  molesto  urinae  ardore  , muci  albescentis, 
spissi , abundantis , filamentosi  aut  floccosi  una 
cum  urinis  secessu,  qui,  si  quieti  committitur 
lotium,  fundum  vitri  petit,  sub  ejus  motu  tamen 
facile  ascendit,  continuo  demum,  ac  saepius  ir- 
rito ad  mictum  et  alvi  dejectionem  tenesmo.  In- 
flammatio tunicae  mucosae  cystidis  urinariae  ra- 
rissime altiorem  inducit  gradum , ast  eo  crebrius 
id,  quod  intensitate  adtingere  nequit,  extensio- 
ne et  pertinacia  resarcit  3 paucos  dolores  excitans, 
ac  nulla  prorsus,  vel  tenuissima  febre  stipata  clan- 
destine serpit  3 atque  vel  in  chronicam  blenor- 
rhoeam  vesicae , blennuriam,  vel  in  patholo- 
gicas metamorphoses,  plerumque  insanabiles  de- 
sinit. 

Reil,  Ficberlcare.  IIL  B.  S,  558° 

*.  COLPITIS  ET  URETHRITIS  CATARRHOSA. 

99(3.  Catarrhus,  qui  pudendorum  velami- 
na mucosa  prehendit , incipit  cum  ingrato  geni- 
talium pruritu,  titillatione  orificii  urethrae  aut  va- 
ginae ad  venerem  invitante,  tensionis,  caloris,  et 

ardoris  sensu,  ac  ad  frequentem  mictum  stimulo 5 
111  viris  erectiones  dolorificas , labiorumque  ure- 
thrae et  glandis  totius  ruborem  ac  tumorem , in 
feminis  dolorem  per  totam  vaginae  longitudinem, 
et  turgorem  vulvae  inflammatorium  producit.  Sub 
graviori  malo  nec  febriculae  symptomaticae  signa 
desunt.  Interdum  jam  in  hocce  primo  stadio  ali- 
quae humoris  limpidi  , seroso  - mucosi  guttae  stil- 
lant; aut  exprimi  saltem  possunt;  interdum  vero 
nihil  ferine  secernitur  (si  altior  phlogoseos  gra- 
dus) donec  morbus  in  alterum,  sive  profluvii  sta- 
dium inclinet.  In  hoc  omnes  superius  expositae 
molestiae  mitescunt;  atque  copiosissimus,  ab  ini- 
tio tenuis , acer , albescens  mucus  profunditur, 
qui  serius  tenax,  spissus  et  puriformis  evadit, 
quantitate  tamen  minuitur. 

9Q7.  (^uae  medicorum  adtentionem  hucdum 
effugiebant  pblogoses  catarrhales  , sunt  illae 
membranae  mucosae  oris  et  ventricu- 
li. — .Prior  a mercurialium  protracto  usu  orta 
una  cum  sialadenitide  frequenter  occurrit;  ut- 
rum vero  etiam  a vicissitudinibus  atmosphaericis 
----- 

oriri  possit  , observationibus  confirmatum  non- 
dum habemus,  utut  possibilitati  nil  obstare  vi- 
deatur Unius  tantum  recordamur  casus  ante  pau- 
cos menses  obvii,  ac  omni  intuitu  memorabilis, 
ubi  totus  tractus  membranarum  mucosarum,  quae 
cavum  oris,  linguam  , gingivas,  palatum,  fauces 
et  oesophagum  investiunt,  gravi  saepiusque  re- 
producta  phlogosi  cum  continua  secretione  muci 

plastici  correptus  erat  5 cujus  mali  originem  re- 
pentine suppressus  sudor  dedit.  — Itidem  gas- 
tritidis catarrliosae  ex  eodem  fonte  subor- 
tae,  quae  sub  forma  vomitus  mucosi  et  gastro- 
dyniae  obtusae , febricula  inflammatoria  comita- 
tae puellam  per  plures  dies  detinuit  , specimen 
ante  plures  annos  tractandum  habuimus.  Quid  de 
simplici  irritatione  catarrhali  ventriculi  et  intesti- 
ni duodeni,  ceu  constanti  febrium  vernalium  co- 
mite notandum  sit,  in  capite  de  febribus  gastri- 
cis pituitosis  subjungemus. 

C A U S A E. 

998.  Quamquam  vix  non  omnes  homines  in 
catarrhos  proclives  dici  possunt,  dummodo  po- 
tentiis procatarcticis  exponantur,  nonnulla  tamen 
individua,  caeteris  paribus,  multo  magis  dispo- 
sita esse , quotidiana  confirmat  experientia.  Ma- 
ximam dispositionem  in  illos  praesertim  ca- 
tarrhos, qui  membranas  mucosas  organorum  re- 
spirationi dicatorum  occupant,  ac  in  praxi  fre- 
quentissimi  sunt,  cernere  licet  in  infantibus,  pue- 
ris et  senibus  decrepitis 5 feminae  prae  viris,  ho- 
mines laxi,  inertes,  frigidi  temperamenti,  multo 
redundantes  phlegmate,  debiles  et  venere  exhau- 
sti prae  robustis  et  vegetis  adficiuntur  5 subjec- 
ta porro  scrofulosa , vermibus  laborantia,  impe- 
tiginibus obsita,  et  omnia  illa,  quorum  systema 
lymphaticum  male  constitutum  5 homines  denique 
mutilati,  e febribus  acutis,  et  praecipue  exan- 

thematicis  convalescentes,  qui  facile  sudant,  ca- 
lidiori regimini  adsvescimt,  atque  atmosphaerae  in- 
jurias nimis  sollicite  vitare  student.  Quare  dam- 
nanda omnino  anxia,  nec  tamen  ubique  possibi- 
lis aurae  liberioris  fuga,  ac  certa  quasi  hominum 
literatorum  effoeminatorum  aerophobia. 

qqg.  Principem  vero  in  catarrhum  proclivi- 
tatem inducit  idem  morbus  semel  aut  pluries  ex- 
antlatus, quo  membranis  mucosis  peculiaris  in 
iisdem  injuriis  externis  percipiendis  receptivitas 
imprimitur.  Accidit  insuper,  ut  haecce  disposi- 
tio ad  eam  constanter  limitari  soleat  partem,  quae 
jam  alias  adfecta  erat 5 unde  particulares 
quoque  habentur  diatbeses  in  coryzas , Oph- 
thalmias, anginas,  catarrhos  bronchiales,  dysen- 
terias. Praesente  diathesi  catarrhos  a in  quodam 
individuo  , plerumque  excluduntur  dispositiones 
in  phlogoses  specificas  alius  generis , uti  rheuma- 
ticas , vel  erysipelaceas,  et  viceversa. 

j 000.  Causae  catarrhos  excitantes  ad 
duos  fontes  principales  reduci  possunt,  nempe  ad 
refrigerium  et  miasmata  contagiosa,  quibus  sum- 
me essentialis  catarrhi  in  psycticum 
refrigerium),  et  miasmaticum  divisio  innititur* 
1001*  Frequentissimam  inflammationum  et  fe- 
brium catarrhalium  prophasin sistit  refrigerium 
repentinum  corpori  aestuanti  admissum,  vel  vero  in- 
cauta caloris  a corpore  perfrigerato  exceptio  5 vicis- 
situdo proinde  caloris  et  frigoris.  Compertum  prae- 
terea habemus,  catarrhum  multo  crebrius  ex  par- 

tis  solitariae,  pectoris,  abdominis,  ac  praeser- 
tim pedum , quam  ex  corporis  totius  re- 
frigerio oriri.  Requiritur  autem,  ut  temperiei  vi- 
cissitudo intra  determinatos  relativae  actionis  limi- 
tes consistat , secus  vel  pernionem , vel  ambustio- 
nem in  eo  loco  producit,  quem  immediate  adtigit. 

1002«  Inde  facile  concipitur  sporadici  non 
solum  catarrhi  origo , dum  accidentales  occurrunt 
occasiones  , verum  etiam  epidemiae  catarrbosae 
imperium}  illis  praesertim  anni  temporibus,  qui- 
bus atmosphaericae  inclementiae  per  eminentiam 
competunt.  Ita  morbi  eatarrbales  prae  aliis  vere 
grassari  solent,  ubi  homines  inconstanti  et  dolo- 
sa tempestatis  clementia  seducti,  nimis  cito  de- 
serunt hypocausta,  vestes  hybernas  praemature 
deponunt,  effluviis  humidis  glaciei  niviumque  li- 
quescentium sese  exponunt,  itinere  vel  motu  cor- 
poris validiori  sudores  proliciente  incalescunt,  at- 
que aurae  frigidae  ab  areto  acutius  spirantis  fla- 
men improvidi  ad  denudatum  admittunt  corpus, 
idem  contingit  autumno,  cum  tempestas  saepe 
nebulosa,  ventosa,  et  noctes  frigidae  sunt , quo 
maxime  contribuit  aestivi  levioris  amictus  in  se- 
rum autumnum  protractus  usus.  Tali  ratione 
constituitur  e p i d e m i a ann  u a vernalis  et  au- 
tumnalis, sub  cujus  dominio  systema  membra- 
narum mucosarum  plurimum  patitur.  Prouti  ve- 
ro hyems  aut  aestas  vicinior  redditur,  ita  etiam 
morbi  catarrhales  mox  de  charactere  inflammato- 
rio altioris  gradus,  mox  de  gastrico  - pituitoso, 
aut  bilioso  plus  minusve  participant. 

1003»  Non  desunt  tamen  et  intercurren- 
tes epidemiae  catarrliosae,  quae  nimi- 
rum insolito , atque  catarrhis  in  regula  minus  fa- 
vente anni  tempore  suboriuntur.  Ita  notabilis 
quandoque  catarrliorum  numerus  grassatur  aesti- 
vis diebus,  dum  ventis  aquilonaribus  vel  subsola- 
nis improvisum  inducitur  frigus,  ac  anni  tempus 
characterem  autumni  induit*  Participant  tunc  ip- 
sae catarrhales  adfectiones  fortuito  obortae  de 
stabili  genio  epidemico  annuo,  unde  catarrhi  aesti- 
vi particulares  quasdam  offerunt  modificationes  5 
quippe  cutis  in  sudorem  magis  prona  cernitur, 
membranae  mucosae  ventriculi  et  intestinorum 
prae  illis  organorum  respiratoriorum  plectuntur, 
atque  colluvies  gastrica,  sive  pituitosa,  sive  bilio- 
sa, vix  non  semper  complicatum  reddit  malum. 

1004*  Sunt  demum  adhuc  quaedam  conditio- 
nes chemicae  et  physicae  aeris  atmosphaerici,  quae 
una  cum  temperiei  vicibus  catarrhorum  ortum  fa- 
ci! itant:  uti  electricitatis  ratio  turbata  principia 
salina,  quibus  Caeciam  ex  ingentibus  iis  deser- 
tis Sibiriae  provenientem  abundare  ferunt  5 gas 
carbonicum,  quod  e fornacibus  recenter  construc- 
tis ac  sine  praecautione  accensis  extricatur  3 ex- 
halationes parietum  recens  dealbatorum  5 parti- 
culae acres,  quas  haud  immerito  Huxhamius, 
jam,  et  post  eum  Weikardus  ex  aere  absorp- 
tas catarrhum  gignere  posse  statuerunt.  Ita  jux- 
ta W a tsonii  opinionem  effluvia  maris,  dum  flu- 
xum patitur , catarrhos  generare  valent.  Huc  etiant 
III.  H h 

xeferenda  esset  mira  ilia  observatio  Martin  i, 
quod  Kildae  insulae  habitatores  protinus  catar- 
rho  adficiantur,  ut  peregrini  adpellunt. 

1005-  Alteram,  praeter  refrigerium,  inflam- 
mationis catarrhosae,  praesertim  illius,  quae  or- 
gana respirationi  sacrata  infestat,  causam  sistunt 
mias  mata  contagiosa,  quae  particularem 
cum  muco  aliisque  humoribus  analogis  adfinita- 
tem  habent,  ac  ideo  membranis  mucosis  per  emi- 
nentiam infensa  sunt.  Et  revera  vix  ullus  in 
praxi  occurrit  morbus  contagiosus,  in  quo  syste- 
ma mucosum,  plus  minusve,  alteratum  non  foret. 
Id  in  primis  valet  de  morbis  contagiosis  a febri- 
libus, de  Syphilide,  Lepra,  medorrhoea  virulen- 
ta , multo  magis  de  febrilibus  et  acutis , de  va- 
riola, scarlatina,  varicella,  maxime  autem  de  mor- 
billis, typho,  et  tussi  convulsiva,  in 
quibus  mox  membrana  Schneideriana,  mox  vela- 
menta traheae  et  bronchiorum,  mox  tunica  villo- 
sa intestinorum  inflammari  consuevit.  Secunda 
sphaera  systematis  mucosi,  quae  organis  sexuali- 
bus et  uropocticis  prospicit,  ab  epidemicis  et  con- 
tagiosis potentiis  multo  rarius  turbatur,  longe 
minorem  enim  cum  mundo  externo  relationem  ha- 
bet. Utrum  autem  ejusmodi  phlegmhymenitis 
miasmatica  mere  sympathicum  sistat  primitivae 
adfectionis  cutaneae  malum , vel  utrum  idiopa- 
thice oriatur  ex  immediata  miasrnatis  contagiosi 
super  membranas  mucosas  actione,  in  contentio- 
ne adhuc  versatur  5 posterior  tamen  opinio  prae- 

placet * atque  in  capite  de  febribus  contagiosis 
fusius  enucleabitur.  — Quatenus  adfectiones  ca- 
tarrhales  a contagio  productae  * in  gratiam  cau- 
sae producentis*  particularem  ac  specificum  cha- 
racterem agnoscunt , et  plerumque  contempara- 
nea  cutis  phlogosi  (dermatitide)  sociantur  * eate- 
nus  ad  aliam  inflammationum  familiam  releganda 
veniunt. 

NOSOGENIA. 

1006-  Genesis  catarrhi  psyetici  non  solum 
ex  immediato  influxu  frigoris  repentini  super  mem- 
branas mucosas  atmosphaerae  continuo  expositas* 
quales  sunt  conjunctiva  * membrana  Sclmeideria- 
na*  velamenta  mucosa  faucium  et  asperae  arte- 
riae* verum  etiam*  et  quidem  maxime*  e cutis 
externae  functione  laesa  haud  difficulter  concipi- 
tur. Dum  a frigore  repentino  transpiratio  super- 
ficialis cohibetur  * membranae  mucosae  * quae 
cum  cute  * ceu  organa  quoad  structuram  summe 
analoga*  in  maxima  existunt  sympathia*  cutis  mu- 
nere fungi  conantur.  Hoc  autem  ut  efficere  pos- 
sint* major  postulatur  vasorum  capillarium  exha- 
lantium energia*  unde  congestionis  prima  origo* 
quae  sub  continuante  procatarcticae  causae  in- 
fluxu * vel  persistente  saltem  cutis  permeabilitate 
minori*  atque  suffragante  praeprimis  subjecti  dis- 
positione in  veram  phlogosin  abit*  resolutionem 
eousque  recusantem  * donec  sublata  vasorum  ca- 
pillarium indifferentia  * post  determinatum  tem- 

poris  intervallum  , ad  pristinam  integritatem  re- 
stituatur. 

1007.  Hancce  communem  originis  catarrho- 
rum  explicationem  nequaquam  omni  ex  parte  ab- 
solutam esse  cum  praeclaro  Sprengelio  luben- 
tes  consentimus  (1).  Quommodo  enim  , si  omnia 
ad  solam  suppressam  transpirationem  reduci  vel- 
lent, ex  calore,  dum  corpori  prius  perfrigerato 
admittitur,  catarrhus  oriri  posset  ? Quommodo 
exigua  saepe  portio  cutis,  quae  frigus  excepit,  ad 
catarrhum  generandum  sufficere  valeret  ? Quom- 
modo homines,  qui  durarunt  corpus,  frigus  sine 
noxa  perferunt,  etiamsi  ante  maxime  incaluerint  ? 
His  insuper  accedit,  quod  Re  illius  jam  evi- 
cit (2) : ponderabilium  humorum,  seu  vaporum  per 
cutem  eliminatorum  copiam  saepe  haud  quaquam 
minui,  si  membra  perfrixerint. 

(1) Tristitutiones  Padiologiac  specialis.  YoI.I.  §.  6l. 

(2)  Medie,  stat,  britaun.  p.  180«.  1Q4* 


1008*  Clarior  omnino  habebitur  nosogeniae 
idea,  si  ad  aliam  , et  quidem  dynamicam  cutis 
externae,  et  membranarum  mucosarum  cum  mun- 
do externo  relationem  paulo  curatius  adtendimus. 
Electricus  processus , continuo  cum  perspiratione 
junctus,  pervertitur  sine  dubio,  cum  vel  frigus, 
vel  alia  atmosphaerae  vitia  cutis  perturbant  func- 
tiones 3 prouti  e contrario  nimis  excitatus , vel  de- 
pressus conflictus  electricus  perspirationem  sup- 
primere juvat.  Si  jam  cutis  externa  ab  aeris  vicissi- 
tudinibus, ~ quibus  continuo  generatur  iterum- 

que  destruitur  electricitas , — justo  magis  sicca 
redditur  , ac  pro  conductione  imponderabilium 
minus  idonea  evadit  , vicarius  nascitur  in  organis 
cum  cute  consentientibus  nisus  biincce  defectum 
supplendi , sive  ad  id , quod  nimia  copia  adeumu- 
lalur , c corpore  v educendum.  Sublata  tali  pacto 
aequabili  sentiendi  facultatis  distributione,  ac  per- 
turbato nexu  polari , qui  cutim  inter  et  membra- 
nas mucosas  continuo  viget,  juxta  antitheseos  le- 
ges energia  vitalis  in  membranis  mucosis  intendi- 
tur , secretio  augetur , atque  superficies  earum 
uberiori  irroratur  humoris  copia,  nisi  reactio- 
nis nimia  vehementia  secretionis  fontem  arescere 
faciat. 

100i).  Cutis  siccitas  igitur  princeps  pro  ca- 
tarrhorum  genesi  sistit  momentum,  tum  quod 
suppressa,  vel  saltem  imminuta  transpiratione  su- 
perficiali, organa  analoga  ad  analogam  functio- 
nem substituendam  concitet  5 tum  quod , ofo  in- 
fractam conductionis  dynamicae  facultatem,  ac 
necessariam  cum  atmosphaera  communicationem 
interceptam , quorumdam  principiorum  adeumu- 
lationi  faveat,  quorum  e corpore  e ductio  (quae 
necessario  per  externam  quandam  superficiem  suc- 
cedere debet)  per  nullam  aliam  viam , quam  per 
membranas  mucosas  effici  potest. 

1010*  Ad  hancee  nosogeniae  rationem  con- 
firmandam sequentia  adducere  juvabit  argumen- 
ta : t)  Cutis  sicca  est  essentiale  morborum  catar- 
rhaliurn  symptoma,  juxta  physicas  autem  leges» 

conductioni  imponderabilium  minus  favet  5 2)  ea 
ratione , qua  cutis  humescit , tran spiratione  pro- 
mota,  molestiae  catarrhales  minuuntur 5 3)  mor- 
dax, quem  in  catarrhosa  febre  saepe  saepius  ob- 
servare licet,  superficiei  calor  infractam  conduc- 
tionem aperte  indicat  5 4)  quo  uberior  fuerit  muci 
secessus,  eo  minores  urgent  molestiae,  eoque 
citior  instat  morbi  solutio  5 5)  derepente  suppres- 
sa separatio  muci  periculum  insigniter  auget  5 (3) 
illae  conditiones  atmosphaerae , in  quibus  elec- 
tricitas  negativa  praevalet,  uti  aer  pluvius  et  pa- 
ludosus,  mephitica  effluvia,  catarrhorum  origini 
favent, 

1011.  Si  haecce  circa  catarrhi  nosogeniam 
prolata,  quae  nobis  saltem  probabiliora  videntur, 
cum  illis  computamus,  quae  de  rheumatismo  ex- 
posituri sumus,  manifesta  ob  oculos  cadit  antithe- 
sis  5 quemadmodum  enim  sub  catarrhosae  inflam- 
mationis decursu  sicca  cutis  conditio  requisitae 
conductioni  obstat,  ac  principiorum  phlogistico- 
rum  adcumulationem  gignit  , quam  membranae 
mucosae  ad  fortiores  reactiones  concitatae  prae- 
pedire student,  ita  e contrario  in  rheumaticis  fe- 
bribus cutis  citra  normam  sudans  conductioni  nimis 
favet,  ac  ideo  in  organis  internis  continuas  reactio- 
nes sustinet,  ut  illa  principia,  quae  justo  plus 
secedunt,  resarciantur  et  aequabiliter  distribuan- 
tur» Animalia  pilosa  pelle  praedita  catarrhis  fre- 
quenter sunt  obnoxia,  rheumatismis  nunquam,  vel 
raro.  Diathesis  catarrhalis  rheumaticam  plerum- 

que  excludit  , et  viceversa.  — Quaenam  specia- 
les circumstantiae  concurrere  debeant,  ut  haecce 
effectuum  diversitas  inconspectum  veniat,  posita 
analogarum  potentiarum  actione,  — nisi  ad  hypo- 
theses  recurrere  velemus, — -determinare  nondum 
licuit.  Id  tamen  extra  dubitationis  aleam  positum 
est , potiorem  causam  in  peculiari  illa  et  quasi 
indifferenti  superficiei  externae  natura  consistere, 
quae  semiconductorum  adinstar  modo  retinet,  mo- 
do diffundit  imponderabilia , prouti  vis  vitalis  in- 
crescit, adcumulatur  vel  minuitur,  atque  chemi- 
cae , vel  solae  quantitativae  relationes  secretio- 
num superficialium  alterantur  3 unde  proteiformes 
illae  concipi  possunt  vicissitudines,  quas  praeser- 
tim catarrhosis  et  rheumaticis  adfectionibus  pro- 
prias esse  novimus.  Quantum  vero  ejusmodi  no- 
sogenia  adfectionum  catarrhalium  , e rationalibus 
principiis  constructa  , ac  observationibus  suffulta 
contribuere  valeat  ad  dilucidanda  plurima  dubia, 
quae  circa  febrium  contagiosarum  et  nervosarum 
originem,  ac  naturam  sese  obtrudunt,  in  decursu 
pyretologiae  specialis  adhuc  patebit. 

1012«  Proximum  igitur  inflammationis  et  fe- 
bris catarrliosae  fontem,  — quousque  tutior  def- 
ficit  explicatio,  — quaerimus  in  cutis  functione 
eum  in  modum  laesa , quo  necessaria  conducendi 
facultate  privatur,  ac  principiorum  imponderabi- 
lium  adcumulationi  favet  5 unde  in  membranis  mu- 
cosis, altero  quasi  superficiei  externae  polo  ve* 
hementiores  excitantur  reactiones  atque  secretio» 

nes  nascuntur , ad  tempus  saltem  , minuentes  ni- 
miam accumulationem» 

1013.  Quatenus  membranarum  mucosarum 
palmaria  functio  in  muci  separatione  consistit,  hu- 
jus quoque  laesio  principalem  catarrhosae  inflam- 
mationis characterem  constituit,  unde  muci  se- 
cretio pro  diverso  phlogoseos  gradu  mox  aucta, 
mox  imminuta  , vel  prorsus  intercepta  cernitur» 
Praeter  quantitatem  vero  simul  et  qualitas  muci 
sub  decursu  inflammationis  catarrhalis  notabiles 
mutationes  patitur.  Qui  in  principio  acer  ac  te- 
nuis fuit,  devicto  primo  cyclo  septenario  plerum- 
que blandior,  spissior,  ac  puri  analogus  reddi- 
tur. Quandoque  plane  contagiosam  contrahit  in- 
dolem, qua  posita  in  aliis  hominibus  eundem, 
cujus  productum  est,  morbum  producere  valet. 

1014*  "Vix  ulla  in  praxi  existit  catarrhosa  in- 
flammationis species , quae  sub  decursu  contagio- 
sum fomitem  extricare  nequiret.  Ita  coryzae  gra- 
vioris per  strofia , vel  oscula  communicatae  quo- 
tidiana exstant  exempla,  quorum  evidentissimum 
largitur  equorum  coryza,  seu  rhinorrhoea  viru- 
lenta (Rotz)e  Ophthalmiae  blenorrhoicae,  aliis  ae- 
gyptiacae  dictae,  contagiosum  characterem  prae- 
ter alios  eximii  viri  R u s t (1) , et  W a 1 th  e r (2) 
extra  omne  posuerunt  dubium»  Anginam  mem- 
branaceam , quae  nii  nisi  gravem  catarrhum  tra- 
chealem cum  nisu  in  hypoclepsin  plasticam  sistit, 
sub  certis  circumstantiis  contagiosam  esse  plures 
practici  merito  defendunt.  Exempla  bronchitidis 

contagiosae  plurimorum  medicorum  observationes 
testantur , praesertim  illae  , quae  ad  catarrbum 
russicum  referuntur.  Ouis  est,  cjui  dysenteriae 
contagium  negabit , maxime  illius,  quae  tempore 
tumultuum  bellicorum  grassatur,  castris  tantope» 
re  infensa  ? Idem  valet  de  colpitide  et  urethriti» 
de  catarrhosa , seu  de  catarrho  genitalium, 

(1)  Itust,  liber  die  agyptische  Augenentzundimg.  B eri  in 

1820. 

(2)  Ph.  Walt  lier,  die  contagiose  Augenentzundimg  ani 

Wiedcr-Rhein.  Im  Journal  fiir  Chirurgie  urid  Augen- 

lieillmnde  von  Grafe  undWaltlicr.  II.  B.  l.St. 

1821. 

1015»  Inde  autem  nondum  consequitur  om- 
nes catarrhos  semper  et  sine  exceptione  conta- 
giosos esse j defenditur  solummodo  processum 
phlogisticum  in  membranis  mucosis,  quamvis  sae» 
pe  in  principio  insontem , sub  certis  circumstan- 
tiis contagiosum  fomitem  generare  et  extricare 
posse.  Ita  ipsam  influenzam,  in  principio  mere 
epidemicam , nonnisi  sub  decursu  contagiosam 
acquisivisse  naturam  opinamur. 

10 1 6»  Si  perpendimus  cunctas  phlogoses  ve- 
getationis munus  alteratum,  ac  particularem  ni- 
sum in  productiones  morbosas  includere  (Yol.IL 
§.248)  5 — si  animo  pervolvimus  omne  conta- 
gium esse  productum  animale  morbosum  deter- 
minatae morbi  formae,  quod  alteri  organismo 
animali  eundem  processum  pathologicum , quo 
producitur,  infert,  produci  autem  nequit,  nisi 
determinata  et  abnormis  supponatur  vegetationis, 

adfectio  (i)  5 — si  addimus  membranas  mucosas 
quibus  potius  rcproductionis  character  impressus 
est,  inter  reliquas  compagis  dermaticae  sphae- 
ras maximum  et  eminentem  patefacere  in  morbos 
vegetationis  laesae  nisum , ipsum  mucum  vero  in- 
signi plasticitate  pollere , quin  imo  saepe  saepius 
generationi  aequivocae  auscultare , ac  entium  vi- 
vorum (entozoorum)  scaturiginem  largiri  3 — si 
tandem  in  mentem  revocamus,  quae  paulo  ante 
de  proxima  catarrhorum  causa  protulimus,  scili* 
cet  de  infracta  per  cutis  superficiem  impondera- 
bilium  conductione,  de  adcumulatione  principio- 
rum phlogisticorum  , eorumque  versus  membra- 
nas  mucosas  determinatione}  — si  haec  omnia, 
inquam , paulo  curatius  perpendimus , ac  inter 
se  computamus , tunc  omnino  spontanea  fomitis 
contagiosi  per  vitiatam  muci  secretionem  genesis 
concipi  quodammodo  poterit. 

(l)  H art  m a n n , Theoria  morbi.  §.  790  ei  seq. 

101 7o  Requiruntur  tamen  particulares  quae- 
dam  conditiones  ad  ejusmodi  contagii  evolutio- 
nem, quarum  nonnullae  in  aegrotantis  organisa- 
tione  et  diathesi,  aliae  in  rebus  extra  eum  posi- 
tis latento  Inter  plures  alias,  quarum  exacta  no- 
tio necdum  habetur,  notari  merentur  alterata  at- 
mosphaerae  constitutio  per  ventos  acres,  per  ef- 
fluvia glaciei  niviumque  liquescentium,  per  humi- 
ditatem,  malaciam,  nebulas  continuas,  exhalatio- 
nes plurium  hominum  cohabitantium,  praesertim 
infirmorum  et  laetantium,  ventillatio  cubilium 

neglecta,  electricitas  negativa,  muci  secreti  et 
non  excreti  fermentatio,  nervorum  energia  alte- 
rata.  — His  etiam  addere  oportet,  quod  quo- 
usque adfectio  catarrhalis  intra  simplicis  conge- 
stionis limites  consistit,  contagioso  fomiti  gene- 
rando impar  maneat  5 illa  enim,  quae  inter  singu- 
las systematis  capillaris  sphaeras  obtinet,  indiffe-  » 
rentia  nequaquam  ita  laesa  est,  ut  vegetationis 
processus  inde  vitietur» 

1018*  Differt  hocce  contagium  catar- 
r h o s u m , sive  ophthaimoblennorrhoicum  , sive 
dysentericum,  sive  illud  coryzae,  aut  anginae 
membranaceae  sumamus,  (quibus  etiam  miasma 
tussis  ferinae  addere  placeret)  ab  aliis  miasma- 
tum  speciebus : quod  fixam  magis  naturam  osten- 
dat, in  distans  non  propagetur,  sed  mucialiusve 
corporis  eo  infecti  intercessu  egeat,  ac  ideo  pas- 
su minus  celeri  dissipetur  5 quod  productione 
analogi  morbi,  e quo  ipsum  nascebatur,  nequa- 
quam dispositionem  in  eundem  tollat,  cujus 
contrarium  de  miasmate  varioloso,  morbilloso, 
aliisve  valet  5 quod  specificum  in  cute  processum 
exanthematicum  non  inducat  5 quod  denique  sub 
circumstantiis  secundis,  illis  utpote,  quae  ortui 
favebant,  contrariis,  enervetur  et  destruatur. 

TERMINATIONES. 

1019-  Inflammationes  catarrhales  sub  solitis 
conditionibus  propitiis  in  sanitatem  abeunt, 
mediante  perfecta  resolutione  adfectionis  topicae, 

quo  simul  ex  parte  febris  comitis,  plus  minusve, 
solemnes  ac  decisivae  crises  suam  contribuunt 
symbolam.  Intercedit  autem  inter  phlogoseos  so- 
lutionem et  convalescentiam  stadium  aliquod  in- 
termedium, catarfhosum  dictum,  quod  superstes 
congestio  mox  activa,  mox  passiva,  atque  adauc- 
ta muci  secretio  distinguit.  — Phaenomena  criti- 
ca, sub  quibus  bicce  exitus  contingit,  sunt  sudores 
profusi  et  aequabiles , urinae  hypostaticae  5 vel 
etiam  hydroa  febrilis  ad  labia. 

1020.  Quae  resolvi  recusat,  plilogosis  catar» 
rhosa , in  diversa  nititur  posthuma,  quorum  non- 
nulla a sola  adfectione  locali , alia  a febri  comi- 
te dependent,  atque  nisi  medelam  admittant,  len- 
to passu  ad  exitialem  conducunt  finem.  Substra- 
ti natura  atque  nosogeniae  ratio  particularia  quae- 
dam determinat  consectaria,  huic  inflammatio- 
num generi  per  eminentiam  propria.  Tali  pacto 
terminatur  : 

i 02 1 ♦ I-  In  congestionem  chroni- 
cam et  blenno rrhoeam,  quae  pro  diver- 
sitate partis  adfectae  variis  symptomatibus , va- 
rio que  periculo  stipatur.  Notabilis  humorum  al- 
tilium, in  muci  formationem  impensorum  jactu- 
ra, praesertim  ex  organis  nobilioribus,  trachea, 
pulmonibus,  intestinis,  sub  diuturniori  morbi  de- 
cursu t a b e 01  sic  dictam  catarrhalem,  sive 
blennoze micam  inducit.  Posito  liocce  malo 
continua  viget,  et  fovetur  in  membranis  mucosis 
ad  recidivas , et  occultas  inflammationes  disposi» 

tio , quae  , quo  saepius  recrudescunt  , maxime 
dum  clandestine  serpunt a medico  praetervisae, 
eo  majorem  infelicis  eventus  metum  incutiunt, 

1022-  II.  In  suppurationem,  quae  tri- 
plici sub  forma  adparet:  #)  Excoriatione 
membranae  mucosae , ac  exulceratione  superfi- 
ciali} /3)  Abscessu  partis  inflammatae , in  ul- 
cus apertum  dehiscente,  quod  tamen  rarius , et 
quidem  tunc  nonnisi  contingit , ubi  simul  subjec- 
tus textus  cellularis , vel  organorum  parenchyma 
in  reactionis  phlogisticae  sphaeram  tracta  fuerint. 
— y)  Aphthis  copiosis,  sive  tot  phlyctae- 
nis  acri  humore  refertis,  quae  dum  rumpuntuc 
in  lurida  defatiscunt  ulcuscula.  Notare  autem 
oportet , suppurationes  membranarum  mucosarum 
raro  plasticum  generare  pus,  sed  potius  nisum 
in  liquationem  saniosam  manifestare,  unde  tanta 
pendet  sanationis  difficultas.  Pro  diversa  sede 
inflammationis  catarrhalis,  variae  quoque  nascunt 
tur  posthumorum  malorum  formae , quae  diutius 
persistentes  et  gradu  indies  auctae  varia  phthiseos 
genera  pariunt,  ita  nascitur  ozaena  chronica  5 ex- 
ulceratio faucium  catarrhosa,  quae  ob  luridam  su- 
perficiem et  pervicacem  indolem  quandoque  pro 
syphilitica  imponit  angina}  phthisis  pulmonalis 
pituitosa}  dysenteria  et  tabes  intestinalis  puru- 
lenta} pyuria  diuturna  a vesicae  exulceratione. 

1023.  III.  In  indurationes  et  callosi- 
tates, quas  praecipue  in  intestinis  et  vesica  post 
diuturnas  et  replicatas  phlogoses  observare  licet. 

Eodem  tempore,  quo  membranae  mucosae  citra 
normam  incrassantur  et  obdurescunt,  plerumque 
copiosis  obsideri  solent  ulcusculis  aphthosis,  a qui- 
bus earum  superficies , ac  si  tinea  exesa  foret, 
corrosa  adparet. 

1024*  IV.  In  p s e u dorgan  i s at  i o n es  pro* 
prii  generis,  quibus  nomen  polyporum  tribui- 
tur. Sunt  autem  polypi  excrescentiae  quasi  carno- 
sae, molles,  pyriformes  pedunculo,  vel  etiam 
basi  latiore  membranae  mucosae  adhaerentes,  ah 
bicantes  aut  rutilantes,  quae  raro  dolent,  ac  hu- 
morem acrem  et  foetidum  exsudant.  Sistunt  mor- 
bum membranis  mucosis  unice  proprium,  ac  prae 
aliis  in  pharynge,  in  naribus,  gingivis,  in  vagina 
muliebri,  et  ad  intestinum  rectum  occurrunt.  Duos 
polypos,  qui  e ventriculis  lateralibus  laryngisex- 
crcverunt  , ante  plures  annos  in  juvene  phthisi 
tracheali  consumpto  invenimus. 

1025*  V.  In  hypoclepsin  lymphatico- 
plasticam  inflammatio  catarrhosa  sub  certis,^ 
ac  nondum  sufficienter  notis  adjunctis  abire  quan- 
doque solet,  quam  veluti  eri  sin  idiostaticam  er- 
roneam considerari  posse  jam  alibi  notatum  fuit 
(Vol.  II  §.  288)*  Inde  in  cavis  amplioribus  exter- 
nis et  organis  utriformibus  majoris  dimensionis 
efformantur  pse  udo  membranae  , crassitiei 
ac  extensionis  diversae,  quae  forma  squammarum, 
ramentorum,  laciniarum  majorum,  vel  etiam  ad- 
instar  tubulorum,  illius  organi,  in  quo  genera- 
bantur, figuram  retinentium  eliminantur.  Trachea 

et  intestina  principalem  fontem  hujus  productionis 
largiuntur  , quam  nonnulli  perperam  pro  sepa» 
rata  tunica  pituitaria  agnoverunt.  Si  vero  ejusmodi 
secretio  plastica  in  tubulis  minoris  diametri  contin- 
git, uti  v.  g.  in  bronchiorum  tractu,  tunc  sulfuratus 
et  coagulatus  fomes  lymphaticus  in  filamenta  coit 
compacta  , quae  ramificationis  vasorum  aereo- 
rum figuram  exacte  aemulantia , vel  tussi  ejiciim» 
ter,  vel  post  mortem  inveniuntur,  atque  commu- 
niter polypi  spurii  appellantur.  Differunt  a 
polypis  veris,  quod  organicam  unionem  cum  par- 
tibus, e quibus  nascuntur,  non  conservent,  at- 
que vasis  et  nervis  careant.  Potiores,  quae  liunc- 
ce  exitum  petunt  , phlegmhymemtidis  formae, 
sunt  tracheitis,  bronchitis,  el  enteri- 
tis, quibus  tunc  epitheton  membranaceae 
vel  polyposae  impertitur. 

J.  A.  Murray,  de  polypis  bronchiorum.  In  ejus  opus- 

cui.y.i. 

1026*  VI.  In  gangraenam  raro  abit,  et 
solum  tunc , ubi  organo n subjectum  huic  exitui 
specialius  favet,  uti  v.  g.  sunt  intestina,  vel  ubi 
inflammatio  catarrbosa  gravis  ad  phlegmones  na- 
turam inclinat. 

1027*  Notari  demum  adhuc  debet  transitus 
inflammationis  catarrhalis  in  phlegmonen,  ad 
cujus  potentiam  quandoque  evehitur  sub  concur- 
su plurium  causarum  relative  incitantium , vei 
si  accessus  causae  violentae  , epidernia  brumalis, 
vel  subjecti  pancratica  constitutio  ejusdem  origini 

favet.  Hocce  in  casu  decursus  aeque , ac  termi- 
nationum ratio  quidquam  mutatur,  processus  enim 
phlogisticus  tunc  membranae  mucosae  cancellos 
excedit,  ac  ad  subjectas  yicinasque  protenditur 
partes. 

1028*  Catarrbus  acutus  ex  parte  febris  comi- 
tis, sive  febris  catarrhosa  sequentes  deligere  so- 
let exitus  : 1 ) I n febrem  inflammatoriam 
sive  angiosthenicam  altioris  gradus , opitu- 
lante praeprimis  epidemiae  genio,  atque  irritatio- 
nis topicae  in  veram  phlegmonen  versione.  — 2) 
In  febrem  nervosam  mox  acutam,  mox  len- 
tant, quo  quidem  cutis  siccitas  pertinax  plurimum 
conferte  — 3)  In  febrem  intermittentem, 
maxime  si  sub  dominio  epidemiae  vernalis  mem- 
brana mucosa  primarum  viarum  catarrhosae  phlo- 
goseos  substratum  sistit.  !±)ln  febrem  gastri- 
cam pituitosam,  quam,  sub  mox  adlata  tubi  ali- 
mentaris  conditione,  catarrhosae  febri  summe  ana- 
logam esse,  ad  Lentiori  medico  omnimode  notum. 

1029»  Inflammatio  et  febris  catar- 
rhalis  mortem  adfert  vel  directe,  nobilio- 
ris utpote  organi  functionem  per  plilogisticum 
processum  supprimendo  , uti  id  in  laryngitide, 
bronchitide  , enteritide  accidit  $ vel  vero  modo 
i n directo,  mediantibus  diversis  illis,  quae 
prius  enumeravimus,  phlogoseos  pervicacis,  diu- 
turnae, neglectae,  vel  male  tractatae  consectariis. 

1030*  Pro  diversitate  organi  adfecti,  sub- 
jecti aegrotantis,  causarum,  epidemiae  regnans 
tis , decursus  morbi,  complicationis  etc. , diversa 
quoque  erit  prognosis,  quae,  utut  juxta  generales 
institui  debeat  regulas,  ex  parte  specificae  morbi 
indolis  particularitates  quasdam  observandas  jubet, 

1031*  Periculosiores  ac  saepius  lethiferi  sunt 
illi  catarrhi , qui  organa  nobiliora  occupant , la- 
ryngem, pulmones  (1),  et  intestina.  Exadverso, 
vix  unquam  periculum  vitae  intentant  illi  narium, 
oculorum,  vaginae,  urethrae,  etiamsi  singulis  par- 
tibus , quas  adficiunt , tum  vehementia,  tum  diu- 
turnitate, vel  decursus  anomalia  haud  indifferen- 
tes struere  valeant  insidias. 

(l)  Celsus,  de  Medicin.  Lib,  IV. 

1023*  Graviter  plerumque  plectuntur  infan- 
tes, maxime  illi,  qui  erethismo  magno  praediti 
sunt 5 hi  enim,  expectorare  cum  nesciant,  vel 
suffocantur,  vel  e convulsionibus,  tussis  vehemen- 
tia inductis,  pereunt.  — Pessime,  catarrhis  pulmo- 
nalibus vexantur  senes  decrepiti  (2) , ob  debilem 
laxamque  pulmonum  compagem,  subjecta  asth- 
matica , haemoptoica , habitu  donata  phthisico, 
phthisi  aut  tuberculis  laborantia , feminae  spas- 
modicae. ' 

(1)  Hippocrates,  Aphorismi  Sect.  III,  12. 

1033*  Catarrhi  epidemici  sporadicis  gravio* 
res  esse  solent,  feminis  gravidis  senibusque  prae- 
□rimis  infensi.  Valescus  de  Taranta  epi- 

ni.  1 i 

demice  Anno  1387.  savicnte  catarrlio  omnes  de- 
crepitos succubuisse  observavit.  Maxime  autem 
illi , qui  sub  circumstantiis  sinistris  contagiosam 
adipiscuntur  naturam  , uti  ophfchalmoblennor- 
rhoea,  angina  membranacea,  bronchitis  epidemi- 
ca , et  dysenteria  castrensis , funesti  ac  periculo- 
si evadunt. 

1034.  Quae  saepius  recrudescunt  inflamma- 
tiones catari hales,  perennem  fovendo  diathesin, 
difficiliorem  non  solum  admittunt  sanationem,  sed 
etiam  libenter  in  suppurationes  mali  moris  tran- 
seunt. Catarrhosae  adfectiones,  quae  negligun- 
tur  , temperaturae  vicissitudinibus,  aut  remediis 
contrariis  exasperantur , prae  caeteris  pulmonales 
et  intestinales,  facile  ad  phthisin  ducunt. 

1035.  Catarrliorum  complicationes  et  anoma- 
liae , quarum  ratio  et  fons  saepe  saepius  erui  ne- 
quit, blennorrhoea  profusa,  nisus  in  concremen- 
ta lymphatico-plastiea , decursus  citra  modum  lon- 
gus, symptomata  nervosa  et  cephalica  , tussis  fe- 
rox , lienteria , diathesis  scorbutica  et  syphilitica, 
phlogosis  super  majorem  plagam  diradiata,  et  s.  p, 
discrimen  insigniter  augent. 

1036.  Inter  cunctas  catarrliorum  species  cory- 
za quidem  maxime  insons  dici  potest,  quin  imo 
non  raro  dolores  capitis,  vertigines,  oculorum 
auriumque  fluxiones  levat,  vel  saltem  lenit.  Si 
tamen  nimis  crebro  recurrit,  negiigitur,  vel  irri- 
tantibus, aut  perversa  in  naribus  terebrandi  con- 
suetudine exasperatur,  in  excoriationes  pertinaces, 

ozaenam  virulentam  , vel  polyposas  excrescendas 
abire  poterit. 

1037*  Catarrbosae  plilogoses  haud  raro  do- 
lose delitescunt , et  clandestinas  struunt  insidias, 
quin  apertis  in  conspectum  veniant  signis  , quod 
praesertim  de  bronchitide,  enteritide  et  cystitide 
catarrhali  valet,  atque  hoc  intuitu  omnino  maxi- 
mas in  futuro  exitu  praedicendo  cautiones  in- 
jungunt. 

1038*  Quamvis  negari  nequit  catarrhosas  in- 
flammationes jam  ex  suapte  natura  in  fatalia  ten- 
dere posthuma  5 nihilominus  tamen  saepe  saepius 
non  ideo,  sed  quod  a plebejis  nauci  habeantur, 
regimine  neglecto  exasperentur,  atque  ab  ipsis 
medicis,  vana  de  catarrhorum  salubritate  opinio- 
ne obcoecatis,  debitis  auxiliis  non  oppugnentur, 
funestum  exitum  petere  solent* 

T II  E R A P I A. 

IO.39.  Inflammationes  catarrhales  directam  cu- 
ram vix  unquam  admittunt  5 causarum  enim  pro- 
ducentium talis  est  natura,  ut  transitoriam  qui- 
dem exerant  actionem,  ast  permanentem  relin- 
quant in  corpore  effectum.  Porro  ex  nosogenia 
patet,  vix  ullam  adfectionem  catarrhalem  mere  to- 
pi cum  sistere  vitium,  sed  systema  dermaticum,  vel 
totum,  vel  saltem  insignem  partem  in  sua  func- 
tione laesum  supponere , unde  particularis  emer- 
git diathesis,  quae  ablata  etiam  causa  persistit. 

1040«  Hoc  posito  sponte  liquet,  plurimum 

I i 2 


II.  FEBRES  INFLAMMATORIAE 


$oo 

indirectam  esse  debere  therapiam,  et  quidem 
antiphlogisticam , gradui  morbi  adcommodatam. 
Favehte  subjecti  constitutione  robusta  et  pletho- 
rica,  epidemia  hyemali,  atque  urgentibus  phae- 
nomenis phlqgoseos  topicae  gradum  alti  orem  of- 
ferentis, aut  nobile  viscus  offendentis,  phleboto- 
mia princeps  sistit  auxilium.  Hirudines  non  minus, 
ubi  acris  congestio  periculum  minitatur , saluta- 
rem depletionem  praestant,  maxime  in  affectioni- 
bus anginosis.  Keliqua,  in  eundem  sedantis  curae 
scopum  colliniantia , remedia  sunt  — omnis  ge- 
neris refrigerantia,  diluentia,  solventia,  leniter 
eccoprotica  , praesertim  vero  emollientia,  ac  in- 
ter ea  substantiae  mucilaginosae , quae  irritatas, 
et  muco  continuo  secedente  privatas  membranas 
obliniunt,  talique  pacto  molestias  qualescunque, 
dysphagiam  , raucedinem , tussim  , ardorem  , te- 
nesmum leniunt.  Inde  laudes  Althaeae,  Verbasci, 
Malvae,  Cerealium,  Salep , mucilaginis  gummi 
arabici,  ovorum,  ac  omnium  saccharinorum. 

1041*  Hisce  autem  remediis  nondum  omnis 
indicationis  pagina  absolvitur  5 imo  per  se  sola 
absolute  insufficientia  sunt  remedia  antiphlogisti- 
ca , nisi  ad  aliud  momentum  adtentio  vertatur, 
quod  functionis  cutaneae  laesae  restitutionem  po- 
stulat. Quatenus  autem  princeps  catarrhi,et  phlcgm- 
hymenitidis  cujusvis  fons  in  abnormi  cutaneae 
superficiei  siccitate  (§.  100Q)  ac  infracta  impon- 
derabilium  conductione  latet  , unde  vicariae  in 
membranis  mucosis,  dermatis  vices  agere  conan- 

tibus,  reactiones  concitantur  5 eatenus  etiam  prin- 
cipem curae  respectum  versus  corporis  superfi- 
ciem dirigere  oportet , conditionem  ejus  morbo- 
sam invertendo,  quod  diaphoreticis,  ac  illis,  quae 
expansionem  organicam  leniter  promovent  optime 
praestatur,  ita  quidem,  ut  quandoque  eis  solis 
catarrhos  leviores , praesertim  in  primordiis  dis- 
sipare liceat. 

1042*  Eminente  charactere  inflammatorio  dia- 
phoretica mitiora  seligenda  erunt,  quae  inter  pri- 
mum locum  tenent  sambucina,  decocta  vel  infusa 
emollientia,  tepide  sorbillata,  acetum  ammonicale, 
refractae  tartari  stibiati  doses,  ac  aequabilis  mo- 
dera tus  que  lecti  calor.  — Catarrho  in  alterum 
vergente  stadium , diaphoretica  potentiora  requi- 
runtur, uti  antimonialia,  sulphur,  guajacum. 

1043*  Quanta  igitur  subsit  differentia  inter 
curam  inflammationis  phlegmonosae  et  catarrha- 
lis , etiamsi  idem  occupet  organon , nemo  sane 
erit , qui  ex  adlatis  non  perspiciat.  In  priori 
generalis  therapia  antiphlogistica  sufficit}  in  al- 
tera semper  specialis  simul  respectus  ad  morbi 
atrium  , ac  ad  abnormem  systematis  dermatici 
conditionem  habendus. 

1044*  Remediis  localibus  adnumerantur  quae- 
vis emollientia  et  mucilaginosa , tepide , ac  pro 
diversitate  partis  adfectae  varia  sub  forma  adpli- 
cita.  In  coryza  adtractio  decocti  cujusdam  blan- 
di cum  lacte,  in  angina  collutoria  et  gargarisma- 
ta  similia , clysteres  in  dysenteria , injectiones 

cautae  in  catarrho  vaginae  cum  insigni  emolumen* 
to  adhibentur.  Pro  organis  respiratoriis,  quum 
alius  generis  topicorum  auxiliorum  usus  impossi- 
bilis sit , optime  inserviunt  vapores  tepidi , blan- 
di ex  aqua  dulci  cum  lacte , ex  infusis  aut  decoc- 
tis emollientibus  spongia , charta  infundibuli  for- 
ma convoluta,  aut  propria  ab  anglo  medico  M u d~ 
g e (i),  inventa  machina  , buic  usui  aptissima,  ex- 
cepti. Vapores  hi  fomentum  quasi  internum  si- 
stunt, membranam  mucosam  tracheae  et  bron- 
chiorum immediate  alluendo  humectant,  et  emol- 
liunt, congestiones  reserant  , irritabilitatem  com- 
pescunt, proinde  tussim  leniunt)  ac  separationem 
tenacioris  muci  expediunt. 

(1)  John  Mudge,  a radical  and  expeditions  cur  for  a 
recent  catatrhone  coughs.  Lond.  1778* 

104 5*  Ea  ratione,  qua  phlogistica  componi- 
tur irritatio,  atque  catarrhus  in  alterum  vergit 
stadium,  ab  antiphlogisticis , praecipue  gene- 
rosioribus, pedetentim  recedendum,  ac  ad  illa 
transeundum,  quae  superstitem,  vel  saltem  im- 
minentem membranarum  mucosarum  laxitatem  et 
atoniam  corrigere,  et  rauci  secretionem  moderari 
valent,  quin  reactiones  vasorum  notabiliter  exsti- 
mulent , 'habito  tamen  scraper  restituendae,  func- 
tionis cutaneae  respectu.  Eminent  praesertim  an- 
timonialia,  sulphur  auratum  antimonii,  hermes  mi- 
nerale , sal  ammoniacus,  liquor  Mindereri,  Foly- 
gala  amara  etSenega,  squilla,  colchicum,  Dul- 
cant ara,  Ipecacuanha  et  pulvis  Doweri  refractis 

dosibus , gummi  ferulacea , semina  Phellanderii 
aquatici  , aliaque  similia. 

1046*  Ipsa  emetica  in  catarrhis  tam  inchoan- 
tibus suffocandis , quam  contumacibus  et  invete- 
ratis sanandis,  praecipue  sub  morbi  complicatio- 
ne gastrica , et  sub  pituitae  collectae  copia  et 
tenacitate,  magna  omnino  sunt  remedia  (i),  qua- 
tenus universi  corporis  concussione  salutarem  dia- 
phoresin  cient. 

(1)  Max.  Stoll,  Rat,  med.  T.  VII.  p.  300. 

1047-  Opium  eximias  pariter  exerit  vires,  tus- 
sim molestam  placat,  sopiendo  erethismum  pulmo- 
num, dolores  intestinales  lenit,  ae  alvinas  dejec- 
tiones inhibet  in  pervicaci  intestinorum  coryza, 
spasmos  cutaneos  solvit  et  beneficam  diaphoresim 
sustinet,  blandamque  noctis  quietem  conciliat. 

II  e y d e k , Diss.  de  opii  usu  in  catarrhis. 

1048*  Tonica  leniora,  postquam  omnis  ab- 
acta fuerit  plilogoseos  nota,  suam  quoque  defen- 
dunt utilitatem,  maxime  illa,  quae  ex  classe  sol- 
ventium depromuntur,  uti  taraxacum,  cichoreum, 
carduus  benedictus,  aut  quae  mucilaginosa  et 
plastica  simul  sunt,  uti  lichen  islandicus. 

104Q*  Si  residuae  in  membranis  mucosis  sta- 
ses  resolvi  recusant,  si  continua  et  effraenis  urget 
blennorrhoea,  vel  si  sub  anomalo  febris  catarrho- 
sae  decursu  characteris  nervosi  signa  imminent, 
vesicantibus  suppetias  ferre  studemus,  scopo  tum 
revellente,  tum  diaphoresio  promovente,  variis 
pro  diversitate  adfectionis  locis  adplicandis* 

1050«  Mentione  quoque  dignum  est  tracta- 
men  frigidum  ab  Archiatro  Regis  Foloniae  M o» 
neta(i),  aliisque  nuperi  aevi  medicis  in  morbis 
catarrhalibus  cum  emolumento  in  usum  tractum, 
tum  forma  balnei,  aut  lotionis  universalis,  tum 
forma  fomenti,  injectionisve  ad  ipsam  partem  ad- 
fectam  5 cujus  efficacia  et  agendi  ratio  non  so- 
lum praemissis  circa  nosogeniam  et  causam  pro* 
ximam  catarrhi  ideis  respondet,  sed  etiam  ea  vin- 
dicatur experientia,  qua  compertum  habemus  post 
frigidum  balneum  corpus  in  transpirationem  val- 
de pronum  reddi.  — Nihilominus  tamen  hocce 
auxilium,  nisi  levis  et  incipiens,  vel  prorsus 
pervicax  et  rebellis  fuerit  casus,  prioribus,  tutius 
agentibus,  nequaquam  anteponendum  esse  cense- 
mus, quousque  reiterata  experimenta  omne,  quod 
a priori  moveri  posset,  dubium  non  solverint. 

(l)  J.  Moneta,  Abhandlung,  dafs  die  Kalte  und  das  bal- 
te  Wasser  in  Catarrhkranldieiten  u.  s.  w.  Warschau 
1776. 

1051*  Omnes  reliquas  curae  modificationes, 
quas  catarrhorum  diversa  sedes , anomaliae , et 
complicationes  deposcunt,  quivis  medicus  juxta 
generales  therapeuticas  regulas  dirigere  sciet. 
Phlegmhymenitis  cum  nisu  in  hypoclepsin  plasti- 
cam mercurii  usu  eget,  quem  in  connubio  cum 
vesicantibus  summe  efficacem , ac  nullo  alio  re- 
medio supplendum  comperimus. 

1 052-  R egimen  denique  diaeteticum 
in  eundem  cum  therapeuticis  colliniet  scopum, 


COMITE  FHLOGOSI  SPECIFICA. 


5o5 


necesse  est.  Aer  sit  purus,  siccus,  moderate 
calidus,  aequabilis 5 victus  tenuis,  vegetabilis, 
digestu  facilis,  non  aromaticus 5 potus  diluens, 
tepidus  5 motus  corporis  moderatus.  Omnibus, 
quae  cutaneam  transpirationem  intercipiunt,  aut 
stimulum  localem  adaugent,  uti  refrigerio,  cla- 
more, sermocinatione  multa,  luce  nimia  etc.  solli- 
cite evitatis , aegri  continuo  ac  aequabili  fovean- 
tur tepore , qui  in  omnibus  es  vicissitudine  tem- 
periei  ortis  malis  maximum  est  remedium. 

1053*  Convalescentes,  ac  omnes  illi,  in  qui- 
bus catarrliosa  delitescit  diathesis , maximas  exi- 
gunt in  vivendi  ratione  dirigenda  cautelas , ab 
eis  praesertim  cavendo  injuriis,  quae  morbi  ortui 
favent  5 interdum  enim  catarrlii  per  se  insontes, 
exitiales  fiunt  frequentiori  reditu. 

1054*  In  ilbs  adfectionibus  catarrhosis , quae 
contagiosam  contraxerunt  naturam , plurimum  in- 
terest,  ut  ulterior  mali  ad  alia  individua  propa- 
gatio vitetur,  quod  effici  ut  possit,  eadem  requi- 
runtur auxilia  prophylactica  , de  quibus  in  ca- 
pite de  febribus  exanthematicis  contagiosis  fusius 
agere  oportebit. 


1055-  Inter  varias  formas,  quas  catarrhus 
tum  psycticus , tum  contagiosus  in  praxi  offert, 
praecipua  medici  adtentione  dignae  sunt  angi- 
na membranacea,  et  Aphthae,  quas,  ceu 
specificas  phlogoseos  catarrhalis  varietates , pro- 
priis symptomatibus  distinctas,  ac  speciales  in 

cura  modificationes  expetentes,  fusius  quidquam 
pertractare  utile  duximus. 

ANGINA  MEMBRANACEA, 

Francis  Home,  aninquiry  intothe  Croup.  Edinb.1765» 
Aus  d.  Engl.  von  Mohr.  Brem.  1809* 

A.  Chr,  Fr.  M i ch  a e 1 i s , de  angina  polyposa  , sive  mem- 
branacea. Goett.  1775* 

Hopf,  Abhandlung  liber  den  Croup , dessen  Natur  und 
sicherste  Heil  -Methode.  Hannau  1808» 

Sachs  e,  das  Wissenswlirdigste  liber  die  hautige  Braune. 
II.  Bde.  Hannov.  1810  — 1812* 

Golis  , tractatus  de  rite  cognoscenda  et  sananda  angina 
membranacea*  Vien#  1810. 

Royer-Collard,  Abhandlung  liber  den  Croup.  Aus  d. 
Franzos.  von  Meyer,  mit  Anmerhungen  von  Al- 
be r s.  Hannov.  18 14* 

J urine,  Preisschrift  iiber  den  Croup.  Aus  d.  Franz.  von 
Heinehen.  Leipz.  1 8 1 6. 

J.  A.  Albers,  de  tracheitide  infantum,  vulgo  Croup  vo- 
cata; commentatio,  cui  praemium  a Kapolione  pro- 
positum ex  dimidia  parte  delatum  est.  Lips.  1816. 

1056-  Morbum  hodierno  aevo  adeo  frequen- 
tem et  exitialem  antiquis  medicis  ignotum  fuisse 
merito  miramur.  Obscura  quidem  vestigia  apud 
B a 1 1 o n i u m (i) , Bonnetum  (2),  et  T ul- 
pium  (3) , inveniuntur , atque  ab  anno  1746  ad 
1749  epidemica  observata  fuit  haec  anginae  spe- 
cies in  variis  Europae  provinciis,  in  Gallia,  An- 
glia , Italia.  Ita  M a r tinus  Gliisi  eam  annis 
1747  et  1748  apud  Cremonenses  populariter  gras- 
sari vidit,  et  egregie  descripsit  (4).  Paulo  serius 
medici  Sueci,  Darelius  Strandberg,  et 
Ii  o s c n s t e i n utiles  animadversiones  subjunxe* 

runt.  Primus  tamen,  qui  exactam  anginae  mem- 
. branaceae,  seb  nomine  Group,  monographiam 
dedit,  fuit  Franciscus  Home.  Maximum  se- 
rius meritum  circa  diagnosin  et  curam  liujus  mor- 
bi illustratam  habet  Fr.  Chr. Micbaelis,  inflam- 
matoriam ejus  naturam  enodans,  ac  prudentem 
ab  initio  antiphlogisticorum , dein  emeticorum  et 
vesicantium  usum , ipsarnque  tracheotomiam  pro- 
ponens. Recentissimo  tandem  aevo  J.  A.  Al- 
bers  merito  ceu  princeps  hujus  argumenti  pro- 
motor  considerari  debet,  cui  plurimas,  easque 
utilissimas  observationes  et  perfectiones  in  ac* 
ceptis  referendas  habemus. 

(1)  Ballo  ni  i,  Epidemicor.  et  ephemerid.  Libr.  duo  et 

de  Venef.  Lib.  II.  pag.  132.  (1576). 

(2)  Theatrum  Tabidior.  Lond.  1656-  p.  55* 

(3)  Observat,  med.  Libr.  IV.  Cap.  IX,  p.  294.  Amstelod, 

16'72. 

(4)  Lettere  mediehe.  Torn.II.  p.  100. 

1057.  Anginae  membranaceae,  seu 
polyposae  nomine  intelligimus  tracheitidem 
catarrhosam  acutissimam  , infantibus  eminenter 
infensam,  cum  particulari  in  hypoclepsin  lym- 
phatico - plasticam  nisu,  ita  quidem,  ut  jam  pri- 
mis quandoque  diebus  lymphatica  concrementa 
in  superficie  laryngis  et  tracheae  efformentur, 
quae  vocem  mirum  in  modum  alterant,  anxieta- 
terti  maximam,  et  suffocationis  periculum  indu- 
cunt. Horum  characterum  essentialium  gratia  va« 
rias  quoque  sortita  est  denominationes,  uti  An- 
gina stridula,  exsudativa,  trachea? 

lis  h u iti  i d a , suffocatoria,  cynanche 
in  £ an  tum:  Anglis  theCroup,  Germanis 
h a u t i g e Braune,  Hiihnerweh?  Stick- 
braune  dicta. 


NOSO  GRAPHIA. 

1058«  Invadit  mox  derepente,  mox  vero  so« 
litis  catarrhi  incipientis  symptomatibus  orditur, 
coryza  nimirum , cephalaea,  raucedine,  tussi,  ac 
febricula  vesperi  increbescente,  unde  fit,  ut  in- 
fantes nativam  hilaritatem,  et  consuetam  ad  jo- 
cos aliaque  oblectamenta  proclivitatem  amittant. 
Hinc  tristes,  morosi,  difficilesque  fiunt,  ac  solito 
magis  incalescunt.  His  interdum  ab  orami  initio  le- 
vis jungitur  in  larynge  dolor. 

1Q5Q.  Post  unum  alterumve  diem  tussis , quae 
primum  per  intervalla  invadit,  acrior  redditur,  ac 
peculiari  stipatur  tono  rauco,  acuto,  quasi  latran- 
te. Deglutitio  quidem  plerumque  illaesa  manet, 
ast  angorem  et  spirationis  impedimentum  infan- 
tes continuo  divexare,  tum  ex  eo  desumi  potest, 
quod  laboriose  respirent,  tum  quod  saepius  e 
somno  expavescant  et  manibus  guttur  automatice 
tangant.  Dum  ingravescunt  symptomata  , tam  lo- 
calia, quam  febrilia,  quod  noctu  constanter  fieri 
solet , tumor  non  raro  ad  utrumque  laryngis  la- 
tus emicat.  Compluribus  etiam  manus  et  pedes 
tumefiunt.  Lingua  et  tonsillae  muco  tenaci  tegun- 
tur , facies  valde  rubet  et  turget,  vel  fugaci  tin- 
gitur erythemate.  Angores  et  oppressio  pectoris 

notabiliter  augentur  dum  erigitur,  aut  sedet  aeger  5 
levantur,  dum  supinus  cubat.  Vox  mutatur,  iit 
stridula,  acuta,  cum  pullorum  pipientium  soni- 
tu comparanda  5 rarius  adeo  rauca  et  clangosa,  ut 
boni  observatores  similem  existiment  illi  suis  mac- 
tatae, aut  cani  latranti,  quod  vocis  vitium  conti- 
nuum esse  solet,  quin  manifeste  remittat.  Inspi- 
ratio in  dies  difficilior  redditur,  sibilans,  stri- 
dens , augetur  anxietas  et  irrequieti  corporis  jac- 
titatio, protuberant  et  lacrymantur  oculi,  infar- 
ciuntur venae  frontales  et  jugulares  5 cor  et  ar- 
teriae vehementer  pulsant  j dolor  in  gutture,  ab  ini- 
tio obtusus  et  levis,  pedetentim  intenditur  praeci- 
pue sub  laryngis  compressione  et  capitis  motu. 

1060*  Cuncta  precipiti  passu  in  pejus  ruunt. 
Tussis  frequens  et  clangosa,  nunc  arida,  nunc  par- 
cis sputis  mucosis,  aut  membranularum  ejectione 
comitata  , suffocationis  metum  omni  momento  inji- 
cit, brevissimis  rediens  intervallis.  Ei  saepe  jungitur 
vomitus,  quo  non  tantum  contenta  ventriculi , mu- 
cus, bilis,  aut  ingesta,  sed  etiam  concrementa  mem- 
branacea e bronchiis  ejiciuntur  cum  levamine  tran- 
sitorio. Coagula  illa  lymphatica  mox  prae- 
sentant lacinias  et  lamellas  tenues,  quasi  ramenta 
squamosa,  mox  massas  amorphas,  mox  poly- 
pos ramosos,  aut  tubuliformes , figuram  tracheae, 
aut  bronchiorum  exacte  aemulantes  (unde  opinio 
quorumdam  antiquorum  de  interna  asperae  arte- 
riae membrana  separata  et  ejecta)  (1) , quae  nunc 
mollia  et  pulposa , nunc  tenacia  et  splendida,  al- 

ba  vel  rutilla  , punctis  aut  striis  cruentis  notata, 
rarissime  tamen  veris  vasis  sanguiferis  instructa 
cernuntur.  Minus  crebro  colorem  cinereum  aut 
fuscum  referunt. 

(l)  »Si  membranqsae  tunicae  frustulum  excernatur  tussien- 
do, gutturis  aut  asperae  arteriae  affectum  prodit.«  •— 
Galeni  de  locis  adfcctis.  Lib.  I. 

106l.  Una  cum  tussis  ac  dyspnoeae  incre- 
mento augetur  febris,  calori  urenti , cuti  siccae, 
et  siti  magnae  nupta,  decursum  mox  magis  conti- 
nentem , mox  plus  rainusve  luculentis  remissioni- 
bus stipatum  agnoscens  3 pulsus  fiunt  frequentis- 
sirni,  vix  numerandi , inaequales  vel  intermitten- 
tes, contracti,  lici  ili  e debiles;  urinarum  et  alvi 
conditio  a norma  raro  aberrat  3 libenter  accedunt 
convulsiones  et  tendinum  subsultus , quae  sym- 
ptomata in  picrisque  infantum  morbis  acutis  faci- 
le adsociantur,  ob  ncrvei  systematis  erethismum. 
Alia  inierim  subjecta  gravi  opprimuntur  sopore, 
e quo  per  vices  expergefiunt,  tussis  vehementia 
et  suffocationis  periculo  excitati.  — - Ad  sublevan- 
dum molestissimae  anxietatis  sensum,  corpus  con- 
tinuo jactant , in  nullo  ferine  situ  aquiescere  va- 
lentes, ac  interdum  capite  ponevorsum  flexo  le- 
vamen aliquod  percipiunt}  profundiorem  spiritum 
adtrabendi  gratia  pedes  et  manus  potenter  contra 
spondam  adplicant.  Larynx  sub  quovis  aspira- 
tionis molimine  elevatur,  aliis  quoque  potentiis 
muscularibus  validius  excitatis,  ut  thoracis  per- 
fici possit  dilatatio  5 unde  miselli  linguam  protru- 


COMITE  PHLOGOSI  SPECIFICA* 


5 1 1 

dunt,  capillos  evellunt,  arripiunt  corpora  vicina, 
clamant , ejulant,  donec  tandem  delassati  in  lec- 
tum recidant , maximam  musculorum  abdomina- 
lium et  diaphragmatis  luctam  offerentes.  Diduci- 
tur os,  hiant  nares,  inspiratio  fit  stertens  et  si- 
bilosa,  frons  et  ringens  facies  pallidaque  sudore 
frigido,  ac  viscido  obtegitur,  livescunt  labia  et 
ungues,  distorquentur  oculorum  axes,  inordinate 
tremit  cor,  imbecilla  tussis  nil  amplius  e tfachea 
educere  valet,  cadentibus  cunctis  viribus 5 quo 
tristissimo  sub  rerum  statu  tandem  strangulati  suc- 
cumbunt. 

10f)2»  Decursus  anginae  membranaceae 
plerumque  acutissimus  , et  quidem  eo  acutior  esse 
consuevit , quo  gravior  fuerit  morbi  gradus , ita 
quidem,  ut  interdum  jam  secunda  die  postpatho- 
gnomicorum  symptomatum  ingressum  mors  sequa- 
tur. Ultra  undecimam  diem  nunquam  excurrit, 
sive  exitium  ferat , sive  in  sanitatem  abeat. 

1063*  Quamvis  anginae  polyposae  decursus 
duobus  componatur  stadiis  , quorum  primum  in- 
flammatorium, alterum  exsudativum  dici 
meretur  5 exacti  tamen  inter  unum  alterumve  li- 
mites ad  lectum  aegrorum  distingui  vix  possunt, 
tum  quod  certi  inchoantis  transsudationis  indices 
non  habeantur,  tum  quod  sonus  stridulus  parti- 
cularem huc  illuc  fluctuantium,  carum  que  ejec- 
tio transsudationem  jam  factam  indicet. 

1064*  Morbus  tracheitidi  stridulae  summe 
analogus,  quem  ab  initio  difficulter,  facilius  in 


4 


$i 2 II.  FEBRES  INFLAMMATORIAE 

decursu  discernere  licet,  est  asthma  Miliari. 
Format  intercapedines , insultibus  vere  astmathi- 
cis  et  periodicis  stipatur,  dolore  caret,  absque 
tussi,  vel  ea  rarissima  et  levi,  nullisque  topicae 
cujusdam  phlogoseos  signis  comitatum  decurrit. 

CAUSAE  ET  NOSOGENIA. 

1 065.  Dispositionem  eminentem  in  fu- 
nestissimam hancce  anginae  speciem  praebent  in- 
fantes , a nativitatis  momento  usque  ad  annum 
septimum,  nonum , rarius  ad  undecimum , raris- 
sime vero  infestantur  adulti.  Praeter  tenerita- 
tem compagis , erethismum  ac  facilem  in  conge- 
stiones nisum  , abundantia  principii  glutinosi  et 
lymphae  in  sanguine,  infantili  organismo  propria, 
ac  plastici  processus  et  progredientis  metamor- 
phoseos  praedominium  essentialiter  ad  hujus  mor- 
bi, aeque  ac  plurium  aliorum  genesin  contribuere 
videtur  3 quod  observatione  quoque  confirmatur  : 
»infantes  vegetos  et  succiplenos  saepius  prehen- 
»di , quam  debiles  et  inertes. « Solent  etiam  viri- 
lia subjecta  prae  femineis  esse  disposita.  Singu- 
la argumenta,  eaque  valentissima , quae  pro  ma- 
jori tenerae  aetatis  dispositione  pugnant  , exi- 
mius F ormey  (t)  classico  adumbravit  calamo. 

%> 

(1)  Ilorn,  Archiv  1812.  B.  II.  S.  505.  Kritische  Be- 
merlumgen  iiber  die  in  Paris  gekronten  Preisschrif- 
ten  iiber  den  Group,  nebst  Ideen  liber  die  Natur 
und  Behandlung  dieser  Krankheit,  von  F ormey. 

10f)6.  Cur  autem  moderno  aevo  adeo  frequens 
evaserit  morbus,  quidam  medici  in  pravo  pusio- 

nes  educandi  more  quaerere  voluerunt  , praeser- 
tim in  nimis  sollicita  capillorum  resectione,  in 
amictus  ratione  pro  arcendis  injuriis  atniosphae- 
ricis  insufficienti,  in  ciborum  animalium,  aroma- 
tum, vinique  abusu,  ne  quid  dicam  de  variola- 
rum  per  vaccinam  exstirpatione» 

IO67.  Anginam  membranaceam  a proprio 
miasmate  originem  sumere  ab  aliquibus  defen- 
ditur, pernegatur  ab  aliis»  — Etiamsi  omnem, 
sine  exceptione,  anginam  membranaceam  conta- 
giosam esse  nemo  propugnare  possit  5 nihilomi- 
nus tamen  sub  certis  influxibus  maleficis,  nondum 
sufficienter  notis , contagiosum  produci  et  extri- 
cari posse  fomitem , qui  ad  alia  propagatus  indi- 
vidua eundem  suscitet  morbum,  veritati  omnimo- 
de consentaneum  nobis  videtur,  cui  etiam  exper- 
tissimi viri  Marcus,  etGdlis  adsentiunt. 

1068«  Essentiam  anginae  membranaceae  in 
statu  inflammatorio  tracheae  consistere  extra  du- 
bitationis aleam  ponunt:  symptomata  et  decursus 
morbi,  dispositio,  causae  producentes,  sectiones 
cadaverum,  plasticae  lymphae  secretio,  quae  abs- 
que concitata  vasorum  capillarium  vitalitate  con- 
cipi nequit,  atque  insignis  therapiae  antiphlogi- 
sticae  efficacia.  Quod  autem  illi  phlogosi  catar- 
rhalis  in  specie  competat  indoles , confirmare  ju- 
vant: substratum  morbi,  membrana  utpote  mu- 
cosa laryngis  et  tracheae , symptomata  in  princi- 
pio et  decursu  manifeste  catarrhalia , cutis  sicci- 
tas, causae  illis  apprime  analogae,  quae  catar- 
III.  K k 

rhos  provocant,  atque  contemporaneus  anginae 
polyposae  cum  morbis  catarrhosis  ortus,  vere  prae- 
sertim et  autumno. 

1069*  Id,  quod  anginam  membranaceam  ab 
aliis  catarrbalium  inflammationum  formis,  ac  in 
specie  a simplici  tracheitide  blennode  distin- 
guit, est  particularis  in  hypoclepsin  lymphati- 
co - plasticam  nisus , qui  jam  primis  morbi  die- 
bus evolvitur,  suffragantibus  organismi  infantilis 
constitutione,  majori  atmosphaerae  in  coagulan- 
dis principiis  secedentibus  potentia , ac  altiori, 
ad  phlegmonen  inclinante,  morbi  gradu. 

1070.  Hisce  deductionibus  innixi  anginam 
membranaceam  in  prima  origine,  sive  sporadica, 
sive  epidemica  fuerit  , pro  catarrho  tracheali 
psy Cisco,  ex  atmosphaericis  injuriis  nato,  ast pe- 
culiariter modificato  agnoscimus,  sub  cujus  de- 
cursu tamen,  dum  funestae  concurrunt  circum- 
stantiae, aliorum  catarrhorum  adinstar,  contagium 
evolvi  posse  contendimus,  quod  eo  clarius  pate- 
bit, si  omnia  illa  in  mentem  revocantur,  quae  de 
contagio  catarrboso  dicta  fuerunt  (§.  1017*  1018)’ 

EXIT  U S. 

1071-  In  salutem  adeo  raro  abire  solet 
angina  polyposa,  ut  plus  quam  medietas  infan- 
tem bacce  clade  adfectorum  ejusdem  victimae 
fiant.  Transitus  in  sanitatem,  intra  quintum  ct 
undecimum  plerumque  contingens  diem,  se  ma- 
nifestat expecloratione  concrementorum  lympha- 

ticorum  variae  formae  et  magnitudinis,  vel  sputo- 
rum mucoso* puriformium  per  plures  saepe  hebdo- 
madas  continuante.  Ea  ratione,  qua  pseudomeni- 
branae  feliciter  separatae  tussis  ope  ejiciuntur,  im- 
minuuntur quoque  respirationis  laesae  symptoma- 
ta, vox  clarior,  rariorque  tussis  redditur.  Quando? 
que  coagula  lymphatica  ab  infantibus  excreare  ne- 
scientibus deglutita,  per  alvum  excernuntur.  Fe- 
bris comes  sub  consuetis  evacuationibus  criticis 
judicatur.  — illam  vero  transsudationcm  mate- 
riae coagulabilis , in  pseudomembranas  coactae, 
ceu  crisin  idiostaticam  erroneam  con- 
siderare omnino  licet,  si  perpendimus  eam  non 
contingere  , nisi  phlogosis  ad  maximum  culmen 
evecta  fuerit , atque  morbi  proximam  solutionem 
indicare  , dummodo  felix  succedat  separatio. 

1072»  Ubi  gravior  et  rebellis  morbus  perfec- 
tae salutis  restitutionem  non  permittit,  varia  se- 
quuntur posthuma,  quae  vel  a residuis,  tra- 
cheae hinc  inde  adhaerentibus,  lymphae  coagula- 
tae particulis,  vel  a superstite  erethismo  orga- 
norum respiratoriorum,  vel  a chronica  conge- 
stione, recidivis  favente,  pendent ; uti  sunt:  tussis 
pervicax,  anhelitus,  raucedo,  cacophonia  vel 
aphonia,  dyspnoea,  asthma.  — - - Ex  parte  febris 
comitis  morbus  non  raro  characterem  ner- 
vosum induit. 

1073.  Exitium  sequitur  vel  sola  strangu^ 
latione,  quam  inducunt  mox  nimius  partium 
inflammatarum  turgor,  mox  meclianica  glottidis 

K k 2 


5i6 


II.  FEBRES  INFLAMMATORIAE 


per  pseudomembranas  obturatio,  mox  spasmus 
heterogenei  corporis  stimulo , vel  excessivo  po- 
tentiarum muscularium  respirationem  expedire 
conantium  molimine  excitatus  5 — vel  eontem- 
peranea  apoplexia,  congestionibus  in  ence- 
phalo provocata.  Indirectam  mortem  pa- 
riunt  exulcerationes  laryngis,  asthma,  tussis  chro- 
nica, tabes,  vel  nervosus  character  secundario 
evolutus. 

1074*  Cadaverum  dissectorum  au» 
t o p s i a sequentia  innotuerunt : adspectus  qua- 
lis in  strangulatis  adparet,  oculi  prominentes, 
venae  turgidae,  facies  livida.  Oris  ambitus  et 
fauces  vel  inflammationis  speciem  prae  se  ferunt, 
vel  muco  tenaci  sunt  obductae.  Larynx  tumidus 
est  et  inflammatus 5 ventriculi  ejus  et  glottis,  ip- 
saque  fistula  spiritalis  rutilantis  coloris , mem- 
branis, aut  polyposa  massa,  quae  ramos  etiam 
format  in  bronchia  protensos,  ita  repleta,  ut  in- 
ter pseudomembranam  hanc , et  tunicam  muco- 
sam latex  abundet,  quem  Home  cum  pure  com- 
paravit. Laryngi  autem  et  glottidi  adeo  firmiter 
adhaeret  ea  membrana,  ut  scalpello  solvi  debeat ) 
fabricam  ostendit  fibrosam,  crustae  phlogisticae 
sanguinis  similem.  Interdum  omnes  fistulae  rami 
polyposis  iis  coagulis  oppleti  erantj  rarius,  Stieg- 
1 i t z i o et  A u t e 11  r i e t h i o testibus,  nulla  prae- 
sto erant  5 sed  albidi  tantum  laticis*  guttulae  ali- 
quot, ex  arida  fere  stillantes  tunica  mucosa.  Pul- 
mones vel  sani  sunt,  vel  cruore  livido  farcti,  a© 

jecinoris  adinstar  duri.  Vena  cava,  ejusque  sac- 
cus et  atria  cordis  cruore  venoso,  nigriusculo  sca- 
tent, aut  etiam  polyposis  concrementis. 

Sprengel,  Institutiones  Pathologiae  specialis.  Vol.I. 

§•  229- 

1075-  Quod  in  nonnullis  cadaveribus  indicia 
phlogoseos  membranae  mucosae  deprehensa  non 
fuerint,  ejus  existentiam  sub  morbi  decursu  ne- 
quaquam excludit,  et  nonnisi  ad  erroneam,  quam 
Heimius  et  Schenkius  amplecti  voluerunt, 
conjecturam  conduceret  5 phaenomeni  enim  ratio 
facile  concipitur,  si  ea  in  mentem  revocamus, 
quae  de  peritonaeitide , et  metritide  puerperali 
diximus , quod  nimirum  saepe  saepius  processus 
phlogisticus  formatione  recentis  producti  quasi 
exhauriatur. 

PRGGNOS  IS. 

1076*  Inter  cunctos  asperae  arteriae  af  fec- 
tus cynanche  membranacea  funestissima  diei  po- 
test. — Quo  graviora  fuerint  praeludia,  quo  acu- 
tior absque  remissionibus  decursus , quo  vehe- 
mentiora  symptomata  respirationis  laesae , quo 
notabilior,  et  quo  magis  praeceps  vocis  alteratio, 
quo  frequentiores  suffocatiyi  insultus , eo  majus 
quoque  vitae  discrimen.  — Quo  juniora  subjecta, 
eo  gravius  decumbunt,  processus  enim  phlogisti- 
£us  praecipitanter  decurrit,  vires  vitales  facile  ex- 
hauriuntur , ac  spasmodici  insultus  suffocationem 
accelerant.  — Infantes  robusti , encliymi  et  ple- 
thorici  (succis  turgentes,  quasi  farcti)  gravius  ac- 

grotant,  quam  debiles.  — Angina  polyposa,  quae 
vere  post  asperam  brummam  invadit,  autumnali 
semper  funestior.  — Morbus  primis  diebus  ne» 
glectus , aut  perverse  tractatus  raro  sanationem 
admittit.  — Symptomata,  quae  tristem  vaticinan- 
tur eventum,  sunt:  tussis  cum  spasmis  et  con- 
vulsionibus, potatione,  loquela  aut  fletu  facile 
excitanda 5 membranularum  ejectarum  compages 
solida,  tenax 5 facies  valde  turgida  et  livida 5 an- 
xietas et  astasia  summa  3 proclivitas  in  somnum  ; 
pulsus  parvi,  intermittentes.  — Signa  contraria 
laetiorem  pollicentur  eventum.  Inter  optimos  prae- 
nuntios numerantur  levis  strepitus  in  tracbea,  in- 
ductus per  fluctuantes  huc  illuc  particulas  mem- 
branaceas, a parietibus  solutas  3 quamvis  tussi- 
culam excipiens  deglutitio  , atque  sputa  copiosa 
facile  ejicienda. 

R a i m a n n , Handbucli  der  speciellen  Tlierapie.  I.  Band. 
§ * oX2* 

THERAPIA. 

1077«  In  c&ra  anginae  membranaceae  pluri- 
mum in  teres  t , ut  inflammationis  vigor  ab  omni 
initio  dometur,  et  ut  tali  ratione  praecaveatur 
exitus  in  hypoclepsin  lymphae  coagulabilis,  quae 
ab  aeris  contactu  adeo  facile  coit.  Si  hoc  suc- 
cedit, sub  secundo  rerum  statu,  tunc  etiam  ma- 
ximum periculum  ablatum  dici  potest  3 quum  ve-' 
ro  transsudatio  jam  ingressa,  tunc  vel  optima  au- 
xilia ambiguo  nonnisi  cum  fructu  adhibentur. 
Quoniam  autem  in  principio  tracheitidis,  qualis- 

cumque  demum  genens  fuerit,  determinari  nun- 
quam potest,  qualis  inflammatio  sit  successura, 
an  phlcgmonosa,  an  catarrhalis  simplex,  an  mem- 
branacea, — quatenus  differentiae  nonnisi  sub 
decursu  patent,  ac  praecipue  tracheitidis  mem- 
branaceae funesta  praesentia,  proh  dolor!  prius 
vix  innotescit  (saltem  eum  certitudine),  nisi  fa- 
talis jam  jam  inchoaverit,  transsu  datio  5 — has, 
inquam , oh  rationes  tamquam  sacer  canon  ob- 
servari debet  monitum,  quod  in  omnibus  adfec- 
tionibus  gutturis  jam  in  principio  ad  summe  ef- 
ficacia auxilia  recurrere  nos  jubet,  ut  illud,  per 
quantum  fieri  licet,  prae  vertamus  periculum,  quod 
semel  evolutum  difficillime  removetur. 

1078*  Sine  mora  igitur,  pro  varia  infantis 
aetate,  constitutione,  morbique  gradu,  mox  ve- 
naesectio  e brachio  ad  uncias  duas,  tres,  qua- 
tuorve,  mox  topica  depletio  per  qua  tuor  , sex, 
vel  octo  hirudines  prope  laryngem  positas,  mox 
utrumque  ordinare  oportet.  Sanguinis  stillici- 
dium e punctis  ab  hirudine  locis  pro  casus  neces- 
sitate spongiis  hume  factis  sustineri  potest  3 vel, 
si  hoc  non  juvat,  sub  reviviscente  morbi  ferocia 
ad  alteram  recurrendum  depletionem.  Quas  Fer- 
ri a r , B a r d , M i d 1 e t o n , et  A 1 b e r s propo- 
suerunt venaesectiones,  ad  animi  deliquia  usque 
protractas,  nequaquam  imitari  suademus.  — In 
eundem  scopum  colliniabunt  potus  emollientes 
et  diaphoretici)  linctus  nmcilaginosi,  clysteres 
aperientes , vel*  etiam  eccoprotica  ad  alvum  leni- 

ter  subducendam,  ipsaque  cataplasmata  emollien- 
tia collo  imposita. 

1079.  Praemissis  hisce,  quae  phlogoseos  impe- 
tum  moderari  juvant,  remediis,  ad  ea  transeundum, 
quae  humorum  plasticitatem  corrigere  , eorum 
per  inflammatam  superficiem  secessum  infringere, 
atque  separationem  laticis  jamjam  sulfurati  et 
coacti  promovere  valent.  Huic  fini  optime  re- 
spondent mercurialia , in  specie  caloni el  et  fric- 
tiones mercuriales,  ast  larga  dosi  et  maxima  cum 
assiduitate  exhibita.  Medici  americani , ac  inter 
illos  R u s h , K ii h n , B a r d et  Anderson  pri- 
mi fuerunt,  qui  magnas  in  usum  traxerunt  mer- 
curii dulcis  doses , ita  quidem,  ut  teneris  infan- 
tibus plus  quam  viginti  grana  intra  nychthemeri 
spatium  propinaverint.  Eorum  exempla  secuti 
sunt  Angli  et  Germani , in  specie  Hamilton, 
G i r t a n n e r , Marcus  et  Autenrieth.  Prae- 
ter numerosissimas  experientias , quae  hujus 
methodi  curativae  praestantiam  evicerunt,  ipsa 
» ratio  eam  sequi  jubet 5 nullum  enim  adhuc  mer- 
curio efficacius  innotuit  remedium  ad  plasticam 
humorum  conditionem  infringendam,  morbosas- 
que  membranarum  mucosarum  secretiones  corri- 
gendas. Ut  autem  hydrargyri,  quod  plerumque 
, tarde  agere  consuevit,  promptus  habeatur  effectus, 
in  morbo  adeo  praecipitanter  decurrente  summo- 
pere necessarius  , generosiores  omnino , ac  bre- 
vibus intervallis  exhibitae  requiruntur  doses,  quas, 
quod  mirum  sane  est,  haud  raro  ab  infantibus  absque 

ullo  salivationis  indicio  absumptas  videre  licuit* 
Aegris  infra  tertium  aetatis  annum  constitutis  gra» 
num  dimidium,  aetate  majoribus  vero  duae  ter- 
tiae, aut  et  granum  integrum  cum  sacebaro  con- 
fectum quavis  hora  exhibeatur , et  quidem  donec 
plures  sequantur  alvi  pultaceae , mucosae,  viri- 
descentis aut  fuscae  secessus,  quibus  plerumque 
notabilis  succedit  euphoria.  Ut  cura  quantocyus 
acceleretur,  etiam  unguentum  neapolitanum  jux- 
ta decursum  vasorum  lymphaticorum  colli  inun- 
gere juvabit,  superimposito  de  in  cataplasmate. 
Quamprimum  vero  ptyalismi  instent  signa , a 
mercurialibus  recedendum. 

1080*  Inter  topica  adminicula  suam  quoque 
laudem  defendunt  vapores  emollientes,  semicu- 
pia  et  pediluvia  irritantia,  vel  si  phlogoseos  vigor 
infractus  jam  fuerit,  ac  suffocationis  metus  po- 
tius e stasibus  passivis,  vel  ab  inerti  pseudomeni» 
br  an  arum  separatione  dependeat,  vesicans  Sar- 
gum, totum  collum  cingens. 

1081«  Recentiori  aevo  a Gallis  medicis  pro- 
positum hepar  sulfuris,  sive  kali  sulfuratum 
desideratam  efficaciam  nondum  patefecit,  ac  ob 
acres  virtutes  nonnisi  devicto  stadio  inflammato- 
rio tentari  posset  ad  promovendam  coagulorum 
lymphaticorum  separationem.  Infantibus  tenerio- 
ribus ad  sesqui  granum  omni  bihorio  vel  quadri» 

horio  exhibetur,  forma  linctus  aut  pillularum. 

Seu.  f,  iiber  die  Wirlumgen  der  Scliwefclleber  in  der  hau- 
tigen  Braune,  und  verschjedencn  andern  Krankhek 

. > * - / - - 1 i,  y.  r ' 

ten,  Hallei$l6, 

1082*  Postquam  prius  indicatis  remediis  in- 
flammatio feliciter  domata  fuit  , subintrat  sepa- 
ratio membranularum,  ea  quidem  ratione,  qua 
sublata  muci  naturalis  secretio  pedetentim  resti- 
tuitur. Inde  respiratio  per  vices  summopere  an- 
gitur, ac  vita  infantis  recenter  periclitatur.  Ma- 
xima nunc  circumspectione  opus  est,  ne  medi- 
cus, spe  extinctae  prorsus  pblogoseos  fretus,  ad 
praematurum  usum  remediorum  acriorum,  quae 
passirn  expectorantia  audiunt,  seducatur.  Quous- 
que signa  latentis  adhuc  inflammatoriae  reactio- 
nis adfuerint,  semper  an  liph  logisticis  lenioribus 
insistendum , quae  in  hoc  casu  optima  simul  eva ? 
dant  anacatbartica, 

1083*  Ubi  vero  vires  aegri  frangi  incipiunt, 
ac  nervosi  characteris  indicia  evolvuntur,  anti- 
phlogisticorum  usus  damnosus  omnino  fiet.  Re- 
currendum tunc  quantocyus  ad  methodum  anta- 
gonisticam  | qua  simul  cutis  functio  optime  re- 
stituitur 3 hinc  sinapismi  aut  vesicantia  ad  suras, 
ad  brachia,  ad  sternum,  inter  scapulas,  circa 
collum.  Combinantur  simul  mox  alterantia  et 
incidentia  remedia,  mox  nervina,  antispasmodi- 
ca  , ac  leviter  stimulantia,  quae  tamen  in  morbi 
principio,  e jusque  regulari  decursu  nunquam  indi- 
cata esse  poterunt,  tamquam  characteri  praedomi- 
nanti  inflammatorio  absolute  contraria.  Fetioribus 
hujus  generis  medicamentis,  quae  a variis  propone- 
bantur et  proponuntur  medicis,  adnumerari  meren- 
tur: sui  fur  auratum  antirnonii,  hermes  minerale^ 

ipecacuanhae  vel  tartari  emetici  refractae  closes 
<B  ayley),  sal  ammoniacus  , kali  carbonicum 
{H ehvag  et  V o f s)  (i) , Polygala  Senega,  Squil- 
la, sulfuretum  alcalinum , extractum  Hyoscya- 
mi (T  r i b o 1 e t)  (2)  , Opium , Campkora  , Mo- 
schus, maxime  cum  calomela  junctus  (W i g and) 
(5) , Valeriana , Assafoetida  (V  ieusseux,  J u- 
r i n)  praesertim  forma  clysterum , sal  volatilis  cor- 
nu cervi  camphorae  nuptus  (W  o 1 f Yarsovien- 
sis)  (4),  ammonia  pura  vel  carbonaia , tum  in- 
terne ad  tres  quatuorve  guttas  , tum  externe  collo 
illinita  (Caron)  (5)  5 quorum  omnium  selectum 
quivis  medicus  rationalis  casui  et  circumstantiis 
adaptare  sciet.  Libenter  tamen  in  connubio  eum 
mucilaginosis  , et  diaphoreticis  , vel  sub  conti- 
nuato mercurii  dulcis  usu,  nisi  ptyalismus  ob- 
stet, exhiberi  solent. 

(1)  Hufeland’s  «nd  H a rl  e’s  Journal  1815*  Bd.  II.  St.  3. 

S.  128. 

(2)  II 11  f e 1 an  d’s  und  II  a r 1 e’s  Journal  1816.  S.  121. 

(3)  H u f e 3 a n d’s  und  II  i m 1 y’s  Journal  1810.  Febr.  S,  100. 

(4)  Hufeland’s  und  IXimlyJs  Journal  1810.  Jan.  S.  109» 

(5)  Caron,  Ilemarques  et  observations  recentes  sur  le 

croup  a Faris  1812. 

1084*  Ab  aliis  mechanicae  concussio- 
nes corporis  suadentur,  per  emetica  vclptar-. 
mica  remedia  effectae  , ut  pseudomembranarum 
ejectio  faci! itetur,  quorum  tamen  usus  aeque,  ac  il- 
le vaporum  aceti,  aetheris  sulphurei,  velammoniae 
maxirna  eget  circumspectione.  Sternutamenta  vei 
tabaco,  vel  pulvere  florum  tiliae  juxta  Lenti  ni 
consilium  excitati  possunt* 

1085.  Propriam  denique  medendi  methodum 
idem  Lentinus  proposuit,  quae  in  sequenti- 
bus consistit:  l)  Hirudines  ad  collum  5 2)  un- 
guentum Werlhoofii  (Axungiae  porci  Unc.  una, 
Mere,  praecip.  albi  draeiim.  una)  vel  neapolita- 
num  collo  infrictum. — - 3)  Vesicans  inter  scapulas. 
4)  Aliquot  guttulae  Elixirii  pectoris  Regis  Daniae, 
cujus  princeps  ingrediens  est  ammonia.  — 5)  Ad- 
plicatio  panni  xylini  camphora  imbuti  ad  pectus.  — 
6)  Emetica  repetita  5 - — quae  omnia  eousque  con- 
tinuanda jubet,  donec  fluctuatio  membranularum 
separatarum  percipiatur,  quarum  ejectionem  tan- 
dem ptarmicis  promovere  contendit. 

L e ri  t i n s , Beytrage  zur  ausabenden  Arzneyvvissenschaft. 
B.  1 et  3. 

1086.  Proposita  ab  Ho  m i o , Fourcroyet 
V i c q d’A  z y r i o tracheotomia  hucusque  nullos 
merito  sectatores  invenit  5 sistit  enim  auxilium 
mere  palliativum,  semper  somne  periculosum,  ac 
nullo  in  casu  cum  quadam  spe  suscipiendum,  cum 
limites  phlogoseos,  haud  raro  ad  bronchia  usque 
extensae  , atque  obstaculi , quod  respirationem 
perhibet  , sedem  exacte  determinare  nunquam 
liceat. 

- ' \ 

«L,  V a 1 e n t i n , Recherclies  historiques  ct  pratiques  sur 
Ic  croup.  Taris  1812.  pag.  6l 5 — 640. 

1087.  Residua  c o n v al  e s c e n t iu  m debili- 
tas ac  erethismus  topiqus  asperae  arteriae  tum  ro- 
borantibus, tum  nutrientibus  et  sedantibus  erit 
porrigendus  , cavendo  ab  omnibus , quae  recidi- 

vam  invitare  valerent , praeprimis  a spirituosis  et 
refrigerio. 

APHTHAE. 

Ketelaer,  Commentarius  de  Aphthis  nostratibus.  Lugd. 

Bat.  1672. 

Starh,  Abhandlung  von  den  Schwammclien.  Jena  1784. 

,1.  Arnemann,  Commentatio  de  Aphthis.  Goetting.  1787. 

Caspari,  Diss.  de  Aphthis.  Goetting,  1797. 

1088*  Aphthae-*  jam  antkpissimis  medicis 
graecis  hoc  nomine  notae , ac  fortasse  prop- 
ter igneum  illum  calorem,  quem  producunt  (tfTrca 
r3  anTeaScct  9 accendi)  ita  appellatae,  Germanis 
Schwammchen,  M e h 1 h u n d , ceu  exanthe- 
ma proprii  generis , quod  unice  membranis  mu- 
cosis competit,  consistunt  in  phlyctaenis  sive  ve» 
siculis  parvis,  subalbis,  vel  cinereis,  subrotundis, 
lenticularibus , seroso , glutinoso  aut  puriformi 
liquore  repletis , quibus  ruptis  ac  decidua  epider- 
mide ulcuscula  sordida  relinquuntur, 

108Q-  Omnium  creberrime  propullulant  in 
membrana  mucosa  oris,  ad  angulos  labiorum,  ad 
internam  buccarum  superficiem,  palatum,  linguam, 
fauces  5 quandoque  per  oesophagum  descendunt, 
ac  per  totum  tractum  intestinorum  diffunduntur, 
rarius  quidem  in  viis  aereis , ast  eo  frequentius 
in  vagina  muliebri  erumpunt.  Ipsa  denique  in- 
tegumenta teneriora,  quae  cutis  externae  transi- 
tum in  membranas  mucosas  formant,  uti  illa  la- 
biorum oris  , ani  et  glandis,  aphthosae  eruptio- 
nis substratum  largiri  possunt. 

tOQQ.  Insistunt  autem  illae  vesiculae  semper 

basi  cuidam  inflammatae  ac  profunde  rubrae,  quae 
multum  calet , ac  molestum  ardorem  producit. 
Piuptis  sponte,  vel  tritu  vesiculis,  epithelium  se- 
paratur forma  crustularum,  vel  potius  lamellarum 
mollium,  et  quasi  spongiosarum  variis  ecolato- 
riis  secedit , mox  consolidatam  subtus  plagulam, 
mox  exulceratam  papillarum  mucosarum  superfi- 
ciem relinquendo. 

1091.  Pro  diversitate  partis,  quam  aphthae 

occupant  diversa  producunt  phaenomena : in  ore 

/ 

difficilem  ac  dolorificam  reddunt  masticationem, 
suctionem,  loquelam  3 ptyalismum  continuum  sus- 
tinent, ac  praesertim  a cibis  calidis  et  acribus 
exasperantur  3 in  faucibus  dysphagiam,  in  oeso- 
phago et  ventriculo  pyrosin,  constrictionem,  vo- 
mitum, singultum  5 in  intestinis  dolores  colicos, 
diarrhoeam  et  dysenteriam  5 in  aspera  arteria  rau- 
cedinem , aphoniam  ac  tussim  provocant.  Quae 
ah  auctoribus  observata  sunt  ramenta,  veteribus 
f 6<r petra  dicta,  sub  dysenteriis  mali  moris  sece- 
dentia, nil  aliud  sunt,  quam  epidermidis  separa- 
tae portiones. 

1092-  Fronti  aphthae  vel  p r i m ar  i a e vel 
secundariae  et  symptomaticae  sunt  $ ita 
varia  esse  solet  symptomatum  et  decursus  ratio. 
Aphthae  symptomaticae,  adultis  non  mi- 
nus, quam  infantibus  communes,  sub  febribus 
diversis,  praesertim  gastricis,  pituitosis,  gastri- 
co-nervosis  et  catarrhalibus,  sub  dysenteria  et 
diarrhoea  chronica  prorumpere  solent,  tempore 

tamen  incerto , ac  sub  vario  principalis  morbi 
ad  paratu  citius  tardiusve  in  conspectum  prodeunt, 
modo  indifferens,  modo  ambiguum  vel  et  pericu- 
losum symptoma  offerentes*  Ita  quoque  in  cache- 
xiis , dum  altior  viget  debilitatis  et  cacocbymiae 
gradus,  non  raro  aphthosae  eruptiones,  et  qui- 
dem mali  plerumque  moris,  comparent,  speciatim 
in  phthiseos  stadio  colliquativo  f in  scorbuto,  et 
syphilide. 

1095-  Aphthae  primariae,  quae  sub** 
stantialem,  et  sui  generis  morbum  constituunt, 
tenerae  praeprimis  aetati  familiares  esse  solent,  ac 
sequentem  tenent  decursum.  — Praeviis  plerum- 
que symptomatibus  gastricis,  somnolentia  , aut 
pervigilio  ac  febriculae  irritativae  signis , quae 
pjer  duos  tresvc  dies  continuant , insignis  evolvi- 
tur anxietas  et  inquietudo.  Arreptam  vix  labris  ca- 
lentibus dilectam  alias  mammae  papillam  fastidiunt 
pusiones,  ac  vagitu  dolorem,  difflcilemque  lactis 
suctionem  et  deglutitionem  significant  5 urget  sitis 
flagrans,  quam  frequenti  uberum  amplexu  9 sed, 
ob  sugendi  obstacula,  toties  repetito  repulsu  ex- 
primunt miselli.  Calorem  oris  vel  ipsa  matris 
papilla  persentit,  vel  manus  admota,  digitusque 
huic  cavo  immissus  arescentem  linguam  ac  ari- 
dos salivae  fontes  decernit  Quandoque  raucedo, 
singultus , vel  convulsiones  sociantur. 

1094-  Quamprimum  phlyctaenae  plus  minus- 
ve  copiosae , nunc  solitariae,  nunc  confluentes, 
margaritarum  adinstar  in  superficie  linguae»  buc- 

caram,  palati  et  faucium  prorumpunt,  priora  tan- 
tillum  remittere  consuescunt  phaenomena , subor» 
ta  tamen  salivatione  uberiori.  Post  tres  quatuor- 
ve  ab  eruptione  dies  rumpuntur  vesiculae  illae, 
ac  a dehiscente  epithelio  cavi  oris  superficies  al- 
bida redditur,  quasi  farina  conspersa  foret,  do- 
nec crustarum  vel  ramentorum  forma  separetur, 
quo  facto  vel  consolidatae  plagae  in  conspec- 
tum veniunt , vel  recens  subsequitur  eruptio  sub 
corpusculi,  alimentis  et  somno  privati,  tabescentia 
ac  pallore,  sub  imminuto  urinae,  nunc  acrioris,  flu- 
xu, sub  diarrhoea  pertinaci,  singultu,  voce  rau- 
ca, febrique  ardente.  Quo  copiosiores  in  ore 
siccissimo  erumpunt,  decidunt,  iterumque  re- 
novantur aphthae,  eo  libentius  confluunt,  fau- 
cesque  obducunt , primum  quidem  albae,  tandem 
flavae  fiunt,  bruneae , lividae,  excoriatae,  exul- 
ceratae, cruentae,  foetentes,  quae  mortis  peri- 
culum tanto  securius  praedicunt,  si  aphonia,  tus- 
sis, vomitus  rebellis,  dolores  colici,  ac  dysen- 
teria cum  secessibus  alvi  mucosae,  dissolutae,  epi- 
dermidis particulis  mixtae  aphthas  quoque  super 
asperam  arteriam , vel  fistulam  alim en  larem  dif- 
fusas esse  indicant.  — Tali  ratione  aphthae  neo- 
natorum mox  acutum  et  praecipitem  tenent  decur- 
sum, mox  per  septimanas  et  menses  excurrunt. 

1 0 Q 5 • In  adultis  similis  labes  aphthosa  raris- 
sime occurrit 5 haud  infrequentes  contra  obser- 
vantur aphthae  solitariae  oris  et  labiorum  , ab  ac- 
cidentalibus causis,  uti  ab  osculis,  cochlearibus 

et  poculis  impuris  ortae,  vel  etiam  in  vagina  mu- 
liebri ex  neglecta  munditie,  ad  anum  e sudore 
acri,  praecipue  in  subjectis  pinguibus,  quae  ta- 
men semper  indifferentem , ac  mere  topicum  ad- 
fectum  sistunt. 

AETIOLOGIA. 

1 096*  In  aphthas  prae  aliis  dispositos  esse 
novimus  infantes  tenerioris  aetatis,  omniaqueilla 
individua,  in  quibus  perennis  viget  diathesis  ca- 
tarrhosa,  quae  igitur  eatarrhis  frequenter  tentan- 
tur,  vel  quae  pituitosae  primarum  viarum  collu- 
viei obnoxia  esse  solent. 

1097.  Inter  causas  excitantes  referun- 
tur diversa  irritamenta,  praesertim  chemica,  quae 
vel  immediate , vel  per  sympathiam  super  muco- 
sas membranas  agunt.  — Aphtharum  symptoma- 
ticarum multiplex  esse  potest  fons,  pro  diversi- 
tate morbi  principis , cujus  comitem  sistunt : sa- 
burrae qualiscunque  neglecta  evacuatio  , vel  in- 
cautus ea  praesente  stimulantium  usus , cutis  func- 
tio laesa,  uti  tempore  aestivo,  vel  post  exantla- 
tas febres  exanthematicas  succedit,  mercurialia 
.ad  ptyalismum  usque  porrecta,  dvscrasiae  hu- 
morum, habituales  secretiones  mucosae,  praeser- 
tim diarrhoeae  et  dysenteriae  praematuro  adstrin- 
gentium  usu  suppressae. 

1098*  Aphthas  neonatorum  prae  aliis  indu- 
cunt: meconium  retentum  $ lac  pravum,  pingue, 
vel  nimia  copia  porrectum ;;  alimenta  tenacia,  glu- 
II L L I 

tinosa,  teneroque  puerorum  ventriculo  non  subi- 
genda, uti  pultes  farinaceae  male  confectae  3 den- 
titio 3 praematurum  lactis  in  ore  pueri  , ad  ubera 
obdormientis,  coagulum 3 nauseosus  ac  fatalis  usus 
papillarum  artificialium  (Sauglappen,  Zutzei)  3 nu- 
tricis papillae  excoriatae,  exulceratae,  acribus  et 
rancidis  iilinitae  substantiis  3 neglecta  oris,  totius- 
que  corpusculi  mundities  3 transpiratio  suppres- 
sa 3 perfrigeratio  pedum  3 atmospliaera  corrupta. 

IO99.  In  Orphanotrophiis  et  Paidocomiis, 
ubi  plures  mox  dictarum  causarum  sub  neglecto 
regimine  concurrunt,  frequentes  ac  fere  ende- 
micae esse  solent  aphthae  tenellorum,  quo  prae- 
sertim specifica  aeris  cubilium  corruptio,  quae  e 
lactis  fermentatione , et  lactantium  nutricumque 
transpiratione,  acidum  redolente,  nascitur,  pluri- 
mum contribuere  videtur.  Ophthalmoblennor- 
rhoeae  ac  dysenteriae  adinstar  etiam  ipsae  aph- 
thae in  supradictis  institutis  libenter  contagiosam 
induunt  indolem,  ac  ab  uno  ad  alterum  propa- 
gantur individuum,  quo  tamen  semper  immedia- 
tus requiritur  contactus , uti  id  de  omnibus  con- 
tagiis catarrhosis  valet.  Efficitur  autem  propaga- 
tio mali  vel  per  ubera , vel  per  papillas  artificia- 
les, vel  per  linteola  et  cochlearia  pro  communi 
usu  inservientia.  — Influxum  climaticum  suam 

A 

quoque  ad  aphtharum  genesin  symbolam  contri- 
buere, earum  major  in  certis  regionibus,  uti  in 
uliginosis  Zelandiae  et  Belgii  locis,  frequentia 
testatur. 

1 1 00*  Circa  causam  proximam  aphtha- 
rum diversae  inter  medicos  ventilabantur  opinio- 
nes. — A nonnullis  pro  morbo  glandularum  mu- 
eipararum,  ab  aliis  pro  fermentationis  specificae 
effectu  habebatur 5 Hufeland  particularem  sup- 
ponit secretionis  cutaneae  anomaliam,  ac  vica- 
riam reproductionem  in  superficie  oris,  faucium 
et  intestinorum,  quod  aliqua  ratione  cum  nostris 
circa  nosogeniam  catarrhorum  ideis  collineat  j — 
Jahn  autem  asthenicum  glandularum  mucosarum 
statum  defendit.  Si  vero  substratum  morbi  cum 
symptomatibus  eminentioribus , causis  procatarc- 
ticis  et  exitibus  computamus,  facile  concipitur, 
aphtharum  causam  proximam  in  mera  plilogosi 
membranarum  mucosarum  consistere,  quae  in  di- 
versis punctis  (glandulis  muciparis)  potentius 
evolvitur,  secretionem  morbosam  humoris  serosi, 
epidermidem  sublevantis,  producit,  hacque  rup- 
ta et  non  reproducta  exulceratam  relinquit  pla- 
gam. Aphthae  ad  inflammationem  catarrhosam 
ita  se  habent , uti  exanthemata  cutanea  ad 
erysipelas , quatenus  nil  nisi  tot  separatas , ac 
a se  invicem  discretas  inflammatiunculas  offe- 
runt ) idem  enim  substratum,  eandem  nosoge- 
niam, eosdemque  exitus  agnoscunt.  Sola  igi- 
tur forma  et  extensione  a catarrhali  phlogosi 
differunt,  cujus  ad  normam  mox  idiopathicum,  ac 
mere  topicum  sistunt  adfectum,  mox  ex  aliarum 
ejusdem  systematis  tunicarum  irritatione  juxta 

sympathiae  et  vicariae  actionis  leges  nascuntur, 
mox  e sola  cutis  functione  laesa  originem  trahunt. 

t 

TERMINATIONES. 

1101*  Aphthae,  ceu  exanthematica  membra- 
narum mucosarum  phlogosis  consideratae  , con- 
suetos phlegmhymenitidis  exitus  sequuntur.  Prae 
caeteris  in  excoriationem  et  exulcera- 
tionem siiperficialem , vel , si  humorum  dyscra- 
sia  faxerit,  in  gangraenam  etsphacelum 
abeunt.  Vigente  altiori  phlogoseos  gradu  quan- 
doque plasticus  fomes  majori  secedit  copia  (hy- 
poclepsis  lymphatico  - plastica),  atque  totius  cavi 
oris,  linguae,  faucium  et  palati  superficiem  ad- 
instar  mucosae  crustae  obducit,  qua  sub  forma 
squamarum  et  ramentorum  separata,  subjacens 
in  conspectum  venit  velamentum,  intactum  qui- 
dem, vel  recenti  cuticula  instructum  * ast  ruber- 
rimum, ac  in  recurrentem  ejusmodi  transsuda- 
tionem  pronum. 

1102*  Aphthae  secundariae,  pro  diversitate  mor- 
bi principis,  cujus  symptoma  sistunt, variam  dirigunt 
prognosin  :mox  enim  indifferens,  mox  periculosum, 
mox  plane  criticum  dici  possunt  exanthema , ac  ul- 
timo intuitu  cum  hydroa  febrili  plurimum  conve- 
niunt, quacum  haud  raro  junguntur.  — Aphthae 
primariae  puerorum  vix  non  semper  discriminis 
plenum  offerunt  malum , praesertim  si  febri  ve- 
hementi stipantur,  super  tractum  intestinalem, 
vel  asperam  arteriam  diffunduntur,  vel  opitulante 

genio  epidemico  ac  humorum  dyscrasia  in  spha« 
celum  nituntur.  Quae  ex  epidemico  scaturiunt 
fonte,  sporadicis  semper  pejores  sunt,  et  conta- 
gii evolutioni  favent.  Quo  tenacius  palato  adhae- 
rent crustae  lymphatico  - mucosae , quo  saepius 
repullulant,  et  quo  major  ab  illis  ardor,  dolor, 
tussis,  difficultas  spirandi,  sugendi  et  deglutien- 
di  provocatur,  quo  siccior  oris  conditio,  quo 
major  excoriatio  etfoetor,  quo  numerosiores  de- 
mum evolvuntur  , subortis  symptomatibus,  quae 
characterem  nervosum  vel  lentam  tabem  indicant, 
eo  majora  ab  hocce  exanthemate  aegrotantibus 
instant  pericula.  — Spectata  sede  quidem  aph- 
thae oris  magis  insontes  esse  solent^  cautum  ta- 
men vel  ex  eo  praesagium  statuere  jubent,  quod 
facile  ad  interiora  sexpant,  vel  repellantur  orga- 
na funesto  plerumque  omine,  unde  jam  Celso 
ulcera  serpentia  dicta  fuere. 

CUR  A. 

1103.  Aphthae  infantum  omnibus  illis  oppu- 
gnandae erunt  remediis,  quibus  topicam  mem- 
branarum mucosarum  phlogosin  compescere , fe- 
brim comitem  moderari,  secretionem  muci  corri- 
gere , atque  collectam  in  primis  viis  pituitam  eva- 
cuare adnitimur,  habito  semper  diligenti  resti- 
tuendae functionis  cutaneae  respectu. 

1104«  Interne  optime  conveniunt  leniter  ec- 
eoprotica,  mannata,  oleosa,  saceharina,  muci- 
laginosa,  emulsa,  acidula,  salina,  magnesia.  Ex- 

terne  pariter  emollientibus  ac  detergentibus  le- 
nioribus insistendum , uti  essent  collutiones  oris 
decocto  hordei  et  meile  rosato , succo  dauci 
carotae  vel  rapae  sativae,  illinitiones  frequentes 
mucilagine  gummi  arabici,  seminum  Cydoniorum 
vel  cremore  lactis.  — Si  demum  doloris  et  rubo- 
ris imminuta  intensio  phlogoseos  decrementum 
indicat}  ad  usum  acidorum  ac  leniter  adstrin- 
gentium  transire  oportet.  — Frae  aliis  con- 
ducunt acidum  sulphuricum , borax,  vitriolum 
zinci,  vel  alumen  e vehiculo  quodam  emollienti 
cum  meile  rosarum  adhibita.  Ejusmodi  mixturae 
parca  dosis  pluries  in  die  ori  illinitur,  quod  ple- 
beji pariter  subtilissimo  sacchari  pulvere  facere 
solent. 

1105»  Quousque  gastrica  vigent  symptomata 
in  evacuantibus  et  absorbentibus  unica  habebi- 
tur salus , atque  sub  pertinaci  casu  quandoque 
ad  emetica , vel  purgantia  efiicaciora  recurren- 
dum erit.  • — Imminente  charactere  nervoso,  vel 
putrido , camphorae  mucilagine  subactae , corti- 
cis peruviani,  acidorum  mineralium,  ac  vesican- 
tium  necessitas  urget.  Gangraenescentes  sub  tali 
rerum  statu  aphthae  collutoria  antiseptica  depo- 
scunt, uti  infusum  rutae,  salviae,  decoctum 
quercus  cum  acido  vitriolico  aut  muriatico.  Co- 
mes dysenteria  doloribus  colicis  et  convulsioni- 
bus nupta,  quin  saburrae  signa  adfuerint,  cly- 
steribus mucilaginosis  lenitur,  ipsiusque  opii  cau- 
tum usum  admittit. 

1 1 0 (5 • Maximum  vero  medentis  respectum  me- 
retur scrupulosa  infantis  mundities , et  amotio 
omnium  illarum  circumstantiarum , quae  mali  or- 
tui obsecundare  potuerant  5 quapropter  pravus 
lactationis  artificialis  mos  rejiciendus,  Jac  mater- 
num corrigendum,  quod  purgantibus  et  adaequa- 
to regimine  diaetetico  tenturi  potest,  vel  ipsa  nu- 
trix mutanda. 

1107.  Plurimum  denique  interes t , ut  mor- 
bus prudenti  consilio  praevertatur,  quod  prae- 
sertim in  brepholrophiis  male  directis  necessa- 
rium est.  — Momenta,  quae  principem  adtentio- 
nem  postulant,  sunt:  matura  meconii  evacuatio 5 
nutricis  non  adultae,  sanae,  non  iracundae,  ac 
sobriae  delectus  3 recta  alimenti,  pusionis  aetati 
et  constitutioni  analogi  distributio 5 summatum 
oris,  tum  corpusculi  totius,  linteorum  ac  ube- 
rum mundities  et  puritas  5 diligens  cubilium  ven- 
tilatio, ut  salutaris  conservetur  atmosphaera  $ in- 
terdicendus papillae  artificialis  usus  5 vetanda  lin- 
teorum urinis  aliisve  materiebus  pollutorum  in 
ipsis  hypocaustis  exsiccatio ) infantes  aphthis  ad- 
fecti  ab  aliis  sedulo  separandi. 

1108.  Aphthae  symptomaticae  pro  varia  mor- 
bi principis  natura,  diversam  quoque  exposcunt 
medelam  internam,  cui  etiam  externa  adminicula 
adeommodata  sint,  oportet.  — r Aphthae  solita- 
riae oris,  vaginae,  vel  ani,  solutione  boracis  aut 
vitrioli  albi  in  aqua  mellita  illiniendae,  vel,  si 
rebelles  fuerint,  lapide  infernali  tangendae. 

Th.  Fowler,  Bemerkungen  iiber  die  Cur  des  hitzigen 
und  chronisehen  Rheumatismus.  Aus  d.Enid.  Bres~ 
lau  1795. 

Latours  Versuch  iiber  den  Rheumatismus.  Aus  d.Fran» 
zdsischen  von  Fischer.  Hildburgsh.  1806. 

Wilson,  Handbueh  iiber  Entziiudung,  Rheumatismus 
und  Giclit.  Leipz.  I8O9. 

1109.  Nomine  rheumatis,  rheumatis- 
mi, fluxionis  intelligitur  morbus  sui  generis, 
cujus  essentiam  tensiones  molestae , ac  dolores 
vagi  ab  atmosphaericis  infiuxibus  orti  constituunt, 
quondam  a specifica  materie  morbosa  perperam 
derivati.  — Recentiorum  observationes  extra  du- 
bitationis aleam  posuerunt,  primordia  cujusvis 
rheumatismi,  semper  in  quadam  congestione,  vel 
vera  phlogosi  membranarum  serosarum  et  fibro- 
sarum consistere  $ quae  si  acutum  tenet  decursum, 
febri  praesertim  intensiori  comitata,  topicis  in- 
flammationibus merito  accensetur,  ac  ideo  pyre- 
tologiae  specialis  objectum  sistit. 

1110*  Excluduntur  hic  loci  omnes  illae  ad- 
fectiones  dolorificae , quae  sub  scrofula , scor- 
buto,  syphilide,  aliisque  cachexiis  evolvuntur,  ac 
sine  jure  rheumatismi  spurii  nomine  a 
quibusdam  insigniuntur  5 etenim  vel  absque  om- 
ni phlogoseos  nota  decurrunt , vel  alius  specifi- 
cae inflammationis,  scrofulosae  , syphiliticae  ef~ 
fectum  et  symptoma  sistunt. 

SUBSTRATUM. 

1111.  Primitivam  inflammationis  rheumaticae 
sedem  quidem  largiuntur  membranae  sero- 
sae, nequaquam  tamen  unicam  , cum  constet, 
sub  decursu  morbi  diuturni  et  gravioris  etiam 
membranas  fibrosas  in  morbosae  reactionis 
sphaeram  trahi. 

1112.  Priores  sistunt  membranas  teneras,  sim? 
plicissimas , laeves , pellucidas , albicantes  , ni- 
tentes, paucissimis  vasis  sanguiferis,  iisque  me- 
re superficialibus  instructas,  nervisque  carentes, 
quae  maximam  super  organismum  extensionem  ha- 
bent. — Duas  exhibent  superficies , quarum  una 
cum  subjacentibus  cohaeret  partibus,  altera  vero 
libera  semper,  ac  humore  exhalato  irrigata,  ver- 
sus interna  corporis  cava  patet , talique  ratione 
nullam  immediatam  cum  mundo  externo  commu- 
nicationem agnoscit.  — Repraesentant  fere  om- 
nes membranae  serosae  saccos , quasi  undique 
clausos , quorum  paginae  internae  ac  oppositae 
semet  ipsas  quidem  contingunt , semper  tamen  in- 
termedium habent  intervallum  vaporoso  halitu  re- 
pletum , quo  necessaria  organorum  sustinetur  lu- 
bricitas.  Tum  propter  identicam  structuram,  tum 
ob  laxam  cum  organis  subjectis  connexionem  mem- 
branae serosae  autocraticam  quasi  independen- 
tiam  conservant , ac  ideo  morbose  adfici  possunt, 
quin  continguae  partes  in  notabile  abripiantur 
consortium.  Etiamsi  pro  organis  internis , quae 
inde  cinguntur,  fere  idem  sint,  quod  cutis  ex? 

terna  et  membranae  mucosae  pro  universo  corpo- 
re 5 nihilominus  tamen  cum  iis  in  perfecta  exi- 
stunt  antithesi  ob  structurae  et  functionis  diver- 
sitatem. In  organis  respiratoriis,  et  visceribus 
utriformibus  abdominis,  quorum  externa  super- 
ficies mucosa,  et  interna  serosa  est,  ilia  polari- 
tas  evidentissime  patet.  — In  stata  normali  exi- 
guum sensibilitatis  gradum  offerunt  5 dum  vero 
inflammantur,  acerrime  dolent. 

i ] ] 3.  Systema  membranarum  serosarum  in 
qua  tuor  separari  potest  s p h a e r a s , quarum 
prima  vaginas  nervorum  et  arachnoi- 
deamj  secunda  involucra  viscerum  soli- 
taria, uti  pleuram , pericardium,  peritonaeum, 
tunicam  vaginalem  testiculorum,  conjunctivam  et 
hyaloideam  oculi  3 tertia  vaginas  synovia- 
les musculorum  et  tendinum  y quarta 
capsulas  synoviales  articulorum  com- 
plectitur. 

1114-  Praeter  quod  membranae  serosae  certa 
organa  investiant,  alia  inter  se  nectant,  debitam 
lubricitatem  et  motus  libertatem  conservent  se- 
roso vapore , quem  continuo  exspirant  5 particu- 
lare iis  adhuc  incumbere  videtur  munus,  a phy- 
siologis  nondum  sufficienter  aestimatum  , caloris 
utpote  ac  electricitatis  animalis  aequabilis  per 
universum  corpus  distributio  , hu jusque  aequili- 
brii conservatio j — sistunt  enim  homogeneum, 
proinde  etiam  ejusdem  capacitatis  dynamicae  inter- 
stratum, quod  organismi  partes  tot  dissepimen-? 

torum  adinstar  perrepit,  ac  dividit,  et  tamquam  ap- 
tior conductor  earum  indifferentiam  et  antithesin 
sustinere  juvat.  Inde  denuo  polaris  illa  inter  mem- 
branas serosas,  et  superficiem  cutis  externam  con- 
ditio evincitur,  haec  enim,  ceu  conductor  minus 
aptus,  nimis  praecipitem  principiorum  imponde- 
rabilium  dissipationem,  ac  reciprocum  potentia- 
rum externarum  in  corpus  influxum  arcet,  et  mo- 
deratur. 

/ 

1115-  Alterum,  quod  praeter  membranas  se- 
rosas, rheumaticis  adfectionibus  sedem  praebet 
systema,  est  illud  membranarum  fibrosa- 
rum, cujus  tamen  territorium  nonnisi  secunda- 
rio patitur,  malo  increbescente.  Membranae  fi- 
brosae sunt  coloris  grisei,  aut  nitide  albi,  ela- 
sticae, compactae,  ex  fibris  parallelis,  vel  varia 
directione  se  invicem  decussantibus  conflatae,  va- 
sis sanguiferis  et  nervis  visibilibus  prorsus  desti- 
tutae 3 neutram  superficiem  liberam  habent,  sed 
undique  cum  vicinis  arcte  cohaerent  partibus, 
vel  saltem  serosis  lamellis  obducuntur,  unde  etiam 
his  adfectis  adeo  facile  in  mutuum  trahuntur  con- 
sortium. Utut  in  statu  salutis  sensibilitate  ani- 
mali destitutae  adpareant,  haec  tamen  a stimulis 
positivis  ad  notabilem  concitari  potest  gradum, 
quod  atroces  dolores  comprobare  juvant. 

1116*  Membranae  fibrosae  pariter  in  qua- 
tuor  sphaeras  dilabuntur,  illis  membranarum 
serosarum  analogas.  Prima  includit  involucra 
fibrosa  systematis  nervosi,  d uram  ut- 

pote  cerebri,  medullaeque  spinalis  ineningem,  al- 
tera thecas  et  velamina  viscerum  quo» 
r undam  solitaria,  uti  membranam  propriam 
lienis,  renum,  corporum  cavernosorum,  sclero- 
ticam , et  albugineam  testiculorum  5 tertia  ten- 
dinosas  expansiones,  sive  aponeuro- 
ses musculorum  5 quarta  juncturarum 
ligamenta  et  capsulas.-—  Ultimae  duae 
sphaerae  suo  confluxu  et  unione  periosteum 
formant. 

1117.  Finis  membranarum  fibrosarum  multi- 
plex est,  sua  soliditate  et  tenacitate  formam  or- 
ganorum mollium  et  parenchymatosorum  conser- 
vant, eorum  que  facilem  ab  injuriis  externis  de- 
structionem praevertunt,  carni  musculari  idem 
praestant , simulque  pro  insertionis  puncto  inser- 
viunt, fines  ossium  diversorum  inter  se  nectunt, 
diversas  partes  conjungunt,  separant  alias 5 po- 
stremo sine  dubio  suam  quoque  symbolam  con- 
tribuunt ad  aequabilem  imponderabilium  biotico- 
rum  distributionem,  atque  hoc  intuitu  cum  mem- 
branis serosis,  quibus  fere  ubique  unitae  incedunt, 
in  eundem  colliniare  videntur  scopum,  quin  tamen 
modus,  quo  id  praestant,  hodieque  innotuerit. 

NOS O GRAPHIA  GENERALIS. 

1118.  Essentiales  ac  specificae  proprietates, 
quae  inflammationi  rheumaticae  competunt,  eam» 
que  tali  pacto  a phlegmonosa  non  solum , verum 
gtiam  ab  aliis  illegitimis , catarrhosa  utpote  ac 

erysipelacea  distinguunt,  sunt  sequentes,  eodem, 
quem  in  capite  de  phleginhymenitide  stabilivi* 
mus , ordine  exponendae  : 

II19*  I.  Generalia  phlogoseos  phaenomena 
particulares  nanciscuntur  modificationes  5 — d 0« 
loris,  qui  eminens  rheumatismi  ttccS- og  constituit, 
major  est  vehementia,  quam  in  catarrhosa,  mi- 
nor tamen  constantia,  quam  in  phlegmone,  ves- 
peri enim  valdopere  intenditur,  versus  auroram 
remissus,  ac  peculiaris  insuper  ipsius  doloris  quali- 
tas esse  consuevit,  tensivus  nempe  est,  punctorius, 
lancinans,  vel  aurae  agitatae  sensum  adferens,  ad- 
tactu  augendus  5 — ruboris  ac  tumoris  minor 
intensitas , vel  etiam  absentia  ex  membranarum 
serosarum  sede  profundiori , vasorumque  sanguis 
ferorum  penuria  facile  concipitur. 

1120.  II.  Proprium  agnoscit  substratum,  et 
quidem  primitivam  sedem  in  membranis  serosis 
figit,  unde  nobis  Orrhymenitis  (oppog  serum, 

(y 

et  vpav  membrana)  compellatur 5 morbo  tamen  in- 
gravescente, aut  diutinum  decursum  ineunte  fi- 
brosas quoque  membranas  prehendit.  Hac  igitur 
ratione  denuo  abunde  differt  (1)  a phlegmone,  quae 
qualemcunque  sine  distinctione  partem  adficit(2)  j 
ab  inflammatione  catarrhali , quae  ad  membra- 
nas mucosas,  et  (3)  ab  erysipelate,  quod  ad  so- 
lum derma  refertur.  Hujus  substrati  causa  sem- 
per,  plus  minusve,  profundam,  et  nunquam  super- 
ficialem , oculis  inspiciendam  pblogosin  consti- 
tuit , nisi  illam  conjunctivae  excipiamus , quae 
fors  unicum  est  velamentum  serosum  externum. 

1121.  III.  Inflammatio  rheumatica  raro  fixam 
tenet  sedem , sed  per  ejusdem  territorii  seroso- 
fibrosi  membranas  vagatur  5 ab  inflammatione  ta- 
men catarrhosa,  respectu  hujus  inconstantiae,  eo 
differt,  quod  non  solum  ejus  adinstar  ad  vicinas 
serpat  partes , sed  ad  remotissimas  etiam  transi- 
liat, ita  quidem,  ut  hicce  in  metaschematismos 
nisus  essentialem  phlogoseos  rheumaticae  charac- 
terem efficiat. 

1122.  IV.  Decursum  inflammationi  catarrho- 
sae  analogum  habet,  minus  praecipitem,  duobus 
plerumque  stadiis  distinctum  , quorum  secundum 
latens  congestio  chronica  cum  doloribus  et  mor- 
bosa secretione  serosa  constituit. 

1123.  V.  Secretio  seri,  vel  saltem  exhalatio 
vaporis  serosi  quantitate  aucta  non  minus , ac 
ejus  qualitas  abnormis,  a laesa  substrati  organi- 
ci functione  dependens,  quemvis  rheumatismum, 
praesertim  chronicum  comitatur,  nequaquam  ta- 
men essentialem  notam  praebet.  Quatenus  vero 
plerumque  organa  motoria,  et  praesertim  artus 
plectere  solet,  dyskinesia  et  anxietas  muscularis 
inter  constantes  rheumatismi  comites  numeratur. 
Quemadmodum  morbosa  secretio  characterem  es- 
sentialem inflammationis  catarrhosae,  ita  dolores 
pathognomicum  rheumaticae  adtributum  ponunt  : 
sinde  priori  characterem  reproductionis,  alteri  il- 
lum sensibilitatis  potius  respondere  liquet  (§.  967). 

1124*  VI.  Inflammatio  rheumatica  sui  prae- 
sentia specificam  inducit  diathesin  rheuma- 

£icam  dictam  5 talem  utpote  organismi  condb* 
lionem  T qua  posita  perennis  non  raro , ac  summe 
pervicax  in  recidivas  nisus  fovetur.  Quae  tamen 
hac  diathesi  imbuta  sunt  individua , catarrhis  et 
erysipelate  raro  adficiuntur. 

1125-  VII.  Dependet  seni  per  a causis  rela- 
tive incitantibus , et  quidem  in  specie  ab  injuriis 
atmosphaericis,  functionem  cutis  primario,  illam- 
que  membranarum  serosarum  secundario  laeden- 
tibus. — Miasmata  contagiosa  nullum  in  mem- 
branas serosas  influxum  exerere  videntur.  Sub- 
jecta sensibilia  prae  aliis  disposita  observantur. 

112(j*  VIII.  In  determinatos  nititur  inflam- 
mationum exitus,  praecipue  in  hypoclepsin  va- 
rii generis,  lithogenesin,  ossificationem,  in  con- 
gestiones chronicas  et  dolorosas  5 alias  vero  ter- 
minationes, uti  suppurationem,  indurationem,  et 
gangraenam  vel  prorsus  excludit,  vel  saltem  ra- 
rissime init. 

1127.  IX.  Febris  tandem,  quae  inflammationes 
rheumaticas  comitatur,  ac  ideo  rheumatica  voca- 
tur , propriis  distinguitur  notis.  Vix  unquam  de- 
repente invadit,  sed  praeviae  opportunitatis  sig- 
nis annunciatur.  Incipit  ab  horripilationibus  va- 
gis, brevibus,  raro  iteratis,  lassitudine,  inertia 
ad  motum,  atque  molestis  hinc  inde  tensionibus 
musculorum,  quibus  aestus  subsequitur  universa- 
lis cephalaea,  earebaria,  siti  intensa,  quandoque 
molestiis  anginosis  comitatus.  Eodem  tempore 
dolores  vel  fixi,  vel  vagi,  tensivi,  punctorii,  lan- 

cinantes,  stringentes  in  variis  evolvuntur  locis, 
praesertim  in  artubus,  et  quidem  crebrius  in  nu- 
cha , humeris  et  genubus,  qui  ad  vesperam  val- 
dopere  exasperantur  una  cum  febrilium  sympto- 
matum turma,  sublucanis  vero  d/6nuo  remittunt 
horis,  tactum  reformidant,  motum  partis  adfec- 
tae  difficilem  reddunt,  aut  prorsus  impediunt,  ur- 
gente tamen  continuo  ad  motum  tenesmo.  Ubi 
sedem  figit  irritatio , serosi  humores  majori  con- 
fluunt copia , unde  arthritidem  tumor  albicans, 
oedematosus  in  artubus , lacrymatio  copiosa  oph- 
thalmitidem ) diarrhoea  enteritidem  comitari  so- 
let. Quo  gravior  adfeictionum  rheumaticarum  fue- 
rit gradus,  favente  praeprimis  constitutione  bru-. 
mali , eo  magis  quoque  phlogisticus  evolvitur 
character,  ex  turgore  maximo,  orgasmo  humo- 
rum, pulsuum  conditione,  ac  sanguinis  erasi  fa- 
cile dignoscendus.  — Respiratio , nisi  thoracem 
plectat  rheuma,  illibata^  persistit  $ lingua  sem- 
per  humida  et  pura  cernitur 3 symptomata  gastri- 
ca nonnisi  aestivo,  vel  sordibus  complicato  rheu- 
matismo competunt  5 alvus  a norma  vix  aberrat. 

1128-  Id  autem,  quod  ad  febris  rheumaticae 
essentiam  spectat , est  urinarum  et  cutis  condi- 
tio particularis.  Urinae  per  totum  ferme  decur- 
sum sunt  vel  turbulentae,  quales  jumenta  mejunt, 
vel  profunde  rubrae , hypostasin  brevi  deponen- 
tes rubellam  aut  lateritiam  , quin  tamen  criticae 
sint.  Transpiratio  demum  superficialis  eum  in 
modum  aucta  esse  solet,  ut  copiosissimo,  ast  non 

levante  sudore  diffluant  aegri  , quo  vix  absterso 
recens,  visibili  fere  modo,  e poris  cutaneis  pro- 
pullulat,  odoris  proprii,  acescentis.  Quo  copio- 
sior fuerit  ephidrosis,  et  quo  diutius  continuave- 
rit, tanto  libentius  retenta  hinc  inde  in  folliculis 
cutaneis  , hosque  irritans  materies  perspirabitis 
exanthemata  in  superficiei  cutis  provocat  papulo- 
sa, vel  vesiculosa,  uti  eczemata  et  miliaria,  quae 
tamen  s em  per  accidentalam,  ac  mere  symptoma- 
ticam eruptionem  constituunt,  imminuto  sudore 
sponte  evanescentem. 

112Q«  Febris  rheumatica  post  unum  alterum- 
ve  cyclum  septenarium  frangitur  una  cum  topi- 
cis,  quae  ab  inflammatione  rheumatica  concitan- 
tur, symptomatibus,  quo  quidem  etiam  conatus 
critici,  ast  plerumque  imperfecti,  suam  conferunt 
partem.  Eapropter  morbus  nonnisi  per  passus 
decrescit,  superstitibus  per  indeterminatum  tem- 
pus doloribus  rheumaticis,  artuum  rigiditate,  ac 
levi  febricula  vespertinis  redeunte  horis,  donec 
absoluto  hocce  secundo,  ut  ajunt,  rheumatismi 
acuti  stadio  perfecta  subintret  convalescentia. 

1130.  Ex  praemissa  hypotyposi  liquet:  l)  fe- 
brem rheumaticam  semper  symptomaticam  esse, 
localis  utpote  adfectionis  effectum  et  umbram,  si- 
ne qua  existere  nequit  5 2)  characterem  inflam- 
matorium, vel  saltem  irritativum  specialibus  phae- 
nomenis comitatum,  ad  essentiam  febris  rheuma- 
ticae pertinere,  utut  ideo  peculiares,  quas  ex 
parte  epidemiae  dominantis  vel  complicationis  ac- 
III.  M m 

cidentalis  contrahere  potest,  modificationes  ne- 
quaquam excludantur. 

NOSOGRAFHIA  SPECIALIS. 

113 1«  Juxta  principales  systematis  membra» 
narum  serosarum  et  fibrosarum  sphaeras  (§.  1113. 
1116) , quatuor  stabilimus  rheumatis  ac  inflam» 
mationis  rheumaticae  species,  quae  pro  diversi- 
tate sedis  tot  varietates  differentes  includunt  5 sci- 
licet: l) Inflammatio  vaginae  nervorum , Nevri- 
lematitis,  cui  etiam  illa  arachnoideae  adjun- 
gitur. — 2)  Inflammatio  membranarum  serosa- 
rum, quae  sua  super  viscera  prolongatione  ho- 
rum involucra  formant 5 Splanchnitis.  — 3) 
Inflammatio  membranarum,  quae  musculos  ami- 
ciunt , ac  inter  eorum  fibras  et  lacertos  imrner- 

£ 

guntur 5 Myositis.  - — - 4)  Inflammatio  capsula- 
rum articularium , Arthritis. 

a.  NE  VR  ITIS  RHEUMATICA. 

1132*  Etiamsi  phlogoses  nevrilematis  ac  pen- 
dentes inde  nevralgiae  quandoque  summe  acu- 
tum teneant  decursum  5 nihilominus  tamen  febri- 
lem characterem  nonnisi  raro  manifestant  j quo 
perspecto,  atque  computata  simul  praevalente 
passione , quae  in  acerrimo  dolore  consistit, 
cunctas,  quas  hic  inserere  possemus  rheumatis 
acuti,  species,  ad  nevrosium  classem  relega- 
mus: Poliorum  nomina  adduxisse  saltem  juvabit: 
Opthalmodynia  rheumatica,  quae  ab  in- 
flammatione retinae  pendet,  et  sic  dictam  amau- 


COMITE  PHLOGOSI  SPECIFICA. 


54? 


rosin  inflammatoriam  ponit  5 Otalgia  rheu- 
ma t i c a 5 O d o n t a 1 g i a 5 Prosopalgia;  Ra- 
chialgia,  et  Ischialgia  nervosa. 

1153.  Meningitide  m rheumaticam, 
sive  inflammationem  tunicae  arachnoideae,  quae 
vel  primitivum,  vel  secundarium  a metascherna- 
tismo  alius  rheumatis  ortum  malum  esse  potest, 
indicant:  acerbus  capitis  dolor,  qui  per  vices 
exasperatur,  delirium,  aliaque  encephalitidi  pro- 
pria symptomata  in  connubio  illorum,  quibus  fe- 
bris rheumatica  stipatur,  habito  simul  causae  pro- 
ducentis vel  latentis  diathesis  respectu. 

-3.  SPLANCHNITIS  IiHE  UMATICA \ 

1134.  In  rheumatismis  viscerum  character  in- 
flammatorius multo  magis  evolutus  cernitur,  quam 
in  illis  nervorum,  et  quidem  eo  evidentius,  quo 
magis  adfectum  organon  irritabilitatis  typum  prae- 
sefert  5 uti  essent  pulmones.  — Quamvis  nullum 
fere  existat  viscus  membranis  serosis  instructum, 
quod  rheumaticae  inflammationi  non  subjiciatur ) 
nihdosecius  tamen  nonnulla  rarius , frequentius 
alia  corripi  solent  , quo  quidem  major , minorve 
organorum  internorum  cum  superficie  corporis, 
et  mundo  externo  relatio  plurimum  contribuit. 
Ita  rheumaticae  adfectiones  pericardii , vesicae 
urinariae,  uteri,  tunicae  vaginalis  testiculorum 
inter  rariores  spectant,  et  si  occurrunt , plerum- 
que secundariae  esse  solent  infaustae  metapto- 
seos  effectus.  Multo  frequentiora  vero  sunt  rheu- 

mata  organorum  respiratoriorum,  et  tubi  alimen- 
taris , nec  non  velamentorum  serosorum , quae 
eorundem  viscerum  amicula  largiuntur , pleurae 
utpote  ac  peritonaei. 

1135*  Pleuritis  rheumatica  distingui- 
tur dolore  punctorio,  qui  per  diversas  costarum 
regiones  vagatur,  interdum  ad  praecordia,  hy- 
pochondria, vel  ad  scapulas  protenditur,  tho- 
racem transcindit,  sub  inspiratione  et  compres- 
sione augetur,  et  cunctis  illis  comitatus  incedit 
phaenomenis,  quae  febri  et  inflammationi  rheuma- 
ticae propria  esse  diximus.  Praeter  pleuram  sae- 
pe saepius  musculorum  intercostalium  vaginae  si- 
mul patiuntur  , quo  in  casu  dolores  magis  super- 
ficiales, ac  levi  tumore  stipati,  longe  minor  au- 
tem respirationis  laesio  morbum  myositidis 
intercostalis  nomine  strictius  insigniendum 

1136-  Quae  pulmonum  superficiem  internam 
plectit,  phlogosis  ab  atmosphaerae  vicissitudine 
orta , cunctis  febris  rheumaticae  symptomatibus 
juncta  ideam  pneumonitidis  rheumati- 
cae conciliat,  quam  tamen  absque  pleuritidis 
signis  nonnisi  raro  observare  licet.  — Differt  a 
pneumonitide  catarrhali , quod  nulla  fere  tussi, 
vel  ea  rarissima  et  sicca  stipetur,  et  quod  reli- 
qua characteris  catarrhosi  symptomata,  praeser- 
tim coryza  et  eutis  sicca  deficiant,  quorum  loco 
tensiones  dolorificae  in  artubus,  sudoresque  profu- 
si rheumaticum  ingenium  abunde  patefaciunt. 

1157?  Quandoque  contingit  eodem  tem- 
pore , quo  membranae  serosae  pectoris  irritantur, 
etiam  in  trachea  et  bronchiis  morbosas  excitari 
reactiones  5 atque  hocce  in  casu  habebitur  con- 
nubium  rheumatis  cum  catarrho , febris  c a- 
tarrhoso  - rheumatica,  sive  catarrho- 
rheuma  pectoris. 

1158.  P erit  on  a e i ti  di  s rheumaticae 
diagnosis  pariter  nullis  premitur  difficultatibus, 
dolores  enim  abdominis  magis  superficiales,  qui 
varias  peragrant  provincias  , sub  tactu  quidem 
summopere  intenduntur,  luculentas  vero  ac  spon^ 
taneas  exacerbationes  et  remissiones  manifestant  | 
febris  demum  rheumatica  comes,  latens  in  cor- 
pore diathesis , et  causae  praegressae  notio  om- 
ne dubium  solvere  juvant. 

115Q.  Enteritis  tandem  rheumatica 
dignoscitur  e dolore  immani,  stringente,  lan- 
cinante , lacerante , qui  per  varias  ventris  plagas 
sine  lege  vagatur,  quam  maxime  tamen  circa  um- 
bilicum furit 5 tactum  a procul  recusat,  per  vices 
remittit,  vel  prorsus  cessat,  iterumque  exacer- 
batur, sub  anxietate  maxima,  inquietudine,  cor- 

a? 

poris  contorsione,  vomitu,  alvo  oppilata,  vel 
saltem  segni,  quibus  omnibus  febris  rheumatica 
accedit,  suis  distincta  satellitibus,  doloribus  arr 
tuum  nempe,  urinis  hypostaticis,  sudoreque  lar- 
go* Inde  simul  differentia  inter  enteritidem  rheu- 
maticam et  catarrhosam  abunde  patet 5 in  priori 
enim  velamentum  serosum  siye  peritonaeale  ad*? 

fectum  est,  dolores  eminens  7 ra$og  constituunt, 
et  cutis  plerumque  sudore  madet  5 in  catarrhosa 
vero  tunicae  mucosae  adfectio,  morbosa  muci  per 
alvum  secedentis  secretio,  atque  siccitas  cutis 
oppositam  quasi  conditionem  indicant. 

7.  MYOSITIS  RHEUMATICA . 


1141.  Frequentissimam  sane  rheumatismi  acu- 
ti formam  sistit  ilia,  quae  serosa  musculorum  ten- 
diiiumque  involucra,  et  aponeuroticas  expansio- 
nes  prehendit.  Incipit  a molesta  tensione  in  par- 
te quadam  musculari , quam  brevi  excipit  sensus 
dedolationis  et  gravitatis,  motus  voluntarii  segni- 
ties et  difficultas,  dolor  tensivus  ac  lacerans  qua- 
si (unde  Germanorum  denominatio  Glieder- 
reissen),  nunc  fixus , nunc  vagus , per  vices 
remittens  it  erum  que  exacerbatus,  anxietate  uni- 
versali et  febri  junctus.  Plerumque  simul  locus 
adfectus  intumescere  solet,  qui  tumor  duriuscu- 
lus et  tensus  insigniter  calet,  parum  rubet,  cum 
aliquo  dolorum  levamine  prorumpens,  praesertim 
si  calido  et  viscido  irroratur  sudore , quem  inter- 
dum crystallos  salinas  phosphoricas  deponere  vi- 
sum est.  — Potiora  loca , in  quibus  ejusmodi  ad- 
iectiones  rheumatico-musculares  oriuntur,  sunt: 
galea  aponeurotica  capitis,  latera  maxillae,  nu- 
cha, musculi  faucium , pectoris,  dorsi,  lumbo- 
rum et  extremitatum , unde  etiam  diversa  sortitui- 

A 

tur  nomina:  cephalaea  rheumatica,  sia- 
g o n a g r a , angina,  11  otalgia,  lumbago 

etc.  Musculi  automatici,  uti  cor,  et  diaphragma 
vix  aliquam  in  rheuma  proclivitatem  ostendunt. 

AR  THRITIS  RHE  UMATICA. 

1141*  Inflammationem  rheumaticam  junctu- 
rarum^ordiuntur  horripilationes,  lassitudo  ac  de- 
do latio  artuum  cum  invincibili  ad  motum  segni- 
tie, quibus  mox  succedunt  aestus  febrilis,  ac  do- 
lores pungentes  , vagi  , in  uno  alterove  articulo 
fixam  quaerentes  sedem.  Plerumque  in  humeris 
et  genubus  primi  concentrantur  dolores,  unde  ad 
alias  plures , vel  et  omnes  juncturas  diradiantur. 
Loca  adfecta  communiter  inturgescunt,  conspi- 
cuo praesertim  tumore  in  phalangibus,  laete  ru- 
bente, calente,  adtactum  vel  levissimum  a procul 
renitente,  qui  cum  erysipelate  aliquam  analogiam 
offert  , quatenus  ruborem  sub  digiti  pressione 
amittit , cito  iterum  revertentem , oedemate  cali- 
do jungitur,  ac  ab  humido  tractamine  pessime 
exacerbatur. 

1 142«  Intensio  dolorum  plurimum  variat,  quan- 
doque enim  adeo  leves  sunt,  ut  nec  somnum  arce- 
ant, nec  motum  impediant.  Alias  vero  ad  tantam  eve- 
huntur potentiam  artuum  tormenta,  ut  omnem  fere 
superent  humanam  patientiam.  Sponte  liquet,  sum- 
me acerbam  tunc  fieri  aegrotantis  sortem,  ubi  uni- 
versalis arthritis  extremitatum  non  solum,  verum 
etiam  trunci  juncturas  obsidet 5 sub  quavis  enim 
corporis  vel  minima  agitatione,  sub  quavis  artuum 
ientata  flexione  aut  extensione  augentur  saevi  cru« 

ciatus , unde  trunci  immobilis  adinstar  lecto  ad- 
fixi  tenentur  aegri.  Hanc  miseriarum  summam  au- 
gent adhuc  molestissima  anxietas  et  inquietudo, 
quam  producere  ac  sustinere  juvant : (i)  assidua  mo- 
vendi cupido  exacte  tunc,  ubi  omnis  motus  sum- 
me dolorificus,  vel  prorsus  impossibilis  redditur, 
ob  phlogisticam  capsularum  intumescentiam  j (2) 
sudores  continui  et  copiosissimi,  quibus  irrorantur 
aegri,  et  quos  abstergere  eo  avidius  cupiunt,  quo 
minus  id  efficere  valent $ (3)  pruritus  denique  intole- 
rabilis, "qui  a sudoris  acredine,  vel  ab  eruptione 
miliari,  aut  sudaminosa  pendet , inde  scalpendi 
necessitas  , cui  tamen  satisfacere  nequeunt. 

1143*  Quam  diu  intra  solos  extremitatum  can- 
cellos retinetur  haecce  dolorifica  lues,  functiones 
organorum  vitalium  nobilium  illibatae  manent, 
nisi  solitas  comitis  febris  symptomaticae,  plus 
minusve  vehementis , ac  non  raro  characteris  in- 
flammatorii altiorem  gradum  contrahentis  tur- 
bas excipiamus  5 ita  mens  semper  serena  manet, 
respirationis  itidem,  ac  systematis  reproductivi  mu- 
nera a normae  tramite  vix  deflectunt.  — Si  vero 
morbi  imperium  ad  vertebrarum  et  costarum  junc- 
turas protenditur,  tunc  vel  spirationis,  vel  func- 
tionum medullae  spinalis  laesiones  emicant,  uti 
dyspnoea,  inspirationis  profundae  impotentia,  an- 
helitus, paresis  extremitatum  inferiorum,  iscliuria 
vel  incontinentia  urinae,  aliaque  myelitidi  propria 
symptomata. 

1144.  Febris  rheumatica  articularem  conco- 

mitans  passionem  sub  solemnibus  exacerbationi 
bus  vespertinis  plerumque  ad  decimam  quartam 
diem  usque  excurrit,  intercisis  pedetentim  sol- 
venda crisibus,  quo  facto  quidem  et  phlogoseos 
topicae  minuuntur  phaenomena,  promptum  tamen 
decrementum  non  consequuntur,  sed  superstitem 
per  plures  dies  artuum  rigiditatem,  sensibilitatem 
morbosam,  doloresque  vagos  intercurrentes  re- 
linquunt, 

1145-  Arthritis  rheumatica  passioni  podagri- 
cae  quoad  formam  quidem  analogam , quoad  es- 
sentiam vero  diversam  sistit  aegritudinem  5 desti- 
tuitur enim  specifica  illa  systematis  reproductivi 
et  praesertim  viscerum  abdominalium  labe,  quae 
podagrae  originem  praebet,  eamque  constanter 
comitatur.  Id  tamen  cum  podagra  commune  ha- 
bet, quod,  si  chronicum  init  decursum  , subinde 
systematis  uropoetici  functiones  perturbet,  dysu- 
riam et  stranguriam  provocet,  urinarumque  qua- 
litatem ita  alteret,  ut  acidi  urici  et  rosacei  praedo- 
minium  manifeste  pateat,  quod  ultimum  princeps 
elementum  hypostaseos  rubrae , urinis  rheumate 
laborantium  adeo  communis,  constituere  videtur. 

CAUSAE. 

1140.  Quamquam  nulla  aetas,  nullaque  con- 
stitutio humani  corporis  a rheumatismis  immunis 
vivat  5 in  certis  tamen  individuis  m a j o r in 
hunc  morbum  proclivitas  animadvertitur  5 uti 
in  cunctis  sensibilibus,  exhaustis,  hystericis,  qui 


554 


II.  FEBRES  INFLAMMATORIAE 


teneram  cutis  compagem  habent,  ac  vicissitudi- 
nes  atmosphaericas  nimis  scrupulose  evitare  stu- 
dent. — Ita  quoque  compertum  habemus,  libra- 
rum muscularium  distorsiones,  ligamentorumque 
tensiones  violentas  rheumaticam  invitare  diathcsin, 
ipsumque  dolorem , qui  prius  fixus  erat,  non  raro 
ad  plures  extendi  partes , suffragante  mirifico  in- 
ter organa  homogenea  consensu. 

1147.  Eminentem  vero  in  rheumata  disposi- 
tionem largitur  morbus  exantlatus,  ac  justo  ma- 
jor in  sudores  proclivitas,  qua  posita  particularis 
fovetur  in  percipiendis  injuriis  externis  recepti- 
vitas.  Remotiori  itaque  intuitu  etiam  cuncta  illa 
disponere  juvabunt  momenta,  quae  transpiratio- 
nem  movent,  et  copiosiores  sudores  eliciunt,  uti 
labores  strenui,  cursus,  abusus  diaphoreticorum 
spirituosorum,  cura  mercurialis  , regimen  nimis 
calidum.  Minus  e contrario  in  rheumata  inclina- 
re videmus  illos  homines,  qui  catarrhosam  dia- 
thesin  fovent,  quo  quidem  cutis  siccitas,  atque 
nisus  major  membranarum  mucosarum  in  reactio- 
nes morbosas  plurimum  conferre  debet. 

1148-  Existunt  demum  quaedam  dispositio- 
nes speciales,  in  certas  utpote  rheumatis  formas, 
quas  praeprimis  morbus  semel  aut  pluries  exant- 
latus, ac  epidemiae  genius  determinant.  Ita,  qui  ar- 
thritidem perpessus  est,  causisque  rheumati  pro- 
ducendo idoneis  recenter  exponitur,  denuo  ar- 
thritidem contrahet.  Ita  tempore  hyemali  pleu» 
ritides , aestivis  vero  diebus  enteritides  rheumati- 
cae communiores  esse  solent. 

1 1 4Q,  Causae  procatarcticae  rheuma- 
tismi veri  ad  unicum  reduci  possunt  fontem,  nem- 
pe ad  refrigerium,  sive  repentinam  caloris  et  fri- 
goris vicissitudinem.  Omnes  reliquae  a variis  me- 
dicis adsignatae  prophases  , uti  acrimoniae  spe- 
cificae, impetigines  retropulsae,  metastases,  pro- 
fluviorum retentiones,  saburrae  etc.,  vel  ad  illas 
relegandae  sunt  adfectionum  dolorificarum  spe- 
cies, quas  nonnulli  rheumatismi  spurii  nomine 
compellant,  vel  tamquam  momentum  disponens 
considerandae. 

1150-  Potest  refrigerium  repentinum  multi- 
plici titulo  et  modo  in  organismum  humanum  in- 
fluere , unde  non  solum  variae  rheumatismi  for- 
mae, sed  etiam  earundem  mox  sporadica  , mox 
epidemica  , vel  endemica  origo  concipitur.  — - 
Rheumata  epidemica  illis  grassantur  anni  tempo- 
ribus, quibus  atmosphaericae  vices  familiares  es- 
se consuescunt , vere  utpote  ac  autumno.  Non 
desunt  tamen  exempla  rheumatismi  aestate  inter- 
currentis, si  diutius  continuans  atmosphaerae  ca- 
lor improviso  ventorum  aquilonarium  flatu,  vel 
nocturno  frigore  nimis  rapide  temperatur.  — En- 
demico rheumati  illa  favet  conditio  climatis,  ac 
loci  situatio,  quae  tempestatis  inconstantiae  opi- 
tulatur, unde  in  locis  uliginosis,  ad  ripas  fluvio- 
rum et  litora  maris  , in  vallibus , ct  regionibus 
zonae  temperatae,  universim  frequentiora  sunt* 
In  apricis  contra  zonae  torridae  provinciis  non 
minus,  ac  in  septentrionis  horridi  terris,  uti  in 

Lapponia,  immunes  a rheumatismis  incolas  vivere 
peregrinatores  testantur  5 quod  quidem  nonnisi 
ex  temperiei  majori  constantia  explicari  posset. 

1151.  Rheumatis  sporadici  occasiones  haben- 
tur in  atmosphaeris  frigidis  cellarum , ecclesia- 
rum , cavernarum  subterranearum,  dum  iis  ae- 
stuans derepente  exponitur  organismus , in  aeris 
per  angustas  rimas  acti  perflatu  , in  cursitatione 
vento  adverso,  natatu,  partium  diversarum  tem- 
pore somni  denudatione,  aliisque  innumeris  hu- 
jus generis  influxibus. 

1152 . Refrigerium  humidum  multo  majorem 
activitatem  habet  5 quare  tempore  frigido  inopi- 
nate suborto,  simulque  pluvioso  aut  nebuloso  vul- 
gares esse  solent  rheumatismi.  Eandem  ob  ratio- 
nem dolosum  aurae  matutinae  vel  vespertinae  fri- 
gus ob  humiditatem  roridam,  somnus  in  cespite 
humido  captus,  incauta  corporis  a balneo,  vel 
sudore  copioso  madefacti  perfrigeratio  adeo  no- 
civa observantur. 

1153*  Quod  autem  rheumatis  ortum  nunc 
in  hac,  nunc  in  illa  parte  determinat,  est  specia- 
lis organismi  dispositio,  eminens  cujusdam  partis 
erethismus,  vel  vitalitatis  augmentum,  ipsiusque 
refrigerii  directio.  Ita,  qui  adverso  cursitant  ven- 
to, pleuro-peripneumoniam  rheumaticam,  qui  su- 
pino corpore  in  gramine  obdormiunt,  aut  e bal- 
neo egressi  madefactum  corpus  detergere  negli- 
gunt,  arthritidem,  qui  in  lecto  ad  humidum  parie- 
tem collocato  decumbunt,  omagram,  qui  nudis 

pedibus  lapideo  diutius  insistunt  pavimento,  rheu- 
ma crurum  vel  colicam  contrahere  solent.  Ita  quo- 
que rheuma  musculare  vel  articulare  in  illis  prae- 
sertim evolvi  cernitur  musculis,  qui  tempore  con- 
flictus causalis  in  majori  erant  contentione. 

NOSOGENI  A* 

1154»  Ad  nosogeniam  rheumatis  concipien- 
dam plurimum  interest,  ut  nexus  ille,  quem 
causalem  moderni  nuncupant,  reciproca  utpote 
relatio,  quae  inter  morbi  substratum,  dispositio- 
nem, causam  procatarcticam,  et  symptomata  vi- 
get, eruatur  $ hoc  enim  neglecto,  neque  morbi 
natura  patere  poterit  , neque  explicari , cur  ab 
eadem  causa  occasionali  (refrigerio)  , modo  mem- 
branae mucosae,  modo  serosae  adhciantur,  un- 
de mox  catarrhus , mox  rheuma  5 et  cur  una  dia- 
thesis  in  aliam  difficulter  transeat , quin  imo  una 
alteram  fere  excludat* 

1155.  Princeps  frigoris  effectus  est  detractio 
calorici,  quae  eo  promptius  succedere  debebit, 
quo  magis  rapidus  illius  fuerit  influxus , et  quo 
aptior  conductor  pars  ipsa,  cui  adplicatur.  Ex 
physicis  vero  notum  est,  omnia  liquida,  proinde 
etiam  solida,  dum  humectantur,  caloricum  faci- 
lius arripere,  faciliusque  dimittere  5 unde  jam 
liquet  cutis  superficiei  sudantis  major  in  perci- 
piendis temperiei  vicibus  pronitas 

1156-  Calor  animalis,  ceu  princeps  vitae  mo- 
tor, qui  processum  vitalem  — ut  praeclari  Hart- 

manni  verbis  utar  — adhuc  dormientem  excitat, 
excitatum  fove  E promovetque,  per  totum  organis- 
mum aequabiliter , vel  saltem  stabili  quadam  pro- 
portione distributus  sit,  oportet.  Ut  hoc  effici 
possit,  duplicis  generis  et  naturae  adparatus* om- 
nino requiruntur , quorum  unus  aequabilem  ca- 
loris distributionem  procurat  et  conservat  , alter 
nimis  praecipitem  secessum  impedit  $ organa  in- 
terna itaque  meliores  conductores,  externa  mi- 
nus apti  esse  debebunt.  Si  vero  calorificationis 
processus  ex  qualicunque  causa  justo  magis  in- 
tenditur, eodemque  tempore  superficies  cutanea 
requisitam  isolandi  (venia  sit  dicto)  facultatem 
amittit,  uti  fit,  si  citra  modum  humida  redditur, 
el  si  per  improvisum  refrigerium  nimis  repentina 
detractio  caloris  efficitur,  tunc  in  organismi  pene- 
tralibus necessario  evolvitur  nisus  et  reactio  ma- 
jor ad  resarciendum  id,  quod  detrahebatur,  ac 
ad  pristinum  aequipondium  restituendum.  Hanc- 
ce  vividiorem  reactionem  nonnisi  ad  irritabilita- 
tem in  vasorum  systemate  eminenter  vigentem, 
ac  in  specie  ad  vasa  capillaria  referre  poterimus. 

1157-  Cur  autem  ille  veh ementior  reagendi 
nisus  in  membranis  serosis,  ceu  proprio  rheu- 
matismi substrato,  contingat,  solvendum  restat. 
— Si  adtente  pervolvimus  illa,  quae  de  membra- 
narum serosarum  fabrica,  situ,  distributione, 
munere  ac  fine  praemisimus  (§.  1112 — 1114),  pa- 
tet eas  non  solum  universale  sistere  vinculum  et 
interstratum,  quo  multae  sibi  invicem  uniuntur 

partes,  separantur  multae  5 sed  etiam  praecipuum 
esse  instrumentum,  quod  internorum  cavorum 
parietes , contentorumque  viscerum  liberas  su- 
perficies rorido  vapore  humectat,  ac  suppeditata 
humiditate  necessaria,  exitialem  adti itum  organo- 
rum moventium  et  motorum  arcet.  — Quod  ve- 
ro simul  praecipuum  sistant  medium,  quo  ae- 
quabilis per  organismum  caloris  animalis  alio- 
rumque imponderabilium  partitio  perficitur  et 
sustinetur  , inde  concludere  fas  est , quoniam 
ceu  laminae  politae,  simplices  et  continuo  uvi- 
dulae eam  offerant  conditionem , quae  omni- 
bus conductoribus  competit.  Ut  illud  aequi- 
pondium eo  tutius  conservetur , natura  eo  pro- 
videre adnixa  est,  quod  omnibus  membranis  in- 
ternis adeo  homologam  structuram  conciliaverit, 
qua  sola  aequabilis  adtingitur  capacitas  dyn ami- 
ca, — Quamprimum  igitur  repentina  succedit  ca- 
loris detractio,  ejus  systematis  omnium  primo 
reactiones  intendantur  oportet , cui  aequabilis  et 
congrua  distributio  incumbit  5 irritabilitas  vero, 
qua  membranae  serosae  pollent,  nonnisi  in  ea- 
rum vasis  capillaribus  latet,  haec  itaque  incita- 
tur, uberior  invitatur  humorum  adfluxus,  alvei, 
qui  serosos  tantum  vehebant,  liquores,  sangui- 
nem recipiunt,  arteriosum  characterem  induunt, 
talique  pacto  congestio  activa,  et  in  altiori  gradu 
vera  phlogosis  enascitur. 

11 5fr.  Quatenus  ab  influxu  potentiarum  dy- 
nami carum  et  immaterialium,  systema  sensibile 


56o 


IL  FEBBES  INFLAMMATORIAE 


prae  reproductivo  , vires  vitales  prae  materia  or- 
ganica adficiuntur ; eatenus  etiam  abnormes,  quae 
ab  illis  in  oeconomia  animali  concitantur,  turbae 
omnium  primo  sensibilitatem  organicam  exaltant, 
ac  dolorem  provocant,  quem,  eximii  Ili  e seri 
ad  mentem,  pro  expressione  sublatae  harmoniae 
inter  singulas  partes  et  organismum  considerare 
liceret.  — Prouti  autem  illae  contentiones  mor- 
bosae, restituendo  aequilibrio  innixae,  mox  in  una, 
mox  inaltera  parte  undatim  quasi  suscitantur,  orga- 
nico - physicae  concatenationis  leges  sequentes  5 
ita  etiam  dolores  plerumque  vagari  solent,  atque 
peculiaris  illa  oritur  abnormitas  vis  sensiferae  inae- 
qualiter distributae,  quam  J ae  gero  fluctua- 
tionem nuncupare  placuit.  Quod  inde  specialis 
rheumatismi  in  metastases  nisus,  atque  consuetae 
exacerbationes  et  remissiones,  periodicis  diei  noc- 
tisque vicibus  respondentes  quodammodo  concipi 
possint,  facile  liquet.  — Rheumaticarum  insuper 
adfectionum  instabilitas  indicat,  earum  pathologi- 
cam conditionem  (stricto  in  sensu)  potius  in  sim- 
plici congestione , quam  in  vera  phlogosi  consi- 
stere. 

115Q.  -^x  hacce  rheumatis  nosogenia  etiam 

differentia  hanc  inter,  et  illam  inflammationis  ca* 
tarrliosae  ob  oculos  cadit.  Uterque  morbus  ab 
eadem  proficiscitur  causa,  diversa  tamen  ratione 
ac  fere  opposita  construitur.  Si  refrigerium  ita 
super  corpus  humanum  egerit,  ut  transpiratione 
suppressa,  ac  infracta  per  cutis  superficiem  im- 


COMITE  PHLOGOSI  SPECIFICA, 


56 1 

ponderabiliuiu  conductione,  vicarias  reactiones 
in  membranis  mucosis  cum  cute  sympathice  ne- 
xis producat,  catarrhi  habebitur  origo.  Si  vero 
repentinum  frigus  superficiem  cutaneam  ita  ad- 
ficit,  ut  caloricum  nimis  rapide  detrahendo,  ejus 
restituendi  necessitatem  provocet , talique  pacto 
in  membranis  serosis  justo  vehementiores  reactio- 
nes concitet,  rheumatismo  producendo  idoneum 
redditur. 

1160.  Quemadmodum  cutis  externa  cum  mem- 
branis mucosis,  quibuscum  habito  structurae  et 
functionum  quarundam  respectu  plurimum  ana- 
logi habet,  in  nexu  sympathico  existit  $ ita  e con- 
trario cutim  inter  et  membranas  serosas  manife- 
stam vigere  videmus  antitliesin , et  polaritatem, 
quam  structurae,  situs  ac  functionis  diversitas 
abunde  vindicant.  Cutis  enim  plurimis  scatet  va- 
sis sanguiferis  et  nervis,  externum  corporis  amic- 
tum constituit,  debitamque  relationem  corpus  hu- 
manum inter  et  macrocosmum  conservare  juvat  5 
imponderabilium , praesertim  in  organismi  pene- 
tralibus extricatorum,  dissipationem  arcendo 5 
membranae  vicissim  serosae  vasis  sanguiferis  pau- 
cissimis sunt  instructae,  nervis  visibilibus  pror- 
sus carent , internas  corporis  partes  componunt, 
investiunt,  uniunt,  separant,  humectant,  lubri- 
cant, ac  imponderabilium  bioticorum  aequabili 
distributioni , hujusque  conservationi  praesunt. 

1161.  Si  vero  rem  ulterius  prosequi  placet, 
ultima  rheumatogeneseos  ratio  exsupradictisnon- 

dum  evicta  patet  3 ipse  enim  calor , atmosphaeri- 
cus  aeque  ac  animalis,  nequaquam  efficientiam  ori- 
ginariam, sed  productum  ad  parens , sive  phae- 
nomenon conflictus  cujusdam  dynamiei,  ex  duali- 
stica,  sive  polari  factorum  sibi  e diametro  oppo- 
sitorum antithesi  orti  constituit,  quem  in  macro- 
cosmo  processum  electricum,  in  orga- 
nismo vivo  zoo-electricum  nominant,  saga- 
cissimus W ilbraadius  autem  utrumque  ad 
generalem  polaritatem  reducit  (1).  — Quam- 
vis intima  relatio  inter  electricitatem  atmosphae- 
ricam  et  processum  zoo-electricum  pluribus  ac 
evidentissimis  factis  evicta  et  explorata  habeatur: 
quamvis  rheumatismi  origo  et  natura  ex  illius  har- 
monicae relationis  turbato  aequilibrio  absque  dif- 
iicultate  explicari  possit 5 nihilominus  tamen  ar- 
dui hujus  argumenti  enodationem  lubenter  ad 
propriam  relegamus  monographiam , quam  brevi, 
si  Deus  haec  otia  dabit,  publici  juris  facere  con- 
stituimus. 

(l)  Wilbrand,  das  Gesetz  des  polaren  Verhaltens  in 
der  Natur.  Giefsen  I8I9. 

1 1(j2.  Ut  tamen  lectores  et  tirones  de  pro- 
babilitate nostrae  opinionis  , qua  proximam  cau- 
sam rheumatis  in  sublato  aequipondio  inter  elec- 
tricitatem atmosphaericam  et  animalem  quaerere 
haud  displiceret,  quodammodo  convincamus,  — 
quin  tamen  ideo  ejus  veritatem  apodictice  evic- 
tam credamus,  pluribus  omnino  ac  reiteratis  ex- 
perientiis corroborandam,  — praeter  cuncta  ea 

quibus  jam  prius  nosogeniam  rheumatismi  dilu- 
cidare conabamur , ad  sequentia  argumenta  ad- 
tentionein  provocabimus. 

1165.  l)  Cutis  sudore,  aliove  modo  hume- 
facta  rheumatis  ortui  favet  5 humida  vero  corpo- 
ra electricitatem  avide  abripiunt.  — 2)  Quibus 
arida  est  pellis,  rheumatismo  obnoxii  esse  non 
solent.  — 3)  Causae  rheumatis  sunt  tales , sub 
quibus  tensio  electi icitatis  positivae  viget,  exha- 
lationes telluris,  aura  rorida,  frigus  atnio sphae- 
ra e repentine  subortum,  praesertim  post  inunda- 
tiones, tempestates,  imbres,  ventos  aquilonares.  — 
4)  Dolores  rheumatici  cum  ictus  electrici  sensu 
summam  analogiam  ostendunt.  — 5)  Qui  rheu- 
matismo laborant , minimas  aeris  atmosphaerici 
mutationes,  et  appropinquantes,  praesertim  pro- 
cellas, persentiunt.  — 6)  Sub  rheumatismi  decur- 
su continua  observatur  fluidi  gasiformis  in  liqui- 
dum permutatio,  quam  pariter  in  atmosphaera 
contingere  videmus  post  explosiones  electricas.  — 
7)  Organa,  quae  imponderabilium  evolutioni  sunt 
destinata,  nervi  utpote  et  vasa  sanguifera,  in  rheu- 
mate ab  omni  initio  patiuntur  5 systema  contra 
reproductivum,  quod  chemico  magis  processui 
praeest,  vix  unquam  notabiles  alienationes  offert, 
nisi  secundarias  excipere  velimus.  — g)  In  zona 
torrida  , et  septentrione , ubi  atmosphaerae  tem- 
peries , sive  aestus  excessivus , sive  gelu  vehe- 
mens , majorem  constantiam  offert , electricis 
proinde  vicibus  minus  favet,  etiam  rheumata  ra* 

riora  esse  solent.  — q)  Quemadmodum  electrici- 
tas  directionem  concatenationis  partium  homolo- 
garum sequitur , ita  etiam  adfectiones  rheumati- 
cae nonnisi  per  organa  ejusdem  naturae  et  capa- 
citatis migrant,  ac  saepe  fulguris  celeritate  pro- 
pagantur ad  loca  remotissima,  intermedias  par- 
tes intactas  relinquendo,  — io)  Ad  conflictum 
electricum  producendum  antithesis  polaris  re- 
quiritur 5 hanc  autem  inter  eu  lini  externam  et 
membranas  serosas,  hasque  inter  et  fibrosas  (?) 
aperte  vigentem  habemus.  — l l)  Quae  electri- 
cae conditioni  favent,  corpora  rheumaticos  do- 

' * 

lores  exacerbant,  uti  frigus,  humiditas,  superfi- 
cies metallorum.  — 12)  Rheumatica  tormenta 

vicissim  mitigare  juvant  corpora  idioeleetrica 
omnia,  uti  pelles  animalium,  lana,  gossypium, 
almo  sphaera  e calor  temperatus  et  aequabilis.  — - 
13)  Frictio,  princeps  extricandae  electricitatis 
medium,  egregium  sistit  dolorum  rheumaticorum 
lenimen.  — a 4)  Animalia,  quae  non  sudant,  a 
rheumatismis  immunia  vivunt. 

1 164*  Superfluum  plane  foret,  singulas  de  causa 
proxima  et  natura  rheumatis  sententias,  quas  varii 
aevi  medici  somniarunt,  singilatim  enumerare  ac  re- 
futare velle,  formato  enim  rationali  conceptu  no- 
sogeniae,  prouti  illam  synthetice  ac  analvtice  de- 
ducere studuimus,  quivis  medicus  facile  aestima- 
re sciet , quid  de  materie  rheumatica,  de  acri- 
monia arthritica , de  solidorum  atonia  , spasmo, 
vel  asthenia  sentiendum  sit.  — Unicum  quod  mi» 

ramur  est,  hodiedum  haud  paucos  dari  medicos, 
qui  rheumatismorum  proximum  fontem  in  tran- 
spiratione  suppressa  quaerere  non  desistunt.  Suf- 
ficit adduxisse,  quod  transpiratio  eum  in  modum 
aucta,  ut  aegri  sudoribus  ferme  diffluant,  con- 
stans rheumatismi  acuti  symptoma  constituat,  et 
quod  tamen  inde  nullum  obtineatur  levamen.  No- 
tum porro  est , quod  in  febribus  catarrhalibus 
et  nervosis,  in  quibus  cutis  continuo  arida,  rheu- 
maticae adfectiones  rarissime  oboriantur;  quod 
demum  eo  major  in  rheumata  vigeat  dispositio, 
quo  magis  in  sudores  prona  fuerit  cutis  superfi- 
cies , dummodo  illae , quae  catarrhum  cient  con- 
ditiones, excludantur.  Tantum  ergo  abest,  ut 
suppressam  admittamus  transpirationem , ut  po- 
tius contrarium  cutis  statum,  quo  nimis  facilis 
variorum  principiorum  e corpore  secessus  poni- 
tur et  fovetur,  cuivis  rheumati  competere  procul 
dubio  credamus. 

TERMINATIONES. 

11 65«  Rheumatismus  acutus,  dum  sub  ad- 
junctis propitiis  in  salutem  vergit,  ceu  mor- 
bus febrilis  conamina  critica  quidem  non  exclu- 
dit, ea  tamen  plerumque  imperfecta  evolvit;  un- 
de denuo  confirmatur,  febrim  rheumaticam  po- 
tius symptomaticam  esse.  Unicae  excretiones, 
quae  cum  emolumento  contingunt,  sunt  sudo- 
res moderati  et  aequabiles , ac  urinarum  satura- 
rum fluxus.  Faustae  terminationis  ratio  plerum- 


566 


IL  FEBBES  INFLAMMATOBIAE 


que  in  faventibus  circumstantiis  et  apto  tractarim 
ne  habetur»  Quo  vehementior  tamen  fuerit  febris 
in  gratiam  topicae  inflammationis  gravioris  ac  per 
plura  organa  dispersae , vel  genii  epidemici  fu- 
nestioris, eo  magis  etiam  de  criticarum  indole  par- 
ticipant evacuationes  , ad  finem  primi,  vel  secun- 
di cycli  septenarii  subortae. 

11 66-  Adfectiones  topicae  vero,  tamquam  con- 
gestiones activae , vel  verae  phlogoses  membra- 
narum serosarum  et  fibrosarum,  benigna  resolu- 
tione dissipatae  mox  pristinam  recuperare  sinunt 
sanitatem,  mox  relativam  tantum  admittunt,  re- 
licta utpote  in  eundem  morbum  subeundum  op. 
portunitate. 


1167.  Quod  transitum  rheumatis  in  alios 
morbos  adtinet,  duplici  ratione  considerandus 
erit,  habito  utpote  localis  adfectionis,  et  febris 
comitis  respectu, 

11 68-  Adfectio  rheumatica  localis,  quae,  ex 
parte  substrati  vasorum  sanguiferorum  inopis,  sim- 
plicissimam structuram  offerentis,  et  causae  dy- 
namicae,  nonnisi  raro  in  veram  phlogosin  evolvi- 
tur , sed  plerumque  inter  congestionis  activae  can- 
cellos consistit,  milium  ferme  in  suppuratio- 
nem, indurationem  et  gangraenam  ni- 
sum ostendit.  Possibilitas  tamen  ideo  nequaquam 
excluditur,  opitulante  praesertim  epidemiae  ge- 
nio, medela  prava  aut  neglecta,  ac  stimulorum 
concursu  , sub  quibus  inflammatio  rheumatica  in- 
terdum phlegmonosam  induit  naturam,  eodem 

vero  tempore  rheumaticum  characterem  quasi  amit- 
tit j hxam  tenendo  sedem.  Communiores  exitus 
sunt  : congestiones  chronicae  dolori- 
bus nuptae,  metaptoses,  hvpoclepses 
variae,  et  concrementa  calca  re  a. 

I169.  Frequentissimum  rheumatis  acuti  con- 
sectarium praebent  congestiones  diutinae,  quae 
in  membranis  primitus  adfectis  relinquuntur,  do- 
loribus plus  minusve  gravibus  comitatae,  rli  e ti- 
ni atalgiae  nomine  notis  Hujus  mali  origo  e 
'superstite  vasorum  capillarium  atonia , scnsibili- 
tatis  vero  augmento,  ejusque  versus  injurias  at- 
mosphaerieas  peculiari receptivitate  dependet.  Hoc 
in  casu  praeter  membranas  serosas  etiam  fibrosae 
constanter  adfectae  esse  solent,  quapropter  tan- 
tam pertinaciam  contrahere  videtur  rheuma  apy- 
reticum , quod  sub  diuturniori  decursu  sensibili- 
tatem  in  organis  sensiferis  , irritabilitatem  in  mus- 
cularibus prorsus  exhaurit,  unde  n e v r o b 1 a k i a, 
vel  paresis. 

1170»  Non  mutata  morbi  indole  quandoque 
forma  specialis,  ob  insignem  rheumatis  in  me- 
taschematismos  nisum,  mutatur,  met  apto  sis, 
talique  pacto  multifariae  ejusdem  labis  nascun- 
tur metamorphoses  , quarum  celeritatem  haud 
raro  admirari  oportet.  Ita  febris  rheumatica  cum 
adfectionibus  vagis  in  pleuritidem,  vel  enteriti» 
dem  , rheuma  artuum  in  arthritidem  vertebrarum 
(Rachitis  rheumatica)  , chiragra  in  podagram  et 
s.  p.  momento  fere  citius  transire  solet.  Notan* 

dum  tamen  est,  quod  rheumaticae  adfeetiones, 
utut  locum  libenter  mutent,  illam  tamen  systema- 
tis seroso-fibrosi  sphaeram,  quam  in  principio  oc- 
cuparunt, rarissime  deserant  $ unde  rarissimus 

$ 

esse  solet  rheumatismi  muscularis  in  arthritidem, 
vel  hujus  in  nevritidem  rheumaticam  transitus.  Or- 
gana sensibiliora,  debiliora,  vel  ex  aliis  morbis  prae- 
gressis male  disposita  hisce  metaptosibus  magis 
sunt  obnoxia.  Quae  frequentius  sedem  mutant, 
rheumata  — sub  hocce  intinere  plerumque  inten- 
sionem amittunt,  nisiplures  adfeetiones  derepente 
evanidae  in  unum  concentrentur  locum,  praesertim 
sensibiliorem,  uti  esset  ventriculus,  vel  intestina. 

1171.  Inter  consueta  phlogoseos  rheumaticae 
posthuma  hypoclepsis  serosa  communissi-x 
mum  esse  consuevit , cujus  genesis  ex  ipsa  substra- 
ti natura  facile  concipitur  5 evoluta  enim  congestio- 
ne, vel  vera  phlogosi  in  illis  membranis,  quae  vapo- 
ri seroso  exhalando  inserviunt,  vasorumque  capil- 
larium incitatione  aucta,  major  secernitur  seri  co- 
pia , quae  a vasis  absorbentibus  non  recepta  in 
internis  corporis  cavitatibus  colligitur , varias 
pro  diversitate  loci  hydropis  formas  constituens. 
Rheumaticae  phlogoses  pleurae  et  pulmonum  hy- 
drothoracem,  peritonaei,  intestinorum,  aliorum- 
que abdominis  viscerum  asciten  creant.  Nevri- 
lematitis  rheumatica  chronica  pari  ratione  collec- 
tionem laticis  serosi  in  vaginis  nervorum,  ac  spe- 
ciem hydropis  producit.  — Sub  decursu  rheu- 
matis acuti  musculorum  effusiones  in  bursis  sy« 

liovialibus  tendinum  haud  raro  nascuntur  , quas 
dignoscere  licet  ex  tumore  indolente  * albo , ab 
initio  molli  et  fluctuante,  plus  minusve  elastico, 
serius  duro , ac  in  illis  locis  suborto , in  quibus 
anatome  vaginarum  existentiam  docet.  Creberri- 
me ad  genu  observatur,  nomine  tumoris  albi, 
sive  spongoseos  notus.  Quandoque  musculo- 
rum ac  tendinum  velamina  lympha  glutinosa,  cras- 
sitiem  plurium  linearum  excedente  obducuntur. 

1172*  Effusiones  lymphatico- serosae , quae 
eeu  effectus  arthritidis  rheumaticae  ex  synovia 
morbose  collecta,  et  articulorum  manticulas  ex- 
pandente formantur,  illud  topici  mali  genus  con- 
stituunt , quod  h y drarthro  n nominant.  Ab 
increscente  humoris  synovialis  copia  , ejusque 
qualitate  simul  alterata  recentes  invitantur  phlo- 
goses,  quibus  saepius  recidivis,  vel  chronicum  ser- 
vantibus decursum  pessima  succedit  exulcera- 
tio, ossium  condylos  corrodens , ac  funestissimam 
juncturae  destructionem  minans,  Arthrocace, 

1173»  Si  fomes  ab  inflammata  membranae  se- 
rosae superficie  secedens  lymphatico  - plasticus 
fuerit,  non  solum  pseudomembranarum  genesi  fa- 
vet, verum  etiam  coalitus  morbosos  partium 
contiguarum  producit.  Ita  pleura  cum  pulmoni- 
nibus,  peritonaeum  cum  intestinis  concrescit,  un- 
de chronicae  pullulant  viscerum  labes.  Coale- 
scentes articulorum  manticulae , immobilitatem  et 
rigiditatem  insanabilem  relinquunt,  ob  extinctam 
synoviae  lubricantis  secretionem,  ac  morbosam 
inter  superficies  glenoideas  connexionem* 

1174-  Specificum  denique,  quod  membranis 
serosis  diuturna  inflammatione  rheumatica  adfec» 
tis  competit,  consectarium  sistunt  concremen- 
ta caicarea,  sive  tophacea,  quorum  origo  es 
laticis  serosi  qualitate  eum  in  modum  alterata 
colligitur,  ut  e suis  vix  egressus  alveis  in  solidam 
ac  terream  coeat  massam , quam  e calce , muco 
et  acido  urico  compositam  esse,  Wollastonii 
analyses  demonstrarunt.  — Ejusmodi  concretio- 
nes calcareae,  quas  praesertim  in  tendinum  va- 
ginis, et  ad  articulationum  ligamenta  observare 
licet,  sistunt  effectrr  metamorphoseos  organicae, 
per  diuturnam  phlogosin  peculiari  ratione  modi- 
ficatae, quae  lithogenesi  non  solum,  sed  etiam  os- 
sificationibus favet,  in  pleura,  meningibus  et  hya- 
loidea oculi  non  raro  obviis. 

1175-  Febris,  quae  acutis  comes  it  rheuma- 
tismis 5 particulares  terminationes  vix  agnoscit  5 
ejus  enim  existentia  non  minus , quam  decursus 
plurimum  ab  adfectione  locali  determinatur  ac 
dirigitur.  Sub  influxu  epidemlae  hyemalis,  vel 
sub  tractamine  pravo  nonnunquam  febris  in» 
fi  a minat oriae  gravioris  gradum  adipisci- 
tur. — In  characterem  nervosum  vero 
nullum  prorsus  agnoscit  nisum,  tum  ex  eo,  quod 
magis  symptomatica  sit,  tum,  quod  sub  ejus 
decursu  cutis  semper  pervia,  imo  sudans  cer- 
natur, ac  ideo  adcumulationi  principiorum  phlo- 
gi  st  icor  uni  minime  faveat.  Hoc  igitur  intuitu  de- 
puo  a febri  catarrhosa  essentialiter  differt.  Ab 

eadem  denique  cutis  conditione  explicari  potest 
explorata  observatio,  quod  rheumata  nunquam 
contagiosam  indolem  contrahere  valeant. 

117(3*  Rheuma  acutum,  febrisque  rheumati- 
ca comes  in  mortem  directo  modo  nonnisi  ra- 
rissime abeunt.  Neque  hujus  ratio  conceptu  dif- 
ficilis est,  si  perpendimus  independentem  quasi 
membranarum  serosarum  ab  organis,  quae  inves- 
tiunt, existentiam^  toties  enim  morbosas  subeunt 
metamorphoses,  quin  subjectae  partes  notabiliter 
adficiantur.  Ipsa  demum  congestio , vel  phlogo- 
sis  vix  unquam  illum  adtingit  gradum , quo  vitae 
infensa  reddi  posset.  Nihilominus  tamen  rheu- 
maticae inflammationes  pleurae,  pericardii,  aracli- 
noideae, intestinorum,  praesertim  a funesto  me* 
taschematismo  exortae,  nobilioris  organi  func- 
tionem opprimendo  lethales  fieri  observantur.»  — - 
Indirectae  mortis  rationem  invenire  licet  in  variis 
inflammationis  gravioris  consectariis,  in  morbi 
diuturnitate,  doloribus  pervicacibus,  febre  len- 
ta, et  tabe* 

PROGNOSI  S. 

1177.  In  futuro  inflammationis  ac  febris  rheu- 
maticae eventu  praedicendo,  praeter  generales 
regulas,  quae  omnem  rationalem  prognosin  diri- 
gunt, specifica  morbi  indoles  maximum  respectum 
meretur. 

1178.  Rheumata  in  genere,  etiamsi  summe 
dolori  ficum  sistant  malum,  plus  timoris,  quam 
periculi  incutiunt,  praesertim  si  externas  magia, 

ac  ignobiliores  partes  occupaverint , si  levioris 
fuerint  gradus  et  ab  omni  initio  debitis  auxiliis 
oppugnata.  — Nihilosecius  tamen  ob  adeo  emi- 
nentem in  metaschematismos  nisum , prognosis 
semper  debita  cautione  instituatur,  oportet,  quod 
quidem  prae  aliis  de  rheumate  vago  sentiendum. 

117Q.  Summe  fatales  metaptoses  sunt  illae, 
quae  ad  meninges  cerebri  , vel  medullae  spinalis, 
ad  pulmones,  ad  pericardium , ventriculum,  vel 
intestina  contingunt,  talique  ratione  improvisum 
discrimen  adferunt.  Idem  valet  de  rheumate  pri- 
mario in  iisdem  locis  exorto. 

HgO*  Inflammationes  rheumaticae  saepius  re- 
cidivae, pravo  regimine,  vel  inepta  cura  exaspe- 
ratae chronicam,  ac  difficulter  eradicandam  rheu- 
matalgiam  relinquunt.  Dum  ex  parte  epidemiae 
hyemalis  ad  altiorem  evehuntur  gradum,  vel  con- 
stitutionis aestivae  gratia  cum  gastricis  sordibus 
complicantur,  aliave  ratione  anomalae  redduntur, 
pertinaciores  esse  consuescunt. 

1181.  Rheuma  nervorum  et  articulorum  sum- 
me dolorificum , ac  sanatu  difficilius.  Facilius 
obediunt  rheumata  viscerum  et  musculorum. 
Rheuma  fixum  vago  aegrius  solvitur , praesertim 
dum  in  coxendice  sedem  figit.  Suborta  sympto- 
mata catarrhalia  quandoque  rheumaticam  diathe- 
sin  frangere  juvant. 

THERAPIA. 

11.82?  Ut  rheumatismis  rationalis  opponi  pos- 

sit  medendi  methodus,  omnium  primo  ad  noso- 
geniae  modum , ad  morbi  atrium  et  substratum, 
nec  non  ad  praevalentem  conditionem  patholo- 
gicam a dt eiidendum. 

1185*  Quatenus  omne  rheuma  in  principio 
congestionem  activam  plus  minusve  interniam,  vel 
veram  phlogosin  in  membranis  serosis  supponit, 
febrimque  irritativam  comitem  habet,  eatenus  an- 
tiphlogisticis  remediis,  gradu  i morbi  rite  adcom» 
mo datis,  oppugnari  debebit,  quae  eodem  tempore, 
quo  irritationem  universalem  compescunt,  simul 
t opicum  turgorem  minuere  adnituntur.  Suum  ita- 
que locum  defendunt  omnia  evacuantia,  prae- 
sertim eccoprotica,  emollientia,  diluentia,  ipsa- 
que  venaesectio,  si  gravior  urget  pblogoseos  in 
organo  nobiliori , ac  febris  comitis  gradus. 

1184.  Hirudinibus,  nisi  altior  vigeat  inflam- 
mationis rheumaticae,  fixam  sedem  tenentis,  gra- 
dus, nobili  cuidam  visceri  insidias  struens,  uti 

esset  v.  g.  meningitis  rheumatica,  nunquam  indi- 
gemus, ac  in  arthriticis  adfectionibus  prorsus  ab- 
stinendum hortamur,  quas  a mechanico  sangui- 
sugarum stimulo,  ac  a refrigerio  , sub  earum  ad- 
plicatione  vix  arcendo , semper  exacerbatas  vi- 
dimus. 

1185.  Quid  porro  de  hirudinum  efficacia  spe- 

randum in  morbo  adeo  proteiformi,  qui  saepe 
saepius  omni  fere  hora  sedem  mutat,  aut  saltem 
mutare  potest?  — - An  hirudines  utut  eas  pro 

minuendo  turgore  locali  sufficienter  pares  esse 

posse  concedamus  — abnormem  cutis  functio- 
nem^ ac  perturbatam  imponderabilium  distribu- 
tionem corrigere  valebunt?  Nunquam  oblituri  su- 
mus duorum  casuum  in  Ticinensi  Clinico  obvio- 
rum, ubi  levis  in  principio  genuum  arthritis  ab 
imperito  medicastro  hirudinum  ope  tractata , in 
ominosam  versa  fuit  phlegmonen,  cum  imminen- 
tis funesti  hydrarthri  periculo,  quam  solo  fomen- 
tationum siccarum  usu  intra  paucos  dies  sanatam 
habuimus. 

1185-  Quamquam  priori  intuitu  (§.1183)  in- 
dicationes rheumatis  acuti  cum  illis  cujusvis  alius 
inflammationis  conveniunt  5 per  se  solae  tamen 
morbo  debellando  nunquam  sufficiunt,  in  quan- 
tum illam  organismi  emendare  nequeunt  condi- 
tionem , quae  ab  atmosphaericis  inducta  injuriis 
proximum  affectionum  rheumaticarum  fontem  con- 
stituit. Hinc  erroneam  exercebunt  praxin  omnes 
illi  medici,  qui  inflammationes  rheumaticas  tam- 
quam adfectum  simpliciter  hypersthenicum  con- 
siderantes, lias  solis  venaesectionibus  infringere 
student. 

1187.  Morbi  atrium  sistit  superficies  cutis  5 
substratum  largiuntur  membranae  serosae  et  fi- 
brosae 5 eminentem  prophasin  praebent  atmo- 
sphaerae  vicissitudines  5 rheumatis  ortum  ponit 
nimis  rapida  imponderabilium  organismi  detrac- 
tio, atque  sublatum  tali  pacto  cutim  externam 
inter  et  membranarum  internarum  strata  aequili- 
brium, dynamico  intuitu  consideratum.  Ac]  haec 


COMITE  PHLOGOSI  SPECIFICA.  575 

t 

igitur  momenta  etiam  in  cura  princeps  adtentio 
dirigenda,  unde  sequentes  rationales  fluunt,  in- 
dicationes : i)  Illam  superficiei  cutaneae  condi- 
tionem 5 quae  rheumatis  ortui  favet,  ac  sub  ejus 
decursu  persistit,  corrigere 5 2)  causam  excitan- 
tem arcere  5 5)  abnormem  relationem  dynami- 

cam  inter  organismum  et  macrocosmum  destrue- 
re 5 et  4)  laesam  inde  inter  cutim  externam  ac 
membranas  internas  harmoniam  ad  pristinum  re- 
stituere ) 5)  actionem  remediorum  versus  adfec- 
ta  loca  determinare. 

ilgg.  Ex  praemissis  jam  innotuit  superficiem 
cutis  humectam  et  sudantem  ad  rheumatis  ori- 
ginem plurimum  contribuere,  eo  quidem  intuitu, 
quod  conductioni  imponderabilium  justo  plus  fa- 
veat. Hinc  facile  liquet,  tractamentum  siccum 
optime  convenire  debere,  quod  etiam  experientia 
abunde  confirmat.  Aer  cubilis  esto  purus,  sic- 
cus et  moderate  calidus^  cuncta,  quae  humi  di- 
tat em  pariunt,  uti  parietes  liumidi,  linteorum  ex- 
siccatio in  eodem,  quo  aeger  decumbit  cubiculo, 
rheumatis  sanationi  summopere  obstant.  Eodem 
respectu  male  faciunt  balnea  , fomentationes  hu- 
midae  et  cataplasmata  tam  frigida,  quam  calida, 
a quibus  semper  sedulo  cavendum,  nisi  fixum 
rheuma,  ad  phlegmonosam  inclinans  indolem, 
illis  egeat,  Lecti  tepor  aequabilis,  ac  fomenta 
sicca  partibus  dolentibus  admota  optimum  prae- 
stant lenimen. 

1 I8Q.  Causam  rheumatis  procatarcticani,  vi- 

cissltudines  utpote  atmosphaericas  arcendo,  cura 
plurimum  expeditur  $ quare  omne  vel  minimum 
refrigerium  scrupulose  vitetur,  quod  supra  dicta 
aeris  ac  lecti  qualitate  adamussim  praestabitur. 
Si  fenestrae  aperiuntur,  aerem  debite  renovandi 
gratia,  studendum  erit,  ut  oppositi  lateris  aper- 
turae clausae  maneant,  ac  praesertim  subtilioris 
aurae  per  rimas  trahentis  aditus  praepediatur. 

I19O.  Tertiae  indicationis  paginae  quidem 
jam  mox  adlata  subsidia  ex  asse  respondent,  ae- 
quabilis enim  ac  moderata  temperatura  aeque,  ac 
debitus  siccitatis  gradus  ad  restituendum  inter  ef- 
ficientias imponderabiles  organismi  et  mundi  ex- 
terni aequilibrium  egregie  contribuit,  suffragan- 
tibus simul  naturae  medicatricis  viribus  rite  mo- 
deratis. Per  eminentiam  vero  salutaria  evadunt 
omnia  corpora  idioelectrica,  sive  cohibentia  dolen- 
tibus praesertim  locis  adhibita  5 uti  sunt  stupa 
connabina,  gossypium,  lana,  panni  xylini,  seri- 
cum ceratum,  pelles  animalium , leporum,  cuni- 
culorum etc. , quae  tanto  majorem  efficaciam  ac- 
quirunt , si  substantiarum  resinosarum , succini, 
mastiches,  thuris,  vel  baccarum  juniperi  fumo 
impraegnantur.  — Separatis  (isolatis  quasi)  tali 
ratione  toto  corpore  aegrotantis , vel  illis  saltem 
partibus,  in  quibus  morbosae  reactiones  sunt  ena- 
tae, ac  infracto  potentiarum  noxiarum  influxu, 
solae  vires  vitales , quae  sublatum  aequipondium 
restituere  continuo  adriituntur,  ad  pristinam  har- 
moniam inter  singulas  efficientias  internas  et 

sphaeras  dermatieas  redonandam  haud  raro  suf- 
ficiunt ita,  ut  sine  ullo  alio  adminiculo  interno 
sanatio  perficiatur. 

ligi.  Ea  ratione,  qua  abnormis  tollitur  in- 
ter atrium  morbi  et  res  ambientes  relatio,  harmo- 
nicus concentus  inter  cutim  et  membranas  sero- 
sas vel  sua  sponte  redit,  harumque  laesa  functio 
pedetentim  repristinatur , vel  vero  debitorum  re- 
mediorum adjumento  eget,  sub  quorum  selectu 
praesertim  ad  praevalentem  characterem  genera- 
lem adtendendum.  — Quamdiu  rheuma  in  prin- 
cipio versatur,  manifesta  congestionis  activae,  vel 
phlogoseos  verae  indicia  offerens,  nimia  vasorum 
capillarium  activitas  antiphlogisticis  compescenda 
erit,  quod  internis  aeque  ac  externis  medica- 
mentis obtinebitur  5 indicatio  generalis. 
Ut  autem  horum  remediorum  actio  versus  mem- 
branas serosas  dirigatur,  iis  simul  concurrendum 
adminiculis,  quibus  electiva  versus  superficies  ex- 
halantes actio  competit,  qualia  sunt  diaphoreti- 
ca 5 indicatio  specialis.  Diaphoreticorum 
itaque  in  rheumatismis,  et  febribus  rheumaticis 
usus  nequaquam  eum  in  finem  adhibetur , ut  su- 
dores moveant , quos  plerumque  ultra  normam 
profusos  observare  licet,  Sed  ut  aequabilem  po- 
tius producant  super  membranarum  serosarum  su- 
perficies exhalationem,  ( — quam  propter  phlogis- 
ticum  statum  et  antagonisticam  relationem  inter 
cutim  et  systema  serosum  ea  ratione  infractam 
supponere  licet,  qua  transpiratio  externa  adaucta 
III.  O o 

adparct,  — ) aliorumque  remediorum  actionem  eo 
invitent.  Suam  proinde  laudem  , etiamsi  alio  in- 
tuitu et  scopo  a nobis  adhibita,  omnino  meren- 
tur decocta  et  infusa  emollientia  tepide  sorbilla- 
ta,  sambucina,  folia  theae,  acetum  ammoniacale, 
nitrum  aliaque  plura,  medicis  ipsisque  profanis 
abunde  nota. 

11Q2.  Inflammatione  fracta,  diathesi  rheu- 
matica tamen  non  evulsa,  ab  antiphlogisticis  pe- 
detentim  recedendum,  ac  ad  ea  transeundum  re- 
media, quae  superstitem  sensibilitatem  tempera- 
re, dolores  lenire,  stases  chronicas  resolvere, 
atoniam  corrigere,  atque  simul  effectus  posthu- 
mos, si  quidam  remanserint,  tollere  valent.  In- 
ter remedia  interne  porrigenda  omnis  generis  re- 
solventia, praesertim  acria,  insignem  manifestant 
efficaciam,  uti  sunt  antimonialia,  sulfur  auratum 
antimonii,  tartarus  stibiatus,  sapones  medicati,  sal 
ammoniacus,  flores  amicae,  mercurialia,  aethiops 
antimonialis,  sulfur,  extracta  amara,  ipecacuan- 
ha  in  refractis  dosibus  5 porro  quaedam  inci- 
tantia resinosa , quae  vasculorum  serosorum  acti- 
vitatem promovent,  uti  guajacum  , lignum  sassa- 
fras,  china  nodosa,  sarsaparilfa,  juniperus.  A re- 
mediis stimulantibus  potentioribus  cavendum  sem- 
per  erit,  quum,  phlogistica  nota  etiam  devicta, 
continua  in  eam  latet  dispositio  recidivis  favens. 

11Q3.  Scopo  dolores  leniente  quidem  narco- 
tica quaevis  , praesertim  opiata  , ante  cubitum 
porrecta  convenire  possunt.  Eminent  tamen  quae- 

dam  substantiae  narcotico  - acres  , quae  praeter 
tormentorum  lenimen  simul  stases  chronicas  re- 
solvere ac,  systematis  lymphatici  actionem  exci- 
tando, absorptionem  effusi  laticis  serosi  promovere 
juvant  3 uti  sunt  stipites  Dulcamarae  , extractum 
Aconiti  et  folia  Rhododendri  Chrysanthi  recen- 
ter proposita  0). 

(l)  A.  Fr.  Metternich,  uber  die  gute  Wirlumg  der 
sibirischea  Sclmeerose  in  der  GiclitkranlUieit.  Mainz 
1810. 

11Q4.  Tractamen  locale  cum  indicationibus 
et  indicatis  modo  expressis  in  eundem  scopum 

i 

collimare  debebit.  Si  continuatus  usus  fomento- 
rum siccorum  vel  sacculorum  discutiendum,  qui  e 
farina  fabarum,  floribus  chamomillae  et  sambuci 
communiter  conflari  solent  , incassum  tentatus 
fuerit,  ad  frictiones  siccas,  pannis  xylinis  vel 
laneis,  resinoso  quodam  fumo  imbutis  instituen- 
das, ad  litus  mercuriales , aliusve  generis  resol- 
ventes, vel  aromaticos  cum  ammonia,  sapone, 
tinctura  guajaci  camphorata,  unguento  nervino, 
vel  ad  ipsa  revellentia  recurrere  oportet. 

H95‘  Circa  usum  remediorum  vicariam  in 
cute  reactionem  concitantium  notari  meretur:  1) 
Quod  inter  caetera  emineant  vesicantia  proprie 
talia,  illa  nempe,  quae  vesicas  trahant,  uti  sunt 
cantharides  et  cortex  mezerei  3 excitant  enim  se- 
cretionem morbosae  magis  homogeneam.  2)  Quod 
parti  dolenti  quam  proxime  adplicanda  veniant.  3) 
Quod  melius  sit  adplicationem  vesicantium  sae- 

pius  renovare,  quam  excitatae  plagae  diuturnam 
suppurationem  sustinere. 

ligfi.  Hancce  curam  rheumatismi  generalem 
pro  varia  morbi  forma  diversimode  modificare 
oportebit,  topica  praeprimis  auxilia  adfectis  locis 
specialius  adcommodando,  ac  pro  interno  usu  ta- 
lia praeferendo  remedia , quae  versus  unum  al- 
terumve  organon  electivam  quandam  exercere  pos- 
sent actionem.  Complicationes  et  anomaliae  juxta 
generales  canones  therapeuticos  erunt  tractandae. 

1K)7.  Rheumatismus  chronicus,  acuti  perti- 
nacioris aut  saepius  recidivi  consectarium  , ad  ne- 
vrosium  familiam  relegatur,  quapropter  etiam  va- 
rias medendi  methodos,  quae  ad  eum  debellan- 
dum in  usum  trahi  solent,  uti  essent  mercurialia 
ad  salivationem  usque  propinata  in  nevralgiis, 
electricitas  in  paresi  rheumatica,  thermae  sulfu- 
rcae  in  arthralgiis , raoxa  in  ischiagra  etc. , ad 
alium  locum  relegabimus. 

1 1 Q 8 • Regimen  diaeteticum  apte  direc- 
tum ad  faciliorem  morborum  rheumaticorum  sa- 
nationem plurimum  contribuit.  Atmosphafera  ae- 
grum ambiens  esto  pura,  sicca,  temperata.  Ca- 
lor excessivus  aeque,  ac  frigus  omnia  tormenta 
exasperat,  quod  pariter  de  quavis  repentina  vi- 
cissitudine valet  : ut  enim  pristina  inter  impon- 
derabilia  atmosphaerae  et  organismi  harmonia  re- 
stitui possit,  medii  nos  ambientis  constans,  mo- 
derata, ac  naturae  humanae  congrua  omni  intuitu 
requiritur  tensio  , sive  status  quidam  indifferen- 

tiae.  — - Victus  parcus  sit  ^ digestu  facilis , vege- 
tabilis 3 potus  temperans , diluens,  tepidus,  vel 
egelidus.  Quies  corporis  commendetur,*  ne  su- 
perflua articulorum  agitatione  eorundem  irritatio 
augeatur.  — Convalescentes  demum  quam  maxi- 
me ab  injuriis  atmosphaericis  caveant,  ne  diathe- 
sis  rheumatica  per  morbum  exantlatum  inducta, 
quae  per  longum  saepe  tempus  clandestine  deli- 
tescit , in  recens  erumpat  incendium. 

3.  DERMATITIS. 

1 1QQ.  Inflammatio  cutis  externae  non  solum 
habito  substrati  respectu  a reliquis  membranarum 
phlegmasiis  abunde  discrepat,  sed  etiam  ejus  gra- 
tia specificis  quibusdam  distinguitur  characteri- 
bus. Quare  generales  saltem  notiones  illius  sy- 
stematis , quod  morbi  sedem  largitur,  praemit- 
tere oportet,  ut  ultima  differentia  clarius  pateat. 

SUBSTRATUM. 

1200*  Involucrum  membranaceum , quod  to- 
tum amicit  corpus  animale,  ac  limitem  quasi  con- 
stituit physicum  inter  individuam  et  universam 
naturam,  cutis,  sive  derma  dicitur.  Hoccc 
systema  cutaneum  quatuor  componitur  stratis, 
quae  in  omnibus  classis  superioris  animalibus  re» 
periuntur:  corio  utpote,  textu  papillari, 
reti  mucoso,  et  epidermide. 

1201»  Corium,  sive  chorion  (Leder- 
Jiaut),  ceu  infimum  stratum  systemati  cutaneo 

basin  largitur,  variam  in  diversis  individuis  et 
corporis  partibus  crassitudinem  offert,  interna 
superficie  panniculo  adiposo  adhaeret,  atque  tex- 
tui celluloso  analogam  structuram  habet,  copio- 
sissimis vasis  capillaribus,  ac  papillis  nerveis  di- 
stinguitur. 

1202-  Priori  adtiguum  stratum  constituit  re- 
te mucosum,  seu  Malpighianum,  quod 
e subtilissimis  capillaribus  vasculis  in  reticulum 
complicatis  constat,  a subjecto  reti  vasculoso  co- 
rii distinctum  est,  cui  tamen  firmius,  quam  epi- 
dermidi adhaeret,  cumque  pigmento  choroideae 
et  iridis  congruit.  Ab  hocce  textu  varius  in  di- 
versis partibus  color  determinatur,  quem  physio- 
logi  a varia  inflammabilium , et  praecipue  carbo- 
nici  quantitate , cujus  pars  cum  hydrogene  junc- 
ta , ac  per  lucis  influxum  praecipitata  sub  forma 
olei  pinguiusculi  figitur,  explicare  volunt. 

1203»  Numerosae  illae  prominentiae,  quae 
ex  corio  nascuntur,  rete  mucosum  perforant, 
quaeque  epidermide  vestitae  ac  vario  ordine  dis- 
positae in  superficie  cutis,  in  digitorum  praeci- 
pue apicibus , in  vola  manuum  et  planta  pedum 
distinguuntur,  papillae  cutaneae  audiunt. 
Docente  anatome  formantur  e nervorum  cutaneo- 
rum subtilissimis  surculis,  nevrilemate  jam  desti- 
tutis, ac  ideo  eminens  sensus  tactus  instrumen- 
tum constituunt.  Differunt  tamen  hae  promi- 
nentiae papillares  ab  illis,  quae  capillos  condu- 
cunt, bulbi  capillorum,  et  a glandu- 

lis  sebaceis,  per  cutis  superficiem  hinc  inde 
sparsis. 

1204-  Tali  ratione  textus  cutaneus,  e pluri- 
bus et  differentibus  stratis  inter  se  connexis,  ac 
ad  organicam  unitatem  conspirantibus  conflatus, 
ad  dignitatem  proprii  systematis  evehitur,  quod 
extimum  corporis  limitem  facit,  atque,  ut  inju- 
riis externis  tanto  securius  resistere  possit,  per 
omnem  suum  ambitum  membrana  diaphana  nec- 
titur , quae  epidermis,  seu  cuticula  com- 
pellatur. 

1205-  Epidermis  nil  aliud  est,  quam  coagu- 
lum materiei  mucoso  - plasticae  , quae  a reticu- 
lo Malpigbiano  secernitur.  Cuti  subjectae  qui- 
dem strictim  incumbit,  unde  rugae  et  plicae  in 
ea  quoque  advertuntur,  organicam  tamen,  sive 
vitalem  unionem  non  agnoscit,  (vasis  enim  ac 
nervis  caret),  sed  nonnisi  canalium  exhalantium 
et  inhalantium,  ac  pilorum  ope  cohaeret,  qui  cu- 
ticulam perforando  extrorsum  patent. 

1206-  Cum  epidermide  plurimum  congruunt, 
ungues,  sive  laminae  latae,  elasticae,  diapha- 
nae , corneae , quae  ultimam  digitorum  phalan- 
gem muniunt.  — Constituunt  pariter  productum 
secretionis  reticuli  vasorum  subjecti,  quod  in 
corneam  crystallisando  massam  pulvisculos  digi- 
torum firmat,  nervorum  summe  sensibilium  fines 
tuetur,  ac  tactui  manuumque  dexteritati  inservit. 
Epidermidis  adinstar  vasis  et  nervis  destituuntur, 
desquamantur  et  reproducuntur , atque  in  di- 

versis  morbis  cutaneis  varias  quoque  metamor- 
phoses patiuntur. 

1207.  Pili  denique  filiformes  textus  cutanei 
prolongationes  sistunt,  in  quibus  praeter  epider- 
midem vasculosum  simul  reticulum,  ac  proprium 
pigmentum  concurrit,  nervis  tamen  destitutum. 
Eorum  conditio  sana  vel  abnormis  a subjecti  nu- 
trientis dermalis  statu  plurimum  dependet,  unde 
in  morbis  cutaneis  una  cum  epidermide  saepe  sae- 
pius morbosas  mutationes  subeunt,  ac  decidunt. 

1208-  In  textu  cutaneo  trinum  naturae  ani- 
malis characterem  , sensibilitatem  utpote , irrita- 
bilitatem, et  reproductionem , clarissime  evolu- 
tas cernimus.  — Systema  cutaneum  maxima  pol- 
let sensibilitate  , et  quidem  non  solum  corporea, 
sive  coenaesthesi , sed  etiam  specifica,  quae  sen- 
sum tactus  efficit.  Ope  hujus  sensibilitatis , in 
specie  ad  corium  nervis  dives , ejus  que  papillas 
referendae , adeo  multiplicem  cum  variis  organis 
consensum  sustinet.  — Irritabilitatis  notam  pa- 
riter in  corio,  quod  vasis  sanguiferis  abundat, 
maxime  evolutam  habemus , unde  eminens  orga- 
ni in  inflammationes  proclivitas  derivat.  — Re- 
productionis  efficientiam  vero  in  reti  Malpighiano 
praevalere,  indicat  non  solum  pigmenti  ac  sme- 
gmatis cutanei , sed  praesertim  epidermidis , pi- 
lorum et  unguium  formatio.  Ubi  major  illius  re- 
ticuli et  corii  portio  deperditur,  aegerrime  resti- 
tui solet 5 cicatrix  repletur  textu  celluloso,  for- 
mam cutis  haud  bene  imitante,  inaequali,  paucis 

vasis  instructo,  sensu  obscuro  praedito,  et  pilis 
plurimum  destituto,  Inde  partes  cicatrisatae  mi- 
nus etiam  perspirant,  sensu  tactus  plerumque  ca- 
rent , ob  minorem  energiam  vitalem  rerum  exter- 
narum influxui  minus  resistunt,  atque  in  cadave- 
re injici  vix  possunt. 

120Q*  Dermaticum  systema  in  multiplici  re- 
latione cum  mundo  externo  non  minus , quam 

4 

cum  reliquis  organismi  partibus  existit,  physica 
nimirum,  chemica,  et  dynamica,  atque  hoc  intui- 
tu diversa  munera  exercet , cum  nonnullis  orga- 
nis sympathice  conspirat,  cum  aliis  manifestam 
antithesin  et  polaritatem  conservat* 

1210*  Singulae  systematis  dermoidei  partes 
tanta  inter  se  uniuntur  harmonia,  ut  una  ingrate 
adfecta,  etiam  in  altera  facillime  morbosae  reac- 
tiones concitentur.  Similis  sympathia  inter  cutim 
et  membrana^  mucosas  viget,  quo  structurae  ana- 
logia , ac  prioris  in  alteras  transitus  immediatus 
plurimum  contribuit  5 in  mucosis  enim  velamen- 
tis  eadem  distinguuntur  strata,  quibus  derma 
componitur,  solo  reticulo  Malpighiano  excepto, 
cujus  tamen  vices  cryptae  mucosae  agere  viden- 
tur. — Manifestam  contra  antithesin  observare 
licet  inter  cutim  et  membranas  serosas,  quod 
quidem  ex  tanta  structurae  diversitate  haud  diffi- 
culter concipitur.  — Specialiores  sympathiae  et 
polaritates,  quae  inter  renes , pulmones,  primas 
vias,  textum  cellularem,  ac  inter  cutis  superficiem 
vigent , ad  cardinalium  systematum  membrana- 

ceorum,  quae  iilis  eminentius  competunt , rela- 
tiones  reduci  possunt,  ac  plerumque  a specifica 
potentiarum  externarum  agendi  ratione,  vel  a par- 
ticularibus individui  dispositionibus  determinan- 
tur. — Hujus  harmonicae  concatenationis  causa 
amictus  cutaneus  maximam  in  oeconomia  animali 
dignitatem  sibi  vindicat}  aliorum  in  sua  functio- 
ne praepeditorum  organorum  vices  agere  nititur, 
quod  si  perficere  nequit,  sub  fraterni  amoris  ir- 
rito molimine  saepe  luens  succumbit. 

121  L Multifarias  inter  functiones  systematis 
cutanei  eminent  sequentes  : totum  corpus  inve- 
stit} noxias  externas  avertit}  debitam  formam, 
venustatem,  et  colorem  corporis  conservat}  prin- 
ceps constituit  medium , quo  organismus  indivi- 
duus cum  universo  mundo  nectitur,  talique  pac- 
to multiplices  inter  unum  alterumque  relationes 
sustinet } superflua  principia  e corpore  educit, 
eaque  forma  mox  vaporosa,  mox  liquida  atmo- 
spbaerae  communicat}  calorici  in  organismi  pe- 
netralibus extricati  nimis  praecipitem  dissipatio- 
nem arcet , eodem  que  tempore  damnosae  ejus- 
dem a deum  ulatioiii  obstat,  semiconductoris  ita- 
que munere  fungitur } pari  ratione  aequilibrium 
inter  electricitatem  atmosphaericam,  et  analogum 
principium  zoo  - electricum  sustinere  juvat,  quo 
praeter  epidermidem  pili  maximam  symbolam  con- 
ferre videntur } varia  elementa  externa , praeser- 
tim atmosphacrica  absorbet } mutat,  digerit,  va- 
riis finibus  adeommodat,  ac  proinde  nutrit  ionis 

et  oxydationis  negotium  adjuvat 5 proprii  demum 
sensus,  quo  physicis  corporum  qualitatibus  dis- 
cernendis pares  fimus,  substratum  largitur,  et 
tamquam  periphaericus  systematis  nervosi  finis, 
requisitam  cum  ejusdem  centro  communionem  su- 
stinet. 

1212*  Potiores  hasce  notiones  circa  structu- 
ram, scopum,  et  nexum  organicum  systematis 
dermoidei  praemittere  absolute  necessarium  du- 
ximus, ut  phaenomena,  quae  pathologicam  ejus 
conditionem  comitantur,  tanto  clarius  pateant 5 
ut  morborum  cutaneorum  nosogenia  rationalis 
innotescat,  atque  plures,  qui  a medicis  nonnul- 
lis hodieque  in  hocce  objecto  committi  solent,  er- 
rores, per  quantum  fieri  licet,  evitentur. 

1215*  Quatenus  exacta  substrati  cognitio  tam 
anatomica,  quam  physiologica  unicam  et  securis- 
simam sternit  viam  , quae  morbosum  ejusdem 
statum  rite  dijudicare , ac  rationalem  curam  in- 
stituere sinit 5 eatenus  etiam  nomina  illorum  vi- 
rorum , qui  arduo  huicce  argumento  tanta  cum 
diligentia  insudarunt,  uti  sunt  Bichat(i),  Wal- 
t h e r (2) , et  Wilbrand  (3)  albo  notari  meren- 
tur lapillo. 

(1)  Allgemeine  Anatomie.  Aus  dem  Franzos.  von  Pfaff. 

II.  Thl.  2.  Abthcil. 

(2)  Physiologie  des  Menschen.  I.  Band. 

(3)  Das  Haut-  System  in  allenseinen  Verzweigungen.  Gie£- 

sen  1813- 

NOSOGXIAPHIA  GENERALIS, 

1214*  Praeter  quod  derma  cunctas  per  emi- 
nentiam includat  conditiones,  quae  ad  inflamma- 
tionis genesin  requiruntur,  liujus  tanta  frequen- 
tia eo  facilius  concipi  poterit,  si  continuum  di- 
versissimorum elementorum  fluxum  et  refluxum, 
qui  inter  organismum  vivum  et  mundum  exter- 
num obtinet,  ac  perpetuam  illam  vires  vitales 
inter  et  injurias  externas  luctam  paulo  curatius 
perpendimus , cutis  superficiem  tamquam  extre- 
mum munimentum,  cui  indi  vidualis  existentiae 
tutela  praeprimis  incumbit,  considerantes, 

1215*  Diagnosis  dermatitidis  in  genere  spec- 
tatae nullis  prorsus  premitur  difficultatibus,  quum 
metamorphoses  morbosae  sensibus  externis  pa- 
teant. Symptomata  cutis  inflammationem  comi- 
tantia sunt  cuncta  illa , quae  inflammationi  s lim- 
mati m consideratae  competunt,  tumor  nempe,  do- 
lor, rubor,  calor,  inque  graviori  gradu  febris 
inflammatoria.  Prouti  autem  vel  sensitiva , vel 
irritabilis,  vel  reproductiva  systematis  dermatici 
sphaera  principem  reactionis  morbosae  focum 
praebet 5 ita  etiam  mox  unum,  mox  alterum  sym- 
ptoma praevalet , eodemque  tempore  diversus, 
vel  saltem  diverse  modificatus  observatur  in  or- 
ganicas mutationes  nisus.  Inde  est  , quod  in  uno 
casu  dolor,  in  altero  tumor  emineat,  in  uno  hy- 
poclepsis,  in  altero  suppuratio  vel  gangraena  suc- 
cedat. Ipsa  symptomata  secundaria  per  sympa- 
thiam suburta,  ob  eandem  rationem,  mox  ad 

systema  nervosum,  mox  ad  systema  vasorum,  vel 
ad  organa  systematis  reproductivi  reflectuntur. 

121 6*  Utut  dermatitis  ab  aliorum  textuum 
membranaceorum  inflammationibus  habita  sub- 
strati diversitate  differat,  aliquam  tamen  cum  iis- 
dem analogiam  aperte  demonstrat,  praesertim  cum 
phlogosi  membranarum  mucosarum , quae  ex  sua 
natura  dermati  summopere  adfines  sunt  5 atque 
hoc  intuitu  dermatitidis  conceptus  etiam  ad  mu- 
cosas membranas  extendi  potest,  si  ipsas  sub  ea- 
dem relatione,  quam  cutis  versus  mundum  exter- 
num conservat,  considerare  volumus.  — Conve- 
nit demum  dermatitis  aliquo  modo  cum  reliquis 
duabus  ejusdem  prosapiae  inflammationibus,  ca- 
tarrhosa  nimirum  et  rheumatica,  quod  plerumque 
ab  atmosphaericis  vicissitudinibus  nascatur,  in  va- 
gas adfectiones  nitatur,  atque  sui  praesentia  pro- 
priam diathesin  inducat  5 cum  phlegmhymenitide 
autem  id  adhuc  commune  habet,  quod  saepe 
saepius  a specificis  miasmatibus  provocetur. 

1217.  Spectata  extensione  et  forma  generali 
inflammationem  dermatis  bifariam  dispescimus : 
l)  Yel  enim  ph  logo  sis  majorem  occupat  cutis  pla- 
gam , ad  singulas  tamen  limitata  manet  corporis 
partes  5 Erysipelas.  — 2)  Vel  vero  ad  exi- 
guas dermatis  portiones  restricta,  pluribusque  in 
locis  comparens,  numero  id  resarcit,  quod  ex- 
tensione deficit,  atque  tot  segregatas  inflamma- 
tiunculas  format,  quae  per  singulas  partes/,  vel 
per  totum  corpus  diffusae , efflorescentiae 

cutaneae,  sive  exanthematis  nomine  in- 
signiuntur. 

1218*  Cum  exanthematum  potiores  species  a 
miasmate  specifico  dependeant , talique  ratione 
ad  aliam  inflammationum  prosapiam , cui  simul, 
ne  naturalis  ordo  turbetur,  eruptiones  non  conta- 
giosas adnectere  convenit , a nobis  relegentur 
(Vol.  II.  §.  469)  $ specialem  eorum  tractatum  ad 
quartum  hujus  Nosologiae  specialis  volumen  de- 
mandamus, ac  praesentis  finem  adsequimur  trac- 
tatu erysipelatis  , quod  omnibus  reliquis  derma- 
titidis speciebus  prototypum  largitur, 

ERYSIPELAS  ET  FEBRIS  ERYSIPELATOSA. 

* 1 

G.  G.  Riehter,  Diss.  de  erysipelate.  Goett.  1744. 

Fh.  G.  Schroeder  resp.  de  Ziegler,  Diss.  de  febri- 
bus erysipelatosis.  Goett.  1771. 

A.  L.  Th  i er  ens,  Diss.  de  erysipelate.  Lugd.  Bat.  1790. 

L.  H.  Winkel,  Apliorismi  de  cognoscendo  et  curando 
erysipelate.  Erlang.  1794. 

W.  Cbr.  Ferne,  Diss.  de  diversa  erysipelatis  natura. 
Franc,  ad  Viadr.  1795- 

1219*  Erysipelas,  Rosa,  (Germanis 
Rothlauf,  Rose,  Italis  Risipola),  est  in- 
flammatio cutis  ad  majorem  plagam  extensa,  quae 
praeter  febrim  comitem,  pius  minusve  vehemen- 
tem, propriis  ac  specificis  characteribus  distingui- 
tur, ac  in  leviori  gradu,  dum  nempe  intra  sim- 
plicis congestionis  activae  cancellos  consistit,  fe- 
bri ut  plurimum  destituta,  erytrhem  a seu 
erythema  nominari  solet. 

1220-  Erysipelatis  etymon  probabiliter  a 
graeco  tq  igoscScci  hu)  ro  TrsXccg  derivatur, 

id  est , quod  se  in  vicina  loca  trabi t $ tum  quia 
non  ita  circumscriptum  uti  phlegmone  , sed  la- 
tius et  in  majores  plagas  diffusum  esse  solet, 
tum  quia  migrare  saepe,  ac  per  diversa  corporis 
loca  serpere  est  observatum.  Derivatio  a graeco 
igvSgog , quod  rubrum  significat,  potius  ad  ery- 
thema spectaret. 

NO SO GRAPHIA  GENERALIS. 

1221*  Inflammationi  erysipelaceae  peculiares 
competunt  characteres,  quibus  non  solum  a phleg- 
mone , cui  quoad  sedem  et  phaenomena  proxime 
accedit,  sed  etiam  ab  aliis  illegitimis  ejusdem  fa- 
miliae inflammationibus,  catarrhosa  nimirum  et 
rheumatica,  essentialiter  discrepat.  Haec  differen- 
tia autem  eo  clarius  patebit,  si  cum  analogo  sche- 
mate inflammationis  catarrhosae  (§.974  — 982); 
et  rheumaticae  (§.  1 1 1 9 1127)  comparatur. 

1222.  I.  Phlogoseos  summatim  consideratae 
symptomata  sequentes  offerunt  modificationes : 
Dolor  proprius  est,  ex  pruriente  ardens  ac  ten- 
sivus  , minus  vehemens , per  totam  plagam  inflam- 
matam aequabiliter  diffusus , centro  destitutus, 
per  vices  remittens.  Rubor  non  est  intensus, 
ut  in  phlegmone,  sed  dilutus,  roseus,  aut  palli- 
de flavescens  , cujus  flavedinis  causam  in  majori 
copia  seri,  sanguine  admixti,  supponere  licet.  Id 
vero  in  hac  rubedine  maxime  peculiare  et  cba- 

racteristicum  * quod  pressione  illata  pallescat* 
remota  pristinum  illico  colorem  assumat*  quod 
ita  videtur  fieri*  ut  humores  rubri,  qui  vasa  ca- 
pillaria serosa  praeter  normam  intrarunt*  a vi 
premente  repellantur , iterumque  pressione  ablata 
recurrant.  — Tumor  semper  manifestus*  ac 
Insignis  quandoque  observatur*  aequabilis  tamen 
et  nusquam  punctum  aut  convexum*  aut  durum 
offerens. 

1223«  II.  Unicum  erysipelatis  substratum  est 
cutis  5 specialis  tamen  sedes  variare  omnino  po- 
test* et  prouti  vel  sublime  vasorum  rete  in  extre- 
ma cutis  superficie  * vel  reticulum  Malpighianum, 
vel  ipsius  corii  substantia  phlogoseos  focum  con- 
stituit 5 morbus  varium  gradum  variasque  modifi- 
cationes contrahere  solet. 

1224»  IU-  Inflammatio  erysipelacea  libenter 
ad  vicinas  serpit  partes  * vel  etiam  ad  remotas 
transilit.  Si  ejusmodi  metastaticae*  sive  vicariae 
reactiones  systema  dermaticum  non  deserunt*  pri- 
mitivi etiam  erysipelatis  formam  et  naturam  reti- 
nent 5 quamprimum  vero  in  internis  subnascun- 
tur organis,  quod  sub  praeexistente  dispositione 
prava  interdum  contingere  solet  tunc  erysipelas 
esse  cessant*  atque  illam  contrahunt  formam*  cui 
inflammatum  a vicario  processu  organon  suffra- 
gatur* talique  ratione  mox  ad  catarrhalem*  mox 
ad  rheumaticam , aliamve  phlogosin  inclinant. 

1225.  IV.  Erysipelas  inter  reliquas  inflam- 
mationes membranaceas  maxime  acutum  observat 

decursum,  et  Iioc  intuitu  cum  phlegmone  colli- 
niat 5 priorum  tamen  adinstar  immediatum  in  sa- 
lutem transitum  non  admittit,  sed  mediante  quo- 
dam stadio  apyretico,  quod  superstite  congestio- 
ne, proclivitate  summa  in  recidivam,  et  epider- 
midis desquamatione  distinguitur,  pedetentim 
in  convalescentiam  abit. 

1226-  V.  Proprietatis  erysipelati  ex  parte  sub- 
strati unice  propriae  sunt:  siccitas,  calor  urens, 
et  nitor  peculiaris  loci  adfecti,  pruritus  ardens 
ad  scalptum  invitans , epidermidis  in  vesicas  ele- 
vatio, vel  ejus  successiva  squamarum  forma  se- 
paratio 3 quae  omnia  cutis  functionem  vario  titulo 
laesam  abunde  indicant.  Siccitas  enim  transpi- 
rationem  suppressam,  calor  mordax  superficiem 
cutis  magis  idioelectrieam,  pruritus  ardens  organi- 
cam sensibilitatcm  nervorum  cutaneorum  abnor- 
mem , vesicae  et  bullae  seri  morbosam  secretio- 
nem, desquamatio  epidermidis,  quae  formationi 
recentis  succedit,  processum  dermatis  reproduc- 
tivum,  sive  plasticum  alteratum  patefacit. 

1127.  VI*  Inflammatio  erysipclacea  sui  prae- 
sentia diathesin  peculiarem  corpori  imprimit, 
quae  continuum  in  recidivas  nisum  fovet.  Ean- 
dem proprietatem  etiam  exanthemata  non  conta- 
giosa agnoscunt. 

1228*  VII.  Causae  excitantes  erysipelatis  cum 
iliis  phlogoseos  catarrhalis  apprime  conveniunt  \ 
consistunt  in  stimulis  positivis , ast  relative  inci- 
tantibus, et  quidem  praeprimis  in  temperiei  vi- 
III.  P p 

cissitudinibus.  Miasmata  contagiosa  dermatitidem 
sub  exanthematis  forma  producunt.  Quidam  sti- 
muli chemici  absoluti , titi  venena  quorundam  in- 
sectorum , violentam  suam  actionem  citra  cutim 
extendunt , atque  illam  erysipelatis  speciem  pa- 
riunt,  quam  phlegmonosam  vocamus. 

122Q-  VIII.  Potiores,  quos  erysipelas  prae- 
fert exitus , sunt  induratio , oedema,  et  gangrae- 
na. In  suppurationem  nonnisi  tunc  transit,  dum 
phlogosis  ad  subjectum  textum  cellularem  proten- 
ditur, vel  ad  phlegmones  potentiam  exaltatur. 

1250-  IX.  Erysipelas  altioris  gradus,  vel  su- 
per notabilem  partem  extensum , praesertim  in 
subjectis  sensibilibus  febri  stipatur  inflammatoria, 
cujus  tamen  character  a praedominante  genio  epi- 
demico plurimum  modificatur  ; hyeme  enim  insi- 
gnem saepe  saepius  dyscrasiam  phlogisticam , ae- 
state sordium  gastricarum  signa  offert. 

1231«  Incipit  erysipelas  a molesta  tensione, 
pruritu , gravitatis  et  ardoris  sensu  in  illa  parte, 
in  qua  inflammatio  secutura,  eodem  tempore,  vel 
etiam  prius  febris  irritativae  phaenomena  subin- 
trant, praevio  horrore,  plus  minusve  intenso.  Se- 
cunda tertiave  die  tumor  elevatur  planus,  cito 
crescens,  distinctis  tamen  limitibus  non  circum- 
scriptus, calidus,  nitens,  coloris  rubro  - flaves- 
centis, sub  pressione  rubedinem  amittens,  eam- 
que,  digito  ablato,  cito  recuperans,  dolori  nuptus 
lancinanti,  tensivo , urenti,  qui  una  cum  febri 
comite  horis  vespertinis  exacerbari  , matutinis 

remittere  solet.  Symptomata  generalia,  quae  fe- 
brim erysipelaceam  distinguunt , sunt:  cephalaea 
frontalis,  lingua  sicca,  sitis  multa,  anxietas  prae- 
cordialis , nausea,  vomitus,  lassitudo  universalis, 
dysphoria  (tolerandi  difficultas),  artuum  dedolatio, 
alvus  stricta,  urina  crocea  vel  turbida,  cutis  arida, 
pulsus  veloces,  pleni,  saepe  suppressi,  vel  irregula- 
res. — Decursus  inflammationis  et  febris  erysipela- 
ceae  plerumque  acutus  intra  septimum  et  decimum 
quartum  diem  finem  adsequitur,  nisi  anomaliis 
citra  normam  protendatur,  vel,  posthumi  cujus- 
dam  mali  gratia,  in  aliam  alius  characteris  febrim 
transeat. 

N O S O GRAPHIA  SPECIALIS. 

1232*  Erysipelas  non  solum  ex  parte  sedis 
specialis  variis  stipari  solet  phaenomenis,  sed 
etiam  habito  formae  pathologicae,  atque 
characteris  praedominantis  respectu  es- 
sentiales offert  differentias. 

QUOAD  SEDEM. 

1233-  Ero  vario  partis  , quam  sibi  morbus 
pro  sede  eligit,  situ,  sensibilitatis  gradu,  et 
cum  aliis  consensu,  minor,  aut  major  turbarum 
est  cumulus  notabilisque  discrepantia. 

1234-  Si  ad  faciem,  quod  frequentius  acci- 
dit, erysipelas  prorumpit  $ ex  una  utplurimum 
gena  principium  est,  mox  ad  alteram  et  ad  fron- 
tem, brevique  tempore  ad  capillatam  capitis  par- 

tem  extensum;  tumor  altius,  quam  in  alia  parte 
exsurgit  5 inflantur  quasi  ab  oedemate,  oculosque 
rubentes  abscondunt  palpebrae ; labium  superius, 
nasus  que  vaidopere  crassescunt,  aerique  per  occlu- 
sas nares  aditus  intercluditur  omnis,  aures  ru- 
bent, splendent,  ae  insigniter  ardent.  Secundo 
tertiove  ab  eruptione  die  et  facies,  et  caput  to- 
tum ad  monstrosam  molem  increscit,  ac  flaves- 
cente vel  sublivido  suffunditur  rubore,  unde  phy- 
siognomia  prorsus  deformatur.  Quo  major  ery- 
sipelatis faciei  fuerit  intensio  et  extensio,  eo  plu- 
ra in  consensum  trahuntur  organa,  ac  praeser- 
tim in  cerebro  morbosae  concitantur  reactiones, 
unde  cephalaea  dira,  delirium,  sopor,  aurium  tin- 
nitus, oculorum  caligatio,  vel  conjunctivae  in- 
flammatio, photophobia , illacrymatio  , gramia- 
rum ad  canthos  collectio , ve!  palpebrarum  ab  iis- 
dem conferruminatio  , in  tenellis  convulsiones, 
carotidum  vibrationes  , molestiae  anginosae,  lin- 
gua arida,  quandoque  symptomata  gastrica,  spi- 
randi difficultas,  aliaque  febris  gravioris  phaeno- 
mena. Erysipelas-»  quod  ad  faciem  orditur , ali- 
quoties ad  capillitium  propagari,  juxta  cervicem 
descendere , ae  totum  dorsum  successivo  passu 
peragrare  vidimus,  donec  intensione  sempcr  de- 
clinans ad  coccygem  evanuerit. 

1235«  In  aliis  corporis  partibus  tam  notabi- 
les turbae  non  occurrunt,  doloris  tamen  ac  fe- 
bris vehementia  pro  partis  adfectae  sensihilitate 
plerumque  variat.  In  mammis  lacte  plenis , in 

praeputio  et  scroto  summe  dolorificum  esse  con- 
suevit , ac  libenter  irritationem  in  glandulis  sub- 
axillaribus,  vel  inguinalibus  provocat.  Si  mem- 
bra externa  occupat  3 praeter  pruritum  et  ardo- 
rem, immobilitatem  artus,  inquietudinem  ac  de- 
cubitum difficilem  in  latus  adfectum  inducere  solet. 

«■ 

QUOAD  FORMAM. 

1236*  Habita  formae  pathologicae  ratione 
tres  potiores  habentur  erysipelatis  varietates,  vi- 
delicet nudum,  sive  glabrum,  vesiculare 
et  crustosu  111. 

1257.  Erysipelas  glabrum  communem 
illam  sistit  dermatitidis  speciem,  quae  planam  of- 
fert tumoris  rosei,  flavescentis,  vel  etiam  pro- 
fundius rutilantis  superficiem , quin  prominentiis 
quibusdam  notetur. 

1238*  Interdum  vero  in  superficie  erysipela- 
te correpta  vesiculae  elevantur,  illis  similes,  quae 
vesicantium  stimulo  provocantur,  mox  plures,  mi- 
nores et  discretae , phlyct aenae  mox  in  am- 
pliores vesicas  confluentes  , bullae,  ut  ovi  co- 
lumbini, aut  et  gallinacei  magnitudinem  acqui- 
rant, refertae  humore  seroso , flavicante  et  acri, 
inter  reticulum  Malpighianum  et  cuticulam  exsu- 
dato. Hae  vesiculae  quandoque  mature  et  primo 
jam  die,  alias  tardius  sub  decursu  morbi,  cum  sensu 
ingratae  tensionis,  pruritus  et  doloris  comparent, 
sed  sine  ullo  morbi  levamine  , quin  imo  saepe 
saepius  intensi.  Catem  infl animationis,  febrisque 

comitis  augent.  Pro  earum  diversa  magnitudine 
erysipelas  mox  phlyctaenodes,  mox 
bullosum  sive  pemphigod  es,  in  genere 
vesiculare  (blasigter  Rothlauf , Blatterrose) 
nominatur.  — Huic  erysipelati  analogum  adfec- 
tum  sistit  Zoster,  quem  tamen,  plurimorum 
medicorum  exemplo  tracti,  exanthematibus  rec- 
tius accensendum  decrevimus. 

1239.  Ex  erysipelate  vesiculari  alia  nascitur 
forma,  quae  crustosum  dicitur  (raudige  Rose), 
si,  ruptis  ampullulis,  contentus  in  illis  humor  se- 
roso - lymphaticus  ab  accessu  aeris  coagulatur, 
ac  in  crustas  coit  diversi  coloris  et  crassitiei, 
mox  flavescentes,  mox  bruneas,  mox  etiam  ni- 
gricantes, duras,  tensionem  augentes,  quarum 
sub  operculo  collectus  acris  et  rodens  humor  sub- 
jectam cutim  irritat,  exedit,  ac  depascentia  ulce- 
ra producit. 

QUOAD  CHARACTEREM. 

1240*  Quot  existunt  morborum  febrilium 
characteres  cardinales,  tot  etiam  hoc  intuitu  spe- 
cies erysipelatis  anomali  in  praxi  occur- 
runt , quarum  essentialis  differentia  nequaquam 
in  morbi  forma  externa,  sive  habitu,  sed  in  prae- 
valente una  alterave  febris  natura  latet.  Sequen- 
tes quinque  vix  non  ab  omnibus  practicis  recen- 
seri solent:  erysipelas  phlegmonodes, 
gastricum,  nervosum,  septicum  et  oe- 
dema t o s u m. 

124i.  Omne  quidem  erysipelas,  etiam  sim- 
plicissimum et  levissimum  , morbum  semper  prae- 
bet phlogisticum , quatenus  eminens  conditio  pa- 
thologica in  vasorum  capillarum  incitatione  aucta, 
eorumque  turgore  consistit  3 sub  quibusdam  ta- 
men circumstantiis,  accedentibus  praesertim  sti- 
mulis magis  absolutis , vel  epidemiae  genio  suf- 
fragante , inflammatio  non  solum  ad  altiorem  in- 
tenditur potentiam , sed  etiam  praefixos  transgre- 
ditur limites  , atque  ex  cute  primitus  adfecta  ad 
textum  cellulosum  propagatur.  — Hocce  erysi- 
pelas, phlegmo  nodes  dictum  , distinguitur 
tmnore  duriori,  magis  elevato , magisque  circum- 
scripto 3 rubore  profundiori,  sub  digiti  pressione 
aegrius  disparente  3 dolore  vehementi,  pulsante, 
centrali  3 febri  comite  angiosthenica  aitioris  gra- 
dus , ac  facili  in  suppurationem  transitu.  Eo 
momento , quo  erysipelas  phlegmonosam  induit 
naturam  , nisum  quoque  in  metaschematismos 
amittit , ac  fixam  retinet  sedem , faciem  praepri- 
mis,  mammas  muliebres  et  articulos  adfectans. 

1242*  Erysipelas  gastricum  illud  vo- 
cari solet,  quod  e sordibus  primarum  viarum  per 
consensum  cutim  irritantibus  nascitur 3 vel  cui, 
simplici  in  principio , gastricus  character  sub  de- 
cursu supervenit,  sive  id  ab  accidentali  indige- 
stione, sive  a dominante  constitutione  epidemica 
dependeat.  — Quae  diebus  aestivis  ex  irritamento 
bilis  nascitur  dermatis  inflammatio,  quibusdam  me- 
dicis speciati  m Erysipelas  biliosum  audit. 

1245*  Haud  raro  accidit,  ut  sub  decursu  fe- 
bris erysipelaceae  debilitatis  verae , ac  systematis 
nervosi  in  suis  muneribus  diversimode  laesi  symp- 
tomata evolvantur,  unde  non  solum  character  fe- 
bris nervosus  determinatur,  sed  etiam  ipsa  topi- 
ca  dermatis  plilogosis  notabiles  mutationes  pati- 
tur , pallescit  enim  dolore  plerumque  imminuto, 
vel  prorsus  evanescit,  atque  tunc  vel  in  aliis  su- 
perficiei cutaneae  locis  rursus  comparet,  vel  vi- 
cariis reactionibus  in  interno  quodam  organo  su- 
hortis  suppletur.  Haec  est  idea  erysipelatis 
nervosi,  seu  charactere  nervoso  complicati. 

1244«  Si  sub  decursu  scorbuti,  vel  febris 
putridae  erysipelata  nascuntur  5 ex  parte  prae  do- 
minantis dyscrasiae  particulares  quosdam  con- 
trahere solent  characteres , quod  pariter  con- 
tingit, si  durante  quodam  erysipelate  simpli- 
ci, fatales  illae  accedunt  circumstantiae,  quae 
liquationem  universalem  invitant,  ac  inflamma- 
tionis topicae  in  gangraenam  et  sphacelum  tran- 
situi favent,  uti  sunt  populares  quaedam  consti- 
tutiones, aer  nosocomiorum  vitiatus,  summa  ae- 
gri debilitas,  senium,  medela  prava,  diathesis 
syphilitica  etc.  Phaenomena  potiora,  quae  hoc- 
cc  erysipelas  septicum,  sive  gangrae- 
nosum dignoscere  juvant,  sunt:  virium  pro- 
stratio summa , lipothymiae,  deliria,  sopor,  stu- 
por, tremores,  sudores  profusi,  petecchiae,  par- 
tis inflammatae  color  lividus,  plumbeus  aut  ni- 
ger, doloris  remissio  tristis,  vesicularum  liquore 

fusco,  iclioroso,  acerrimo,  et  graveolente  refer» 
tarum  proruptio,  epidermidis  secessus,  ac  reli- 
qua sphaceli  jam  tertio  quandoque  die  imminen- 
tis signa. 

1245.  Hujus  indolis  fuit  epidemicum  illud 
erysipelas,  quod  nomine  ignis  volatici,  ig- 
nis sacri,  sive  Sancti  Antonii,  Hiero- 
pyr,  vergente  ad  finem  saeculo  undecimo  po» 
pulariter  per  totam  Europam  grassabatur,  dolo- 
ribus acerbis,  febri  ardente,  summa  debilitate, 
deliriis,  tumore  glandularum  subaxillarium , vel 
inguinalium,  atque  celerrimo  partium  inflamma- 
tarum in  pessimum  sphacelum  transitu  distinctum» 

Vogels,  Ilaudbucli  der  practisclien  ArzneywissenscliafL 

III.  Th.  — • Sp  r e n g e 1 , Institut.  Palliologiae  spec. 

Vol.L  §.325. 

1246»  Aliam  speciem  dermatitidis  malignae 
sistit  erysipelas  neonatorum,  recentiori- 
bus  primum  temporibus  ab  Anglis  Bromfield, 
Walsham  , Underwood,  G a r t s 3i  o r e , ac 
a Germanis  O siander  (i),  H u f e 1 a n d (2), 
Reddelin  (3),  S y b e i (4),  aliis  que  pluribus  ob» 

servatum  et  descriptum. 

(1)  Denhwiirdigheiten  fur  Aerzte  und  Geburtshclfer.  II. R 

II.  Th.  S.  370. 

(2)  Hufeiaiid’s  Journal  der  Heilkundc.  X. B.  4.  St. 

(3)  Sainmlung  hleiner  Abhandlungen  und  Beobachtungen 

uber  die  Rose  neugeborner  Kinder , und  die  Ver» 
' hartung  des  Zellgewebes.  Liibech.  u.  Leipz.1802. 

(4)  Eine  Beobachtung  der  Rose  neugeborner  Kinder. 

(H  11  f e 1 a a d’s  Journal.  1811.  Nov.) 

1247.  Sponte  sua  ac  nullo  praegresso  morbo, 

ad  umbilicum,  ad  pubis  regionem  et  pudenda, 
rarius  ad  alias  partes  rubedo  oritur  circumscrip- 
ta , quae  ambitum  habet  monetae  minoris,  pres- 
sioni quidem  cedit,  sed  durior  est  sueto  erysi- 
pelate, brevi  sese  expandit  super  abdomen,  ip- 
sumque  funiculum  umbilicalem,  cum  tensione, 
dolore  vel  levissimum  adtactum  reformidante,  ac 
profundum  vel  lividum  colorem  contrahit,  qui  in 
principio  sub  premente  digito  protinus  albescit, 
sed  sine  foveola  relicta.  Cuticula,  quae  supra 
est,  rugosa  et  flaccida  evadit 5 partis  vero  inflam- 
matae rigiditas  et  immobilitas  accedit,  quae  dis- 
cusso etiam  rubore,  imo  post  mortem  ipsam  re- 
manet. Jam  post  paucos  dies  spliacelus  evolvi- 
tur, ac  inflammata  loca  sanie  foetida  madent 5 se- 
quuntur vomitus  porracei,  alvi  liquidae,  vires- 
centis ac  graveolentis  secessus,  vel  contra  per- 
tinax oppilatio  5 oculi  aciem  amittunt  $ lingua  et 
os  arescit,  aphthisque  obsidetur 5 spirationes  cre- 
berrimae fiunt 5 aegrotuli  suspiria  ducunt,  vel 
ejulant,  quandoque  aurigine  tota  tingitur  cutis 
superficies  5 sub  convulsionibus  tandem , sopore, 
trismo,  aliisque  gangraenae  signis  ante  septimum 
plerumque  ab  exordio  diem  mors  sequitur,  raro 
evitabilis.  — Funestum  hocce  malum  tenellos  a 
nativitatis  momento  ad  sextam  usque  aetatis  heb- 
domadam invadit  praesertim  in  tictodochiis,  et 
domibus,  quae  pusiones  expositos  recipiunt,  ob- 
vium. 

1248.  Quod  tandem  characteri  cachectico, 

sive  lymphatico  respondet , erysipelas  oede- 
mato  sum,  notatur  tumore  pallide  rubro,  ae- 
quabili , fere  diaphano , molli , pastaceo , qui 
foveolam  ab  impresso  digito  retinet.  Duplicem 
originis  modum  agnoscit : vel  enim  sub  decursu 
erysepelatis  levioris , quod  summe  superficiale 
vasculorum  serosorum  rete  prehendit , notabilis 
seri  copia  in  textu  celluloso  subjecto  colligitur, 
ceu  effectus  congestionis  activae,  et  absorptionis 
infractae  5 vel  vero  erysipelas  super  oedemato- 
sam  evolvitur  partem,  atque  ex  parte  praeexi- 
stentis diatheseos  hydropicae  illam  formam  con- 
trahit $ unde  etiam  oedema  calidum  vocari 
consuevit.  Frequens  in  palpebris,  facie,  in  dor- 
so manus,  in  scroto,  in  vulvae  labiis  et  cruribus 
observatur,  ex  nimia  per  collectionem  seri  ten- 
sione multum  dolet,  ac  in  gangraenam  haud  raro 
terminatur,  praesertim  si  irritantibus  vel  scarifi- 
cationibus provocatum  fuit. 

D I V I S I O NE  S. 

1249*  Praeter  mox  adlatas  varietates,  ery- 
sipelas alias  adhuc  differentias  in  praxi  offert, 
plus  minusve  essentiales,  quae  variarum  divisio- 
num ansam  dederunt.  Ita  discriminatur  erysi- 
pelas in  febrile  et  apyreticum}  i n 
fixum  et  vagum,  sive  ambulans}  — quod 
denuo  in  serpiginosum,  vel  volaticum 
dissilit,  prouti  vel  ad  vicinas  serpit,  vel  ad  re- 
motas volat  partes.  In  benignum  et  m a- 

I i g n 11  m 5 — i n acutum  et  c h r o n i c ti  m 5 — 
111  periodicum,  habituale,  vel  a c c i d e n- 
tale}— - in  spo radicum  et  epidemicum} 
— in  essentiale  et  symptomaticum,  si- 
ve primarium  et  secundarium. 

1250»  Maximae  dignitatis  distinctio  est  in 
erysipelas  idiopathicum  et  s y m p a t h i- 
c u m } plurimum  enim  ad  specialem  morbi  indo» 
leni  et  originem  determinandam  , curamque  sta- 
biliendam contribuit.  — Idiopathicum  est, 
quod  e causis  cutim  directe,  ac  immediate  irri- 
tantibus proficiscitur,  uti  ex  aeris  intemperie,  e 
stimulis  chemicis , venenis.  — Sympathicum 
contra  causae  excitantis  super  aliud  organon  ac- 
tionem supponit,  quo  irritato  cutis  per  consen- 
sum inflammatur}  uti  exemplum  erysipelatis  ga- 
strici e sordibus  primarum  viarum  orti. 

1251-  Quae  a nonnullis  medicis  adhuc  con- 
servatur erysipelatis  in  internum  et  exter- 
num partitio,  rationalis  nosologiae  principiis 
prorsus  repugnat}  si  enim  derma  unicum  et  ex» 
clusivum  erysipelatis  substratum  largitur,  ejus- 
que  functio  laesa  et  desquamatio  essentialem  cha- 
racterem constituit,  eo  ipso  existentia  erysipela- 
tis interni  excluditur,  quod,  praeclari  Richteri 
verbis  utendo,  verum  non  ens  dici  potest:  — 
vDie  Rose  an  innern  Theilen  ist  ein  Unding.«  — • 
Metastaticae  phlogoses  membranarum  interna- 
rum , quae  post  erysipelas  derepente  repressum 
enascuntur,  huic  quidem  analogum  processum 

phlogisticum  sistunt,  a respectiva  tamen  organi  ad- 
fecti  textura  modificantur  ita , ut,  absente  derma- 
lis typo,  etiam  erysipelatis  characterem  amittant. 

CAUSAE  ET  NOSOGENIA. 

1252»  Peculiarem  in  erysipelata  disposi- 
tionem offerunt  omnia  individua  , quibus  cutis 
tensa,  turgida,  succulenta,  delicata,  ac  injuriis 
externis  minus  adsueta,  uti  sunt  homines  pingues, 
plethorici , juvenes,  qui  omnem  auram  fugiunt, 
corpus  nimis  sollicite  tegunt,  et  fovent,  feminae, 
inprimis  gravidae,  lactantes,  sub  cata men lorum 
ingressu.  Disponunt  porro  quaedam  diatheses  et 
dyscrasiae  morbosae , v.  g.  stases  chronicae  in  sy- 
stemate venae  portae,  morbi  hepatis,  haemor- 
rhoides retentae,  menostasia,  hydrops.  Maximam 
vero  proclivitatem  inducit  morbus  semel  exantla- 
tus, qui  quo  crebrius  recurrit,  eo  magis  habitua- 
lis evadit. 

1253*  Inter  causas  excitantes,  quae 
erysipelas  idiopathicum  producunt , primum 
locum  sibi  vindicant  vicissitudines  atmosphaericae, 
et  quidem  perfrigeratio  partis  aestuantis  non  mi- 
nus, quam  refrigeratae  excalefactio.  Quo  magis  ra- 
pida fuerit  illa  vicissitudo,  et  quo  saepius  alternave- 
rit, quemadmodum  id  in  coquis  et  pistoribus  , for- 
nacis calori  continuo  expositis  contingit,  eo  faci- 
lius irritatur  cutis.  Requiritur  autem,  ut  hujus 
prophaseos  influxus  intra  relativae  actionis  can- 
cellos maneat,  quod  ab b i jam  (§,  959)  ad.dictavimus. 

1254-  Prouti  illud  refrigerium,  aut  alia  quae- 
vis vicissitudo  vel  accidentali  modo  a singulis  qui- 
busdam individuis  contrahitur , uti  v.  g.  ex  incau- 
ta partis  sensibilioris  ac  prius  calefactae  denuda- 
tione , ex  humiditate  frigida  sub  certis  officiis  et' 
opificiis,  vel  vero  ab  universali  anni  temporis  con- 
stitutione determinatur,  ac  plures  homines  infe- 
stat 5 ita  mox  sporadicum,  mox  epidemi- 
cum habebitur  erysipelas  , veris  vel  autumni  so- 
boles.  — Ad  sinum  ochotensem  a nebula  algida 
endemicum  oriri  erysipelas  Pallasius 
refert  (i). 

(0  Neuc  nordische  Beytrage.  4*  156. 

1255-  Si  perpendimus  refrigerium  commu- 
nem sistere  catarrhi,  rheumatis  ac  erysipelatis  cau- 
sam , cutisque  superficiem  omnium  trium  inflam- 
mationis specierum  atrium  suppeditare  $ earum 
differentiam  in  substrato  et  morbi  habitu  praepri- 
mis  fundatam  aliter  concipere  omnino  nequiremus, 
nisi  ex  diversa  nosogeniae  ratione,  sive  ex  differenti 
ejusdem  causae  super  organismum  agendi  modo. 
Etiamsi  apodictica  hoc  intuitu  certitudo  pronun- 
ciari  nondum  possit , summa  tamen  cum  proba- 
bilitate supponere  licet,  ortum  catarrhi  ex  infrac- 
ta imponderabilium  conductione,  atque  laesa  cu- 
tim  inter  et  membranas  mucosas  sympathia,  rheu- 
matismi genesim  ex  nimis  facili  eorundem  princi- 
piorum imponderabilium  per  superficiem  corporis 
secessu , atque  aiterata  inter  cutim  et  membranas 
serosas  polaritate  dynamica  ,*  erysipelas  psycticum 

vero  ex  immediato  frigoris,  vel  caloris  repentini 
super  derma  influxu  pendere,  quin  tamen  pecu- 
liares circumstantiae  , quae  ad  hancce  diversita- 
tem conflictus  dynamici  inter  corpus  humanum  et 
mundum  externum  contribuunt,  exacte  determi- 
nari possint.  Hoc  praemisso  tamen  liquet,  cur 
ad  erysipelas  producendum  semper  major  frigoris 
aut  caloris  requiratur  potentia , vel , quod  rem 
exactius  exprimit , major  differentia  inter  tempe- 
riem organismi  et  atmosphaerae , quo  simul  et 
chemicae  aeris  qualitates  suam  symbolam  contri- 
buere videntur.  Ex  eadem  ratione  erysipelas  quo- 
que phlegmonae  proxime  accedit,  illius  que  indo- 
lem et  gradum  multo  frequentius  quam  inflamma- 
tio catarrhalis  et  rheumatica  contrahere  solet. 

1256-  Reliquis  erysipelas  idiopathicum , ac 
mere  sp  ora  di  cum  producentibus  causis  ac  censen- 
tur : quaedam  potentiae  mechanicae  gra- 
dus levioris,  suamque  actionem  ad  solum  derma 
limitantes,  uti  scarificationes,  incisiones  superfi- 
ciales, puncturae  quorumdam  insectorum,  hiru- 
dinum, culicis  pipientis,  frictio,  tensio  cutis  sub 
distorsionibus  et  luxationibus , pressiones  a liga- 
turis , perizomate,  periscelide,  petaso  angusto  5 
— irritamenta  chemica,  vesicantia  et  ru- 
befacentia  quaevis , unguenta  et  emplastra  acria, 
olea  rancida,  sudor  super  cutim  sordidam  exsic- 
catus, stimulus  urinarum  in  infantibus  (Intertri- 
go), succi,  vel  simplices  exhalationes  plantarum 
venenatarum  , liti  Rhus  vernicis  et  Toxicodendri  3 

puncturae  apum , vesparum 5 — e principiis 
imponderabilibus  caloricum , quod  speci- 
ficum pro  sensu  communi,  per  cutem  praecipue  dif- 
fuso, stimulum  praebet,  calor  ignis,  vel  insolatio 

1257.  Notare  tamen  oportet,  dermatitidern 
mox  adlatis,  quae  stimulos  positivos  magis  abso- 
lutos sistunt,  injuriis  productam  phlegmonosam 
potius,  quam  erysipelaceam  dici  debere  5 illis 
enim,  quos  erysipelati  psyctico  competere  dixi- 
mus, characteribus  destituitur,  adfectum  mere  to- 
picum  sistit,  febri  mere  accidentali  et  symptoma- 
tica stipatur , ac  nullum  prorsus  in  metaschema- 
tismos  nisum  agnoscit,  ceu  malum  stricte  idio- 
pathicum. 

1258»  Quemadmodum  catarrhosa  primarum 
viarum  irritatio,  aestivo  praesertim  tempore,  fre- 
quentissime ex  functione  cutis  laesae  originem 
trahit  5 ita  vice  versa  ex  irritatione  morbosa  tubi 
alimentaris  vicariae  in  dermate  suscitantur  reac- 
tiones, sub  forma  congestionis  activae,  rarius 
verae  phlogoseos.  — Ad  ejusmodi  erysipela- 
tis sympathici  genesin  remotiori  intuitu  om- 
nis generis  sordes  concurrere  possunt,  faventibus 
praesertim  idiosyncrasiis  5 stimulus  bilis  acrioris, 
vel  pituitae  tenacioris  5 pinguia  rancida,  vel  ni- 
mia copia  ingesta , ut  subigi  nequeant,  butyrum, 
lardum,  carnes  suillae  et  anserinae j inter  pisces 
cyprini  et  haleces,  mytili,  ostreae,  cancri,  he- 
par quorumdam  piscium , uti  catuli  marini  5 po- 
tus aquae  corruptae  et  insectis  foetae , unde 

Archiater  Bram  hilla  epidemicum  erysipelas  in 
castris  ortum  vidit. 

125Q.  Quod  causas  erysipelatis  neona- 
torum adtinetj  magna  inter  medicos  dominatur 
opinionum  diversitas.  — Sunt,  qui  hepatis  et  sy- 
stematis cholepoetici  labem  principem  causam  si- 
stere existimant  (1).  Walsham  ineptam  funi- 
culi umbilicalis  tractationem,  ac  pravam  quarum- 
dam obstetricum  consuetudinem : »umbilicum,  ad 
praecavendas  hernias,  profunde  imprimendis  in- 
culpat 5 Renard  vetus  nutricum  lac  5 alii  denuo 
neglectam  meconii  evacuationem  , fascias  nimis 
arctas , humidas  et  sordidas , prava  alimenta , ani- 
mi pathemata  matris  lactantis  tamquam  praeci- 
puos mali  fontes  considerant.  Summe  probabi- 
lis eorum  nobis  arridet  sententia,  qui  malefi- 
cam aeris  tictodochiorum  et  breplio- 
trophiorum  conditionem  pro  causa  prin- 
cipali declarant  5 plura  enim  ibidem  concurrere 
videmus  momenta,  quae,  nisi  maxima  observe- 
tur cura  , pestiferam  varioque  titulo  nocivam  red- 
dere valent  cubilium  atmosphaeram , unde  in  qui- 
busdam pusionibus  , tenera  cute  praeditis  , data 
dispositione,  (quo  supradictae  Walshamio  et  Re- 
nardo  suspicatae  circumstantiae  suam  contribuere 
videntur  partem),  erysipelas  eadem  ratione  evol- 
vitur , qua  in  aliis  dysenterias  , aphthas , ophthal- 
moblennorrhoeas,  aliaque  mala  oriri  compertum 
habemus.  Disponens  vero  momentum  in  ipso 
umbilico  latere,  ex  eo  conjicere  licet:  l)  quod  ery- 

iii.  Q q 

sipelas  plerumque  ab  illa  parte  initium  sumat,  et 
juxta  funiculi  umbilicalis  decursum  propagetur, 
cujus  quoque  venam  inflammatam  quandoque  fuis- 
se sectiones  M e ek  e 1 i i et  Osiandri  docuerunt 
(§.  47)  5 2)  quod  in  cadaveribus  peritonaeum  to- 
tum incrassatura,  vel  colluvie  purulenta  inundatum 
inveniatur  5 3)  quod  demum  bic  morbus  infantes 
post  sextam  a nativitate  hebdomadam , ubi  umbi- 
licus jam  perfecte  consolidatus  supponi  debet,  vix 
unquam  prehendat. 

(l)  II  ente,  ITandbuch  zur  Erkeimtnifs  und  Heilung  der 
Kmderkrankheiten.  I.  B.  p.  188*  5te  Audoge. 

TERMINATIONES. 

1200.  Transitus  erysipelatis  in  sanitatem 
resolutione  phlogoseos  topicae,  atque  criticis  eva- 
cuationibus ex  parte  febris  comitis  obtinet,  quod 
pro  morbi  gradu  et  extensione  mox  quinta,  mox 
septima  die  succedit , nisi  anomaliae  intercurrant. 
Crises  apostaticae  potiores,  quae  magis  solemnes, 
quam  in  febribus  rheumaticis  esse  solent,  fiunt 
per  sudores  profusos,  urinas  hypostaticas,  ac  in 
erysipelate  gastrico  per  diarrhoeam. 

I26l»  Desquamati  onem  cuticulae  in 
illa  dermalis  plaga,  quae  inflammata  fuit,  ceu 
idiostaticam  consideramus  crisin 3 constantem  enim 
erysipelatis,  absoluto  maturationis  cyclo,  feliciter 
resoluti  effectum  constituit , quem  ex  recentis 
epidermidis  per  incitatum,  phlogoseos  ope,  pro- 
cessum plasticum  productione,  prioris  vero  deci- 
duae secessu  concipimus.  Hanc  opinionem  cor- 

roborare  adhuc  plurimum  juvat  observatio:  quod, 
si  erysipelata  praemature,  et  antequam  phlogo- 
sis  criticam  explosionem  efficere  valet,  dispa- 
rent , nunquam  desquamari  soleant.  — - Illae  de- 
mum erysipelatis  species , erythemata , in  quibus 
simplex  tantum  obtinet  congestio , — indifferen- 
tiae igitur  status  inter  singulas  systematis  capil- 
laris sphaeras  nequaquam  ita  sublatus  est , ut  ve- 
getationis processus  inde  alteretur  , ac  recentis 
producti  formatio  determinetur , — absque  des- 
quamati one  dissipantur.  — Rarioribus  in  casi- 
bus, quod  mirum  dictu,  etiam  partes  remotae 
et  non  adfectae  desquamari  visae  sunt,  quale 
exemplum  Marcus  habet,  post  erysipelas  alte- 
rius pedis,  in  altero  similiter,  qui  adfectus  non 
fuit,  epidermidem  secessisse, 

1262.  Erysipelatis  in  alios  morbos  transitus 
vel  per  communia  inflammationis  consectaria,  vel 
per  metaschematismos , vel  per  mutatum  febris 
comitis  characterem  determinatur. 

1263«  Indu  ratio  textus  cellulosi  haud  ra- 
ro ab  erysipelate  relinqui  solet , praesertim  si 
pars  adfecta  refrigerio  incaute  exponitur , vel  ad- 
stringentibus  tractatur.  Si  coagulatus  fomes  lym- 
phatico - plasticus  resolutionem  recusat , perenne 
ac  portentosum  saepe  singularum  partium  aug- 
mentum sustinere  juvat,  unde  variarum  functio- 
num laesiones,  maxime  si  subjecta  organa  majo- 
ris dignitatis  fuerint. 

1264*  Singularis  illa  infantum  aegritudo,  quae 

Q q 2 

recentiori  primum  aevo  ab  Anglis  et  Gallis  ob» 
servata  et  descripta  innotuit,  induratio  telae 
cellularis,  scleriasis,  sive  sciere  mia 
(Indurcissement  du  tissu  cellulaire)  dicta , nihil 
aliud  esse  videtur,  quam  chronica  et  clandestine 
serpens  phlogosis  in  der  mate  et  textu  celluloso, 
cum  praedominante  plastici  fomitis  quantitate,  qui 
in  ampullas  panniculi  adiposi  effusus  et  coactus, 
extremitatum  duritiem,  rigiditatem  et  augmentum 
inducit.  Exactiorem  hujus  morbi  notitiam  ad  cache- 
xias  relegamus,  quatenus  alteratum  reproductio- 
nis  munus  eminentem  ejus  constituit  characterem. 

1265«  Eadem  ratione,  qua  secedens  in  cel- 
lulas corporis  cribrosi  materies  plastica  induratio- 
nem  gignit,  serosi  laticis  in  iisdem  collectio  oe- 
dema producit,  quod  praesertim  erysipelas  fo- 
mentis humidis,  tepidis  et  relaxantibus  tractatum, 
favente  diathesi  quadam  cachectica,  ac  diutius  prae- 
pedita loci  inflammati  perspiratione,  sequi  videmus. 

1266.  Suppuratio  ex  more  rarum  sistit 
^erysipelatis  exitum,  nisi  hoc  ad  phlegmonen  in- 
clinaverit, vel  male  tractatum,  humidis  et  pin- 
guibus, vel  ex  parte  latentis  cujus dam  dyscrasiac 
pravam  indolem  induat.  Pus  tamen  plasticum  vix 
unquam  generatur,  sed  tenuis  et  acer  ichor  sece- 
dit, qui  chorion  inflammatum  a subjecta  tela  pror- 
sus separat,  propter  communicationem  cellularum 
late  diffunditur,  non  solum  textum  adiposum,  sed 
etiam  musculorum  interstitia  implet,  corrodit,  ip- 
sam cutem  adgreditur,  et  exesam  pluribus  in  lo- 

cis  cribri  adinstar  perforat,  ulceraque  plura  pro- 
ducit, per  quae  sanies  manat  foetida  et  fusca, 
textum  cellulosum  resolutum  forma  filamentorum 
vehens.  Inde  oriuntur  fistulae  et  sinus  amplissi- 
mi, caries  ossium,  sphacelus  et  febris  colliqua- 
tiva,  cum  imminenti  aegri  periculo,  nisi  magnis 
discissionibus  cutis  atona  exstimuletur,  remediis- 
que tum  internis , tum  externis  apte  selectis  con- 
solidatio obtineatur,  quae  deformes  plerumque  re- 
linquere solet  cicatrices. 

1267»  Post  erysipelas  vesiculare,  maxime  chro- 
nicum , habituale  , ac  perverse  tractatum  haud  ra- 
ro excoriationes  remanent  pertinaces,  per  qua- 
rum superficiem  continua  materiei  lymphaticae, 
brevi  in  crustas  coeuntis , vel  purulenti  laticis  se- 
cretio sustinetur,  unde  mox  variae  impetiginis 
species,  favente  praeprimis  quadam  dyscrasia 
specifica,  mox  rebelles  exulcerationes  (hel- 
coses)  provocantur,  in  cruribus  summe  vulgares. 

1268*  In  gangraenam  erysipelatis  mag- 
nus esse  solet  nisus,  maxime  illius,  quod  cha- 
ractere-nervoso  vel  putrido  complicatum  decur- 
rit) quod  subjecta  cachectica , exhausta,  decre- 
pita, et  neonatos  invadit)  quod  partes  circuli 
languidioris  occupat,  extremitates  membrorum, 
praeputium,  scrotum,  labia  vulvae,  maxime  si 
hydrope  distenta  fuerunt.  Quandoque  sphacelus 
ad  singula  tantum  partis  adfeetae  puncta  ac  ad 
solum  derma  limitatur)  alias  vero  non  tantum 
ad  substratum  textum  cellulosum  propagatur,  sed 

etiam  in  latum  extenditur  ea  ratione,  qua  serpi- 
ginosum erysipelas  vicinas  peragrat  regiones. 

126Q*  Me  taschematis  morum  denique 
adhuc  mentio  injicienda,  quorum  causa  erysipe- 
las in  varia  mala  abire  potest.  Contingit  nem- 
pe, ut  symptomata  morbosa  in  pristina  erysipela- 
tis sede , superstite  tamen  febre , quin  imo  gra- 
du aucta,  vel  nervosi  characteris  indicia  offeren- 

* 

te,  repentine  evanescant,  et  recentia  in  alio  lo- 
co comparcant,  et  quidem  vel  in  eodem  syste- 
mate dermatico  , unde  nonnisi  sedes  morbi  alte- 
ratur, vel  vero  in  organis  internis,  structurae 
mox  analogae  , mox  prorsus  differentis.  Jam  ali- 
bi retulimus , hasce  metastaticas  in  organis  in- 
ternis inflammationes  pro  erysipelate  declarari 
non  posse , sed  pro  vicario  habendas  esse  pro- 
cessu pblogistico , ab  organi  textura  et  natura 
modificato , qui  in  membranis  mucosis  ad  inflam- 
mationem catarrhalem,  in  membranis  serosis  ad 
rheumaticam  accedit.  Quatenus  organorum  inter- 
norum major  universim  esse  solet  in  oeconomia 
animali  dignitas,  quam  corticis  externi;  eatenus 
etiam  omnes  metaptoses  notabile  aegri  discrimen 
injungunt,  praesertim  si  versus  meninges,  pul- 
mones et  pleuram,  pericardium,  ventriculum  vel 
intestina  diriguntur , varia  pro  diversitate  loci 
symptomata  provocando,  uti  deliria,  sopores, 
spirandi  difficultates,  asthma,  vomitum,  cardial- 
giam , colicam  etc.  — Erysipelas  sympathicum 
idiopathico  facilius  in  metaschematismos , rarius 
vero  in  organicas  metamorphoses  nititur. 

1270-  Febris,  quae  erysipelata  comitatur, 
eminentem  propensionem  in  characterem 
nervosum  ostendit,  atque  hoc  intuitu  notabi- 
lem analogiam  cum  febri  catarrhosa  habet , a fe- 
bri autem  rheumatica  essentialiter  discrepat.  Opi- 
tulante genio  epidemico,  subjecti  debiliori  con- 
stitutione, vel  prava  medendi  methodo  transitum 
hunc  facilius  oriri  videmus.  — Si  hancce  in  charac- 
terem nervosum  proclivitatem  cum  cutis  arida  con- 
ditione , febribus  erysipelaceis  aeque  ac  catar- 
rbosis  eminenter  propria  computamus , ct  si  ad- 
dimus, similem  characteris  permutationem  febri- 
bus rheumaticis  et  inflammatoriis  legitimis , in 
quibus  cutis  plerumque  pervia  et  bumida  esse 
consuevit,  nonnisi  rarissime  contingere , adeam 
invito  quasi  animo  ducimur  opinionem , quod  ad 
ortum  characteris  nervosi  cutis  pertinaciter  sicca 
plurimum  contribuat.  Quommodo  autem  hujus 
geneseos  modus  concipi  possit,  in  capite  de  fe- 
bribus nervosis  adumbrare  periclitaturi  sumus. 

1271.  Evoluto  charactere  nervoso,  et  suffra- 
gante praeprimis  complicatione  gastrica,  vel  epi- 
demia  aestiva , quandoque  dyscrasia  septica 
extricatur , quae  e generalibus  liquationis  immi- 
nentis, atque  topicis  gangraenescentiae  signis  fa- 
cile dignosci  poterit. 

1272*  In  mortem  erysipelas  directe  nun- 
quam abit , ob  inferiorem  substrati  pro  vitae  con- 
servatione dignitatem.  Remotiori  tamen  intuitu 
exitium  parat  vel  cx  parte  febris  in  characterem 

lectionis  localis  in  liquationem  ichorosam , gan- 

arae  nam  terminatae,  aut  funesto  omine  ad  inter- 
o 

na  organa  trajectae. 

PROGNOSIS. 

1273*  Etiamsi  erysipelas  per  se  spectatum, 
nisi  magnum  extensionis  et  - vehementiae  gradum 
adtingat , plerumque  indifferens  constituit  ma- 
lum 5 nihilominus  tamen  maximam  in  praedicens 
do  eventu  futuro  circumspectionem  deposcit,  ob 
adeo  facilem  in  metaptosin  et  anomalias  nisum. 

1274-  Spectata  sede  erysipelas  faciei,  capi- 
tis, mammarum  et  genitalium,  praesertim  vagum 
et  ambulans  gravius  decurrere  solet.  Sympathi- 
cum, ob  inconstantem  magis  naturam,  idiopathico 
periculosius  5 ac  summopere  ominosum,  si  impro- 
vise evanescit,  subortis  nobiliorum  organorum 
turbis.  Erysipelas  valde  dolorosum , quod  der- 
malis partem  capillarem  adfectam  indicat , livi- 
dum, chronicum,  habituale,  anomalum,  nervo- 
sum praeprimis  et  septicum , prouti  etiam  illud, 
quod  neonatos  plectit,  facile  exitiale  evadit. 

1275»  Quod  in  nonnullis  febribus  aestivis  ad 
morbi  finem  cum  levamine  comparet  erythema, 
multis  criticum  vocatur , atque  in  opposita 
relatione  cum  illo  existit  erysipelate , quod  ab 
externis  ad  interna  semper  cum  discrimine  re- 
pellitur. Huic  observationi  innixus  estHippo- 
er  at  i $ Aphorisinus  (S,  VE  25*):  ^Erysipelas  fo« 

ris  quidem  intro  verti  , non  bonum  5 intus  vero 
foras  , bonum. « 

THERAPIA. 

1276.  Omne  erysipelas,  ceu  morbus  in  prin- 
cipio, et  dum  regulariter  decurrit,  semper  inflam- 
matorius, curam  antipblogisticam  sibi  exposcit, 
gradui  adfectionis  topicae , comitisque  febris  ad- 
aptatam. Plurimum  vero  interest,  ut  simul  scru- 
pulosus causae  producentis  et  nosogeniae  habea- 
tur respectus.  Quae  igitur  in  corpus  influere 
continuant,  causae,  uti  substantiae  acres,  aeris 
prava  qualitas,  saburrae  primarum  viarum,  com- 
pressiones etc. , per  quantum  licet,  infringendae, 
vel  prorsus  amovendae  erunt. 

1277-  Venaesectionis  et  hirudinum  necessi- 
tas nonnisi  raro  urget,  excepto  gravi  capitis  ery- 
sipelate, symptomatibus  cephalicis  comitato,  vel 
eo  in  aliis  etiam  partibus  ad  phlegmones  poten- 
tiam evecto.  Plerumque  sufficiunt  remedia  ecco- 
protica,  decocta  emollientia,  diluentia  et  acidula, 
ad  incitationis  tum  universalis  , tum  localis  exor- 
bitandam refraenandam. 

1278.  Haecce  autem  cura  generalis  cum  illis 
simul  auxiliis  combinetur,  oportet,  quibus  laesa 
cutis  functio,  tamquam  princeps  erysipelatis 
psyctici  fons,  ad  normam  restitui  potest.  Jam 
superficiei  cutaneae  siccitas  in  febribus  erysipe- 
latosis  ferme  constans , suppressam  transpiratio- 
nem , urens  vero  calor,  partium  praesertim  in-* 

flammatarum , debitam  cum  imponderabilibus  al- 
mo sphaerae  commercium  infractum  abunde  indi- 
cant 5 quare  prae  aliis  diapboresis  blande  promo- 
venda erit , quod  optime  praestatur  decoctis  et 
infusis  Althaeae , florum  Verbasci , Tiliae  , vel 
Sambuci  tepide  sorbillatis , nitro  , aceto  ammo- 
niacali,  pediluviis,  ac  moderata  atmosphaerae 
ambientis  temperatura. 

127Q.  Maximam  denique  adtentionem  exigit 
tractam  en  tura  locale  , quod  rite  selectum  curam 
summopere  adjuvat  ; si  vero  rationi  et  experien- 
tiae repugnat,  pessimas  adducit  sequelas.  Con- 
sistit in  fomentatione  sicca  et  calida  partis  inflam- 
matae strophiis  lineis  aut  xylinis,  pellibus  anima- 
lium , sacculis  levibus  ex  farina  secalis,  fabarum, 
furfuribus  tritici , vel  floribus  Sambuci  confectis 
adbibenda.  In  eundem  finem  etiam  quaedam  su- 
perstitiosa plebejorum  remedia  conspirant , uti 
pannus  ruber,  charta  caerulea  (Zuckerpapier), 
cretae  pulvere  illinita , dummodo  pondere  non 
molestent.  Dolenti  et  graviori  erysipelati,  prae- 
sertim in  facie , optime  convenire  vidimus , si 
nihil  prorsus  adplicatur,  vel  simplex  tantum  stro- 
phiolum , ut  aeris  ambientis  vices  arceantur.  — 
Pessime  vero  in  quovis  erysipelate  nocent  humi- 
da,  sive  emollientia,  oleosa,  sive  adstringentia, 
frigida,  stimulantia  fuerint 5 quare  ab  omnis  ge- 
neris unguentis,  et  emplastris  non  minus,  quam 
a remediis  saturninis  sedulo  cavendum , hisce 
enim  tractata  erysipelata  vel  reprimuntur,  vel  in- 

durationem  irresolubilem  relinquunt , vel  in  i cho- 
ro sam  exulcerationem  , ipsum  que  sphacclum 
abeunt.  Unicus  casus,  qui  cataplasmatum  humi- 
dorum  calidorum  usum  sibi  vindicat,  est  erysi- 
pelas phlegmonodes , et  qui  fomentationes  frigi- 
das admittit,  erythema  idiopathicum  in  principio, 
praecipue  illud,  quod  ab  insectorum  puncturis,  vei 
ab  acribus  substantiis,  vel  intertrigine  ortum  duxit. 

1280.  Erysipelas  bullosum  deposcit,  ut  vesi- 
culae tensae  acu  pungantur,  vel  forfice  discin- 
dantur, ac  educto  humore  seroso  spongiarum 
teneriorum  ope  exsiccentur,  ita  tamen,  ne  cuti- 
cula avellatur.  Si  vero  serum  plorare  non  ces- 
sant partes  excoriatae,  ac  molestum  ardorem  sus- 
tinent, pulveribus  absorbentibus  inspergi  solent, 
uti  polline  lycopodii,  farina  foenu  graeci,  pul- 
vere cyprio , quo  instantaneum  saepe  adducitur 
levamen.  Crustae , quae  a lympha  serosa  una 
cum  inspersis  in  solidam  massam  coacta  forman- 
tur, oleis  blandis,  flore  lactis,  butyro  recenti, 
vel  unguento  pornato  emolliendae  sunt,  ut  earum 
separatio  facilitetur. 

1281*  Erysipelas  anomalum,  pro  di- 
versitate characteris  praevalentis  variam  postulat 
medendi  rationem.  Erysipelas  gastricum,  sive 
sympathicum  e saburris  ortum,  sive  idiopathicum 
in  decursu  gastricam  contrahens  notam,  emeti* 
cis  vel  purgantibus  5 nervosum  stimulis  diffu- 
sibilibus,  vesicantibus,  atque  topicis  resolventi- 
bus, uti  sacculis  aromaticis,  camphora  tritis  $ 

septicum  cardiacis  et  antisepticis  tum  internis, 
tum  externis  tractandum  erit.  Erysipelas  oede- 
ma t o s u m talia  deposcit , quae  vasorum  absor- 
bentium inertiam  corrigunt,  ac  urinarum  secre- 
tionem promovent 5 interne  amara  omnia,  anti- 
monialia,  squillitica  , externe  sacculi  aromatici, 
frictiones  pannis  resinoso  fumo  vel  eamp ho- 
ra imbutis,  vel  pulvis  chinae  cum  camphora  et 
myrrha  parti  adfectae  inspersus,  quem  Petrus 
Frank  profuisse  testatur.  Relicta  atonia  et  la- 
xitas, post  absoluta  erysipelatis  stadia,  quod  in 
extremitatibus  frequenter  obvenit,  illinitionibus 
spirituosis , adplicatione  fasciarum  , tibialium  vel 

chirothecarum  angustarum  emendatur. 

& 

1282*  Si  ad  interna  repellitur  erysi- 
pelas, omnium  primo  causa  retrocessionis  inda- 
ganda, et  si  fieri  potest,  auferenda 5 dem  vero 
omni  conamine  primitiva  passio  ad  pristinam  se- 
dem revocanda.  Internum  irae  Lamentum  pro  in- 
dole febris  praevalente  mox  antiplilogisticum, 
mox  stimulans  esse  debebit  3 externe  autem  fric- 
tiones, cucurbitulae  siccae,  sinapismi,  vesican- 
tia , tinctura  cantharidum  eidem  loco,  quem  ery- 
sipelas dereliquit,  vel  si  non  liceat,  quam  pro- 
xime adplicanda  veniunt. 

1283-  Erysipelas  neonatorum  nequa- 
quam semper  indenticam  conservat  indolem  3 qua- 
propter etiam  cura  pro  circumstantiarum  varie- 
tate modificari  debet.  Ubi  signa  systematis  cho- 
lepoetici  laesi,  £ c hospita  tu  is  in  primis  viis  sa- 

burrae  adsunt,  curam  ab  evacuantibus,  solven- 
tibus , ac  leniter  diaphoreticis  ordiri  oportet. 
Internus  tunc  etiam  mercurii  usus,  ut  calomel  aut 
hydrargyrum  oxydulatum  nigrum,  suadente  V an 
Vel  se  n (1),  tentari  omnino  poterit.  Imminen- 
tibus sub  decursu  symptomatibus  characteris  ner- 
vosi, aut  septici,  ad  remedia  nervina  et  stimu- 
lantia expansiva  , uti  ad  camphoram  , moschum, 
ammoniam,  aliaque  similia  transeundum.  Exter- 
ne fotus  sicci  humido  tractamento  palmam  prae- 
ripiunt, nisi  sub  instantis  gangraenae  minis  atlan- 
tisepticas  fomentationes  confugere  casus  jubeat, 
quarum  actionem  simul  tonica  et  cardiaca  poten- 
tiora  interne  simul  exhibita  acuere  juvabunt. 

(l)  Ucbcr  den  RothJauf  nettgeborner  Kinder,  und  die 
Wirbsambeit  des  Quecbsilbers  gegen  densclben.  In 
Horn’s  Archiv.  Jahrg.  J 8 1 1 - B.  IL  S . 426. 

1 284*  Debita  convalescentiae  cura 
tanto  majori  adtentione  est  digna,  quo  major 
morbo  inest  in  recidivam  nisus.  Aegri  a quavis 
temperaturae  vice  et  hum  id  itate  enixe  caveant, 
ac  praesertim  partem  prius  inflammatam  ab  exter- 
nis muniant  injuriis,  donec  desquamata  pror- 
sus cuticula  decidua,  illa,  quae  recens  formaba- 
tur, morbosam  amiserit  sensibilitatem , debitum- 
que roboris  gradum  adquisiverit.  In  principio  fric- 
tiones leves,  et  balnea  aromatica,  serius  lotiones 
frigidae  cum  pauxillo  aceti  Saturnini , aut  spiritus 
camphorati,  balnea  martiaiia , aer  campestris,  ac 
debitum  regimen  diaeteticum  optime  conveniunt. 

1285-  Mala  posthuma,  quae  per  infau- 
stas,  minus  prospere  decurrentis,  erysipelatis  ter- 
minationes inducta  sunt,  uti  suppurationes , ul- 
cera, fistulae,  sphacelus,  indurationes , juxta  ge- 
nerales, alibique  (Vol.  II.  §.  451  —456)  jam  ad- 
latas  regulas  tractanda  erunt,  habito  tamen  sem- 
per  diatheseos  erysipelaceae,  ac  laesae  functio- 
nis dermaticae  respectu. 

1286*  Juxta  praemissam  dermatitidis  bipar ti- 
tionem (§.  1216)  naturali  ordine  exanthematum 
tractatus  sequi  deberet.  Quum  autem  maximo 
eorundem  numero , praeter  quod  systemati  der- 
moideo  proprium  sistant  adfectum,  alter  simul, 
multoque  eminentior  ac  specificus  character  com- 
petat, qui  a causa  producente  pendet  5 totam 
exanthematologiam  ad  secundam  inflammatio- 
num specificarum  prosapiam : » B.  1 11  fi  a m m a- 
tiones  specificae  quoad  causam  «,  re- 
legamus, qua  volumen  ultimum  hujus  Pyretolo- 
giae  specialis  ordiemur.  Transibimus  ibidem  ad 
reliquarum,  quae  nobis  adhuc  supersunt,  fe- 
brium doctrinam,  ea  quidem  ratione,  qua  ordi- 
nem nobis  praefiximus,  rationali  simulque  prac- 
ticac  divisioni  (Vol.  II.  §.  20  — 26*  p.  186—187)  in- 

